
Notă asupra ediției 


Cartea Istoria politică a României sub domnia lui Carol I — ce 
apare sub auspiciile Editurii Humanitas - însumează cele 
douăsprezece capitole de „Priviri asupra dezvoltării politice a 
României sub domnia lui Carol I", care, la rîndul lor, au constituit 
„introducerile istorico-poli- tice “ pentru cele cinci volume de 
Discursuri parlamentare ale lui Titu Maiorescu, publicate în 
perioada 1897-1915; volumul al VI-lea a rămas în manuscris. 

în anul 1925, Simion Mehedinţi - unul din „amicii literari" 
consemnați în Testamentul lui Titu Maiorescu, în legătură cu 
soarta „manuscriptelor" sale - a strîns într-un volum cele 
douăsprezece capitole de „istorie politică" maioresciană, le-a dat 
un titlu - Istoria contemporană a României (1866-1900) - și le-a 
tipărit prin intermediul Editurii Librăriei Socec din București. 

întreprinderea editorială a lui S. Mehedinţi - altfel benefică - 
lasă pe alocuri impresia lucrului făcut în grabă. Textelor lui 
Maiorescu nu le-au fost corectate nici măcar greșelile sesizate de 
autor prin eratele de la finele volumelor de Discursuri 
parlamentare. Sînt note de ale lui Titu Maiorescu lăsate complet 
pe dinafară în cartea publicată în 1925; astfel de note ar fi trebuit 
transcrise la paginile 145, 148, 155 ale Istoriei... fn general, 
sistemul surselor documentare și notelor bibliografice stabilit de 
Titu Maiorescu și respectat ca atare în volumele de Discursuri 
parlamentare (cu trimiteri, în manșetele paginilor „Privirilor 
asupra dezvoltării politice a României" la discursurile 
parlamentare numerotate ca atare în volume), a fost preluat mot ă 
mot în cartea editată de Mehedinţi; așa, apar trimiteri precum 
„ Vezi mai jos discursul 78", cînd de fapt unei astfel de trimiteri 
trebuia să i se adauge, să i se precizeze volumul de discursuri în 
care se afla discursul 78. într-un fel și-a proiectat Maiorescu 
aparatul documentar-bibliografic, cînd a tipărit volumele de 
Discursuri parlamentare, și altfel trebuie aranjat acel aparat în 
situația schimbată a publicării numai a „ Privirilor asupra 
dezvoltării politice a României", concepute ca o carte singulară de 
istorie politică. 

Simion Mehedinţi n-a preluat așa cum s-ar fi cuvenit nici 
textele celor două prefețe semnate de T. Maiorescu la volumul I, și 
la volumul al IV-lea din Discursurile parlamentare, prefețe ce 
privesc nu atit discursurile propriu-zise, cît „introducerile istorico- 
politice" la acestea; „Pre- cuvintarea “ la volumul I nu-i pomenită 
în nici un fel, „ Prefaţa " de la volumul al IV-lea este strecurată 
undeva în subsolurile a trei pagini (235-287) din Istoria 
contemporană publicată în 1925, ca pretext pentru o adnotare 
prelungită a lui S. Mehedinți. 

Altminteri, editorul Mehedinţi și-a intercalat încă trei adnotări 


personale între notele de subsol ale lui Maiorescu, fără să 
semnaleze în vreun fel aceste imixtiuni; a se vedea, în acest sens, 
paginile 142, 316, 454 din Istoria... lui Titu Maiorescu, tipărită în 
1925. 

Nici în privința Cuprinsului n-a fost respectată opțiunea lui 
Titu Maiorescu; S. Mehedinţi a reprodus la Cuprins doar titlurile 
capitolelor, pe cînd T. Maiorescu, în tablele de materii ale 
volumelor de Discursuri parlamentare, defalcase capitolele în 
subcapitole, spre a ușura prezentarea materiei și pentru 
orientarea mai rapidă a cititorilor asupra problematicii abordate. 

în fine, tehnoredactarea cărţii din 1925 diferă (nu în bine) de 
cea urmată riguros în volumele de Discursuri parlamentare 
pregătite pentru tipar de Maiorescu și apărute sub stricta lui 
supraveghere editorială. 

După apariţia Istoriei contemporane a României, observațiile 
cele mai serioase au vizat titlul atribuit cărții de către Simion 
Mehedinți. 

în postfața semnată de noi la lucrarea ce edităm este expus 
întregul „dosar al cărţii", atit în privința adevăratului editor din 
1925 (care este Simion Mehedinţi și nu I. A. Rădulescu- 
Pogoneanu, cum greșit s-a susținut), cît și asupra motivaţiei noului 
titlu ales de noi pentru cartea lui Titu Maiorescu: Istoria politică a 
României sub domnia lui Carol I. 

Astfel prezentîndu-se lucrurile, noi am considerat nimerit nu 
să reedităm lucrarea în forma din 1925, ci să alcătuim o altă 
ediție, care pe lingă eliminarea carențelor sesizate în ediția lui 
Mehedinţi, să aducă și alte substanţiale îmbunătăţiri din punct de 
vedere al actului editorial ca atare. 

Prin urmare, noi tipărim Istoria politică a României sub 
domnia lui Carol I de Titu Maiorescu, direct după textele cu 
„ Priviri asupra dezvoltării politice a României sub domnia lui 
Carol I" apărute ca introduceri la volumele de Discursuri 
parlamentare (inclusiv cele două „prefețe"). Preluăm, pe cit 
posibil, și tehnoredactarea, alcătuirea Cuprinsului etc. 

Totodată, am uniformizat sistemul surselor documentare și 
notelor bibliografice (Maiorescu folosea uneori procedeul inserării 
în text, între paranteze rotunde, a surselor sau a trimiterilor la 
discursuri), indicînd cititorului sursa corectă, în privința 
volumelor cu discursuri parlamentare, și dublind informaţia 
referitoare la capitolele „introducerilor istorico-politice ", prin 
citarea respectivelor pagini din cartea editată de noi; acele 
completări le-am marcat prin — nota St. N., pusă între paranteze 
rotunde. 

în transcrierea textelor am respectat normele ortografice încă 


în vigoare ale limbii române, cu ajustările de rigoare în cazurile 
faptelor de limbă, de grafie. Exemple: biurou, biurocraţie = birou, 
birocratie, apreţiere = apreciere, nomol = nămol, comerciu = 


comerț, oficer = ofițer, centruri = centre, constiencioasă = 
conștiincioasă, împregiurări = împrejurări, limbagiu = limbaj, 
gendarmerie = jandarmerie, congediu = concediu, budget = 


buget, designat = desemnat, administrațiune, Constituţiune etc. = 
administrație. Constituţie etc., acţii = acțiuni, chestie = chestiune, 
achitează - achită, cas = caz, princip = principiu, fantasie = 
fantezie, totuș = totuși, adecă = adică, trimete = trimite, colegiuri 
= colegii, strade = străzi, școale = școli, eclipsuri = eclipsări, 
saltar = sertar, predomnire = predominare, aspirare = aspirație, 
declarare = declarație, hereditate = ereditate, monarchie = 
monarhie, anahronism = anacronism, memoare = memorii, 
fundatore = fundator, preferit = preferat, rezolvire = rezolvare, 
sumeţ = semet, nedomirire = nedumerire, simțimînt = simțămiînt, 
preponderant = preponderent, a dirige = a dirija, a precede = a 
proceda, totdeodată = totodată, agenţi rusești = agenți ruși, așa 
dară = așadar, ori cum, de și = oricum, deși, să rămiie = să 
rămînă, să vie = să vină, inșii = înșiși, aceeaș = aceeași, iarăș = 
iarăși ș.a.m.d. 

Indicele cu nume de persoane vine să faciliteze lectura unei 
originale scrieri de istorie politică, extrem de actuală pentru acest 
final de veac și de mileniu în România. 


STELIAN NEAGOE 


[Precuviîntare] 


întrunind în publicarea de faţă discursurile 
parlamentare ţinute în timpul de 25 de ani, de cînd am 
intrat în Cameră, și adăugîn- du-le cîteva priviri asupra 
Istoriei noastre contemporane, nu pot justifica o 
asemenea lucrare decît prin interesul covîrșitor ce-l 
are dezvoltarea politică a României de la 1866 încoace. 

Deosebitele faze ale acestei dezvoltări petrecute 
într-un stat constituţional au avut neapărat răsunetul 
lor în dezbaterile parlamentului, și dacă se reproduc 
aici discursurile cu care am participat la acele 
dezbateri, ele vor să servească numai ca niște docu- 
mente vii pentru caracterizarea mai exactă a unei 
întregi transformări a opiniei publice. 

Ceea ce într-adevăr trebuie să ne atragă o deosebită 
luare-a- minte, este tranziţia ţării noastre de la starea 
precară a unor Principate elective spre consolidarea 
unui Regat ereditar, și mai ales îndrumarea spiritelor 
conducătoare în politică de la ușurința răsturnării lui 
Cuza-Vodă și de la pornirile antidinastice din întîia 
parte a domniei lui Carol I spre deplina recunoaștere a 
autorității Regelui de către toţi bărbaţii politici din ziua 
de astăzi. 

Ce deosebire între 1866 și 1896, ce schimbare a 
cugetelor în decursul a 30 de ani, și ce îndreptăţire a 
încrederii în viitor! 

A urmări această evoluţie internă a stării noastre 
politice la sfirșitul secolului al XIX-lea este o problemă 
de mare interes, și tot ce e în stare să contribuie la 
lămurirea ei, fie și indirect și numai pentru o mică 
parte, va găsi poate cîţiva cititori, cărora să nu le pară 
de prisos. 


De altminteri, dacă este greu a scrie o istorie 
contemporană fără părtinire, nu este totuși cu 
neputinţă; și în orice caz exactitatea faptelor se poate 
controla mai ușor cînd autorii lor sau martorii oculari 
sînt încă in viaţă. 


[TITU MAIORESCU] 


I 
O scurtă privire 
asupra situației politice a 


României 
de la 11 februarie 1866 pînă la 11 martie 1871 


în urma abdicării silite a lui Alexandru Ioan I (Cuza) 
la 11/23 februarie 1866, guvernul trece de fapt asupra 
Locotenenței Domnești Lascăr Catargiu — general N. 
Golescu — colonel N. Haralambie, iar ministerul numit 
în aceeași zi este astfel compus: 


ION GHICA, prezident și externe, 
DIMITRIE GHICA, interne, 

ION C. CANTACUZINO, justiţie, 

PETRE MAVROGHENI, finanţe, 

C.A. ROSETTI, culte, 

Maior DIMITRIE LECCA, război, 
DIMITRIE A. STURDZA, lucrări publice. 


Numirea maiorului Lecca la departamentul 
războiului este semnul caracteristic al noului minister și 
totodată cel mai periculos precedent. 

însăși răsturnarea lui Cuza-Vodă a fost un fapt greu 
de justificat. Liber ales de națiunea din cele două 
Principate, Cuza merita o soartă mai bună, și nu era 
lucru cuminte ca să arătăm Marilor Puteri, sub a căror 
garanție ne aflam puși prin Tratatul de la Paris din 30 
martie 1856, că națiunea se înșelase în persoana 
alesului ei. Unirea Principatelor cu înlăturarea Comisiei 
Centrale din Focșani, legea rurală, chiar dobîndită cu 
preţul loviturii de stat de la 2 mai 1864, secularizarea 
averilor mănăstirești vorbeau în favoarea lui Cuza; iar 
în privința relei lui administrări se cuvenea poate mai 
multă răbdare, oricît de încercată ar fi fost prin 


camarila Li- brecht, Pisoschi etc. și prin niște ministere 
ca cel din urmă, în care dl Nicolae Kretzulescu avea 
prezidenţa, internele, agricultura și 


11 lucrările publice, domnul Alexandru Papadopolu- 
Calimah externele, un Ion Oteteleșeanu finanţele, un 
Dimitrie Cariagdi instrucţia publică, justiţia și cultele, 
iar dl Alexandru Beldiman poliţia capitalei. 

Căci una din calamităţile de care trebuia să scape 
țara, dacă era să-și aibă viitorul mai asigurat, erau 
tocmai desele schimbări de domn (numai de la 1800 
încoace se întâmplaseră în Muntenia vreo 15 și în 
Moldova 14), și noi, după de-abia șapte ani de domnie a 
lui Cuza, făceam acum înșine ceea ce imputasem mai 
înainte intrigilor din Fanar, și ne arătam tot așa de rău 
nărăviţi. 

Ce e drept, o cerință principală a programului 
național statornicit de Divanurile Ad-Hoc, domnul 
ereditar dintr-o casă suverană a Europei, rămînea încă 
de îndeplinit; și pe de altă parte situaţia politică 
generală la începutul anului 1866, cînd se pregătea 
alianța între Prusia și Italia pentru războiul contra 
Austriei, reclama poate în România un domnitor, care 
să inspire mai multă încredere. Dar chiar în acest caz se 
naște întrebarea dacă nu era de preferat ca alegerea 
domnului străin să fie făcută fără violenţă, cu liberul 
consimțămînt al principelui Cuza; căci o abdicare 
voluntară în vederea marelui scop naţional era plănuită 
de el însuși. Mesajul său pentru deschiderea sesiunii 
parlamentare pe 1865-1866, citit în Cameră la 5 
decembrie 1865, cu două luni înaintea răsturnării, se 
termină cu următoarele cuvinte: 


„Fie în capul Ţării, fie alăturea de dvs., eu voiu fi totdeauna cu 
Tara pentru Ţară, fără altă ţintă decît voința naţională și marile 
interese ale României. Eu voiesc să fie bine știut că niciodată 
persoana mea nu va fi o împiedicare la orice eveniment care ar 
permite de a consolida edificiul politic la a cărui așezare am fost 
fericit de*a contribui. în Alexandru loan I, domn al românilor, 
românii vor găsi totdeauna pe colonelul Cuza, care declara 
Puterilor Garante că el primește îndoita alegere numai ca un de- 
pozit sacru." 


Intenţia de a părăsi tronul era dar oficial indicată de 
însuși principele, și în ianuarie 1866, cînd cumnaţii săi 
Dimitrie și Theodor Rosetti veniseră să-i arate temerile 
lor de conspirația ce se pregătea, Cuza le răspunde 
nepăsător că nu mai există motiv de conspirare, fiindcă 
el avea să abdice peste două luni, spre îndeplinirea 
cerințelor Divanului Ad-Hoc. 

Pentru apropiata eventualitate pare a se fi urmat o 
corespondenţă între Cuza și Napoleon al II-lea în 
privința succesorului dintr-o familie suverană.! 

Oricum ar fi și oricîte circumstanţe atenuante s-ar 
admite pentru răsturnarea lui Cuza, modul cum s-a 
executat această răsturnare rămîne condamnabil. 

Trei ofițeri (domnii Vasiliu-Pilat, astăzi general, 
Costiescu și Lipoianu) pătrund în noaptea de 10 spre 11 
februarie în palat și silesc pe „Alesul Naţiunii** să 
subscrie următorul act, publicat îndată în capul 
Monitorului oficial de vineri 11 februarie 1866: 


Abdicare 


Noi Alexandru loan I, conform dorinţei Națiunii întregi, și 
angajamentului ce am luat la suirea mea pe Tron, depun astăzi 
11/23 februarie 1866 cirma guvernului în mîna unei Locotenenţe 
Domnești și a Ministerului ales de popor. 

ALEXANDRU LOAN 


Cine va fi redactat acest act silnic cu frazeologia 
„Ministerului ales de popor**, e indiferent. Ministerul a 
fost așa de puţin ales de popor, că în același număr al 
Monitorului se publică decretul prin care noua 
Locotenenţă Domnească „ordonă și numește** ministe- 
rul Ion Ghica. 

în acest minister, precum am arătat, maiorul Lecca, 
comandantul batalionului de vînători, căruia îi era 
încredinţată în acea noapte garda domnului ţării, era 
numit ministru de război. 

O asemenea numire însemna nesiguranța armatei și 
nesiguranța tronului. 

Și pentru ca să nu rămînă îndoială asupra acestei 


însemnări, ziarul autorizat al partidului, care de acum 
înainte era chemat să aibă un rol mult mai pronunţat în 
conducerea politicii române, se grăbea să publice chiar 
a doua zi, într-un articol de fond plin de laude pentru 
ofițerii conspiratori și mai ales pentru maiorul Lecca, 
„acest brav și patriot oștean, căruia îi datorăm 
recunoștință**, următoarea profesiune de credinţă 
asupra armatei: „Opinia acestei foi 


10 confirmare documentară s-ar dobîndi probabil din hîrtiile lui 
Cuza, sechestrate în noaptea răsturnării și aflate astăzi in păstrarea 
lui Dimitrie A. Sturdza, unde nu sint accesibile. După publicarea lor, 
dacă au rămas intacte, se va putea judeca asupra conspirației de la 
11 februarie cu mai mult temei. 


13 în privin(a datoriilor unui militar se știe că este cu 
totul opusă aceleia ce este în genere admisă în oștirile 
permanente. Nu înţelegem, și nu știm cine poate 
înțelege, cum un militar poate fi îndatorat a-și pne 
jurămîntul său către un guvern care ar călca el ju- 
rămîntul său și cînd acea călcare ar fi recunoscută prin 
o aclamare generală." 

lar maiorul Lecca publica în același număr al 
Românului o scrisoare către un căpitan din batalionul 
de vînători, în care zicea: „Actul ce am făcut este un 
fapt istoric, și vînătorilor le va rămîne o glorie etemă 
pentru devotamentul ce au avut către patrie, iar eu mă 
voi făli pururea că am fost instrumentul patriotismului 
lor." 

Și ce este tot așa de semnificativ, Românul din ziua 
următoare (numărul de la 14 și 15 februarie 1866) se 
arată solicitat de ofițerii conspiratori ca să nu-i treacă 
sub tăcere, cel puţin pe cei „care au dat adeziunea lor 
mai înainte de 11 februarie", și astfel laudă în prima 
linie pe coloneii Kretzulescu și Tănase Călinescu, pe 
căpitanul de artilerie Alexandru Candiano, și pe mai 
mulţi alţii, ale căror nume se văd publicat acolo?. 


* 
x x 


Sub asemenea auspicii guvernul de la 11 februarie, 
după o încercare neizbutită cu contele Filip de Flandra, 
purcede în zilele de la 2 pînă la 8 aprilie 1866 la 


plebiscitul care, cu 685,969 de voturi pentru și 224 
contra, consacră alegerea principelui Carol din casa 
suverană de Hohenzollem. La 10/22 mai noul principe, 
de-abia în vîrstă de 27 de ani, prin o spontană hotărire, 
sosește în capitala ţării și înaintea Adunării 
Constituante, prezidate de Ma- nolache Costache 
(Epureanu), depune jurămîntul, iar noua Constituţie, 
sancționată la 30 iunie, e promulgată la 1 iulie 1866. 


"Chiar peste 22 de ani, într-o scrisoare de la 1 februarie 1888, fiul 
lui Vodă-Cuza explică astfel alegătorilor săi din Colegiul III de 
Mehedinţi pentru ce nu poate primi mandatul de deputat ce i l-au 
Încredinţat: „Nu-mi este permis să fac parte dintr-o Adunare care 
desigur va fi iarăși prezidată de acel nelegiuit, care a trădat pe 
domnitorul încredinţat pazei sale." Scrisoarea a fost publicată in 
Epoca. 

*O scrisoare a răposatului Dimitrie Cariagdi, datată din Neapole 
de la 12 ianuarie 1872 și adresată detronatului domnitor Cuza la 
Florenţa, cuprinde următoarele rinduri: „Aici am găsit o colonie de 
rumâni, St. Sihleanu, N. Rosetti, N. Negri, Candiano, care zice că 
face studii de drept. Candiano mi-a arătat că a venit la Florenţa să 
implore iertarea Măriei voastre!*. 

Cel dinţii minister al principelui Carol I (11 mai 
1866) este astfel compus: 


LASCĂR CATARGIU, prezident și interne, 
P. MAVROGHENI, externe, 

General ION Gr. GHICA, război, 

ION C. CANTACUZINO, justiţie, 

ION C. BRĂTIANU, finanţe, 

C.A. ROSETTI, culte, 

DIMITRIE A. STURDZA, lucrări publice. 


Dar după două luni L. Catargiu, Brătianu și Rosetti 
părăsesc ministerul. La 15 iulie se formează cabinetul 
Ion Ghica cu Mavrogheni la finanţe, apoi la 2 martie 
1867 cabinetul C. Kretzules- cu, și așa mai departe în 
mai puţin de cinci ani se schimbă 10 cabinete și se fac 
vreo 30 de modificări ministeriale parțiale, pînă cînd de 
la 11 martie 1871 înainte, de la al doilea cabinet L. Ca- 
targiu, începe era ministerelor serioase cu o mai lungă 
durată. 

Situaţia, totdeauna grea la începutul domniei unui 
principe străin, devenise în cazul nostru excepţional de 


grea prin întîm- plările arătate mai sus. 

Relativ ușoară era admiterea faptului îndeplinit din 
partea celor șapte Puteri Garante, cu toată opoziţia 
formală a reprezentanţilor lor, care în Conferinţa de la 
2 mai 1866, convocată ad-hoc, declaraseră alegerea 
plebiscitară nevalabilă. Fiindcă, după articolele 22 și 27 
ale Tratatului de la Paris, nici una din puteri nu avea 
dreptul să intervină singură în contra noastră, ci trebuia 
să dobîn- dească încuviințarea celorlalte, în chiar 
această multiplicitate și divergență de interese sta 
putinţa liberei noastre dezvoltări. Principele Carol, la 
sosirea sa în ţară, avea aprobarea lui Napoleon al III-lea 
și nu mai puțin importanta aprobare a lui Bismarck, 
dacă nu direct a regelui Prusiei. Și, printr-o fericită 
coincidenţă istorică, pe cînd tocmai de pe la 1866 
prestigiul lui Napoleon începea să scadă și a scăzut 
treptat pînă la desăvîrșita lui pierdere la Sedan, 
prestigiul regelui Prusiei și al marelui său cancelar 
creșteau și deveneau preponderente în Europa, iar o 
parte a acestui prestigiu se răsfrîngea firește și asupra 
principelui nostru din casa Hohenzol- lem. 

Prin urmare relaţiile externe ale noii domnii, oricît 
de grea a fost dobîndirea recunoașterii ei din partea 
înaltei Porţi în octom- 15 brie 1866, aveau să se 
consolideze din an în an, și astfel una din prevederile 
Divanului Ad-Hoc, cînd își formulase cerința principelui 
străin, se dovedea pe deplin îndreptăţită. 

Și raportul între Carol I și Constituţia noastră de la 
1866, cu prematurul ei liberalism, nu putea pricinui 
mari greutăţi. Principele Carol, deși pînă atunci ofiţer în 
armata prusiană și trăind in atmosfera curţii de la 
Berlin, unde democraţia liberală era foarte rău văzută, 
rămăsese independent în judecata sa politică, se afla în 
relații mai intime cu moștenitorul tronului Prusiei, ale 
cărui aspirații constituționale erau cunoscute, și nu se 
sfiise a se pune în contact cu societatea burgheză din 
Berlin, duşmana naturală a  reacţionarismului 
aristocratic. în iama 1865-1866, cercurile bine 
informate de acolo vorbeau chiar de întîrzierea 
intenţionată a înaintării prințului Carol la rangul de 
căpitan, tocmai din cauza înclinărilor sale liberale. în 


asemenea împrejurări este lesne de explicat ca Ion 
Brătianu, cel dintîi bărbat politic din România, cu care 
s-a întîlnit principele Carol (19/31 martie 1866, la 
Diisseldorf) și care i-a vorbit despre chemarea sa la 
tron, să-i fi lăsat o impresie așa de simpatică. — Prin 
urmare noua noastră Constituţie se putea aștepta la o 
sinceră aplicare a ei, în marginile puterilor date tînăru- 
lui domnitor, și de altminteri ea însăși prevedea putinţa 
reformării, tot pe cale constituţională, dacă o asemenea 
necesitate se ivea. 

Nici vreo, accentuare a spiritului separatist între 
munteni și moldoveni nu era de temut, cu toată 
ocrotirea ce ar fi aflat-o din partea Rusiei. Răscoala de 
la 3 aprilie 1866 fusese energic înăbușită de 
locotenentul domnesc Lascăr Catargiu, sosit cu o zi mai 
înainte în Iași; și chiar faptul că acea mișcare a fost 
înscenată, cu ajutorul cneazului Moruzi, de niște 
oameni fără însemnătate, ca N. Roznovanu, Teodor 
Boldur-Lăţescu și N. Ceaur-Aslan, cărora li se asociase 
ușorul la minte mitropolit Calinic Miclescu, dovedea că 
epoca deosebirii exploatate între moldoveni și munteni 
ajunsese acum pe sfirșite. în toată liniștea principele 
Carol, înainte chiar de intrarea sa în capitală, de la 
moșia Goleștilor, unde a fost găzduit în seara de 9 mai 
1866, a putut să facă din graţierea mitropolitului Calinic 
primul act al domnirii sale. 

Dar greutatea cea mare, adevărata greutate a 
situaţiei interne, era lipsa oricărui simțămînt dinastic în 
poporul român, deprins de atitea generaţii cu domniile 
efemere, indiferent la desele schimbări ale indivizilor de 
pe tron, mai indiferent acum în urma răs- 16 turnării lui 
Cuza-Vodă, și în care popor totuși, dacă noua monarhie 
constituțională avea să-i garanteze viitorul, trebuia 
înrădăcinat acel cuget trainic de credinţă în persoana 
domnitorului și în perspectiva succesiunii ereditare la 
tron. Şi cum să se nască și de unde să crească acest 
cuget, cînd una din cele mai manifeste reprezentări ale 
lui, armata, fusese izbită tocmai în simţămintele de 
fidelitate și ţie disciplină prin cele petrecute la 11 
februarie 1866? 

Dacă o regenerare a spiritului public avea să se 


producă în această privinţă, ea nu era de închipuit decît 
printr-o îndelungată şi stăruitoare acţiune. Ea 
presupunea din partea tînărului domnitor o rară 
împreunare de calităţi: multă prudenţă, și mai multă 
îngăduință, o răbdare dusă pînă la limitele sufletului 
omenesc și cunoașterea de oameni. lar din partea 
bărbaţilor politici ai țârii, ea presupunea hotărîrea de a 
sprijini dinastia ce și-o aleseseră și de a avea totdeauna 
luarea aminte aţintită asupra acestui punct cardinal. 

Căci situaţia creată ţării prin înălţarea pe tron a unui 
principe dintr-o casă suverană a Europei cuprindea — 
ce e drept — o mare garanţie pentru existenţa statului, 
însă putea fi în altă privinţă și un mare pericol. Tocmai 
faptul că acea casă suverană ajunsese în scurt timp la 
atîta prestigiu în Europa deschidea perspectiva întăririi 
noastre în viitor, dacă știam să respectăm pe noul Ales, 
dar ne putea periclita chiar existența dacă prin 
depărtarea lui loveam în acel prestigiu. Cu un principe 
de Hohenzollem după 1866, necum după 1870, noi nu 
puteam face nepedepsiţi ceea ce au făcut grecii la 1862 
cu un principe de Witelsbach. Nu pentru prima oară în 
al XIX-lea secol ţara noastră s-ar fi înfățișat în gîndul 
celor ce conduceau politica Marilor Puteri ca un simplu 
obiect de compensație teritorială.! 

însă toate aceste griji erau mai mult ale viitorului, 
precum nici nu se puteau înlătura decît în viitor, și, 
pentru o parte din ele, numai cu ajutorul sorții. 
Deșteptarea și întărirea simțămîntului dinastic atima, în 
afară de însușirile personale ale principelui, de la o 
acțiune îndelungată a partidelor noastre politice, de la 
direcția luptelor parlamentare, de la lucrarea prin presă 
și prin întruniri publice, și nu mai puţin, deși mai latent, 
de la învăţătura dată tinerimii prin profesorii școlilor 
statului. Şi cît pentru îndreptarea spiritului armatei, 
aceasta nu se putea prevedea cu oarecare temei 


“încă la octombrie 1869, cu prilejul călătoriei împăratului Franz 
Joseph i la Con- stanriflopel, Ali-Pașa propune lui Beust cedarea 
„Principatelor* către Austro- Ungaria. 


17 decît în urma unui viitor război, în care ofițerii noștri 
să primească adîncă impresie a misiunii lor hotărîtoare 
și să simtă atunci de la sine necesitatea elementară a 


disciplinei și a credinţei neclintite; iar provocarea 
războiului nu putea să vină de la noi, ci trebuia 
așteptată de la alte complicaţii europene. 

Ce vădită acțiune caracteristică avea să întreprindă 
acum noul principe la începutul domniei — iacă 
întrebarea cea mai apropiată, marele interes al 
momentului. în acest înţeles starea economică a ţării se 
impunea atenţiei pe planul dintâi. Și nu era aici vorba 
de obișnuita regulare a finanţelor statului, oricit de 
anevoioasă ar fi fost pînă cînd s-a statornicit prin 
destoinicia lui P. Mavrogheni, dar era vorba de 
puternica impulsiune ce trebuia dată activităţii 
economice generale, prin o mult mai energică circulare 
a cunoscutei bogății din agricultură, prin descoperirea 
de bogății încă necunoscute, prin formarea elementelor 
unei viitoare industrii. 

în călătoria sa prin Moldova (august 1866) Carol I dă 
o primă dovadă de tact politic, căutînd să se întâlnească 
mai ales cu C. Negri și cu V. Alecsandri, amicii intimi ai 
lui Cuza-Vodă, aceia care știau mai bine ce făcuse și ce 
nu fusese în stare să facă fostul domnitor. în 
convorbirile cu ei principele Carol își arată gîndul de a- 
și inaugura domnia prin înfiinţarea unei întinse reţele 
de drumuri de fiert, gînd de mare însemnătate, greu de 
realizat în starea înapoiată a ţării de atunci, fără 
industrie proprie, fără ingineri, fără lucrători, fără 
credit pe pieţele Europei. 

îndrăzneață întreprindere, precum era menită să fie 
de cel mai mare folos pentru deșteptarea economică a 
țării, a și fost una din ocaziile pentru izbucnirea 
inevitabilei crize a tinerei domnii. Căci astfel se 
întâmplă totdeauna: tocmai de fapta cea însemnată, 
care în cuget se înfățișează sub aspectul cel mai 
ademenitor, e aninau cumpăna sorții. 

Nu intră în cadrul acestor notițe, al căror scop este 
înțelegerea atmosferei intelectuale în mișcarea noastră 
politică, de a stărui cu amănuntul asupra chestiunilor 
economice. Atât numai trebuie să fie zis, că ideea căilor 
ferate, o dată concepută în așa mari dimensiuni, era mai 
lesne de realizat în anul 1868 cu ajutorul capitalului 
german, și cu cel mai cutezător concesionar prusian 
Strousberg. Parisul, în urma izbînzii prusienilor de la 


Sadova și în perspectiva războiului contra Germaniei, se 
înstrăinase de noi; iar de la cele- 


'Notiţă de la V. Alecsandri. 


18 lalte pieţe ale Europei nu se putea aștepta o primire 
favorabilă pentru finanțarea unei asemenea 
întreprinderi. Austriacului Ofen- heim i s-a încredinţat, 
de altminteri în condiţii prea grele, numai construirea 
fragmentului lași-Roman-lţcani. Preferința acordată 
propunerii prusiene pentru rețeaua principală se 
explică de la sine în modul cel mai firesc. 

Tot așa de explicabil este că principele Carol a 
început executarea planului său prin ministerul liberal 
de la 27 octombrie 1867 cu Ion Brătianu la finanţe. în 
acest fel de momente Partidul Liberal e mai comod la 
guvem decît în opoziţie. 

Dar mobilitatea noastră parlamentară din acea 
epocă nu îngăduie nici unui guvem o durată suficientă. 
Ministerul liberal se modifică în parte prin 
demisionarea lui Ștefan Golescu și înlocuirea sa cu 
generalul Nicolae Golescu la 1 mai 1868. Partidul 
Liberal din Muntenia, la început lipsit de aderenţi în 
Moldova, se vede silit a se uni cu așa-numita „fracțiune 
liberală și independentă" din lași, care însă nu se 
menţine în efemera sa existență decît prin ura în contra 
străinilor, mai ales în contra evreilor; și astfel guvernul 
liberal de la 1867 tolerează (o contradictio in adjecto) 
izgonirea administrativă a cîtorva familii izraelite prin 
prefectul Lecca din Bacău, măsură izolată și cu atît mai 
nechibzuită, cu cît, fără nici un folos, devine în ochii 
Europei apusene o provocare tocmai în momentul cînd 
ţara are trebuință de creditul din străinătate pentru 
drumurile ei de fier. încercarea ministrului-prezident 
Ștefan Golescu de a-și apăra administrația din Bacău 
este făcută cu atîta nedibăcie, încît îl silește să se 
retragă, după ce a expus ţara la primele scuze față de 
Austria!. însă nici sub prezidenţa generalului Golescu 
liberalii nu pot sta mai mult timp la putere, și în 16 
noiembrie 1868 se formează cabinetul Dimitrie Ghica, 
mai apropiat de „centru“; apoi, după o scurtă 
funcționare a unui minister Al. G. Golescu, spiritualul 


Manolache Costache încearcă la 20 aprilie 1870 
guvernul cu „Juna dreaptă" (G. Mânu, G.Gr. Canta- 
cuzino, A. Lahovari, C. Grădișteanu, P.P. Carp), „cloșca 
cu pui" — cum i-a rămas numele după o vorbă glumeaţă 
a deputatului I. Negură. 


'Vezi Cartea roșie austriacă, Corespondenzen K.K. gemeinsamen 
Ministeriums des Aeusseren, 1868, nr. 2, pp. 47-65. La p. 61 nota de 
la 21 mai 1868, cu scuzele generalului Golescu; la p. 64 nota de la 25 
iunie 1868 cu asigurarea lui Ion Brătianu pentru despăgubirea 
izraeliţilor. 

în vremea guvernului „Junei drepte" izbucnește în 
Europa centrală cea mai crîncenă luptă a secolului 
nostru, războiul fran- co-german de la 1870. 

Printre aceste evenimente, întreprinderea 
Strousberg înaintează cu _ vicisitudinile obișnuite în 
asemenea cazuri. Liberalii, treCuţi la sfîrșitul anului 
1868 în opoziţie, se folosesc de toate incidentele pentru 
a ataca guvernul și în curînd, fără nici un scrupul 
constituțional, tronul. De prin august 1869 ziarul 
Românul ia o pronunţată atitudine antidinastică; pînă și 
dl Hâjdeu, în curînd Bogdan- Petriceicu Hasdeu, cu 
foaia d-sale Traian, se amestecă în acest soi de agitare. 
Traian este și cel dinţii ziar care (11 octombrie 1869), 
vorbind de răposatul profesor al Universităţii din lași Si- 
mion Bămuţiu, „adevăratul părinte al fracțiunii libere și 
independente", caută să răspîndească dincoace de 
Milcov ideile lui în contra principelui străin, idei despre 
care se vorbește mai pe larg în primul discurs 
parlamentar reprodus în volumul de faţă.! 

în ianuarie 1870 fostul domnitor Cuza este ales 
deputat de Mehedinţi, însă refuză mandatul. 

Cu cîtva timp mai înainte ducele de Grammont, 
nenorocitul ministru francez de la 18(70, care a 
declarat războiul Prusiei, pe atunci însă ambasador la 
Viena, provoacă o întilnire cu principele Cuza și caută 
să-l sondeze asupra unei reinstalări pe tronul 


României.! ? 

Toate acestea permit să se întrevadă o întreagă 
acțiune combinată pentru răsturnarea domnitorului 
Carol I. 

Cînd la sfirșitul lui iulie 1870, în asemenea stare a 
spiritelor, sosește știrea despre începerea efectivă a 
războiului franco-ger- man, agitarea crește la culme. Nu 
atit comunitatea de rasă, cît faptul că cei mai mulţi 
oameni politici ai noștri și-au făcut studiile în Franţa și 
de această ţară leagă fericita aducere aminte a tinereţii 
lor produce un curent puternic de simpatie în favoarea 
francezilor. Prea puţin experimentați, precum erau, 
uitînd că în politica internaţională nu sentimentalitatea, 
ci reflecția cea mai rece trebuie să dicteze, mai toţi 
deputăţii și ziariștii noștri doreau armelor franceze o 
victorie strălucită, pe cînd evidentul interes al ţării, 
care își alesese un domnitor din casa Hohenzollem, era 
din contră iz- bînda Germaniei asupra Franţei. 

Dar în mișcarea în care se afla atunci opinia publică 
la noi, ea nu putea fi accesibilă la asemenea reflecţii. 
Entuziasmul pentru Franţa creștea din ce în ce mai 
mult, și în aceeași măsură se exagera aversiunea în 


1'Micile criterii personale pot adeseori servi de măsură pentru 
constatarea unor evoluţii, de exemplu a progresării dinasticismului 
la noi în ţară. Antidinasticul de la 1868 este astăzi (1896) 
stipendiatul regelui Carol pentru Magnum Etymologicum și, firește, 
cel mai fervent dinastic. 

2Din notele luate de la Balligot de Bayne, secretarul lui Cuza, sub 
dictatul acestuia (scena se petrece la Doebling, lingă Viena): 

Grammont. La guerre, nous l'aurons avec la Prusse, elle est 
inevitable. Le moment est peut-etre plus proche que vous ne 
lecroyez... Nous auronsbesoind'avoir un point d'appui en Orient. 
Nous avons deja un dans Ies Hongrois qui voient de fort mauvais oeil 
les encouragements donnes par le gouvemement roumain aux 
Transilvains et certaines paroles imprudentes du Prince Charles 
pour la reunion de tous les Roumains sous son sceptre... Nous en 
avons assez du Prince Charles, bien assez. 

Couta. Mais enfin, quel est votre but? Avez-vous un projet 

arrete? Voulez-vous provoquer un changement? 

Grammont. Ce ne serait pas difficile... 

Couza. Quoiqu'il puisse arriver, je ne consentirais jamais a rentier 
en Roumanie par une intervention etrangere. 

contra a tot ce venea din Germania. Ca un simptom al 
acestei stări sufletești trebuie înregistrată acţiunea 
fostului căpitan de artilerie Candiano-Popescu, care în 
ziua de 8/20 august 1870 pune mîna pe prefectură, pe 
cazarmă, pe telegraful din Ploiești și proclamă 
detronarea principelui Carol. Nechibzuita revoltă, ce de 
altminteri nu se poate închipui fără o înţelegere cu șefii 
Partidului Liberal, a fost îndată reprimată de guvernul 
„Junei drepte"; iar Candiano-Popescu, tradus împreună 
cu complicii săi Radu Stanian, C.T. Grigorescu, Carada 
etc. înaintea juraţilor din Tîrgovişte, a fost achitat. 

Nu putem vorbi de acest curios incident fără a 
releva și circumstanţele lui atenuante. Acţiunea din 
Ploiești, ca idee politică, pornea de la presupunerea că 
Franţa va sfîrși prin a fi biruitoare, și dacă această 
presupunere se realiza, Prusia ar fi fost așa de crunt 
lovită, așa de redusă în valoarea ei ca putere 
europeană, încît atunci prezenţa unui principe de 
Hohenzollem pe tronul României putea să pară în 
opoziție cu interesele ţării. Simţămîntul dinastic nu se 
formase încă, de abia fusese răsturnat popularul Cuza- 
Vodă, o schimbare de domnie mai mult sau mai puţin nu 
părea mare lucru. Adevărata absurditate a revoltei de la 
8/20 august 1870 stă însă în presupunerea de la care 
pornise. Fără nici o cunoștință a armatei prusiene și a 
conducătorilor ei, fără nici o altă informaţie autentică, 
liberalii de la 1870, luînd dorința simpatiilor lor drept 
rea- 21 


litate și încrezîndu-se în știrile false răspîndite de 
crimpeiul de guvern terorizat în Paris, escomptau 
izbînda francezilor tocmai în momentul în care — după 
împrăștierea armatei lui Mac-Mahon la Woerth, 27 iulie 
(6 august), și după bătăliile de la Colombey, Vionville și 
Gravelotte (2/14-6/18 august) — armata lui Bazaine era 
aruncată și izolată în Metz, și prin urmare trista soartă 
a Franţei inevitabil hotărită. 

Cu atît mai caracteristică pentru starea spiritelor la 
noi rămîne însă fapta lui Candiano, cu achitarea sa cu 
tot, și acest semn al timpurilor ne poate servi spre 


orientare în mișcarea politică din ţară pînă la 11 martie 
1871.! 

Din nefericire războiul franco-german de la 1870 se 
repercutează asupra afacerilor noastre și în altă 
direcţie: în enorma zdruncinare a tuturor relaţiilor 
comerciale — o urmare neapărată a oricărui război — 
marea întreprindere a lui Strousberg este periclitată; 
Strousberg însuși suspendă plăţile, culpabila înstrăinare 
a titlurilor noastre din depozitul lui Ambron nu-i 
folosește, drepturile e silit să le cedeze societăţii 
acţionarilor, și temerarul întreprinzător, căzut în 
faliment, își sfîrșește viața cîțiva ani după ce a ieșit din 
temniţa de la Moscova. 

Cercurile noastre politice se cuvenea mai ales acum 
să înconjure tronul și să scape creditul ţării; mai ales 
acum, cînd Germania era biruitoare și cînd importanta 
lucrare a drumurilor noastre de fier, al cărei substrat 
financiar era pe piața Berlinului, trebuia cu orice preţ 
să fie scoasă din impas. 

La noi din contră! în ziua de 18 decembrie 1870 se 
formează cabinetul Ion Ghica, slab compus cu niște 
membri ca: 


DIMITRIE A. STURDZA, la finanţe, 

DIMITRIE CARIAGDI, la justiție, 

NICOLAUS RACOVIŢĂ, la culte, 

N. CALLIMACHI-CATARGI, la externe, DIMITRIE 

BERENDEI, la lucrări publice și Colonel PENCOVICI, la 

război, 

'In inlelesul notelor precedente, de la pp. 14,20, se cuvine să 
adăugăm că același Alexandru Candiano-Popescu, cu prilejul 
războiului de la 1877 împotriva Turciei, a fost reprimit in armată, și- 
a spălat trecutul pe cimpul de bătaie, a slujit 12 ani la Palat ca 


adjutant, este astăzi general și, firește, preacredinciosul supus al 
regelui Carol. 


22 toţi homines novi, afară de Dimitrie Sturdza, pe 
atunci numai umbra lui Ion Ghica, conduși de un 
ministru-prezident anume cunoscut pentru politica sa 
șovăitoare. Cum să poată stăpîni un asemenea minister 
luptele din parlament, agitația din ţară? și cum să 


voiască a le stăpîni, presupunînd că putea? 

Sesiunea Camerei din iama 1870-71 se deosebește 
prin cea mai mare confuzie și cea mai neînfrinată 
violenţă a dezbaterilor. Şi în această stare de lucruri 
vine ministerul însuși și depune pe biroul Camerei (12 
ianuarie 1871) întregul dosar al afacerii Strous- berg, 
cu raporturile confidenţiale cu tot — „spre uimirea 
tuturor", cum nu se poate opri de a constata chiar 
raportorul acestei afaceri, Alexandru Holban, pe atunci 
fracționist. Camera alege o comisie de șapte membri 
pentru a studia dosarul și a-i face raport, iar com- 
punerea comisiei dă nota situaţiei și descoperă pe Ion 
Ghica: pe lingă un singur om de legi nepărtinitor, C. 
Bozianu, se aleg frac- ţioniștii și liberalii: I. Codrescu, A. 
Holban, N. Ionescu, C.F. Ro- bescu, St. Sihleanu și 
făţișul antidinastic N. Blaremberg. 

La această fierbere a pasiunilor politice, pe cînd 
comisia era la începutul lucrării sale, iar prin culisele 
Camerei se răspîndeau tot felul de revelări exagerate și 
de comentarii false, se mai adaugă acum iritația 
produsă prin o scrisoare a principelui Carol, publicată 
în Augsburger Allgemeine Zeitung, 15/27 ianuarie 1871, 
îndată tradusă și răstălmăcită în ţară. 

Iată cuprinsul acestei scrisori!: 

Prea stimate amice, 

De mult nu ţi-am mai dat semn de viaţă. Dar aș vrea să fii 
măcar un ceas în locul meu, ca să te încredinţezi cît mi-e vremea 
de îmbucătăţită și plină de muncă, de griji și de dezamăgiri. 

Au trecut aproape cinci ani de cînd am luat îndrăzneață 
hotărîre de a mă pune în capul ţării acesteia, așa de bogat 
înzestrată de natură și totuși așa de săracă sub alte raporturi. 

Anmcînd o privire asupra epocii trecute, scurtă în viața unui 
popor, dar lungă în viaţa unui om care tinde spre progres, trebuie 
să-mi zic că puţin folos am putut aduce acestei frumoase ţări. 


*Care de altminteri nu a fost adresată lui Auerbach, precum se 
credea la noi, ci poate unei persoane fictive. Publicarea în 
Allgemeine Zeitung trebuie să fi fost intenţionată de însuși 
principele Carol. Confuzia cu Auerbach provine din faptul că o altă 
scrisoare relativă la România, adresată în adevăr lui Auerbach, însă 
de principele Anton de Hohenzollem, tatăl, fusese publicată în mai 
1868, în Neue Freie Presse din Viena, prin indiscreţia acelui 
cunoscut nuvelist german. 

Adesea mă întreb: a cui este vina? A mea, care nu am cunoscut 
caracterul poporului, sau a poporului, care nu vrea să fie condus și 
totuși nu e în stare să se conducă singur? Prin numeroasele mele 
călătorii în toate regiunile celor două Principate și prin feluritele 
atingeri cu toate păturile societăţii, am dobîndit încredințarea că 
vina nu este nici a mea, nici a poporului în întregimea lui, ci mai 
ales a celor ce și-au însușit dreptul de a conduce Tara în care s-au 
născut. Acești oameni care și-au făcut educaţia lor politică și 
socială mai mult în străinătate, uitind cu de- săvirșire 
împrejurările patriei lor, nu caută alta decît a aplica aici ideile de 
care s-au adăpat acolo, îmbrăcîndu-le în niște forme utopice, fără a 
cerceta dacă se potrivesc sau nu. Astfel nefericita Ţară, care a fost 
totdeauna îngenuncheată sub jugul cel mai aspru, a trecut deodată 
și fără mijlocire de la un regim despotic la cea mai liberală 
Constituţie, precum nu o are nici un popor din Europa. 

După experienţa făcută, cred că aceasta e o nenorocire cu atît 
mai mare, cu cît românii nu se pot lăuda cu virtuțile cetățenești ce 
se cer pentru o formă de stat cvasirepublicană. 

De nu mi-aş fi legat tot sufletul de această țară binecuvântată, 
care în alte împrejurări se putea aștepta la un viitor strălucit, de 
mult m-ar fi părăsit răbdarea. Acum însă m-am hotărît la o ultimă 
încercare, ce probabil mă va face să trec în ochii partidelor de aici 
și ai conducătorilor lor ultrașoviniști ca lipsit de iubire pentru ţară; 
dar eu am lăsat la o parte orice consideraţie personală, cu riscul 
de a-mi pierde poate toată popularitatea. Căci ar fi o neiertată 
lipsă de la datorie de a mai ascunde adevărata cauză a răului și de 
a lăsa fără împotrivire viitorul ţării pradă intrigilor de partid. 

Știu bine că cel ce în unele împrejurări are curajul adevărului 
și spune lucrurilor pe nume este adeseori biruit, și așa mi se poate 
întîmpla și mie, cu deosebirea însă, pe care o simt cu recunoștință, 
că eu sînt liber de a mă întoarce la o viaţă neatimată și lipsită de 
griji, plină de fericire în mijlocul familiei, și să reintru în scumpa 
țară unde m-am născut și al cărei magnet puternic n-a încetat de a 
mă atrage în momentele cele grele, prin care a trebuit să trec. 

îmi pare numai rău, din toată inima, că bunele mele intenţii au 
fost așa de puţin înţelese și cu ingratitudine răsplătite. Dar fiindcă 
împărtășesc această soartă cu cei mai mulţi muritori, voi ști să mai 
aflu mîngiiere, și în societatea unor oameni inteligenţi, mai ales în 
cercul animat al D-tale, voi uita încetul cu încetul aspiraţiile mele 
din trecut. 


CAROL 


Astăzi, cînd putem judeca acele evenimente cu 


oarecare ne- părtinire, tocmai fiindcă prin progresele 
înfăptuite de atunci încoace 


24 ne-au devenit așa de îndepărtate, astăzi scrisoarea 
ne va părea îndreptăţită. 

Principele Carol cunoștea starea spiritelor din ţară și 
vedea cum i se surpă tronul. Cele mai bune intenţii ale 
sale erau denaturate, marea concepţie a deșteptării 
economice prin căile ferate, faţă de care micile greșeli 
(ca numirea lui Ambron) trebuiau să dispară, era anume 
obiectul celor mai înveninate atacuri; armata nu oferea 
destulă garanţie, slabele și nu totdeauna nimeritele 
încercări de îndreptare (locotenent-colonelul prusian 
Krenski fusese silit să plece din ţară) nu izbutiseră și nu 
puteau izbuti; chiar viaţa în familie, căsătoria cu 
prințesa Elisabeta de Wied (3/15 noiembrie 1869), care 
tocmai pe vremea aceea promitea să asigure directa 
succesiune la tron, nu era respectată în ziarele 
opoziţiei; gîndul de abdicare se prezenta de la sine. Ce 
lucru mai firesc atunci, decît ca principele să-și apere 
demnitatea personală și să arate cauzele care 
zădărniceau misiunea ce i-o încredinţase țara? Era în 
dreptul său omenesc de a o face. 

Dar unde se ţin în seamă drepturile omenești, cînd 
pasiunile sînt  dezlănţuite! Scrisoarea principelui 
înveninează și mai mult polemica ziarelor și discuţiile 
parlamentare. în ședința Camerei de la 30 ianuarie 
1871 Nicolae Blaremberg face o lungă interpelare 
j-.upra ei, în care amintește soarta lui Maximilian la 
Mexico şi propune o moțiune echivocă, semnată de 
Radu Mihai, Al. Sihlea- nu, Anton Arion, N. R. 
Locusteanu şi bizarul antidinastic Eugen Ghica- 
Comănești. Moţiunea, deși slab combătută de ministrul- 
prezident Ion Ghica, este înlăturată de Cameră, dar 
Românul de la 11 februarie 1871 provoacă ţara să 
serbeze ziua de 11 februarie ca „o zi sfintă și o 
adevărată sărbătoare naţională", fiindcă amintește 
răsturnarea unui domn călcător de Constituţie, 
„risipitor al averii publice" — cu aluzii la afacerea 
Strousberg. 

în vremea acestor frămîntări ale politicii noastre 


locale, marile evenimente din occidentul Europei se 
desfășoară pe deplin. Napoleon al II-lea e detronat 
după Sedan, Bazaine capitulează la Metz, febrila 
încercare a lui Gambetta cu armatele improvizate se 
sfirșește prin catastrofa de la Pontarlier, Parisul cade 
după ce a impus Franţei forma republicană, iar regele 
Prusiei Wilhelm e proclamat la Versailles împărat al 
Germaniei, 6/18 ianuarie 1871. 

Aceste evenimente, în loc să trezească prudenta 
reflecţie a oamenilor politici din România, îi 
exasperează; cei mai mulţi dintre 


25 ei simt înfrîngerile franceze ca și cînd ar fi lovituri 
îndreptate în contra lor. Românul de la 17 februarie (1 
martie)) 1871 apare încadrat în negru, fiindcă în acea zi 
intră armata prusiană în Paris, „ordele teutone calcă 
sacrul părnînt" „adăpat cu sîngele atîtor luptători ai 
libertăţii". (Pe frontispiciul Românului figurează pe 
atunci și pînă la 1 aprilie 1871 dl Eugeniu Carada ca 
redactor.) însuși Ion Brătianu, în lungul său discurs din 
ședința Camerei de la 4 martie asupra afacerii 
Strousberg (căci această discuţie publică începuse în 
Cameră la 24 februarie și s-a prelungit timp de unspre- 
zece ședințe, cu toate violențele, incriminările și 
confuziile, cu propuneri de dare în judecată a 
miniștrilor etc.), însuși Ion Brătianu nu se reţine de a 
exclama: „Dacă din nenorocire puterea guvernului din 
Berlin va fi mai mare și ne va impune cu forţa să plătim 
cuponul, atunci să se știe că nu plătim o datorie, ci 
plătim rechi- ziția simpatiilor ce am avut și avem pentru 
națiunea franceză (aplauze). Vom plăti, domnilor. însă 
chiar în sărăcie, chiar în zdrenţe,, chiar zdrobiţi, 
simpatiile noastre pentru Franţa nu vor slăbi, din 
contră, ele vor crește mai mult" (aplauze). 

Cu atîta nechibzuință se împleticise la noi discutarea 
chestiunii căilor ferate, care reclama cea mai prudentă 
cumpănire juridică și financiară, cu aprinderea 
simpatiilor și antipatiilor față de evenimentele din 
Franţa, și cînd după cîteva zile, în seara de 10/22 martie 
1871, colonia germană din București serbează ca în toţi 
anii și cu atît mai mult în acest an, ziua nașterii 
gloriosului ei împărat printr-un banchet privat în Sala 
Slătineanu (astăzi Capşa), o ceată de pe uliţă, condusă 


de studenţi, pregătită cu îngăduirea poliţiei prefectului 
Simion Mihăilescu (deși Ion Ghica, la o întrebare 
prealabilă a consulului general al Germaniei, garantase 
anume liniștea), înconjură localul, stinge lămpile de pe 
stradă, și pe cînd unii trag clopotele de la Sărindar, alţii 
aruncă cu pietre în ferestre strigind „trăiască republica" 
și se urcă pe scară pentru a năvăli în sala serbării, unde 
însă se văd respinși de oaspeţii banchetului, cu 
reprezentantul Germaniei dl de Radowitz în frunte. Dl 
Radowitz însuși este luat din mijlocul acestor brutalităţi 
și condus la Palat de ministrul de externe Callimachi- 
Catargi, sosit în grabă la faţa locului. 

La Palat principele Carol, pe cînd o companie de 
soldaţi sub ordinele generalului Solomon împrăștie 
mulţimea de pe străzi, convoacă noaptea tîrziu Consiliul 
de Miniștri și exprimă lui Ion 

Ghica în termeni aspri părerea sa de rău de a fi avut un 
asemenea minister, exceptînd numai pe D. A. Sturdza și 
Callimachi-Catargi. în aceeași noapte de 10 spre 11 
martie, principele, faţă cu suprema insultă adusă lui și 
originii lui, se hotărăște să părăsească ţara chiar a doua 
zi şi în mijlocul pregătirilor pentru plecare cheamă la 
Palat pe foștii locotenenţi domnești Lascăr Catargiu și 
general Golescu (Haralambie era absent din București) 
pentru a remite, în mîinile de la care primise stăpînirea 
cu cinci ani în urmă, actul de abdicare. 


Actul de abdicare! Abdicarea principelui Carol de 
Hohenzollem 11/23 martie 1871, provocată de noi! 

Dar unde ajunsesem noi? Mai exista o cugetare 
politică în România? Dispăruse orice patriotism luminat 
din ţara noastră? 

Pentru cea mai simplă pricepere a relaţiilor politice 
era evident că înfringerea Franţei avea să producă o 
contralovitură în Orient, avea să deștepte în Rusia 
elementara pornire spre Constantinopol și să așeze un 
alt echilibru între puterile europene. încă la 3/15 
noiembrie 1870, în mijlocul războiului franco-german, 
apăruse în jurnalul oficial din St.-Petersburg circulara 
către puterile semnate în Tratatul de la Paris, prin care 


Rusia declară nulă și neavenită clauza relativă la Marea 
Neagră, faimoasa clauză care, sub eufemismul de 
neutralitate, restringea pînă la paralizare puterea 
navală a Imperiului de la Nord; iar protocolul din 
Londra de la 1/13 martie 1871 consfinţise și din partea 
Marilor Puteri această dezlegare unilaterală. Criza 
Orientului era dar reîncepută, noul război al ortodoxiei 
rusești împotriva islamului își prevestea apropiata 
izbucnire. 

Și în acest moment al frămîntărilor istorice noi ne 
întreceam în declamări de simpatie pentru slăbită 
Republică franceză, insultam pe reprezentantul german, 
tindeam la abdicarea domnitorului și provocam 
răzbunarea atotputernicei Prusii! 

Dar ce soartă voiam noi să ne pregătim în mijlocul 
luptei celor două state, între care sin tem intercalaţi? 
Nu ne luaseră rușii la 1812 Basarabia prin pacea de la 
București? Nu-și stipulaseră atunci și Valahia și 
Moldova, pe care de abia consimt a le „ceda și restitui" 
Turciei? Nu erau districtele Bolgrad, Ismail și Cahul, 
puse în Tratatul de la Paris sub administraţia noastră, a 
doua umilire, pe care trebuia să o șteargă Rusia prin 
noul război? Soarta Basarabiei era idealul la care 
aspiram? 

Asemenea gînduri, indiferent dacă prin analiză clară 
sau prin- tr-un fel de consimţămînt instinctiv, trebuie să 
fi trecut prin conștiința lui Lascăr Catargiu în acea 
memorabilă zi de 11 martie 1871, cînd dinaintea 
principelui Carol și în prezenţa generalului Golescu, a 
lui Callimachi-Catargi și a lui Dimitrie A. Sturdza, iz- 
butește să îndepărteze ideea de abdicare și inspiră 
destulă încredere principelui pentru a-l face să 
continue îndeplinirea misiunii ce o primise. 

Lascăr Catargiu este însărcinat cu formarea 
ministerului, și de la această zi datează o nouă epocă în 
dezvoltarea politică a statului român. 


II 


Sub ministerul Lascar Catargiu 
11 martie 1871 — 3 aprilie 1876 


Ministerul de la 11 martie 1871 este format de: 


LASCĂR CATARGIU, prezident și interne, 

General LA. FLORESCU, război, 

General CHRISTIAN TELL, culte și instrucțiune 
publică, 

Nic. KRETZULESCU, justiţie și lucrări publice, 

P. MAVROGHENI, finanțe, 

G. CosTA-FORU externe. 


Astfel compus, ministerul era cea mai tare expresie a 
ideii conservatoare în limitele Constituţiei de la 1866. 

Modificările parţiale ale cabinetului introduse in 
decursul duratei sale de cinci ani (Manolache Costache 
și apoi Al. Lahovari la justiție, V. Boerescu și apoi I. 
Bălăceanu la externe, G. Canta- cuzino și apoi I. Strat la 
finanţe, Theodor Rosetti la lucrări publice, T. Maiorescu 
și apoi P. Carp la culte) nu schimbă nimic în această 
direcţie, care în împrejurările date era singura indicată 
de interesul țării. 

Datoria dintîi ce se impunea guvernului era liniștirea 
spiritelor și, după trebuință, înfrînarea agitatorilor. 
Turcia amenință cu ocuparea la caz de revoltă. Atît 
Lascăr Catargiu cu Costa-Foru, cit și generalii Tell și 
Florescu prezentau în această privință garanţii de 
energie. Pentru a înlătura însă cauza sau pretextul de 
căpetenie al agitării, se cerea o regulare cît mai grăbită, 
fie deocamdată și numai provizorie, a afacerii 
Strousberg. Regularea definitivă, la care trebuia să 
tindă orice guvem prevăzător, era răscumpărarea căilor 
ferate pe seama statului. 

Dar pentru aceasta se'cerea o adevărată echilibrare 


a bugetului și stabilirea creditului statului, care 
presupunea ca o condiţie pre- 29 alabilă iarăși liniștea 
internă, siguranța tronului și o politică externă bine 
cumpănită. Aici Mavrogheni, cu experienţa sa financiară 
și cu fineţea inteligenţei sale, era omul situaţiei și dacă 
ar fi rămas pînă la sfirșit în minister, cabinetul L. 
Catargiu de la 1871 ar fi avut poate destulă coeziune și 
putere pentru a îndeplini mai toate cerinţele aici 
arătate. Așa cum a fost de la început și în urma mo- 
dificărilor sale parțiale, a izbutit totuși să scape ţara din 
pericolele imediate, să menţină tronul, să micșoreze 
bolnăvicioasa agitație a momentului, să consolideze 
finanţele, să dea chestiunii Strousberg o soluţie 
prealabilă; și — solicitînd în același timp elementele să- 
nătoase ale ţării — a deschis cel puţin drumul politicii în 
viitor și a făcut posibilă acţiunea mai hotăritoare a 
urmașilor săi din partidul opus. 

La Cameră apariția unui asemenea minister trebuia 
să irite și mai mult pe deputăţii agitatori. încă în ședința 
secretă de la 11 martie se ridică glasuri în contra 
dinastiei. îndeosebi junele deputat Ion Câmpineanu 
salută abdicarea principelui Carol, a cărui domnie ar fi o 
nenorocire pentru România.’ în ședințele de la 12, 13 și 
15 martie interpelări violente asupra formării noului 
cabinet, asupra scopurilor sale ascunse, asupra 
prezenţei armatei în curtea Mitropoliei etc. în Românul 
excitare la revoltă. în zadar Lascăr Catargiu declară 
Camerei de la început (12 martie): „Vom aplica 
Constituţia cu toată sinceritatea în litera și spiritul ei“, 
dar, ce e drept, adaugă în ședința de la 13 martie „eu nu 
voi permite ca uliţa să ne facă legi"; opoziția răspunde 
prin obișnuitele acuzări, că s-a violat Constituţia, că se 
pregătește o lovitură de stat etc. 

Pentru a limpezi situaţia, ministerul face din 
închiderea  nefolositoarei discuții o chestiune de 
încredere și, rămînînd în minoritate, dizolvă Camera (16 


3 Asupra acelei ședințe secrete a Camerei se află reprodusă in 
Românul de la 2 octombrie 1871 o indiscretă dare de seamă. 
Cuvîntarea lui I. Câmpineanu, așa cum este relatată aici, este 
confirmată de el însuși printr-o scrisoare din Românul de la 7 
octombrie același an. 

martie 1871). Acum are ceva răgaz ca să-și dea seama 
de toată greutatea sarcinii primite. Tezaurul public sleit; 
din Berlin depeșa lui Theodor Rosetti, comisarul guver- 
nului, că în depozitul căilor ferate a aflat o hîrtie fără 
valoare în locul obligaţiunilor statului; în ţară coaliția 
opoziției pentru alegeri. Dar pe de altă parte 
tulburătorii încep a fi descurajaţi; la alegerile 
municipale din București nu iese nici un liberal; izbuc- 
nirea Comunei din Paris potolește entuziasmul 
republican, și C.A. Rosetti anunţă prin Românul că vrea 
să părăsească ţara și să deschidă în Franţa un pensionat 
de băieți. 

Se putea prin urmare prevedea că și alegerile 
parlamentare vor da, ca de obicei, o majoritate în 
favoarea guvernului, și că P. Ma- vrogheni, totdeauna 
fertil în idei financiare, va găsi mijlocul de a scăpa 
tezaurul din penibila strîmtorare a momentului. Nu mai 
puţin chestiunea Strousberg, în mîna unui guvern tare, 
trebuia să ajungă la o soluţie acceptabilă. 

Dar greutatea cea mare, vechea greutate, rămînea 
consolidarea tronului, fără de care nu era cu putinţă o 
direcţie mai sigură a politicii generale și probabil că 
dintre miniștrii de atunci Catargiu simțea greutatea, 
Mavrogheni își da seama de ea și Costa-Foru avea o 
concepţie teoretică asupra niscaiva remedii legislative 
în contra ei. 

înainte însă de a se lua vreo hotărâre în această 
privință, principele Carol, cu  Elisabeta-Doamna, 
întreprinde, după stăruința ministerului, o călătorie prin 
Moldova spre a se încredința de starea spiritelor în ţara 
de peste Milcov și a vedea pe ce elemente se putea 
sprijini ordinea monarhică. De altminteri, tocmai în 
urma scrisorii din Allgemeine Zeitung și în timpul 
zbuciumărilor'din Cameră, principele primise de la Iași 
o adresă de devotament, care-l conjura să nu 
părăsească ţara. 

La 15 aprilie 1871 curtea, însoţită de ministrul Costa- 
Foru, sosește la Iași, unde stă zece zile, găzduită în casa 
Roznovanu. Singur acest fapt dovedea că cel puţin de 
tendințe separatiste nu era vorba. Primirea a fost caldă. 
Vechiul „leagăn al Unirii" voia să dovedească în contra 


Bucureștilor că in Moldova predomină alt cuget, cu 
toată agitarea „fracţionistă". 

în chiar ziua sosirii, Costa-Foru, după indicaţiile 
amicilor săi politici, se adresează la un grup de bărbaţi 
mai tineri, care se aflau întruniţi într-un fel de societate 
fără statute, numită „Junimea", unde se ocupau de 
literatură și publicau o revistă, Convorbiri literare, dar 
se abţineau cu desăvîrșire de la orice acţiune politică. 
Avînd o întrevedere cu scriitorul acestor rânduri, Costa- 
Foru îndeamnă la intrarea în Cameră, în politica 
militantă. Lunga lui stăruinţă se rezumă în cuvintele: 
„La ce folos literatura, dacă prin pasivitatea oamenilor 
de ordine se periclitează tronul și prin urmare ţara." 

în prima întrunire a prietenilor „junimiști" din acea 
săptămînă li se împărtășește propunerea ministrului, și 
asupra ei se încinge cea mai curioasă discuţie. 

Cei ce pe atunci veneau regulat la adunările literare 
erau — în afară de dl B. Pogor și de autorul acestei 
scrieri, la care se ţineau alternativ întrunirile — lacob și 
Leon Negruzzi, Nicu Gane, Dimitrie Rosetti, N. 
Mandrea, I. lanov, colonelul N. Schelitti, G. Racoviţă, 
colonelul Miluţă Cerchez, M. Kome, Gr. M. Buicliu, T. 
Cerchez, G. Roiu, profesorii Culianu, Melik, St. Vîrgolici, 
Naum, A.D. Xenopol, Creangă, și din cînd în cînd asistau 
V. Alecsandri, I. A. (Zizin) Cantacuzino, C. Suţu, A. Balș, 
N. Callimachi-Catargi etc.! Și dl Dimitrie A. Sturdza a 
luat parte la cîteva ședințe ale „Junimii" și a publicat în 
Convorbiri cercetări numismatice și studii asupra unei 
psaltiri. Doi din membrii fundatori ai societăţii lipseau la 
acea epocă din Iași: P. Carp, singurul dintre noi care pe 
lîngă literatură (traduceri din Shakespeare) se ocupa 
permanent de politică, și Theodor Rosetti. Carp era 
agent diplomatic la Viena, Berlin și St.-Petersburg, iar 
Rosetti comisar al guvernului la Berlin. 

Ce spirit domnea în întrunirile „Junimii", am încercat 
să arăt altădată într-o schiţă biografică asupra lui Leon 
Negruzzi (Critice, vol.' II, p. 329). După ce în anii 
precedenţi citiserăm și criticaserăm împreună o mare 
parte a literaturii 'române, tocmai în acel an 1871 erau 


din întîmplare la ordinea zilei studii istorice și sociale. 
Istoria civilizaţiei de Buckle, în legătură cu cercetări 
asupra vechilor culturi indice (budismul) și egiptene, 
părerea lui Schopenhauer asupra istoriei, noua carte a 
lui J. S. Mill în contra subjugării femeilor erau mult 
comentate în „Junimea". Discuţiile, totdeauna vesele în 
formă și adeseori serioase în fond, ajungeau de regulă la 
o înțelegere asupra principiilor, după care să se judece 
materia literară și istorică, și deprindeau pe toţi la un fel 
de privire mai sistematică a chestiunilor dezbătute. 

Cine e în stare să-și dea seama de asemenea întruniri 
libere ale unor oameni iubitori de artă și de știință, dar 
și accesibili la 


'Membri mai erau căpit. T. Șerbănescu, N. Burghele, AI. Farra, 
Caraiani, Paicu, Burlă, Bodnărescu, Miron Pompiliu. Ceva mai tîrziu 
vin Eminescu, Slavici, Tasu, G. Panu, Lambrior, V. Conta,T. Nica, P. 
Missir, AI I. Philippide, G. Văroav-Uteanu, V. Bossy, colonelul 
Bengescu-Dabija, Chibici, Râvneanu, Leoncrdescu, Meissner, Volenti. 
A.C. Cuza, Strajan, T. Istrati, Ollăncscu-Ascanio,di. Cristei Buicliu, 
Duiiiu Zamfirescu, I.L. Caragiale. 

ceea ce s-ar numi esprit de boheme, îşi va putea 
închipui efectul produs prin o gravă propunere politică. 
Primită la început cu un hohot de ris, însoţită de un 
cîntec în cor, al cărui refren îl da Pogor, care la rîndul 
său (după regula junimistă „anecdota primează*') era 
întrerupt de povestirea lui Creangă, cum profesorul 
fracţionist Su- ciu justifica la o întrunire electorală taxa 
asupra „burlăcăritului" — propunerea a ajuns cu încetul 
la o discuţie serioasă, luîndu-se în considerare nu ca un 
fapt izolat, ci in legătură cu întreaga mișcare a ţării, mai 
ales de la 1848 încoace. 

în ce direcție era îndreptată România de 
conducătorii ei cei mai luminaţi? De cînd și de unde 
începea acea îndreptare? Puteam noi merge spre 
republică? Cu modul de judecată istorică ce predomina 
între noi, mai mult englezește evoluţionar, decît franţu- 
zește revoluţionar, așa-numita regenerare de la 1848 nu 
ne părea să aibă gradul de importanţă ce i-1 atribuiau 
liberalii din Muntenia. Fără îndoială, mișcarea de la '48 
avusese însemnătatea ei, întrucît manifestase, cu 


oarecare răsunet în Europa, deșteptarea conștiinței 
naţionale în românii din Principate și voinţa lor de a se 
dezvolta in conexitate cu civilizația occidentală. Dar ca 
organizare politică, inlăuntrul acestei tendințe generale, 
oamenii de la '48 nu au lăsat și nu au avut nici o 
concepţie reală. Constituţia din 15 iunie 1848, de pe 
„cîmpul libertăţii" de la Filaret, cu cele 22 de articole 
ale ei, era o operă de fantezie, fără valoare practică. A 
impune unei ţări, care pînă atunci fusese în neputinţă de 
a progresa tocmai din pricina deselor schimbări de 
domn, un principe ales pe cinci ani (art. 5); a da unei 
ţări,  geograficește intercalate între trei monarhii 
absolute, care îi amenințau existenţa, o formă 
cvasirepublicană, declarîind pe acel principe de 5 ani 
încă și responsabil-, a acorda (art. 10) „dreptul fiecărui 
judeţ de a-și alege dregătorii săi, drept care purcede din 
dreptul Poporului întreg de a-și alege domnul“; a 
decreta „emancipaţia izraeliților și drepturi politice 
pentru orice compatrioți de altă credinţă" (art. 21); 
toate acestea erau numai naivă aștemere pe hîrtie a 
unui amalgam de idei nebuloase”cum mișunau pe 
atunci în broșurile frazeologilor din alte ţări. Și în contra 
frazeologiei era mare dispreţ în „Junimea". 

Nu, aici nu putea fi izvorul politicii române. 
Adevăratul îndreptar al dezvoltării interne și externe, în 
direcţia căruia începuse regenerarea noastră și care 
trebuia acum urmat pînă la sfîrșit, erau cele cinci 
puncte fundamentale, formulate de Divanurile Ad-Hoc 


33 din Iași și din București la 7 și la 9 octombrie 1857: 
respectarea capitulaţiilor, unirea, dinastia ereditară 
dintr-o familie suverană a Europei, neutralitatea 
garantată de Puteri și sistemul constituțional. 

Aici era expresia reală a cerinţelor țării, conform cu 
faza vremelnică a evoluţiei sale istorice, programul 
izvorit din toată experienţa trecutului și care trebuia 
păstrat cu sfinţenie pînă la deplina lui înfăptuire, după 
care venea apoi timpul unei noi hotăriri și formulări 
pentru regularea mersului în viitor. 

Și cum stăm în această privinţă la anul 1871? Unirea 
se realizase, Constituţia era promulgată, domnitorul 
dintr-o casă suverană a Europei se afla pe tron: dar 


punctul principal, cheia bolţii, care se ascundea sub 
cerința eredității dinastice, a respectării capitulaţiilor și 
a neutralității garantate, adică independenţa României 
recunoscute ca stat liber în concertul Puterilor 
Europene — aceasta mai rămînea de dobîndit, și pînă nu 
se dobîndea, programul Divanului Ad-Hoc reclama încă 
toate opintirile noastre, și orice șovăire de la el era o 
renegare a trecutului și cea mai funestă eroare. 

Fiind privită situaţia în această legătură cu trecutul 
și cu viitorul, atitudinea opoziţiei liberale și fracţioniste 
din Camera dizolvată (făcînd chiar abstracţie de 
pericolul ei imediat faţă cu preponderența Germaniei și 
cu pretenţiile Rusiei) trebuia să apară condamnabilă și 
prin urmare guvernul Lascăr Catargiu îndreptăţit. Și 
dacă pe de altă parte într-o ţară mică, precum e a 
noastră, și încă așa de puţin înaintată, lipsa de oameni 
cu oarecare pricepere silea pe mulţi la o felurime de 
activitate și nu le permitea o specializare de predilecție, 
apelul ce ni-l adresa guvernul: de a sprijini singura 
politică raţională din acel moment, nu se putea 
respinge. 

Astfel (și pentru unii dintre noi cu părere de rău) ne- 
am văzut constrinși să limităm exclusiva noastră 
ocupare de pînă acum și să facem partea politicii 
militante. Pogor, Negruzzi, Gane, Raco- viţă, cu ei 
împreună autorul acestor rinduri, mai pe urmă firește și 
Carp și Th. Rosetti au intrat în Camera conservatoare de 
la 1871-1875. 

Eram noi deodată conservatori? — Noi eram în prima 
linie susținătorii programului hărăzit de la Divanul Ad- 
Hoc. Și fiindcă politica liberalilor din primăvara anului 
1871 periclita realizarea lui, iar guvernul 
conservatorului Lascăr Catargiu lucra în sensul acestei 
realizări, noi eram datori din principiu să susţinem 
guvernul conservator. — Ce avea să se întîmple după 
îndeplinirea ce- 34 rințelor de la 1857, rămînea o 
chestiune deschisă și nu avea interes pentru moment. 

Dar și în afară de aceasta, între fracţioniști și 
junimiști se stabilise un fel de înstrăinare, nu din cauza 
politicii (de vreme ce junimiștii nu se amestecau în 
politică), ci din cauza diferenţei de cultură; iar liberalii 


din București fiind uniţi cu fracţioniștii, înstrăinarea s-a 
întins pînă la ei. Junimiștii, cu predilecţia lor pentru 
literatură și știință, cu iubirea lor de artă antică, oricît 
de simpli diletanţi ar fi fost de altminteri, nu puteau fi 
bine priviţi de niște oameni ale căror preocupări erau cu 
totul în altă direcţie. Cei mai mulţi fracţioniști se 
îndeletniceau mai ales cu ale vieţii practice, și profesorii 
dintre ei, cum erau răposaţii Suciu, Miele, Gheorghiu, 
Lateș, pe lîngă caietul lor de curs nu mai citeau decît 
poate Tribuna lui N. Ionescu (el însuși profesor 
fracţionist, dar fără caiet) și Dreptul public al românilor 
de Simion Bămuţiu, o carte remarcabilă prin lipsa totală 
de știință juridică. în ura lor împotriva străinilor, ei 
înglobau și literatura și arta străină și simțeau o firească 
aversiune în contra celor ce se ocupau cu atîta stăruință 
de ele; pe aceștia îi tratau, fără nici un temei, de 
cosmopoliți și își atribuiau sieși exclusivul privilegiu al 
patriotismului naţional, semă- nînd întru aceasta 
liberalilor din Muntenia. E caracteristică întîm- plarea 
cu acel fracționist, profesor universitar, care, auzind că 
a apărut partea I din Faust, în traducerea română a lui 
Pogor și Schelitti, a răspuns că nu intră în deprinderea 
d-sale să se ocupe de aberaţiile străinilor cu dreptul 
pumnului (Faustrecht), crezînd că acesta este obiectul 
lui Faust. 

Ce legătură putea să existe între asemenea oameni și 
junimiști? 

Și fiindcă înrolarea sub diferitele steaguri ale 
partidelor politice se face adeseori prin raporturile 
sociale, era de la sine indicat ca junimiștii să se 
găsească și în politică apropiaţi de Partidul Conservator, 
ai cărui membri erau firește mai deprinși cel puţin cu 
suprafaţa elegantă a culturii occidentale. 

De aici o nedreaptă ingreuiere a situaţiei junimiștilor 
în opinia publică, primitivă cum este încă la noi. în ochii 
multor oameni Partidul Conservator se confundă cu 
vechea boierime, și adversarii săi, unii din neștiință, alții 
ca manoperă de luptă, caută să întreţină această 
confuzie. — Cu toate că principiile conservatoare în 
statul nostru constituțional nu au absolut nimic a face 
cu deosebirea socială între boieri și burghezi, în ţară la 


noi înţelegerea unui 


35 principiu politic ca principiu politic se întîlnește 
foarte rar și se râspîndește foarte cu anevoie; judecata 
celor mai mulţi e stăpînită numai de simțămintele de 
clasă socială, și ura (poate și invidia) democratică în 
contra vechii boierimi este încă o grea rămășiță a 
trecutului. 

Dar ce înţeles mai poate avea boierimea în România 
de astăzi? — Lasă că și în trecut o boierime vremelnică, 
legată de înaltele funcţii ale statului (cel puţin în 
Muntenia), nu se putea asemăna cu nobilimea statornică 
din alte ţări; dar în fapt Constituţia noastră actuală a 
înlăturat aristocrația ereditară, și nici nu există la noi 
partid politic care să tindă a o introduce în viitor. 

lar dacă e vorba de originea socială a celor ce 
compun partidele noastre actuale, e probabil că am găsi 
în partidul numit natio- nal-liberal tot atîţia descendenţi 
din familiile boierești și mai mulţi fanarioți decît la 
Partidul Conservator, care la rindul său cuprinde în 
aceeași proporţie elemente burgheze și țărănești. 

în orice caz, și ca o urmare neapărată a întregii 
aspirații naţionale de la 1857 încoace, junimiștii au fost, 
de la intrarea lor în acțiunea politică, monarhici și 
dinastici fără șovăire. în această privinţă, toţi aceia care 
din vechile întruniri ale „Junimii" au rămas grupaţi în 
jurul fundatorilor ei și în viaţa politică (unii, ca G. Panu, 
N. Gane, A.D. Xenopol, s-au despărțit), ca și cei ce mai 
tîrziu s-au apropiat de noi, au fost și sînt credincioși 
acestui principiu și nu s-au abătut niciodată de la el, nici 
în fapte, nici în vorbe, nici la guvern, nici în opoziţie. 
îndeosebi în opoziţie au susţinut orice act menit a întări 
monarhia ereditară, deși actul venea de la un guvem 
adversar, și — părăsind obiceiul opoziţiilor de la noi de a 
zice orbește nu, simplu numai fiindcă guvernul zice da, 
și nepunînd nici un preț pe o ieftină popularitate — s-au 
ferit de orice manifestare în contra prestigiului 
dinastiei, fie cu prilejul Domeniului Coroanei, fie cu 
prilejul acelor doleanţe electorale, care direct sau 
indirect tind a arunca răspunderea mai presus de 
capetele miniștrilor. 

Căci în enorma complexitate a problemelor politice, 


la orice chestiune mai însemnată sînt felurite principii în 
joc, care nu se pot împăca toate deodată; și aici se 
impune omului de stat datoria — nu de a face paradă cu 
multiplicitatea principiilor, ci de a stabili ierarhia lor 
după împrejurările de fapt, de a-și da seamă care este 
ideea dominantă, căreia celelalte trebuie să r se 
subordoneze fără ezitare. — Şi ideea dominantă întru 
conducerea statului ro- 36 mân spre îndeplinirea marii 
sale misiuni în Orient este înrădăcinarea simțămîntului 
dinastic în toate păturile poporului. 

Că o asemenea observare scrupuloasă a unei linii de 
conduită politică, în toată consecinţa ei, avea să fie la 
început rău înţeleasă de opinia publică și atacată după 
vremuri și din stingă și din dreapta, era din capul locului 
de prevăzut. Dar cu atît mai mult se impunea 
junimiștilor datoria de a persista și de a contribui astfel, 
după puterile lor, ca viaţa noastră publică să treacă 
odată peste periculoasa fază a copilăriei. 

Așadar în Camera conservatoare de la 1871 
junimiștii erau de- putaţi guvernamentali, și principala 
rațiune de a fi a guvernului de atunci era menţinerea 
domnitorului Carol I. 

în această privință întrebarea importantă care 
preocupa spiritele înainte chiar de deschiderea 
parlamentului era dacă, după cele petrecute în vremea 
din urmă, Constituţia de la 1866 mai trebuia păstrată 
fără modificare, cu același mod de alegere a deputaţilor 
și cu aceeași libertate a presei degenerată în licenţă. De 
altminteri întrebarea fusese pusă și printr-o aluzie din 
mult citata scrisoare a principelui Carol. 

Că nu putea fi vorba de o lovitură de stat era evident. 
Lascăr Catargiu declarase în Cameră că va respecta 
Constituţia în litera și în spiritul ei; și exemplele recente 
cu soarta lui Cuza-Vodă și a lui Napoleon al III-lea erau 
de natură a îndepărta orice asemenea gînd. Dar însăși 
Constituţia prevedea procedura modificării ei, și o 
reformă constituțională putea fi prin urmare concepută 
de orice partizan al ordinii legale. 

în lași conservatorii erau pe atunci conduși de 
Manolache Cos- tache și de „Beizadea" Grigore Sturdza; 
iar practica politică cetind un fel de disciplină de partid, 
junimiștii la intrarea lor in noua acţiune s-au aflat cu 
necesitate puţin în mai de aproape contact cu acești 


conducători locali ai partidului guvernamental. 

La ordinea zilei a primelor întruniri, convocate de 
Beizadea Grigore, era chestiunea constituțională. O 
propunere de modificare a pactului fundamental a fost 
adusă sub forma concretă a unei adrese către Adunările 
Legislative, care avea să fie subscrisă de cit mai mulți 
alegători. întreaga adresă, cunoscută sub numele 
„Petiţia de la Iași", este opera personală a lui Beizadea 
Grigore Sturdza. Scrisă în stil lapidar, strîns legată in 
idei, curajoasă în exprimarea lor, ea constituie o dovadă 
de mare capacitate (ce e drept, intermitentă) a acestei 
caracteristice figuri politice. 

Iată cuprinsul adresei: 


Domnilor senatori și domnilor deputaţi, 

Noi subscrișii, alegătorii Domniilor voastre, aflăm de a noastră 
datorie să vă propunem citeva măsuri a căror neapărată trebuință 
este simțită de toată lumea. 

Mai întîi credem că veți găsi foarte legitim pasul nostru; căci 
ca unii ce sinteți mandatarii noștri, aveţi de datorie a ține seama 
de nevoile țării și a lua măsurile legislative neapărate pentru 
vindecarea suferințelor ei. 

Sînt acuma cinci ani de cînd se aplică noua Constituţie. Acesta 
este un timp foarte scurt în teorie; iar în practică, cînd lucrurile 
merg rău, cinci ani de anarhie sînt îndestul pentru a dezorganiza și 
a pierde o ţară întreagă. 

Cine ar putea zice că aceasta este o exagerare? Oare nu am 
văzut momentul unde principele domnitor era să părăsească 
tronul, fiindcă licenţa și anarhia domneau în țară? 

Oare Puterile mari garante, care au dat patriei noastre atîtea 
probe de bunăvoință și ne-au încuviințat toate cererile noastre, 
oare aceste Puteri nu vor pierde în fine răbdarea, văzînd reaua 
întrebuințare făcută de drepturile ce ni le-au consacrat, și nu vor 
hotărî ocuparea ţării cu armate străine la cea întîi tulburare care 
ar mai urma la noi? 

Oare o asemenea stare de lucruri nu pune în pericol chiar 
existența noastră națională? Ar trebui cineva să fie orbit de patimi 
sau trădător ţării, ca să o tăgăduiască. 

Noi, care nu avem altă ambiţie decit de a trăi liberi ca cetăţeni 
români în patria noastră și a vedea onoarea, viaţa și averea 
fiecăruia garantate prin instituţiile ţării; noi, care ne-am săturat de 
a vedea dările ce ne sînt impuse, sîntem nu numai în tot dreptul de 
a vă cere vindecarea răului, dar sîntem totodată în poziția cea mai 
favorabilă pentru a vedea și judeca lucrurile cu nepărtinire, și 


aceasta pentru următoarele cuvinte: 

Adunările noastre legiuitoare pînă acuma au consumat cea mai 
mare parte a puterilor lor cu lupte de partide și cu ţintiri 
personale, care în adunarea din urmă și sub ministerul care avea 
încrederea majorităţii ei, au fost ajuns la un așa grad de 
înverșunare, încît dacă nu urma dizolvarea ei și depărtarea acelui 
minister, se făcea în ţara noastră o răsturnare, ale cărei consecinţe 
ar fi fost în București copierea Comunei din Paris, iar în lași 
separatismul. 

în faţa unor împrejurări atît de grave, avem nu numai dreptul, 
dar și datoria de a vă propune, domnilor deputați și domnilor 
senatori, noi alegătorii Domniilor voastre, măsurile care le 
judecăm neapărate pentru vindecarea răului, și cerem de la 
Domnia voastră «să vă însușiţi aceste propuneri și să le prefaceţi 
în legi, dacă voiţi a avea și pe viitor încrederea noastră. 

Pafflu a propune remediul, trebuie mai întîi a constata răul Să 
vedem dar, domnilor, care sînt relele cele mai mari, care rod pînă 
la oase ţara noastră. 

Mai iutii ne aflăm față cu un fapt foarte grav, care trebuie să 
facă obiectul celei intii a noastre propuneri. Vocea publică 
bănuiește că unii din foștii deputaţi au luat mită de la concesiunea 
drumului ferat al dlui Strausberg. O asemenea inculpare lovește in 
modul cel mai grav caracterul și demnitatea reprezentaţiei noastre 
naţionale. Noi cerem dar de la Domnia voastră să orinduiţi o 
anchetă parlamentară, care să cerceteze cu pătrundere dacă in 
adevăr vreunul din foștii deputaţi a Înjosit pînă la așa grad 
caracterul de mandatar al ţării. Căci inaintea unei bănuieli atit de 
grele, sau trebuie dovedit că ea este neîntemeiată, sau dacă sirț- 
culpabili, să fie supuși la toată asprimea legii. 

Să venim acum la răul cel mai mare, care dezorganizează cu 
totul țara noastră: acest rău este lipsa de dreptate. Oricare 
societate civilizată, pentru a trăi, are neapărată trebuință mai întîi 
de toate de două lucruri: de libertate, căci fără ea nu se poate 
dezvolta, și de dreptate, căci fără ea se dizolvă. Egalitatea este o 
ramură a dreptăţii, de aceea ea este bună numai întru cît este 
dreaptă, precum egalitatea înaintea legii; îndată însă ce este 
nedreaptă, este rea. Astfel este nedrept ca cel ce nu are nimica să 
voteze impozite pe spinarea aceluia care are ceva, și de aceea 
această egalitate este rea. 

Așadar nu ne trebuie faimoasa trilogie revoluţionară: 
libertatea, egalitatea și fraternitatea, cu atît mai vîrtos că atunci 
cînd s-a proclamat fraternitatea, s-au făcut despuierile cele mai 
nerușinate și măcelurile cele mai crunte; ci ne trebuie mai presus 
de toate libertatea și dreptatea. Acolo unde dreptatea nu există, 


libertatea degenerează în licență. Acesta este cazul la noi. 
Dreptatea înfrînătoare lipsește și impunitatea este garantată 
tuturor delictelor și tuturor crimelor. 

Astfel a ajuns la noi licența presei pînă a fi un adevărat 
scandal. Noi nu zicem aceasta pentru a cere contra presei vreo 
măsură preventivă, căci noi sîntem pentru libertatea absolută a 
rostirii ideilor; dar o zicem pentru că voim ca injuriile personale, 
defăimările, calomniile și batjocurile făcute prin presă să fie 
judecate nu de juriu, care le achită totdeauna, și agravează prin 
aceasta încă injuria făcută persoanei atacate, ci să fie judecate de 
tribunalele corecţionale, ca în ţările civilizate. 

Pentru ca să adoptați această măsură binefăcătoare, este 
îndestul să vă amintiţi atacurile infame făcute de o parte a presei 
noastre nu numai în contra persoanei domnitorului, dar și în contra 
familiei sale, pînă și în contra copilului din fașă. Prin urmare 
propunem ca aliniatul al 2-lea din articolul 24 al Constituţiei, care 
rostește: „Delictele de presă sînt judecate de juriu", să fie 
interpretat în acest înţeles. 

Să trecem acuma la delicte și crime de o altă natură. Din 96 de 
delapidatori de bani publici, 92 s-au achitat de juriu. Prin urmare, 
propunem ca funcţionarii prevaricator! să fie judecaţi de Curtea de 
Casaţie. 

Uciderile cele mai crunte, asasinatele cele mai semeţe s-au 
înmulţit la noi într-un grad ameninţător pentru societate, de cînd s- 
a ridicat pedeapsa 

impunitatea. Astfel am văzut îritr-un sat aproape de Iași o familie 
întreagă, tatăl, mama și trei copii, între care și un copil de trei sau 
patru ani, uciși cu toporul. Traupmann nu a făcut mai mult, însă la 
noi crima a rămas nepedepsită. 

Un membru al clerului mai înalt, un arhimandrit, vine la capul 
său spiritual, la mitropolitul, cu un revolver în buzunar și descarcă 
patru focuri în Preasfinţia sa cu premeditaţia cea mai semeaţă. 
Juriul achită pe acest paricid, căci osînda la închisoare 
corectională de doi ani nu se poate privi ca o pedeapsă serioasă 
pentru o așa crimă; și pentru a pune vîrf inechităţii, îl achită după 
ce asasinul a fost apărat în fața juriului și a publicului cu calomnii 
aruncate asupra victimei sale. Conștiinţa publică se revoltă în 
contra unor nedreptățţi atît de monstruoase. 

Un fapt de o însemnătate foarte gravă și care vădește 
simptome foarte periculoase pentru (ara noastră, este următorul: 
un revoltat încearcă cu arma în mină a face o lovire de stat și 
proclamă la noi republica, pe cînd forma legală a statului nostru 
este monarhia constituțională. Acel criminal este achitat de juriu și 
în urmă nu numai primit în sinul său de fosta adunare, dar încă 
îngăduit de a o reprezenta înaintea domnitorului, ca membru al 


comisiei însărcinate cu răspunsul la Mesajul tronului. Ni se pare că 
impunitatea și nerușinarea nu pot să meargă mai departe. 

Pentru asemenea cazuri siguranța statului și a Constituţiei 
reclamă neapărat de a se proclama „starea de asediu". De aceea 
cerem ca să se introducă în Constitu(ie un asemenea articol, care 
să răspundă la această mare trebuinţă a oricărei societăţi 
constituite. 

De cînd s-a introdus juriul, prădăciunile și omorurile au luat la 
noi o întindere înspăimîntătoare și se produc cu o semeţie 
neauzită. Astfel am văzut formîndu-se bande de douăzeci, treizeci 
de hoţi chiar prin rezidențele finutale, și ceea ce este încă mai 
grav, acele bande s-au recrutat în parte chiar printre agenţii 
puterii publice, care sînt chemaţi a apăra societatea în contra 
făcătorilor de rele. 

în timpul principelui Mihail Sturdza, după ce s-au spînzurat 
cîțiva hoţi, securitatea persoanelor a devenit absolută și nu s-au 
mai produs nici o prădăciune, nici un omor. Experienţa este aci 
mai presus decît niște teorii, ale căror consecinţe la noi au fost 
omorîrea celor buni și asigurarea impunităţii celor răi. 

Și apoi oare toate statele civilizate, Englitera, Franţa, 
Germania, Italia, Belgia, nu au astăzi pedeapsa morții? 

Și dacă în viitor națiunea română va cunoaște că poate ridica 
cu totul pedeapsa morții fără pericol pentru societate, oare nu 
poate să o ridice prin o anume lege, oricînd va voi? însă pînă atunci 
propunem să se modifice art. 18 din Constituţie în chipul următor: 
„Pedeapsa morții nu se va putea reînființa, afară de cazurile 
prevăzute în Codul penal militar și pentru asasinat." 

Cit pentru juriu, avînd în vedere răul ce l-a produs la noi pînă 
acum, măsura cea mai raţională este de a-l suspenda, pină cînd se 
va forma la noi un spirit public mai conștiincios. Atunci va fi ușor 
Adunărilor a reînfiinţa juriul prin o anume, lege. Iar dacă nu s-ar 
hotărî acum Adunarea la desfiinţarea temporară a juriului, apoi 
trebuie să adopte pentru îndreptarea lui cel puţin următorul 
corectiv: „Cînd procurorul general apelează la Curtea de Casaţie în 
contra verdictului juriului, atunci această Curte are facultatea sau 
de a casa verdictul numai în interesul legii, sau de a trimite cauza 
spre o nouă judecare înaintea secţiilor unite ale unei Curți de 
Apel." 

Să trecem acuma, domnilor deputaţi și domnilor senatori, la 
legea electorală înscrisă în Constituţie. Acea lege, după ce 
sancţionează un principiu salutar, adică acela de a fi reprezentate 
în Adunare toate interesele legitime și vitale al Ţării, pentru care 
sfîrșit împărțește corpul electoral în patru colegii, apoi în 
dispoziţiile sale falsifică acest principiu. 


îl falsifică, fiindcă în colegiul întîi, care trebuie să întrunească 
pe marii proprietari, pune și pe acei cu venit de trei sute galbeni, 
cînd este cunoscut de oricine că la noi o moșie care dîndu-se în 
posesie aduce un venit de șapte sute galbeni este o proprietate 
abia de mijloc. 

Legea electorală mai falsifică încă acel principiu, fiindcă sub 
cuvint de venit funciar viră între proprietarii de moșii și pe acei 
care au un venit de la o binâ sau de la o întreprindere industrială, 
cînd locul cuvenit al acestora nu este nicidecum între proprietarii 
de moșii. Pe de altă parte pe posesori, ale căror interese sînt strîns 
legate cu proprietatea, îi pune să voteze în colegiul orașelor. 

Pe urmă dă legea electorală din Constituţie colegiului al treilea 
al orașelor un drept abuziv, fiindcă nesocotind cu totul pe 
proprietarii și industrialii mari și de mijloc de prin orașe, lasă toată 
alegerea în mîinile celor mai puţin impuși. Pentru a face o justă 
reparație a drepturilor electorale de prin orașe, ar trebui ca aceste 
trei clase de contribuabili să aibă o deopotrivă înrîurire asupra 
alegerii deputaţilor orașelor. Pentru acest sfîrșit vă propunem mai 
jos măsuri care le cunoaștem cu toţii că vor fi foarte eficace. 

Vom mai observa, în ceea ce privește numărul de deputaţi ai 
orașelor, că el este prea mare în proporţie cu interesele ce le 
reprezintă. Astfel ar fi destul ca Bucureștii să dea patru deputaţi, 
Iașii trei, Craiova, Galaţii, Focșanii, Bîrladul și Botoșanii cite doi; 
iar celelalte orașe cite unul. 

Pentru aceste cuvinte, vă propunem următoarele modificaţi! la 
legea electorală înscrisă în Constituţie: 

„Articolul 59. Fac parte din întîiul colegiu proprietarii de moșii 
al căror cîştig anual este de la șapte sute galbeni in sus. 

Articolul 60. Fac parte din al doilea colegiu proprietarii de 
moșii al căror cîştig anual este de la șapte sute galbeni în jos pînă 
la două sute galbeni inclusiv. 

Fac parte din acest colegiu și toți posesorii pămînteni care, 
fără a avea vreo proprietate, (in în posesie moșii al căror cîştig 
anual este de la cinci sute galbeni în sus. 

Articolul 61. Colegiul al treilea al oraşelor este alcătuit de trei 
clase de alegători. 

Fac parte din clasa întîi toți proprietarii de case a căror chirie 
ar fi de la una sută galbeni în sus. Asemenea fac parte din această 
clasă și toți comersanții și industrialii care plătesc patentă de clasa 
întâi. 

Fac parte din clasa a doua toți proprietarii de case a căror 
chirie este de la una sută galbeni în jos pînă la 20 inclusiv. în 
această clasă intră și toţi industrialii și comersanţii care plătesc 
patentă de clasa a doua. 


Fac parte din a treia clasă comersanţii și industrialii care 
plătesc către stat o dare de 30 lei noi cel puţin. Sînt scutiţi de cens 
în această clasă toate profesiunile libere, ofiţerii în retragere, 
preoții, profesorii și pensionarii statului. 

La orașele unde are a se alege numai un deputat sau doi, 
aceste trei clase de alegători ale colegiului al treilea aleg fiecare 
cite un candidat; acești trei candidaţi convin în unanimitate care 
din ei să fie deputatul colegiului acela; iar dacă nu se unesc, sorțul 
decide. 

La orașele unde sînt de ales trei deputaţi, fiecare clasă din 
colegiul al treilea își alege deputatul său. Iar unde sînt patru 
deputaţi de ales, a treia clasă alege doi deputaţi și celelalte două 
clase fiecare cite unul. 

Articolul 62. Aceste trei colegii aleg direct: 

Cele două dinţii cite un deputat fiecare, iar cel de-al treilea, 
precum urmează: 

București patru; Iașii trei; Craiova, Galaţii, Ploieştii, Focșanii, 
Birla- dul, Botoșanii cite doi; iar celelalte cite unul; peste tot 
patruzeci și patru. 

Toate orașele unui district formează un singur colegiu cu 
orașul de rezidenţă." 

Să trecem acum la alcătuirea Senatului. în toate ţările 
constituţionale, Senatul trebuie să fie un corp conservator și 
ponderator între Tron și Adunare. Pentru a răspunde la acest scop, 
trebuie ca atit alegătorii, cît și aleșii să aibă o avere teritorială 
însemnată, și un număr oarecare de senatori trebuie să fie numiţi 
cu anume condiţii de admisibilitate direct de către domnul. Acest 
drept îl au și suveranii din Englitera, care este țara cea mai 
constituţională. 

Pentru aceste cuvinte vă propunem, domnilor, următoarele 
modificaţi! la secțiunea II din Constituţie, care tratează despre 
Senat: 

„Articolul 68. Membrii Senatului se aleg cîte unul de fiecare 
județ de proprietarii de moșii al căror cîştig anual este de cel puţin 
de Ia una mie galbeni în sus. 

Venitul se dovedește prin rolurile de contribuţie." 

Articolele 69, 70 și 71 să se suprime ca unele ce nu mai 
înseamnă nimic, dar se modifică articolul 68, după cum îl 
propunem. 

Articolele 72 și 73 trebuie să rămînă cum sînt, iar la articolul 
74 punctul al 5-lea, care hotărăște ce avere să aibă cineva spre a 
putea fi ales la Senat, trebuie modificat în chipul următor: 

5. „a fi proprietar de moșie cu cîștig anual cel puţin de una mie 
galbeni". 


„Art.75. Domnul are dreptul de a numi direct șaisprezece 
senatori dintre persoanele care întrunesc însușirile arătate la 
articolul precedent sau și dintre persoanele mai jos însemnate, 
care sînt dispensate de acel cens: 

a) președinții sau vicepreședinţii vreunei Adunări Legislative; 

b) deputăţii care au făcut parte din trei sesiuni; 

c) generalii; 

d) coloneii care au o vechime de trei ani; 

e) cei ce au fost miniștri sau agenți diplomatici ai ţării; 

f) cei ce vor fi ocupat în timp de un an funcțiunile de 
președinte de Curte, de procurori generali, de consilieri la Curtea 
de Casaţie." 

Să vă vorbim acuma, domnilor, de un articol interesant pentru 
dezvoltarea noastră agricolă. 

Articolul 3 ar trebui modificat în chipul următor: 

„Nu se poate face nici (“colonizare cu populaţii străine în 
teritoriul României, decît în puterea unei anume legi." 

Noi socotim că ar fi foarte de folos pentru sătenii noștri români 
să aibă sub ochii lor exemplul salutar ce l-ar da citeva colonii 
germane, precum sînt in Basarabia. Asemenea colonii laborioase și 
iscusite în cultivarea pămintului și în căutarea vitelor, dacă ar fi 
așezate pe unele din moșiile sterpe ale statului, ar produce un 
mare bine la noi. 

Iar cit pentru pericolul de a se înmulţi prea tare la noi 
asemenea colonii cu populaţii de gintă străină, el nu există deloc, 
de vreme ce Adunarea și Senatul au decizia în mîna lor la fiecare 
caz de colonizare. 

Articolul 131, care desființează Consiliul de Stat, ar trebui 
suprimat. Experienţa ne-a dovedit că nici miniștrii, nici Adunarea 
nu au liniștea trebuitoare pentru a elabora, după cum se cuvine, 
proiectele de legi. Prin aceasta noi nu voim a zice ca să li se ia 
inițiativa legislativă, ci din contră, acel mare drept trebuie să le 
rămînă în toată întregimea sa; dar un Consiliu de Stat compus din 
oameni capabili, cu misiunea specială de a elabora proiecte de legi 
prezentate de guvern, ar înlesni mult lucrările legislative și ar 
produce un adevărat bine. 

Acum ne rămîne, domnilor, să vă mai facem încă o propunere. 

După legea comunală în vigoare, alegerile consiliilor comunale 
sînt date cu totul în mîna mulțimii. Acest sistem rău și nedrept a 
produs la noi cele mai rele rezultate. Consiliile comunale de prin 
orașe au devenit privilegiul unei clici și au tras după sine 
demoralizarea și feluri de abuzuri. Iar consiliile rurale de prin sate, 
compuse numai din săteni fără învăţătură și fără o poziţie socială 
mai înaltă, sau sînt inerte, sau dacă voiesc 

mai legitime ale proprietăţii mari. Această rea stare de lucruri 
decurge de la o nedreptate flagrantă. 

Principiul echitabil, care cere ca toate interesele vitale ale ţării 
să fie reprezentate, acest principiu salutar care s-a respectat în 
compunerea Corpurilor Legiuitoare, este încălcat în compunerea 
consiliilor comunale. 

Pentru aceste cuvinte vă propunem, domnilor deputaţi și 
domnilor senatori, următoarea dispoziţie legislativă: 

„Consiliul comunal se compune în următorul mod: o treime se 
alege de către proprietarii de case care ar justifica o chirie de cel 
puţin una sută galbeni. în această clasă intră și comersanţii și 
industrialii care plătesc o patentă de clasa întîi. A doua treime se 
alege de către proprietari de case care justifică o chirie de la 99 
galbeni pînă la 20 inclusiv. în această clasă intră și comersanții și 
industrialii care plătesc patentă de clasa a doua. A treia treime se 
alege de către proprietarii, comersanțţii și industrialii care plătesc 
statului o dare de 30 lei noi cel puţin. Sînt scutiți de cens în aceas- 
tă clasă toate profesiile liberale, ofițerii în retragere, preoții, 
profesorii și pensionarii statului.** 

în acest chip toate elementele vitale vor fi reprezentate în 
consiliile comunale ca și în Adunare. 

Primarii trebuie să fie numiţi de-a dreptul de domn, pentru ca 
să aibă și guvernul reprezentantul său în acest Consiliu, de la care 
atîmă atît de mult liniștea și prosperitatea orașelor. 

Cit pentru comunele rurale, ca să fie reprezentate în ele și 
proprietatea mare, trebuie a se adopta următoarea dispoziţie: 

„în comunele rurale, acela care are singur în proprietatea sa 
atît pă- mînt cît toţi ceilalți locuitori ai comunei împreună, acela 
este de drept membru al Consiliului comunal. El se poate 
reprezenta prin delegație.** 

Domnilor senatori și domnilor deputaţi, noi vă facem aceste 
propuneri cu deplina încredere că le veţi lua în serioasă 
consideraţie și le veţi introduce la instituţiile și legile noastre. 
Dacă însă ele nu s-ar admite, noi alegătorii vom face o propagandă 
activă pentru a nu mai fi realeși pe viitorime acei deputaţi care nu 
vor fi susținut propunerile noastre. în acest chip sperăm că vom 
dobîndi în fine o adunare care să răspundă la trebuinţele țării. 

Iar dacă veţi adopta aceste măsuri legislative, care singure pot 
scăpa ţara noastră de anarhie și de pieire, atunci veţi dobîndi 
recunoștinţa publică pentru binele ce veti fi făcut patriei noastre. 


Am reprodus aici textual întreaga „Petiţie de la 
Ilași**, fiindcă ea a avut oarecare răsunet în discuţiile 
din presă și din parlament. Cu ușurința cu care se 
fabrică și se lățesc la noi legendele false, faimoasa 


adresă a fost atribuită junimiștilor, în special lui P. Carp, 

nu o citiseră sau nu-și mai aduceau aminte de cuprinsul 
ei. în fapt, P. Carp a fost cu totul străin de chestiune. 
Absent din Iași, precum era, dîn- sul nu a cunoscut 
adresa decît după prezentarea ei la Cameră și, îndată ce 
a cunoscut-o, s-a pronunţat cu desăvîrșire în contra ei, 
avînd convingerea că nu prin reforme constituţionale se 
puteau îndrepta relele de care suferea ţara. 

Dar și printre cîţiva din junimiștii care au luat parte 
la discutarea petiţiei în ședințele de la Beizadea Grigore 
era împotrivire. Unii nu primeau ideea colonizării 
străine, alții (îndeosebi Pogor și Negruzzi) erau absolut 
în contra pedepsei cu moartea. Disensiunea ameninţa să 
producă o ruptură, cînd, pentru a o evita, autorul 
acestor rinduri a produs compromisul, care s-a și 
adoptat: ca acei membri care primeau toate ideile 
adresei să o subscrie; iar deputăţii partidului (căci în 
răstimp alegerile pentru Cameră se terminaseră) care 
nu voiau să o subscrie în întregul ei să se declare cel 
puţin uniţi cu tendinţa ei generală și să se însărcineze a 
o prezenta Camerei. 

Făcîndu-se această deosebire, adresa a fost direct 
subscrisă de: Gr. M. Sturdza, D. Kome, P. Rosetti- 
Bălănescu, L. Cantacuzino, C.D. Sturdza, general G. 
Ghica, I. Străjescu, general N. Mavro- cordat, St. 
Mavrodi, C. Carp, Gr. Carp etc. etc. Nici un junimist nu 
se află printre semnatarii adresei. Dar în josul 
semnăturilor urmează fraza: „Subscrişii deputaţi, 
unindu-ne cu tendința acestei petiții, o vom prezenta 
Adunării Legislative", și numai aici figurează iscăliturile: 
C. D. Sturdza, V. Pogor, M. Costache, general N. 
Mavrocordat, lacob C. Negruzzi, (colonel) G. Sturdza, G. 
Ra- coviță, T. Maiorescu. 

Astfel a fost depusă „Petiţia de la Iași" în una din 
primele ședințe ale Camerei de la 1871 și zace încă în 
cartoanele arhivei. Căci n-a avut nici măcar soarta de a 
fi citită în parlament. îndată după sosirea noastră în 
capitală, am avut la „Beizadea" Dimitrie Ghica, 
prezidentul Camerei conservatoare, o consfătuire cu 
unii membri marcanţi ai partidului guvernamental din 
București, printre care și V. Boerescu. Aceștia, în 
contact mai intim cu ministerul, au fost de părere să se 


lase chestiunea în suspensie. Hotărîrea guvernului, 
preocupat mai cu seamă de afacerea Strousberg și de 
situaţia financiară, era de a căuta îndreptarea lucrurilor 
fără revizuirea Constituţiei. 

înțeleaptă hotărire — se poate! Dar ea reclama o cu 
atît mai chibzuită acţiune pe căile ordinare și 
presupunea o lungă durată 

dispară relaxarea organelor administrative, ce se simţea 
pretutindeni în urma efemerelor ministere de pînă 
atunci; prin o energică combatere a opoziţiei în 
parlament și prin modificări parţiale în legile existente 
trebuia introdusă înftînarea agitărilor sterile. Era de 
temut că, după vechiul obicei al partidelor dominante, 
încercarea de reformă va începe cu înăsprirea codului 
penal în materie politică!; era de dorit că se va alege 
calea mai înceată, dar mai sigură, a îndreptării 
economice și a unei mai bune direcţii în învățămîntul 
public?. 


Așa se înfățișa starea spiritelor la începutul primei 
sesiuni a legislaturii de la 1871-1875. Şi după ce în 
paginile precedente am căutat să ne dăm seama de 
mișcarea noastră politică de la 1866 pînă la iunie 1871, 
în paginile următoare? ne vom mărgini în reproducerea 
discursurilor parlamentare ţinute de autorul acestei pu- 
blicări sub ministerul Lascăr Catargiu pînă la căderea 
lui în primăvara anului 1876, însoţindu-le numai de 
cîteva note explicative. 

în această mărginire reproducerea nu poate avea 
decît o valoare foarte modestă, presupunînd că are 
vreuna. Discursurile ținute se referă, firește, la chestiuni 
izolate, și numai din cînd în cînd apare legătura lor cu 
starea generală a ţării. Așa cum sînt, ele rămîn însă cel 
puţin mărturii imediate despre momentele politice în 
care au fost rostite, și pot servi drept elemente pentru 
înțelegerea mai exactă a unei interesante epoci de 
tranziţie. 

După terminarea acestei prime serii și înainte de 


reproducerea discursurilor ulterioare, vom încerca să 
dăm o privire generală asupra situaţiei politice la 
începutul ministerului Ion Brătianu de la 1876. 


*Vezi discursurile 9 și 13 asupra libertăţii presei și a reformei 
Codului penal, în Discursuri parlamentare, vol. I, Editura Librăriei 
Socec, București, 1897, pp. 166 și 205. 

>Vezi discursul 10 asupra creditului funciar și discursurile 1,3 și 7 
asupra școlilor, în Discursuri parlamentare, vol. I, pp. 73,91 și 124. 


°T. Maiorescu - cînd scrie: „paginile precedente", „paginile 
următoare** - are în vedere primele două volume de Discursuri 
parlamentare, apărute în 1897 (nota StN.). 

III 


Căderea și darea în judecată a 
ministerului Lascăr Catargiu la 
1876 


în ultimele pagini ale volumului precedent! s-a arătat 
sub ce împrejurări L. Catargiu a fost adus la dizolvarea 
Senatului și la alegerile din martie 1876, în urma cărora 
a trebuit să se retragă de la guvern. 

A fost căderea ministerului conservator justificată și 
spre folosul ţării în acel moment? 

Noi credem că da. 

A provenit ea din acţiunea opoziţiei crescînde în 
parlament și a opoziţiei coalizate în afară de parlament? 

Noi credem că nu. 

Cercetarea adevăratelor cauze ale acestei schimbări 
de guvern se impune oricui vrea să-și dea seama de 
mersul politicii noastre contemporane. 

Ministerul de la 11 martie 1871, în guvernarea sa de 
cinci ani, își îndeplinise cu succes prima misiune de a 


menţine ordinea monarhică și de a inaugura epoca unei 
stabilităţi relative în afacerile publice. La meritele 
relevate mai înainte 5 se adaugă crearea și sporirea 
veniturilor din monopolul tutunurilor, din licențe și din 
timbre spre a răspunde trebuinţelor militare și întinderii 
căilor ferate, precum și importanta introducere a rentei 
române pe pieţe occidentale — semnul creditului nostru 
în afară. Această bună politică financiară este opera lui 
P. Mavrogheni. (Emisiunea efectivă a primei rente de 29 
milioane se face însă în aprilie 1875 de succesorul său 
G. Gr. Cantacuzino.6) 

Nu mai puţin efectiva joncționare a drumului de fier 
la Vîrcio- rova și pregătirea joncţionării la Predeal 
dovedesc energia cu care ministerul L. Catargiu știa să 
mai susțină avintul economic al ţării. Ce e drept, 
concesia dată lui Crawley în 1875 pentru linia Ploiești- 
Predeal a aruncat o pată asupra majorităţii 
conservatoare, înjghebate atunci sub conducerea lui 
Vasile Alecsandri, și a format trista paralelă a concesiei 
Strousberg dată la 1868 de majoritatea liberală în urma 
acelorași manopere condamnabile. Dar cel puţin la 1875 
ministerul s-a împotrivit cît a putut în contra lui Crawley 
și a majorităţii sale, și din chiar sînul Partidului Conser- 
vator s-a format sub conducerea lui P. Carp opoziţia 
celor 44 de- putaţi în contra acestui soi de concesii: 
vorba de Sultan-Mezat, cu care au fost stigmatizate în 
ședința de la 21 iunie 1875, e a lui Ion Lahovari. De 
atunci încoace s-a și părăsit sistemul întreprinderilor 
concesionate direct de parlament. 

La activul ministerului L. Catargiu (mărginindu-ne în 
politica lui generală și fără a intra în resorturile 
speciale, unde s-au făcut unele îmbunătăţiri durabile) se 
cuvine să mai adăugăm Convenţia comercială cu Austro- 
Ungaria, negociată sub Ministerul de Externe al lui V. 
Boerescu și semnată la 10/22 iunie 1875 de G. Costa- 


4 Discursuri parlamentare, vol. 1, pp. 580-582. 

5Vezi „Priviri asupra dezvoltării politice a României sub domnia 
lui Carol I“, în Discursuri parlamentare, vol. 1, pp. 36-38. (în lucrarea 
de faţă, pp. 28-30 — nota St. N.) 

6ldem, p. 541. Menţionatele impozite indirecte sînt de mult 
obișnuite în alte state. 

Foru, agentul diplomatic la Viena, și de contele 
Andrăssy, ministrul de externe al Austro-Ungariei. 
Oricare ar fi fost valoarea economică a acestei 
Convenții, de altminteri limitată la 10 ani și denunţată 
înlăuntrul acestui termen, valoarea ei politică a fost din 
cele mai semnificative. Pentru a o înţelege, trebuie să ne 
aducem aminte că în chiar firmanul pentru învestitura 
principelui Carol, din 23 octombrie 1866, înalta Poartă 
pune anume condiţia ca statul nostru să nu încheie nici 
o convenţie directă cu vreo putere străină, și că prin art. 
7 și 19 ale Tratatului de comerț din Constan- tinopol de 
la 3 februarie 1862, Turcia stipulase un drept vamal de 
8% ad valorem de la toate articolele importate „în 
Principatele Unite Moldova și Valahia", dispunînd astfel 
de noi fără a ne întreba. lar acum o Mare Putere 
occidentală, sub inspirarea unui ade- 


Meritul regimului conservator stă în curajul de a le fi introdus în 
contra curentului de impopularitate, creat prin agitarea opoziţiei 
liberale, care promitea alegătorilor abrogarea lor, și acuza 
monopolul tutunurilor chiar de violarea art. 12 din Constituţie, 
confundîndu-l cu monopolul de clasă socială. Se înţelege că după 
venirea liberalilor la guvern nu a mai fost vorba de abrogare; din 
contră, toată administrarea de aproape 12 ani a ministerului 
Brătianu, in ceea ce privește finanţele, s-a întemeiat mai ales pe 
creșterea succesivă a acelor venituri ale statului. 


48 vărat om de stat, recunoștea în mod ostentativ 
emanciparea economică a României de sub 
suzeranitatea Porții și prevestea recunoașterea deplinei 
independente. 

Față cu un asemenea pas făcut întru realizarea 
ultimei aspirații naționale din programul Divanului Ad- 
Hoc, împotrivirea opoziției coalizate și demisionarea din 
Cameră a membrilor ei (M. Cos- tache, Kogălniceanu, I. 
Brătianu, Vemescu, A.G. Golescu, Chițu, Stolojan, 
Candiano-Popescu, Fusea şi Furculescu) la 30 iunie 
1875 nu a putut însemna nimic, precum nimic nu au 
însemnat nici violentele expresii ale ziarului Românul 
din aceeași zi („30 Cireșar — 12 Cuptor"): „Ieri 29 iunie 
s-a înfipt cuțitul pînă la miner în pintecele României: 
corpul ei palpitind încă fu îmbrincit la picioarele 
contelui Andrăssy. Contele Andrâssy este domn, suveran 
absolut al robitei Românii."! 


După  menţionatele merite ale cabinetului L. 
Catargiu, părăsirea lui succesivă din partea unor foști 
aderenti, pe motive nevalabile” ê, nu l-a putut zdruncina. 
Ieșirea lui Manolache Costache din minister și trecerea 
sa la liberali, fiindcă nu se primise ideea unui credit 
financiar cu capitaliști străini, a rămas în defavoarea 
demi- sionarului și nu a ministerului. Atacul generalului 
Tell în contra dlui Lascăr Catargiu pentru chestiunea 
Mavrogheni cînd cu procesul Offenheim s-a răsfrînt 
asemenea asupra celui ce a atacat. Demisia lui 
Mavrogheni a slăbit — ce e drept — cabinetul în 
acţiunea sa de guvern, dar Mavrogheni, consecvent în 
politică cum era, oricîte motive legitime de nemulțumire 
personală ar fi avut, a rămas un susţinător credincios al 
ministerului pînă la sfîrșit. Nici trecerea în opoziţie a lui 
V. Boerescu nu putea fi o zdruncinare pentru guvem. 
Boerescu, pricepiînd foarte isteţ noua situaţie eco- 
nomică, precum stăruise la înfiinţarea legii creditelor 
financiare, își îndreptase acum activitatea și spre alte 
întreprinderi (Societatea de asigurare „Dacia") și tindea 
să creeze „Banca de București", din al cărei comitet 
diligent voia să facă parte ca membru fundator 
împreună cu G. Gr. Cantacuzino, pe cînd amîndoi erau 
încă miniștri. în contra acestei participări incompatibile 
s-au opus ceilalţi colegi din minister. Gr. Cantacuzino a 
avut atunci tactul de a părăsi banca de comerț și nu 
banca ministerială; dar V. Boerescu, în concediu la 
Paris, și-a dat asupra acestui incident demisia din 
minister, iar decretul pentru funcţionarea „Băncii de 
București" cu membrii fundatori principele Dimitrie 
Ghica, V. Boerescu, Ștefan loanid, Salomon Ascher etc. 
s-a publicat în Monitorul de la 25 noiembrie 1875. 
Firește că așa ceva nu putea să fie în defavoarea unui 
guvern. Cu atît mai puţin îl puteau slăbi atacurile unor 


7'Şi acest număr al Românului este încadrat în negru, ca și 
numărul de la 17 februarie 1871, cînd cu intrarea armatei germane 
în Paris; amîndouă datele se cuvine în adevăr să poarte doliul 
vechiului organ liberal, ca semn a două mari erori politice ale 
partidului său. 

8Vezi Discursuri parlamentare, vol. I, pp. 186,256,568. 

deputaţi ca Aristide Pascal, Meitani, G. Brătianu, Gr. 
Ventura, care nu aveau nici o greutate. Și dovadă pentru 
cele zise mai sus este că, după demisionarea pro forma 
a cabinetului Catargiu la 29 ianuarie 1876, în urma 
votului de blam în contra ministrului școa- lelor 
„Beizadea" Dimitrie Ghica, prezidentul Camerei nu a 
fost în stare să formeze un cabinet cu V. Boerescu, mai 
ales din pricina refuzului lui Mavrogheni de a participa, 
și tot Lascăr Catargiu a mai continuat vreo două luni. 
Iar cînd au trecut și Beizadea Dimitrie Ghica și Gr. 
Cantacuzino în opoziţie, fapta lor a fost numai semnul 
exterior că guvernul era ca și căzut — din alte cauze, a 
căror cercetare rămîne să o facem, îndată ce ne vom fi 
dat seamă de acțiunea opoziţiei extraparlamentare. 

Opoziția extraparlamentară, numită „Coaliția de la 
Mazar- Pașa" după locul unde se aduna (o casă din 
strada Biserica Enei, pe atunci a englezului Lakeman, 
fost în serviciul turcesc sub numele de Mazar-Pașa și 
căsătorit cu o româncă), se compunea în 1875-76 din C. 
A. Rosetti, M. Kogălniceanu, frații Brătianu, Man. 
Costache, I. Ghica, D. A. Sturdza, G. Vemescu, colonel 
Lecca, colonel Dabija, P. Grădișteanu, G. Mîrzescu, E. 
Stătescu, I. Câm- pineanu, A. Candiano-Popescu etc., 
etc. 

Toate manifestările ei politice, întrucît nu s-au sfiit a 
se arăta în public, n-au avut vreo însemnătate reală. 
Plîngerile în contra pretinselor violări de Constituţie și 
în contra falsificării alegerilor erau încă de pe atunci 
armele tocite ale oricărei opoziții bogate în dorinţe și 
sărace în idei. Combaterea Convenţiei comerciale cu 
Austro-Ungaria nu avea mai multă valoare și agitarea 
nechibzuită în contra a chiar promulgării convenției 
votate de Corpurile Legiuitoare din amîndouă statele s-a 
răzbunat îndată prin faptul că membrii coaliţiei ajunși la 
guvem au promulgat-o ei înșiși. Demisionarea colectivă 
din parlament a fost și de astă dată, ca totdeauna, o 
greșeală de procedare politică și s-a răzbunat și ea prin 
faptul că aceiași membri ai coaliţiei s-au văzut siliţi de 
împrejurări 


50 să ia parte la alegerile din martie 1876 sub același 
guvern și să reintre în legalitatea constituțională. 
Dar ieșirea din parlament era poate numai simptomul 


exterior al unei alte acțiuni, care trebuia să rămînă mai 
secretă și care schimba „Coaliția de la Mazar-Pașa“ în 
conspirație. Acţiunea aceasta avea de scop răsturnarea 
principelui Carol și înlocuirea sa printr-un domnitor 
indigen. Se pare chiar că bietul colonel Dabija era 
desemnatul succesor și că Dimitrie A. Sturdza, prin 
anticipație, se și purta înaintea lui ca un supus înaintea 
suveranului.! 

Rolul de a face plauzibilă această tendinţă prin 
publicitatea din ţară și din Austria (căci in Germania ar 
fi fost în zadar și în Franţa nu mai avea pe atunci 
importanţă, deşi se strecurau și acolo articole 
antidinastice prin tablettes d'un spectateur și prin alte 
ziare) și l-au luat Dimitrie A. Sturdza și Gheorghe 
Miîrzescu, alături cu ziarele Românul, Alegătorul liber, 
Ghimpele etc. Iar rolul declarărilor „sincere" pare a-l fi 
avut Ion Câmpineanu, care într-o ședință a Camerei? 10 
rostise cunoscutele cuvinte: „între Ţară și Tron este un 
abis."!! 

D. A. Sturdza scria în Politik, de la Praga, organul 
important al feudalilor din Bohemia, sub pseudonimul 
Erdmann von Hahn, își traducea cele scrise acolo și le 
republica prin Românul (8 și 9 octombrie 1875), le 
scotea apoi în broșură sub titlul Germania, România și 
principele Carol de Hohenzollem. Aici zicea între altele: 
„Cînd principele Carol de Hohenzollem se urcă pe tronul 
României, oricine era convins că de aci înainte va prinde 
rădăcini în ţară cultura germană, sinceritatea germană 
și simțul german pentru datoria, știința și arta germană. 


9Wîn casa colonelului Nicolae lamandi la Iași, în prezenţa a vreo 
20 de coalizaţi, îl intitula cu „Măria ta“. 

10 Vezi „Priviri asupra dezvoltării politice a României sub Domnia 
lui Carol I“, în Discursuri parlamentare, vol. I, p. 39. (în lucrarea de 
faţă, p. 30 — nota 

11 Abisul lui Câmpineanu a fost destul de mic pentru a se acoperi 
cu cel dinţii portofoliu ministerial, atribuit la 27 ianuarie 1877. în 
sensul notelor din vol. I al Discursurilor parlamentare, pp. 9,21 și 25 
(în lucrarea de faţă pp. 14,20,22 —nota St.N.'), se cuvine să adăugăm 
că de atunci Ion Câmpineanu și-a schimbat simţămintele și a fost 
pînă la sfirșitul vieţii sale cel mai dinastic ministru, primar al 
capitalei și guvernator al Băncii Naţionale. 

Un exemplu analog ni-l va mai da mai tîrziu Nicolae Blaremberg. 

Oricine va observa cu inteligenţă cele ce se petrec în 
România trebuie să mărturisească că din acele speranţe 
nici măcar una nu s-a împlinit și că influența germană 
asupra poporului român s-a nimicit cu desăvîrșire." 

Firește, în Austria de atunci D.A. Sturdza trebuia să 
bată în struna germană pentru a ataca pe principele 
Carol, pe cînd în ţară Românul (26 noiembrie 1875) îl 
ataca prin acuzarea că îmbrîn- cește România „în prada 
lacomului vultur german" — două linii diferite, 
convergente spre același scop. 

Și D. A. Sturdza continuă: „De s-ar imputa românilor 
cît de mult pe drept sau nedrept, trebuie să li se 
recunoască că nu ei singuri sînt vinovaţi de trista lor 
situaţie, ci că mai mult sînt responsabile relele 
apucături ale principelui Carol în prima linie." Și apoi 
vorbește de reaua administrare a finanţelor de la 1871 
încoace, de menţinerea la guvern a ministerului Lascăr 
Catargiu și cu ajutorul oamenilor „celor mai necinstiţi și 
mai pătaţi", deși „principele Carol ar putea găsi în 
România bărbaţi a căror onestitate și spirit de dreptate 
etc." și menţionează îndeosebi cu laudă pe ministrul de 
finanţe de la sfirșitul anului 1870, care era însuși 
Dimitrie A. Sturdza în cabinetul Ion Ghica. Apoi impută 
domnitorului de a se fi înconjurat de o „camarilă 
nedemnă" și sfirșește prin a declara: „Așadar românii n- 
au găsit în principele de Ho- henzollem pe omul ce 
căutau."! 

Paralel cu dl Sturdza în atacul contra domnitorului și 
contra „oamenilor necinstiţi și pătaţi", scria dl Mîrzescu 
pentru ţară cele 24 de pagini ale broșurii sale Spionul 
prusian sau principele Carol de Hohenzollem, domn al 
României. Cruţăm pe cititori cu extrase din această 
broșură; titlul ei o caracterizează îndestul.? 


'în contra dlui Sturdza-Erdmann von Hahn au apărut atunci 
paginile intitulate „Asupra broșurii Germania, România și principele 
Carol de Hohenzollern" (lași, 1875), scrise de autorul publicării de 
faţă. 

2Fără temei s-a atribuit lui Dimitrie A. Sturdza paternitatea 
Spionului prusian. Pe coperta roșie a broșurii figurează ca autor 
pseudonimul lordache Vulpescu. Inspirată de atmosfera de la Mazar- 
Pașa, scrisă in întregul ei de Mîrzescu, broşura a fost adusă cu 
precauţie în București și de aci pretutindeni împrăștiată, mai ales 
prin activitatea, întru toate neobosită, a lui Dimitrie A. Sturdza. — 


Deci paternitate nu, însă conivenţă da. 

in sensul notei de la p. 51 sîntem datori să menţionăm că același 
Dimitrie A. Sturdza, mai ales de la reintrarea în ministerul I. 
Brătianu la noiembrie 1878, s-a distins prin dinasticismul său 
manifestant, s-a folosit și se folosește de orice ocazie, la minister și 
la Academie, spre a-și arăta veneraţia pentru regele Carol și regina 
Elisabeta Carmen-Sylva, și — avînd fericita însușire de a uita trecutul 
— declară în parlament: „Dinasticismul meu e foarte solid, 
dinasticismul meu este ca religia mea și nu-mi este rușine nici de 
Cristos nici de dinasticismul meu“ (ședința Camerei din 30 
noiembrie 1887). 

Pe o treaptă mai jos și Mîrzescu, astăzi ministru (martie 1897), a 
devenit credinciosul supus al regelui Carol, pe care îl recunoaște 
acum ca pe cel mai înţelept domnitor al Europei. 

Alături cu broșurile de calibru mai gros agitau în ţară 
micile articole din ziarele partidului. Românul combătea 
orice încercare de a regula chestiunea din nou pendentă 
a căilor ferate Strousberg, și pe de altă parte, prevăzînd 
izbucnirea crizei orientale, reproducea și scria (2 și 15 
noiembrie 1875): 

„în Europa nu mai este un secret pentru nimeni că 
principele Carol are veleități de glorie militară, de 
mărire politică, și în aceste veleităţi Basarabia ar fi 
sacrificată în schimbul altor preţioase avantaje... Se 
înțelege ce sorginte de reardicare ni s-a redat prin 
Basarabia, ce bine imens este pentru noi această 
Basarabie. Basarabia este cheia propășirii și puterii 
României. Ce este aspiraţia de a ne emancipa de darul 
anual ce facem Turciei; ce sînt vanitoasele preocupări 
ca șeful statului român să se intituleze prin imitație 
străină Majestatea Sa Regele în loc de a-l numi pe 
românește Măria Sa Vodă; ce sînt acestea! Deșârtâciune 
— pe lîngă măreaţa aspirație de a păstra Basarabia!" 

Și la 10 ianuarie 1876, vorbind de-a dreptul de 
schimbul Basarabiei pentru Dobrogea, cu Constanţa — 
port la Marea Neagră, zice că dacă ar primi principele 
Carol aceasta, el „ar subscrie propria sa detronare'". 

Iar Alegătorul liber, noul organ inspirat de liberali ca 
Eugeniu Stătescu, M. Pherechyde, I. Câmpineanu, scria 
(23 și 27 februarie 1876): „De la 1870 mai ales nu este 
demers în întru și chiar în afară, care să nu se fi făcut 
spre a aduce de nu răsturnarea, cel puţin prefacerea 


Constituţiei cerută chiar sub amenințarea de abdicare... 
Vina opoziţiei, vina ţării este dar, dacă lupta din antimi- 
nisterială se preface din zi în zi mai mult în lupta 
antidinastică?" 

Și pentru cei mai de rînd o foaie zisă umoristică, 
Ghimpele, sub redacţia lui Orășeanu, și cu colaborarea 
vremelnică a lui G. Dem. Teodorescu, publica poezii de 
batjocură în contra dinastiei și da ilustraţii ca cea din 
numărul de 9 noiembrie 1875, unde se insulta viața 
privată a domnitorului? 

Din cele arătate mai sus se înțelege pe deplin 
programul politic al Partidului Liberal, coalizat la 
Mazar-Pașa cu alte elemente. 

Primul punct al programului era așadar răsturnarea 
principelui Carol și înlocuirea sa cu un domn indigen, 
adică iarăși surparea 


'Orășeanu a primit și purtat mai pe urmă Medalia „Bene-Merenti“ 
dată lui din iniţiativa principelui. Iar G. Dem. Teodorescu este astăzi 
directorul „Fundaţiei Universitare“ a Regelui Carol I. 


53 unuia din fundamentele politicii naţionale hărăzite de 
la Divanu- rile Ad-Hoc. 

Dar dacă ideea acestei răsturnări era absurdă la 
august 1870 cînd cu revolta de la Ploiești, și la martie 
1870 cînd cu mișcarea de la Sala Slătineanu, ea era și 
mai absurdă, era politicește imposibilă în iama 1875- 
1876. După dovada de stabilitate dată în ţară prin 
guvernul conservator de cinci ani, iar în privința 
situaţiei externe după înțelegerea dintre Rusia, 
Germania şi Austria  (Drei- Kaiserbund) asupra 
chestiunii orientale față cu revolta Bosniei și 
Herțegovinei din vara anului 1875, soarta României era 
identificată cu domnia lui Carol I. Nici un om cuminte 
nu putea avea îndoială asupra acestui punct și, de 
altminteri, în urma unei călătorii de informaţii a lui M. 
Kogălniceanu prin străinătate, înșiși capii „Coaliţiei de 
la Mazar-Pașa“ părăsiseră orice asemenea gînd, și 
Dimitrie A. Sturdza și Gheorghe Mîrzescu cu broșurile 
dumnealor, precum și cei ce mai scriau articole 
antidinastice prin ziarele menţionate erau întrebuinţați 
numai ca niște sperietori lipsiți de conștiința scopului 


urmărit de adevărații conducători. De aceea coaliția și-a 
luat drept șef în acel moment pe Manolache Costache, 
semnul și garanţia atitudinii schimbate, prin mijlocul 
căruia putea să ajungă la guvern. 

Celelalte puncte din manifestările opoziţiei de la 
Mazar-Pașa erau tot așa de puţin valabile. Şi 
combaterea promulgării Convenţiei comerciale cu 
Austria și împotrivirea la noua soluţie a chestiunii 
drumurilor de fier, și opunerea la ideea generală a unei 
revizuiri a Constituţiei și repudierea gloriei militare și a 
Regatului pentru riscul de a pierde Basarabia... toate 
aceste idei, denunţate de coalizaţii de la Mazar-Pașa 
încă în primăvara anului 1876 ca trădare'naţională, au 
fost realizate sub însuși Partidul Naţional-Liberal după 
ce a ajuns la guvern. 

Este dar învederat că nu prin acea acţiune a opoziţiei 
din iama 1875-1876 a putut să cadă ministerul Lascăr 
Catargiu. Un guvern cade de regulă prin propriile sale 
greșeli, dar nu prin greșelile adversarilor. Acţiunea 
opoziţiei în genere, necum acţiunea rătăcită a „Coaliţiei 
de la Mazar-Pașa“ cu toate articolele din ziare, cu toată 
violența expresiilor, cu toate neadevărurile răspîndite, 
cu toate întrunirile zgomotoase, nu ajunge la nici un 
rezultat practic cîtă vreme guvernul nu comite însuși 
erori sau nu dovedește însuși insuficienţă în chestiunile 
mai importante ale momentului. 

Revenind acum la adevărata cauză a căderii 
ministerului Catargiu în aprilie 1876, vom ști după cele 
zise mai sus că avem să o căutăm în vreo insuficienţă 
sau vreo eroare a lui în privința unor chestiuni de 
însemnătate, a căror rezolvare era neapărat cerută de 
situația politică de atunci. 

Aceste chestiuni erau două: 

Era mai întîi noua complicaţie a vechii greutăţi cu 
drumul de fier Roman-Viîrciorova. După insolvabilitatea 
concesionarului  Strousberg, administrarea marii 
întreprinderi trecuse asupra Societăţii acţionarilor din 
Berlin reprezentată mai ales prin Bleichroder și 
Hansemann. Pentru terminarea construcțiilor și darea 
întregii linii în circulare (ianuarie 1875), societatea era 


silită să facă un nou împrumut de 78 milioane franci și 
spre garantarea obligaţiilor cu prioritate voia să obțină 
dreptul de inscripţie ipotecară asupra liniei. Acest drept 
nu i se putea concede, cu toată stăruința consilierului 
intim Reinhard trimis la București. Din partea 
guvernului nostru s-a dus la Berlin ministrul lucrărilor 
publice, Theodor Rosetti, pentru a discuta alte soluţii, 
precum și modalităţile răscumpărării cel puţin parţiale a 
liniei ferate (a trunchiului Roman-Ga- laţi sau Galați- 
Vîrciorova). Deocamdată era vorba să înainteze statul 
român suma de 78 milioane, scăzînd-o din capitalul de 
248 milioane. Theodor Rosetti ajunsese în Berlin la o 
înțelegere cu societatea, însă mandatul său era numai 
ad referendum, și cînd s-a întors în București, 
majoritatea Consiliului de Miniștri nu s-a putut hotărî 
pentru nici o soluţie. 

Chestiunea se tărăgăna într-un mod intolerabil. După 
o convorbire cu domnii de Biilow și de Radowitz în 
Reichs-Kanzleramt din Berlin, autorul acestei publicări 
face lui Catargiu o dare de seamă asupra necesităţii 
politice a unei grabnice dezlegări (scrisoarea de la 5 
august 1875, citită mai pe urmă în Cameră de ministrul 
de externe al cabinetului Brătianu, ședința de la 12 
ianuarie 1880). De la septembrie înainte numeroase 
discuţii în consiliul de miniștri se ocupă de această 
afacere. La 12 decembrie 1875 agentul nostru 
diplomatic de la Berlin ne telegrafiază că în Reichs- 
Kanzleramt se vorbește chiar de ruperea relaţiilor 
diplomatice, dacă nu ajungem la o decizie. Toate în 
zadar: mai ales ministrul de finanţe, G. Gr. Cantacuzino, 
stă la îndoială, și toată chestiunea rămîne în starea ei 
amenințătoare.!? Această lipsă de hotărire dovedește 
insuficiența guvernului de a face faţă situaţiei în una din 
cele mai importante cerinţe ale ei. 

Un amănunt caracteristic: cînd cu citata misiune a 
lui Theodor Rosetti la Berlin, principele Bismarck, în 
decursul convorbirii asupra acelei afaceri, îl întrebă 
deodată dacă este înrudit cu C.A. Rosetti, relevînd 
însemnătatea acestui om politic. Indiciul era clar, și aici 


12 Vezi și memoriile regelui, Aus dem Leben Konig Karls von 
Rumânien, vol. II, p. 484. 

nu era vorba de presiune, ci de prevedere: dacă partidul 
lui Theodor Rosetti nu putea să rezolve chestiunea, 
rămînea să o rezolve partidul lui C.A. Rosetti. Căci 
rezolvată trebuia să fie. 

Și principele Bismarck avea dreptate în stăruința sa, 
atît pentru interesul ţării sale, cît și pentru interesul 
țării noastre. Nu numai marile angajări ale unor 
persoane influente din aristocrația germană, ci și micile 
capitaluri ale multor burghezi din Berlin erau prinse în 
acţiunile căilor ferate, tot creditul statului nostru era în 
joc, și bunele raporturi dintre Germania și România 
atimau de la o convenabilă lichidare a afacerii tocmai în 
momentul în care se aștepta izbucnirea crizei orientale 
și în care sprijinul puternicei Germanii era de cea mai 
mare importanţă pentru noi. 

Și astfel chestiunea drumurilor de fier se complicase 
iarăși cu altă chestiune, mult mai gravă, care apăsa 
asupra situației politice <jin iama 1875-1876: cu 
atitudinea statului nostru în războiul inevitabil dintre 
Rusia și Turcia. Luptele din Bosnia și Herţegovina, 
întreţinute cu mijloacele panslaviștilor, nu se mai 
potoleau. Concentrarea trupelor rusești la granița 
Basarabiei în noiembrie și decembrie 1875 nu era un 
secret pentru nimeni. Ignatiev îndrăznea să spună 
agentului nostru la Constantinopol că Rusia după împre- 
jurări va putea fi silită să ocupe România ca zălog. Și cu 
toată dușmănia cunoscută între Ignatiev și cancelarul 
Gorceakov (cazuri analoage sînt frecvente în diplomaţia 
rusească), direcţia reprezentată prin Ignatiev era pe 
atunci evident predominantă. Domnitorul nostru era în 
curent cu multiplele incidente în perspectiva războiului, 
care însă nu avea să izbucnească decît mai tîrziu, în 
primăvara anului 1877, anul 1876 fiind ocupat cu 
zadarnicele tratative diplomatice, cu mișcarea Softalelor 
pentru detronarea sultanului Abdul Aziz și înlocuirea lui 
cu alienatul Murad II, căruia îi urmează în curînd fratele 
său Abdul Hamid etc. 

Numai agentul nostru din St.-Petersburg, G. 
Philippescu, pe la noiembrie 1875 în concediu la 
București, era de părere că deocamdată Rusia nu voia 
războiul. 

De altminteri Zinoviev, consulul general al Rusiei, 
întorcîndu-se de la o întrevedere cu Ignatiev din 
Constantinopol (tot în noiembrie 1875), ne-a pus de-a 
dreptul întrebarea: ce atitudine va avea România în 
viitoarea criză orientală? în multe consilii de miniștri din 
ultimele săptămîni ale anului 1875 am discutat asupra 
gravei întrebări și asupra gravei răspunderi. Ar fi de 
prisos să arătăm aici părerile individuale ale fiecărui 
ministru; pentru înțelegerea mersului politicii noastre și 
a schimbării de guvem intervenite în cu- rînd, este de 
ajuns să consemnăm rezultatul discuţiilor: rezultatul a 
fost  inacţiunea. A predominat vechea idee a 
neutralității. 

Dar ce sens mai putea avea neutralitatea noastră în 
anul 1876? Neutralitatea garantată de cine? Și cum 
respectată în poziţia noastră geografică? Cele trei 
imperii erau înţelese în contra Turciei, Franţa nu conta 
încă, Italia nu conta destul, Anglia sub isteaţa conducere 
a lui Disraeli se asigurase pînă la oarecare punct prin 
cumpărarea majorităţii acţiunilor Canalului de Suez 
(noiembrie 1875), și energică agitare în contra Turciei 
din partea opoziţiei liberale sub impulsiunea lui 
Gladstone nu putea rămîne fără efect asupra politicii 
engleze. Și apoi nu eram noi un stat cu aspirații de 
independenţă? Și care alt moment ni le putea îndeplini, 
dacă nu tocmai izbucnirea crizei orientale? lar dacă 
independenţa trebuia să o dobîndim, se cuvenea junelui 
stat să o aștepte în pasivitatea smerită de la vreo 
combinare viitoare a diplomaţiei străine, care cine știe 
cum ar fi ieșit, sau era datoria, onoarea și dovada sa de 
vitalitate de a și-o cuceri cu sîngele armatei sale? 

Evident, singura politică indicată de interesul nostru 
naţional în anul 1876 era: ca — întemeiaţi pe sprijinul 
Germaniei și al Austro-Ungariei — să ne înţelegem din 
vreme cu Rusia asupra participării noastre la război. 

Dar majoritatea ministerului Lascăr Catargiu nu se 
gindea decît la neutralitate; și această eroare politică a 
fost al doilea fapt care a justificat căderea cabinetului 
conservator. 

Și poate a fost bine că s-a întîmplat așa. Nu e vorbă, 
un minister conservator ar fi răscumpărat căile ferate 
probabil în condiţii financiare mai bune; și cît pentru 


participarea la război, armata condusă de domnitorul 
Carol ar fi fost tot așa de biruitoare sub ministerul 
Catargiu, ca și sub ministerul Brătianu. Dar dacă și cu 
un guvem conservator se putea lua Plevna, numai cu un 
guvem liberal se putea pierde Basarabia fără o adîncă 
zdruncinare înăuntrul ţării. 

Și aici se vede o dată mai mult folosul alternării 
guvernelor într-o monarhie reprezentativă. 

în orice caz retragerea ministerului Catargiu s-a 
produs constituțional corect în urma alegerilor 
senatoriale de la sfirșitul lui martie 1876, la care s-a 
prezentat cu succes opoziţia coalizată, și după un scurt 
minister de tranziţie (curios compus de generalul I. Em. 
Florescu cu Dim. Kome la externe, generalul Tell la fi- 
nante, generalul Tobias Ghergheli la lucrări publice, P. 
Vioreanu la justiţie și Al. Orăscu la culte), în ziua de 27 
aprilie 1876, în urma alegerii lui Manolache Costache la 
viceprezidenţa noului Senat, al cărui prezident era 
mitropolitul primat, vine ministerul opoziţiei coalizate, 
astfel format: 


MANOLACHE COSTACHE, prezident și lucrări publice, 
M. KOGĂLNICEANU, externe, 

I.C. BRÂTIANU, finanţe, 

G. VERNESCU, interne, 

Colonel G. SLÂNICEANU, război, 

G. CHIŢU, culte, 

M. PHEREKYDE, justiţie!. 


Noul minister dizolvă Camera la 3 mai 1876, și din 
alegerile de la începutul lui iunie iese o covirșitoare 
majoritate, aproape unanimitate liberală. Prezident al 
Camerei devine C.A. Rosetti. 

Care era să fie cel dintii act al Partidului Liberal 
ajuns astfel la stăpînire? 

Lunga durată de peste cinci ani a ministerului 
conservator — fapt unic pînă atunci în tinerele noastre 
anale parlamentare — în loc să fi fost primită de toți 
oamenii politici ca o dovadă de progres, nu făcuse decît 
să aprindă în majoritatea liberalilor setea de răzbunare, 


deșteptată încă din august 1870 și din martie 1871, de 
cînd cu înăbușirea tulburărilor și a  veleităţilor 
republicane. 


*Mihail Pherekyde, care la 27 iunie 1875, într-o adunare de la 
Alegătorul liber, propusese și apoi prezentase domnitorului o petiție 
cu multe iscălituri în contra chiar promulgării Convenţiei comerciale 
cu Austro-Ungaria, nu se sfiește de a contrasemna însuși această 
promulgare în decretul de la 20 mai 1876. Să fi luat măcar concediu 
pe cîteva zile! — Același Pherekyde ca deputat, cînd cu 
răscumpărarea drumurilor de fier, prezintă importantul amendament 
ca sediul interimarei direcţii a căilor ferate să fie de îndată la 
București, și după trei săptămîni, în ședința Camerei de la 12 
ianuarie 1880, tot el susţine respingerea amendamentului său. — Dar 
vezi și nota de la p. 60. 

Dar setea de răzbunare este un rău sfătuitor: ea a 
îndemnat Camera la darea în judecată a tuturor 
miniștrilor de la 11 martie 1871 pînă la 3 aprilie 1876, 
cu excepţia lui I. Bălăceanu și I. Strat, și firește a lui 
Manolache Costache. în primul moment se exceptase și 
Theodor Rosetti numit de la 31 martie 1876 membru al 
Curţii de Casaţie. Dar după o scrisoare a sa către 
prezidentul Adunării Legiuitoare, prin care reclama 
„dreptul și onoarea de a figura în acest proces" 
(scrisoarea e publicată în Timpul de la 23 iulie 1876), 
Camera are naivitatea de a-i face pe plac și de a hotări 
și acuzarea sa. 

Astfel, prin voturile de la 20, 21 și 22 iulie 1876, 
după o propunere semnată de 80 deputaţi, în cap cu 
Eugeniu Stătescu, citită de Stolojan în ședința de la 10 
iulie, Camera liberală dă în judecată pe foștii miniștri în 
număr de unsprezece: Lascăr Catargiu, I. Em. Florescu, 
P. Mavrogheni, Al. Lahovari, V. Boerescu, N. Kretzu- 
lescu, G. Costa-Foru, P. Carp, Theodor Rosetti, G. Gr. 
Cantacu- zino și T. Maiorescu, iar pe al doisprezecelea, 
pe generalul Tell, deși cuprins în propunerea de la 10 
iulie, îl scoate din proces... Prea era de la '48! 

Și cu toate acestea, programul ministerului liberal 
citit la 25 aprilie 1876 în Cameră și Senat declarase 
anume: „Venim la guvern fără recriminări, fără spirit de 
răzbunare, venim cu via dorinţă de a potoli patimile și 
urile din ţară.” Și chiar în Mesajul de deschidere al 


Camerei nou alese, citit în prima ședință de la 20 iulie 
1876, se zicea: „Fac cu atît mai mult apel la patriotismul 
și la moderaţia dvs. în momentele actuale, cu cît la 
hotarele noastre agitaţiile durează și orizontul politic 
este departe de a fi senin." Și în asemenea momente și 
de-abia 20 de zile după asemenea declarare solemnă a 
guvernului susținut de Cameră, aproape unanimitatea 
Camerei cere și apoi votează darea în judecată a mi- 
niștrilor partidului advers. 

în Comitetul de acuzare se aleg (24 și 25 iulie 1876), 
șapte membri: Dimitrie Brătianu (prezident), N. Voinov 
(viCeprezident), A. Stolojan, N. Fleva, D. Gianni, Emil 
Costinescu și G. Misail (secretar). 

Asupra atribuţiilor acestui comitet parlamentar se 
nasc cele mai grele discuţii. Articolele 101 și 102 din 
Constituţie prescriu că fiecare din ambele Adunări 
precum și regele au dreptul de a acuză pe miniștri și a-i 
trimite dinaintea Curţii de Casaţie și Justiţie, însă 

responsabilitate și modul de urmărire; iar pînă atunci, 
tot Curtea de Casaţie să aibă și puterea de a caracteriza 
delictul și de a hotări pedepsele. 

Legea specială asupra responsabilităţii ministeriale 
și a modului de urmărire nu era încă făcută (ea a fost 
promulgată de-abia la 2 mai 1879), deși Papiu-llarianu 
în calitate de procuror general al Curţii de Casaţie o 
ceruse formal încă de la 16 august 1866, sub ministerul 
Ion Ghica, ce e drept cu adaosul cuvintelor: „Eu cred că 
simţul legalității peste puţin va deveni simţul României 
întregi în guvern și în popor, și nu voi să am cea mai 
mică îndoială că sub domnia lui Carol I, Alesul 
Românilor, sabia lui Goliath va sta suspendată în 
templul justiției române, spre a fi de-a pururea în 
vederea și aducerea aminte a tuturor celor ce se cuvine, 
dar că niciodată nu se va simţi nevoia de a o 
întrebuința." Se vede că răposatul Papiu-llarianu nu-și 
cunoștea partizanii, precum pare a nu fi cunoscut nici 
unele date istorice, cînd în citatul de mai sus confundă 
pe grecul Damocles cu filisteanul Goliath din Testamen- 
tul Vechi. 

în starea legislaţiei de la 1876 un Comitet de acuzare 


ministerială, ales de Cameră, avea fără îndoială dreptul 
și datoria de a culege toate informaţiile, precum le 
poate culege orice anchetă parlamentară; dar procedura 
mai departe, procedura judiciară în înţelesul strict, 
revenea de drept Curţii de Casaţie, care avea și singură 
chemarea de a caracteriza delictul. De altminteri art. 
104 din Constituţie prescrie formal: „Nici o jurisdicție 
nu se poate înființa decît numai în puterea unei anume 
legi. Comisii și tribunale extraordinare nu se pot crea 
sub nici un fel de numire și sub nici un fel de cuvînt.** 

însă această restricţie legală nu convenea pornirilor 
majorităţii liberale. Camera decide din contră (ședința 
de la 22 iulie 1876) să dea Comitetului său de acuzare 
toate atribuţiile ce acesta și le va crede necesare pentru 
conducerea instrucției: și dreptul mandatelor de 
aducere cu sila și dreptul arestului preventiv în contra 
acuzaților. (Că în fapt foștii miniștri conservatori nu au 
fost arestaţi, se datorește intervenirii personale a 
domnitorului.) 

Primul efect al exorbitantei decizii de la 22 iulie 1876 
este  demisionarea miniştrilor Kogălniceanu şi 
Pherekyde!. împreună 


'După cele constatate mai sus, în nota de la p. 58, această tărie 
a convingerilor juridice din partea lui M. Pherekyde merită să fie 
cu afit mai mult semnalată. 

care și fără de aceasta nu mai putea sta la guvern după 
darea în judecată a foștilor săi colegi conservatori și 
declarase în aceeași ședință a Camerei că se află în 
mijlocul ei ca „un copil orfan!! — lucru firesc pentru cine 
își părăsește părinţii fără a fi fost adoptat în regulă de 
alții. 

La 24 iulie 1876 se reconstituie ministerul astfel: 


I.C. BRĂTIANU, prezident și finanţe, 
G.I. VERNESCU, interne, 

D.A. STURDZA, lucrări publice, 
EUGENIU STĂTESCU, justiție, 
Colonel G. SLĂNICEANU, război, 

G. CHIŢU, culte, 

N. IONESCU, externe. 


înaintarea lui Ion Brătianu la prezidenţa Consiliului 
de Miniștri, pe cînd fratele său Dimitrie rămînea șters la 
prezidența Comitetului de acuzare, era în toate privirile 
indicată de situaţie. La justiție se cădea să vină în 
asemenea împrejurări Eug. Stătescu, deoarece fusese în 
capul propunerii pentru darea în judecată a foștilor 
miniștri. Și Dimitrie Sturdza intra natural în noul 
minister: și el, și Ion Ghica, de care era încă subjugat, se 
aflau întotdeauna dispuși să acuze pe alţii. Pentru a mai 
avea un mpldovean în minister, Ion Brătianu s-a adresat 
la Nicolae Ionescu, profesorul fracţionist de istorie al 
Universităţii din lași — indiciu sigur că evenimentele 
importante nu se mai așteptau pentru anul 1876. 

După o așa reformare a cabinetului, noul ministru de 
justiție Stătescu și vechiul ministru de interne Vernescu 
se grăbesc a pune parchetul, judecătorii de instrucţie și 
organele puterii executive la dispoziția Comitetului de 
acuzare. 

Comitetul începe acum faimoasa instrucţie, care 
durează peste șase luni și (precum arată în voluminosul 
său raport de 946 pagini imprimate în 40!) „cere de pe 
la diferitele autorităţi din ţară peste 500 de dosare, 
memorii și informaţii, se pune în relaţie, cu toate 
ministerele, cu toate prefecturile, tribunalele, 
parchetele, consiliile judeţene și comunale, în fine cu tot 
ce se poate zice o autoritate constituită... face 
percheziţiile necesare la prefecţii de care stau servit 
miniștrii daţi în judecată,! pune să se descifreze și 
copieze 

"Aceste „percheziţii" se făceau, după însărcinarea Comitetului de 


acuzare, de judecătorul de instrucţie și de procurorul tribunalului 
local, cărora li se asocia cite un 


61 
140 dosare de corespondenţă secretă a fostului guvem, 
primește 600 comunicări de la autorităţile publice și 
persoane private" etc. (P- 2). 


Ce emoție, ce teroare răspîndită prin toate 
districtele! Căci mulţi erau adine impresionați de 
procedura Comitetului de acuzare și nu puteau 
împărtăși ironica indiferenţă a unora din miniștrii daţi în 
judecată, care aveau destulă cunoștință de oameni și 


împrejurări pentru a prevedea rezultatul lucrării lui 
Misail și a celor deopotrivă cu el. 


în decursul acestei lungi instrucţii comitetele trebuie 
să se hotărască, în sfîrșit, a da cu ochii și de înșiși 
miniștrii acuzaţi, și la 7 decembrie 1876, după șase luni 
de la acuzare, le trimite „mandate de înfățișare" pentru 
termenul de 16 decembrie. Spre ilustrarea acestui 
curios episod al istoriei noastre contemporane repro- 
ducem mandatul în facsimile. 

Se-nţelege că nici unul din noi nu s-a înfățișat, 
pentru motivele cuprinse în următoarea adresă, trimisă 
comitetului la 12 decembrie 1876: 


Domnilor, 

La chemarea ce-mi adresaţi de a mă înfățișa înaintea dvs. în 
ziua de 16 ale curentei, mă grăbesc a intîmpina că — în lipsa unei 
legi — nu vă 


deputat liberal. La Vaslui, în contra fostului prefect D. Donici, 
percheziţia a fost condusă de deputatul A. Vizanti, profesor la 
Universitatea din lași. Aici i s-au sechestrat lui Donici și scrisorile 
private, care n-aveau a face cu politica, între altele și următoarea: 

Domnule prefect, 

Sînteţi ordonat ca la minut după primirea acesteia să vă luaţi 
tărăbuţele și în interesul serviciului să vezriţi cu dînsele la gazdă la 
dl ministru al lucrărilor publice, unde aveţi totdeauna o odaie care vă 
așteaptă și un tacîm la dejun și masă. Vi se face totodată aspră luare 
aminte la necuviinţa de a vă duce la crișmă, iii loc de a veni după 
datorie la superiorul dvs. care vă sărută dulce. 

Ministru Secretar de Stat 
la departamentul Ticăloșiilor publice, 
Th. Rosetti 

Această glumă prietenească se vede publicată la p. 207 a marelui 
raport al lui Misail printre „actele!* de acuzare cu titlul pompos de 
„ideea ce avea dl Theodor Rosetti de înalta poziţie ce i se 
încredinţase ca ministru al ţării! !* 

Despre percheziţia neizbutită la fostul prefect de Neamţ colonelul 
Roznoveanu, vezi mai jos. 


62 


ADUNAREA DEPUTATILOR 


COMITETUL DE ACUZARE A FOȘTILOR MINIȘTRI DATI IN 
JUDECATA 


MANDAT DE INFEACISIARE 


Jn baia raobdiundar Adunării p a art 101 din ConUduftune. lubtcnjH «umAri al 
c*- 

In localul Adunării Depitiaţilor , tpte a d interogai tuupra Japtdor 

tru cari este dai in judecaii prin votul Adunării de la Iulie , cunaicănd că la cai da 

Ficui tn præoriu! nostru din localul Adunără, astă-i la Den Acea, ra 


Bucuresd. 

pot recunoaște drepturile și atribuțiile de judecători de instrucție 
și că prin urmare sint hotărit a nu răspunde la nici un fel de 


interogatoriu ce mi-ați face. 


Astfel fiind, este de prisos de a veni înaintea dvs. Voi răspunde 
și mă voi apăra numai înaintea judecătorilor mei legali, adică 


înaintea înaltei Curți de Casaţie și Justiţie. 
Primiţi, domnilor, încredințarea deosebitei mele considerări. 


T. Maiorescu, 
fost ministru. 


Asemenea adrese au fost trimise și de ceilalți acuzaţi. 

După cîteva zile, la 21 decembrie dimineaţa, se 
prezintă la autorul acestei scrieri comisarul „culorii de 
roșu“, C. Vasilescu, însoţit de dl locotenent de jandarmi 
Fanuţă, și-i dă următorul „mandat de aducere“, 
adăugind în termeni politicoși invitarea de a se înfățișa 
de bunăvoie, căci altfel ar fi obligat să întrebuinţeze 
forța. 


ADUNAREA DEPUTAȚILOR 
Comitetul de acuzare a foștilor miniștri daţi in judecată 
MANDAT DE ADUCERE 


în baza rezoluţiilor Adunării și a articolului 101 din Constituţie, 
mandatăm și ordonăm tuturor agenţilor puterii publice ca, în 
temeiul acestui mandat, să aducă înaintea noastră pe dl Titu 
Maiorescu, de profesiune avocat, domiciliat în comuna București, 
pentru a fi interogat asupra faptelor ce i se impută ca fost ministru 
de culte. 
Cerem de la toți depozitarii puterii publice de a da mînă de 
ajutor la caz de necesitate, spre executarea mandatului de față. 
Făcut în pretoriul nostru din localul Adunării, astăzi la 16 
decembrie 1876, ora 3 p.m. în București. 
Vicepreședinte (Semnat) N. Voinov, 
Membrii (semnaţi) N. Fleva, D. Gianni, 
Secretar (semnat) G. Misail. 
Pentru conformitate cu originalul: 
Com. culoarea roșie, C.P. Vasilescu 
L.S. 
Nr. 527 


Totodată se cere subscrierea unei dovezi de primire 
astfel concepute: 


64 
DOVADĂ 


Am primit copie după mandatul de aducere al Comitetului de 


acuzare a foștilor miniștri daţi in judecată al Adunării Deputaţilor 
sub nr. 527 din 16 dec. anul 1876 de la dl comisar al culorii roșii, 
atestată că este conformă cu originalul, și mă oblig ca astăzi 21 
dec. a.c. pînă la ora 3 după- amiază fix să mă prezint inaintea 
Comitetului Adunării Deputaţilor din curtea Mitropoliei, conform 
textului mandatului făcut pe persoana mea. 


1876, dec. 21, București. 


Dar subsemnarea acestei dovezi se refuză de cel citat 
și se înlocuiește cu următorul text, scris pe aceeași 
pagină: 


Am primit copia despre care se vorbește mai sus, iar obligația 
de a mă prezenta inaintea suscitatului „Comitet” o iau numai față 
cu agenții forței publice, dl comisar de roșu și dl locotenent de 
jandarmi Fănuţă, cedînd puterii unei autorităţi constituite, de la 
care și d-lor au primit ordin, adică Prefecturii Poliţiei Capitalei. 

T. Maiorescu 

21 decembrie 1876 (2 ianuarie 1877) 


Prefect al poliției lui G. Vemescu era pe atunci 
răposatul Pro- topopescu-Pake. 

Tot pentru acea zi și cu forme identice a fost citat 
Lascăr Catargiu și pe la orele 3 ne-am dus împreună în 
aceeași trăsură la Cameră. Acolo ne-a întîmpinat 
deputatul locotenent-colonel Gher- gheli, care vestind 
pe membrii Comitetului despre sosirea noastră, a poftit 
întîi pe Lascăr Catargiu la Comitet (Comitetul lucra într- 
un mic cabinet al prezidentului Camerei, în fundul sălii 
la stînga. Nu se făcuseră încă reparaţiile lui Dimancea). 

După o jumătate de oră plecînd Catargiu, a fost 
introdus autorul acestei publicări înaintea Comitetului. 
A găsit prezenţi în odăiță pe Fleva, Gianni, Costinescu și 
Misail șezînd în jurul unei mese. 

Scurta scenă ce se petrece acum o reproducem după 
consemnarea făcută în aceeași zi. 


N. Fleva (foarte politicos): Binevoiţi a şedea, domnule 
Maiorescu. 

T. Maiorescu (salută în tăcere și face un gest de refuz). 

N. -Fleva: Sînteţi dat în judecată de Adunarea Deputaţilor 
pentru mai multe fapte ce vi se impută împreună cu colegii dvs. și 
mai întîi că aţi 


65 falsificat alegerile, lipsind pe cetăţeni de la liberul exerciţiu al 
dreptului lor electoral. Ce aveţi de răspuns? * 
T. Maiorescu: Precum am avut onoarea a vă declara în scris, 


nu vă pot recunoaște atribuţiile unor judecători de instrucție, 
fiindcă nu vi le-a dat nici o lege. Prin urmare nu voi răspunde la 
întrebările dvs. 

N. Fleva: Acesta este tot răspunsul dvs. și pentru celelalte 
capete de acuzare? 

T Maiorescu: Da. 

N. Fleva: Atunci binevoiţi a scrie răspunsul pe această coală (îi 
prezintă un formular tipărit ca al judecătorilor de instrucţie). 

T. Maiorescu: Scrieţi dvs. dacă vă interesează. Eu nu scriu. 

N. Fleva (după ce a scris): Vă rog iscăliţi, dacă vă pare exact. 

T. Maiorescu: Nu pot iscăli un act a cărui legalitate o contest. 

N. Fleva: Atunci se va face menţiune că aţi refuzat iscălitura. 

T. Maiorescu: Faceţi cum credeţi. Pe mine nu mă privește. 

N. Fleva: Vă puteţi retrage, domnule Maiorescu. 

T. Maiorescu (salută în tăcere și iese). 


Cam în același mod se vor fi petrecut lucrurile și cu 
generalul Florescu și Alexandru Lahovari, chemaţi cu 
trei zile înainte, și cu Mavrogheni, chemat la 22 ianuarie 
1877. 

De-abia în ziua de 10 martie 1877 (oare fiindcă era 
tocmai aniversarea tulburărilor de la Sala Slătineanu?) 
se depun în sfirșit pe biroul Camerei trei volume din 
raportul final al Comitetului de acuzare și la 15 martie 
se depune al patrulea și cel din urmă volum. Cu 
redactarea întregului raport a fost însărcinat G. Misail’. 

Cine a citit vreodată ceva de Misail (căci multe 
scrieri au ieșit din călimările acestui autor) își poate 
închipui stilul și mai ales lungimea raportului. 

„Vin astăzi", zice Misail, „cu aceeași imparțialitate, 
de care a fost dominat Comitetul de lucrările sale, a vă 
supune rezultatul laboarei noastre de șase luni“... 

„Mandatul Comitetului dumneavoastră a fost 
onorator însă greu și plin de răspundere. Punînd în 
practică nişte principii, nişte aforisme cu totul noui 
pentru noi“ etc. 

„înainte de orice, permiteți-ne a ne da seamă despre 
înalta idee de stat și de conservare, care a dominat la 
darea în judecată a acestui minister." (P.3.) 


'Bună alegere, cind era vorba de acuzarea lui Lascăr Catargiu și 
Petre Mavrogheni, de vreme ce Misail fusese in copilărie adăpostit la 


curtea lui Costin Catargiu din Mărășești, tatăl dnei Olga Mavrogheni! 

Cu „înalta idee de stat** și cu „aforismele cu totul 
noui pentru noi“ ale lui Misail, Comitetul de acuzare, 
după „laborarea“ de șase luni, ajunge la următorul 
rezultat: 

Din cei 11 miniștri daţi în judecată, Comitetul scoate 
de sub acuzare: 

pe P. Carp, Fiindcă în contra d-sale „nu a găsit nici 
un cap de acuzare*t; 

pe G. Costa-Foru, fiindcă a murit; 

pe N. Kretzulescu, fiindcă „descoperirile făcute în 
povara sa nu sînt de natură a provoca un verdict de 
condamnare”. 

Cît pentru G. Gr. Cantacuzino, pe care îl acuză de 
ingerințe în alegeri, de călcarea Constituţiei, de 
falsificarea bugetului și de risipa banilor publici, 

Theodor Rosetti, pe care îl acuză de ingerinţe în 
alegeri, de violarea Constituției, de modificarea 
traseului drumului ferat Plo- iești-Predeal și de 
acordarea unor subvenţii nepermise de lege, și 

V. Boerescu, pe care îl acuză de complicitate cu 
colegii săi „la crimele, delictele și risipele enumerate**: 

Comitetul se referă la aprecierea suverană a 
Adunării. 

Definitiv se menţine acuzarea numai în contra 
celorlalți cinci miniștri în ordinea următoare: L. 
Catargiu, Al. Lahovari, I. Em. Florescu, T. Maiorescu, P. 
Mavrogheni, pentru călcare de Constituţie, ingerinţe și 
corupere în alegeri, vărsare de sînge „al cetățenilor 
bivolari din Giurgiu**, risipa banilor publici etc., etc. 
(pp. 246, 247). 

Camera în ședințele de la 19 și 21 martie menţine 
acuzarea acelor cinci miniștri, admite scoaterea 
celorlalţi, afară de a lui V. Boerescu, în privința căruia, 
după două voturi nule, se decide la al treilea scrutin cu 
49 de voturi contra 17 să rămînă sub acuzare. 

lar Românul de la 13 martie 1877 laudă lucrarea 
Partidului Liberal ca făcută „cu lealitate, cu dreptate și 
cu cea mai rară și nobilă moderaţie**. 

Dar de aci mai departe întreaga acţiune lîncezește. 
Actele instrucției terminate nu se înaintează Curţii de 
Casaţie, deși însuși prezidentul Camerei, C. A. Rosetti, o 


cere încă în ședința de la 16 martie. însă în locul 
procedurii regulate se aplică pe cale administrativă o 
altă procedură, o manoperă, pentru a cărei calificare 
nici un cuvînt nu este prea tare. După propunerea lui N. 
Dimancea, rezumatul punctelor de acuzare, fără să se fi 
comunicat vreodată celor daţi în judecată, se afișează 
pretutindeni pe la comunele din 


67 ţară, pentru ca militarii, școlarii, sătenii să afle 
învinuirile aduse în contra guvernului conservator. 

Și cu toate aceste înscenări de imitație jacobină, 
ţara, de cîte ori se poate manifesta în mod legal, se 
pronunţă fără șovăire în contra pornirilor de răzbunare 
ale Partidului Liberal. Căci pe lîngă foștii miniștri se văd 
daţi în judecată și unii din funcţionarii lor administrativi, 
aceștia în procedură regulată la tribunale și la curți, 
însă toţi fără excepţie sînt dezvinovăţiţi. 

Relevăm cazul colonelului Roznovanu, fost prefect la 
Piatra- Neamţ, care văzîndu-și domiciliul călcat de 
deputatul Şoarec pentru percheziția ordonată de 
Comitetul de acuzare, a dat afară pe acel deputat 
„liberal" și apoi, fiind acuzat pentru această rezistenţă, 
a fost achitat de Curtea de Apel din Iași prin decizia de 
la 17 septembrie 1876, care a recunoscut percheziția 
nelegală și prin urmare rezistenţa îndreptăţită.! 

Mai relevăm pe cei trei foști prefecţi, lacovaki, 
Nicolaide și Popescu, achitaţi în 1877 de curţile cu 
juraţi, și pe fostul director al Imprimeriei Statului, I. A. 
(Zizin) Cantacuzino, în favoarea căruia chiar judecătorul 
de instrucţie din București, cu toată intimidarea 
magistraturii amovibile din acel timp, nu a putut decît 
să dea o ordonanţă de neurmărire (4 august 1875). Toţi 
patru au fost apăraţi de autorul scrierii de faţă, el însuși 
fiind încă sub acuzare (pentru lacovaki a pledat și 
Cantilli). 

Cazul lui I. A. Cantacuzino merită să fie menţionat și 
în altă privință. El fusese dat în judecată de G. 
Vernescu, ministru de interne, sub grava acuzare de 
„delapidare de bani publici", fiindcă tipărise în 
Imprimeria Statului ziarele Curierul Bucureștilor și 
Economiste Roumain, deși Vemescu văzuse din chiar 
dosarul ministerului său că această tipărire era 
executată din ordinul expres al ministrului de interne 
(Jurnalul Consiliului de Miniștri nr. 2 din 1875) și deși 


era evident că directorul Imprimeriei Statului nu avea 
cădere să examineze și să refuze manuscriptele trimise 
la tipar de ministrul său. Fapta lui Vemescu era așa de 
abuzivă, încît Cantacuzino, îndată ce a primit ordonanța 
de neurmărire, a acţionat la rindul său pe Vemescu 
dinaintea tribunalului Ilfov pe te- 


'Unul din judecătorii Curţii de Apel, N. Cazimir, precum și 
prezidentul Tribunalului de Roman, G. Balș, care se pronunţaseră 
pentru condamnarea deputatului Șoarec, au fost îndată depărtaţi din 
funcţie de ministrul Stătescu. Celălalt judecător de la Curte, E. 
Filipescu-Dubău, a demisionat. Același ministru a mai destituit pe 
judecătorul de instrucţie de la Tribunalul Piatra-Neamţ, luliano, care 
refuzase să facă împreună cu deputatul Şoarec percheziţia la 
colonelul Roznovanu. 


68 meiul art. 298 din Codul penal, care pedepsește pe 
cel ce aduce o „acuzare mincinoasă". 

Plingerea a fost primită de primul-prezident al 
Tribunalului Ilfov (dosar nr. 1544 din 1876), trimisă spre 
judecare la secţia II și sorocită pe ziua de 15 aprilie 
1877, pentru care Cantacuzino a și primit citaţia nr. 
8973. La ziua sorocită Cantacuzino, însoţit de autorul 
acestei publicări, se prezintă la tribunal. Spre marea 
noastră mirare, de pe rolul proceselor din acea zi 
lipsește procesul Can- tacuzino-Vemescu. La intrarea 
tribunalului în ședință publică, prezidentul ne spune că 
procesul este „scos din rol" după o adresă a primului- 
prezident (pe temeiul jurnalului nr. 5432, încheiat de 
Trib, secţia I la 24 noiembrie 1876, în Camera de 
Consiliu, fără citarea părților și cu toate că procesul 
aparţinea secției II). Protestarea noastră e întreruptă de 
prezident cu sunarea clopoțelului și cu vorbele: „Nu 
admit nici o discuţie." 

Pentru orice cunoscător de legi acest nepilduit 
incident nu mai are trebuinţă de comentariu; el 
dovedește starea în care ajunsese tînăra magistratură 
încurajată de Partidul Liberal din acele vremuri, după ce 
în aprilie și mai 1875 - ca demonstraţie în contra ale- 
gerilor făcute sub ministerul L. Catargiu cu Al. Lahovari 
la justiţie - vreo 23 de magistrați, în cap cu prezidenţii 
Tribunalului Ilfov I. Pretor și M. Poenaru-Bordea, cu 
procurorii Ciru Economu și I. Vilacros și cu asociaţii de 
la Curtea de Apel, C. Nacu și B. Ar- venesso, își 


dăduseră demisia, fuseseră sărbătoriţi la un banchet 
public prin discursurile lui Ion Ghica, I. Brătianu, G. 
Vemescu, N. Blaremberg și E. Stătescu, și apoi toţi câţi 
au găsit de folosul lor să reintre în magistratură la 
venirea regimului liberal din 1876, înaintați de acest 
regim, deși chiar faptul demisionării lor sub forma unei 
manifestări politice dovedea că le lipsește una din ca- 
lităţile indispensabile magistratului. (Cîţiva din ei, Ciru 
Economu, M. Zenide, B. Arvenesso, M. Poenaru-Bordea, 
sînt și cei dintii martori ascultați de Comitetul de 
acuzare a foștilor miniștri conservatori.) 

Firește, dacă întreaga magistratură ar fi fost 
amovibilă și la dispoziţia guvernului, cum fusese în cazul 
lui I. A. Cantacuzino, s-ar fi continuat și procedura în 
contra celor șase miniștri rămași sub acuzare. Dar 
Curtea de Casaţie în judecata căreia trebuiau să fie 
trimiși era inamovibilă, și guvernul liberal, cu toată 
presiunea ce a încercat-o, nu era sigur de verdictul ei. 
Ideea de a desființa 


69 cîţiva judecători, propusă în Comisia bugetară a 
Camerei, sau de a alcătui o majoritate ad-hoc prin 
adăugarea unei întregi secţii la Curtea de Casaţie se 
părăsise ca prea greu de realizat și de altminteri 
Eugeniu Stătescu, capabil de așa ceva, fusese înlocuit la 
justiţie, cu Câmpineanu (28 ianuarie 1877). 

De aceea, după faimoasa afișare prin comune, nu se 
mai face nimic. în zadar stăruie acuzaţii să fie în sfîrșit 
trimiși înaintea judecătorilor lor naturali, în zadar se 
adresează pentru aceasta chiar la domnitor prin petiția 
colectivă de la 21 mai 1877: Partidul Liberal nu 
îndrăznește să urmărească procesul mai departe. Din 
contră, membrii Comitetului de acuzare demisionează 
unii după alţii, încetează întîi mandatul lui Voinov, 
fiindcă nu mai e deputat, demisionează apoi formal D. 
Brătianu, E. Costinescu, Fleva și Misail, acesta din urmă 
cu motivarea interesantă că mai curînd își dă demisia 
din Cameră decît să susțină acuzarea înaintea Curţii de 
Casaţie, avînd convingerea că nu e bine privit de unii 
membri de la înalta Curte (ședința de la 21 martie 
1877). Asupra acestor demisii Camera alege și realege 
pe E. Stătescu, G. Vemescu (amindoi acum simpli 


deputați), N. Fleva, G. Misail și G. Danie- lopolu. Dar toţi 
(afară de N. Fleva) declară că nu primesc și atunci 
demisionează și D. Gianni. Camera nu-și mai dă 
osteneala să aleagă pe alţii în locul lor, ci le respinge 
numai demisiile. însă ei de fapt refuză de a participa la o 
lucrare pe care declaraseră că nu vor s-o ia asupră-le. 
Numai Anastase Stolojan rămîne netulburat membru al 
comitetului știrbit. 

Astfel foștii miniștri daţi în judecată, după o 
instrucţie de nouă luni, mai rămîn alte 10 luni în situaţia 
fantastică a unor oameni definitiv acuzaţi, dar indefinit 
nejudecați. Nu acuzaţii, ci acuzatorii dosesc de la 
judecată, și toată acţiunea, precum fusese începută în 
mod nechibzuit, se termină în mod ridicol. Guvernul 
liberal pîndește cu nerăbdare prilejul de a scăpa din 
impas, nerăbdare cu atît mai explicabilă, cu cît la 
începutul anului 1878, precum vom vedea din capitolul 
următor, situația internaţională a ţării devenise 
îngrijorătoare și răspunderea guvernului foarte grea. 

Acest prilej i se dă în sfîrșit, dar i se dă cum nu se 
aștepta: sub forma unei noi manifestări semnificative a 
opiniei publice. în ziua de 24 ianuarie 1878 aveau să se 
facă mai multe alegeri parţiale de deputaţi, printre care 
una la Colegiul I din lași și alta la Colegiul I din 
Romanați. în amîndouă colegiile se aleg iarăși doi 


70 foști miniștri rămași sub judecată: la Romanați 
generalul Florescu, la Iași autorul acestei scrieri, după 
ce încă în aprilie 1877 Lascăr Catargiu și V. Boerescu 
(împreună cu P. Carp și G. Gr. Cantacu- zino) fuseseră 
aleși la Senat. 

Dacă în spiritul și litera Constituţiei, deputatul ales 
nu reprezintă numai colegiul său electoral, ci întreaga 
țară, verdictul țării era acum pronunţat; și imediat 
ministrul-prezident I. Brătianu, în ședința de la 26 
ianuarie 1878, cere Camerei „să sfirșească o dată cu 
această nenorocită chestiune", iar Camera, cu toată 
împotrivirea lui Pantazi Ghica, votează fără discuţie 
retragerea acuzării miniștrilor conservatori. Votul se dă 
cu 55 bile contra 6. Monitorul constată aplauzele 
deputaţilor, ale acelorași deputaţi care cu un an și 
jumătate în urmă aplaudaseră darea în judecată. 


IV 


Sub ministerul Ion Brătianu. 
Războiul și proclamarea 
Regatului 


24 iulie 1876 - 14 martie 1881 


Pe cînd înăuntrul ţării, Camera liberală își pierde 
vremea cu incidentele acuzării ministeriale, în urma 
cărora Manolache Cos- tache, prezidentul cabinetului de 
la 27 aprilie 1876, după de-abia trei luni de slabă 
guvernare, cedează locul ministerului mai omogen 
format de I. C. Brătianu, evenimentele istorice din 
Orient se desfășoară cu necesitatea prevăzută. 

Răscoala din Bosnia și Herţegovina se repercutează 
în primăvara anului 1876 pînă în Bulgaria, unde se 
lăţește, cu toate sălbaticele încercări de înăbușire din 
partea turcilor (Gladstone: Bulgarian atrocities). Marile 
Puteri, în scop de a preveni sau cel puţin de a localiza 
un eventual război regulat, încercau acum obișnuita 
acțiune diplomatică asupra Turciei, uneori cu aparenţa 
deplinei înțelegeri între ele, adeseori însă cu 
transparența diversităţii intereselor. După o primă 
intervenire formală, prezentată înaltei Porţi de contele 
Andrăssy în humele Austro-Ungariei, al Germaniei și al 
Rusiei (ianuarie 1876), conferinţa celor „trei cancelari": 
Bismarck, Andrăssy și Gorceakov, adunată in Berlin, 
stabilește la 1/13 mai 1876 așa-numitul Memorandum 
de la Berlin, primit și de Italia și de Franţa, nu însă de 
Anglia, din cauza căreia se zădărnicesc cele cinci 
puncte de reformă împăciuitoare.! 


1 Autorul acestei scrieri (trimis de ministerul L. Catargiu in 
martie 1876 pentru negocierea Convenţiei comerciale cu Germania, 
după a cărei încheiere prealabilă a demisionat la 2 iulie faţă cu 


situaţia schimbată in ţară) se afla in timpul memorandului ca agent 
diplomatic la Berlin. Felul primirii sale, in deosebire de primirea 
puţin simpatică făcută noului ambasador turc Edhem Pașa, era un 
simptom al bunelor dispoziţii pentru România în contra turcilor și a 
fost și astfel semnalat intr-o scrisoare către ministrul de externe ca o 
prevestire a toiului nostru in războiul viitor. 

în iulie 1876 Serbia și Muntenegru, ajutate cu arme 
și voluntari (generalul Cemaiev) trecuţi din Rusia prin 
România, încep și ele războiul în contra turcilor. 
Muntenegrenii rămîn biruitori, dar sîrbii sînt îndată 
bătuţi la Timoc („24 iulie"). Puterile propun un simplu 
armistițiu, Turcia îl refuză, luptele continuă; însă în mo- 
mentul pericolului unei desăvîrșite nimiciri a Serbiei, 
Rusia intervine la 16/28 octombrie cu un ultimatum, în 
care cere Turciei armistițiul necondiționat pe șase 
săptămîni. Guvernul englez, sub conducerea lordului 
Beaconsfield (Disraeli), ia o atitudine amenințătoare în 
contra Rusiei; pentru a preveni conflagraţia generală, 
ambasadorii Puterilor se adună în conferinţă la 
Constantinopol, 11/23 decembrie. De astă dată Puterile 
Europene ajung la o înţelegere și la 3/11 ianuarie 1877 
lordul Salisbury, al doilea trimis al Angliei, citește 
propunerile convenite în privinţa Muntenegrului, a 
Serbiei, a Bosniei, Herțegovinei și Bulgariei. 

Dar înalta Poartă sub noul sultan Abdul Hamid 
înscenează în același timp curioasa Constituţie a lui 
Midhat Pașa, cu libertatea presei, a religiei, a 
întrunirilor (o ironie contra Rusiei), cu un fel de Cameră 
(Marele Sfat), compusă din 225 membri etc. și o 
promulgă în chiar ziua deschiderii conferinței 
ambasadorilor; iar propunerile diplomatice le supune 
acum „Marelui Sfat", care le respinge. Turcia acordă 
numai Serbiei și Muntenegrului un armistițiu pînă la 19 
februarie, în răstimpul căruia încheie pacea cu Serbia, 
dar nu cu Muntenegru. 

Calculul politic al înaltei Porţi se arată greșit, fiindcă 
se bizuie prea mult pe antagonismul dintre Anglia, 
Rusia și Austria, care tocmai în acest moment este 
îmblînzit, aproape înlăturat. Anglia, dezaprobînd 
rezistenţa Turciei în contra diplomaţiei Puterilor, aș- 
teaptă acum mai mari foloase de la slăbirea Rusiei și a 
Turciei în urma unui război între ele: iar Rusia, 


încredinţată de amiciţia Germaniei (Bismarck în ședința 
Reichstagului de la 5 decembrie 1876: „cită vreme vom 
sta noi la acest loc, nimic nu va putea atinge amiciția 
noastră seculară cu Rusia"), își asigurase și 
binevoitoarea neutralitate a Austriei prin înţelegerea 
secretă de la Reichstadt (8 iulie 1876), care încuviința 
viitoarea ocupare a Bosniei și Herțegovinei de către 
Austria.! 


"Probabil și reluarea Basarabiei noastre de către Rusia. Este de 
mirare cum un diplomat consumat ca Benedetti, cu toată dubioasa 
reputaţie ce i-a rămas din timpul funcţionării sale ca ambasador la 
Berlin 1864 -1870, a mai putut să scrie în Revue des deux mondes de 
la 1 ianuarie 1897 (ce e drept, la virsta de 79 de ani): Au congres de 
Berlin on se concerta pour limiter d'une faton de'isoire les 
avantages stipule's par la 

Puterile Europene mai fac o ultimă încercare pentru 
a evita Turciei izbucnirea conflictului cu Imperiul de la 
Nord. Toţi reprezentanţii lor afară de cel otoman se 
adună într-o nouă conferință, la Londra, și semnează 
acolo la 19/31 martie 1877 un „protocol*, ale cărui 
concluzii însă Turcia le refuză iarăși, și acum Rusia de- 
clară formal războiul. 

Care este, în mijlocul acestor peripeții diplomatice, 
atitudinea statului român? 

Ministrul-prezident Ion Brătianu, înălţat la guvem în 
fruntea unui partid numeros și bine disciplinat, începe 
a-și simţi și a-și dezvolta încetul cu încetul calităţile 
omului de stat, pe care în tot partidul său el singur le 
avea. Părăsind în curînd frazele și apucăturile 
revoluționare, cu care se deprinsese în tinerețea sa 
turbulentă, marele său simţ politic, care adeseori i-a 
putut acoperi lacuna unei culturi mari aprofundate, îi 
înlesnește înţelegerea situaţiei: el devine mai accesibil 
sfaturilor principelui Carol în chestiunile internaţionale 
și poate pentru prima oară își dă seama de toată im- 
portanța domnului ereditar dintr-o casă suverană a 
Europei. 

Principele Carol, după 10 ani de domnie, ajunsese a 
cunoaște oamenii și lucrurile din ţară, și precum își 
însușise înţelesul istoric al limbii noastre, în contra 


neologismelor pripite, se pătrunsese de toată aspiraţia 
naţională a generaţiei Divanului Ad-Hoc, și în această 
privință devenise, a rămas și este recunoscut ca cel mai 
român dintre români. 

Pricepător al politicii europene, în poziție de a afla 
amănuntele ei mai intime, el a avut din capul locului 
simțămîntul că în această criză orientală, România era 
chemată să-și manifeste puterea ei militară și valoarea 
ei de stat, prin care să-și dobîndească adevărata 
suveranitate a independenţei.! 


Russie â San-Stefano... On a ravi â la Porte la Bosnie et 
I'Herzegovine, dont on confia l'administration temporaire ă 
I'Autriche... M. de Bismarck a ete, dans une pense'e inte'ressee, le 


promoteur des avantages faits â I 'Autriche qui, pour prix de ses 
bienfaits, noua  lannde suivante une e'troite alliance avec 
IAllemagne. Bismarck a fost așa de puţin promotorul acestor 
avantaje, că din contră prealabila înţelegere directă intre Rusia și 
Austria la Reichstadt trebuia, în intenţia Rusiei, să rămînă ascunsă 
Germaniei și nu i-a fost descoperită dccît ceva mai tîrziu, printr o 
confidenţă din partea Austriei provocată de alte descoperiri curioase 
asupra planurilor rusești. (Vezi între altele și Neues zur 
Bismarck'schen Politik în N. Fr. Presse de la 4 noiembrie 1896.) 

"Această atitudine a domnitorului merită cu atit mai mult 
recunoștinţa ţării, cu cit era în contrazicere cu sfaturile ce i le da 
însuși tatăl său, principele Anton, din 

însă domn constituțional precum era, el nu putea să 
impună politica sa ca un autocrat, ci trebuia să caute a o 
inspira miniștrilor săi. în deosebire de prea prudentul 
cabinet Lascăr Catargiu, la care întîmpinase credinţa în 
neutralitatea absolută, găsește în ministerul liberal un 
guvern mai mlădios, și Ion Brătianu se identifică treptat- 
treptat cu noua și curajoasa concepție. 

Numai treptat, și nu de îndată, și nu cu toată 
energia. în primele șase luni politica externă a lui Ion 
Brătianu e prea șovăitoare, încă în decembrie 1876, la 
conferința ambasadorilor din Constan- tinopol, trimisul 
țării, Dimitrie Brătianu, insistă cu tot dinadinsul asupra 
garantării neutralității noastre, pe care o ceruse în 
noiembrie și memoriul lui Ion Ghica către guvernul 
englez. Precum era de așteptat, cererea României 
întîmpina refuzul Puterilor. 

Poate Ion Brătianu sta la îndoială și din cauza 


părerilor lui Ion Ghica și Dimitrie A. Sturdza. Ion Ghica, 
fiindcă fusese cîtva timp bei de Samos, trecea de cel mai 
bun cunoscător al intrigilor orientale, iar Dimitrie A. 
Sturdza era pe atunci simplul său adept, amîn- doi 
partizani hotăriţi ai neutralității și văzînd numai în 
această atitudine scăparea. 

Poate era în defavoarea cabinetului liberal și faptul 
că avea ca ministru de externe pe Nicolae Ionescu, care 
fusese primit cu gîn- dul prea ușor că deocamdată nu 
vor fi interese mai grave de îngrijit. Locul era aici și 
atunci indicat pentru Mihail Kogălniceanu, care însă nu 
reintră în cabinet decît la 3 aprilie 1877. 

Cu asemenea dispoziţii nehotărite, călătoria lui Ion 
Brătianu la Livadia, în octombrie 1876, nu pare a fi avut 
tot succesul ce poate l-ar fi avut în alte împrejurări. 

La Livadia împăratul Aleksandru al II-lea era însoţit 
de cancelarul său Gorceakov, de ministrul de război 
Miliutin și de ambasadorul din Constantinopol Ignatiev. 
Pe Ion Brătianu îl însoțește numai ministrul de război, 
colonelul Slăniceanu, firește nu și ministrul de externe 
Nicolae Ionescu. 

Totuși faptul acestei întilniri a lui Brătianu cu 
împăratul Rusiei dovedește începutul unei mai bune 
înțelegeri a necesităţii politicii române în fața unei crize 
orientale. 

Ce se va fi dezbătut la Livadia este greu de constatat 
în toate amănuntele. Ion Brătianu nu era om de condei; 
rapoarte scrise, 


Sigmaringen și marele strateg Moltke din Berlin (vezi Deutsche 
Revue, aprilie 1897 „Zur Vorgeschichte des Krieges von 1887", pp. 
49-51). 


75 necum memorii personale, nu a lăsat din timpul 
ministerului său. Sîntem dar reduși la simple 
conjecturi!. Că s-a stabilit un fel de înţelegere prealabilă 
asupra trecerii armatelor rusești prin teritoriul nostru, 
ne pare sigur: ieșirea la iveală a Convenţiei formale de 
la 4 aprilie 1877 o mărturisește. Dar care a fost 
contravaloarea cerută de Brătianu? A insistat el asupra 
unei alianţe întru deplina cooperare a armatei noastre 
alături cu cea rusească în contra Turciei? Sau o 
asemenea politică energică nu era încă hotărită în 


propriul lui cuget și în orice caz nu fusese 
diplomaticește destul de pregătită pentru a avea și 
sprijinul Germaniei și al Austriei pe lingă ţarul 
Aleksandru? S-a preocupat îndestul de soarta 
Basarabiei, a cărei pierdere o prevedea Românul încă 
din 15 noiembrie 1875? Sau — ceea ce ar fi mai grav — 
Brătianu s-a întors de la Livadia cu impresia că 
Basarabia tot era pierdută pentru noi, și redactarea cam 
vagă a Convenţiei de la 4 aprilie 1877, despre care vom 
vorbi mai jos, și declaraţia ulterioară a parlamentului, 
că nu cedează Basarabia și nu admite nici un schimb de 
teritoriu, erau numai niște înscenări de ocazie pentru a 
scăpa aparențele și a-și păstra popularitatea față cu 
periculoasa atitudine ce o luase „Coaliția de la Mazar- 
Pașa“ tocmai asupra acestei chestiuni?? 

După răspunsul ce un om nepărtinitor, cunoscînd 
odată exact toate amănuntele, îl va da la aceste 
întrebări, va atîima judecata asupra meritului sau 
demeritului acțiunii politice a guvernului liberal din 
acest timp. 

Oricum ar fi, realitatea evenimentelor, care este mai 
puternică decît închipuirile individuale, impune în 
curind lui Ion Brătianu linia de conduită și însăși Turcia 
se însărcinează să-i grăbească hotărîrea, cel puţin în 
ceea ce privește relaţiile noastre cu puterea suzerană. 


*De cînd am scris aceste rinduri, au apărut în Deutsche Revue 
(aprilie şi mai 1897) cîteva  relevări asupra tratativelor 
premergătoare războiului de la 1877. Ele nu sînt de natură a 
modifica textul de mai sus. Extragem din ele următoarele: „La 16 oct. 
se întoarce Brătianu din Livadia și raportează că războiul trece de 
inevitabil... Contele Ignatiev i-a explicat necesitatea neapărată a unei 
convenţii pentru trecerea armatei rusești prin România, el insă a 
răspuns evaziv... La plecare i-a zis prinţul Gorceakov: dacă e război, 
ne vom înţelege noi cumva, România nu poate decit să cîștige, și 
Brătianu i-a răspuns că o înţelegere este desigur în interesul 
amâînduror statelor și că el este dispus a cerceta chestiunea mai de 
aproape... !n ministerul român D. Sturdza susţinea neutralitatea 
absolută ca cea mai bună politică, pe cînd Brătianu vedea din contră 
în înţelegerea cu Rusia cea mai înţeleaptă măsură. Principele Carol 
împărtășea părerea ministrului prezident." 

>Vezi mai sus p. 53. 

Căci faimoasa Constituţie, plăsmuită de Midhat Pașa 
și promulgată la 11 decembrie 1876, neţinînd seamă de 


capitulaţiile la a căror respectare înalta Poartă se 
angajase și prin Convenţia de la Paris, vorbește în art. 
1, 7 și 8 de „provinciile" privilegiate ale Imperiului 
Otoman și, după cum declară ministrul de externe 
Savfet Pașa guvernului nostru, înţelege să supună și 
România sub această denumire. 

Acum era destul! Pe de o parte sfaturile stăruitoare 
ale principelui Carol, pe de alta nevoința Marilor Puteri 
de a ne garanta neutralitatea și în sfirșit nechibzuita 
vătămare a drepturilor noastre prin Constituţia lui 
Midhat produc în cugetul lui Brătianu hotă- rirea 
definitivă, și de la 21 februarie 1877 înainte, politica 
guvernului liberal tinde spre ruperea relaţiilor cu Turcia 
și spre cucerirea independenţei prin arme. 

Fixăm data de 21 februarie 1877 după un 
termometru caracteristic pentru șovăirile anterioare ale 
lui Brătianu: acest termometru este Dimitrie A. Sturdza. 
Sturdza se apropia sau se depărta de guvernul liberal, 
după cum acesta se apropia sau se depărta de Turcia. 
Intrat în cabinetul lui Ion Brătianu la 24 iulie 1876, 
Sturdza îl părăsește la 7 ianuarie 1877, reintră în 
cabinet după 20 de zile, dar îl părăsește iarăși după alte 
24 de zile, adică tocmai la 21 februarie 1877, și rămîne 
adversar al politicii Partidului Liberal în tot timpul 
războiului și pînă tîrziu după încheierea Păcii de la 
Berlin. 

Sturdza, ca și Ion Ghica sînt și rămîn partizani 
absoluţi ai neutralității, și chiar pe la martie 1877, cu o 
lună înaintea începerii războiului, Ion Ghica în broșura 
sa O cugetare politică, 1877 ne dă sfatul: „Ideea care ni 
s-ar părea mai nimerită ar fi de a nu încuraja prin 
atitudinea și prin cuvintele noastre nici pe turci, nici pe 
ruși, a nu arăta nici unuia, nici altuia nici simpatii nici 
antipatie. A păstra, cum s-au rostit Corpurile 
Legiuitoare, neutralitatea noastră, o neutralitate 
adevărată, iar nu o neutralitate cu meșteșuguri, a nu 
înlesni nici împiedica trecerea, iar în caz de trecere fie a 
unuia fie a celuilalt să protestăm sus și tare înaintea 
Europei în contra violării teritoriului nostru și să ne 
rezervăm acţiunea pe viitor, retrăgînd armata noastră 
din ochii trupelor străine; să ne manifestăm dorinţele și 
speranţele ca să obligăm pe Europa să ne garanteze pe 
viitor acea neutralitate, de care avem atîta trebuinţă, și 
care îi este chiar ei atît de necesară. Dar aci se 


deșteaptă un sentiment de cavalerism rău înţeles. Și 
apoi să te mai ţii cuvintele cele mari! «Nu voi să las țara 
mea să fie umilită», zice unul. «Nu 


77 eu voi consimţi ca după atîtea sacrificii ce am făcut 
cu brava și iubita noastră armată să las pe străin...» zice 
altul. «Să protestăm cu sînge», strigă mulţi; și o mie de 
alte cuvinte frumoase pe care le-ar invidia Racine și 
Corneille, care atrag aplauze și strîngeri de mină 
patriotice, dar care din nenorocire nu pot fi decît 
cuvinte.“ 

Și apoi mai adaugă - parcă în rîndurile de mai sus nu 
era destulă smerenie: 

„Cit pentru onoarea armatei, le răspundem că nu 
credem ca onoarea unei armate care se retrage 
dinaintea altei armate, cu care nu se poate măsura în 
luptă, să fie compromisă, nici că ar fi mai umilitor de a 
se retrage dinaintea numărului decît de a fi bătută sau 
silită a depune armele dinaintea inamicului." 

Ce slab sfătuitor, ce rău proroc a fost Ion Ghica! Și 
această „cugetare politică" era pe atunci evanghelia lui 
Dimitrie A. Slur- dza; și așa de înrădăcinat era Sturdza 
în credinţa sa, încît chiar mai tîrziu, pe timpul discuţiilor 
parlamentare pentru aplicarea Tratatului de la Berlin, 
rostește in ședința Senatului de la 28 septembrie 1878 
un discurs de opoziţie în contra guvernului lui Ion Bră- 
tianu și atribuie acestui act politic al său destulă 
importanţă pentru a-l scoate și a-l răspîndi în broșură 
deosebită sub titlul Basarabia și Dobrogea (București, 
18781). 

Din norocire, Ion Brătianu de pe la sfirșitul lui 
februarie 1877 își hotărăște atitudinea politică în contra 
părerii lui Ion Ghica și Dimitrie Sturdza, și pentru a 
avea față de gravitatea situaţiei externe un parlament 
mai mlădios, dizolvă Senatul, ales încă sub ministerul 
Lascăr Catargiu, și convoacă pentru zilele 21-26 aprilie 
colegiile electorale. însă evenimentele se precipită peste 
așteptarea guvernului rău informat. De-abia se 
dizolvase Senatul la 23 martie, și începerea războiului 
ruso-turc, prin urmare necesitatea 


'Un om public de Însemnătatea lui Dimitrie A. Sturdza se cuvine 
să fie judecat după exacta constatare a diferitelor sale faze. De la 1 
august 1882, cînd a părăsit pe Ion Ghica și a reintrat în cabinetul lui 
Ion Brătianu, sub a cărui influentă a rămas, și mai ales de la 1894, de 


cînd a ajuns în capul Partidului Naţional-Liberal, Sturdza vorbește 
mereu de credinţa sa în Ion Brătianu și de scumpătatea cu care îi 
păstrează tradiţia. Dar pentru respectul adevărului, fără a insista 
asupra vechii scrisori ce a publicat-o împreună cu Bălăceanu în 
contra lui Brătianu la 15 martie 1869 (vezi Independence Roumaine 
de la 4 ianuarie 1887), este necesară amintirea că in una din 
ac(iunile principale ale lui Brătianu, in care s-a manifestat valoarea 
acestuia ca om de stat, adică in participarea la războiul ruso-turc, 
Dimitrie Sturdza i-a fost adversar hotărit și că poate această 
ostilitate a sa și a lui Ion Ghica a Împiedicat Partidul Liberal de a 
apuca mai de timpuriu calea cea dreaptă in criza orientală și de a 
dobindi pentru ţară mai multe foloase decit s-au dobindit după atîta 
șovăire. 


78 trecerii armatei ruse peste teritoriul nostru, se 
anunţă ca iminentă, în toată pripa guvernul trebuie să 
dea acum o formă legală înţelegerii asupra intrării 
trupelor de la nord în România, despre care se vorbise 
la Livadia cu șase luni înainte și a cărei redactare se 
stabilise (la spatele titularului de la externe, Nicolae 
Ionescu) încă de pe la sfîrșitul lui noiembrie între Ion 
Brătianu și Nelidov. (Ne- lidov sosise în secret de la 
Constantinopol și rămăsese ascuns la baronul Stuart în 
Consulatul rus din București.) 

La 4 aprilie 1877 se subscrie formal Convenţia cu 
Rusia de baronul Dimitri Stuart și de Mihail 
Kogălniceanu, numit în ajun ministru de externe.! 


'Spre a-și ușura răspunderea, Ion Brătianu îndeamnă pe 
principele Carol la consultarea mai multor oameni politici din 
diferite partide, care însă constată numai predominarea părerii lui 
Ion Ghica și Dimitrie A. Sturdza pentru neutralitate (2 aprilie 1877). 

Caracteristică este recenta polemică iscată in ziarele noastre (mai 
1897) asupra participării conservatorilor și îndeosebi a lui Lascăr 
Catargiu la această consultare. Ea dovedește o slabă cunoaștere a 
celor petrecute în ţară și prea puţină judecată. Lascăr Catargiu nu a 
fost chemat la acea consultare, și nici nu putea să fie chemat. De- 
abia cu 12 zile înainte Camera liberală votase acuzarea definitivă a 
celor șase miniștri conservatori pentru „crime și delicte". Ar fi fost o 
monstruozitate constituţională ca în același timp să fie chemaţi de 
guvern la o consultare politică! Dacă ar fi fost chemaţi, unii din ei, 
deși nu Lascăr Catargiu, s-ar fi arătat desigur partizani ai războiului 
în contra turcilor. Este știut că generalul Florescu a făcut toate 
încercările putincioase ca să ia parte la acţiunea armatei, dar — cu o 
rară cruzime i s-a refuzat vechiului militar îndeplinirea acestei 
supreme datorii patriotice. Uitat-au publiciștii noștri strigătul de 
indignare ce poetul naţional al românilor, Vasile Alecsandri, l-a 
adresat generalului Florescu? 

Din sinul Ţării noastre o mîndră oaste-apare! 


Menită ca să-ntreacă a lumii așteptare 

Prin fapte glorioase din timpi de altădată, 

Ea zboară-n foc și iese cu fruntea-ncoronată! 

Și însă tu, victimă de-o oarbă prigonire, Ai fost ca un netrebnic 
lăsat în părăsire! Netrebnic, tu, netrebnic!... De cînd, o! Doamne-n 
lume Lumina zilei poartă al nopţii negre nume? 

De cînd netrebnic este acel ce cu iubire 

Consacră-o viaţă întreagă l-a patriei mărire? 

De cînd netrebnic omul cu inima măreaţă Ce-n luptă pentru ţară 
oferă braţ și viaţă? De cînd netrebnic șeful ce, oricum bate vîntul, 
își apără stindardul și-și ţine jurămâîntul?... Acum, în loc de arme 
curate, lucitoare, Eu văd că se preferă hulirea mînjitoare. 

Oricine stă-n arenă, de tină are parte. 

Eu, nedeprins cu tina, mă ţin de ea departe 

Reproducem aci textul oficial al memorabilului act: 


Lucrînd în înțelegere cu celelalte Mari Puteri pentru a 
ameliora condiţiile de existență ale creștinilor supuși dominaţiei 
Sultanului, guvernul imperial al Rusiei a atras atenţia Cabinetelor 
garante asupra necesităţii de a asigura într-un chip eficace 
executarea reformelor cerute de la Poartă. 

Deoarece întăritarea musulmanilor și slăbiciunea învederată a 
guvernului otoman nu lasă a se spera măsuri serioase de executare 
din partea autorităţilor turce, o intervenţie militară din afară poate 
deveni necesară, în cazul cînd dezvoltarea ulterioară a afacerilor 
politice în Orient ar sili pe Rusia să ia asupra-și această sarcină și 
a dirija armata sa spre Turcia din Europa, guvernul imperial, 
dorind a respecta inviolabilitatea teritorială a Statului Român, s-a 
înțeles de a încheia cu guvernul Alteţei Sale Domnitorul Carol I o 
convenţie specială relativă la trecerea trupelor ruse prin România. 

Prin urmare au fost desemnaţi ca plenipotențţiari: 

Din partea Majestății Sale Imperatorul tuturor Rusiilor, 
baronul Dimitri Stuart, consilier de stat, agent diplomatic și consul 
general al Rusiei în România, Cavaler al Ordinului „Sf. Vladimir“ 
clasa III, al „Sf. Ana“ clasa II, al „Sf. Sanislas“ clasa II și al 
ordinelor străine: „Leul“ și „Soarele" clasa II cu placă, „Medgidia" 
clasa III, „Muntenegru" clasa II cu placă, și al Crucii de „Ofiţer al 
Mîntuitorului"; 

Din partea Alteţei Sale Domnitorul României, M. Kogălniceanu, 
ministrul Său al afacerilor străine: Mare Cruce, Cavaler al 
Ordinului „Sf. Ana" clasa I, al „Vulturului Roşu" clasa I, al 
„Medgidiei" clasa I, al „Coroanei de Fier" clasa I. 

Care, după ce și-au preschimbat deplinele lor puteri, găsite în 
bună și regulată formă, s-au învoit asupra articolelor următoare: 

Art. 1. Guvernul Alteţei Sale Domnitorul României Carol I 
asigură armatei ruse, care va fi chemată a merge în Turcia, libera 


trecere prin teritoriul României și tractarea rezervată armatelor 
amice. 

Toate cheltuielile, care ar putea fi ocazionate de trebuinţele 
armatei ruse, de transportul său precum și pentru satisfacerea 
tuturor trebuințelor sale cad bineînţeles în sarcina guvernului 
imperial. 

Art. 2. Pentru ca nici un inconvenient sau pericol să nu rezulte 
pentru România din faptul trecerii trupelor ruse pe teritoriul său, 
guvernul Majestății Sale Imperatorul tuturor Rusiilor se obligă a 
menţine și a face a se respecta drepturile politice ale Statului 
Român, astfel cum rezultă din legile interioare și tratatele 
existente, precum și a menţine și a apăra integritatea actuală a 
României. 

Ș-aștept să văd sub trăsnet hidoasa pocitura 

Care-au sădit în ţară invidie și ură. 

Art. 3. Toate amănuntele relative la trecerea trupelor rusești, 
la relaţiile lor cu autorităţile locale, precum și toate învoielile care 
ar trebui să fie făcute pentru acest sfîrșit vor fi consemnate într-o 
convenţie specială, care va fi încheiată de delegaţii ambelor 
guverne și ratificată în același timp ca și cea de faţă, și va intra în 
lucrare deodată. 

Art. 4. Guvernul Alteţei Sale Domnitorul României se 
îndatorează a obține pentru Convenţia de faţă, precum și cea 
menţionată la art. precedent, ratificarea cerută de legile române, 
și a face imediat executorii stipulaţiile cuprinse într-însele. 

Drept aceea plenipotențţiarii respectivi au pus pe Convenţia de 
față semnăturile lor și sigiliul armelor lor. 

Făcută în București la 4 (16) aprilie anul mîntuirii una mie opt 
sute șaptezeci și șapte. 


Pentru deosebita importanţă a articolului 2 de mai 
sus, dăm și textul oficial al redactării franceze: 


Art. 2. Afin qu'aucun inconvenient ou danger ne resulte pour la 
Rou- manie du fait du passage des troupes russes sur son 
territoire, le Gouver- nement de Sa Majeste l'Empereur de toutes 
les Russies s'engage ă main- tenir et â faire respecter les droits 
politiques de lfitat Roumain tels qu’ils resultent des lois 
interieures et traites existants, ainsi qu'â maintenir et ă defendre 
lintegrite actuelle de la Roumanie. 


Cînd recitim astăzi acestea și ne aducem aminte de 
mărturisirea făcută de Kogălniceanu în ședința Camerei 


din 30 sept. 1878, că încă la iunie 1877, puţin după 
încheierea Convenţiei și înainte de trecerea armatei 
noastre peste Dunăre în ajutorul Rusiei, cancelarul 
Gorceakov îi spusese la Ploiești că ne cere Basarabia!: 
ne revin asupra acțiunii diplomatice a guvernului liberal 
toate îndoielile, de care am vorbit mai sus. 

Prea este curioasă redactarea Convenţiei de la 4 
aprilie. Faimosul articol 2 zicea că Rusia s'engage â 
maintenir les droits politiques de l'Etat Roumain tels 
qu'ils rdsulient des trails existants (aşadar supunerea 
sub suveranitatea Turciei?), ainsi qu'â maintenir 
lintâgritâ actuelle de la Roumanie. 

Acest text cuprindea pericolul unei reservatio 
inemalis din partea Rusiei şi putea da loc la o 
interpretare contrară celei presupuse de români. Căci 
Rusia, prin Tratatul Pontului, semnat în 


’Vezi discursul 40, în Discursuri parlamentare, vol. II, Editura 
Librăriei Socec, București, 1897, p. 210. 

Londra la 1/13 martie 1871, obținuse anularea 
Tratatului de la Paris din 1856 în ceea ce privea Marea 
Neagră. Și pe de altă parte noi înșine Îl știrbisem prin 
Unirea de la 1859 și prin instituirea domnului ereditar 
străin de Ia 1866, amîndouă aceste acte fiind admise de 
Puteri în fapt, dar nu recunoscute în drept. în așa stare 
de lucruri, mai era oare Tratatul de la Paris, pentru 
Rusia față de noi, un trăită existant? Şi lintdgritd 
actuelle de la Roumanie, interpretată cu oarecare 
șiretenie, mai era integritatea cea de la 1856 pînă la 
1870, adică cea conformă cu Tratatul de la Paris, care 
ne dăduse Basarabia? De altminteri chiar art. 21 al 
Tratatului de la Paris zicea: Le territoire (en Bessarabie) 
cddd par la Russie sera annexd â la Principautd de 
Moldavie, sous la suzerainetd de la Sublime Porte. E 
semnificativă relevarea suzeranității în acest articol. 
Care e puterea suzeranului asupra teritoriului? 
Cuvîntul, ca termen de drept internaţional, nu are 
înțeles precis. Ca precedent istoric, Austria ne luase la 
1775 Bucovina și Rusia la 1812 Basarabia prin 
înțelegere directă cu Turcia. Gorceakov ne va aduce 
aminte de aceasta la 1878. 


Dacă era vorba să se prevină o așa interpretare 
ingrată din partea Rusiei, atunci textul articolului 2 
trebuia să cuprindă anume garantarea Basarabiei. 

Iar dacă era vorba să rămînă redactarea așa de vagă, 
fiindcă tot nu mai puteam păstra Basarabia față de 
pretenţiile puternicei Rusii, atunci trebuia din vreme 
pregătită compensaţia de bunăvoie, care ar fi fost 
incomparabil mai mare decît partea rău limitată din 
Dobrogea, pe care am primit-o mai la urmă cu de-a sila. 

Și un asemenea act guvernul lui Ion Brătianu se vede 
nevoit să-l încheie și să-l publice în lipsa parlamentului; 
iar după 7 zile, la 11 aprilie, primele trupe rusești trec 
peste Prut și intră în ţară. 

Art. 123 din Constituţie prescrie că „nici o trupă 
străină nu va putea trece pe teritoriul României decît în 
puterea unei anume legi". Cum să îndeplinească 
guvernul liberal această prescriere constituțională, cînd 
din lipsă de prevedere tocmai în acest moment Senatul 
era dizolvat și epoca alegerilor fixată de abia la 21- 26 
aprilie? 

Pentru a reintra mai curînd în legalitate, cel puţin în 
această privință, ministerul comite o nouă violare de 
lege și, scurtînd termenul minimal de 21 zile prevăzut 
de art. 46 din Legea electorală, modifică prin Decretul 
de la 3 aprilie 1877 convocarea colegiilor și o fixează 
între 9 și 13 aprilie. 

Alegerile dau o mare majoritate guvernamentală, 
însă din foștii miniștri conservatori intră în noul Senat 
Lascăr Catargiu, P. Carp, V. Boerescu și G. Gr. 
Cantacuzino. 

Parlamentul se deschide la 14 aprilie 1877, și la 16 și 
17 aprilie amîndouă Corpurile Legiuitoare primesc 
Convenţia cu Rusia și dau ministerului un bil de 
indemnitate pentru violările de lege comise. 

Atitudinea opoziţiei conservatoare în acest moment 
important al Istoriei noastre contemporane merită să fie 
relevată. în organul lor recunoscut Timpul, conservatorii 
publică la 26 aprilie următoarea declaraţie demnă: 


împrejurările sînt de o gravitate excepţională. Armatele rusești 
ocupă teritoriul nostru. O Convenţie iscălită de guvernul român și 
aprobată de majoritatea Corpurilor Legiuitoare a fixat rolul ce 


România este chemată a juca în situaţia actuală. Constatăm că 
această Convenţie a fost supusă Camerei și Senatului după ce 
armata imperială a Rusiei trecuse Prutul și ocupase o parte a ţării. 

în faţa acestor fapte împlinite, în fața unor împrejurări de la 
care poate atîma viitorul Statului nostru, noi conservatorii credem 
că ar fi și nepatriotic și inoportun de a crea guvernului, căruia 
evenimentele i-au încredințat soarta ţării, dificultăți în chestiuni 
exterioare. 

Opinia noastră despre acest guvern este cunoscută; ea nu s-a 
schimbat întru nimic. Pentru moment însă credem că o polemică în 
contra ponticii sale din afară nu este la locul ei. 


Cu toată Convenţia de la 4 aprilie, relaţiile noastre 
cu Rusia sînt foarte precare. 

Fratele împăratului Aleksandru al II-lea, marele duce 
Nicolae, căruia îi era încredinţat comandamentul 
suprem al armatei, își permite a adresa la 11 aprilie un 
manifest către „locuitorii români", în care le zice între 
altele: 


Prin porunca Majestății Sale împăratului tuturor Rusiilor, 
armata intră astăzi în țara voastră, care nu pentru întîiași dată a 
întîmpinat cu bucurie oștirile rusești. 

Vestindu-vă aceasta, vă declar că venim la voi ca vechi prieteni 
și voitori de bine; nădăjduiesc să găsesc la voi aceeași sufletească 
primire care au arătat străbunii voştri oștirilor noastre în trecutele 
războaie ce le-am avut cu turcii... 

Vă invit dar prin aceasta a vă urma în pace îndeletnicirile și a 
ușura armatei chipul de a satisface nevoile și trebuinţele sale ... 
etc. 

Parcă sîntem încă sub protectoratul de la Akerman și 
Balta- Liman! Rusia și de astă dată consideră Tratatul 
de la Paris din 1856 ca nemaiavînd ființă. 

Pe de altă parte Turcia vede acum în statul român un 
dușman, silește pe reprezentantul nostru să plece din 
Constantinopol și la 26 aprilie începe din Vidin 
bombardarea Calafatului, căreia îi urmează pînă la 14 
mai și bombardarea Giurgiului, Olteniţei, Islazului, 
Bechetului și Corăbiei. 

în astfel de situaţie, parlamentul nostru ia act de 
începerea ostilităţilor efective din partea Turciei și, 
după o discuţie prealabilă în ședința Camerei de la 29 
aprilie, care se termină cu primirea unei moţiuni de 


încredere propuse de P. Grădișteanu (votează contra 
Nicolae Ionescu, Pantazi Ghica, A. Vizanti), Adunarea 
Legiuitoare hotărăște la 9 mai 1877 cu unanimitatea 
voturilor exprimate (se abţin Nicolae Ionescu și N. R. 
Locusteanu): „Camera ia act că războiul între România 
și Turcia, că ruperea legăturilor noastre cu Poarta și 
independenţa absolută a României au primit 
consacrarea lor oficială." 

în aceeași zi Senatul votează legea pentru instituirea 
Ordinului „Steaua României" ca semn al Suveranităţii, 
care lege se primește și de Cameră și se sancţionează a 
doua zi, 10 mai. La această serbare naţională (marți în 
10 mai 1877) o deosebită solemnitate accentuează actul 
săvîrșit; ministrul-prezident Ion Brătianu, mitropolitul 
Moldovei și Sucevei losif Naniescu, viceprezidentul 
Senatului Dimitrie Brătianu, prezidentul Camerei C.A. 
Rosetti, primul prezident al Curţii de Casaţie Al. 
Creţescu şi prezidentul Curţii de Conturi Em. 
Grădișteanu ţin discursuri înaintea domnitorului și-l 
felicită pentru independenţa declarată. 

E de notat că această (cam acoperită) declarare a 
independenţei provoacă în prima linie nemulţumirea 
Rusiei, care se și grăbește a o exprima prin o notă a dlui 
de Nelidov. Politica rusească faţă cu micile state era 
vederată: țarul voia să le aibă în decursul războiului la 
dispoziţia sa și, după izbîndă, să le procure oarecare 
foloase ca rezultat al generozităţii sale. La vreun ajutor 
din partea armatelor acestor state (adică a României și 
a Greciei, căci sîrbii erau bătuţi, și muntenegrenii prea 
puţini la număr) nu se gîndea Rusia: încercările 
guvernului român de a face să se admită cooperarea 
regulată a armatei noastre le respinge cu trufie. 

Dar în curind soarta armelor aduce situaţia la 
expresia adevărată a valorilor reale. Căci Rusia se arată 
rău pregătită pentru 


84 un asemenea război. Influenţată poate de iluziile lui 
Ignatiev, care faţă cu pretinsa decadenţă a Turciei 
vorbea de o simplă plimbare militară, Rusia trimite la 
început pe cîmpul de război european, unde efectivul 
turcesc este de aproape 400 000 luptători, numai 150 
000 care cu vreo 10 000 cazaci din așa-numitul corp 
combinat (svodnii) și cu personalul tehnic însumează de- 
abia un efectiv de 170 000 oameni!, iar intendenta este 


concesionată unor întreprinderi private: pentru 
transporturi lui Warschawsky, pentru aprovizionări 
consorțiului Horwitz, Gregt; și Kohan, a căror 
exploatare ajunge după sfirșitul războiului în cercetarea 
instanţelor criminale. 

Cu mișcarea întîrziată prin ploile torențiale din 
primăvara anului 1877, armata rusă își face trecerea 
peste Dunăre de-abia între 10 și 15 iunie, iar la 16 iunie 
trece și împăratul Aleksandru cu marele duce Nicolae. 
Centrul armatei, sub generalul Gurko, ocupă Tîmova la 
25 iunie, străbate cu o surprinzătoare repeziciune Bal- 
canii prin pasul Hainkioi și ajunge la 5 iulie pînă la 
Cazanlic. însă turcii se reculeg după prima ameţeală. 
Suleiman Pașa bate pe ruși la Eski-Zagra (18 iulie), și la 
23 iulie trupele lui Gurko se întorc iarăși la Tîmova. 

Dar îndrăzneață înaintare era și fără de aceasta 
periclitată prin evenimentele întîmplate în același timp 
la baza de operaţie lîngă Dunăre. Spre a lărgi această 
bază, aripa dreaptă a armatei sub generalul Kriidener, 
lăsînd deocamdată Plevna la o parte (deși principele 
Carol, într-un consiliu de război ţinut la marele duce 
Nicolae în Ploiești, arătase încă de la 20 mai necesitatea 
de a pune cît mai curînd mina pe acest punct de 
încrucișare — ușor lucru pe la sfirșitul lui iunie, cînd era 
ocupat numai de puţine batalioane turcești), se 
îndreptase spre Nicopole și după o scurtă bombardare, 
dar cu relativ mari pierderi, intrase la 3 iulie seara în 
această cetățuie. 

însă în răstimp Osman Pașa, nemaiputînd sosi de la 
Vidin în ajutorul Nicopolei și înţelegînd pe de altă parte 
marea importanţă 


Idus dem Leben Konig Karls von Rumânien, vol. III, p. 156. 
Statul-Major român dă cifra „de 135 la 140 de mii oameni“ (vol. I, p. 
54). Cartea statului nostru major este intitulată Istoricul Războiului 
din 1877-1878. Participarea României la acest război. Lucrare făcută 
de mai mulți ofițeri. Partea I (București, 1887). Lucrarea cuprinde 
atîtea neajunsuri de tot felul, incit se înţelege pentru ce se prezintă 
sub o formă anonimă și oarecum neoficială. Totuși este de regretat 
că după 20 de ani de la război și 10 ani de la publicarea volumului 
intii, n-a apărut incă volumul al doilea și cel mai important, in care a 
rămas să se descrie luarea Plevnei. 

disponibile (de la început peste 15 000 oameni) și în 
cîteva zile de o activitate febrilă izbutise să facă din 
această poziţie, de la sine favorizată prin dealurile 
dimprejur și prin văile laterale, cea mai strașnică 
întăritură. Statul-Major rusesc ordonă generalului 
Schilder- Schuldner să plece de la Nicopole și să ia 
Plevna. Nefericitul general o atacă la 8 iulie cu de-abia 
8 000 oameni, fără recunoașteri prealabile, fără trupe 
de rezervă și este respins cu pierderea unei treimi din 
soldaţii săi. 

Pentru a restabili cît mai curind prestigiul armelor 
rusești, generalii Kriidener, Șahovskoi și Skobelev atacă 
la 18 iulie Plevna pentru a doua oară, de astă dată, cu 
vreo 32 000 oameni infanterie, 3 brigăzi de cavalerie și 
186 tunuri; dar și Osman Pașa adunase pînă atunci în 
întărilurile sale cam același număr de combatanți cu 54 
tunuri. Rușii suferă o a doua și mult mai crudă 
înfringere și au să deplîngă pierderea exorbitantă a vreo 
7 000 oameni cu aproape 200 ofițeri. 

Situaţia lor devine din cele mai critice; în aceeași zi 
este bătut și Gurko la Eski-Zagra în Balcani, toată 
soarta războiului e pusă la îndoială. 

Acum încetează orice trufie. Marele duce Nicolae 
intervine de-a dreptul pe lîngă domnitorul nostru și-i 
cere ajutor prin memorabila depeșă de la 19 iulie 1877, 
al cărei text îl vom reproduce mai jos. Totodată se 
ordonă chemarea unui spor de peste 100 000 oameni 
din Rusia, și ministrul rus la Atena primește 
însărcinarea de a provoca și intrarea grecilor în război. 
Chiar și sîrbilor, cu toată înfrîngerea din anul 
precedent, li se adresează pe la sfîrșitul lui octombrie 
aceeași cerere. lar muntenegrenii reîncep de la sine 
lupta de-abia întreruptă.! 


eîn contra grecilor Turcia așezase un corp de observare la graniţa 
din Tesalia. în cazul unui atac efectiv din partea Greciei, acest corp 
trebuia întărit prin detașarea de trupe din sudul Balcanilor, și astfel 
s-ar fi slăbit rezistenţa contra rușilor din păsurile Șipca și Hainkioi. 
Dar Saburov, pe atunci ministrul Rusiei la Atena, cunoscînd starea 
deplorabilă a armatei grecești și temîndu-se ca aceasta să nu fie 
îndată nimicită și atunci din contră trupele turcești din Tesalia să 
poată spori contingentul din Balcani, a luat asupra-și de a nu 
executa ordinul primit, ci de a sfătui pe greci să rămînă în pace. 
Inteligenta nesupunere, mărturisită mai tîrziu ţarului de însuși 
Saburov, i-a procurat înaintarea la ambasada din Berlin. De-abia 
după încheierea armistiţiului de la 19 ianuarie 1878 între ruși și 


turci, cînd se stabiliseră și bazele păcii, Grecia declară războiul și 
intră cu 12 000 oameni în Tesalia, pentru a-și da aerul de beligerant 
și a putea reclama o sporire de teritoriu. 

în ce privește Serbia, principele Milan (spre marea nemulţumire a 
împăratului 

Ce făcuse pînă atunci armata română? 

Mobilizată în luna lui aprilie 1877, cu un efectiv de 
50 000 oameni și 180 tunuri (după ce în decursul iernii 
se construiseră cu bună prevedere întăririle de la 
Bărboși și Calafat), armata noastră este împărţită prin 
ordinea de bătaie din 26 aprilie în două corpuri, fiecare 
cu cîte două divizii, sub comanda supremă a dom- 
nitorului Carol, avînd ca șef al Statului-Major pe 
colonelul G. Slăniceanu.! 

Primul corp de armată este comandat de generalul 
G. Lupu, al doilea de generalul Al. Radovici, iar 
comandanții celor 4 divizii sînt coloneii M. (Cristodulo) 
Cerchez, I. Logadi, G. Anghelescu și generalul G. Mânu 
(numit general cu cîteva zile mai înainte, împreună cu 
N. Haralambie, căruia i se încredințează comanda 
milițiilor). 

într-o consfătuire ţinută la Ploiești (7 mai), marele 
duce Nicolae își exprimă personal dorinţa unei 
cooperări a armatei române; principele Carol se arată 
animat de aceeași dorinţă, cere însă prealabila stabilire 
a condiţiilor militare pentru o asemenea acţiune și în 
orice caz o bază proprie de operaţie în Bulgaria; 
deocamdată promite în principiu ajutorul trupelor 
române la trecerea armatei rusești peste Dunăre. 

însă între dorinţa marelui duce Nicolae, militârește 
foarte justificată, și atitudinea diplomaţiei rusești este o 
mare deosebire, precum este în dauna noastră o 
deosebire şi între cuvintele mai rezervate ale 
domnitorului și acțiunea petulantă a ministerului său. 
Acesta insistă prea mult asupra cooperării armatei 
române și se expune la nota domnului de Nelidov de la 


16 mai, care zice între altele: „Le Gouvemement Roumain 
avait fait des demarches aupres du 


Aleksandra) nu se poate hotărî la acțiune. Tocmai pe la decembrie (6 
zile după căderea Plevnei!) își pune armata în mișcare spre Sofia și 


spre Vidin, ocupă la 11 decembrie Adlie și Mramar, la 16 Pirot etc. 

Cit pentru muntenegreni, ei continuă cu vechiul curaj micile 
atacuri locale în munţii greu accesibili de la graniţa lor și silesc 
cetăţuia Antivari să capituleze (27 decembrie). Antivari se și 
anexează Muntenegralui prin Tratatul de la Berlin. 

"Cifrele de 50 000 oameni și 180 tunuri le luăm din cartea citată 
Aus dem Leben Konig Karls (voi. III, p. 149), care evaluează întreaga 
putere armată a ţării din acel moment, cu miliții, cu garda naţională 
cu tot, Ia 70 000. Publicaţia statului nostru major (partea I, p. 75) 
vorbește de un efectiv mobilizat de 58 700 oameni cu 190 tunuri, 
plus 33 000 din batalioanele de miliții, afară de garda orășenească și 
de depozitele trupelor de linie. Probabil cifrele Statului-Major erau 
pe hirtie, pe cînd relaţia asupra Piepi regelui ne dă realitatea. 


87 cabinet Imperial pour temoigner de son desir de cooperer â 
Faction de l'armee Russe au dela du Danube, et poser les 
conditions, auxquelles cette cooperation serait possible. La Russie 
n'a pas besom du concours de l'armee Roumaine. Les forces 
qu'elle a mises en mouvement pour combattre la Turquie sont plus 
que suffisantes pour atteindre ce but eleve que 1'Empereur s'est 
pose en commentant la guerre actuelle. D'autre part la securite 
exterieure de la Roumanie ne 1'oblige guere â attaquer la Turquie. 
Si done, par des considerations personnelles d'une nature 
difference, et que le gouvemement Roumain tient â ne pas 
devoiler, mais qui ressortent assez clairement du langage de la 
presse locale, il se croit tenu d'honneur â entreprendre une action 
offensive contre 1'Empire Ottoman, cette action ne doit en aucun 
cas genet 1'execution du plan general des grandes operations de 
l'armee Russe, â l'ombre desquelles exclusi- vement ont pu etre 
jetees les bases des destinees futures de 1'Etat Roumain.” 


Cu toate acestea, ajutorul făgăduit de noi pentru 
trecerea armatei ruse peste Dunăre se dă cu prisosință. 
în acel moment armata română este astfel aşezată: 
Divizia I la Calafat, a Il-a la Cetate, a Ill-a la Băilești, a 
IV-a la Corabia-Islaz. După înştiințarea despre timpul și 
locul trecerii (pînă atunci ţinute secrete), bateriile ro- 
mâne de la Islaz pînă la Calafat întrețin în zilele de 14- 
16 iunie un foc viu și neîntrerupt, și, ocupînd astfel 
trupele turcești, apără transportarea materialului de 
pod (150 pontoane și 60 plute) din gura Oltului pe 
Dunăre în jos de Nicopole spre Zimnicea-Svistov. Cu 
acest material sosit intact la destinaţie și în asemenea 
împrejurări întregul Corp VIII al armatei rusești începe 
să treacă Dunărea chiar în noaptea de 14 spre 15 iunie 
și poate să ocupe Svistovul în seara de 15, iar a doua zi 
trece și împăratul Aleksan- dru al II-lea în Bulgaria. 

Dar în lungul raport ce marele duce Nicolae îl 


adresează împăratului asupra întîmplărilor de la 
începutul războiului pînă la 15 iunie, nu se zice nici un 
cuvînt despre armata română, ci se aduc numai plîngeri 
în contra căilor noastre ferate! 


'Cînd, unde și cu cine? La Livadia cu lon Brătianu? Dar 
Basarabia? Și dacă acolo, sau poate la București, în timpul tratărilor 
cu Nelidov pentru Convenţia de la 4 aprilie, s-au așternut „bazele 
destinelor viitoare ale Statului Român'*, nu era atunci, înainte de a fi 
intrat rușii pe teritoriul nostru, momentul de a hotări și cooperarea 
armatei române, pentru ca să nu se poată zice acum că viitorul 
României este pus exclusiv la umbra operaţiilor rusești? 

Cînd și Corpul IX al armatei ruse, părăsind Tumu- 
Măgurele, trece Dunărea, regimente române din Divizia 
a IV-a se așază aici, și paza bateriilor rusești din această 
parte a malului sting al Dunării le este încredinţată. 
Astfel armata română formează în fapt continuarea 
aripei drepte a armatei ruse. După înţelegerea avută la 
Măgurele între generalul rus Stolîpin și generalul Mânu, 
trupele noastre urmează cu bombardarea Nicopolei încă 
pînă la 30 iunie, pentru apărarea altor plute rusești, 
care trec din gura Oltului spre Zimnicea. 

Și la 3 iulie, atacul generalului Kriidener asupra 
Nicopolei este puternic ajutat din partea noastră prin 
neîntrerupta bombardare de la bateriile din Flămînda, 
Măgurele și Islaz și prin focul de puști al infanteriei 
române asupra celei turcești dinspre riul Osma. 

însă cînd Kriidener după cucerirea Nicopolei, spre a- 
și putea îndrepta toate trupele spre Plevna, cere de la 
generalul Mânu să ocupe Nicopole și să îngrijească de 
transportul celor 7 000 de prizonieri turci, generalul 
român cu drept cuvînt refuză, neavînd de la principele 
nostru autorizarea de a intra în Bulgaria. La interve- 
nirea marelui duce Nicolae și chiar a împăratului 
Aleksandra, principele Carol răspunde că, fără stabilirea 
unei baze proprii de operaţie pentru armata română, 
aceasta nu va trece Dunărea. 

Astfel generalul Kriidener e silit să rețină o parte a 
trupelor sale la Nicopole și nu poate trimite în contra 
Plevnei decît acei 8 000 de oameni sub comanda lui 
Schilder-Schuldner, care suferă în- fringerea de la 8 


iulie despre care am vorbit. 

Marele duce Nicolae aruncă vina asupra noastră și 
se face că uită atitudinea diplomaţiei rusești. Dar după o 
nouă intervenite a sa și a împăratului Aleksandru și 
după ce și cancelarul Gorceakov recunoaște acum 
trebuința neapărată a cooperării armatei române în 
Bulgaria, generalul Mânu primește la 12 iulie ordinul de 
a ocupa Nicopole, și la 17 iulie steagul român se înalţă 
deasupra cetă- ţuii turcești. 

Cu toată considerabila sporire a trupelor de atac în 
contra Plevnei, Kriidener mai cere de la generalul Mânu 
trimiterea a patru regimente române în ajutorul lor, 
ceea ce — în lipsa autorizării domnitorului — se refuză 
iarăși. Rușii sînt pentru a doua oară bătuţi la Plevna (18 
iulie), și în sfîrşit marele duce Nicolae adresează 
principelui Carol depeșa hotăritoare pentru chemarea în 
ajutor. Depeșa este astfel concepută: 

Mardi, 19/31 Juillet 1877 


PRINCE CHARLES DE ROUMANIE 
A l'endroit oii se trouve le Quartier-Ge'neral Roumain 


Les Tures ayant amasse les plus grandes masses ă Plevna, 
nous abîment. Prie de faire fusion, demonstration et, si possible, 
passage du Danube que Tu desires faire. Entre le Jiul et Corabia 
cette demonstration est indispensable pour faciliter mes 
mouvements. 

Nicolas! 


Up nou moment de grea cumpănă pentru politica 
română! Chiar acum, prin inoportuna insistenţă 
anterioară a guvernului nostru întru cooperarea armatei 
române (insistenţă tardivă după încheierea Convenţiei 
de la 4 aprilie și prematură înaintea înfringe- rilor de la 
Plevna), situația României faţă de Rusia nu era atît de 
favorabilă pe cît ar fi putut fi, și depeșa marelui duce 
Nicolae către principele Carol vorbește de passage du 
Danube que Tu desires faire, parcă ajutorul invocat ar fi 
mai ales o împlinire a dorințelor noastre. Dar oricum ar 
fi redactată depeșa marelui duce, rămîne totuși 
constatat că rușii cer acum formal conlucrarea armatei 
noastre în Bulgaria și că, fiind zdrobiți (abîmds) la 


Plevna, această demonstrație le este indispensabilă 
pentru a facilita mișcările lor. 

Acţiunea militară ce ni se cerea era pentru noi din 
toate punctele de vedere de o importanţă supremă. Ea 
se cuvenea să fie însoţită de cea mai prevăzătoare 
acțiune politică, mai ales după declaraţia cancelarului 
Gorceakov din luna trecută în privința Basarabiei și 
după nota dlui de Nelidov cu destinies futures de l'Etat 
Roumain. Dar pe cînd principele Carol vrea să 
garanteze soarta Ţării printr-un nou tratat cu Rusia, 
înainte de a intra cu toată armata în Bulgaria, Ion 
Brătianu stăruie să le dăm „simplu și franc“ ajutorul 
putincios, fiindcă România, la o respingere a rușilor 
peste Dunăre, ar fi în pericol de a deveni teatrul 
războiului și fiindcă un nou tratat ar desființa garanţiile 
și foloasele(!) Convenţiei de la 4 aprilie.!31 


Domnitorul cedează ministrului său, dar cel puţin 
asigură armatei române o situaţie cuviincioasă în contra 
multiplelor încercări ale generalilor ruși de a dispune de 
ea ca de propriile lor trupe. Cu o întîrziere intenţionată 
și cu neclintita hotărtre de a păstra comanda deosebită 
asupra armatei sale, principele Carol mai așteaptă 
cîteva interveniri din partea marelui duce Nicolae, care 
i se și adresează, și răspunde în sfîrșit la 10 august: 


Dans ses rapports avec l'armee Imperiale, larmee Roumaine 
devra conserver, ainsi que Votre Altesse Imperiale a bien voulu le 
reconnaître Elle-meme dans Sa demiere lettre, son individuality et 
son unite de commandament, tout en operant bien entendu d'apres 
le plan general et les dispositions de V. A. I. A cet effet je serai tres 
heureux de pouvoir me rencontrer avec V. A. I. ă Nicopole ou 
ailleurs, afin de regler ă titre definitif la marche de nos operations 
contre Plevna. Je prie V. A. I. de vouloir bien fixer le jour et 
l'endroit de cette entrevue. 


13'E mare deosebirea între acest text auteptic și cuvintele 
apocrife traduse în publicaţia Statului-Major român, în cartea lui T. 
C. Văcărescu și în prelegerile generalului Fălcoianu asupra 
războiului. Expresiile exagerate atribuite ăcolo marelui duce Nicolae 
(„Treci Dunărea sub ce condiţii vei voi“, „Cauza creștină este 
pierdută”) erau din capul locului suspecte. 

14Aus dem Leben Kdnig Karls, vol.III, p. 213. Vezi și discursul 40, 
în Discursuri parlamentare, vol.I, p.212. 

întrevederea se hotărăște pentru 16 august. în acea 
zi, spre 8 ore seara, principele sosește în cartierul 
imperial la Gomia-Stu- dena, unde este întîmpinat de 
împăratul Aleksandru al II-lea și de marele duce 
Nicolae. Pe faţa celui dinţii e întipărită durerea pentru 
pierderile suferite și grija de viitor. Cu mare cordialitate 
împăratul își exprimă multumirea de a vedea pe 
principele nostru în Bulgaria și speranţa că de acum 
înainte toate greutăţile vor fi înlăturate. Iar marele duce 
întreabă îndată dacă principele are intenţia de a 
comanda armata română în persoană. La răspunsul 
principelui că aceasta „se înţelege de la sine", marele 
duce întîmpină că s-ar produce prea multe greutăţi, 
fiindcă principele Carol nu ar putea fi pus sub ordinele 


unui general rus. — „Firește că nu", răspunde 
domnitorul nostru, „însă zece generali ruși ar putea fi 
puși sub ordinele mele". — împăratul Aleksandru 


ascultă discuţia în tăcere, apoi conduce pe principele 
Carol la cortul ce-i era pregătit; el însuși se retrage în 
simpla casă bulgărească în care locuia. Peste puţine 
minute sosește marele duce Nicolae în cort și, în numele 
împăratului, oferă principelui nostru comandamentul 
superior asupra tuturor trupelor rusești dinaintea 
Plevnei. — Mare onoare, și mai mare răspundere! 

După un timp de reflecţie, principele primește, deși 
numărul soldaţilor ruși concentrați la Plevna nu trece 
peste 30 000 și din trupele române nu poate fi 
deocamdată adus în ajutor decît același număr de 
oameni — slab contingent faţă cu armata și cu poziţia 
lui Osman. 

A doua zi principele Carol pleacă înapoi și, putînd de- 
abia să se strecoare spre Svistov prin nesfîrșita mulțime 
de căruţe cu răni- ţii de la Șipca și prin coloanele de 
tren, sosește seara la Zimnicea, găzduit în aceeași casă 
din care - cu puţine săptămîni înainte - împăratul 
Aleksandru pornise peste Dunăre plin de încredere într- 
o grabnică izbîndă. 

în Corabia, la 19 august, principele ţine un consiliu 
de război, la care iau parte Ion Brătianu, generalul 
Cemat,  coloneii Arion, Cerchez, Barozzi, Dabija, 
Slăniceanu și maiorul I. Lahovari. Conform părerii 
maiorului Lahovari și a lui Ion Brătianu, și în contra 


părerii celorlalţi, principele hotărăște trecerea trupelor 
române peste Dunăre chiar pentru a doua zi. 

Trecerea avea să se facă pe podul cel mare de 800 
metri, care cu învingerea atiîtor greutăţi de-abia se 
construise de colonelul Era- clie Arion și It.-col. Anton 
Berindei la Siliștioara-Măgura lingă Corabia și care 
acum, în înţelesul celor convenite la Gomia-Stu- dena, 
trebuia desfăcut și reconstruit la Nicopole, precum și 
toate căile de etape și proviant trebuiau altfel stabilite 
conform noii baze de operaţie. 

O ordine de zi de la 23 iulie modificase organizarea 
armatei active prin împărţirea în armata de operaţii și 
armata de observaţie. Rămînînd intact Corpul II sub 
generalul A. Radovici (numai generalul Mânu se 
numește comandant al artileriei armatei de operaţii și 
este înlocuit la Divizia a IV-a prin colonelul Al. An- 
gelescu), cele două divizii ale Corpului I, formînd 
armata de observație sub generalul Lupu, sînt 
încredințate coloneilor Pencovici și M. Holban, și din 
trupele lor se mai formează o rezervă generală, avînd 
aici colonelul Cerchez comanda infanteriei, colonelul 
Creţeanu a cavaleriei și colonelul E. Arion a artileriei. 

în ziua de 20 august pe la amiază, după serviciul 
divin celebrat sub cerul liber de episcopul Rîmnicului, 
divizia de rezervă și o brigadă a Diviziei a Ill-a încep 
trecerea peste Dunăre pe la Siliș- tioara. La capul 
podului, în mijlocul emoţiei generale, sub arșiţa 
tropicală a soarelui, principele Carol, însoţit de 
ministrul-prezi- dent I. Brătianu și de prezidentul 
Camerei C. A. Rosetti, asistă ore întregi la marele 
eveniment. 

Trupele au ordin să continue toată noaptea marșul 
lor spre Plevna. 

în aceeași zi generalul Cemat părăsește Ministerul 
de Război, înlocuit ad-interim de Ion Brătianu, și este 
numit comandantul armatei române de operaţie sub 
ordinele imediate ale principelui Carol. 

La 21 august domnitorul nostru pleacă din Tumu- 
Măgurele prin Nicopole și sosește după-amiază în 
sătulețul bulgar Poradim (40 km spre sud de la 
Nicopole, 7 spre răsărit de la șanțurile turcești din 
Plevna), unde într-o casă părăginită, fără uși, cu hîrtie 


lipită la ferestre, în aerul de putreziciune ce-l 
răspîndesc nenumăratele cadavre din jurul Plevnei pînă 
la Gomia-Studena, își stabilește Cartierul General. Pe 
tot drumul este însoţit de bubuitul tunurilor în urma 
vigurosului atac de trei zile al lui Osman Pașa in contra 
Pelișatului, la care însă rușii pot rezista. 

în aceeași seară și a doua zi primește rapoartele 
generalilor Sotov, acum șeful statului său major, 
Kriidener, comandantul Corpului IX rusesc, Krilov, 
comandantul Corpului IV. în curînd i se prezintă și 
generalii Imeritinsld și Skobelev, sosiți de la Lovcea, pe 
care o luaseră la 22 august, întrerupînd astfel 
comunicațiile lui Osman Pașa spre sud. 

După sosirea armatei române, situaţia este 
considerabil îmbunătăţită. Cel puţin în contra celor 65 
000 soldaţi turci din Plevna (pe care însă rușii îi evaluau 
greșit numai la 40-50 000) stă acum un efectiv de tot 
atîti oameni ai armatei aliate ruso-române, dintre care 
35 000 (cu 108 tunuri) sînt români și 30 000 (cu 182 
tunuri) ruși, astfel așezați în jurul Plevnei: 

în Vrbiţa, pe un platou dinaintea Griviței, Divizia a 
IV-a română; la spatele ei, în Calișovaţ, Divizia a Ill-a; în 
Brislan divizia de rezervă; cavaleria acestor divizii le 
acoperea la dreapta spre Vid. — în Pelișat Corpul IX rus, 
Divizia de cavalerie Loșcarev stabilea legătura cu 
Divizia a IV-a română; între Pelișat și Ra- dișova Corpul 
IV; la spatele lui, în Tuceniţa, detașamentul Imeri- 
tinski. 

Din primul moment al sosirii trupelor române, statul- 
major al marelui duce Nicolae, în cap cu Nepokoiciţki, 
insistă asupra unui nou atac în contra Plevnei. 
Principele Carol se împotrivește. 11 faut attaquer 
absolument, întîmpina însă marele duce, înainte ca 
armata lui Suleiman Pașa să poată sosi de la sud-vest în 
ajutorul lui Osman. Și astfel reîncepe la 26 august 
bombardarea întăritu- rilor turcești, bine întreținută de 
artileria română. (Ils sont crânes, les petits Roumains, 
exclamă colonelul Gaillard, atașatul militar francez.!) A 
doua zi, 27 august, bombardarea e deosebit de vie, 400 
guri de foc cutremură cerul. în partea românilor 
artileria Di- 


'T. C. Văcărescu, Luptele românilor în resbelul din 1877 1 878 
(ediţia a Il-a, București, 1886-1887, pp. 291 și 292.) 

viziei a IV-a este împiedicată în acţiunea ei prin focul 
infanteriei turcești dintr-un redan de lîngă tabia Abdul- 
Kerim (numită de noi reduta Gri vița), numai la 900 
metri distanţă de poziția noastră. Regimentul 13 de 
dorobanţi (Vaslui și lași), condus de It.-col. Ser- gie 
Voinescu, pornește la asalt sub ploaia de șrapnele din 
tabia Abdul-Kerim și, luptîndu-se piept la piept cu 
dușmanul oţărit, izbutește să intre și să se menţină în 
acel redan ilustrind astfel botezul de foc al armelor 


române.! 


'Vasile Alecsandri, „Peneș Curcanul“: Plecat-am nouă din Vaslui 


Și cu sergentul zece... 

Pentru 30 august cu toată părerea contrară a 
principelui Carol, care arată puţinul efect al 
bombardării de patru zile și găsește armata aliată încă 
prea slabă pentru o asemenea acţiune; dar ră- mînînd 
singur de părerea sa, trebuie să cedeze pentru a nu face 
să se creadă că-i este teamă de valoarea tinerelor trupe 
române. 

La 30 august se dă așadar a treia bătălie înaintea 
Plevnei. Noaptea precedentă plouase și dimineaţa mai 
ploua, toată încon- jurimea Plevnei era în ceaţă. Atacul 
fusese hotărît pentru ora 3 după-amiază. Dar cu mult 
înainte, pe la 11 ore, încep a se auzi de la aripa stingă 
dinspre Radișova violente împușcături și o canonadă, 
care ţine cîteva ore. După felul nedisciplinat al 
generalilor ruși, trupele lui Skobelev atacaseră înaintea 
orei hotărite și atrăse- seră în luptă și batalioane din 
corpul lui Krilov. Pripita încercare este respinsă cu mari 
pierderi pentru ruși. 

Din punctul de observare deasupra satului Grivița, 
principele Carol dă la ora 3 ordinul pentru asaltul 
general. Ceaţa se împrăș- tiase, dar reîncepuse ploaia. 
De unde se afla, principele poate vedea o mare parte a 
cîmpului de bătaie; însă pînă la extrema stingă rusească 
sînt 16 kilometri. La dreapta, în partea română, obiectul 
de atac este reduta Griviţa. Cu cel mai mare avînt 
diviziile a Ill-a și a IV-a năvălesc asupra șanţurilor, dar 
focul turcilor le nimicește, grenadele plesnesc în 
pămîntul de lîngă principe; de două ori trupele 
înaintează pînă la șanț, de două ori sînt respinse, lăsînd 
drumul lor acoperit de morţi, printre care maiorul Şonțu 
și căpitanul Valter Mărăcineanu, ale căror cadavre sînt 
înfipte de turci pe parapetul redutei ca trofee! Pe 
principe nu-l mai rabdă la locul de observare; el se 
repede în mijlocul trupelor sale și le îmbărbătează la un 
al treilea atac. Acum se înțelesese cauza neizbîndei și a 
marilor pierderi: nu o singură redută avea Griviţa, cum 
se părea și cum arăta harta rusească, ci două, legate 
între ele printr-un șanț 


Toţi dorobanţi, toţi căciulari, 
Români de viţă veche, Purtînd opinci, suman, iţari Și cușma 
pe-o ureche. Ne dase nume de Curcani Un hiîtru bun de 


glume Noi am schimbat lîngă Balcani Porecla în Renume! 
Precum Alecsandri în poezie, așa Grigorescu în pictură: au făcut 
din dorobanţ tipul cel mai popular al ostașilor noștri. 


95 fonnînd un fel de cortină, dar a doua, mai spre 
răsărit, nu se putea zări decît după trecerea unei văi, de 
pe o înălțime dinainle-i. Sînt 5 ore trecute. Principele se 
îndreaptă spre primele ambulante, încă sub focul 
turcesc; aici primește știrea că atacul este respins pe 
toată linia! O singură speranţă mai rămînea pentru un 
succes parţial: rezultatul ultimului atac al românilor 
asupra redutei nr. 1 de la Griviţa. Pentru a patra oară, 
în amurgul serii, trupele rămase din Divizia a IV-a, sub 
conducerea It.-col. Voinescu și a căpitanului Groza, se 
aruncă asupra teribilei redute, dinaintea căreia rușii 
pierduseră a doua lor bătălie de la 18 iulie. După cea 
mai crincenă luptă Batalionul 2 de vînători (maior Al. 
Candiano-Popescu), regimentele 14 și 16 de dorobanţi și 
5 de linie izbutesc să intre în redută, de unde turcii se 
retrag pas cu pas în reduta a doua, în- cercînd în zadar 
să cîştige poziţia pierdută. Un steag turcesc și trei 
lunuri cad în mîinile românilor.! 

Onoarea zilei este scăpată, valoarea armatei române 
este de acum înainte dovedită în ochii tuturor; dar 
pierderile aliaților sînt enorme, peste 16 000 morţi și 
răniţi, dintre care în partea noastră 2 600 cu 59 ofițeri; 
mai ales Brigada I a colonelului Ipătescu și îndeosebi 
Regimentul 8 (It.-col. Poenaru) sînt decimate. 

împăratul Aleksandru e cuprins de descurajare. 
Dintr-un extrem în altul și marele duce Nicolae cu statul 
său major, generalii Nepokoicițki și Leviţki, propun 
retragerea tuturor trupelor dinaintea Plevnei pînă 
dincolo de valea Osmei. Dar ministrul de război Miliutin 
se împotrivește și principele Carol stăruie cu energie ca 
armata aliată să rămînă în poziţiile ocupate și să le 
întărească prin șanțuri sistematice, pentru care cel 
puţin armata română este înzestrată Cu sape Liman și le 
poate împrumuta și soldaţilor ruși. Altfel sînt acum 
ascultate sfaturile principelui nostru; părerea lui preva- 
lează, și în consiliul de război de la 1 septembrie se 
decide, în sfirșit, ca Plevna să fie învestită prin blocare 
regulată, să se aștepte cu atacul final pînă la sosirea 
trupelor din Rusia și să se cheme îndată din Petersburg 


generalul Todleben, celebrul apărătoi al Se- vastopolului 
de la 1854, pentru a dirija lucrările în contra noului 
Sevastopol turcesc de la 1877. 


'Două din aceste tunuri sint acum așezate lingă statuia lui ivlihai 
Viteazul și utili', la garda Palatului din București. 

Luptele parțiale continuă neîntrerupt în jurul 
Plevnei. Turcii încearcă de mai multe ori să ne ia înapoi 
reduta Griviţa, dar totdeauna în zadar. Reduta ocupată 
de noi fiind însă sub focurile turcești din reduta nr. 2, 
principele ordonă pentru 6 septembrie un nou asalt 
asupra celei din urmă sub comanda colonelului Sache- 
larie; de patru ori trupele române (din regimentele 9 și 
15 de dorobanţi, 1 și 7 de linie) năvălesc pînă la glasiul 
redutei, dar sînt în definitiv respinse cu pierderea a 583 
soldați și 20 ofiţeri, morți și răniți. 

Timpul trece cu greu; armatele rusești din celelalte 
cîmpuri de război stau pe loc; toate privirile sînt aţintite 
asupra Plevnei. Aici, spre calamitatea trupelor aliate, 
plouă mereu și pe la sfîrșitul lui septembrie începe să și 
ningă. Trupele au mulţi bolnavi. Cel puţin 
aprovizionarea armatei noastre este destul de bine 
îngrijită prin activitatea interimarului ministru de război 
Ion Brătianu, dar și Osman Pașa primește dinspre apus 
coloane de muniții și de pro- viant. Spre a-i tăia 
comunicările în această parte, principele trimite pe 
Krilov cu cavaleria ruso-română peste Vid; dar generalul 
rus se arată incapabil și, după propunerea principelui, 
este depărtat de la comanda sa. 

La 15 septembrie sosește în sfîrșit generalul 
Todleben și este numit adlatus al principelui Carol, spre 
marea mulțumire a amîn- durora, iar prinţul Imeritinski 
șef al Statului-Major în locul lui So- tov. Acum începe 
blocarea întregii Plevne prin întărituri de pă- mînt jur- 
împrejur, ceea ce însă îndeosebi pentru a închide cercul 
spre Vid, mai reclamă sosirea mult așteptatelor trupe 
din Rusia. La 26 septembrie încep a sosi și acestea. 
Trupele puse sub comanda principelui Carol se sporesc 
pînă aproape la 100 000 oameni, de-abia de ajuns 


pentru blocarea și cucerirea Plevnei, cu toate iluziile 
marelui duce Nicolae. 

De la 1 octombrie vreme frumoasă, dar și frig 
neobișnuit. La îmbolnăvirile de pînă acum se adaugă 
degerările. Ambulanţele noastre sînt însă relativ bine 
ținute, mulțumită energiei lui Davila și a medicilor 
militari de sub ordinele lui. Răniţii și bolnavii trans- 
portabili sînt evacuaţi peste Dunăre, unde întîmpină 
deosebita îngrijire organizată de Elisabeta-Doamna, 
despre care vom vorbi mai tîrziu. 

în ziua de 7 octombrie Regimentul 7 de linie, 
Batalionul 1 de vînători și cîte un batalion din 
regimentele 5 și 13 de dorobanţi 


97 încearcă un nou atac în contra redutei a doua de la 
Griviţa, dar atacul este din nou respins cu pierderea a o 
mie de soldaţi și 22 ofiţeri, mai ales în urma 
nechibzuinţei colonelului Al. Angelescu, care și este 
înlăturat de la comanda Diviziei a IV-a și trimis îndărăt 
la Corpul de observaţie din Calafat.! 

Spre închiderea cercului de blocadă la apus, se arată 
necesară luarea marii redute turcești de la Gomi- 
Dubnic, de-a stînga Vidului. Principele Carol ordonă 
această acţiune importantă pentru 12 octombrie și, spre 
a o masca, o combină cu o bombardare generală în jurul 
Plevnei. Atacul principal este încredinţat gărzii rusești 
sub conducerea lui Gurko: românii participă la 
bombardare (colonelul C. Budișteanu e rănit în tranșee). 
Rușii se luptă înverșunat și izbutesc seara tîrziu să pună 
mîna pe Gomi-Dubnic prin surprindere, facînd pe 
Ahmed Hifzi Pașa prizonier cu 2 300 oameni și 53 
ofițeri. însă pierderile rușilor sînt iarăși excesiv de mari, 
din pricina obiceiului de a înainta Iară lucrări simultane 
de acoperire și îndeobște din pricina lipsei de cruţare a 
trupelor din partea comandanților. 

Dar oricît de mari ar fi fost pierderile, rezultatul 
cîștigat le covîrșește, căci acum Plevna este în adevăr 
blocată, iar de la soarta Plevnei atîmă soarta întregului 
război. 

Românii își întind liniile fortificate de dinaintea 
redutelor turcești de la Opanez pînă la Bivolar (unde 
comandă colonelul Roznovanu), iar rușii de la Etropol 


pînă peste Gomi-Dubnic. Vreo 30 de întărituri, lunete, 
redane și redute se construiesc de trupele noastre de 
geniu, sub conducerea colonelului Berindei și a 
maiorului Gheorghiu, în trei linii succesive de apărare 
între Griviţa și Riben. Și dincolo de Vid, pînă aproape de 
Gomi-Dubnic, lucrează românii cîteva întărituri, în care 
se adăpostesc apoi grenadierii ruși. Generalul Mânu, 
comandantul artileriei, recunoaște mereu poziţiile ba- 
teriilor. 

Deprimatul împărat Aleksandru se mută la Poradim, 
în casa de-abia reparată a principelui Carol, pe care i-o 
oferise acesta. Principele se instalează într-o colibă sub 
acoperiș de paie, avînd numai o odaie cu vatră și o 
cămăruță umedă, lipită cu pămînt. Zilele de 21 -22 
octombrie le întrebuințează pentru inspecții din- 


"Ceea ce nu împiedică înaintarea lui la gradul de general și chiar 
numirea de ministru al războiului în cabinetul Ion Brătianu la 21 
februarie 1888! Culpabila lui administrare ministerială și devine una 
din ocaziile căderii lui Brătianu la 1888. 


98 colo de Vid, sub focurile redutelor turcești, pe 
șoseaua dinspre Sofia, de unde se vestește că o parte a 
armatei lui Suleiman sub Mehmed Aii Pașa vrea să 
încerce deblocarea Plevnei. între aceste griji mai mari 
are să se ocupe și cu aplanarea neînțelegerilor dintre 
marele duce Nicolae și generalul 'Todleben. 

în același timp Gurko dezvoltă planul pentru a doua 
trecere peste Balcani; însă marele duce Nicolae amînă 
tot pînă după căderea Plevnei. Deocamdată se 
formează, sub conducerea lui Gurko, un mare 
detașament, căruia i se alipește Brigada Cantilli din Di- 
vizia a IV-a, pentru a împiedica dincolo de Vid 
apropierea turcilor de la Orhanie sub eventuala ieșire a 
lui Osman Pașa, și se pregătesc în același scop 
instrucţiile către trupele române pentru luarea Rahovei. 

La 7 noiembrie trupele române (6 000 oameni: 
Regimentul 10 de dorobanţi, cîte un batalion din 
regimentele 1, 4 și 15, o companie din Regimentul 6, o 
companie de geniu și regimentele 2, 7 și 9 de călărași 
cu 22 tunuri) sub comanda colonelului Slăniceanu încep 
acțiunea în contra Rahovei, ajutate dinspre apus și sud 
de vreo 600 ruși sub generalul Meyendorf, care 


comanda și un regiment de ulani, o brigadă de roșiori și 
cîte o baterie română și rusească, iar de pe malul stîng 
al Dunării de generalul Lupu cu Regimentul 3 de 
dorobanţi și două baterii postate la Bechet. La 9 ore 
dimineața toate bateriile dimprejur încep un foc 
concentrat asupra întăriturilor Rahovei, care ţine trei 
ore; turcii răspund cu vioiciune; Regimentul 10 de 
dorobanţi după mari pierderi ia cu asalt o mică redută 
înainte, și apoi reîncepe violenta canonadă, urmată de 
asaltul asupra celorlalte redute. Trupele înaintează pînă 
la șanțuri, dar nu pot rezista ploii de proiectile. 
Colonelul Slăniceanu ordonă retragerea și o execută așa 
de precipitat, încît lasă poziţiile turcilor fără observare. 
Generalul Meyendorf, întărit de un batalion din 
Regimentul 1 de dorobanţi, se menţine însă în bună 
poziţie la rîul Ogost, și maiorul de marină N. 
Dimitrescu- Maican scufundă monitorul turcesc din fața 
Canapei (un alt monitor, lîngă Măcin, îl scufundase 
maiorul Murgescu la începutul războiului). A doua zi 
ceața împiedică reluarea operaţiilor. Dar la 9 noiembrie, 
încă de cu noapte, turcii încearcă ieșirea năvălind în 
contra dorobanțţilor de la Ogost. Aceștia rezistă cu tărie, 
și după energica ofensivă a căpitanului Merișescu, care 
înlocuiește pe rănitul maior Mateescu, turcii sînt siliţi să 
se abată în josul podu- 99 lui de la Skit unde pierd 
jumătate din soldaţii lor; cealaltă jumătate scapă, 
neputînd H urmărită din pricina negurii. La amiază 
românii intră in Rahova, primiţi cu entuziasm de 
populaţia bulgară. 

Românii au pierdut înaintea Rahovei 200 soldaţi și 5 
ofițeri, printre aceștia maiorii Ene și Giurăscu. Colonelul 
Slăniceanu, care se arătase nedestoinic, e înlocuit prin 
colonelul  Leca.! De altminteri, luarea Rahovei 
consfințește în ochii rușilor prestigiul armatei române. 
Cu deosebită laudă sînt amintiţi în raportul generalului 
Meyendorf colonelul Creţeanu, maiorul Mateescu, 
„eroicul" căpitan Merișescu (pe care principele Carol îl 
înaintează îndată la gradul de maior), căpitanul de 
artilerie Hepites și locotenentul de stat-major Lambrino, 
„la care activitatea, agerimea și bravura sînt trecute în 
obicei". Iar marele duce Nicolae scrie principelui Carol: 


J'ai toujours did heureux de reconnoitre la bravoure et 
Ies solides qualitds militaires de larmde Roumaine. Le 
succes de Rahova ap- partient tout entier aux armes 
Roumaines. 

într-un consiliu de război ţinut la împăratul se 
hotărăște (13 noiembrie) ca trupele noastre să continue 
operaţiile în Bulgaria apuseană, și Rahova cu Nicopole 
să rămînă ocupate tot de noi pînă la încheierea păcii. 
(Administraţia civilă o păstrează rușii.) Dar încercările 
lui Brătianu de a ne asigura participarea la viitoarele 
tratări de pace nu primesc de la împăratul Aleksandru 
nici un răspuns lămurit. 

în urma acestui consiliu de război se face o nouă 
împărțire a armatei române: diviziile a Il-a, a Il-a și a 
IV-a formează Coipul I sub generalul Cemat înaintea 
Plevnei, Divizia I și Divizia de rezervă din Calafat, 
Corpul II sub generalul Haralambie cu menirea de a 
opera în Bulgaria de la apus. Colonelul St. Fălcoianu 
fusese numit încă din octombrie șef al Statului-Major 
General în locul colonelului C. Barozzi, trecut ca 
director la Ministerul de Război. 

Cu sosirea iernii comunicaţia spre România devine 
nesigură, podul de la Nicopole e zilnic ameninţat de 
gheţuri, cel de fier (de mult comandat în Rusia) se 
întîrzie prin obișnuita neglijenţă a administraţiei rusești; 
trupele suferă de lipsa lemnelor de foc. Pe de altă parte 
însă mijloacele de rezistenţă ale lui Osman Pașa, de cînd 


"Ceea ce nu împiedică înaintarea lui Slăniceanu la rangul de 
general și revenirea sa la Ministerul de Război în cabinetul Ion 
Brătianu. 


100 i s-a tăiat orice legătură cu lumea din afară, sînt 
sleite, și predarea Plevnei sau o încercare de ieșire nu 
mai pot întîrzia. 

De la 26 noiembrie, tunurile turcești își slăbiseră 
focul; la 27 îl încetară cu totul. 

în sfîrşit în memorabila zi de 28 noiembrie (10 
decembrie) 1877, la 7 1/2 ore dimineaţa, prin negura 
deasă, care împiedica vederea, bubuitul tunurilor din 
bateriile turcești de pe înălțimile de lîngă Vid 
semnalează începutul acţiunii finale. în curînd coloane 


de trupe din armata lui Osman trec peste cele două 
poduri de lîngă Opanez și năvălesc asupra redutei de la 
Gomi-Etropol. O dată cu ieșirea din Plevna, turcii 
părăsesc tabiile de la nord, și faimoasa redută nr. 2 de 
lîngă Griviţa, în care intră românii. Principele Carol 
dăduse dis-de-dimineaţă ordin generalului Cemat de a 
trimite 4 batalioane cu 3 baterii ale Brigăzii Sachelarie 
spre întărirea Diviziei a IV-a peste Vid. Acum aleargă în 
a doua redută a Griviței și aflînd aici că și Bucova e 
evacuată (It.-col. Algiu intrase acolo) poruncește Diviziei 
a Ii-a să înainteze pe toată linia. 

în acest timp grenadierii ruși de la Etropol nu pot 
rezista surprinzătorului atac al turcilor și pierd reduta 
cu 8 tunuri. Reduta următoare este de asemenea luată 
de asaltul turcesc. Dar peste puţin cele două divizii de 
grenadieri se reculeg, artileria începe a lucra cu putere, 
năvala turcilor este oprită. însă disperatele lor încercări 
de a-și sparge drumul înainte aduc diviziile rusești in 
cea mai critică situaţie. Se făcuseră 10 ore. în acest 
moment sosesc trupele române în flancul drept al 
dușmanului, pe cînd o brigadă a Diviziei a Il-a de 
grenadieri îl atacă de la stînga. Turcii sînt siliţi să se 
apere din trei părţi, iar alte cete ale lor, vreo 12 000 
oameni,  coborindu-se cu grămada din redute, îi 
înghesuie de la spate și le împiedică întoarcerea înapoi. 
Bătălia se învirtește în loc și acoperă cîmpul îngheţat cu 
mii de morţi și de răniţi. Măcelul continuă pînă la 
amiază. Trupele române din Divizia a Ill-a luaseră două 
redute de la Opanez cu asalt (Brigăzile Borănescu- 
Sachelarie și maiorul C. Pruncu, artileria comandată de 
generalul Manu); a treia redută de la Opanez se predă 
cu 7 000 oameni și 6 tunuri; iar divizia noastră a IV-a, 
înaintând spre Vid, se întâlnește cu brigada rusească de 
grenadieri, care înconjurase flancul stâng. Astfel armata 
turcă se vede pretutindeni împresurată. Să înainteze nu 
mai poate, și drumul spre Plevna înapoi îi este tăiat. 
Osman Pașa, sărind de pe calul împușcat sub el, e rănit 
la piciorul stâng și transportat într-o 


101 căsuţă lingă podul de piatră peste Vid. La ora 1 
după-amiază apărătorul Plevnei, pierzînd orice nădejde 
de scăpare, poruncește să se ridice steagul alb și trimite 


un sol la cel mai apropiat comandant al trupelor 
potrivnice. 

Acesta e colonelul Cerchez, care prin focurile 
turcești înaintase de la Bucova spre Vid. Colonelul 
Cerchez, însoţit de coloneii Arion și Berindei, urmează 
pe trimisul turc și împreună intră în căsuţa de lîngă pod, 
unde dau de Osman. Cu respect salută ofiţerii români pe 
marele ostaș; acesta le declară predarea sa și a armatei, 
și,  oferindu-și sabia, încredințează  mărinimiei 
biruitorilor pe sol- daţii săi și pe locuitorii din oraș. 
Colonelul Cerchez, adînc mișcat, refuză sabia eroului de 
la Plevna pînă va hotărî principele Carol; dar sosind 
generalul Ganețki împreună cu adjutantul împăratului, 
generalul Strukov, acesta cere lui Osman Pașa sabia și 
necondiţionata predare a întregii armate. în starea 
disperată în care se află, Osman stă cîteva timp pe 
gînduri, apoi fără a zice un cuvînt își descinge sabia 
împodobită cu pietre scumpe — un dar al sultanului — și 
o predă în mîinile rusești. 

Principele Carol, la știrea predării lui Osman, trece 
prin Opa- nez, unde e primit cu entuziasm de Divizia a 
Ill-a, și îndreptîn- du-se spre Vid, de-abia poate înainta 
prin  învălmășeala  neînchipuită a coloanelor de 
prizonieri cu escortele lor, a transporturilor de răniţi, a 
miilor de care cu locuitorii fugari din Plevna. Aproape 
de pod se întâlnește cu trăsura păzită de călărași din 
Regimentul 3, care ducea pe Osman spre orașul pustiit; 
lîngă el se afla Tevfic Pașa, iscusitul inginer-constructor 
al întăriturilor de pămînt din jurul Plevnei. Osman, 
sprijinindu-se de coșul trăsurii, se ridică în picioare, iar 
principele îi întinde mîna și-i exprimă cu căldură ad- 
mirarea sa pentru eroica apărare. 

A doua zi, 29 noiembrie, domnul României însoțește 
pe împăratul Aleksandru al Ii-a și pe marele duce 
Nicolae la intrarea solemnă în Plevna și primește din 
toate părțile felicitări pentru partea ce a luat-o armata 
română la mult așteptata cucerire. Osman Pașa este 
adus înaintea lor. împăratul îi restituie sabia, și nume- 
roșii ofiţeri ruși și români care umpleau curtea îi fac 
ovaţii. Ilustrul prizonier este apoi escortat pînă la 
București și de aici spre Kiev în Rusia, unde rămîne pe 
timpul cît mai ţine războiul. La întoarcerea în 
Constantinopol (martie 1878), padișahul, hărăzin- du-i 
numele de Gâzi, îi încinge sabia vechiului sultan Abdul- 


Ha- mid I, „biruitor ca tine". 

Cu luarea Plevnei soarta războiului este ca și 
hotăriîtă, iar participarea armatei române se apropie de 
sfîrşit. La 1 decembrie 1877 principele Carol, printr-un 
ordin de zi citit de prințul Imeri- tinski, depune comanda 
peste armata rusă de la vest, și la 5 decembrie 
împăratul Aleksandru sosește în București, de unde își 
continuă drumul spre Petersburg. în ultimele două 
consilii de război, ţinute la împăratul între principele 
Carol și marele duce Nicolae cu generalii Todleben, 
Miliutin, Obrucev și Nepokoicițki, se dispune pe de o 
parte reînceperea acțiunii lui Gurko și a lui Radeţki în 
Balcani, lăsîndu-se în observarea Corpului Zimmermann 
din Dobrogea cadrilaterul Rusciuc-Silistra-Șumla-Vama; 
pe de alta se menţine planul ca trupele române, care 
încă de la 17 noiembrie ocupaseră Lom-Palanca, să 
atace Vidinul spre a curăţi ţărmul drept al Dunării de 
rămășițele armatei turcești. Totodată se iau măsurile 
necesare pentru prizonierii de la Plevna: 404)00 de 
soldaţi cu 10 pașale și 2 128 ofiţeri căzuseră aici în 
mîinile alia- ţilor. Dintre ei, 15 000 de Oameni aveau să 
fie internaţi în România, ceilalți să fie escortaţi de una 
din diviziile noastre pînă la granița rusească. 

Conform acestor dispoziţii principele Carol, după ce 
a înaintat generali pe coloneii M. Cerchez și G. 
Anghelescu și a distins pe generalul Mânu și mulţi alţi 
ofițeri pentru meritele lor în război, ordonă la 7 
decembrie ultima împărţire a armatei române. Corpul 
de Vest, sub comanda generalului Haralambie cu 
diviziile I și a IV-a (colonel Lecca și general G. 
Anghelescu, șefi de stat-major Băicoianu și Argetoianu, 
artileria sub Horbaţchi), ceva mai tîrziu și cu Divizia a 
Il-a (general Cerchez), e destinat să opereze spre Vidin; 
o Divizie de rezervă sub colonelul Slăniceanu rămîne în 
Calafat; iar Divizia a Il-a sub generalul Racoviţă e 
întrebuințată la escortarea prizonierilor pînă la Prut. 

Acum în sfîrșit domnitorul se poate întoarce la 
București. De șase luni lipsea din capitala ţării. Dar 
tocmai în zilele de 7, 8 și 9 decembrie un nemaipomenit 
viscol acoperă întreaga vale a Dunării, din Balcani pînă 
în Carpaţi, cu dealuri de zăpadă. Gerul ajunge la 22 
grade, și precum aduce tuturor trupelor active cele' mai 


grele suferințe, pricinuiește moartea multor răniţi și 
prizonieri. Liniile de etape de la Plevna spre București 
sînt însemnate cu cadavrele celor degeraţi. 

De-abia la 10 decembrie principele poate porni din 
Poradim și spre noapte ajunge pînă la Nicopole. Cu 
primejduirea vieţii trece a doua zi Dunărea într-o șalupă 
(sloiurile de gheaţă rupseseră 

decembrie la Pitești. Aici primește adresele 
parlamentului, deschis de la 15 noiembrie (adresele 
erau să-i fie aduse pe cîmpul de război, dar delegaţia 
parlamentară se troienise în Caracal), și la 15 
decembrie își face cea mai sărbătorită intrare în 
capitală. 

între acestea, pe ţărmul drept al Dunării, armata 
română înaintează spre Vidin. Divizia I ocupă la 10 
decembrie  Arcer-Palanca, și la 12 decembrie 
recunoașterile Regimentului 2 de la Călărași se întind 
pînă la Vitbol, aproape de Vidin. în aceeași zi generalul 
Gurko cu 80 000 oameni sosește la Orhanie: în timp de 
nouă zile, după grozave opintiri și cu pierderea a mii de 
soldaţi, își termină faimoasa a doua trecere peste 
Balcani în mijlocul iernii și ocupă Sofia. Și generalul 
Radețki străbate pasul Șipca, silind pe Vezel Pașa cu 25 
000 oameni să capituleze, și la 29 decembrie intră în 
Cazanlic. 

Tot la 29 decembrie colonelul Lecca, după o luptă de 
două ore,«dungă pe turci din Nazir-Mahala și Vitbol și 
încinge astfel blocarea Vidinului, desăvîrșită spre sud- 
vest prin ocuparea Adliei de către sîrbi. Cetăţuia 
Belgradjic, la 50 kilometri în sudul Vidinului, inatacabilă 
în vîrfurile ei de stîncă, rămîne sub observarea Brigăzii 
Cantilli. 

în ziua de 12 ianuarie 1878, pentru a mai strînge 
împresurarea Vidinului, apărat de 12 000 turci sub Izet 
Pașa, se face un atac general asupra redutelor înaintate. 
Era iarăși o zi de ceaţă. Divizia I izbutește în curînd să 
ia Rupcea și Rainovcea. Divizia a IV-a operează în 
contra Tatargicului și Noveselei, dar Brigada Cruţescu 
fiind slab condusă, numai Tatargicul se poate lua, 
Novosela rămîne în mîinile turcilor.! însă cele mai 


importante obiecte ale atacului erau Smiîrdanul și 
Hinova. Aceste poziţii alcătuiau cheia Vidinului. După- 
amiază, în urma acțiunii diviziilor I și a IV-a, generalul 
Haralambie dă ordin Diviziei a Il-a, sub generalul Cer- 
chez, să înceapă asaltul. Dintre trupele de atac, 
comandate de lt.-col. Cotruţ, Regimentul 4 de linie, în 
cap cu maiorul Stoilov, năvălește la centru asupra celor 
două redute de la Smîrdan, pe cînd maiorul Teleman din 
Regimentul 6 de linie ocolește poziţia și sosește în 
momentul cel mai critic pentru a întări lupta crîncenă a 
Regimen- 


"Ceea ce nu împiedică mai tîrziu înaintarea colonelului Cruţescu 
la rangul de general. 

Divizia I și condus de It.-col. Holban cu maiorul Stroja, 
se repede prin apa și gheţurile pîrîului Delena și cu mari 
pierderi ocupă reduta Hinova. — La 6 ore seara 
succesul însemnatului atac este asigurat. 


Aceasta a fost cea din urmă izbindă a armatei 
române, căci deși mai ales acum bombardarea Vidinului 
reîncepe cu energie, toată acțiunea este întreruptă prin 
încheierea armistițiului. Luptele încetează la 19 
ianuarie pretutindeni. După o convenţie încheiată între 
generalul Mânu și Izet Pașa, trupele române intră la 12 
februarie în Vidin; la 13 februarie Suleiman-Efendi 
cedează colonelului Cantilli garnizoana Belgradjicului. 


în contrast cu glorioasele fapte de război povestite în 
paginile precedente, acțiunea diplomatică de care 
trebuie să ne ocupăm acum aruncă o altă lumină asupra 
politicii guvernului nostru liberal. 

încă de la 27 decembrie ministrul de război turc 
deschisese cu rușii vorba de armistițiu. Dar marele duce 
Nicolae răspunde că fără stabilirea simultană a 
condiţiilor de pace nu poate trata. După ce la 8 ianuarie 
și Adrianopolul cade in mîinile rușilor, Turcia nu mai 
rezistă, și în ziua de 19/31 ianuarie 1878 se semnează la 
Adrianopol protocolul „constatind acceptarea bazelor 
prealabile de pace și convenţia de armistițiu”. 


Guvernul român, neliniștit îndată ce află despre 
începerea tratativelor, stăruie din nou să participe la 
ele. Pentru aceasta trimite la 2 ianuarie pe colonelul E. 
Arion în Cartierul General rus de peste Balcani, a cărui 
cancelarie diplomatică se afla sub direcţia dlui de 
Nelidov. Dar la notificarea misiunii colonelului Arion, 
Ne- lidov răspunde (9 ianuarie) că dorințele noastre 
trebuie adresate direct la Petersburg. Din Petersburg 
însă ne telegrafiază agentul nostru diplomatic, generalul 
I. Ghica, că după vederile rusești România nu poate 
figura la tratativele de pace, nefiindu-i încă recunoscută 
independenţa din partea Puterilor Europene, și că pînă 
atunci datoria de a-i reprezenta interesele cade in 
sarcina Rusiei. 

Și într-adevăr, protocolul de la Adrianopol se 
semnează fără știrea, necum participarea noastră, și tot 
astfel se încheie între Rusia și Turcia Tratatul 
„preliminar" de la San Stefano (19 februarie 1878), care 
la art. 2 stipulează recunoașterea independenţei Româ- 
niei din partea înaltei Porţi, însă la art. 18 atribuie 
Rusiei „san- 105 djacul Tulcea", cu rezerva facultăţii de 
a-l schimba contra Basarabiei noastre. 

în zadar mai intervine guvernul român pe lingă 
diplomaţia rusă și pe lingă reprezentanţii celorlalte 
Puteri. Nelidov răspunde colonelului Arion, cu oarecare 
ironie, că — după presupunerea sa — toate condiţiile 
românilor trebuiau să fi fost stabilite de ministrul 
Brătianu în întrevederile cu împăratul Aleksandra la 
Poradim! lar Gorceakov întîmpină că redobîndirea 
Basarabiei e o chestiune de demnitate pentru Rusia, că 
de altminteri acel teritoriu nu fusese dat „României", ci 
„Moldovei", și că — în lipsa unei bune înţelegeri cu noi 
— stipularea definitivă o va face cu Puterea Suzerană.! 

Faţă cu atitudinea hotărită a Rusiei în această 
chestiune , ce ne puteau folosi guvernele statelor mai 
îndepărtate? Austria se gindea la interesul său imediat 
și aștepta îndeplinirea celor convenite la Reichstadt 
(Bosnia și Herţegovina); principele Bismarck se rezerva 
pentru rolul de „samsar cinstit" în viitorul congres; am- 
basadorul Angliei din Viena explica lui Bălăceanu că 
Puterile nu au obiceiul să intervină în certurile dintre 
„aliați", și lordul Lyons spunea lui Callimachi-Catargi, la 


Paris, că retrocedarea Basarabiei o crezuse de mai 
înainte aprobată de guvernul român. 

Firește! Cine să-și fi închipuit că, după cunoașterea 
pretențiilor rusești asupra Basarabiei, armata română 
trecuse Dunărea în ajutorai celor „abîmaţi" la Plevna, 
fără o prealabilă înţelegere precisă asupra condiţiilor 
politice și teritoriale? 

Așa fiind lucrurile, nici rezoluția unanimă a 
parlamentului nostru de la 26 ianuarie 1878 în contra 
oricărei  înstrăinări și compensări teritoriale, nici 
platonica ameninţare cu rezistența armată nu schimbă 
situaţia. Atît numai, că ne învrăjbește raporturile cu 
Rusia și înlătură de la sine interesanta încercare făcută 
prin Ignatiev de a ne ademeni cu propunerea tronului 
Bulgariei pentru domnitorul României. 

Dar și cu alte puteri raporturile Rusiei ajung la 
oarecare tensiune. Partea ce și-o făcuse Imperiul de la 
Nord în Tratatul de la San Stefano era excesivă și 
atingea interesele generale ale Europei. Crearea unui 
principat bulgar de o așa mare întindere dădea puterea 
asupra Peninsulei Balcanice in mîinile panslavismului; 
iar îndărătul cedării Dobrogei și a retrocedării 
Basarabiei se ridica întreaga chestiune a Dunării. 


"Vezi mai sus pp. 81-82. 

în Austria crește rezistenţa în contra tendinţelor 
rusești, și ungurii se dedau la manifestări zgomotoase în 
favoarea Turciei. Anglia încuraja protestul grecilor în 
contra proiectatei preponderenţe bulgare și o notă a 
lordului Salisbury (numit ministru de externe în 
cabinetul Beaconsfield) dă tuturor nemulțumirilor cea 
mai energică expresie (1 aprilie 1878). 

Rușii se văd siliți să admită întrunirea unui congres 
al Marilor Puteri, în care să se revizuiască stipulările 
numai bilaterale de la San Stefano și să se încheie 
pacea printr-un tratat european. De altminteri Rusia 
prevăzuse însăși această eventualitate și calificase actul 
de la San Stefano din capul locului de preliminar. Astfel 
se deschide la 2/14 iunie 1878 Congresul de la Berlin. 


înainte însă de a vorbi, în acest scurt rezumat istoric, 
despre cele petrecute la Congresul din Berlin, trebuie 
să ne coborim privirile spre Camera noastră din 
București, pe care la sfirșitul capitolului precedent o 
lăsasem în momentul cînd își retrăgea acuzarea în 
contra miniştrilor conservatori după alegerea de 
deputat a generalului Florescu și a autorului acestei 
scrieri. 

Ce soartă au avut cele două alegeri in Camera 
liberală, ar fi de prisos să mai spunem, dacă incidentul 
nu ar fi cu deosebire caracteristic pentru nivelul 
intelectual al majorităţii guvernamentale de atunci; iar 
cunoașterea acelei majorităţi chemate să reprezinte 
„țara legală“ în una din cele mai grele situaţii istorice 
este necesară pentru explicarea celor întimplate la noi 
în timpul Tratatului de la Berlin și al aplicării lui. 

Generalul Florescu fusese ales la 24 ianuarie 1878 
de Colegiul I din Romanați. în ședința Camerei de la 13 
februarie comisia de verificare propune proclamarea 
deputatului; dar majoritatea, cu toată împotrivirea lui 
Costinescu, Chițu și Vemescu, numește un comitet 
judiciar pentru cercetarea alegerii contestate. De-abia 
la 16 martie se prezintă raportul comitetului. Și atunci 
Camera liberală, în acele excepţionale împrejurări 
politice, cînd Ţara după terminarea războiului se afla în 
faţa complicaţiilor premergătoare Congresului de la 
Berlin și cînd, în urma retragerii acuzării ministeriale, 
era în drept să se aștepte anume la conlucrarea tuturor 
bărbaţilor ei de valoare, invalidează cu 57 voturi contra 
17 alegerea generalului Florescu pe temeiul 
discursurilor unor deputaţi ca Andrei Vizanti, Pantazi 
Ghica și Eliodor Vergati. 

Ce însemnătate mai putea avea Camera, dacă nici 
acele grave împrejurări generale nu fuseseră în stare 
să-i dea un grăunte de simţ politic! 

Alegerea deputatului Colegiului I din Iași ajunge în 
dezbaterea Camerei la 6 februarie. Comisia de 
verificare propune și aici proclamarea deputatului; însă 
Camera primește, cu 47 voturi contra 36, o propunere a 


lui Al. Holban (pe atunci tot fracţionist), care, începînd 
cu fraza „contest alegerea*t, sfirșește cu fraza „conchid 
la invalidare“. în zadar G. Vemescu și P. Grădișteanu, în 
corect parlamentarism, cer conform acestui vot 
proclamarea deputatului, deoarece invalidarea propusă 
nu întrunise cele două treimi regulamentare. Holban, 
Dimancea și Pantazi Ghica, în urma anunţării votului, 
schimbă sensul propunerii, Camera numește iarăși un 
„comitet judiciar“, compus din Locusteanu, 
Pătărlăgeanu, Dimancea, Pantazi Ghica și Eraclide. 
Comitetul tărăgănează lucrarea; de abia pe la martie se 
duce să facă „ancheta judiciară*+ asupra alegătorilor din 
Iași. Rezultatul e un raport final, care se pronunţă 
firește pentru invalidare. La noua discuţie, în ședința de 
la 1 aprilie 1878, Holban atacă iarăși alegerea ieșeană 
și vorbește, ca și în rindul trecut, în contra unor 
pretinse teorii filozofice ale candidatului ales. Atunci 
însă intervine prezidentul Camerei, C.A. Rosetti, și 
sfîrşitul fenomenalei discuţii merită să fie reprodus din 
Monitorul oficial. 


A. Holban!'. Domnilor, nu voi să trec nici de filozof nici de 
învăţat universal, dar ţin să constat că tot ceea ce zic este exact, 
ţin să probez că am dat o interpretare justă, veridică, înaintea dvs. 
în privința doctrinei acestei școli funeste, care în Moldova se 
numește „nouă direcție** și al căreia dl Maiorescu este fundatorul 
și marele profet. lacă am aici evanghelia acestei școli, Convorbiri 
literare, unde sînt traduse și propagate de dl Maiorescu principiile 
lui Schopenhauer. 

D] președinte: Să-mi dea voie dl orator a-i atrage atenţia că, 
dacă ne vom pune pe tărîmul acesta, ne-am putea pe toată ziua 
exclude unii pe alții sub pretextul opiniilor ce profesăm. (Zgomot.) 

Voci: Prea bine. 

Dl președinte: Nu este permis, mai cu seamă unui partid 
democratic, să atace o alegere pentru opiniile filozofice ale 
candidatului, și protestez din parte-mi. 

A. Holban: înainte de toate, Partidul Naţional Democratic și 
Liberal are de cea întîi datorie să apere proprietatea, onoarea și 
castitatea familiei, patria... are de datorie să propage în popor 
onoarea, moralitatea, virtutea, 

concubinajul, dreptul de bătăi cu biciul, disprețul amorului de 
patrie și sentimentelor de onoare... Aceste lucrări sînt bune la 


sălbatici, nu la noi... 

DI președinte: Şi noi am fost acuzati că sîntem contra 
proprietăţii, contra familiei, și de multe altele, și cu toate acestea 
faptele noastre au dezminţit acele acuzări. Eu protestez contra 
acestei discuţii, protestez pentru că se aduce la bara acestei 
Adunări opiniile filozofice ale aleșilor. Cu toate acestea, dacă 
Adunarea primește discuţie pe acest tărim, nu am decît a mă 
supune. 

Voci: Nu, nu, protestăm și noi. 

DI președinte: Pun la vot, dacă Camera primește să se discute 
opiniile filozofice. 

A Holban: Nu mai puneţi la vot, domnule președinte, căci 
atunci renunţ la cuvînt. 

— Se pune la vot închiderea discuţiei și se primește. 

— Se pun la vot concluziile raportului, și rezultatul scrutinului 
este cel următor: 


Votanti cea ao tea aa i aaa poa ar 71 
Majoritate de două treimi................ 48 
Bile albe pentru concluzii.............. 45 


Mai lipsesc trei voturi pentru invalidare, cînd însuși 
prezidentul Camerei, coborindu-se de pe scaunul său, 
pune ostensibil în umă o bilă neagră în contra 
raportului, ceea ce mai atrage cîteva bile în același 
sens; și astfel autorul acestei scrieri este proclamat 
deputat al Colegiului 1 de Iași 68 de zile după alegere.! 

De la o asemenea Cameră ce ajutor putea primi 
guvernul în așa grea situaţie internaţională?- 

Era fără îndoială om politic Ion Brătianu, dar istoric 
era numai Kogălniceanu, iar C.A. Rosetti era agitator de 
idei revoluționare; lor le lipsea pe atunci orice afinitate 
cu guvernele europene conduse de conservatori. însă 
prin nefericita acuzare ministerială se deschisese un 
abis între liberalii și conservatorii din România. Nici o 
consfătuire măcar nu se încercase. Și într-un moment 
cînd conlucrarea tuturor capacităţilor țării de abia ar fi 
fost de ajuns, gu- 


eîn două articole, publicate în Timpul de la 8 februarie și 9 aprilie 
1878, Eminescu — redactorul ziarului — cu neîntrecuta virulență a 
stilului său, caracterizează acea discuţie a Camerei, precum și 
ignoranta celor ce falsificau pe idealistul Schopenhauer. — De atunci 
încoace au dispărut din parlamentul nostru doctrinele filozofice. 
Numai dl Dimitrie Al. Sturdza mai continuă tradiţia, pe care însuși dl 
Holban a părăsit-o de mult, și ne mai atacă (ședința Senatului de la 


22 decembrie 1895) pe tema „pesimismului* lui Schopenhauer. 

însemnată a lor. în chiar partidul său, ministrul- 
prezident, în urma Convenţiei cu Rusia, se dezbinase de 
Dimitrie Brătianu, de Ion Ghica, de Dimitrie Sturdza. Ce 
e drept, în timpul tratativelor pentru convocarea Con- 
gresului de la Berlin, Sturdza a publicat în limba 
germană o broșură bine intenționată, deși scrisă cu prea 
multă ură în contra Rusiei. Și Ion Ghica a fost 
înduplecat să primească o misiune în Anglia; poate își 
mai făcea iluzii asupra sprijinului englez. Dar ce ne 
putea folosi o broșură și cum era să ne ajute Anglia? 
Isteţul Disraeli-Beaconsfield aflase despre pretenţiile 
Rusiei asupra Basarabiei încă din mai al anului trecut 
1877 (înainte chiar de Kogăl- niceanu sau cel puţin 
înainte de epoca mărturisită de Kogălnicea- nu în 
Cameră), și dacă în Memorandumul de la 18/30 mai 
1878 mai vorbește de Basarabia, este numai ca presiune 
în contra Rusiei, cu care ajunge îndată la o înţelegere 
secretă asupra modificării Tratatului de la San Stefano 
în interesul englezesc. Și cu Turcia încheie Beaconsfield 
la 4 iunie 1878 o convenţie secretă, și-și asigură insula 
Cipru. Cu aceste două tratate în buzunar, englezul se 
duce liniștit la congres, fără a se mai preocupa de 
soarta României. 

Și astfel în faţa areopagului european guvernul 
nostru se află redus la insuficienţa partidului său. Sub 
asemenea auspicii, lon Brătianu și Mihail Kogălniceanu 
sosesc la Berlin și în preziua deschiderii congresului cer 
de la principele Bismarck, prezidentul desemnat, să fie 
admiși au sein du Congres, afin dy exposer et dd- 
fendre les droits de leur pays, înainte de a primi un 
răspuns, îi mai prezintă la 12/24 iunie un memoriu, ou 
sont rdsumds les points dont la Roumanie sollicite 
T'adoption par VEurope. 

Aceste puncte erau cinci. Patru se impuneau de la 
sine și ar fi fost formulate de orice guvern român. Le 
cităm din memoriul delegaților noștri în ordine inversă: 
1) Recunoaşterea sau „consacrarea definitivă" a 
independenţei. Memoriul mai adaugă aici cererea 
neutralizării teritoriului, deși era de prevăzut că nu ni 
se va acorda, și Rusia ne declarase de mai înainte că ar 


considera cererea ca o ofensă. 2) Indemnizarea pentru 
cheltuielile războiului. 3) Insulele din Delta Dunării și 
Insula Şerpilor. 4) Oprirea armatelor rusești de a trece 
peste teritoriul român în timpul aproximativ de doi ani, 
ce Rusia și-l rezervase la San Stefano pentru ocuparea 
Bulgariei. 

Dar in privinţa punctului al cincilea, care în memoriu 
este pus cel dinţii, exista pe atunci în ţară și există și 
astăzi în judecata 


110 oamenilor politici cea mai pronunţată controversă. 
Era vorba de greaua alternativă: sau de a refuza 
retrocedarea celor 3 districte din Basarabia, sau de a 
consimţi la inevitabilul fapt primind însă o mare 
compensație teritorială și financiară. Bismarck ne 
sfătuia să ne hotărîm pentru a doua parte a alternativei. 
(Tenez la drag”e hautel|) în acest caz chiar Rusia, 
scăpînd de imputarea ingratitudinii și a răstălmăcirii 
Convenţiei de la 4 aprilie cu „integritatea teritoriului", 
ne-ar fi ajutat să obținem o foarte largă despăgubire (se 
vorbea de atribuirea Dobrogei cu teritoriul de sud-vest 
pînă la Vama-Rusciuc și de 200 milioane franci). 
Principele Carol pare a fi înclinat spre această soluţie; și 
Kogălniceanu ar fi preferat-o. Dar Ion Brătianu a stăruit 
cu toată puterea în sensul celălalt, și astfel memoriul 
cere de la congres ca nici o parte a teritoriului actual să 
nu fie dezlipită de România. Așa zicea și moţiunea lui 
Vemescu, votată de parlament la 26 ianuarie. 

Aceste cinci puncte le mai susţin amîndoi delegaţii 
noștri și din viu grai înaintea congresului, în unica 
ședință la care sînt admiși, în cea de la 19 iunie (1 iulie). 

Și rezultatul? 

Cînd după multele deliberări reprezentanţii Puterilor 
Europene semnează la 1/13 iulie 1878 Tratatul definitiv 
de la Berlin, care modifică pe cel preliminar de la San 
Stefano, precum și pe cel de la Paris din 30 martie 
1856, ei prevăd în articolele 22 și 43 pînă la 56 
dispoziţiile relative la România și din cele cinci puncte 
cerute ne atribuie Delta Dunării cu Insula Şerpilor, ne 
impun retrocedarea districtelor din Basarabia, ne dau 
Dobrogea cu o linie de graniţă (mai pe urmă defavorabil 
fixată) de la răsărit de Silistra pînă în sud de Mangalia 
spre nou creatul Principat al Bulgariei, nu admit vreo 
altă despăgubire pentru cheltuielile noastre de război, 


ne obligă să suferim trecerea trupelor rusești pe timp 
de un an, pînă cînd acestea vor avea să evacueze 
Bulgaria; iar recunoașterea independenţei Statului 
nostru, pentru care ni se admite acum în sfirșit numele 
de România, o supun — pe lîngă condiţia retrocedării 
Basarabiei — și la condiția modificării articolului 7 din 
Constituţia noastră în sensul toleranţei religioase la 
exercitarea drepturilor politice. 

Hotăririle congresului european produc o adîncă 
deceptie în ţară. La pierderea Basarabiei se aștepta 
lumea noastră politică; dar că, după o așa jertfă, nici 
independenţa nu ni se recunoștea fără condiţii 
prealabile, aceasta trecea peste temerile celor mai pesi- 
111 mişti. Nu e vorba, influența ce o avusese fracţia 
„liberă și independentă" asupra Constituantei de la 
1866 întru nechibzuita redactare a articolului 7 trebuia 
să se pedepsească odată, dar chiar în acest moment, în 
mijlocul avîntului general al ţării, după o glorioasă 
participare la război, dispoziția Tratatului de la Berlin ni 
se înfățișa ca o umilire nemeritată. 

Cu un asemenea rezultat al diplomaţiei sale, situația 
ministerului Ion Brătianu devine foarte grea în ţară. 
Crescînda opoziţie îl face răspunzător de toată 
neizbînda politicii externe și acuză Partidul Liberal 
pentru temeritatea de a fi voit să conducă Statul român, 
în cele mai grele momente, cu excluderea desăvirșită a 
conservatorilor prin o acuzare ministerială, care ea 
însăși după felul ei trebuia să slăbească încrederea 
Puterilor străine în dezvoltarea noastră viitoare. 

Brătianu însă se menţine cu orice preţ la guvern, nu 
numai pînă la îndeplinirea condiţiilor Tratatului de la 
Berlin, ci și mai pe urmă, caută deocamdată să arunce 
vina asupra lui Kogălniceanu, care iscălise Convenţia de 
la 4 aprilie (deși o cunoștea numai de cîteva ore, pe cînd 
Brătianu o dezbătuse și stabilise cu luni întregi 
înainte!), împacă elementele recalcitrante din Partidul 
Liberal prin chemarea lui Sturdza în minister și 
trimiterea lui Dimitrie Brătianu la Constantinopol, știe 
să ademenească pe foștii miniștri acuzaţi N. Kretzulescu 
și V. Boerescu, pe care îi introduse în cabinet, spre a 
obţine cu ajutorul lor cele două treimi ale voturilor 
cerute pentru revizuirea articolului 7 din Constituţie, și 


împrospătînd astfel - cu puţin scrupul, dar cu multă 
abilitate - vaza Partidului Liberal, izbutește la 14 martie 
1881 să încoroneze aspiraţia națională de la Divanurile 
Ad-Hoc încoace prin proclamarea Regatului. 

De aceea, oricîte întîmpinări se pot face și le-am 
făcut și noi în paginile precedente în contra acţiunii 
politice a guvernului liberal din acea epocă, meritul lui 
Ion Brătianu de a fi participat la război și de a fi 
provocat proclamarea şi recunoașterea Regatului 
rămîne covîrșitor. Numele său este pentru totdeauna 
împreunat cu cel mai mare eveniment al Istoriei noastre 
contemporane. 


Întrerupînd aici șirul acestei expuneri, pentru a-l 
continua în volumul al treilea pînă la căderea 
ministerului Ion Brătianu, ne mărginim cît pentru 
volumul de faţă la reproducerea discursurilor ţinute de 
noi în Cameră de la 16 martie 1881, Fiindcă din ele se 


112 vor înțelege mai bine diferitele faze ale mișcării 
politice, mai ales în ceea ce privește aplicarea Tratatului 
din Berlin, primirea Do- brogei și revizuirea articolului 7 
din Constituţie. 

înainte însă de a termina, se cuvine să ne dăm seama 
de progresul ce l-a făcut ţara după războiul de la 1877 
întru consolidarea monarhiei ereditare, a cărei 
importanţă am încercat să o arătăm din primele pagini 
de introducere ale acestei scrieri. 

Principele Carol, de-abia hotărit să-și continue 
domnia în urma celor intîmplate la 10 martie 1871, se 
văzuse, după cinci ani de minister conservator, din nou 
ameninţat prin „Conspirația de la Mazar-Pașa“. Cu o 
rară prudenţă politică, în prevederea izbucnirii crizei 
orientale, domnitorul își formează ministerul de la iulie 
1876, din chiar mijlocul conspiratorilor și încredințează 
lui Ion Brătianu și lui C. A. Rosetti conducerea ţării. Dar 
prudenta politică e o însușire personală (și însușirile 
personale sînt o condiție neapărată pentru prima 
întemeiere a unei dinastii) care nu bate la ochi, care nu 
poate fi apreciată în valoarea ei decît după o vreme mai 
îndelungată și numai de un număr restrins de oameni. 
Și tenacitatea principelui in urmărirea ţelului, răbdarea 


și indulgenţa sa, înălțarea peste orice simțămînt de 
răzbunare,  neobosita regularitate în îndeplinirea 
zilnicelor datorii, lipsa de orice intrigi, de orice 
camarilă, de orice amestec în relaţiile private, 
exemplara viață casnică — toate aceste semne de 
caracter, în așa contrast cu unele domnii precedente, 
erau prea intime prin natura lor pentru a produce un 
efect imediat în publicul cel mare. Pe de altă parte, 
curentul economic al ţării nu avusese încă timp și 
mijloace să se deștepte; rețeaua căilor ferate era de 
abia terminată în linia principală. Iar armata, deși foarte 
mult sporită și îmbunătăţită în organizarea ei, sta tot 
apăsată sub greutatea nopţii de la 11 februarie 1866. 
Nimic nu se întîmplase ca să-i regenereze spiritul din 
fundament 

Raportul între Domn și Ţară nu era dar închegat. 
Lipsea ceva hotăritor, ceva care să poată contopi 
cugetul poporului cu dinastia ce și-o alesese de formă. 

Atunci intervine războiul, și deodată starea lucrurilor 
se schimbă. Ostași din toate unghiurile ţării, adunaţi 
sub conducerea domnitorului, se întîlnesc cu el de la om 
la om. El le stă înaintea ochilor ca o pildă vie la grelele 
nevoi. împreună cu ei suferă și el și se îmbărbătează și 
el. Sub acoperișul de paie al colibei de la Po- 113 radim, 
pe ploaie și pe ger in cîmpul liber, cînd mai bine, cînd 
mai rău hrănit, mergînd ziua și noaptea în mijlocul lor, 
expunîndu-se la gloanţele dușmanului, căutînd de răniţi, 
dar și poruncind unei armate ruse și stînd alături de 
pravoslavnicul împărat, deopotrivă cu el: pe acest 
domnitor românul din popor îl simte pentru întîiași dată 
ca domnitorul sâu, la El se uită, de El este mîndru, în El 
a prins încredere. Și cînd se întorc de la război soldaţii 
și ofițerii, cu fala biruinței smulse după atitea jertfe, 
statul român are o armată și un popor care a început să- 
și simtă misiunea, să se priceapă ca un întreg și să-și 
împămîntenească pe domnitorul pînă atunci străin, iar 
de acum înainte întrupat cu aspiraţia naţională ca o nă- 
dejde și o chezășie a viitorului. 

Și pe cînd principele Carol devine într-adevăr 
domnul României pe cîmpul de război, înăuntrul ţării 
principesa Elisabeta devine doamnă. Mai înainte încă, 


principesa se deosebise de toate semenele ei din Europa 
prin o neobișnuită îndeletnicire în ale literaturii și ale 
artelor frumoase. Sosită în ţară și învățind în curînd 
limba română, ea contribuise prin numeroase traduceri 
să lăţească în străinătate cunoașterea literaturii 
noastre, și scrierile sale originale, al căror cuprins era 
adesea luat din legendele române, atrăse- seră interesul 
oamenilor culți, mai ales din Germania, asupra vieții 
unui popor pînă atunci prea ignorat. Dar în starea în 
care ne aflam noi încă, activitatea literară era prețuită 
într-un cerc foarte restrins. Mai apropiată de ţară fusese 
o altă cugetare a principesei, și aceasta se și răspîndise 
pe alocuri în popor: îngrijirea de a face să se păstreze 
frumosul port naţional al ţărancelor române, care 
începea să dispară, stăruința de a-l introduce la curte și 
de a obliga damele române și străine să se 
împodobească la certe ocazii cu el. Și gustul, și mica 
industrie casnică, și întărirea simțămîntului etnic au 
cîștigat prin buna iniţiativă. 

Dar ceea ce într-adevăr a pătruns în simţirea 
maselor celor mari și le-a cucerit inima a fost acţiunea 
personală a doamnei întru căutarea răniților aduși de pe 
cîmpul de război. Cea mai grea sarcină umanitară se 
impusese deodată unei ţări pînă atunci așa de puţin 
pregătită. Căci unde era să ajungă pentru covîrșitoarea 
mulțime a victimelor unui crîncen război obișnuita 
organizare a serviciilor medicale militare, care de 
altminteri lucrau mai toate in Bulgaria? Cu miile soseau 
de peste Dunăre în România soldaţii răniţi, degeraţi, 
bolnavi, atît români și ruși, cît și turci, și cu sutele se 
cereau oameni pentru îngrijirea lor în ambulanţele 
improvizate. 

Aici societatea civilă era chemată să dea ajutorul său în 
cea mai largă măsură, și eforiile spitalelor din ţară, 
precum și societatea Crucea Roșie (prezident prinţul 
Dimitrie Ghica) au făcut tot ce au putut ele; era departe 
să fie de ajuns. Atunci  Elisabeta-Doamna, cu 
exceptionala sa putere de muncă, a organizat alături 
cea mai întinsă reţea de suplinire. Pe de o parte 
folosindu-se de relaţiile ce avea la curțile din Berlin și 
din Dresda, ne-a adus de acolo medici militari și surori 


de caritate, pe de alta a știut să deștepte în femeile 
române o activitate fără seamăn întru alinarea suferin- 
telor. Ce bine venea acum uşorul acces la curtea 
noastră (în această privință cea mai democratică din 
Europa), prin care principesa Elisabeta se aflase de 
mult în contact personal cu întreaga societate! Dame și 
domnișoare din toate treptele, dar mai ales și mai 
neașteptat din cele de sus, multe prin îndemnul 
compătimirii, altele prin măgulirea de a lucra alături de 
Doamna Ţării, se devotează celor mai grele îndatoriri. 
Stăpînindu-și aversiunea firească, asistă pe medici la 
operaţii, învaţă să schimbe pansamentele, se îngrijesc 
de măsurile igienice, dau doctoriile prescrise, se fac se- 
cretare pentru corespondența bolnavilor. Căci nu ca 
aparență de modă, ci în aspră realitate le deprinde 
doamna la serviciul ambulanţelor. Ea însăși supunîndu- 
se cea dintii în barăcile-spitale, ce și le alcătuise la 
Cotroceni sub conducerea doctorului Kremnitz, tuturor 
îndatoririlor. Cu nepilduită abnegaţie, îmbărbătează pe 
cei supuși la operaţiile chirurgicale, liniștește în braţele 
Ei proprii pe cei cuprinși de tetanos, dă celor în agonie 
o ultimă mîngiiere. 

După un asemenea exemplu pornit de sus, damele 
române instituie ambulante în Iași, în Ploiești, la Buftea, 
la Epureni, în multe alte locuri slujesc pretutindeni ca 
surori de caritate, unele însoțesc trenurile cu răniţi pe 
căile ferate, zi și noapte, de la Tumu Măgurele la 
București, de la București la Iași. 

Cum să nu fi rămas neștearsă în amintirea ării 
această faptă a Doamnei? Nu e sat locuit de români în 
care să nu fi pătruns renumele ei și să nu fie pomenită 
cu recunoștință „mama răni- ților". 

în așa chip Elisabeta-Doamna, dacă n-a avut fericirea 
să nască pe urmașul tronului, a contribuit totuși pentru 
partea sa la întemeierea dinastiei în ţara noastră. Și 
cînd la 1881, ca rezultat al războiului și al noii situaţii 
create statului, România se proclama Regat, coroana de 
oţel este în toată însemnătatea cuvîntului o coroană 
populară. 

Sub ministerul Brătianu. 
De la proclamarea Regatului pînă 
la 
Tratatul de la Londra 
14 martie 1881 — 26 februarie 1883 


Cu recunoaşterea României independente și 
pToclamarea Regatului se încheie prima epoca a 
renașterii noastre naţionale și începe o Eră nouă a 
politicii externe și interne. 

Vechiul program al Divanurilor Ad-Hoc de la 1857 se 
vede realizat și prin chiar aceasta încetează de a mai fi 
program, iar întărită viaţă publică își caută o nouă 
formulare a politicii viitoare. Pe cînd în cele interne 
activitatea de pînă acum nu putea tinde decit la 
așezarea fundamentelor generale ale Statului monarhic- 
constituţional, de-acum înainte se impune organizarea 
administrativă și reforma socială. 

O schimbare incisivă se face și în relaţiile 
internaţionale. Formal dependentă pînă atunci de 
suzeranitatea Turciei și pusă sub un fel de ocrotire a 
Marilor Puteri, România este acum de sine stătătoare și, 
fiind lipsită de garantarea neutralității sale, trebuie să-și 
aleagă pe a sa răspundere linia de purtare în politica 
europeană, întrucît se atinge de Dunăre și de Marea 
Neagră, de Carpaţi și de Balcani, adică de interesele ei 
vitale. 

Cea mai apropiată de aceste chestiuni oriental- 
europene, totdeauna grave pentru noi și acum îndoit de 
grave după dezlipirea de Turcia, era chestiunea Dunării. 
Căci dacă, după Tratatul de la Londra din 1871, Comisia 
Europeană a Dunării avea să fie reînnoită în aprilie 
1883, prin Tratatul de la Berlin această Comisie, la care 
ia acum parte și România, primise noua îndatorire de a 
elabora regulamentele de navigaţie de la Porţile de Fier 
pînă la Galaţi. încă de la 1879 și în chiar anul 1881 al 
proclamării Regatului aceste regulamente, care 


atingeau deopotrivă prestigiul suveranităţii noastre și 
interesul nostru material, preocupau statele 
reprezentate în Comisia de la Galaţi, și România trebuia 
să-și ho- 116 târască din vreme o atitudine a politicii 
sale externe, care, în mijlocul conflictului de interese ale 
Marilor Puteri, să-i asigure sprijinul celor 
preponderente. 

în linia dinţii sarcina unei asemenea hotărîri cădea 
asupra guvernului și a partidului său; dar nici opoziţia 
nu se putea scuti de ea. Căci atitudinea de luat in 
politica externă era de o însemnătate așa de capitală 
pentru ţară, incit toate partidele trebuiau să conlucreze 
la discutarea și fixarea ei. 


Cit pentru Partidul Conservator, constituirea lui 
formală în București se făcuse pe la începutul anului 
1880 prin înființarea unui Club, al cărui Comitet, după 
statute, avea să fie la Comitetul dirigent al partidului. 

Prezidentul Clubului bucureștean în anul 1880 era 
Manolache Costache Epureanu. în această calitate el 
însoțește publicarea primelor statute cu un așa-numit 
„Program" al Partidului Conservator, în care — ce e 
drept — recunoaște marea însemnătate și „răspundere" 
a noii situaţii, însă nu trece întru nimic peste obișnuitele 
generalităţi, cerînd în locul „formelor seci și frazelor 
goale, ființa adevărului", „protejarea" proprietăţii mici, 
„armonia" între proprietari și muncitorii agricoli, 
„Sfinţenia obligaţiilor" etc.; iar în privința relaţiilor 
externe cere „o politică modestă și chiar respectuoasă 
către toate Puterile, dar demnă și stăruitoare"... „o 
politică onestă și consecventă, care să ne concilieze 
bunăvoința și să inspire încrederea " — fraze anodine, 
lipsite de orice precizie și pe care le puteau subscrie și 
membrii partidului opus. Ce deosebire între acest 
elaborat și programul naţional de la 1857! Şi în ce şo- 
văire și confuzie s-ar fi aflat direcţia politică a ţării de la 
1857 pînă acum, dacă Divanurile Ad-Hoc, în locul celor 
cinci puncte precise, s-ar fi mulțumit cu fraze despre 
„sfinţenia obligaţiilor" și „fiinţa adevărului"! 

Insistăm asupra insuficienţei primului „program' 
publicat de Manolache Costache în numele Partidului 
Conservator, fiindcă el caracterizează starea spiritelor 
conducătoare din generația veche (și Costache 
Epureanu era desigur unul din cei mai spirituali re- 


prezentanţi ai acestei generaţii) în momentul cînd 
România independentă reclama o nouă formulare 
lămurită pentru o nouă direcţie politică.! 


*De altminteri, cită vreme Manolache Costache a prezidat Clubul 
conservator, autorul acestei scrieri nu a luat parte la ședințele lui. 
Ușurinţa cu care vechiul fruntaș 

Dar Manolache Costache încetează din viaţă la 7 
septembrie 1880, și la 20 decembrie același an se alege 
Lascăr Catargiu prezident al Clubului. în această 
constituire mai normală Comitetul dirigent al Partidului 
Conservator se compune la începutul anului 1881, pe 
lîngă Catargiu, din generalii Florescu și Mânu, Al. La- 
hovari, T. G. Rosetti, prințul Al. Ştirbei, Menelas 
Ghermani, Gr. 'Triandafil, Gr. Păucescu, P. Teulescu și 
autorul acestei scrieri. Organul partidului este Timpul, 
sub redacția lui Mihai Eminescu. P. Mavrogheni stă la o 
parte, atît pe vremea prezidenţei lui M. Costache, cît și 
mai tîrziu, după admiterea în Club a generalului Tell.! 
între membrii Comitetului nu figurează și nu voiau să 
figureze nici P. P. Carp, nici G. Gr. Cantacuzino. 

în sînul acestui Comitet trebuia acum să fie discutată 
atitudinea viitoare a Partidului Conservator, îndeosebi 
în politica externă. Aici situaţia partidului cerea mai 
ales o clarificare. Căci un fost membru al său, care în 
grelele momente ale formării cabinetului Lascăr 
Catargiu de la martie 1871 avusese un rol mai însemnat 
ca prezident al Comitetului conservator din lași, 
Beizadea Grigore Sturdza, înființase un organ al său 
Democraţia naţională, iși atrăsese dintre foștii miniștri 
ai cabinetului Catargiu pe generalul Tell și în iama 
1880-1881 propaga ideea unei gravitări a României spre 
politica rusească. 

Autorul scrierii de faţă, crezînd tendința Democrației 
naționale periculoasă pentru ţară, iar pe de altă parte 
convins de inconvenientul unei atitudini pasive (şi 
experienţa din anii 1875-1876 cu  nehotărîrea 
guvernului conservator în chestiunea răscumpărării 
căilor ferate și în privinţa crizei orientale era 
doveditoare), a publicat într-o revistă germană un 
articol, în care — presimţind formarea Triplei Alianțe — 
indica alipirea României de Puterile Centrale ale 


Europei ca cea mai sigură politică în împrejurările date. 
Dacă și întrucît Rusia, prin silnica reluare a Basarabiei 
de la români, la al căror ajutor făcuse totuși apel în 
ultimul război în contra Turciei, își manifesta tendinţa 
de cucerire panslavistă, României nu-i rămînea decît să- 
și caute sprijinul existenţei sale naţionale în sfera de 
acţiune a poliglotei Austrii, care tocmai la acea epocă 
formase cu Germania (în curînd și cu Italia) un puternic 
scut de apărare în contra veleităţilor de expansiune 
europeană a 


ieșise din ministerul Lascăr Catargiu pentru a trece în capul 
„Coaliţiei de la Mazar-Pașa“ și a reveni apoi în capul Partidului 
Conservator nu-i părea admisibilă. 

'Vezi Discursuri parlamentare, vol. 1, pp. 192,255. 

Deutsche Revue de la 1 ianuarie 1881, semnat de autor, 
scris'pe a sa proprie răspundere, nu în numele 
Partidului Conservator, pe care nu-l consultase, dar 
arătînd comunitatea de vederi cu unii membri 
conducători ai „Junei drepte" (la 1881 nu se întrebuința 
încă numele de „junimist" în politică), a fost îndată 
tradus de Eminescu, reprodus în Timpul și, pentru 
polemică, și în Românul. 

Românul, pe atunci încă organul guvernului liberal, 
în vreo cinci articole de fond, apărute între 12 ianuarie 
și 5 februarie 1881, combate cu violenţă ideea politică 
expusă mai sus. Trecem cu vederea obișnuitele insinuări 
personale și ne mărginim a reproduce partea finală a 
atacului din ziarul lui C. A. Rosetti: 


Sau muscali sau austro-ungari, dar români niciodată! 

Iacă conservatorii d-acum ca și conservatorii trecuți: cînd cu 
fes, cînd cu ișlic, cînd cazaci, cînd usari; dar români niciodată și cu 
nici un preț! 

Ei bine, onoraţi domni. Dacă n-aveţi iubire pentru această ţară, 
care v-a născut și v-a hrănit, dacă nu simţiți mîndria de a fi români 
și fericirea d-a face ca mama voastră să fie liberă și onorată, cum 
cel puţin n-aveţi rușine de străinii la care vă adresaţi cu asemenea 
propuneri? 

Cum nu simţiți ce vor zice străinii văzînd această ţară 
împărțită în două partide și zicîndu-i: 

Una, prin senatorul Grigore M. Sturdza: 

— Mergeţi cu slavii; trebuie să vă învirtiţi în jurul slavismului 


sau să pieriţi. 

Cealaltă, prin bătrîna și juna dreaptă: 

— Mergeţi în sfera puterii Austro-Ungariei sau pieriți... 

D-aceea vă plingem și cu iubire vă zicem: 

Intraţi în naţiune și veți vedea înșivă în curînd că iubirea și 
puterea ei este atît de mare incit veţi fi cu dînsa români, fericiţi și 
mîndri, iar vecinii noștri toți, fără osebire, vor iubi această naţiune; 
căci se vor convinge că ea este un element de ordine, de progres și 
fără ură nici chiar pentru cei care mult rău i-au făcut. 

Nu uitaţi, și nici un român să nu uite următorul mare adevăr, 
scris, nu mai ținem minte de care om de stat: 

„O naţiune ocupă în lume un loc material în raport cu mărirea 
ei morală." 


Firește mărirea morală a naţiunii, iubirea de neam și 
mîndria de a fi român! Dar tocmai acestea ne impuneau 
o hotărîre în privinţa politicii externe, mai ales la 1881, 
cînd se agita din nou chestiunea Dunării, iar hotărirea 
cerută de interesul României în acel 

sfera de acţiune a Puterilor Centrale, precum cu patru 
ani mai înainte fusese intrarea în sfera de acţiune a 
Rusiei în contra Turciei. 

Nu aceasta a fost însă părerea majorităţii 
Comitetului conservator. în ședința de sîmbătă seara 24 
ianuarie 1881 generalul Flo- rescu mai ales, dar și 
generalul Mânu, Al. Lahovari și alţii fac autorului din 
Deutsche Revue imputări pentru articolul lui, care — 
după modul d-lor de a vedea — nu ar fi trebuit publicat 
deloc și în orice caz nu ar fi trebuit publicat fără 
autorizarea partidului. 

Faţă de această divergență, „junimiștii“erau hotăriţi 
să-și dea demisia din Comitet, cînd chiar a doua zi, 
duminică, P. Carp convoacă la Triandafil acasă pe Th. 
Rosetti, Al. Lahovari, N. Gane, Gr. Păucescu și T. 
Maiorescu pentru a se pronunţa asupra unei importante 
propuneri a ministrului-prezident. Ion Brătianu propu- 
nea reconstituirea cabinetului său cu participarea a trei 
conservatori, pentru ca într-o așa compunere să 
purceadă la proclamarea Regatului. După lungi discuţii, 
mica adunare decide să se refere mai întîi la Comitetul 
diligent al partidului, și în asemenea împrejurări nu mai 
putea fi vorba de chestiuni personale. 

Propunerea se dezbate în Comitetul conservator la 


27 ianuarie și produce o impresie foarte împărţită. 
Generalul Mânu și Gr. Păucescu se pronunţă în contra 
ei, Al. Lahovari stă pe gînduri, generalul Florescu o 
consideră ca lipsită de seriozitate și ca o simplă 
manoperă a lui Ion Brătianu pentru a-și scăpa propria 
situaţie. în sfîrșit se ia hotărirea: „Propunerea lui Carp 
se poate pune în discuţie, cînd se va adresa întregului 
Partid Conservator așa cum este reprezentat prin 
Comitetul său." — Hotărirea, comunicată a doua zi lui 
Carp și prin acesta  ministrului-prezident, este 
considerată de amîndoi ca un refuz. 

Totuși actul proiectat era de prea mare însemnătate 
pentru a nu autoriza mai multe încercări spre cea mai 
puternică realizare a lui. E de presupus că îndeosebi 
domnitorul dorea pentru proclamarea Regatului un 
minister format din reprezentanţii tuturor partidelor 
constituționale. Peste o lună, la 26 februarie 1881, 
Brătianu stăruie din nou pe lîngă Partidul Conservator, 
tot prin intermedierea lui Carp. De astă dată Comitetul 
răspunde că Lascăr Catargiu e gata să ceară o audienţă, 
dacă domnitorul va manifesta însuși dorința de a vorbi 
cu șeful Partidului Conservator.! La 3 martie, 


'Trebuie adăugat, pentru Înțelegerea acestei condiţii, că Lascăr 
Catargiu de 

Carp comunică principelui Carol decizia majorităţii 
Comitetului, principele însă răspunde evaziv că va lua 
înţelegere cu ministrul- prezident. 

Astfel s-a terminat încercarea lui Ion Brătianu de a 
dobîndi participarea la guvern a conservatorilor pentru 
proclamarea Regatului. După cîteva zile, la 14 martie 
1881, marele act se săvirșește de Partidul Liberal în 
împrejurările arătate la sfirșitul volumului precedent, și 
conservatorii nu pot decît să declare adeziunea lor prin 
puţinii reprezentanţi ce-i au în parlament. 


Autorul acestei scrieri și amicii săi junimiști, care 
încă de la discuţia asupra articolului din Deutsche 
Revue se văzuseră în divergență de păreri cu 
conducătorii Partidului Conservator, se simțeau cu atît 
mai înstrăinaţi prin hotărirea luată în chestiunea 


proclamării Regatului. La un asemenea act se cuvenea 
cea mai manifestă participare a conservatorilor anume, 
și dacă însuși Ion Brătianu se simţea obligat să le 
deschidă drumul pentru aceasta, era datoria lor să se 
folosească de ocazie și totodată să nu lase în ţară 
impresia că un act de o așa mare însemnătate pentru 
înălțarea monarhiei se putea efectua fără conlucrarea 
lor, prin singurul Partid Liberal. 

Nu este de mirare ca, după o astfel de greșeală a 
adversarilor, guvernul lui Brătianu să se fi întărit într-un 
mod extraordinar și să fi putut sta la cîrma țării încă 
șapte ani, mai ales după inteligenta lui acomodare finală 
la politica Triplei Alianțe , despre care vom vorbi mai 
jos. 

Deosebirile de vederi în sînul Comitetului 
conservator de atunci produceau în cîțiva din noi 
impresia unei lipse de orientare politică din partea 
vechilor conducători ai partidului, și îndeosebi pentru 
junimiștii de la Iași, care la 1871 intraseră în acţiune ca 
partizani ai guvernului conservator pentru a contribui, 
precum s-a 


aproape cinci ani de zile, de cind cu darea in judecată de la iulie 
1876, nu mai ceruse audienţă și nu dăduse cu ochii de principele 
Carol, pe cînd ceilalţi foști miniștri acuzaţi, îndată după retragerea 
acuzării la sfirșitul lui ianuarie 1878, se prezentaseră domnitorului. 
Catargiu a adresat numai principelui Carol la 9 februarie 1878 o 
scrisoare, in care îi aducea aminte de împiedicarea abdicării de la 11 
martie 1871, se declara nemulţumit cu simpla retragere a acuzării 
ministeriale din partea Camerei și cerea de la domnitor trimiterea în 
judecata Curţii de Casaţie — lucru imposibil, deoarece domnitorul 
fusese de la început în contra acuzării și prin urmare nu i se putea 
cere să dea el însuși pe foștii miniștri conservatori în judecată. 

cerinţelor Divanului Ad-Hoc, se impunea acum, după 
îndeplinirea acelor cerinţe, întrebarea noului program 
pentru viitor. Cine nu face politică cu gîndul la bugetul 
funcţiilor și la nepotism nici nu-și poate închipui o 
activitate publică fără un asemenea ideal. 

De altminteri simțămîntul unei schimbări adînci în 
starea ţării era așa de general, încît cuvîntul de Fra 
nouă se lăţise pretutindeni. Caracteristic în această 
privinţă este articolul de fond al Timpului de la 21 


martie 1881, scris de autorul publicării de față în 
numele și după însărcinarea Partidului Conservator, din 
al cărui Comitet dirigent făcea încă parte. Reproducem 
sfîrşitul articolului conceput imediat după proclamarea 
Regatului: 


Sîntem convinși că astăzi, cînd Rosetti și Brătianu au propus 
coroana regală pentru Carol I de Hohenzollem, dînșii și adepţii lor 
politici își vor aduce aminte cu recunoștință de fapta Partidului 
Conservator și îndeosebi de ministerul Lascăr Catargiu de la 12 
martie 1871, care, în momentul cînd principele Carol de 
Hohenzollem și augusta sa soţie erau gata să părăsească tronul 
României, le-au garantat siguranța publică și mersul regulat al 
puterilor constituționale în România, i-au înduplecat să rămînă în 
fruntea acestei țări, și numai astfel au dat putinţa lor Rossetti și 
Brătianu de a felicita la martie 1881 de Rege al României pe 
principele de la martie 1871. 

Sîntem convinși asemenea că atunci cînd în șirul natural al 
schimbărilor constituționale se vor retrage de la guvern liberalii de 
astăzi și se vor afla în opoziţie cu un guvern conservator, vor 
continua a fi și în această fază a formelor constituționale supuși tot 
așa de credincioși ai Majestății Sale Regele României. 

în această convingere salutăm încă o dată ziua de 14 martie 
1881 ca o zi fericită pentru Statul Român și sperăm că precum ea 
este de cea mai mare însemnătate prin actul săviișit, așa va fi 
bogată în roade și în învățăminte pentru toată dezvoltarea noastră 
politică în viitor. 

O întrebare rămîne acum de dezlegat: care mai este 
deosebirea de principii între partidul numit liberal, astăzi la 
guvern, și partidul numit conservator, astăzi în opoziţie? 


Dar pe cînd dezlegarea acestei întrebări cu toată 
precizia unui program de idei practice și de acţiune 
conformă nu înainta în sînul Partidului Conservator, 
astfel cum era pe atunci organizat: în cercul mai 
restrins al junimiștilor programul fusese de multe ori 
dezbătut, nu numai ca teorie, ci și cu privire la 
amănuntele aplicării. 

în aceste dezbateri se deosebise mai ales P.P. Carp prin 


cea mai larg cugetată și mai consecvent urmărită 
concretizare a ideilor de reformă necesară, și dacă pînă 


la 1881, pe temeiul vechiului program al Divanului Ad- 
Hoc, noi ne putuserăm supune șefilor Partidului 
Conservator în toată acţiunea politică, de acum înainte 
gruparea noastră începe de la sine să fie mai închegată 
în jurul lui Carp, care nu mai departe decît la sfirșitul lui 
martie 1881, cu prilejul discuţiei generale asupra 
bugetului pe 1881-1882, își dezvoltă o parte însemnată 
a vederilor asupra reorganizării politice și sociale, 
împărtășite și de noi. Timpul s-a grăbit să reproducă dis- 
cursul lui Carp în numărul de la 2 aprilie 1881. 

Era și lucrul cel mai firesc ca bărbaţii politici, care în 
ultimii zece ani lucraseră împreună și împreună 
trecuseră prin atitea greutăţi, să se găsească și de acum 
înainte uniţi în aceeași direcţie, și din partea lui Carp și 
a amicilor săi s-a pus toată stăruința ca evoluţia spre 
formularea și realizarea noilor cerințe ale Statului mo- 
dem să se facă în sînul vechiului Partid Conservator, în 
a cărui organizare centrală, la caz de înţelegere, avea să 
intre și Carp. După închiderea sesiunii parlamentare și 
în decursul verii 1881 consfătuirile au fost întrerupte; 
dar în toamna aceluiași an s-a reluat firul discuţiilor, și 
în mai multe întruniri, ţinute la autorul scrierii de față 
între Carp, general Manu, Al. Lahovari, Theodor Rosetti, 
prințul Al. Știrbei, Gr. Păucescu și Gr. Triandafil, s-a 
dezbătut programul conceput de Carp. 

Cuprinsul acestui program este astăzi cunoscut din 
dezbaterile parlamentare, dar mai ales din publicarea 
lui în Monitorul oficial pe la 3 septembrie 1888 sub 
guvernul junimist al lui Theodor Rosetti și din realizarea 
parțială în decursul anilor 1888 pînă la 1895, de care se 
va ocupa al patrulea volum al scrierii de față. Pentru 
moment este destul să spunem că asupra punctelor 
principale se putuse stabili o înţelegere în acele 
întruniri prealabile, și după vederile unora din noi avea 
să înceapă de acum înainte și pe un asemenea temei o 
nouă alcătuire a partidelor politice în România 
independentă. Căci deosebirea de pînă-acum între 
conservatori şi liberali, care după proclamarea 
Regatului își pierduse în mare parte înţelesul și se 
continua mai mult ca un rezultat al obișnuinţei și al unei 
nepotrivite imitări de formule străine, trebuia să dispară 


în forma ei cea mai veche și să fie înlocuită cu 
adoptarea sau combaterea unor idei fundamentale de 
reformă. 

Faţă cu această necesitate a situaţiei părea indicată 
și o schimbare a persoanelor conducătoare. Insuficiența 
așa-numitului program conservator elaborat de 
Manolache Costache la 1880 dovedea că fruntașii din 
generația de la 1857, care iși încordaseră și poate iși 
consumaseră puterile în lupta pentru constituirea 
Statului român pînă la realizarea independenței lui, 
întâmpinau o prea mare greutate de a-și însuși noile 
cerințe ale Statului constituit. Experiența făcută atît cu 
Ion Brătianu în ultimii cinci ani ai guvernului său, cît și 
cu șefii „Opoziției Unite** Lascăr Catargiu — Dimitrie 
Brătianu — Gheorghe Vemescu în acelaşi timp, cu 
generalul Flo- rescu la 1891 și cu Dimitrie A. Sturdza de 
la 1895 încoace nu militează în favoarea lor. Ce e drept, 
Lascăr Catargiu, pe lîngă marea experiență în ale ţării, 
ce o avea în comun cu lon Brătianu, și pe lîngă 
neobosita stăruinţă, ce o are în comun cu Dimitrie A. 
Sturdza, avea și buna însușire de a fi accesibil la ideile 
altora și de a fi lipsit de îndărătnicia autoritară, care 
împiedică adaptarea unui guvern la necesităţile 
situaţiei. Și de altminteri demnitatea sa personală și 
autoritatea sa oarecum istorică erau îndeobște recu- 
noscute. 

Cu toate acestea, pentru a se învedera și mai mult în 
ochii tuturor că acum începea în adevăr o Eră nouă în 
politica română, părea, cel puţin pentru moment, 
preferabilă și reprezentarea Partidului Conservator prin 
o persoană nouă, indiferent care ar fi fost acea persoană 
în limitele celor prezentabile din generaţia mai tî- nără, 
nefiind aici vorba decît de marcarea externă a profundei 
schimbări în situaţia partidelor din ţară. 

La cea dinţii atingere a acestui punct delicat din 
partea noastră, Lascăr Catargiu și-a dat cu cea mai 
aparentă bunăvoință demisia din prezidența Comitetului 
și s-a retras la Golășei spre a lăsa toată libertatea 
încercărilor pentru reconstituirea partidului. Generalul 


Florescu, viceprezident, s-a retras asemenea din Comi- 
tet, împreună cu casierul Teulescu; iar ceilalți membri, 
în ședința de vineri 6 noiembrie 1881, hotărăsc alegerea 
prințului Alexandru Știrbei de prezident, asistat de un 
Comitet, care să fie propus și recunoscut într-o adunare 
generală a Clubului. Procesul-verbal al acestei ultime 
ședințe a vechiului Comitet e semnat de Alex. B. Știrbei, 
Al. Lahovari, T. I. Rosetti, G. Gr. Păucescu, Gr. 
Triandafil și T. Maiorescu. Nu a asistat la ședință 
generalul Mânu, dar avea cunoștință de cele ce erau să 
se hotărască. Adunarea generală, 

de astă dată compusă, pe lingă persoanele cunoscute 
prin activitatea lor politică, de o sumă de alți membri 
obscuri, introduși pe temeiul unei mici cotizaţii 
statutare. Asistă și generalul Florescu, însoţit de ge- 
neralul Tell, care părăsise acum pe Beizadea Grigore 
Sturdza și intrase în Clubul conservator. Noua hotărire 
a Comitetului, explicată și susținută de Al. Lahovari și 
de autorul acestei scrieri, este combătută mai ales de 
generalul Tell și de un domn Tacian. Majoritatea 
adunării respinge demisia lui Lascăr Catargiu și 
Florescu și hotărăște convocarea unei noi adunări 
pentru duminica viitoare, care să fie prezidată de L. 
Catargiu și care să introducă și unele modificări în 
statute. Totodată generalul Tell, cu aprobarea gene- 
ralului Florescu, indică adunării, în locul preocupărilor 
de program, apropierea de celelalte elemente ale 
opoziţiei, în prima linie de grupul lui G. Vemescu. 

Noua adunare de la 22 noiembrie este într-adevăr 
prezidată de Lascăr Catargiu, care își reia locul în 
fruntea Partidului Conservator împreună cu generalul 
Florescu și cu un Comitet modificat, iar Grigore G. 
Păucescu devine de la 1 ianuarie 1882 redactorul 
Timpului. în curînd partidul intră în înţelegere cu G. 
Vemescu; cu acesta, cu fracţioniștii moldoveni și cu 
Dimitrie Brătianu formează mai tîrziu marea coaliţie 
numită „Opoziția Unită". 

în decursul aceleiași luni Theodor Rosetti și autorul 
scrierii de faţă își dau demisia din Clubul conservator ; o 
dată cu ei ies din partidul astfel organizat și toţi 
junimiștii din Iași. Nu atît neizbu- tirea alegerii unui nou 


prezident, cît mai ales îndrumarea anunţată spre 
confuzia unei coaliții opoziționiste și convingerea 
dobîndită cu acest prilej, că într-o asemenea stare a 
partidului nu se putea pregăti terenul pentru o 
adevărată politică constituțional-conser- vatoare, le-a 
impus junimiștilor datoria de a se retrage și de a forma 
o grupare deosebită, cu speranţa că într-un viitor mai 
îndepărtat se va ajunge la o mai bună înţelegere. 

Firește că această disensiune în sînul unui partid nu 
se putea produce fără recriminări reciproce, și lupta 
politică în anii următori este între altele caracterizată 
prin deosebirea din ce în ce mai vizibilă între felul de 
opoziţie al vechilor conservatori cu aliaţii lor de ocazie 
și felul de opoziţie al junimiștilor conducători, în contra 
acţiunii și inacţiunii guvernului liberal. 

De altminteri o disensiune se anunţă și în sînul 
Partidului Liberal. Ion Brătianu, precum se desparte de 
fratele său, se va des- 125 părţi în curînd și de C.A. 
Rosetti; și dacă liberalii, după căderea lor de la guvem 
și după încetarea din viaţă a lui Rosetti și a fraţilor 
Brătieni, apar între anii 1888 și 1895 uniţi în opoziţie, 
revenirea lor la guvem sub Dimitrie A. Sturdza dă pe 
faţă o nouă dezbinare. 

Toate acestea sînt urmările neapărate ale modificatei 
situaţii politice a ţării, simptomele conflictului necesar 
între Era nouă și rămășițele neadaptabile din vechime. 

Este un semn bun pentru Partidul Conservator că în 
mijlocul lui s-a manifestat conflictul mai întîi și cu mai 
multă claritate în idei. 


Dar este timpul să revenim la acţiunea guvernului și 
la dezbaterile parlamentare după ziua de 14 martie 
1881, pînă cînd le-am expus în volumul precedent!. 

Dacă ne aducem aminte!5 të că ministerul de atunci 
avea pe Ion Brătianu prezident și pe Vasile Boerescu 
ministru de externe, pe cînd toţi ceilalți miniștri erau 
oameni fără importanţă (Teriachiu- inteme etc.), vom 
înțelege, că accentul situaţiei sta pe relaţiile in- 


15'Vezi Discursuri parlamentare, vol. Il, pp. 48-135. (în cartea de 
faţă pp. 72-116 — nota St. NI 
16Idem, p. 467. 

ternaţionale. într-adevăr, chestiunea Dunării se agita 
între Puteri, și discuţia asupra regulamentului de 
navigaţie de la Porţile de Fier pînă la Galaţi, pe care am 
atins-o la o pagină precedentă și o vom expune mai jos, 
începuse să ia proporţii amenințătoare. în ţară se 
vestește deodată (și Democraţia națională a Beizadelei 
Grigore Sturdza dă cel dinţii strigăt de alarmă) că 
pentru supravegherea poliţiei fluviale în apele noastre 
Austria cere, pe lingă Comisia Europeană de la Galaţi, 
înfiinţarea unei alte comisii, în care ea — Austria —, 
deși nu este stat riveran de la Porţile de Fier în jos, să 
aibă prezidenţă și vot preponderent. 

Pentru tratarea acestei chestiuni de cea mai mare 
însemnătate, și acum și pentru negocierea diplomatică a 
recunoașterii noului Regat, Partidul Liberal se vede 
nevoit să menţină la externe pe fostul ministru 
conservator. 

Este straniu să vedem că în astfel de împrejurări 
guvernul a procedat la proclamarea Regatului. Fără 
îndoială, înălțarea externă a ţării era firească după 
îndeplinirea Tratatului de la Berlin. Dar faptul câ se 
întîmplă tocmai la 14 martie 1881, în mijlocul greută- 
ților cu chestiunea Dunării și după neizbutirea 
încercărilor lui Brătianu de a forma un minister cu 
partidul opus, nu rămîne mai puţin surprinzător. 

Să fi crezut Brătianu că prin zgomotul serbărilor 
Regatului va face o diversiune la agitarea opiniei 
publice din ţară în chestiunea Dunării? Să fi voit 
Boerescu o mai ușoară dobindire a recunoașterii 
Regatului definitiv drept compensație la concesii 
vremelnice în privința compunerii acestei comisii de 
supraveghere? 

Oricum să fie, guvernul pare a fi mers prea departe 
cu concesiile promise, deși pu formal stipulate. Căci 
deodată, cu o lună înaintea primei serbări regale de la 
10 Mai, în absența Camerei, prin urmare fără nici un 
incident parlamentar, fără vreo explicare în foile 
oficioase, ministerul demisionează, Ion Brătianu se 
retrage la Florica, fratele său Dimitrie se aduce în pripă 
de la Constanti- nopol și la 10 aprilie 1881 se formează 
următorul minister: 


DIMITRIE C. BRĂTIANU, prezident și externe, 

EUGENIU STĂTESCU, interne, 

General G. SLĂNICEANU, război, 

M. PHEREKYDE, justiţie, 

Colonel N. DABIJA, lucrări publice și ad-interim 
finanţe, 

V. ALEXANDRESCU-URECHIA, culte. 


La 27 aprilie redeschizîndu-se parlamentul în sesiune 
prelungită, noul ministru-prezident îi citește de îndată 
un fel de program, devenit celebru prin ingenuitatea sa. 
El începe cu cuvintele: 


Sarcina, care mi-a dat-o M.S. Regele, am primit-o și a trebuit 
să o primesc. Primind această sarcină, am luat decizia, colegii mei 
și eu, a ne pune toate silințele spre a face binele... Dar ca să facem 
aceasta, trebuie ca fiecare să fie la locul său: hoțul tn pușcărie; 
acei care speculează binele public în interesul lor, în carantină; iar 
omul onest la lucru... Chiar dacă aș admite că n-avem oameni 
onesti, îi vom face. Românul are facultatea de a se schimba cu o 
mare înlesnire, și în bine și în rău. 


Iar după ce a întrebuințat cuvintele semnificative: 


Cred că ar fi o pierdere de timp ca de pe acum să ne cereţi 
seamă de fapte pe care nu le-am săvirșit noi... 


declaraţia ministerială zice în privința Dunării: 

Putem să vă încredințăm că din ziua intrării noastre în 
minister, ne-am ocupat și ne ocupăm să asigurăm, pe cît se va 
putea, o soluție a acestei chestiuni, care să fie conformă cu 
tratatele și cu libertatea absolută a navigaţiei pe acest fluviu... 

De altminteri, atît în afară cît și înăuntru, vom căuta a fi pe cît 
se va putea mai concilianți, și a da vecinilor binevoitorul nostru 
concurs în tot ce n-ar atinge propriile noastre interese. Dar dacă 
cineva s-ar încerca a întrebuința silnicia, a atinge un singur păr al 
României, oh, atunci, puteţi fi siguri, voi apăra-o cu pasiune, cu 
juria tigresei care tsi apără puii, căci și eu, în curs de o jumătate 
secol, am purtat pe sînul meu, am încălzit cu a mea suflare pe 
mîndra și draga noastră Românie. 


Firește că un asemenea minister nu poate dura. 
Agitația cu chestiunea Dunării crește, Inddpendance 


Roumaine, care se zicea pe atunci inspirată de legația 
rusă, întreţine alarma dată de Democraţia națională, 
Românul se crede și el chemat să bată în struna 
patriotică, ședințele Camerei și Senatului de la 28 
aprilie, 22 și 26 mai sînt pline de interpelări aprinse, și 
nu Dimitrie Brătianu este omul care să stăpinească 
agitarea și să dea guvernului o direcţie bine cumpănită 
în gravul conflict de interese. Cu fraze â la „tigresa cu 
puii" și „purtarea dragei Românii pe sîn“ nu se mai 
poate face politică în România independentă.! 

La 9 iunie 1881, după de-abia opt săptămîni, Dimitrie 
Brătianu este silit să demisioneze, Ion Brătianu revine 
de la Florica, dovedit ca omul indispensabil al Partidului 
Liberal, și formează un minister cu aparenţe de tărie, 
iar fratelui mai mare i se îmblîn- zește pentru moment 
cugetul prin alegerea sa la prezidența Camerei, care se 
și închide în 18 iunie. La redeschiderea normală de la 
15 noiembrie 1881, în prima sesiune ordinară sub 
Regat, Dimitrie Brătianu este reales prezident iar 
viceprezidenţi se aleg generalul Lecca, G. Chițu, P. 
Aurelian, și N. Fleva (G. Mîrzescu cade la balotaj). 

Mesajul de deschidere este contrasemnat de miniștrii 
de la 9 iunie: 


ION C. BRĂTIANU, prezident, finanţe și ad-interim 
război, 


'Cîteva luni mai tîrziu, ca prezident al Camerei, Dimitrie Brătianu, 
în audiența solemnă a deputaţilor, felicită pe rege cu perspectiva 
unei Românii de la Nistru pînă la Tisa ţi pînă dincolo de Balcani, in 
momentul în care începutul Regatului ceree să fie consolidat în ochii 
Europei prin cea mai prudentă atitudine. A trebuit o intervenţie 
puternică pentru a-1 face pe (de altminteri respectabilul) băt.in să 
renunţe la plăcerea de a-ţi vedea discursul tipărit în Monitorul 
oficia!. 

C.A. ROSETTI, interne, 

E. STĂTESCU, externe, 

M. PHEREKYDE, justiție (numit însă a doua zi ministru- 
pleni- potenţiar la Paris în locul lui N. Callimachi- 
Catargi, iar dl Stătes- cu luînd ad-interim și justiţia), 

Colonel N. DABIJA, agricultură, comerț și lucrări 
publice, 

V. ALEXANDRESCU-URECHIA, culte. 


Din nenorocire, Ministerul de Externe al lui E. 
Stătescu, care se inaugurase prin violenta destituire, 
publicată în Monitor, a reprezentantului nostru de la 
Paris N. Callimachi-Catargi pentru atitudinea sa prea 
kogălnicenistă în chestiunea Dunării!, introduce această 
chestiune în Mesaj prin următorul alineat de o 
nervozitate neobișnuită în asemenea acte: 


îngrijirile ce au deșteptat în ţară chestiunea libertăţii Dunării 
sînt legitime. Necesitatea de a atrage cît mai mult în porturile 
noastre, în sus ca și în jos de Galaţi, vasele de comerţ străine și 
pavilioanele de orice naționalitate este cu atît mai viu simțită, cu 
cît comerțul nostru întîmpină adesea, la exportul pe fruntariile de 
uscat, felurite piedici, și cu cît, de la un timp încoace, sub cuvînt 
de epizootie, el este chiar ameninţat de a-și vedea închise cu 
desăvârșire acele fruntarii în ce privește exportul de vite mari. 


Atacul ce se aduce astfel prin actul solemn al 
Mesajului în contra Austro-Ungariei, îndeosebi în contra 
administraţiei maghiare (care de altminteri aplica într- 
adevăr rău Convenţia comercială de la 1876), este și 
mai accentuat în textul francez, care se distribuie 
miniștrilor străini la deschiderea parlamentului. Aici 
vorbele „sub cuvînt de epizootie" sînt traduse prin sous 
pretexte d Epizootie. 

Guvernul austriac întrerupe îndată (21 noiembrie 
1881) relaţiile diplomatice cu România, și Eugeniu 
Stătescu se vede silit să facă scuze, în urma cărora 
relaţiile se restabilesc la 16 decembrie.? 

Se înţelege de la sine că prin asemenea incidente 
tratativele în chestiunea Dunării nu sînt înlesnite, și 
zilele dlui Stătescu ca ministru de externe sînt 
numărate. 


1 Vezi discursul 56, in Discursuri parlamentare, vol. III, Editura 
Librăriei Socec, București, 1899, p. 115. 

> Acesta este al doilea și cel mai ușor caz in care un guvern 
liberal al ţării noastre se pune în poziţie de a face scuze Austriei. Cel 
dinţii este menţionat in vol. I de Discursuri parlamentare, p. 19 (în 
lucrarea de faţă, p. 19 — nota St N ). Al treilea exemplu, și cel mai 
grav, ni-l va da Dimitrie A. Sturdza o dată cu ajungerea sa in capul 
guvernului la octombrie 1895. 

în Comisia de răspuns la Mesajul tronului Camera 
alege de astă dată (19 noiembrie 1881) și doi membri 


din opoziție, pe G. Vemescu și pe autorul scrierii de 
față. Deoarece chestiunea pen- dentă a Dunării fusese 
introdusă în chiar Mesajul regal, cei doi membri ai 
minorităţii, pentru a putea da un răspuns în numele 
opoziţiei, cer în prima ședință a delegaților pentru 
Adresă comunicarea, fie și confidențială, a actelor 
diplomatice relative. Guvernul însă refuză, și atunci 
amîndoi membrii se retrag din comisie. 

Cînd la 3 decembrie 1881 proiectul de Adresă al 
majorităţii, redactat de Emil Costinescu, vine în 
dezbaterea publică a Camerei, alineatele privitoare la 
Dunăre formează obiectul celor mai vii discuţii. 
îndeosebi G. Vemescu și N. Ionescu atacă chestiunea cu 
obișnuita violență, întemeindu-se mai ales pe articolele 
din Românul și pe o broșură a destituitului N. 
Callimachi-Catargi cu  revelarea cîtorva acte 
diplomatice; P. Carp intervine în mod foarte moderat, 
însă efectul întregii dezbateri este o nefolositoare înăs- 
prire a situaţiei. Fazele ulterioare ale chestiunii Dunării 
și rezultatul ei final le vom rezuma în paginile de mai 
jos. 

Mai înainte trebuie să menţionăm că junimiștii din 
Cameră (P. Carp, I. Negruzzi, N. Gane și T. Maiorescu), 
deoarece în chiar zilele din urmă se manifestase 
disensiunea în sînul Partidului Conservator, se cred 
datori pentru clarificarea luptelor politice să propună cu 
prilejul acestor discuţii asupra Adresei un contraproiect 
al lor, citit de Carp în ședința Camerei de la 3 
decembrie 1881 și comentat de autorul scrierii de față 
în aceeași ședinţă.! Oricât de dominată ar fi fost situaţia 
momentană a parlamentului prin chestiunea Dunării, 
preocuparea permanentă a reorganizării ţării înăuntru 
nu putea lipsi de la ordinea zilei, și astfel 
contraproiectul expune în cîteva trăsături precise 
programul său de acțiune pentru noua Eră a Statului 
nostru. Acest program fusese destul de explicat și 
dezbătut în întrunirile prealabile cu unii din 
conservatorii rămași în organizarea partidului, pentru a 
fi acum semnat în Cameră și de Gr. Triandafil, ce e 
drept nu și de Al. Lahovari. Contraproiectul cu 
programul este reprodus în volumul de faţă!” '€, la nota 
de introducere a discursului 55. 


17'Vezi discursul 55, în Discursuri parlamentare, vol. Ill, p. 88. 
18 Discursuri parlamentare, vol. III, pp. 89-94. 


în ce privește chestiunea Dunării, ea continuă să 
pricinuiască guvernului I. Brătianu mari greutăţi. Cea 
mai urgentă trebuinţă era deocamdată aflarea unui 
bărbat politic capabil de a reprezenta ţara la Viena în 
asemenea împrejurări. Partidul Liberal, cu tot numărul 
cel mare al aderențţilor săi, se arată într-o stare foarte 
precară. Oamenii lor publici, în general de o cultură 
îndoioasă, sînt exclusiv formaţi la școlile franceze din 
vremea lui Napoleon al III-lea. De cultura, de istoria, de 
viața politică a Austriei și a Germaniei au rămas cu 
desăvîrșire străini. O excepţie fac numai Dimitrie A. 
Sturdza și Mihail Kogălniceanu: Sturdza se și numește 
la 1 august 18682 ministru de externe în locul lui 
Stătescu, dar Kogălniceanu luase anume în chestiunea 
Dunării cea mai pronunţată atitudine de adversar; cele 
două broșuri ale sale din 1882 sînt de-a dreptul un act 
de acuzare în contra miniștrilor Brătianu — Boerescu, 
iar prin articolele din Românul, prin Mesajul de la 15 
noiembrie 1881 și prin discutarea în Cameră situaţia se 
agravase mult. 

Pe de altă parte chestiunea Dunării era de o 
importanţă prea generală pentru a fi o simplă chestiune 
de partid. Din contră, aici, ca în multe dificultăţi 
internaționale, deosebirile partidelor trebuiau să 
dispară, și numai așa se putea conduce politica spre cea 
mai bună garantare a intereselor ţării. 

Precum Ion Brătianu se adresase pentru 
proclamarea Regatului la concursul activ al 
conservatorilor, dar Iară succes, se adresează acum la 
P. Carp pentru ocuparea legaţiei de la Viena. După 
dezbaterea și fixarea unei atitudini conforme cu vederile 
sale în politica externă, Carp, în înţelegere cu amicii săi 
junimiști, primește propunerea și pe la începutul lui 
noiembrie sosește la locul unde este acreditat. 

Mergerea lui Carp la Viena a fost criticată de cei mai 
mulți membri ai opoziției după vechiul obicei al luptelor 
de partid. Noi credem însă și ne-am explicat în ședința 
Camerei de la 12 noiembrie 1882! că P. Carp a fost pe 
deplin corect în această acţiune a sa și tot așa de 


130 


'Vezi discursul 58, în Discursuri parlamentare, voi. 111, p. 129. 

corectă a fost primirea lui P. Mavrogheni pentru legația 
din Constantinopol și a lui N. Kretzulescu pentru cea din 
Petersburg. 

îndeosebi activitatea lui Carp la Viena în așa grele 
împrejurări a adus țării cel mai mare serviciu și 
constituie un titlu de onoare în viaţa politică a acestui 
om de stat. Mai tîrziu, cînd se vor afla amănuntele, o vor 
recunoaște toate partidele. Chiar astăzi, după starea 
normală în care de fapt se află poliţia și supravegherea 
fluvială de la Porţile de Fier pînă la Galaţi, se poate 
întrevedea prin ce inteligentă diversiune a trebuit să fie 
scăpată chestiunea Dunării din starea amenințătoare in 
care se găsea la 1882 și la începutul anului 1883. 

Dar să rezumăm acum, pentru înțelegerea situaţiei, 
fazele din urmă ale mult discutatei și puţin cunoscutei 
chestiuni danubiene. 

Tratatul de la Berlin din 1 (13) iulie 1878 prescrie: 


Art. 53. Comisia Europeană a Dunării, în sînul căreia va fi 
reprezentată România, e menţinută în funcţiile sale și le va 
exercita de-acum înainte pînă la Galaţi într-o completă 
independenţă de autoritatea teritorială. 

Art. 54. Cu un an înaintea expirării termenului asignat pentru 
durata Comisiei Europene — pînă la 12 (24) aprilie 1883, după 
Tratatul de la Londra din 1871 —, Puterile se vor pune de acord 
asupra prelungirii funcţionării sale sau asupra modificărilor ce ar 
crede de trebuinţă să le introducă.- 

Art. 55. Reglementele de navigaţie, de poliţie fluvială și de 
supraveghere de la Porţile de Fier pînă la Galaţi se vor elabora de 
Comisia Europeană, asistată de delegaţii statelor riverane, și se 
vor pune în armonie cu cele ce au fost sau vor mai fi edictate 
pentru parcursul în jos de Galaţi. 


Pe temeiul articolului 55, Comisia Europeană de la 
Galaţi, în- trunindu-se în decembrie 1879, însărcinează 
un comitet cu elaborarea anteproiectului acestor 
regulamente ca bază a discuţiilor. Se face într-adevăr 
un anteproiect, însă în iunie 1880 Comisia îl respinge și 
hotărăște să elaboreze ea însăși un regulament cu 
asistența reprezentanţilor statelor riverane, adică a 
Serbiei și Bulgariei, care de altminteri nu fac parte din 
Comisia Europeană. Chestiunea cea grea era 
supravegherea aplicării în apele și pe țărmurile Dunării 


de la Porţile de Fier pînă la Galaţi, care sînt sub 
suveranitatea României şi a Serbiei și sub 
semisuveranitatea Bulgariei. 

România propune întîi — și ideea era cea mai 
firească și cea mai legitimă — ca pentru acea 
supraveghere să fie instituită o comisie compusă din 
delegaţi ai României, Serbiei și Bulgariei. Austria însă, 
deși neriverană, cere să facă și ea parte din Comisia de 
supraveghere, să aibă chiar prezidența permanentă și 
vot preponderent. Rusia din contră voiește să excludă 
cu desăvîrșire braţul Chiliei de sub autoritatea a chiar 
Comisiei Europene de la Galaţi — consecvență naturală 
a suveranităţii sale pe acel braţ. Pe de altă parte se 
agita ideea unei întinderi a funcționării Comisiei 
Europene pînă la Brăila. 

îndeosebi pretenţia Austriei era o gravă atingere a 
suveranității României, o umilire a noului Regat. Dacă în 
urma tratatelor de la Paris și de la Berlin am putut primi 
competenţa unei Comisii Europene asupra Dunării de la 
Galaţi pînă la Marea Neagră, unde erau lucrări tehnice 
costisitoare de executat și de menţinut, cel puţin ne-am 
supus autorităţii celor șapte Mari Puteri împreună. Dar 
preponderența exclusivă a Austro-Ungariei în apele 
Dunării noastre de la Porţile de Fier pînă la Galaţi nu o 
puteam primi fără a recunoaște punerea noastră sub un 
fel de tutelă a Marii Puteri vecine. 

în această privință, după șovăirea Ministerului de 
Externe din timpul lui V.  Boerescu!, rezistenţa 
guvernului român nu se mai dezminte, și Carp la Viena 
în multe discuţii, totdeauna anevoioase, îi dă cea mai 
energică expresie. 

Cu toate acestea Austria mersese prea departe, se 
angajase și prin declaraţii înaintea delegaţiilor sale, 
pentru a mai da înapoi, și celelalte Mari Puteri nu o 
părăsesc. Din dezbaterile Comisiei Europene de la 
Galaţi, terminate la 2 iunie 1882, iese un Reglement de 
navigation, de police fluviale et de surveillance, applica- 
ble ă la partie du Danube situde entre les Portes de Fer 
et Galatz, cu peste o sută de articole, împărţite în trei 
titluri, din care cel din urmă se ocupă de Execution et 


surveillance. Aici delegatul român propune ca text al 
hotărîtorului articol 97:  L'execution du present 
Reglement est placee sous la surveillance d'une autorite 
fluviale, dite Commission de surveillance, dans laquelle 
la Commission Europdenne du Danube sera reprdsentee 
par deux deieguds et les Etats riverains, d savoir la 
Bulgarie, la Roumanie et la Serbie, chacun par un 
deidgud. 

însă propunerea României cade. Majoritatea 
primește următoarea formulare, concepută de delegatul 
francez Barrere: L'execution du prdsent Reglement est 
placee sous autorite d'une Commission, dite 
Commission mixte, dans laquelle l'Autriche- Hongrie, la 
Bulgarie, la Roumanie et la Serbie seront chacune 
representdes par un deiegud. La prdsidence de cette 
Commission appartiendra au deidgud d'Autriche- 
Hongrie. Un membre de la Commission Europdenne du 
Danube, deidgud pour une pdriode 


'Broșura lui M. Kogălniceanu, Chestiunea Dunării, partea a Il-a, 
afirmă categoric (p. 53) că ministerul din Viena primise scrisori 
autografe de la V. Boerescu, prin care se accepta Comisia mixtă 
dorită de Austria. 


133 de 6 mois, par ordre alphabdtique des Puissances, 
prendra part aux travaux de la Commission mixte. 

Astfel se înfățișează Regulamentul înaintea 
reprezentanţilor celor șapte Puteri, întruniţi la Londra 
în anul următor, și este primit, cu neînsemnate 
modificări, prin art. VII al Tratatului de la Londra din 10 
martie st.n. 1833.! Totodată, după ce s-a scos brațul 
rusesc al Chiliei de sub autoritatea Comisiei Europene 
de la Galaţi, tratatul dispune la art.I: La juridiction de la 
Commission Eu- ropdenne du Danube est dtendue de 
Galatz â Braila; iar la art. II: Les pouvoirs de la 
Commission Europdenne sont prolonges pour une 
pdriode de 21 ans d partir du 24 Avril 1883. A 
T'expiration de cette pdriode, les pouvoirs de la dite 
Commission seront re- nouveUs par tacite rdconduction 
de 3 en 3 ans, sauf le cas ou lune des Hautes Parties 
contractantes notifierait, un an avant l'expiration de 
Tune de ces pdriodes triennales, l'intention de proposer 
des modifications. 

Prin urmare „chestiunea Dunării era pierdută" 


pentru noi? cum o prezisese broșura lui Kogălniceanu 
din 1882 și cum o credeau cei mai mulți din ţară în 
primul moment? 

Deloc! Pe cînd Serbia declară adeziunea sa la 
Tratatul de la Londra, România nu-și slăbește 
rezistența, cu toată șovăirea intermitentă a lui Dimitrie 
A. Sturdza. Ministrul nostru în Anglia, Ion Ghica, timid 
ca totdeauna, se vede în definitiv obligat prin ordine 


"România nu a fost invitată la conferinţă cu vot deliberativ deși, în 
urma Tratatului de la Berlin, ea face parte ca Putere din Comisia 
Europeană de la Galaţi. Interesante sint în această privinţă 
explicaţiile lordului Granville în nota circulată de la 2 (14) martie 
1883, prin care dă seamă de lucrările Conferinţei de Ia Londra (vezi 
Staatsarchiv, herausgegeben von Dr Hans Delbruck, voi. 41, p. 365): 
„Guvernul Majestății Sale ar fi admis cu plăcere un reprezentant al 
României pe același picior cu reprezentanţii celorlalte Puteri, 
rămînînd bine înţeles că admiterea ar fi fost acordată numai în 
vederea marilor interese ce le avea România in obiectul supus 
dezbaterilor, și fără ca prin aceasta să se creeze un precedent pentru 
consultarea guvernului Român în chestiuni de interes european 
general, în care el nu ar avea interese materiale. S-a ridicat însă 
obiecţia că oarecum conferinţa este o continuare a articolelor 54 și 
55 din Tratatul de la Berlin și că în asemenea împrejurări caracterul 
european al întrunirii trebuie menţinut. Aceste argumente se aplică 
în mod egal și Serbiei. Prin urmare majoritatea plenipotenţiarilor se 
declară în favoarea admiterii reprezentanţilor României și Serbiei 
numai cu vot consultativ, pe cînd în privinţa reprezentantului 
Bulgariei se propune ca observaţiile sale să fie exprimate în propriile 
lor cuvinte prin ambasadorul turc. Așa și decide conferinţa. 

„Guvernul sîrb a acceptat această situaţie făcută reprezentantului 
său; însă guvernul român și cel bulgar au protestat. Refuzînd să ia 
parte la conferinţă cu vot numai consultativ, ei au adăugat declaraţia 
că nu se vor considera obligaţi prin nici o decizie luată fără 
participarea lor.“ 


134 repetate ale guvernului din București să remită 
Conferinţei din Londra un protest cu declaraţia că 
România nu se va recunoaște legată prin decizii luate 
fără participarea ei. — Și Marile Puteri? Cînd vine vorba 
despre mijloacele de a impune Regulamentul, 
ambasadorul Germaniei, contele Miinster, declară că nu 
este admisibilă nici o măsură de coerciţie, și nici una nu 
e prevăzută în tratat. Cu această lipsă, faimosul 
Regulament devine literă moartă. De 15 ani, de cînd 
este prescris în teorie, el nu s-a aplicat în practică și nu 
se poate aplica, poliţia și supravegherea fluvială o are 
tot România în apele sale de la Porțile de Fier în jos, 
autoritatea Comisiei Europene s-a îndepărtat de la 


Chilia, și din tot Tratatul de la Londra nu a rămas decît 
art. II cu prelungirea funcţionării ei pînă la 12 (24) 
aprilie 1904. 

Cum se explică aceasta? — Pe cînd Carp în 1882 la 
Viena continua discuţiile cu ministrul de externe contele 
Kalnoki asupra Regulamentului danubian, el atingea 
alături, dar în mod constant, o materie mai generală și 
înainta încetul cu încetul spre o mai bună înţelegere în 
privinţa rolului României în orientul Europei. Aceleași 
convorbiri le avea și cu ambasadorul Germaniei, prințul 
Reuss. Importanţa dobîndită de noul Regat trebuia 
relevată împreună cu momentele în care o comunitate 
de interese în politica orientală îl putea apropia de 
Austria și de Germania. Necesitatea acestei atitudini în 
relaţiile noastre internaţionale, pe care Românul o 
combătea încă la începutul anului 1881, o admisese 
acum și Ion Brătianu. Rezultatul este apropierea 
României de vederile Triplei- Alianțe, formate tot pe 
atunci și declarate în Parlamentul italian (27 februarie 
1883), iar un semn al acestei apropieri este întreve- 
derea lui Ion Brătianu cu principele Bismarck la Gastein 
în 26 august 1883. Decisive trebuie să fi fost explicaţiile 
ce le-a avut regele nostru cu împărații Germaniei și 
Austriei în călătoria sa la Berlin și la Viena (4-16 august 
1883) pentru botezul fiului al doilea al actualului 
împărat german. 

Faţă cu modificarea situaţiei în politica generală, 
Austro-Un- garia renunţă la pretenţiile sale în 
chestiunea specială a Dunării (15 septembrie 1883), și 
astfel Regulamentul de supraveghere din Tratatul de la 
Londra dispare. 

VI 


Revizuirea Constituţiei 


și căderea ministerului Brătianu 
de la 1883 pînă la 23 manie 1888 


Rezumarea situației internaţionale pînă la 1883 ne-a 
făcut să anticipăm asupra mișcării politice interne, pe 
care trebuie să o reluăm acum de la primăvara anului 
1882. 

Sesiunea parlamentară se închide la 31 mai. în 
decursul ei, după aprinsele dezbateri ale Adresei și 
cîteva interpelări în chestiunea Dunării, nu se mai 
lucrează mult. Se votează repede bugetul pe 1882-1883, 
tot așa tocmelile agricole și pripita regulare a 
proprietăţii în Dobrogea; încolo aproape nimic. Din 
proiectele anunţate în Mesaj pentru dreptul comunelor 
rurale de a vinde băuturile spirtoase „în profitul școlilor 
și al bisericii", pentru modificarea legislației asupra 
tutelelor, pentru îmbunătăţirea Codului de procedură 
pentru docuri și antrepozite etc., unele nici nu se supun 
parlamentului. 

Complicările cu Regulamentul de navigaţie pe 
Dunăre ocupă toată luarea-aminte a ministrului de 
externe și poate a ministru- lui-prezident. Dar ceilalți 
miniștri? 

De pe acum se simte, și din an în an devine mai 
vădită, insuficienţa Partidului Liberal pentru orice 
lucrare legislativă, necum pentru conceperea și 
înfăptuirea unui program de idei corespunzătoare Erei 
noi. Cu toată solemna relevare a acestei Ere din partea 
guvernului, nu se face nimic în sensul ei, și multe din 
proiectele menţionate prin Mesaje nu sînt nici măcar 
elaborate. Importanța constituțională a  Mesajului 
pentru organizarea lucrărilor legislative din fiecare 
sesiune parlamentară se pierde cu desăvîrșire. Mesajul 
sub guvernul liberal devine în mare parte un simplu 
exercițiu de stil. Ion Brătianu își schimbă mereu 


miniștrii după micile agitări personale înăuntrul 
partidului, fără nici o privire la competenţa de resort. 

Se înţelege că faţă de asemenea colegi, Brătianu 
devine în cu- rînd singurul ministru. El și numai el 
administrează toate resorturile (afară de al școlilor, 
unde Dimitrie A. Sturdza, părăsind externele, e ministru 
de la 2 februarie 1855 la 1 martie 1888); în fiecare 
minister își are cîte un funcţionar de încredere, de 
regulă pe director; miniștrii titulari cu responsabilitatea 
lor înaintea parlamentului sînt numai niște figuranţi pro 
forma, „umbrele*! prezidentului de consiliu, cum au fost 
calificați în Cameră.! începe epoca așa-numitului 
„vizirat", caracterizată între altele și prin înstrăinarea 
de C. A. Rosetti. 

Deocamdată însă C. A. Rosetti mai poate da ultima 
dovadă a vechii sale influenţe în partid: lui i se datorește 
agitarea ce se naște acum pentru revizuirea 
Constituţiei, mai ales a colegiilor electorale — agitare 
de care este deodată cuprins partidul și căreia guvernul 
îi cedează cu atît mai ușor, cu cît în lipsa altor concepţii 
de  legiferare practică se pot întinde mai mult 
nebulozitățile „principiilor generale de reformă 
liberală**. 

Cînd se redeschide parlamentul la 17 octombrie 
1882 pentru a patra și cea din urmă sesiune, Mesajul 
este foarte sobru în privinţa lucrărilor legislative, el 
constată numai importanta răscumpărare definitivă a 
căilor ferate Slrousberg; iar răspunsul Camerei este o 
simplă parafrază de curtenie, pe care de astă dată o 
poate vota și autorul scrierii de faţă, ales în Comisia de 
Adresă ca membru al opoziţiei. Sfirșitul legislaturii de 
patru ani și perspectiva indicării prealabile a articolelor 
de revizuit din Constituţie explică, dacă nu justifică, 
această sobrietate. De altminteri nimeni din Cameră nu 
votează în contra Adresei, dar se abţin 15 deputaţi, 
printre care și Dimitrie Brătianu. Prezident al Camerei 
se alesese generalul Lecca. 

în 22 decembrie 1882 se face prima lectură a 
propunerii de revizuire relativă la 25 de articole din 
vechea Constituţie. La a doua lectură, în ședința 
Camerei din 16 ianuarie 1883, autorul scrierii de față 


expune argumentele de împotrivire în contra oricărei 
revizuiri.!” 2 Dar la a treia lectură Camera și Senatul 
votează cu mare majoritate revizuirea în principiu și 
terminîndu-și astfel legislatura la 5 martie, alegerile 
cele noi se fac la sfirșitul lui aprilie, iar parlamentul 
revizionist este convocat pe ziua de 10 mai 1883. 

în acest timp conducătorii vechiului Partid 
Conservator apucă din ce în ce mai mult o direcţie 
incompatibilă cu vederile, junimiste. în perspectiva 
alegerilor, ei formează cu grupul Vemescu, dar și cu M. 
Kogălniceanu, C. Mîrzescu, N. Blaremberg, cu fractio- 
niștii Gheorghiu, Tăcu, Misail etc., așa-numitele 
„Comitete Unite ale Opoziţiei din București și lași“, și 
sub acest titlu publică la 1 februarie 1883 un manifest 
în momentul cînd se răspîndește știrea despre 
dispoziţiile defavorabile ale Conferinţei de la Londra în 
chestiunea Dunării. Manifestul este un rechizitoriu în 
contra politicii externe și interne a guvernului și 
culminează în declaraţia naivă că opoziţia coalizată este 
„gata a lua răspunderea situaţiei". 

însă numai foarte puţini dintre cei coalizaţi izbutesc 
în alegeri, de abia vreo 12, printre care Lascăr Catargiu, 
M. Kogălniceanu, generalul Tell, A. Lahovari, G. 
Vemescu și N. Blaremberg. Calculul cu amintirea 
succesului opoziţiei din anul 1879, cînd era vorba de 
revizuirea articolului 7, și cu agitarea chestiunii Dunării, 
pe care anume le relevă manifestul, se arată greșit. 
Articolul 7 privea chestiunea evreilor, care într-adevăr 
putea deștepta o mișcare generală în țară. Dar acum, 
nici amănuntele Regulamentului danubian, nici 
articolele speciale propuse pentru revizuire nu erau 
destul de pricepute în obștea alegătorilor pentru a 
produce o mișcare populară și a da izbînda coaliţiei. Iar 


19'Vezi discursul 73, în Discursuri parlamentare, vol. III, p. 424. 
Memorabil a rămas exemplul cu drumul de fier Piatra-Bacău. 
Ministrul lucrărilor publice, colonelul Dabija, il voia in formă de cale 
largă, cum era și reţeaua principală. Dar Brătianu pune pe deputăţii 
din majoritate să-l voteze cu calea îngustă, pentru care Carada 
pregătise materialul. Cu mare cheltuiala a trebuit mai tîrziu să fie 
prefăcută în cale largă. 

20 Vezi discursul 59, în Discursuri parlamentare, vol. III, p. 163. 

printre cei ce erau în stare să priceapă chestiunea 
Dunării, vor fi fost mulţi care în reprezentarea ării la 
Constantinopol, la Londra și la Viena prin P. 
Mavrogheni, lon Ghica și P. Carp vedeau mai multă 
garanţie pentru o inteligentă susţinere a intereselor 
Statului, decît în schimbarea acestei reprezentări prin 
venirea la guvem a opoziţiei coalizate. Aici numai M. 
Kogălniceanu putea să atragă privirile; dar violența 
broșurilor sale din anul precedent întuneca perspectiva 
vreunui succes diplomatic. Frazele și rezoluțiile 
platonice din parlament ne-ar fi folosit tot așa de puţin 
în chestiunea Dunării pe lîngă Conferinţa de la Londra, 
precît ne-au folosit în chestiunea Basarabiei pe lîngă 
Congresul de la Berlin. 

Vasăzică primirea legaţiilor din partea lui Carp și 
Mavrogheni a contribuit la întărirea guvernului liberal 
din acest moment? Se 


138 poate, și dacă acest rezultat, după vederile 
exclusive ale interesului de partid, părea condamnabil 
în ochii conservatorilor, el era inevitabil din ziua în care 
s-au lăsat să fie conduși spre confuzia opoziţiei 
coalizate, care nu putea da un guvern în stare de a re- 
zolva greaua chestiune internaţională. 

înfringerea opoziției coalizate în alegerile 
revizioniste produce, după un vechi și rău precedent, 
hotărîrea partizanilor aleși de a demisiona din 
parlament și a transporta lupta politică în publicul din 
afară. 

Dintre junimiști se aleg numai patru, între care și 
autorul acestei scrieri. Deși într-un apel către alegătorii 
Colegiului I din Vaslui, publicat la 16 aprilie 1883, 
așadar înainte de alegere, se declară adversar al 
revizuirii și-și rezervă deplina libertate față de guvern, 
administraţia nu-l combate și atît conservatorii, cît și li- 
beralii îi dau voturile. Era și greu guvernului să combată 
pe toţi junimiștii în momentul în care Carp îl reprezenta 
la Viena. 

Această indirectă susţinere din partea guvernului 
liberal a pus pe junimiști pentru cîtva timp într-o 
situaţie defavorabilă față de opinia publică. Cu atît mai 
tare se manifestă nemulțumirea Partidului Conservator 
în contra lor, și pe cînd Timpul de la 2 iunie 18863, în 


limbajul la care se coborise pe atunci, întrebuințează cu- 
vîntul de „prostituție“, Alexandru Lahovari aruncă 
junimiștilor vorba de „opoziţie miluită", o expresie pe cît 
de  literaricește fericită, pe atit de  politicește 
neîntemeiată. Căci  întîmplătoarea apropiere sau 
depărtare de vederile momentane ale altor partide nu 
putea și nu trebuia să schimbe întru nimic atitudinea 
junimiștilor provenită din urmărirea propriei lor 
convingeri politice. 

însă crescîndul conflict între vechii amici, care de- 
abia după 10 ani va începe să se aplaneze, dovedește o 
dată mai mult cu cită anevoinţă se face în evoluţia vieţii 
publice tranziția salutară de la o fază la alta. 

Camerele revizioniste își încep dar activitatea la 10 
mai 1883 fără opoziţia coalizată, care după trei zile 
demisionează, iar la 27 ianuarie 1884 se retrage și 
Dimitrie Brătianu. După dezbaterea Adresei, la care 
autorul scrierii de faţă ia parte în ședința Camerei de la 
27 mai 1883 și critică din punct de vedere conservator 
demisia opoziţiei!, se aleg în Senat și în Cameră 
delegaţii însărcinaţi cu noua formulare a celor 25 de 
articole supuse revizuirii. O ase- 


*Vezi discursul 61, în Discursuri parlamentare, vol. III, p. 208. 


139 menea lucrare nu se putea face fără discuţii 
îndelungate. Pentru fiecare articol trebuia redactat între 
delegaţii Camerei și ai Senatului un text comun, care să 
aibă și aprobarea Coroanei, conform prescrierii exprese 
a art. 129 din Constituţie. Astfel lucrarea prealabilă ţine 
aproape un an, și proiectul efectiv nu ajunge în dezba- 
terea publică a parlamentului decit la sfîrșitul lui martie 
1884. Pînă atunci, ca și în timpul votării, Camerele 
revizioniste îndeplinesc lucrările Camerelor ordinare, 
discută și votează bugetul etc. 

Dintre articolele supuse revizuirii, 13 priveau 
principiile legii electorale, celelalte 12 se refereau la 
noul titlu de Regat al României cu încorporarea 
Dobrogei, la libertatea presei, la introducerea unei 
comisii legislative permanente, la desfiinţarea gărzii 
naţionale. Dacă modificarea unora din aceste articole a 
putut fi primită fără multă discuţie, principiile legii 
electorale și întinderea și mai mare a libertăţii presei au 
dat loc la o dezbinare pronunţată în sînul majorităţii 


liberale. Cînd a fost vorba de a ieși din frazele abstracte 
și de a concretiza ideile în textul articolelor, ciocnirea a 
trebuit să se întîmple și a devenit pentru cîteva 
momente așa de violentă, încît la 26 martie 1884 
ministerul și-a dat demisia și nu a retras-o decît după un 
anume vot de încredere al majorităţii, cu oarecare 
concesii făcute rosettiștilor în privinţa presei. 

Cea mai mare greutate o pricinuia compunerea 
colegiilor electorale. Asupra sporirii numărului 
senatorilor și deputaţilor (de la 70 și 148 la 120 și 183) 
toți liberalii erau — din nefericire — de acord; 
asemenea — și asemenea din nefericire — asupra 
desființării vechiului Colegiu I, care se arătase mai 
puţin dependent de guvem. Dar de aici încolo încetează 
armonia: guvernul vrea trei colegii în locul celor patru 
de mai-nainte, alţi liberali (E. Stătescu) se gîndesc la 
două, C.A. Rosetti cere unul singur, P. Grădișteanu 
vorbește de reprezentarea proporțională și a 
minorităţilor. în jurul ideii unui singur colegiu se 
grupează vreo 35 de deputaţi, printre care apare pentru 
prima oară G. Panu’. Dar în fine majoritatea obligată de 
două treimi votează, cu oarecare violentare a regula- 


'La începutul carierei sale politice om de încredere al Partidului 
Liberal ca prim-procuror la Tribunalul din Iași, avînd să redacteze de 
pe la sfîrșitul lui noiembrie 1880 (cînd V. Conta era ministru de 
culte) un ziar guvernamental, numit apoi în iunie 1881 șef de cabinet 
al ministrului de interne C.A. Rosetti, iar în decembrie 1881, avocat 
al episcopiei Sf. Spiridon în locul lui T. Mîndru, care trece prefect la 
Botoșani, Gheorghe Panu este la 1883 ales deputat revizionist și se 
arată în Cameră aderent al lui C. A. Rosetti. In curind se va izola de 
vechile partide și va închega noul grup al „radicalilor!*, cu care însă 
va trece la 1897 in Clubul conservator. 


140 meniului, cele trei colegii, așa cum sînt astăzi în 
Constituţie, și de reprezentarea minorităţilor nu se face 
pomeneală. 

La chestiunea presei insistența rosettiștilor are mai 
mult efect, într-un proces privat de calomnie, ce-l 
intentase Creditul Rural în contra ziarului 
Inddpendance Roumaine înaintea tribunalelor ordinare, 
nu pentru represiunea penală, care neapărat ar fi fost 
de competenţa juraţilor, ci numai pentru despăgubiri 
civile, Curtea de Casaţie făcuse tocmai din motivul 
competenţei o divergență prin paritate de voturi. în 
această controversă pendentă, care, dacă se hotăra în 


sensul competenţei tribunalelor ordinare, ar fi pus oa- 
recare friu calomniilor private și ar fi contribuit poate la 
ridicarea prestigiului presei, rosettiștii se folosesc de 
ocazie pentru a cere din contră modificarea dispoziţiei 
constituţionale în sensul ca și despăgubirile civile să fie 
date în exclusiva competenţă a juraţilor. Ministerul se 
împotrivește la început; Ion Brătianu, cu experienţa a 
șapte ani de guvern, începuse a deveni foarte 
conservator, Dimitrie A. Sturdza nu fusese niciodată 
liberal, raportorul delega- ţilor din Cameră, Stolojan, 
formulase articolele 24 și 105 din Constituţie destul de 
restrictiv și le comentase și mai restrictiv. Dar în fața 
iritării rosettiștilor, guvernul și majoritatea cedează, 
raportul lui Stolojan rămîne dezminţit!, art. 105 se 
votează după dorinţa lui C. A. Rosetti, se admite însă ca 
un fel de compromis adaosul la art. 24: „(Delictele de 
presă se judecă de juriu) afară de acele care s-ar comite 
în contra persoanei regelui și a familiei regale sau 
contra suveranilor statelor străine. Aceste delicte se vor 
judeca de tribunalele ordinare după dreptul comun", 
adaos poate folositor în privinţa suveranilor străini, 
pentru a evita conflicte diplomatice, dar foarte 
contestabil în privinţa suveranului ţării?! 22. 

în sfirșit Camera și Senatul, în ședințele de la 1 și 7 
iunie, termină votarea celor 25 de articole revizuite, 
care se promulgă la 8 iunie 1884. 

Asupra diferitelor curente în atmosfera parlamentară 
din timpul dezbaterilor revizioniste dau oarecare 
lămurire discursurile 59-65 publicate în volumul de faţă. 


21'Vezi discursul 64, în Discursuri parlamentare, vol. III, p. 252. 

22Căci ce vrea să zică o asemenea excepţie? Onoarea este mai 
garantată Înaintea tribunalelor ordinare decît înaintea juraţilor, de 
aceea calomniile în contra regelui le dăm în judecata tribunalelor, 
iar calomniile în contra celorlalţi cetăţeni le lăsăm în prada 
incertitudinii juraţilor? Curioasă dispoziţie. Pe temeiul ei G. Panu, 
devenit adversar al guvernului Brătianu, a fost condamnat în lipsă de 
Tribunalul și de Curtea de Apel din București (15 aprilie și 15 mai 
1887) la 2 ani închisoare și 5 000 lei amendă pentru insultarea 
regelui prin ziarul Lupta, dar s-a sustras de la pedeapsă prin 
mergerea în străinătate, pînă cînd a fost ales deputat in ianuarie 
1888 și, intorcindu-se in ţară, după un scurt arest s-a văzut grațiat la 
27 februarie 1888. Exemplul nu vorbește în favoarea inovației din ari. 
24 al Constituţiei. 

Mai mult nici nu este nevoie să insistăm. Toată 
revizuirea a fost o zadarnică frămîntare de un an și 
jumătate. Sporirea numărului deputaţilor și senatorilor 
(cu nou-introdusa diurnă a acestora din urmă) a 
îngreuiat fără nici o necesitate lucrările Corpurilor 
Legiuitoare, iar calitatea discuţiilor parlamentare a 
scăzut în proporţie firească cu creșterea cantităţii 
mandatarilor; decapitarea vechiului Colegiu I a făcut 
alegerile și mai dependente de influenţa guvernului; 
licenţa presei în trivialitatea calomniilor private s-a 
văzut și mai încurajată; ideea cu comisia legislativă s-a 
arătat în împrejurările date lipsită de valoare practică; 
numai desființarea gărzii naționale a rămas ca merit ne- 
gativ. Dacă s-ar fi introdus măcar în Constituţie 
inamovibilitatea magistraturii pe toate treptele ei și, 
într-o altă ordine de idei, o compunere mai cuminte a 
regenței pentru cazul minorităţii succesorului la tron! 
Dar cu magistratura guvernul s-ar fi dezbinat și mai 
mult de C. A. Rossetti, care cerea un fel de electivitate 
politică, și la marele neajuns al articolelor 88 și 89 cu 
regența nici nu avusese prilej să se gîndească. Ele 
rămîn o datorie a viitorului. 

Astfel, revizuirea de la 1884 nu poate fi judecată 
decît ca opera cea mai stearpă a Partidului Liberal. 

Cu adoptarea modificărilor constituționale Camerele 
revizioniste își terminaseră misiunea. înainte însă de a 
le dizolva, guvernul le mai dă în ultimele zile o sarcină 
de îndeplinit: votarea Domeniului Coroanei, propusă în 
ședința Camerei de la 4 iunie 1884 sub forma iniţiativei 
parlamentare (generalul Lecca, N. Gane, trecut acum în 
Partidul Liberal, A. Vizanti, C.F. Robescu etc.). Vorba 
despre Domeniul Coroanei se lăţise cu cîteva zile mai- 
nainte. Firește că vechii conservatori, în coaliția lor cu 
atitea elemente nepotrivite, îl atacă de îndată prin 
presă, și cu toţii se pun să exploateze în contra 
ministerului Brătianu această coardă de o falsă 
popularitate. Dar ceea ce este mai semnificativ: în 
preziua propunerii își dau și rosettiștii P. Grădișteanu, 
Take Gianni, V. A. Ure- chia, Gr. Serurie etc. demisia din 
Cameră, iar C. A. Rosetti și-o reînnoiește irevocabil. A 
doua zi demisionează și Nae Pop, fiindcă nu este lăsat 


să vorbească de „îngrijirile Craiovenilor" asupra proiec- 
tatului domeniu înainte de a se fi citit chiar propunerea. 
Camera respinge demisia lui C. A. Rosetti, nici nu 
votează pe a lui Pop, 


142 dar primește pe a rosettiștilor, și astfel ruptura în 
Partidul Liberal e desăvirșită. Cu separarea de Românul 
se înfiinţează Voința națională ca organ al guvernului și 
Partidului „Naţional Liberal" (primul număr la 10 iulie 
1884). 

După ce, în ședința de la 4 iunie, Vizanti citește 
motivarea acelei inițiative în favoarea Coroanei, Camera 
— în contra obiec- ţiunilor lui Nicolae Ionescu — decide 
trecerea de urgenţă în secţiuni, unde propunerea se 
primește, se aleg îndată delegaţii și chiar a doua zi vine 
proiectul de lege în dezbaterea publică. Raportor e Nicu 
Gane. P. Cemătescu și N. Ionescu combat proiectul ca 
fiind anticonstituţional, autorul scrierii de faţă îl susține, 
precum și trebuia să-l susțină din punct de vedere 
conservator!, iar Camera îl votează cu 77 voturi contra a 
16 și 4 abţineri. 

La 8 iunie se închide și la 23 septembrie se dizolvă 
parlamentul revizionist. Primele alegeri după noua lege 
electorală se fac la începutul lui noiembrie 1884. 

Momentul era hotăritor pentru Partidul Liberal de la 
guvem, rămas sub exclusiva conducere a lui Ion 
Brătianu. înstrăinat de vechi fruntași liberali ca C. A. 
Rosetti, Dimitrie Brătianu, Mihail Kogălniceanu și de 
aderenţii lor destul de numeroși, pe de altă parte avînd 
în față opoziţia condusă de Lascăr Catargiu și Gheorghe 
Vemescu spre abţinere pe temeiul declaraţiei formale, 
afișate la 20 iunie 1884 și pe străzi, că ei consideră 
Constituţia revizuită și dotaţiunea Coroanei „ca o 
violare a pactului fundamental și iau angajamentul de a 
lucra pentru a reintra în legalitate", partidul 
guvernamental trebuia să producă în noile alegeri cu 
trei colegii cel puţin aparența că reprezentarea 
parlamentară a ării a devenit mai adevărată, mai 
independentă și mai inteligentă și să se gîndească 
totodată la împlinirea golului lăsat prin retragerea atîtor 
foști partizani. Era chestiune de existenţă pentru partid. 


Din atmosfera acestei îngrijări se nasc acum două 
curente, care vor să ajungă la același rezultat al întăririi 
guvernului: pe de o parte atragerea în sînul 
„colectivităţii"?* 2* a unor elemente tinere din cele mai 
capabile, care pînă atunci nu intraseră în cariera parla- 
mentară, pe de alta o reformare a partidului prin unirea 
cu un grup de oameni politici care, deși puţini la număr, 
aveau însemnătatea de a fi contribuit la schimbarea 
direcției guvernului în politica externă. Acest grup erau 
junimiștii sub conducerea lui P. Carp. 

în privinţa dintii, mai ales după îndemnul lui 
Câmpineanu și sub auspiciile lui Stătescu sînt aduși 
pentru prima oară în Cameră Take Ionescu, C. C. Arion, 
Al. Djuvara și (ceva mai tîrziu) C. Dissescu; în privinţa a 
doua Ion Brătianu, cu deosebita stăruinţă a lui Dimitrie 
A. Sturdza, propune lui P. Carp, și alături de dînsul lui 
Theodor Rosetti și T. Maiorescu, intrarea în minister. La 
14 iunie 1884 dis-de-dimineaţă, într-o odaie a hotelului 
Broft, unde trăsese Carp chemat din străinătate, se 
încinge între Ion Brătianu, Carp și autorul scrierii de 
față o lungă dezbatere. Ministrul-prezi- dent o începe 
prin declararea că partidul său nu mai poate rămîne în 
starea în care se află, arată motivele dezbinării de C. A. 
Rosetti și propune reconstituirea guvernului cu 
junimiștii. Noi răspundem că, în principiu, după 
proclamarea Regatului prin liberali și față de 
necesitatea preschimbării vechilor partide, nu vedem o 
greutate absolută în conlucrarea cu un partid liberal 
reformat, dar că prima condiţie este adoptarea și 
punerea în lucrare a programului de reorganizare 


23'Vezi discursurile 66 și 67, în Discursuri parlamentare, vol. 111, 
pp. 302, 305. 

24E. Stătescu caracterizase cu numele de „colectivitate” pe 
aderenţii lui Ion Brătianu care — în urma dezbinării — nu mai puteau 
monopoliza expresia de Partid Naţional Liberat Cu această poreclă, 
ca și cu „sub cuvînt de epizootie” din Mesajul de la 15 noiembrie 
1881, și cu fraza „opoziţia a pierdut dreptul la protecţia legilor”, 
Eugeniu Stătescu a îmbogăţit dicţionarul politic al României 
contemporane. 

*Vezi Discursuri parlamentare, vol. III, discursul 77, pp. 487-492. 

internă, indicat de noi în Contraadresa de la 3 decem- 
brie 1881. — Brătianu primește. — Carp adaugă îndată 
a doua condiţie, cea mai urgentă în împrejurările de 
atunci: reforma Băncii Naţionale pe temeiul etalonului 
de aur, pentru stîrpirea agiului, care ameninţa finanţele 
statului. — Brătianu răspunde că aici trebuie să se 
consulte cu amicii săi. — Mai cerem în sfîrșit încetarea 
„satrapiilor" din districte (vezi discursul 70) și, o dată cu 
intrarea lui Theodor Rosetti în minister, dacă ar primi o 
prealabilă înțelegere și asupra numirii celorlalţi colegi, 
iar cînd Brătianu ne vorbește de Radu Mihai (pe atunci 
numai prefect al poliției), noi îl declarăm inacceptabil. 
— Brătianu, de altminteri în tot decursul dezbaterilor de 
cea mai simpatică înfățișare, se arată foarte mirat: prea 
fusese deprins cu omnipotenţa în partidul său. — La 
sfirșitul convorbirii, autorul scrierii de faţă îi exprimă 
impresia că încercarea sa nu va izbuti.! 

Și într-adevăr, după cîteva alte întruniri între 
Brătianu, Sturdza, Carp și Rosetti, tratările sînt și rămîn 
întrerupte. Brătianu declară că nu poate primi atitea 
condiţii ale junimiștilor, iar junimiștii răspund că fără 
aceste condiţii nu poate fi vorba de o înţelegere cu 
Partidul Liberal. 

Din noile alegeri de la noiembrie 1884 ies deputaţi 
junimiștii P. Carp, care după îndeplinirea scopului 
misiunii sale de la Viena se întorsese definitiv în ţară, V. 
Pogor, lacob Negruzzi, D. A. Lau- rian (redactorul 
României libere, declarată de la 16 ianuarie 1885 organ 
junimist), I. M. Melik, I. lanov, Teodor Nica, V. Bossy și 
autorul acestei scrieri, iar senatori Dimitrie G. Rosetti, 
Leon Negruzzi și I. Diamandi. Dintre alți deputați aleși 
pentru prima oară se alipesc de junimişti Al. 
Marghiloman și Toma Cămărășescu. 

Se hotărăște și Mihail Kogălniceanu să-și pună 
candidatura la Colegiul I din Brăila și este ales. Pe cînd 
toţi ceilalţi membri ai opoziţiei coalizate (numite după 
contopirea cu grupul Dimitrie Brătianu din noiembrie 
1885  „Opoziţia-Unită”) persistă în declararea de 
abţinere, Kogălniceanu recunoaște greșeala acestei 
tactici și intră în Cameră ca adversar al lui Ion Brătianu 
și al celor ce s-au apropiat de el. Pe tinerii liberali, 
introduși de Câmpineanu și Stătescu, cînd ii vede 


defilind la discuţia Adresei întru lauda lui Brătianu, îi 
compară cu irozii din Vicleim; pe junimiști îi atacă 
pentru susținerea guvernamentală a alegerii lor și le 
declară poziţia echivocă. Discursul 68 de mai jos% 
răspunde la acest atac, și discuţiile și voturile 
parlamentare dovedesc din prima zi cu cîtă 
independenţă  junimiștii înțelegeau să-şi mențină 
atitudinea lor de opozanți, cunoscută de mai înainte. 
Anume asupra agiului noul deputat junimist Teodor 
Nica, pe temeiul ideilor lui P. Carp și a convorbirilor cu 
Th. Rosetti, publică la 1886 importantul său studiu cu 
același titlu, și aici condamnă fundarea Băncii Naționale 
pe stocul de argint, care tocmai fusese o cauză 
principală a ruperii tratativelor cu Brătianu. 

în afară de aceste lămuriri ale atitudinilor politice, 
activitatea parlamentară în toată legislatura următoare 
de 4 ani lîncezeşte cu desăvîrşire. în loc ca Partidul 
Liberal de la guvern, redus acum după dezlipirea atîtor 
foşti aderenti și după neizbutita încercare cu junimiștii 
la singurele sale elemente, să solicite în ele cea mai in- 
tensivă încordare la muncă și să găsească priceperea și 
energia cerute pentru opera de legislație organică, 
toate promisiunile de reforme de prin Mesaje rămîn 
neîmplinite. Proiecte peste proiecte, anteproiecte și 
propuneri se discută în diferite comisii prealabile, ut 
aliquid fieri videatur. Dimitrie A. Sturdza pune vreo trei 
ani de-a rindul o stăruință grozavă în pregătirea 
reformei  învățămîntu- lui public — toate rămîn 
zădărnicite și nu trec peste stadiul preliminar. Se 
promulgă numai la 12 aprilie 1887, sub Ministerul de 
Justiţie al lui E. Stătescu, un Cod de comerţ tradus din 
italienește după tipicul fabricii de legi din vremea 
Statutului lui Cuza-Vodă. Despre o adevărată și largă 
împroprietărire a ţăranilor prin vinderea de loturi mici 
din domeniile statului, pentru care domenii se crease la 


25 Vezi Discursuri parlamentare, vol. III, p. 320. 

"Așa sînt reproduse, cu oarecare atenuare, cuvintele ministrului- 
prezident in Monitorul oficial. 

30 martie 1883 un minister deosebit cu I. Câmpineanu 
ca prim titular, despre vreo reformă descentralizatoare 
a legilor comunale și judeţene, despre inamovibilitatea 
magistraturii ...nimic! Nici măcar simpla îngrijire de a 
da tinerelor capacităţi introduse în partid prilejul la o 
activitate mai conformă cu legitima lor ambiţie nu se 
vede în guvern, și după cîtva timp Take Ionescu, C. C. 
Arion și Al. Djuvara se dezlipesc și ei de majoritate și 
trec în opoziţie. 

în golul lăsat printr-o așa de nepilduită inacţiune 
legislativă se întinde și mai mult exploatarea situaţiilor 
publice în folosul privat al celor ce susţin guvernul. Cît 
de departe trebuie să fi mers lucrurile se poate înţelege 
din faptul că însuși Ion Brătianu printr-o izbucnire 
irezistibilă de sinceritate exclamă încă la 25 martie 
1884 în plină ședință a Camerei: „Cu toate 
neorînduielile ce s-au făcut — asasinate, procese 
scandaloase — am tăcut și am luat răspunderea."! 

Cum se poate explica îngăduirea unei asemenea 
situaţii din partea lui Brătianu? — Nu e vorbă, delicată 
în materie de bani nu a fost democraţia niciodată, și 
milionul „pentru încurajarea virtuţilor civice", alături de 
certe recompense „reversibile" sînt curioase simptome 
de slăbire a respectului pentru decenţa publică. 

Dar în definitiv Brătianu era un om cinstit, și acum 
se afla în joc întreaga situaţie politică a liberalilor, la a 
căror întărire lucrase toată viața. Să fi fost el încă de pe 
la 1884 atins de începuturile bolii, care nu mult după 
căderea lui de la guvern i-a curmat zilele? (în 
convorbirea de la 14 iunie 1884, relatată mai sus, 
autorul acestei scrieri observase cu surprindere la 
Brătianu un fel de absenţe intermitente, eclipsări de 
cîteva secunde ale atenţiei.) Să fi fost el așa de sceptic 
în privinţa partizanilor săi, pe care nu-i prea cruţase nici 
în convorbirea de la 14 iunie, încît să prefere inacţiunea 
lor legislativă unei acţiuni, în valoarea căreia nu avea 
încredere? 

Dacă este să judecăm numai politicește, ne pare că 
evidenta  lîncezire parlamentară provenea din 
convingerea ce o dobîndise Brătianu în urma 
întrevederii cu Bismarck la Gastein, că un nou război 


era iminent, de astă dată în contra Rusiei — război pe 
care Brătianu îl prevedea din toamnă în toamnă pentru 
primăvara următoare. Regele, mai exact apreciator al 
politicii internaţionale, va fi căutat să combată 
prevederea lui Brătianu. Tocmai încheierea Triplei 
Alianțe cu alipirea României era un mijloc puternic 
pentru garantarea păcii. Brătianu însă persista în 
părerea sa, și atunci se explică întru cîtva cum de i se 
depărtase gîndul de la reformele interne.! 

De altminteri, în legătură cu noua politică externă, i 
se impun multe alte preocupări. Unirea revoluţionară a 
Rumeliei cu Bulgaria (6 septembrie 1885), războiul între 
Serbia și Bulgaria (2-16 noiembrie 1885), terminat prin 
pacea de la București din 19 februarie 1886, 
înstrăinarea Bulgariei de Rusia, detronarea principelui 
Aleksander Battenberg la 9 august 1886, agitările 
ministrului Rusiei din București, Hitrovo, în urma cărora 
mulţi agenţi ai poliţiei rusești, ascunși sub înfățișarea de 
iconari, jugănari etc., trec în Bulgaria și caută să se 
încuibeze și în România; atentatul, ajutat de ei, în 
contra prefectului Mantov din Rusciuc (19 martie 1887); 
intenţia regenței Stambulov-Karavelov-Mutkurov de a 
ajunge la unirea personală a Bulgariei cu România sub 
regele Carol? %; urcarea principelui Ferdinand de 
Coburg pe tronul Bulgariei (25 iunie 1887) și aţiţările 
rusești în contra lui: toate aceste evenimente reclamă 
cea mai încordată atenţie a guvernului român. 

Oricare ar fi fost cauzele atitudinii lui Brătianu, 
stagnarea Corpurilor Legiuitoare și întinderea corupţiei 
administrative sporesc nemulțumirile în ţară; opoziția 


26*Vezi și pp. 123-125 de mai sus. 

27Vezi și Discursuri parlamentare vol. II, p. 116. (în lucrarea de 
faţă p. 106-nota St.N.) Dar de astă dată Rusia pare a fi ameninţat cu 
ruperea relaţiilor diplomatice în asemenea caz, cel puţin dacă se 
poate pune temei pe actele publicate de lacobsohn. Vezi Geheime 
Dokumente der russichen  Orient-Politik, nach dem in Sofia 
erschienenen russichen Original herausgegeben von R. Leonow 
(Lipsea, editor Arwed Strauch) și îndeosebi la pp. 150-155 adresa 
confidențială a lui Hitrovo de la 20 mai 1887 și telegrama cifrată a 
ministrului de externe din Petersburg de la 10 iunie 1887. 


147 


'Ciurcu tatăl și fiul, Ocășanu, Secășanu. 

din Cameră crește, și tonul mai agresiv al discursurilor 
de la sfîrșitul volumului de față oglindește agravarea 
situaţiei. „Opoziția Unită" primește prin Dimitrie Bră- 
tianu nota amară a unei dușmănii de familie, și de pe la 
mai 1886 convoacă în orașele din provincie întruniri 
publice, care au un răsunet din ce în ce mai puternic. 
Toate incidentele sînt exploatate pentru excitarea 
spiritelor; după senzaţia produsă în septembrie 1885 
prin expulzarea cîtorva români transilvăneni! (expulzare 
cerută de Dimitrie A. Sturdza și pe atunci cu atît mai 
surprinzătoare, cu cît tot el îndemnase și sprijinea pe 
Ioan Slavici la redactarea Tribunei din Sibiu, începută la 
15 aprilie 1884), vine Convenţia consulară cu Germania, 
încheiată la 22 mai 1886, care stimește atita rezistenţă 
în opinia publică, încît guvernul e nevoit să o retragă 
din Cameră (iunie 1886) — prima atingere gravă a 
autorităţii sale în afară și înăuntru. Acum și Fleva, 
totdeauna pornit spre agitare, își dă demisia de la 
primărie (5 iunie 1886) și trece la adversari, iar tinerii 
deputaţi liberali încep a ataca guvernul cu vioiciune, 
mai ales Alexandru Djuvara pe Eugeniu Stătescu. 

Ion Brătianu, dominat de simțămîntul omnipotenţei 
sale, se arată tot mai rar în Cameră; la atacurile 
opoziţiei ori nu răspunde deloc, ori răspunde cu 
violență: pe Fleva îl numește „butoi fără fund", lui 
Kogălniceanu îi zice că-i dă „tot ce-i cere". închis în 
micul cerc al unei camarile de familiari, el se ocupă cu 
toate amănuntele administraţiei și devine cu atît mai 
inaccesibil la observaţiile puţinilor membri independenţi 
din partid, cu cît toţi ceilalţi l-au deprins la cea mai 
oarbă supunere. Semnalul îl dăduse de mult Dimitrie A. 
Sturdza prin cuvintele rostite de pe banca ministerială: 
„Ori de cîte ori Brătianu mă va chema pe această bancă, 
voi veni, și de îndată ce-mi va zice: e bine să lucrezi 
aiurea și să vină altul în locul d-tale, totdeauna voi face 
așa.“(Ședinţa Camerei de la 11 noiembrie 1882.) 

Pe lîngă acestea, pentru nefericirea Partidului 
Liberal, C. A. Rosetti moare la 8 aprilie 1885, iar cîţiva 
membri mai marcanţi se văd siliți să se retragă din 
luptă. Gheorghe Ghiţu e atins de o boală incurabilă, 
peste puţin Ion Câmpineanu are aceeași soartă; mai 
tîrziu starea sănătăţii condamnă și pe Eugeniu Stătescu 


la rezervă. 

Viaţa constituțională este ca și paralizată. Brătianu 
își face și își desface miniștrii de la Florica fără nici o 
explicare parlamentară; după admiterea în cabinet a lui 
Radu Mihai (2 februarie 1885), căruia la 1887 îi 
încredințează chiar Ministerul de Interne, are nefasta 
inspirație de a numi pe generalul Alexandru Angelescu 
ministru de război (21 februarie 1886)!. 

în proporţia în care se întind manifestările de 
nemulțumire, creşte și violența încercărilor de 
reprimare din partea celor de la guvern. După un nou 
atentat în contra ministrului-prezident, la 4 septembrie 
1886, în care din norocire arma lui Stoica Alexandres- 
cu nu atinge decît placa bandajului lui C. F. Robescu, 
procurorii printr-o instrucție absurdă caută să implice 
între culpabili împreună cu Oroveanu și pe Dimitrie 
Brătianu. lar a doua zi, sub pretextul că sînt „cetăţenii 
indignaţi", o ceată de bătăuși organizaţi de primărie 
năvălește asupra cîtorva redacţii de la ziarele opozițio- 
niste din capitală? 7%. 

Faptul că sub un regim „liberal" s-a putut comite o 
asemenea agresiune în contra presei după îndemnul 
unei administrații publice este poate indiciul cel mai 
clar al decadenţei partidului din acest timp. Dacă trăia 
C. A. Rosetti, cu toată înstrăinarea sa de guvern, 
vandalismul de la 5 septembrie nu se întîmpla. 

Dar violența naşte  contraviolenţă.  Sîngeroase 
încăierări pe stradă se produc la alegerile comunale din 
Botoșani (1 noiembrie 1886), ele se repetă (5 mai 1887) 
la Galaţi, apoi la Buzău, la Tur- nu-Severin, la Rîmnicu- 
Vilcei. Ministrul de externe M. Pherekyde provoacă la 
duel pe N. Fleva și-l rănește (14 ianuarie 1887). La 
intrarea solemnă a regelui în lași pentru sfinţirea 
Bisericii Mitropolitane (22 aprilie 1887) alte scene de 


28'Vezi și „Priviri asupra dezvoltării politice a României sub 
domnia lui Carol I“, în Discursuri parlamentare, vol. II, p. 99. (în 
lucrarea de faţă pp. 97-98 —nota St. N.) 

29Atacul s-a făcut cu îngăduirea poliţiei, dar pare a fi fost plănuit 
de Ion Câmpineanu, pe atunci primar. Prefectul poliţiei, D. Moruzi, 
era prea cuminte pentru așa ceva; vezi discursul 76, în Discursuri 
parlamentare, voi. III, p. 456. 

bătăi și răniri între agenţii poliţiei și cei puși de opoziţie 
ca să fluiere (Costea P. Balș, G. M. Șendrea, C. Penescu 
etc.). Sosirea la lași este precedată de un afiș al 
Comitetului „Opoziţiei Unite" locale, îndemnînd pe 
cetățeni să nu întîmpine pe rege, care ar fi numai regele 
unei „coterii politice". Printre cei semnaţi pe afiș 
(Alexandru C. Mavrocordat, lancu Corjescu, Scarlat 
Pastia, Alecu Balș, Alex. D. Holban, Panaite Balș cu fiii, 
Nicu Ceaur Aslan etc.) se află și profesorii universitari 
Gheorghe Mîrzescu și Miltiade Tzoni. Pentru acest fapt 
ministrul cultelor, Dimitrie A. Sturdza, îi dă în judecata 
Universităţii din București și cere destituirea lor, însă 
juriul universitar (compus din doctorii Kalinderu, 
Măldărescu, Suţu și din Cemătescu și Cră- ciunescu) își 
declină competenţa de a judeca acest delict politic (13 
iunie 1887). în lista apărătorilor figurează N. Ionescu, 
G. Ver- nescu, N. Fleva, Alexandru Lahovari, G. Pallade, 
iar cînd acuzaţii ies din edificiul Universităţii cu acel 
verdict favorabil lor, sînt duși în triumf la clubul 
„Unirea**, unde N. Fleva, Alexandru Lahovari și G. 
Pallade ţin discursuri pentru lauda lor și „însufleţirea** 
studenţilor adunaţi acolo. 

Era cu neputinţă ca parlamentul să nu se resimtă de 
această strămutare a luptei politice pe terenul 
manifestărilor de stradă. Rareori se mai aude o discuţie 
convenabilă; pe cînd între deputăţii guvernamentali 
Dimancea de la Pitești cîștigă ascendent și ajunge chiar 
la viceprezidenţia Camerei (precum la 1898 va ajunge 
lepu- rescu de la Giurgiu), între deputăţii din opoziţie se 
semnalează Pallade de la Birlad prin neînfrinarea 
limbajului său, de a cărui exuberanţă majoritatea nu 
poate scăpa decît părăsind sala de ședințe, iar alţi tineri 
liberali, precum Caton Lecca de la Bacău, introduc 
obiceiul de a întrerupe pe ministrul-prezident prin 
izbirea băncilor cu capacele de pe sertare. La prima 
ivire a acestei necuviinţe, Ion Brătianu tresare într-un 
gest de dezgust - o neuitată scenă de tragică ironie în 
mult frămîntala noastră viață parlamentară. 

Nu mai e acum vorba de meritele lui Brătianu din 
trecut; cele mai înverșunate atacuri le primește de la 


foștii săi partizani. Profesorii Gheorghe Miîrzescu şi 
Miltiade Tzoni își intitulează broșura despre procesul 
dumnealor Regimul corupției și al terorii sau Guvernul 
lui I. C. Brătianu (ași, Tipografia Naţională, 1888), și 
„sinistrul bătrîn" este calificarea obişnuită a 
încărunțţilului bărbat de stat. Nu se mai ţine seama de 
stăruința sa pentru întinderea căilor ferate, a școlii de 
poduri și șosele și a institutelor de credit, nici de 
importanta lucrare a fortificațiilor, începută pe teren la 
10 septembrie 1884 (în contra căreia, printr-o nouă 
greșeală, se declară opoziţia coalizată); se accentuează 
numai părţile rele ale administraţiei sale, viziratul, 
satrapiile, creșterea agiului, corupția. 

Și Ion Brătianu tot nu vrea să înţeleagă că venise 
momentul retragerii, venise de mult. Uitînd marele 
adevăr zis de Bismarck la Versailles în faţa delegaților 
francezi: la patrie veut dtre servie et non pas doininde, 
el persistă cu orice preţ la guvern, și mulţi din partizani 
sînt convinși că Brătianu e ministru pe viaţă. 

Rezultatul persistenţei este o agravare caracteristică 
în lupta dintre guvern și „Opoziția Unită": atacurile își 
urcă ţinta și, tre- cînd peste capetele miniștrilor, se 
îndreaptă spre capul statului. Incidentele menţionate cu 
sosirea regelui la Iași și cu procesul lui Mîrzescu și 
Tzoni sînt o dovadă. Mai înainte încă se arătase un 
simptom de degenerare a mișcării constituţionale. între 
tinerii conservatori, care urmau pe Lascăr Catargiu, 
începuse de pe la 1885 să se distingă Nicu Filipescu 
prin cea mai vie activitate. D-sa fundase ziarul Epoca, în 
jurul căruia știuse să grupeze mulţi alţi tineri 
inteligenţi. La un banchet pentru aniversarea fundării 
ziarului, Ressu de la Galaţi, localizind fraza lui 
Gambetta se souinettre ou se dd- mettre, vorbește de 
rege cu cuvintele „să se plece sau să plece" (23 
noiembrie 1886) și este felicitat în cercul Epocii, de 
atunci. 

Pe acest povîmiș alunecă acum mișcarea politică din 
ce în ce mai mult. 


La 15 noiembrie 1887, în momentul în care regele 
citește în Cameră Mesajul pentru deschiderea ultimei 
sesiuni a legislaturii de patru ani, „Opoziția Unită" 
distribuie pe stradă un manifest către cetăţeni, un fel de 
contramesaj, care se termină astfel: 


Țara pare azvirlită în grozava alternativă de a alege între 
Despotism și Revoluţie. 

Dar nu. 

Un factor important există încă în sistemul nostru 
constituțional, Regele are dreptul și datoria de a veghea la libera 
expresie a voinței alegătorilor, la exerciţiul franc și sincer al 
acestui drept de Suveranitate națională. 

El este în drept și dator să înlăture de la prezidarea alegerilor 
un guvern prevaricator, sugrumător al tuturor libertăţilor, 
falsificator al tuturor principiilor, înjositor și pervers, care nu se 
menţine decît prin corupţia ridicată in sistem și prin cinismul 
forței brutale. 

El știe, trebuie să știe, că alegerile sub acest guvern nu pot fi 
decît o parodie nerușinată sau o dramă sîngeroasă. 

Suveranul, căruia Țara i-a încredințat destinele sale, știe, 
trebuie să știe, că dacă nu-i va cruța această dureroasă încercare, 
Poporul Român, 


151 blind și lung îndurător, va arunca in fine răspunderea nu 
asupra acelora ce înconjoară Coroana, ci asupra Aceluia ce o 
poartă! 


Subscris este manifestul de „capii Opoziţiei Unite", 
Dimitrie Brătianu, Lascăr Catargiu, G. Vemescu și de 
„delegaţia Comitetului executiv al Opoziţiei" general 
Florescu, N. Fleva, Alexandru Lahovari, Constantin 
Boerescu, Petre Grădișteanu, G. Pallade. 

în aceeași seară se adună la Take Ionescu, în strada 
Ştirbei- Vodă, deputăţii opozanți de toate nuanțele, N. 
Fleva, C. C. Arion, Al. Djuvara, Caton Lecca etc. și 
junimiștii P. Carp, Al. Marghiloman, Laurian Nica, 
Stroici și Maiorescu. Se fac încercări pentru atragerea 
junimiștilor în „Opoziția Unită", precum se mai făcuseră 
la începutul anului de Alexandru Lahovari și de alții cu 
succesul de a fi readus atunci sub conducerea lui Lascăr 
Catargiu pe Pogor, Leon și lacob Negruzzi, Dimitrie G. 
Rosetti și I. Diamandi. Carp însă declară că nu numai nu 

va intra în „Opoziția Unită", ci din contră, după 
manifestul ei de astăzi, refuză orice împreună-lucrare cu 
deputăţii din Cameră care aprobă un asemenea pamflet. 
La declaraţia lui Carp se asociază și ceilalți junimiști 
prezenţi. Faţă însă cu părăsirea din partea atîtor amici 
de la Iași, Carp nu se mai poate considera ca șef de 
grup și, cu sinceritatea sa obișnuită, o și declară peste 
două zile în ședința publică a Camerei, în care — pe 
acest motiv — demisionează din Comisia Adresei. Cu 
atît mai neclintiți rămîn în jurul lui Carp ceilalți deputaţi 
junimiști (afară de Alexandru Marghiloman, care mai 
tîrziu subscrie apelul din seara de 14 martie 1888, 
despre care vom vorbi mai jos). Tocmai supraexcitarea 
spiritelor trebuia să învedereze în curînd necesitatea 
unor oameni cumpătaţi, care păstrau respectul ordinii 
constituționale și nu o compromiteau prin agitări de pe 
stradă. 

Situaţia guvernului devine intolerabilă. în zadar Ion 
Brătianu dizolvă Camera la 19 decembrie 1887, în zadar 
alegerile de la 23-25 ianuarie 1888 îi dau cea mai mare 
majoritate. Cu slăbiciunea colegiilor electorale din ţara 
noastră, majorităţile guvernamentale nu însemnează 
nimic în momentele de criză; din contră ele aţiţă și mai 
mult opinia publică prin contrastul intre aparenţă și 
realitate. 

întrunirile  „Opoziţiei Unite" din București sînt 
regulat urmate de manifestări provocatoare. Pe de altă 
parte corupția partidului guvernamental îi sapă 
existența; strigătul de onestitate răsună pre- 152 
tutindeni. Un caz concret se prezintă în administraţia 
Ministerului de Război: se constată abuzuri cu 
furniturile armatei. însă de-abia stăruința a Vreo 14 
ofițeri (căpitanul Dimancea, colonelul Serghie Voinescu 
etc.) silește pe Brătianu să dea în judecată pe generalul 
și pe colonelul Maican-Dumitrescu (2 februarie 1888). 
Instrucția dovedeşte şi complicitatea generalului 
Alexandru Angelescu. Pe acesta, ca fost ministru de 
război, îl trimite Senatul (23 februarie și 16 martie) 
înaintea Curții de Casație. Toți trei sînt în definitiv 
condamnați la închisoare. 

Acum în sfîrșit Ion Brătianu începe să simtă că nu 


mai poate mearge înainte, și vrea să cedeze guvernul. în 
seara de 21 februarie 1888 Beizadea Dimitrie Ghica 
convoacă la P. Carp pe Theodor Rosetti și pe autorul 
scrierii de faţă și le propune formarea unui minister cu 
ei, cu Menelas Ghermani, cu prințul Alexandru Știrbei, 
împreună cu Sturdza și Pherekyde, luaţi din cabinetul 
Brătianu; o asemenea combinare ar avea, după 
încredințarea lui Brătianu, sprijinul Camerei. Carp 
insistă în prima linie asupra imediatei reformări a Băncii 
Naţionale pentru a scăpa finanţele de agiul exorbitant. 
După două zile combinaţia cade; Brătianu declară că 
reforma băncii ar fi respinsă de majoritatea sa. Beizadea 
Mitică mai încearcă o altă compunere ministerială cu 
Protopopescu-Pake, profesorul Al. Şendrea etc., dar 
tocmai pe cînd noii candidaţi așteptau la Eforia 
Spitalelor ora fixată pentru a depune jurămîntul înaintea 
regelui, combinarea se zădărnicește din cauza refuzului 
lui Ghermani de a participa. 

Mișcarea publică este întreruptă prin călătoria 
regelui (1-13 martie 1888), care se duce la Berlin pentru 
înmormîntarea împăratului Wilhelm. 

în ziua plecării, 1 martie, Brătianu e nevoit să-și 
schimbe cîţi- va miniștri, și în locul lui Eugeniu 
Stătescu, Radu Mihai și Vasile Gheorghian se numesc in 
extremis Constantin Nacu la interne, Take Gianni la 
justiţie și Nicu Gane la domenii. Se vede că Ion Brătianu 
și Dimitrie A. Sturdza tot nu-și dau pe deplin seama de 
inevitabila necesitate a retragerii, un simplu răspuns de 
politețe al principelui Bismarck la o telegramă a 
ministrului-prezident Brătianu este cu nechibzuinţă 
interpretat ca o încurajare la guvern. 

Dar în chiar ziua întoarcerii regelui în ţară, duminică 
13 martie 1888, se ţine o nouă întrunire zgomotoasă a 
„Opoziţiei Unite" la „Orfeu“. 

A doua zi, luni, aniversarea proclamării Regatului, 
manifestările continuă. De astă dată soldaţii ocupă sala 
„Orfeu“. Publicul gonit pătrunde cu grămada de prin 
dosul Străzii Academiei în curtea Palatului, strigînd „jos 
Brătianu*'. în înghesuiala produsă prin  șarjele 
jandarmilor călări sub comanda lui Fănuţă, se sloboade 


un pistol, mulțimea năvălește spre scara Palatului, 
geamul de la ușa intrării se sparge, se întîmplă multe 
răniri. Printr-o nenorocită coincidenţă, pentru aceeași 
seară e pregătit în sala Teatrului Naţional un banchet 
dat lui Ion Brătianu de comercianții capitalei. Invitaţii la 
sinistrul ospăț se strecoară prin cordonul militar, care 
înconjură toată piaţa. în același timp „Opoziția Unită" 
răspîndește în public un apel „Către cetăţenii capitalei": 


Guvernul a provocat astăzi măcel. Aniversarea proclamării 
Regatului Român a fost pătată de singe! 

Pe cînd poporul era măcelărit pe ulițe, în sala Teatrului, la 
adăpostul unui cordon de baionete, îmbuibaţii regimului, beţi de 
singe și de trufie, sărbătoreau gloria șefului lor. 

Cetăţeni! 

Singele fraților voștri n-a curs în zadar. 

Curaj înainte, pentru lege și pentru Ţară! 


Apelul poartă vreo 50 de semnături din „Opoziția 
Unită", pe lîngă cele știute ale capilor și Comitetului 
executiv, cu N. Fleva, P. Grădișteanu, G. Pallade etc., și 
pe acele ale lui N. Blaremberg, prințul Alexandru 
Știrbei, Take Ionescu, Al. Djuvara, Nicu Fili- pescu, loan 
Lahovari, Caton Lecca, Gheorghe Panu, ale lui Mîrzescu 
și Tzoni, Ressu și Robescu, ale lui lacob Negruzzi și Ale- 
xandru Marghiloman. 

Lipsește semnătura lui Menelas Ghermani, care 
demisionează din Comitetul și Clubul conservator. 

în dimineța zilei următoare, marţi 15 martie, se văd 
pe uliţe mici placarde, încadrate în negru, cu inscripţia 
redactată de Fleva: 


în semn de doliu 
pentru 
sîngele nevinovat vărsat ieri de guvern 
Deputăţii opoziţiei 
vor merge azi in corpore, pe jos cu capetele descoperite, 
de la clubul „Unirea!“ de pe Bulevard la Cametă. 

Pe la amiază, procesiunea anunţată începe a se 
mișca încet. Puțin numeroasă pînă în strada Carol, ea 


crește de la podul Dîmboviţei încolo și ajunge în 
grămadă compactă la bolta de sub turnul Mitropoliei. 
Aici se vede oprită de sergenţi și vînători cu un procuror 
înaintea lor. Numai deputăţii sînt lăsaţi să pătrundă. Se 
produce o mare învălmășeală. O companie de vînători 
înaintează din cealaltă parte a Mitropoliei și ocupă 
curtea de-a lungul intrărilor Camerei. în momentul în 
care N. Fleva urcă treptele dinaintea ușii rezervate 
deputaţilor, se aud detunături de pușcă și de revolver. 
Alături de ele, un ușier al Camerei, lovit de glonţul unui 
soldat, cade mort; peste sîngele lui, împroșcat în tindă, 
trebuie să ! treacă deputăţii care mai sosesc. în faţa 
cadavrului Carp apostrofează pe ministrul Sturdza cu o 
violenţă care pentru mult timp le-a întrerupt relaţiile 
personale.în chiar sala ședinţelor o scenă nemai- 
pomenită: printre deputăţii emoţionaţi la culme, sub 
strigătele de spaimă ale damelor de la tribună, 
înaintează deodată procurorii şi judecătorii de 
instrucţie, și încep să caute după arme în buzunarele 
mandatarilor națiunii bănuiți de opoziție. Prezidentul 
Camerei, generalul Lecca, precum chemase armata în 
curtea Mitropoliei, îngăduise şi profanarea Adunării. 
Deputății Fleva și Filipescu se văd arestați sub pretext 
de flagrant delict și conduși în temniţa de la Văcărești. 
Era vorba să se arunce asupra lor vina ofnorului. 

Analele parlamentare ale altor ţări de o sută de ani 
încoace cuprind și ele multe scene de violenţă, dar e 
violența de fapt a deputaţilor între ei sau a forţei 
militare în contra lor. însă ca sub aparenţa legalităţii 
judecătorești să pătrundă magistraţii în Adunarea 
Legiuitoare pentru a începe în contra deputaţilor cu 
grămada o instrucție penală: acest spectacol a fost 
rezervat României sub un regim liberal. 

La începutul ministerului Brătianu, în 1876, 
deputăţii delegaţi ai Comitetului de acuzare, printr-o 
procedare jacobină, violează dreptul magistraţilor; la 
sfîrșitul ministerului Brătianu, în 1888, magistraţii 
dependenţi de Ministerul Justiţiei, prin o procedare re- 
acționară, violează dreptul deputaţilor. 

Ce mai rămînea după un asemenea extrem? 

Consiliile de miniștri nu se mai ţin decît sub paza 


soldaţilor postați în dosul edificiului din Strada 
Academiei. — La 20 manie izbucnește în satele din jurul 
capitalei și revolta ţăranilor. —în preziua izbucnirii Ion 
Brătianu demisionează. 

Se mai pierd 48 de ore cu o nouă încercare a 
prințului Dimitrie Ghica, dar marţi în 22 martie 1888, la 
5 ore după-amiază, ministerul junimist cu prezidentul 
Theodor Rosetti la interne și P. Carp la externe depune 
jurămîntul în mîinile regelui. 

Formalităţile pentru liberarea deputaţilor arestaţi 
erau făcute în aceeași zi, și pe la 6 ore seara, sub o 
ploaie torențială cu fulgere și grindină, mii de oameni 
însoțesc pe Nicolae Fleva în triumf prin ulițele capitalei. 
Noul ministru de interne se duce la Ion Brătianu, în casa 
din Strada Colţei, pentru a lua la fața locului măsurile 
de ocrotire în contra unei posibile agresiuni. 


Astfel se sfîrșește regimul de 12 ani al lui Ion 
Brătianu. leșit din agitările „Coaliţiei de la Mazar-Pașa“, 
adus la guvern prin insuficiența ministerului 
conservator din anii 1875-1876, el ajunge la culmea 
puterii prin proclamarea Regatului după un război glo- 
rios, se slăbește în revizuirea Constituţiei și cade, cu 
ocazia tulburărilor  „Opoziţiei Unite", din cauza 
propriilor sale greșeli în ultimii ani. 


Prefaţă 


în precuvîntarea la volumul I al acestei publicări se 
vorbește de greutatea unei istorii a timpurilor noastre. 

Greutatea, care exista din capul locului pentru 
evenimentele menţionate în acel volum — epoca dintre 
anii 1866 și 1876 —, trebuie să pară și mai mare pentru 
volumul de față, care ajunge la timpuri mai apropiate și 
aduce firul istoriei pînă în toamna anului 1895, 
totdeauna cu intenţia nepărtinirii 

Subscrisul este încredințat de adevărul tezei 
susținute de Lessing, că cineva nu poate scrie bine decît 
istoria propriului său timp; deși unul din cei mai 
interesanţi istorici moderni, Treitschke (în monografia 
Lord Byron și radicalismul), se miră de „spirituala și 
curajoasa" vorbă a lui Lessing și mulţi alţii împreună cu 
el nu o vor admite. Ceea ce însă, după părerea noastră, 
o îndreptățește, este mai marea siguranţă a constatării 
faptelor. 

Trăind încă autorii lor și în orice caz mulţi martori 
oculari, controlarea exactităţii se face de la sine și 
eventualele rectificări se produc mai ușor. Tocmai acest 
folos crește cu apropierea evenimentelor. 

Iar în ce privește judecata istoriografului, aceasta nu 
ne pare a fi mai „obiectivă" sau mai lipsită de 
controversă la cei ce se ocupă cu istoria veche. Cine își 
aduce aminte cum Mommsen coboară pe Cicero la 
categoria „slugarnicilor politici", care trec din- tr-un 
partid în altul după interesele materiale, și numește pe 
Marcus Porcius Cato „o caricatură a strămoșului său", 
pe cînd în cartea de școală a lui Duruy același Cicero 
este meilleur que son temps, croyant â la vertu, au 
pouvoir de la raison, â la libert”, și același Cato celui 
peut-itre de tous les grands personnages de lantiquitd 


qui porta le plus haut l'idde du devoir; cine constată, 
apoi, cum însuși Treitschke combate pe Macaulay în 
ideile sale 

fi înţeles valoarea pretinsei deosebiri între o istorie a 
trecutului și o istorie contemporană cît pentru 
nepărtinirea lor. 

Respectarea „obiectivităţii**, întru cît este omenește 
cu putință, a fost pentru subscrisul înlesnită prin faptul 
că expunerea sa, așa cum se vede alcătuită de la început 
ca o însoţire și un adaos la discursurile parlamentare, 
urmărește întîmplările mai ales pe temeiul repercutării 
lor în Corpurile Legiuitoare și în întregimea mișcării 
constituționale. 

în această privință însă, deși în decursul 
evenimentelor descrise aici a făcut și el parte din cîteva 
guverne ca ministru al instrucției publice, nu a rămas 
după urma sa nici o reformă legislativă; încercările sale 
s-au izbit de rezistența unor majorități variabile. Ideile 
de care a fost inspirat le-a crezut și le crede drepte; 
unele din ele s-au și realizat prin legile altora, căci ideile 
nu erau personale, ci culese și adaptate din tezaurul 
comun al culturii europene; altele sq vor realiza poate 
într-un viitor mai îndepărtat, în care putinţa participării 
sale personale va fi încetat de mult. Puţinul ce l-a putut 
face în acest departament ministerial (aducerea 
documentelor Hurmuzachi, restaurarea bisericii de la 
Curtea de Argeș, introducerea studiului limbii române în 
licee şi alte cîteva măsuri) l-a făcut pe cale 
administrativă, iar nu legislativă. 

Astfel autorul scrierii de faţă, cu respectul ce-l are 
pentru realităţile date și cu recunoașterea dreptului 
majorităţilor de a fi cum sînt, a renunţat la orice gînd de 
legiferare în materie de școli și așteaptă aici progresul 
de la îndreptarea metodelor și a personalului profesoral, 
fără nici o privire la vicisitudinile parlamentare. Cu atît 
mai dezinteresat se știe în expunerea lor și cu atît mai 
întărit in dorința celei mai impersonale aprecieri. 

Dacă totuși a reprodus în acest volum printre 
discursurile sale parlamentare și pe cele relative la 
reforma învățămîntului, a făcut-o din datoria de a 
publica discursurile în totalitatea lor. Numai astfel o 
asemenea publicare poate contribui la caracterizarea 


exactă a oamenilor și a epocii. Suprimări, știrbiri, 
modificări alterează imaginea realităţii. 

Ceea ce a fost, trebuie să rămînă așa cum a fost și nu 
se poate face parcă n-ar fi fost; legea timpului e 
inexorabilă: facta infecta fieri non possunt. 


T. MAIORESCU 
Sinaia 3/16 octombrie 1903 

Sub regimul conservator. 
De la ministerul Theodor Rosetti- 
Carp 
pînă la formarea ministerului 
Lascăr Catargiu-Carp 
23 martie 1888 - 7 decembrie 1891 


Ministerul conservator .junimist" de la 23 martie 
1888!, chemat să înlocuiască regimul îndelungat al lui 
Ion Brătianu, este astfel compus: 


THEODOR G. ROSETTI, prezident și interne, 

PETRE P. CARP, externe și (de la 4 iunie pînă la 11 
noiembrie 1888) ad-interim domenii, 

TITU MAIORESCU, culte și (pînă la 3 iunie 1888) ad- 
interim domenii, 

MENELAS GHERMANI, finanţe, 

General CONST. BAROZZI, război, 

Prințul AL. B. ȘTIRBEI, lucrări publice, 

AL. MARGHILOMAN, justiţie. 


Din cele arătate în capitolul precedent se înțelege 
pentru ce la căderea lui Ion Brătianu guvernul nu a fost 
încredinţat  „Opoziţiei Unite" reprezentate prin 
triumviratul Dimitrie Brătianu-Lascăr Catargiu- 
Gheorghe Vemescu. Un minister de coaliție poate fi in- 
dicat în împrejurări excepţionale pentru a semnala un 
moment istoric, a cărui importanţă îl înalță deasupra 
partidelor, cum a fost primul minister al principelui 


Carol de la 11 mai 1866 și cum ar fi trebuit să fie 
ministerul care a proclamat Regatul la 14 martie 1881. 
Dar la sfîrșitul lui martie 1888, cînd guvernul avea mai 
întîi de toate să îndrumeze ţara spre o altă direcţie a 
politicii interne și să facă alegerile, o coaliție de 
elemente contrare s-ar fi paralizat 


"Aceasta este data decretului de numire, insă miniștrii depun 
jurămintul și intră în func(ie marţi la 22 martie după-amiază; vezi 
„Priviri asupra dezvoltării politice a României sub domnia lui Carol T, 
Discursuri parlamentare, vol. III, p. 80. (In lucrarea de faţă p. 156 — 
nota St. N.) 

cu destulă hotărtre, pentru a împiedica dezlănțuirea 
urilor aţițate împotriva lui Ion Brătianu. Iar programul 
negativ, în privinţa căruia putuse conveni „Opoziția 
Unită" și la a cărui executare se angajase, adică așa- 
numita „reintrare în legalitate" prin abrogarea 
Constituţiei revizuite și desființarea Dotaţiei Coroanei, 
în forma în care fusese creată: acest program devenise o 
piedică mai mult pentru ajungerea la guvern a 
semnatarilor lui, cărora nu le rămînea decît să caute 
prilejul de a se desface de el și chiar de a se desface unii 
de alţii. 

Prilejul îl da ministerul Theodor Rosetti-Carp care era 
luat din opoziţia ne-coalizată și își manifestase din capul 
locului direcţia sa conservatoare, deschizînd astfel 
perspectiva unei reconstituiri a întregului partid după 
eliminarea elementelor eterogene. 

Că așa a și fost interpretat și recunoscut ministerul 
Rosetti- Carp de către conservatorii din „Opoziția 
Unită", se dovedește și prin mărturisirea generalului 
Gheorghe Manu, care în ședința Camerei de la 26 
noiembrie 1890 declara următoarele: 


Domnii șefi ai Partidului Liberal-Conservator n-au găsit nimic a 
opune, ba încă au recomandat chemarea la putere, ca foarte 
constituţională, a lui Rosetti... 

G. Vernescu: Noi l-am recomandat? 

General Mânu: Poate nu dvs., dar eu l-am recomandat, și 
Constantin Grădișteanu, delegatul de a duce regelui moţiunea 
„Opoziţiunii Unite", l-a recomandat. După aceasta cei mai mulţi 
dintre noi, cei mai mulţi dintre liberalii-conservatori, în contra 
voinţei personale a șefului, Lascăr Catargiu, au fost de opinie că nu 
se poate să mai continue coaliția, care era formată ca opoziție 


unită pentru răsturnarea guvernului liberal-naţional. S-a format 
astfel atunci guvernul lui Theodor Rosetti, adică un guvern 
conservator. 


O altă întrebare este pentru ce regele, dacă în acel 
moment critic a recunoscut necesitatea unui minister 
conservator junimist, nu a însărcinat cu formarea lui pe 
însuși Petre Carp, care încă din anul 1881 prezentase 
parlamentului programul distinctiv al acestei grupări 
politice și se afla deputat în Cameră, ci s-a adresat lui 
Theodor Rosetti, care, ca membru al Curţii de Casaţie, 
era retras din politica militantă. Poate tocmai această 
situaţie a lui Rosetti a contribuit la chemarea înaltului 
magistrat. în fața violenţei cres- cînde cu care „Opoziția 
Unită" combătuse regimul lui Ion Brătianu și care acum 
se traducea în strigăte de răzbunare, a putut părea 

preferabil un ministru-prezident mai puțin accentuat și 
mai ușor dispus la concesii. 

De altminteri, pentru „junimiștii!* înșiși chestiunea 
personală devenea indiferentă din momentul în care li se 
dădea putinţa unui început de înfăptuire a programului 
lor politic. Și numai cu gîndul la această înfăptuire au 
primit guvernul în ziua de 22 martie 1888, începînd de 
îndată punerea în lucrare a ideilor manifestate în Ca- 
mera de la 1881 cu adaosurile indicate de împrejurările 
ulterioare. Astfel ministerul Theodor Rosetti-Carp, în 
care unii nu vedeau decît un simplu cabinet de tranziţie 
pentru alegeri, a cîștigat o altă însemnătate în evoluţia 
tînărului regat. 

Convingerea că viaţa constituţională nu consistă în 
alternarea la guvern a diferitelor grupări de persoane 
numai pentru a se bucura de foloasele puterii, facînd din 
activitatea legislativă și administrativă un pretext și o 
ocupaţie secundară, trebuia acum generalizată și 
trebuia dezrădăcinat simțămîntul rămas de la domnia se- 
culară a fanarioţilor, că schimbările politice se fac mai 
ales pentru căpătuirea clientelei. 

Lipsa de sfială cu care guvernul Brătianu de cîţiva ani 
încoace anunţa la fiecare început de sesiune cîte un 
program de activitate legislativă, a cărui realizare nici 
nu o încerca, pe cînd și în cealaltă parte se propuneau 


drept idei politice niște generalități fără aplicare, iar 
dacă se propuneau și idei aplicabile, ele erau 
destinate „numai pentru agitare în opoziţie, nu pentru 
realizare la guvem: toate aceste deprinderi trebuiau 
combătute și încetul cu încetul înlăturate pentru a aduce 
statul pe cale normală la acea cultură apuseană spre 
care tinsese de la început mișcarea sa naţională, cînd își 
adusese aminte de originea latină, respingînd deopotrivă 
suzeranitatea de la miazăzi și protecţia de la 
miazănoapte. 


Deocamdată însă ministerul Rosetti-Carp avea să se 
înfăţișeze înaintea unui parlament compus din adversari 
și în același timp să restabilească ordinea tulburată de o 
mișcare a ţăranilor, a cărei izbucnire precedase cu 
cîteva zile intrarea în funcţiune a guvernului. 

Camera liberală, deși se afla la sfîrșitul lui martie, 
nici nu începuse discuţia publică a bugetului pentru anul 
de la 1 aprilie 1888 la 31 martie 1889, și ministerului i 
se impunea datoria de a asigura mai întîi mersul regulat 
al administraţiei financiare. însă unii membri ai 
„Opoziţiei Unite", nemulţumiţi de soluţia dată crizei 
ministeriale, căutau să împiedice această regulare a 
situaţiei, atacînd guvernul din prima zi a înfățișării lui în 
Cameră. Gheorghe Panu și 

Nicolae Blaremberg, ultimii reprezentanţi ai unui 
antidinasticism care era pe cale de a deveni o armă prea 
tocită, imputau formaţiei Rosetti-Carp că este ministerul 
Palatului sau, cu formula întrebuințată pe acele vremuri, 
un „guvern personal". 

Generaţia tînără de la începutul secolului actual nu 
mai aude acest strigăt de atac; dar în epoca de la 1885 
la 1895 opoziţia liberală de toate nuantele îl îndrepta 
adeseori în contra guvernelor adverse, deplîngînd în 
același timp „violarea Constituţiei"!. Faptul merită să ne 
atragă luarea-aminte și stă în legătură cu una din temele 
studiului nostru, care este „tranziția României de la 
starea precară a unor Principate elective spre 


consolidarea unui Regal ereditar"% 3t, în capitolul 
următor, o dată cu cercetarea împrejurărilor care în 
octombrie 1895 aduc pe Dimitrie Sturdza la putere, vom 
arăta interpretarea constituțională cu care liberalii din 
opoziție căutau să justifice acea critică. Pentru moment 
trebuie să ne mărginim la situația ministerului de la 23 
martie 1888. 

Este instructiv de constatat că îndeosebi „junimiștii" 
din acest minister erau priviţi ca fiind într-o particulară 


30'într-un discurs din ședința Camerei de la 16 noiembrie 1890 
Take Ionescu, pe atunci liberal, explică pentru ce, deși liberal, 
recunoaște că nu se poate imputa ministerului Theodor Rosetti că ar 
fi fost „personal*. Insă Voința națională încă în februarie 1894 
publică în contra diferitelor cabinete conservatoare articole de fond 
intitulate „Șase ani de regim personal*, „Armata și regimul personal* 
etc. 

31 „Priviri asupra dezvoltării politice a României sub domnia lui 
Carol 1*, în Discursuri parlamentare, vol. 1, p. 2. (în lucrarea de faţă 
p. 9 — nota St. N.) 

'Dintre Junimiștii" politici se tăgăduiește anume fruntașului lor, 
lui P. Carp, lealitatea statornică faţă de dinastie, și prin unele ziare 
(nu in parlament și in prezenţa lui Carp, căci atunci faptul ar fi fost 
de mult lămurit și rectificat) i se amintește colaborarea la ziarul Le 
Pays Roumain, despre care se găsesc in cartea Aus dem Leben Konig 
Karls von Rumânien, vol. Il, p. 85, o notă și cîteva rînduri dintr-o 
scrisoare de la 1870 a principelui Anton de Hohenzollem către 
domnitorul nostru, unde se vorbește de P. Carp și de „perfidia" acelui 
ziar „antidinastic". 

Nu e de mirat ca principele Anton de Hohenzollem, nedeprins cu 
exuberanta de stil a ziarelor noastre și judecind din punct de vedere 
occidental, să fi rămas impresionat de unele articole antidinastice din 
Le Pays Roumain și să fi presupus lui Carp asemenea porniri, de 
vreme ce îl vedea figurîndpe frontispiciul foii ca unul din redactori. 

în fapt lucrurile stau altfel. Le Pays Roumain a fost o anexă 
franceză hebdomadară a ziarului romîn Tara („Terra"), fundat in 
noiembrie 1867 de un comitet al Partidului Conservator, compus din 
Manolache Costache, P.  Mavrogheni, prinţul Dimitrie Ghica, 
generalul Tell, Al. Plagino, V. Boerescu, care a încredinţat redacţia 
lui N. Blaremberg și Aristide Pascal, iar pentru a avea și un 
reprezentant moldovean, s-a adresat lui P. Carp, pe atunci în Paris. 
Propunerea fiind făcută în numele întregului Partid Conservator, 
Carp a primit să figureze în redacţia noului ziar, și astfel a apărut la 
12 (24) noiembrie 1867 Le Pays Roumain revue hebdomadaire, cu 
notiţa: 

„La direction politique du Pays Rouman est confiee â Mm. 
Nicolas Blaremberg, Aristide Pascal et Pierre Carp. La 
direction litteraire, â M. Ulysse de Maisillac." 

Cum a înțeles comitetul fundator al ziarului atitudinea sa față de 


intimitate cu Palatul, și din această închipuire li se 
aplica mai ales lor epitetul de curtezani, pentru a nu cita 
un alt cuvînt mai trivial împrumutat din vocabularul 
francez. 

Aplicarea acestui epitet era nedreaptă față de 
junimiști. 

Din momentul în care politica lor recunoscuse 
necesitatea programului naţional al Divanurilor Ad-Hoc 
de la 1857, susţinerea și întărirea dinastiei alese în 
aprilie 1866 erau unul din punctele de căpetenie pentru 
toată concepţia despre noul stat român, și asupra 
acestui punct nu mai putea să încapă nici o șovăire, 
precum nu a încăput nici asupra celorlalte: unirea, 
independenţa, sistemul reprezentativ. Tocmai această 
consecvență neabătută trebuia să-i apere de imputarea 
servilismului, deoarece ei și în afară de realizarea 
programului constitutiv de la 1857 erau cunoscuţi prin 
formularea unui program de organizare internă și prin 
cererea ca toate partidele să aducă la cunoștința ţării 
ideile lor politice precise, de care să se ţină atit în 
opoziţie, cît și la guvern. 

Oamenii publici care se caracterizează printr-o 
asemenea atitudine stau și cad cu programul lor și dau 
astfel mai multă garanţie de independenţă. în ideea lor 
despre respectul absolut cuvenit regelui inviolabil și 
neresponsabil, datoria omului de stat este de a avea și 
de a manifesta de mai înainte programul său de acţiune 
în privința chestiunilor însemnate la ordinea zilei, iar 
dreptul Coroanei este de a aduce acești oameni cu acest 
program la guvem, dacă îi crede în interesul ţării, firește 
cu aprobarea ulterioară sau anterioară a parlamentului, 
și de a-i îndepărta de la guvem cînd nu-i mai crede în 
interesul ţării, cu același acord între Coroană și 
parlament. 

Din contră, cine nu are și nu arată de mai înainte 
convingerile sale asupra viitoarei acțiuni de guvem sau, 
dacă le are și le arată în opoziţie, este gata să le 
părăsească la guvem, acela se va învîrti totdeauna după 
voinţa altora: în opoziţie se va pleca înaintea su- 
veranităţii de jos, la guvem înaintea celei de sus. Şi 


Coroană, se vede din următoarea declaraţie publicată tot în acel 
număr începător de la 12 (24) noiembrie 1867: 

astfel antidi-  nasticii din opoziţie devin adeseori 
lingușitorii de la guvem, cu marele pericol că, sub 
pretext de a atribui regelui toate meritele, îi atribuie în 
fapt toată răspunderea și slăbesc simțămîntul dinastic, 
de-abia statornicit după atîtea peripeţii.! 

Mai constituţional admisibilă decît acea imputare de 
guvern personal era cererea lui P. Grădișteanu ca 
parlamentul, de-abia ales în ianuarie, să fie îndată 
dizolvat și alegerile făcute în timpul cel mai scurt. Căci 
într-adevăr ministerul Theodor Rosetti-Carp 


„Quil soit bien entendu que, tout en combattant le 
ministere actuel (Golesco-Bratiano), nous professons le 
respect le plus profond pour l'auguste fondateur de la 
dynastie â qui la nation a confie ses destinees, et que nous 
regarderions cămine une trahison indigne de nous toute 
atteinte portee au trone sur lequel nous sommes si heureux 
et si fiers de saluer le devouement patriotique, les vertus 
publiques et privees, la generosite sans bomes du fils de 
Cantique maison des Hohenzollem devenu le chef de la nation 
roumaine.** 

în Le Pays Roumain, ca și în Țara (încetate de altminteri în 
decursul anului 1870), articolele nu erau semnate. Dintre puţinele 
articole scrise de Carp nu se referă nici unul la Coroană, zilnica 
stăruinţă în redactarea ziarelor o punea N. Blaremberg, care însă 
peste puţin timp s-a aruncat în cunoscuta opoziţie antidinastică. Că 
articolele antidinastice din Pays Roumain cad în răspunderea sa 
personală, se poate constata și dintr-o discuţie a Camerei. Cu prilejul 
furtunoaselor dezbateri din ianuarie 1871 relative la scrisoarea 
domnitorului pretinsă către Auerbach, Aristide Pascal se arătase 
destul de respectuos pentru Coroană, pe cînd N. Blaremberg fusese 
cit se poate de agresiv în contra domnitorului (îrj discursul său îi 
amintise soarta împăratului Maximilian din Mexico); asupra unei 
asemenea deosebiri de atitudine între cei doi redactori de la Le Pays 
Roumain (Carp încetase orice relaţie cu ziarul după intrarea sa în 
ministerul Manolache Costache, la 20 aprilie 1870) Nicolae Ionescu 
atacă pe Blaremberg, iar acesta îi răspunde cu următoarele cuvinte 
zise „în chestiunea personală" (ședința Camerei de la 30 ianuarie 
1871): 

„D. Nicolae Ionescu a profitat de oarecare cuvinte zise de 
onor. d. Pascal spre a-mi adresa o diatribă din cele mai 
pasionate. Faptul de a fi colaborat cu acesta la redacţia unei 
foi, care - prin paranteză - a încetat, este după d-sa de ajuns 
pentru ca vederile noastre să fie negreșit identice. Mai întîi de 
unde știe d-sa dacă tocmai aceste divergențe ce se manifestă 
astăzi nu sînt cauza ce a contribuit mai mult la încetarea 
organului în chestiune." 

Prin urmare nu este drept a atribui lui Carp articolele 
antidinastice din Le Pays Roumain. Cel mult i se poate imputa de ce 
s-a retras de la redacţia ziarului îndată ce au apărut asemenea 


articole. Dar și aici îl scuză împrejurarea că însuși Comitetul 
conservator, care îl chemase la colaborare și care era compus din 
bărbaţii cei mai autorizaţi ai partidului, nu crezuse de cuviinţă să 
facă vreo manifestare contrară. 

Am adăugat această lungă notă la textul expunerii de mai sus 
fiindcă întregul episod este caracteristic pentru ușurința cu care și 
vechiul Partid Conservator trata pe atunci chestiunea dinastică. De 
altminteri toată critica adresată în contra colaborării lui Carp Ia 
acele ziare este indiferentă pentru afirmarea din textul nostru, că 
atitudinea grupării politice numite „junimistă" nu a șovăit niciodată 
în privinţa respectului datorit Coroanei; căci această grupare ca 
grupare politică datează din primăvara anului 1871, precum se arată 
în „Priviri asupra dezvoltării politice a României sub domnia lui Carol 
1", în Discursuri parlamentare, vol.I, pp. 40-48 (în lucrarea de faţă 
pp. 30-35 — nota St. N.), și numai de atunci încoace a putut fi vorba 
de un program politic Junimist** și de consecventa lui respectare, iar 
ziarele Țara și Le Pays Roumain încetaseră în decursul anului 1870. 

moderate, avînd prin urmare înţelesul unei schimbări de 
regim, încrederea ce i-o acordase regele trebuia să fie 
completată prin încrederea parlamentului, și P. 
Grădișteanu presupunea că acel parlament brătienist nu 
putea să susţină nici un act al noului guvern. 

Dar situaţia era prea încordată în momentul căderii 
lui Ion Brătianu și teama de darea lui în judecată prea 
mare pentru ca majoritatea de atunci să nu fi fost 
accesibilă unor considerări de prudenţă, și pe de altă 
parte starea financiară periclitată prin creș- tereaagiului 
reclama cel puţin stricta păzire a normei bugetare, adică 
votarea la timp a veniturilor și cheltuielilor statului 
pentru anul viitor. 

Firește că dacă membrii noului cabinet și-ar fi 
interpretat misiunea politică numai în sensul unui 
minister de tranziţie, ar fi trebuit să dizolve îndată 
parlamentul fără privire la situaţia financiară și la 
răzbunările politice de prevăzut. Dar tocmai în concepţia 
lor de guvern chestiunea financiară era de o 
însemnătate covîrșitoare în acel moment, și datoria de a 
pregăti terenul favorabil pentru neapăratele reforme 
interne presupunea împiedicarea  pornirilor de 
răzbunare politică, de care era tulburată o mare parte a 
„Opoziţiei Unite" și pentru a căror legitimare se invoca 
exemplul Partidului Liberal de la 1876 cu darea în 
judecată a tuturor miniștrilor conservatori. 

Din aceste puncte de vedere prealabila regulare a 
bugetului și întîrzierea dizolvării parlamentului erau de 


la sine indicate. Prima condiţie, cea relativă la buget, 
fusese și pusă de Carp și primită de demisionând Ion 
Brătianu în numele partizanilor săi. Astfel guvernul a 
cerut și a dobîndit îndată de la Cameră votarea buge- 
tului en bloc, și la 1 aprilie în bună regulă 
constituțională s-a promulgat noul buget al statului. Din 
acel moment dispăruse chiar și pretextul de a mai vorbi 
de „guvern personal" votîndu-i-se de Cameră bugetul, 
ministerul Rosetti-Carp a fost recunoscut ca o necesitate 
a momentului și a primit sancţiunea ţării legale, și tot- 
odată i s-a întărit autoritatea în vederea importantelor 
măsuri de luat spre cea mai grabnică înlăturare a 
agiului. 

Pînă a nu închide parlamentul, guvernul face să se 
voteze legea pentru răscumpărarea monopolului 
pulberilor, prezentată de ministerul Brătianu în ultimele 
sale zile!, și o promulgă la 9 apri- 


*Vezi discursul 78, în Discursuri parlamentare, vol. IV, Editura 
Librăriei Socec, București, 1904, p. 115. 


165 lie, precum cu o zi mai înainte promulgase legea 
pentru continuarea fortificațiilor, accentuînd îndată 
deosebirea de conservatorii din „Opoziția Unită", care se 
pronunţaseră în contra acestor lucrări, dar pe care le-au 
continuat și ei cînd au ajuns la guvern. 

Ministerul de la 23 martie 1888 în primele zile ale 
funcţionării sale, alături de lupta din parlament și de 
obișnuitele frămîntări ale schimbărilor de regim, este 
mai ales preocupat de răscoala ţăranilor. Izbucnită în 
cîteva sate din judeţul Ilfov, mișcarea se întinde curind 
și peste judeţele învecinate. Ţăranii, unii adeeniţi și de 
bună-credinţă, alţii ca pretext, cer cu zgomot pămînt fie 
de la stat, fie de la particulari. Cîtă vreme actele de 
violenţă se îndreaptă numai în contra autorităţilor 
comunale, guvernul încearcă înlăturarea lor prin 
blîndeţe; cînd însă ţăranii instigaţi atacă viaţa oamenilor 
și proprietăţile particulare, o reprimare mai aspră 
devine inevitabilă, și guvernul se vede pus în trista 
necesitate de a trimite armata în contra celor răzvrătiți. 
La 12 aprilie un comunicat al Monitorului poate anunţa 
că ordinea este pretutindeni restabilită. 

Faţă de această grabnică potolire și de faptul că 


răscoala n-a avut alte urmări, nu mai are importanţă să 
cercetăm cine au fost adevărații ei instigatori și dacă 
erau fundate învinuirile aduse de Voința națională în 
contra unor membri ai „Opoziţiei Unite" și în contra 
conivenţelor presupuse cu niște agenţi ruși, nici dacă se 
amestecaseră și socialiștii. 


înainte de încetarea răscoalei țărănești, la 4 aprilie, 
guvernul închide sesiunea parlamentară, și Mesajul se 
mărginește a releva „regularea la timp a situaţiei 
financiare". Acum miniștrii pot întrebuința puţinele luni 
ce le mai rămîn pînă la începeea campaniei electorale, 
pentru discutarea în consiliu și elaborarea definitivă a 
principalelor proiecte de legi, nu numai a celor indicate 
pentru prima sesiune 1888-1889, ci și a celor destinate 
întregii legislaturi de patru ani, lucrare de cea mai mare 
însemnătate pentru un guvern ai cărui membri 
propuseseră încă în Camera de la 1881 un program de 
organizare internă și vedeau în aplicarea lui treptată 
scopul principal al luptei lor politice în „Era nouă" a 
Regatului Român. Totodată era o chestiune de 
corectitudine constituțională ca programul legislativ să 
fie adus la cunoștința țării înainte de alegeri, pentru a 
deveni ceea ce se numește „platforma electorală". Un 
stat cu sistem reprezentativ cere neapărat o educaţie 
politică 


166 a corpului electoral și trebuie să-i deștepte cît mai 
multă pricepere și considerare a problemelor de interes 
general. Astfel guvernul, dizolvînd parlamentul la 8 
septembrie și hotărind alegerile pentru începutul lui 
octombrie 1888, publică totodată prin chiar Monitorul 
oficial principalele sale proiecte de legi și le însoțește de 
un „Apel către alegători**, al cărui text îl reproducem 
aici: 


în faţa apropiatelor alegeri pentru Cameră și Senat, guvernul 
se crede dator a expune Ţării vederile sale asupra situației interne 
și a reformelor ce le reclamă. 

Generației care ne-a precedat și din care avem incă în mijlocul 
nostru cițiva reprezentanţi de frunte i-a fost dat să-și îndeplinească 
marele ei program naţional. Puternica aspirație a românilor spre 
cultura occidentală a fost satisfăcută în formele ei generale. Pe 


felurite căi și după felurite idei de partid, a căror diferență însă era 
adeseori mai mult aparentă decît reală, premergătorii noștri au 
fundat monarhia constituțională a României sub dinastia 
victoriosului Rege Carol I. 

Opera trecutului este terminată. 

Ceea ce se impune acum generaţiei noastre este organizarea 
temeinică a ării înlăuntrul cadrului constituţional, îndeosebi 
regularea situației economice, descentralizarea administrativă și 
independența magistraturii. 

în ultimii ani ai luptelor parlamentare, cererea acestei opere de 
reformă, deja prea amînată, s-a produs cu stăruinţă și i s-au indicat 
și unele baze. 

Acum în fine a sosit momentul de a concentra activitatea 
politică asupra reformelor necesare, și guvernul și-a îndeplinit 
datoria de a prezenta Ţării pe cele mai decisive, nu sub forma vagă 
și nefolositoare a unui program de dorințe generale, ci sub forma 
precisă a chiar proiectelor de legi elaborate în amănuntele lor. 

Tendinţa acestor proiecte de primă necesitate, care, după 
convingerea guvernului, vor trebui să formeze obiectul dezbaterilor 
parlamentare în noua legislatură, se poate rezuma astfel: 

Relativ la situația economică, cea dinţii preocupare a noastră a 
trebuit să fie soarta sătenilor și a meseriașilor. între dînșii și 
elementele conducătoare ale unui popor există o solidaritate de 
interese, care nu se poate ignora fără o grea răspundere naţională. 
A stîrpi și a preveni proletariatul în sate și în orașe este idealul pe 
care-l urmărim; și dînd săteanului toate înlesnirile putincioase 
pentru împroprietărire, căutînd, precît atîmă de guvern, a 
introduce o mai mare echitate în raporturile dintre proprietari și 
săteni, procedînd la o organizare administrativă, care să pună 
populaţia la adăpostul abuzurilor birocraţiei inferioare, credem a 
realiza un progres serios. Cît pentru meseriași și lucrători, legea 
asupra meseriilor ’ a stabili 


167 între dînșii o puternică asociere ce-i va apăra în contra 
ignoranței, a neajunsurilor bătrîneței și a accidentelor. 


în privinţa reformei administrative, prin proiectele de lege 
asupra organizării comunelor rurale și asupra organizării 
administraţiei generale s-a deosebit cu desăvîrșire comuna rurală 
de cea urbană și s-au luat deasupra celei dinţii sarcinile și 
îndatoririle complicate ce o apasă astăzi și o împiedică a avea o 
viață proprie mai sănătoasă, bazată pe interesele ei firești. 
Siguranţa publică greu compromisă se va spori în mod simţitor 
prin mărirea numărului și micșorarea circumscripţiilor agenţilor 
direct însărcinaţi cu paza ei și totodată se va reduce din 
administraţia zilnică a comunelor acel formalism sec, care nu face 


decît a înlesni abuzurile și vexaţiunile de tot soiul. Suprimînd din 
organizarea judeţeană comitetele permanente și înlocuindu-le cu 
noile comitete instituite pe lîngă fiecare căpitănie, cărora li s-a dat 
un cerc mai larg de acţiune, se va face un pas înainte pe calea 
adevăratei descentralizări și a participării reale a cetăţenilor la 
afacerile administrative. 

Instituirea căpităniilor generale întinde această descentralizare 
asuprea tuturor administraţiilor civile ale Statului, unde astăzi 
enorma îmbulzeală a lucrărilor în birourile ministeriale face din ce 
in ce mai anevoioasă o soluţie grabnică și dată în cunoștință de 
cauză a diverselor chestiuni. Proiectele de legi asupra organizării 
comunelor urbane, asupra înființării unei jandarmerii, asupra 
admiterii și înaintării în funcţiile administrative, asupra perceperii 
dărilor comunale și judeţene, în fine asupra modificărilor de 
introdus în legea actuală electorală comunală și județeană vor com- 
pleta organizarea proiectată și vor forma un cod administrativ 
coordonat, care va căuta să dezvolte instituţiile fără a produce 
confuzia ce ar rezulta dintr-o reformă prea radicală. 


în justiție, guvernul propune  Corpurilor  Legiuitoare 
inamovibilitatea pentru curțile de apel, pentru președinții de 
tribunale și pentru judecătorii de instrucţie, aceștia îndeosebi 
pentru a fi la adăpost de bănuiala influențelor guvernamentale. 
Intră firește în vederile guvernului de a întinde inamovibilitatea la 
toate organele legii, treptat cu învățămintele experienţei, și de a 
completa reforma prin ameliorarea retribuţiei magistratilor. Legea 
pentru organizarea judecătorească s-a mai preocupat a pune la 
dispoziţia sătenilor justiția simplă și expeditivă ce nu le-au putut-o 
da judecătoriile comunale. 


în administrarea finanțelor, guvernul își propune a remania 
unele din impozite pe baze mai echitabile, spre a putea desființa 
acele dări pe care opinia generală le consideră ca mai îngreuitoare 
și mai nedrepte, precum taxa asupra rachiurilor și spirturilor și 
taxa de 5% asupra funcționarilor; 


168 a reforma instituţia creditelor agricole, a căror situaţie inspiră 
legitime îngrijiri, spre a micșora pagubele eventuale ce pot aduce 
Statului și spre a le pune în stare să răspundă în realitate la 
necesităţile cultivatorilor, pentru care au fost create; în fine, a 
restabili valoarea monedei fiduciare astăzi în circulaţie restituind 
datoria provenită din biletele ipotecare și luînd toate celelalte 
măsuri necesare spre a scăpa comerțul și creditul public de 
neajunsurile agiului și a împiedica reîntoarcerea sa. 

în Departamentul cultelor și al instrucţiunii publice sînt 
deocamdată două mari trebuințe de satisfăcut. Este întîi 
îmbunătăţirea sorții clerului de mir; pentru acest scop Sf. Sinod își 


va termina în sesiunea de toamnă proiectul început pentru 
organizarea eparhiilor; iar o parte a mijloacelor materiale cerute se 
va procura din monopolizarea în favoarea preoţilor mireni a 
producerii și vînzării unor obiecte necesare cultului religios. A 
doua trebuință urgentă este întinderea învățămîntului real; 
actualele gimnazii reale vor fi completate pînă la 7 clase (s-a și 
făcut începutul cu cel din Brăila), și absolvenților li se va deschide 
intrarea legală la facultăţile de științe și de medicină, precum și la 
Școala Superioară de Poduri și Șosele. O asemenea direcție dată 
unei părți a învățămîntului public, de la clasicismul exclusiv de 
astăzi spre studiile mai practice, ne îndreptățește a spera 
accelerarea mișcării economice și industriale și înfrînarea tendinței 
spre funcționarism. 


Acestea sînt reformele principale pe care ministerul le crede 
indicate în starea actuală a Ţării. 

Rămîne acum ca dvs., domnilor alegători, să hotăriţi, prin 
reprezentanţii ce-i veți alege, dacă primiţi — în tendinţa lor 
generală — aceste idei de reformă, fără de care, după convingerea 
noastră, Ţara va cădea în niște lupte sterile ce vor întirzia 
propășirea și întărirea naţiunii. 

Făcînd acest apel, ne adresăm cu încredere la cugetul înţelept 
și cumpătat al poporului român. 

Th. G. Rosetti, P.P. Carp, T. Maiorescu, Al. 


Știrbei, General Barozzi, M. Ghermani, Al. 
Marghiloman 


București, 12 septembrie 1886 


Cele mai multe proiecte de legi astfel anunţate au și 
fost înfăptuite în epoca de peste șapte ani a regimului 
conservator de la 1888 pînă la 1895 și li s-au putut 
adăuga și altele. Așa fiind, numeroasele obiecţii 
deșteptate prin apelul de mai sus și prin forma publicării 
lui nu ne par decît simptomele premergătoare ale ori- 
cărui progres. Nu era lucru ușor de a înlocui 
abstracţiunile de pînă acum cu măsuri precise de 
organizare și de a cere, în contra ademenirilor 
electorale și a făgăduielilor zadarnice, onesta executare 


169 a unui program politic manifestat. Lupta era 
neapărată și prevăzută. Dar, cu toate împotrivirile, 
precedentul a prins rădăcini, și atît ministerul L. 
Catargiu de la 18 decembrie 1891, cît și ministerul 
Dimitrie Sturdza de la 14 februarie 1901 au anunţat ţării 
de mai înainte și cu precizia cerută vederile politice ale 


guvernului lor și le-au și realizat. Abaterea lui Dimitrie 
Sturdza la octombrie 1895, cînd în chestiunea 
transilvană a luat la guvem o atitudine contrară celei 
susținute în opoziţie, a avut urmări așa de nefericite 
pentru el, încît nu credem că de acum înainte se va mai 
repeta o asemenea eroare. 

Și astfel putem afirma că s-a statornicit o îndreptare 
în chiar cugetul oamenilor noștri politici - lucru mult mai 
important decît vremelnicele legi croite în controverse și 
modificate după împrejurări. în ceea ce privește însă 
legile, cu toate violentele critici ale liberalilor în contra 
proiectelor noului guvem, în contra legii meseriilor, 
taxată de reacționară, a jandarmeriei rurale, a 
monomela- lismului de aur etc., ele au fost în curînd 
răzbunate prin necesitatea ce au simţit-o liberalii înșiși 
de a le respecta și în parte de a le înfăptui. 

în mijlocul acestor discuţii se apropie alegerile 
generale. în afară de pregătirea operei legislative pentru 
organizarea internă, a cărei însemnătate era prea puţin 
pricepută, guvernul în cele șase luni ale activităţii sale 
putuse atrage atenţia prin alte fapte caracteristice. De 
relevat este depărtarea companiei străine „Lemberg- 
Czemowitz-lassy"' de la exploatarea liniei ferate laşi- 
Roman- Ițcani și trecerea administraţiei ei asupra 
statului român - măsură de mult cerută, dar totdeauna 
ocolită de guvernul liberal de teama jignirii intereselor 
unor partizani fruntași ca Beizadea Dimitrie Ghica și 
Mihail Kogălniceanu, reprezentanţii români ai acelei so- 
cietăți abuzive; și este mai ales de relevat 
surprinzătoarea scădere și în curînd desăvîrșita stîrpire 
a agiului obţinută printr-o serie de dispoziţii, despre 
care vom vorbi în capitolul următor. 

Dar toate acestea nu înlăturau impresia de 
nedumerire, de care erau cuprinși mulți alegători față 
de guvernul „junimist" în locul schimbărilor radicale în 
personalul administrativ și judecătoresc, cu care erau 
deprinși la venirea unui nou regim și pe care o cereau cu 
stăruință unii membri ai „Opoziţiei Unite" („cu mătură și 
cu rășină!" strigau ei pe atunci), ei vedeau acum 
ocrotirea multor funcţionari ai regimului trecut și nu 
înțelegeau că aceasta era din 


170 partea guvernului anticiparea marii reforme, a cărei 
trebuinţă de-abia peste vreo 14 ani avea să fie mai 
obștește simțită: stabilitatea - pe cît se poate - a 
funcţionarilor statului, județului și comunei. Pe de altă 
parte opinia publică nu putea rubrica noul guvern în nici 
una din vechile despărțţiri de partide, așa cum se 
prezentau în acel moment. Căci deși se știa că 
„junimiștii" aveau principii conservatoare, reintrarea lor 
în organizarea partidului nu era încă făcută, de vreme ce 
vechii conservatori se aflau confundați cu atîtea ele- 
mente disperate din „Opoziția Unită". 

Aceste nedumeriri  prevesteau că rezultatul 
viitoarelor alegeri nu se va rezuma în formula obişnuită: 
atîti guvernamentali, atîția din opoziție, ci va cuprinde 
fermentul unei evoluții, din care de-abia mai tîrziu se va 
înjgheba adevăratul minister al acestei epoci con- 
servatoare: ministerul Lascăr Catargiu-Carp. 

Deocamdată și în însăși campania electorală de la 
septembrie- octombrie 1888, „Opoziția Unită" începe 
prin a-și dezminţi declaraţia că nu recunoaște revizuirea 
Constituţiei și este silită să i se supună. 

Acum mai ales reiese importanţa faptului că guvernul 
„junimist" este în esenţă un guvern conservator; el 
înlesnește apropierea elementelor similare din „Opoziția 
Unită" și impune vechilor conservatori desfacerea de 
nefireasca legătură, mai întîi de coaliția cu Dimitrie 
Brătianu, apoi și de împerecherea cu grupul vemes- can. 
în curînd toţi conservatorii redobîndesc și curajul și 
demnitatea de a se numi sincer ceea ce sînt, adică Partid 
Conservator, părăsind confuzia etichetei de 
„conservator-liberali" sau „liberal- conservatori", la care 
îi coborise teama de impopularitate și compromiterea cu 
grupuri politice străine de chemarea lor proprie. 

Astfel alegerile generale, terminate la 14 octombrie 
1888, dau - precum se și prevedea - o mare majoritate 
de elemente conservatoare. Se aleg toți fruntașii 
vechiului partid de ordine, mulți „junimiști", prea mulți 
„vemescani", dar se aleg și destui liberali, printre care 
M. Kogălniceanu, Dimitrie Brătianu, D. A. Sturdza, Gh. 
Ghiţu, N. Fleva, Take Ionescu etc; se aleg și doi 
socialiști!. Prin insistența energicului primar al capitalei, 


Em. Prolopopescu- Pake, căruia n-ar fi trebuit să i se 
cedeze, s-a opus lui Ion Brătianu în București 
candidatura „liberal-conservatoare" a bancherului 


'Vezi discursul 79, în Discursuri parlamentare, vol. IV, p.127. 

Zerlendi!. Cu toate acestea, ca rezultat final, opoziţia 
liberală a putut număra în Cameră și Senat vreo 40 de 
membri, și acest număr apare ca o notă favorabilă în 
deosebire de „unanimităţile" guvernamentale, cu care 
unele alegeri ulterioare, mai ales cele de la 1895 și 
1901, au compromis regimul constituțional și au dovedit 
și mai mult sterilitatea revizuirii de la 1884. 

Noul parlament se deschide la 1 noiembrie 1888, cu 
15 zile înainte de termenul ordinar. Faţă de rezultatul 
alegerilor și după toată tendința ministrului-prezident 
Theodor Rosetti, care lucrase în înţelegere cu Lascăr 
Catargiu, cabinetul trebuia să fie modificat în 
compunerea sa, pentru a exprima o primă fază a 
apropierii tuturor conservatorilor. Modificarea se face 
însă cu multă greutate, și situația parlamentară devine 
de la început nesigură, precum se vede îndată la 
compunerea biroului. Pe cînd in Cameră alegerea de 
prezident a lui Lascăr Catargiu, primită de guvern, 
izbutește cu mare majoritate, în Senat se alege 
generalul Florescu în contra candidatului guvernului 
Nicolae Kretzulescu. 

în asemenea împrejurări tratativele pentru 
reconstruirea cabinetului sînt foarte anevoioase. Dar în 
sfîrşit, după 11 zile și după ce „junimiștii" fac concesia 
de a primi alături de ei pe G. Vemescu, pentru care 
stăruia - pe lîngă cei doi prezidenţi ai Corpurilor Le- 
giuitoare - îndeosebi și generalul Mânu, se convine 
asupra următoarei liste ministeriale, al cărei decret de 
numire apare la 12 noiembrie 1888: 


TH. G. ROSETTI, prezident fără portofoliu, 
G. VERNESCU, justiţie, 

General G. MÂNU, război, 

P. P. CARP, afaceri străine, 

Al. LAHOVARI, domenii, 

T. MAIORESCU, culte, 


Al. B. ȘTIRBEI, interne, 
MEN. GHERMANI, finanţe, 
AL. MARGHILOMAN, lucrări publice. 


înainte de a se prezenta parlamentului guvernul 
astfel modificat, se petrece la Palat o scenă de o 
solemnitate excepţională. Regele convoacă (vineri, 11 
noiembrie, 10 ore seara) pe cei doi 


"Precum de altminteri sub regimul liberal, deși printr-un contrast 
mai puțin supărător, se opusese odinioară lui C. Bozianu 
necunoscutul dr Severin. 


172 prezidenţi ai Corpurilor Legiuitoare împreună cu 
toţi miniștrii și, așezînd în jurul mesei la dreapta sa pe 
Lascăr Catargiu, (probabil ca fost locotenent domnesc), 
la stînga pe generalul Florescu, deși prezident al 
Senatului, și după ei pe miniștri, întreabă întîi pe Lascăr 
Catargiu, arătînd cu un gest circular persoanele 
desemnate pentru ministerul modificat, dacă acest 
guvem, astfel compus, este expresia majorităţii și va 
avea sprijinul său. La această întrebare L. Catargiu 
răspunde afirmativ și declară că-i va da tot sprijinul, în 
același sens se exprimă și generalul Florescu. 

După așa solemnitate și cu așa întărire se înfățișează 
a doua zi noul cabinet înaintea parlamentului. Dar tăria 
este numai aparentă. în mesajul deschiderii, care de 
astă dată, conform cerinţelor formulate de noi în 
opoziţie, cuprinde în mod exact reformele propuse ca 
temă a lucrărilor pentru acea sesiune, se indicase 
proiectele de legi pentru înstrăinarea unor părți din 
bunurile statului în folosul țăranilor, pentru tocmelile 
agricole, pentru retragerea biletelor ipotecare și pentru 
organizarea judecătorească. După stagnarea ultimilor 
ani ai regimului liberal, mulţi conservatori aleși aveau 
dorința sinceră de a contribui cu munca lor la 
îndeplinirea operei legislative, pentru care fuseseră 
chemaţi, și înainte de a se termina introducerea istorică 
a volumului de față vom arăta rezultatul activităţii lor. 
Dar de-abia începuseră secţiile parlamentului să se ocu- 
pe cu discutarea proiectelor de legi, cînd se văd 
îtnpiedicate prin tot felul de incidente și constată cu 
mirare că cei doi prezidenţi sînt aceia care fac greutăţi 
guvernului. îndeosebi Lascăr Catargiu caută prilej de a- 
și arăta nemulțumirea și de a se retrage de la prezidenţa 


Camerei. Prilejul îl găsește ușor. împreună cu N. Bla- 
remberg propune „a se declara Brăila și Galaţii porto- 
franco pe 10 ani“, și cînd guvernul se pronunţă contra 
(Al. Lahovari, în ședința de la 13 ianuarie 1889, nu se 
poate opri de a zice: „Scenele triste, la care asistăm de 
două zile, îmi aduc aminte un cuvînt ce l-am auzit 
adineauri de la un spiritual coleg din Cameră: aici pare a 
nu mai fi vorba de porto-franci, ci de portofolii") și cînd 
Camera, după trei zile de dezbateri, respinge 
propunerea, Lascăr Catargiu își dă demisia din 
prezidenţă și, văzîndu-se reales, și-o reînnoiește cu 
stăruinţă, așa încît Camera la 19 ianuarie își alege un alt 
prezident în persoana fostului ministru al „Junei drepte" 
de la 1870, Constantin Grădișteanu.! 


'Si N. Blaremberg crede de cuviinţă să-și dea demisia din 
viceprezidenţă, insă demisia îi este îndată primită și în locul său se 
alege E. Protopopescu-Pake. 

Incidentul cu Lascăr Catargiu este semnalul altor 
dificultăți parlamentare, care se concentrează în cererea 
depusă de N. Bla- remberg în numele a 22 deputaţi 
(printre care G. Apostoleanu, G. Em. Lahovari de la 
Inddpendance Roumaine, G. Panu) de a se da în judecată 
cabinetul „lui I. C. Brătianu în cele două ultime formaţii 
ale sale". Propunerea era cu atît mai insidioasă, cu cît se 
știa că „junimiștii'! din guvern erau adversarii ei hotăriţi, 
pe cînd cei mai mulți conservatori din „Opoziția Unită" o 
aprobau, iar Lascăr Catargiu voia îndeosebi să se 
răzbune pentru darea sa în judecată de la 1876. 
Dezbaterile ce urmează slăbesc autoritatea guvernului și 
în decursul lor se trădează un fel de conivenţă între 
opoziție și cel puţin unul din membrii cabinetului 
modificat. Căci pe cînd la aprinsa discuţie iau parte 
dintre deputați G. Panu, N. Blaremberg, Lascăr 
Catargiu, Al. Enacovici, vorbind pentru darea în 
judecată, și Take Ionescu, Gr. Chrisenghi, M. 
Kogălniceanu vorbind contra, dintre miniștri nu intră în 
luptă decît Carp și autorul scrierii de faţă, pronunţîndu- 
se firește în contra acuzării. însă în vremea în care cel 
din urmă vorbea de la tribună și cita tocmai precedentul 
cu darea în judecată a lui Lascăr Catargiu de la 1876 ca 


o greșeală a liberalilor ce nu trebuia imitată, se aude 
deodată întrerupt cu violenţă de un coleg al său de pe 
banca ministerială, de ministrul de justiție G. Vemescu, 
care vine în ajutorul lui N. Blaremberg.! Din această 
singură scenă se poate înţelege mai bine decît din orice 
explicare situaţia anormală a ministerului Theodor 
Rosetti, modificat la 12 noiembrie 1888. 

Cît pentru însăși propunerea Blaremberg, ea - după 
felul propunătorului - păcătuia de la început prin 
exagerare, cuprinzînd între punctele de acuzare și 
chestiunea Basarabiei și a Dunării. Pentru a face 
propunerea mai acceptabilă în ochii majorităţii, Nicu 
Filipescu, lacob Negruzzi, Al. Marghiloman și alţii se 
încearcă să o amendeze și să o mărginească la „violările 
de lege și delictele de drept comun, în afară de orice 
preocupare politică". Ivindu-se însă îndoieli, dacă legea 
asupra responsabilităţii ministeriale admite asemenea 
amendamente, noul prezident al Camerei, C. Gră- 
dișteanu, în ședința de la 2 februarie 1889 pune 
primitiva propunere Blaremberg la vot, și curiosul 
rezultat este că - după ce se 


De altminteri Lascăr Catargiu, ajuns însuși in capul guvernului, 
chiar după o nouă dizolvare a Camerei, nu mai revine la cererea de 
porto-franco. 

'Vezi Discursuri parlamentare, vol. IV, discursul 92, pp. 214-239. 


174 declară „votanţi 160, abţineri 1“ - din urne ies totuși 
161 bile, 80 albe și 81 negre. Pe cînd se aud strigăte că 
votul este nul, prezidentul îl declară valabil și prin 
urmare propunerea respinsă. 

însă în vederea numeroaselor incriminări și faţă de 
împărţirea Camerei în două tabere aproape egale, 
vemescanul Ilariu Isvoranu depune peste cîteva zile o 
nouă propunere de acuzare (semnată și de Nicu 
Filipescu, C. M. Stroici, A. Cămărășescu etc.) cu scopul 
de a fi cel puţin trimisă „în studiul unei comisii de 
informaţii", conform art. 15 al legii asupra 
responsabilității ministeriale. Propunerea se primește la 
9 februarie cu 101 voturi contra 41 - atît era de redus 
numărul „junimiștilor" rămași credincioși; Dimitrie 
Brătianu, C. T. Grigorescu, G. D. Pallade declară că se 
abţin, dar nu votează contra. în Comisia de informaţii, 


compusă din 7 membri, se aleg C. Olănescu, Vericeanu, 
Enacovici, lancovescu, Pe- siacov, G. Apostoleanu (în 
locul demisionatului Tzoni); se alege - după a sa 
stăruință - și N. Blaremberg, cu toate că legea oprește 
pe cel ce a semnat propunerea de dare în judecată de a 
face parte din Comisia de informaţii, dar politicienii 
interpretează că vechea propunere căzuse și că 
propunerea Ilariu lIsvoranu nu era semnată și de 
Blaremberg. 

După lege Comisia de informaţii trebuie să înainteze 
raportul ei în 10 zile, poate însă cere de la Cameră 
prelungirea termenului, în fapt, raportul (făcut firește de 
N. Blaremberg) nu se depune decît în ianuarie 1890, 
precum vom arăta mai jos. 

Atmosfera parlamentară devine acum relativ mai 
liniștită; însă ultimele incidente scoseseră la iveală atîta 
deosebire de vederi în chiar sînul cabinetului, încît 
putinţa continuării lui sub aceeași formaţie se micșora 
din zi în zi. De altminteri, pe cînd cei trei membri nou- 
introduși în guvern declaraseră că primesc reformele 
propuse de ministerul Theodor Rosetti de la început, și 
îndeosebi Al. La- hovari ca ministru al domeniilor lucra 
cu bună-credinţă la înfăptuirea legii lui Carp pentru 
vînzarea moșiilor la ţărani, ministrul de justiţie G. 
Vemescu amina mereu legea judecătorească, cu toată 
însemnătatea și urgenţa ce o avea. 

înainte de izbucnirea inevitabilei crize, ministerul 
Theodor Rosetti mai poate contribui la consolidarea 
ordinii dinastice a regatului, introducînd formal pe 
moștenitorul prezumtiv al Coroanei în viața 
constituţională. Dacă regele Carol rămînea fără descen- 
denti direcţi și deoarece atît fratele mai mare, principele 
Leopold 


175 de Hohenzollem, cit și nepotul cel mai în vîrstă 
notificaseră de mai înainte renunţarea lor, principele 
Ferdinand, al doilea fiu al principelui Leopold, devenea 
moștenitorul prezumtiv al tronului României. Drept 
aceea în ședința Senatului de la 14 martie 1889 Ştefan 
Greceanu, un vechi membru al Partidului Conservator, 
cunoscut prin îndeletnicirile sale heraldice, face 
interpelarea cuvenită asupra înscrierii principelui 


Ferdinand în lista senatorilor ca moștenitor al Coroanei, 
conform art. 76 din Constituţie. Senatul votează cu 
unanimitate o moţiune în acest sens, în urma căreia 
principele Ferdinand începe să ia parte la ședințele lui. 

Latenta criză ministerială se declară în sfirșit cu 
prilejul unor numiri la Curtea de Casaţie, făcute de G. 
Vemescu fără o prealabilă înțelegere în Consiliul de 
Miniștri și cu vizibila tendinţă de a-și favoriza partizanii 
personali. Ministrul-prezident, după îndemnul colegilor 
săi junimiști, înaintează regelui demisia cabinetului, și la 
29 martie 1889 se formează un nou minister, a cărui 
compunere denotă cu ce scop și sub ce instigaţii fusese 
introdus G. Vemescu în fostul cabinet: 


LASCÂR CATARGIU, prezident și interne, 
G. VERNESCU, finanţe, 
O Generalul G. MÂNU, război, 
AL. LAHOVARI, externe și ad-interim lucrări publice, 
N. L. GHERASSI, justiţie, 
V. BOERSCU, culte, 
GR. PĂUCESCU, domenii. 


Că acest minister Catargiu-Vemescu însemna, după 
vorba lui Carp, „un pas îndărăt în dezvoltarea normală a 
acestei ţări" și în evoluţia Partidului Conservator, s-a 
constatat îndată din prima sa declaraţie politică. Un 
adversar isteţ, Take Ionescu, interpelează guvernul în 
chiar ziua înfățișării lui asupra politicii externe, și 
Lascăr Catargiu răspunde că este pentru „neutralitate" 
și adaugă următoarele cuvinte de necrezut din partea 
unui ministru român după Războiul Independenţei: „Tot 
ce a căpătat o ţară mică ca a noastră e prin bunăvoința 
Puterilor Mari." (Ședința Camerei de la 30 martie 1889.) 
Cine-și aduce aminte de discuţiile petrecute în sînul 
Comitetului conservator cînd cu articolul din Deutsche 
Revue și mai ales de acţiunea lui Carp ca ministru 
plenipotenţiar la Viena, după care a urmat întrevederea 
lui Ion Brătianu cu princi- 176 pele Bismarck la Gastein!, 
înțelege tot anacronismul unei asemenea atitudini 
politice. 

Dar și în afară de aceasta, însăși compunerea noului 
minister îi dădea o faţă hipocratică. Sporirea influenţei 


lui G. Vemescu prin admiterea în cabinet a obscurului 
său amic Gherassi nu se potrivea cu vederile majorităţii, 
iar propria sa trecere la Ministerul de Finanţe însemna 
părăsirea bunei tradiţii conservatoare de a pune în capul 
resorturilor mai importante oameni de competenţă, și 
era cu atît mai jignitoare, cu cît măsurile treptate pentru 
stîrpirea agiului se aflau în curs de lucrare și reclamai! o 
deosebită pricepere financiară.“ * Camera își și arată 
nemulțumirea, și în ședința de la 22 mai 1889 
improvizatul ministru de finanţe e în pericol să 
primească un vot de blam. 

Lascăr Catargiu simte că nu poate guverna cu 
această Cameră, dacă nu se desparte de Vemescu, și nu 
vrea să se despartă, fiind pentru moment identificat cu 
el în pornirea comună de a da sub judecată pe Ion 
Brătianu. Astfel după închiderea parlamentului (8 iunie 
1889) și înainte de a începe a doua sesiune legislativă, 
prezidentul consiliului, îndemnat de G. Vemescu, dar în 
contra părerii lui Al. Lahovari, încearcă să obţină 
dizolvarea Camerei, însă regele, văzînd divergenţa în 
Consiliul de Miniștri, ezită și, în urma demisiei lui Lascăr 
Catargiu, însărcinează cu formarea cabinetului pe 
generalul Mânu, care se declară în stare să guverneze 
cu ajutorul „junimiștilor". E probabil că în acel moment 
regele s-a ho- tărit cu atit mai ușor în favoarea 
generalului Mânu, cu cît participarea „junimiștilor" la 
noua formaţie era o garanţie (și P. Carp a și pus-o 
generalului Mânu ca o condiţie) că ministerul, lipsit 
acum de elementul vemescan, va ști să împiedice darea 
în judecată a lui Brătianu, oricare ar fi raportul Comisiei 
de informaţii, și că prin urmare se va evita țării la 1890 
ceea ce nu i s-a evitat la 1876. 

Generalul Mânu, după înţelegerea cu Carp, care îi 
promite tot sprijinul cîtă vreme va continua realizarea 


32'Vezi Discursuri parlamentare, vol. III, pp. 9, 39, 40. (în lucrarea 
de faţă, pp. 120-121, 134-135 -nota St. N.) 

33De atunci răul precedent, obișnuit la liberali, s-a mai imitat de 
conservatori numai o dată, cînd cu numirea generalului Mânu la 
finanţe in anul 1899; însă rezultatul dezastruos al acestei numiri a 
fost de natură a ne garanta pe viitor în contra unor rătăciri analoage. 

programului din „Ape- Iul" de la septembrie 1888, 
propune lui Theodor Rosetti, Menelas Ghermani și 
autorului scrierii de față intrarea în minister. Cel din 
urmă refuză, din motive private; și Rosetti refuză la 
început, însă după declaraţia generalului Mânu că din 
participarea sa face o conditio sine qua non a întregii 
formaţii, primește să fie ministru de justiție cu rezerva 
ca îndată ce va fi trecut legea organizării judecătorești 
să se retragă. 

Astfel se alcătuiește la 5 noiembrie 1889 ministerul, 
numit „concentrat", cu: 


Generalul G. MÂNu la prezidenţă și interne, 

THEODOR G. ROSETTI la justiție și ad-interim la culte, 
AL. LAHOVARI la externe, 

MEN. GHERMANI la finanţe, 

AL. MARGHILOMAN la lucrări publice, GR. G. PĂUCESCU 
la domenii, și Generalul M. VLĂDESCU la război. 


Că formarea acestui cabinet a deșteptat nu numai 
nemulțumirea lui Lascăr Catargiu și a vemescanilor, dar 
și a altor fruntași conservatori, s-a văzut puţin timp după 
redeschiderea parlamentului. Generalul Florescu, 
servind în tot decursul frămîntărilor acestei epoci ca un 
termometru al atmosferei politicii, îşi dă demisia de 
prezident al Senatului și în locul său se alege la 13 
decembrie Nicolae Kretzulescu. 

Cu toate greutățile parlamentare, ministerul o poate 
duce de la noiembrie 1889 pînă la februarie 1891, și cel 
puțin Theodor Rosetti și Menelas Ghermani mai 
realizează în acest timp o parte însemnată a reformelor 
propuse în septembrie 1888, iar P. Carp, în calitatea de 
prezident al unei comisii speciale, alcătuiește în vederea 
apropiatei expirări a tratatelor noastre de comerț tariful 
vamal autonom. 

Totodată cabinetul Mânu își împlinește misiunea de a 
împiedica darea în judecată a fostului guvern liberal. 
Cînd N. Blarem- berg, nemaiputînd spera dizolvarea 
Camerei și alegerea unei majorități de mai înainte 
hotărîte pentru condamnare, se vede silit să înainteze 
raportul, care conchide la darea în judecată, găsește în 
întregul minister o energică rezistență. Raportul, mai 
scurt și mai puţin banal, dar tot așa de violent ca cele 


patru volume ale lui Misail de la 1877, vine în discuţia 
Camerei la 17 ianuarie 1890; citirea lui ţine trei zile, iar 
dezbaterile alte nouă. Vorbesc pentru 


178 darea în judecată G. Panu, G. Apostoleanu, A. 
Pesiacov, Lascăr Catargiu (cu acest prilej citește 
scrisoarea sa de la 9 februarie 1878, menţionată de noi 
în vol. III, p. 11, nota) și N. Blaremberg, care ocupă 
tribuna Camerei cinci zile de-a rindul cu atacurile sale; 
vorbesc contra dării în judecată Gr. M. Buicliu (actual 
membru la Curtea de Casaţie), P. Carp, Take Ionescu, 
M. Kogălniceanu și generalul Mânu. La votul final și 
individual de la 31 ianuarie 1890 se respinge darea în 
judecată a lui Ion Brătianu cu 86 bile contra a 67 și 4 
abţineri, a doua zi se respinge cu majoritate și acuzarea 
lui Dimitrie Sturdza, Aurelian, Stolojan, Cemat, Nacu, D. 
Gianni; iar darea în judecată a lui Eugeniu Stătescu - cel 
ce propusese acuzarea de la 1876 - și Radu Mihai 
întrunește o majoritate de voturi (la mult bănuitul Radu 
Mihai chiar 87 contra 59 și 7 abţineri), este însă 
respinsă, fiindcă nu ajunge la cele două treimi pe care le 
cere legea. 

Ne mărginim la aceste notițe, mult mai scurte decît 
cele relative la darea în judecată a ministerului 
conservator din volumul II, de vreme ce încercarea de 
răzbunare politică de la 1889-90 n-a avut gravitatea 
celei de la 1876-78: mai întîi că la 1876, în lipsa legii de 
responsabilitate ministerială (promulgată de-abia la 2 
mai 1879), Camera liberală își arogase atribuţiile 
judecătorului de instrucție, chiar și dreptul de 
percheziţie și de arestare, zdrun- cinînd astfel temelia 
unui stat constituţional; dar apoi însăși acuzarea de la 
1876 a fost primită de unanimitatea liberală, pe cînd cea 
de la 1889 a fost respinsă de majoritatea conservatoare, 
care a dovedit astfel mai multă maturitate și a confirmat 
vorba zisă de P. Carp în ședința Camerei de la 28 martie 
1888: „în politică greșelile se îndreaptă, dar nu se 
răzbună." 

Cu înlăturarea dării în judecată a lui Ion Brătianu și 
cu trecerea legii pentru reorganizarea magistraturii în 
sesiunea extraordinară de la 16 aprilie la 9 iunie 1890, 
încetează activitatea folositoare a ministerului 
„concentrat". Generalul Mânu crede însă că poate duce 
sarcina mai departe, și după ce la 15 noiembrie, în chiar 


ziua deschiderii sesiunii a treia parlamentare, Theodor 
Rosetti își dă demisia, precum fusese convenit, se 
stabilește o nouă înţelegere cu P. Carp, în urma căreia la 
16 noiembrie 1890 ministerul este astfel modificat: 


Generalul GHEORGHE MANU, prezident și interne, AL. 
LAHOVARI, externe, 
T. MAIORESCU, culte și ad-interim lucrări publice, 

MEN. GHERMANI, finanţe, 
AL. MARGHILOMAN, domenii, 
General VLÂDESCU, război, 
GR. TRIANDAFIL, justiție.! 


Rezervarea unui portofoliu prin interimatul lucrărilor 
publice nu putea să însemneze (și așa a și fost prealabil 
înțeleasă între generalul Mânu și autorul acestei scrieri) 
decît o mai mare apropiere de P. Carp, principalul 
sprijin al ministerului în Cameră, și dacă P. Carp ar fi 
primit să intre în minister, ar fi reluat administraţia 
domeniilor, iar Marghiloman lucrările publice. 

însă situaţia parlamentară la începutul noii sesiuni se 
arată așa de precară, încît după cîteva săptămîni nu mai 
poate fi vorba de completarea ministerului, ci numai de 
retragerea lui. Alegerea de prezident al Senatului devine 
din nou simptomatică: generalul Florescu întrunește 53 
de voturi și întrece cu un vot pe candidatul guvernului 
Nicolae Kretzulescu. Se discută între miniștri demisio- 
narea cabinetului; generalul Mânu însă declară că 
alegerea prezidenţială se va rectifica printr-un vot de 
încredere dat guvernului, dar că în cazul unei dificultăţi 
viitoare e dispus să ceară dizolvarea Senatului. 

Noua dificultate nu întîrzie de a se prezenta. Fără a 
ne opri la incidentele precursoare, în care opoziţia 
profită de slăbiciunea guvernului pentru a-i impune 
cheltuieli exagerate, precum sînt cele 17 milioane ale 
liniei Galaţi-Bîrlad și altele?, trecem la însuși momentul 
căderii. 

în discuţia secțiilor Senatului rămăsese încă de pe 
vremea ministerului Rosetti-Carp proiectul unei reforme 
parţiale a învăţă- mîntului public, propus de autorul 


scrierii de faţă. Ajungînd acum legea la ordinea zilei, 
adversarii „liberali-conservatori“ ai guvernului, 
îndeosebi generalul Florescu, ajutat între culise de 
Lascăr Catargiu și G. Vemescu, se pun în înțelegere cu 
naţional-libera- lii“, și în ședința de la 14 februarie 1891 
fac pe Senat să adopte 


'Eliminarea lui Grigore Păucescu a fost cerută de Carp, care îl 
văzuse rău ministru de domenii. Mai tirziu însă (în ședința Camerei 
de la 29 noiembrie 1899) generalul Mânu s-a plins de această 
separare impusă, numind pe Gr. Păucescu „cel mai bun prieten 
politic, conservatorul cel mai convins". Acest „convins" părăsește 
Partidul Conservator îndată după venirea la putere a lui Dim. Sturdza 
în oct. 1895, și trece la adversari, fiind recompensat cu o alegere de 
deputat, puţin timp înaintea morţii sale. 

2 Vezi discursul 107, în Discursuri parlamentare, vol. IV, p. 445. 


180 cu 52 voturi contra 50 o moţiune de suspendare, 
„fiindcă proiectul nu corespunde la așteptarea generală 
în privința rezolvării marilor chestiuni relative la direcţia 
învăţămîntului secundar și la organizarea facultăţilor*!. 

Semnăturile acestei moţiuni, în care Constantin 
Esarcu și Petru Poni se întilneau cu Zerlendi, Bușilă, 
Șoarec și Plesnilă, arătau din capul locului că aici nu era 
vorba de învățămîntul public, ci de alte interese. Asupra 
dezbaterilor, care au ocupat 13 ședințe ale Senatului, nu 
mai insistăm, deoarece obiectul lor a fost înlăturat. S-ar 
cuveni să relevăm numai lungul discurs de patru zile 
ţinut de Dimitrie Sturdza în contra proiectului; însă 
viitorul șef „naţional- liberal**, luînd stenogramele 
cuvîntării sale spre a le revedea, nu le-a mai restituit 
Senatului, și astfel a dispărut din analele parlamentare 
un discurs al cărui spirit reacționar pusese un moment 
pe gînduri întregul Partid Liberal.! 

în consiliul ţinut înaintea regelui după votul 
Senatului, toți miniștrii (afară de cel de culte, care se 
abtine) propun dizolvarea Senatului. Cu deosebită tărie 
insistă Al. Lahovari, care numește moţiunea una din 
acele intrigi în contra cărora se îndrepta tocmai 
acţiunea de însănătoșire a Partidului Conservator de un 
an și jumătate încoace; chiar și moderatul ministru al 
justiției, Triandafil, se pronunţă pentru dizolvare. 
Generalul Mânu însă refuză de a o cere, și astfel nu 
rămîne decît  demisionarea cabinetului întreg și 
instalarea unui nou minister, format la 21 februarie 


1891, în care șe oglindesc cele petrecute la Senat.? într- 
adevăr: 


M Vezi discursul 112, în Discursuri parlamentare, vol. IV, p. 601. 

>Refiizul generalului Manu de a cere dizolvarea Senatului e 
surprinzător după declaraţia sa anterioară. Mult mai tirziu, în ședința 
Camerei de la 29 noiembrie 1899, i-au scăpat în privinţa acestui 
incident cuvintele: „Trebuie să mărturisesc, căderea nu m-a surprins 
și am stat indiferent la dezbaterea legii, fiindcă menajul în sinul 
guvernului ce prezidam devenise nesuferit din cauza elementului 
junimist/ A. Marghiloman întrerupe:  „Vasăzica preşedintele 
consiliului a lucrat în contra miniştrilor!" - După două zile Timpul, 
organul autorizat al generalului, încearcă o justificare zicînd că 
generalul Mânu, „tovarăș leal și om cinstit", ar fi răspuns unei 
delegații liberal-conservatoare (adică tocmai opoziției, care propunea 
moţiunea în contra legii învățămîntului) că nu se poate despărți de 
nici unul din colegii săi, „adăugind că nici nu va cere M. Sale în urma 
votului de blam, de ar obține majoritate, dizolvarea Senatului. Așa a 
și urmat*. într- adevăr, așa a și urmat generalul, și nu încape îndoială 
că a fost leal faţă de opoziţie; chestiunea este cum a fost faţă de 
colegii săi din minister, cărora nu le-a comunicat curioasa 
conversaţie cu „delegaţia liberal-conser- vatoare". Toată lumea 
pricepe ce puteau însemna vorbele generalului pentru niște senatori, 
în contra cărora perspectiva dizolvării este singurul mijloc de 
înfiînare. 

Generalul ION EMANOIL FLORESCU e numit prezident 
fără portofoliu, 

LASCĂR CATARGIU, ministru de interne, 

G. VERNESCU, finanţe și ad-interim justiţie, 

Colonel IACOB LAHOVARI, război, 

C. OLĂNESCU, lucrări publice, 

ÎLARIU ISVORANU, domenii, 

G. Dem. TEODORESCU, culte. 


Aceasta este a doua încercare a vechilor conservatori 
de a guverna fără concursul „junimiștilor", și semnul 
unor asemenea opintiri apare de astă dată și mai 
pronunţat prin improvizarea unor miniștri de ocazie, 
lipsiţi de competenţă și de autoritate. în afară de 
numirile nimerite ale lui Lascăr Catargiu la interne și ale 
lui Iacob Lahovari și C. Olănescu la resorturile lor 
speciale, se acordă grupului vemescan cea mai largă 
participare. Lui G. Vemescu însuși i se încredinţează 


două portofolii importante și i se mai admit în cabinet și 
doi partizani, Ilariu Isvoranu și G. Dem. Teodorescu, 
cărora li se adaugă ciudata figură politică a lui 
Constantin Esarcu la externe. 

în chiar ședința de la 21 februarie 1891, în care se 
înfățișează înaintea Camerei curiosul cabinet, se vede 
întîmpinat cu o moţiune de neîncredere, care întrunește 
77 voturi contra 69, iar a doua zi generalul Florescu 
dizolvă Camera, fixînd alegerile la 9 aprilie. Ceea ce 
zicea generalul Mânu că nu putea să facă în contra frun- 
tașilor conservatori, care au urzit moţiunea senatorială, 
generalul Florescu — mai consecvent și mai hotărit — a 
făcut-o foarte ușor în contra tuturor conservatorilor, 
care nu aprobau preponderența vemescanismului în 
partid. 

Noile alegeri dau obișnuita majoritate 
guvernamentală. Pe cînd însă liberalilor li se înlesnește 
izbutirea a 18 candidaţi, „junimiștii" sînt pretutindeni 
combătuțţi, și numai cinci din ei pot pătrunde în Cameră, 
printre care P. Carp (ales la Botoșani), Men. Ghermani și 
Rosetti-Tescanu.! în urma acestei atitudini prea ostile a 
vechilor conservatori, „junimiștii", care încă din anul 
1885 aveau în România liberă și apoi în Constituţionalul 
organul lor propriu, se 


'Autorul acestei scrieri de abia izbutește în Tîrgul-Jiului să ajungă 
la un balotaj, după care prefectul conservator se aliază cu liberalii 
pentru a scoate pe candidatul lor Ionian. 

deosebit, pe care îl inaugurează la 9 mai 1891 sub 
numele de „Club constituțional". 

Cu funcţionarea guvernului Florescu coincide la 10 
mai 1891 serbarea jubileului domniei de 25 de ani a 
regelui, eveniment de o însemnătate deosebită ca o 
dovadă a consolidării monarhiei în România. Poate că 
această aniversare, a cărei solemnitate se cuvenea să nu 
fie tulburată prin vreo mișcare pe stradă a opoziţiei 
liberale, a contribuit întrucîtva la formarea cabinetului 
Florescu, și nu e de mirat ca pentru acest jubileu regele 
să fi preferat la interne pe fostul locotenent domnesc și 
prim-ministru al său; iar prezidența generalului 
Florescu, pe lîngă toată eleganța ei externă, amintea 


actul de energie de la 3 august 1865, cînd generalul 
împotriva unei încercări de revoltă a liberalilor adusese 
tunurile pe piața cea mare a capitalei. în orice caz 
Lascăr Catargiu și generalul Florescu puteau garanta 
ordinea. 

Dar în afară de împlinirea acestui rol, cabinetul 
Florescu-Ver- nescu nu este în stare să lucreze. Unii din 
membri se arată chiar așa de puţin capabili, încît 
generalul Florescu se vede silit să-i înlocuiască în timpul 
vacanţelor parlamentare, și astfel își asociază mai întîi 
pe Petru Poni în locul lui G. Dem. Teodorescu și apoi pe 
Al. Vericeanu în locul lui Ilariu Isvoranu. înlocuirea lui 
Isvo- ranu cu Vericeanu nu schimba mult în situaţie; mai 
surprinzătoare ar părea intrarea lui Poni într-un cabinet 
Florescu alături Lascăr Catargiu. Că generalul Florescu 
avea recunoștință pentru Poni, care luase o parte așa de 
activă la lupta de răsturnare cu prilejul legii 
învățămîntului, este explicabil; dar că Poni, care trecea 
de liberal, intra într-un minister vechi-conservator, e mai 
greu de explicat, afară numai dacă prima oferire a unui 
portofoliu nu l-a ispitit să se creadă om special și 
deasupra partidelor. 

Slăbiciunea guvernului neliniștește cu atît mai mult 
pe conservatori, cu cît Partidul Naţional-Liberal, după 
trei ani de amorțeală, se reculege și începe a-și încerca 
vechea putere de agitare. La 4 mai 1891 încetează din 
viață Ion Brătianu, dar prin ultimele sale stăruinţe 
partidul se arată acum împăcat și reîntregit cu toate 
elementele de mai înainte, și printr-o „declaraţie" 
publicată în Voința națională de la 21 mai 1891 primește 
șefia lui Dimitrie Brătianu. Declaraţia e semnată de toţi 
liberalii mai cunoscuţi, printre care figurează alături de 
Dimitrie Sturdza, Aurelian, M. Pherekyde, 

Eug. Stătescu etc., și foștii răzvrătiți N. Fleva, C. T. 
Grigorescu, G. Pallade etc. Se observă și semnătura lui 
Mihail Kogălniceanu, cel din urmă act al vieţii sale 
politice - după cîteva săptămîni, la 20 iunie 1891, 
dispare și acest reprezentant istoric al epocii de 
renaștere națională. 

Nu doară că șefia lui Dimitrie Brătianu ar fi dat 


partidului său vreo nouă tărie. însă faptul unirii tuturor 
liberalilor era un semn de disciplină și le prevestea 
revenirea la putere sub un alt șef, care să fie mai 
acceptabil decît Dimitrie Brătianu, îndeosebi în ceea ce 
privește politica externă.! 

Pe sub mînă se și pregătea șefia lui Dimitrie Sturdza. 
Față de puterea crescîndă a adversarilor și în vederea 
apropiatei deschideri a sesiunii parlamentare generalul 
Florescu, uneori ușuratic în concepţiile sale, crede că-și 
întărește cabinetul, facînd pe ministrul de finanţe 
Vemescu să cedeze portofoliul justiţiei lui Nicolae 
Blarem- berg (5 noiembrie 1891). Dar îndată ce la 15 
noiembrie guvernul modificat deschide parlamentul cu 
un Mesaj, a cărui prolixitate stă în proporţie dreaptă cu 
lipsa de idei precise, se vede întîmpinat de rezistența 
hotărită a adevăraţilor conservatori. Criza o provoacă 
însuși Lascăr Catargiu, care își dă în sfirșit socoteală de 
paguba suferită în Partidul Conservator prin încercarea 
de a înlocui pe „junimiști!! cu te miri ce alte elemente și, 
în afară de aceasta, simte poate și oarecare dificultate 
personală de a face parte dintr-un minister pe care nu-l 
prezidează. 

Prilejul i-1 oferă alegerea biroului Camerei în ședința 
de la 18 noiembrie. Prezidenţa colonelului G. 
Roznovanu, propusă de guvern, se admite cu mare 
majoritate; însă din lista celor patru vice- prezidenti, 
candidaţii vemescani Ilariu Isvoranu și Coijescu rămîn în 
minoritate, în locul lor se aleg Al. Catargiu și - ca 
reprezentant al opoziţiei liberale - N. Fleva, propuși de 
N. Filipescu și susținuți de amicii săi, tinerii 
conservatori, care aduc astfel partidului un mare 
serviciu. 

în urma acestor incidente Lascăr Catargiu își dă 
demisia, și atunci întregul cabinet se vede silit să se 
retragă — nu fără o izbucnire de indignare din partea 
decepţionatului Blaremberg.** 3 

Formarea noului guvern este încredinţată lui Lascăr 


34'Vezi „Priviri asupra dezvoltării politice a României sub domnia 
lui Carol I“, în Discursuri parlamentare, vol. III, pp. 25-26. (în 
lucrarea de faţă pp. 127-128 - nota St. N.) 

35Dacă Nicolae Blaremberg, în cele 21 de zile in care a fost 
ministru, n-a avut putinţa să lucreze ceva, a avut cel puţin ocazia să- 
și dezmintă trecutul antidinastic. în ședința 

Catargiu, care la 27 noiembrie compune mai întîi un 
minister de tranziţie cu generalul Mânu, prințul 
Alexandru Știrbei și D. Sturdza-Sche- ianul, și în aceeași 
zi prorogă parlamentul. Camera însă în prima ședință 
după redeschidere votează cu o slabă majoritate o 
moţiune de neîncredere, semnată de Aristide Pascal, G. 
Vemescu, llariu Isvoranu, Al. Vericeanu, G. Dem. 
Teodorescu etc. „Junimiștii" se abţin de la vot; de astă 
dată Lascăr Catargiu se înţelesese cu ei pentru o 
apropiată colaborare și primise condiția pusă de Carp de 
a dizolva mai întîi parlamentul spre a obţine o majoritate 
mai omogenă. Astfel votul de neîncredere provocat de 
vemescani este bine venit, și a doua zi 10 decembrie, 
spre consternarea adversarilor, Lascăr Catargiu citește 
decretul de dizolvare a ambelor Corpuri Legiuitoare, 
fixînd începutul alegerilor la 1 februarie 1892. 

Acum situaţia este limpezită, și la 18 decembrie 1891 
se formează adevăratul și  definitivul minister 
conservator, caracterizat prin participarea lui Carp, 
Ghermani și Marghiloman, sub prezi- dența lui L. 
Catargiu. De aici înainte încetează rolul politic al ge- 
neralului Florescu și al lui G. Vemescu, necum al 
figuranţilor de a doua mină, cu toată încercarea 
vemescanilor de a face acţiune comună cu Partidul 
Naţional-Liberal „în fața pericolelor care amenință 
instituţiile noastre liberale și democratice", cum se ex- 
primă Voința națională de la 1 ianuarie 1892 cu vechea 
frazeologie. Generalul Horescu însă, cu puţine luni 
înaintea morţii sale, întimplată la 9 mai 1893, mai 
îndeplinește o ultimă misiune reprezentativă: după 
invitarea specială a regelui asistă la căsătoria 
principelui Ferdinand în Sigmaringen. 


Sfîrșind acest capitol al frămîntărilor Partidului 
Conservator, se cuvine să ne reamintim în cîteva cuvinte 
personalitatea politică 


Camerei de la 19 noiembrie 1891, asupra cererii deputaţilor C. Ressu 
și Al. Lahovari ' de a se ridica ședința deoarece ministrul de interne 
L. Catargiu și-a dat demisia, Nicolae Blaremberg — surprins de 
această veste pe care, deși ministru, nu o aflase pînă atunci — 
descoperă o nouă prerogativă a guvernului și a Coroanei și se apucă 
să le apere în contra lui Alexandru Lahovari, strigînd: 

„Apoi pentru Dumnezeu, unde sintem și sub ce regim trăim?!... 
Dvs. în acest moment ampietați nu numai asupra prerogativei băncii 


ministeriale, dar aveţi încă pretenţia să uzurpaţi și drepturile 
Coroanei... (întreruperi, protestări). Pînă ce Coroana nu s-a 
pronunţat asupra acestei demisii acceptînd-o sau refuzînd-o, nu este 
loc pentru Cameră la nici o iniţiativă și încă mai puţin la suspensii de 
ședinţe/ 

Camera insă a suspendat ședința, și Nicolae Blaremberg a trebuit 
să demisioneze împreună cu restul cabinetului, sfîrșind astfel cariera 
sa politică. 


185 a aceluia care - după o intermitenţa de 15 ani - este 
pentru a doua oară chemat să conducă un minister 
conservator de lungă durată și de mare valoare. Dintre 
fruntașii conservatori de la 1866 încoace Manolache 
Costache era mult mai cult ca educaţie, generalul 
Florescu mult mai distins ca apariție, Petru Mavrogheni 
mult mai fin ca inteligență. Dar Lascăr Catargiu îi 
întrecea pe toţi cu puterea sa de muncă, dovedită printr- 
o neobosită activitate, semănînd întru aceasta cu Ion 
Brătianu și cu Dimitrie Sturdza. La o așa de importantă 
însușire - importantă mai ales într-o societate nede- 
prinsă cu sîrguința - Lascăr Catargiu adăuga o 
afabilitate totdeauna egală, simplă și cumpătată, prin 
care se deosebea de spirituala distracție a lui Manolache 
Costache, ca și de eleganța superficială a generalului 
Florescu și de răceala dusă pînă la indiferenţă a lui 
Mavrogheni. Atrăgîndu-și astfel simpatiile multor 
oameni, el știa să le menţină, inspirind încredere printr- 
o energie fără șovăire în acţiunile sale. Lipsit de talentul 
oratoriu, chiar și de exprimarea corectă, el avea cel 
puţin destulă modestie pentru a nu vorbi decît foarte 
scurt și destul tact pentru a nimeri exact punctul în 
discuţie, deosebindu-se intru aceasta de divagaţiile lui 
Ion Brătianu și de nesfirșitele admonestări, mai mult 
scolastice decît politice, ale lui Dimitrie Sturdza. Sobru 
și corect în viaţa sa privată, el păstra o firească rezervă 
și demnitate în toată apariţia publică, și niciodată n-ar fi 
imitat pe Ion Brătianu în folosirea unei colecte „pentru 
încurajarea virtuţilor cetăţenești*!. Crescut de altminteri 
în tradiția rămasă de pe urma domniilor fanariote, el nu 
se credea legat prin declaraţiile sale politice și nu știa 
să-și subordoneze totdeauna sentimentele și 
resentimentele personale intereselor obștești. Adînca 
vătămare ce a simţit-o la darea sa in judecată din anul 
1876 l-a făcut să fie mai stăpînit decît se cuvenea de 
dorința răzbunării. Nu numai participarea la violențele 


„Opoziţiei Unite*!, în care s-a împerecheat cu G. 
Vemescu, și stăruința amîndurora pentru acuzarea lui 
Ion Brătianu se explică astfel, dar și o parte a 
raporturilor sale cu Coroana! par a fi fost dictate de 
aceeași susceptibilitate nepolitică. De aici se și poate 
înţelege pentru ce conservatorii „junimiști!! de la 1881 
pînă la 1891 n-au mai primit conducerea sa și ar fi 
preferat o vremelnică înlocuire. Dar tot Lascăr 3 
Catargiu, după ce acuzarea lui Ion Brătianu a fost 
înlăturată și insuficiența elementului vemescan pe 
deplin dovedită, a avut destulă abnegaţie de sine și 
destulă preţuire a valorii oamenilor pentru a se apropia 
iarăși de „junimiști", a primi cu încredere ideile lor și a 
scrie cu ei împreună ultima pagină însemnată în cartea 
vieţii sale. 


36'Vezi „Priviri asupra dezvoltării politice a României sub domnia 
lui Carol r, în Discursuri parlamentare, vol. III, pp. 10-11. (în 
lucrarea de faţă pp.120-121 - nota St. N.) 

vni 


Continuarea regimului 
conservator. 
Ministerul Lascăr Catargiu-Carp 
18 decembrie 1891-3 octombrie 1895 


Ministerul Partidului Conservator de la 18 
decembrie 1891, cel din urmă format de Lascăr 
Catargiu, se poale compara cu cel de la 1871-1876 în 
valoarea membrilor săi și-i este superior ca unitate de 
acţiune, cu rezerva unei singure chestiuni, de care vom 
vorbi mai jos. Compunerea este caracteristică: 


LASCĂR CATARGIU, prezident și interne, 
P. P. CARP, domenii, 

Al. LAHOVARI, externe, 

MEN. GHERMANI, finanțe, 

Al. MARGHILOMAN, justiţie, 

General IACOB LAHOVARI, război, 

C. OLĂNESCU, lucrări publice, 

TAKE IONESCU, culte. 


Cu greu se va mai găsi în vremurile noastre o 
împreunare a atîtor bărbaţi de autoritate, cărora să li se 
poată încredința resorturile ministeriale conform 
competenţei fiecăruia din ei. în această apreciere intră 
și Alexandru Lahovari, care devenind inițiat în politica 
internaţională și făcîndu-și din afacerile străine o 
specialitate, ajunge a reprezenta interesele României cu 
tact și cu pătrundere. 

O excepţie pare numai noul ministru al cultelor, Take 
Ionescu. Chiar faptul intrării sale într-un minister 
conservator (L. Catargiu îl admisese și în cel vremelnic 
de la 29 noiembrie) putea să mire pe cunoscătorii 
antecedentelor sale politice. Intrat pentru întiiași dată 
în Camera liberală aleasă pe temeiul Constituţiei 


revizuite, întîmpinat cu ironie de Mihail Kogălniceanu 
după primul său discurs parlamentar (din decembrie 
1884), în care se arătase prea brătienist și zisese despre 
Partidul Conservator că este pierdut, Ta- 188 ke Ionescu 
trece mai tîrziu în opoziţia formată contra regimului lui 
Ion Brătianu și lovește cu violenţă în corupţia unor 
membri ai cabinetului!, rămîne însă tot liberal și atacă 
adeseori pe miniștrii conservatori, îndeosebi la 2 
decembrie 1888 pe Alexandru Lahovari cu atita 
vioiciune, încît acesta îi răspunde într-un mod neo- 
bișnuit*” 35. Chiar și la 21 februarie 1891, în contra 
ministerului Florescu, se arată încă opozant liberal”. 
Dar lesne adaptabil, și pătrunzînd totdeauna cu agerime 
partea personală a situaţiilor politice, Ionescu prin 
relaţiile sale cu Nicu Filipescu se introduce pe lingă 
Alex. Lahovari, care — mai ales după riposta din 
Cameră — se simte măgulit de această apropiere și, 
recunoscînd talentul noului adept, stăruie pentru 
admiterea sa în cabinetul L. Catargiu. Aici tînărul 
ministru se distinge printr-o rară aptitudine de asimilare 
și ajunge în curînd să stăpînească resortul ce-i este 
încredințat. Legea organizării Ministerului Cultelor 
votată în primăvara 1892, a învățămîntului primar, 
promulgată la 18 mai și a clerului mirean la 29 mai 
1893, împreună cu fixarea parohiilor de la 5 aprilie 


37'în discursul de la 31 martie 1888 vorbește de „hoţiile" lui Radu 
Mihai și ale generalului Al. Angelescu și dă cele mai crude amănunte 
asupra lor. 

38lată cuvintele cu care apostrofează Al. Lahovari pe Take 
Ionescu: 

„Pentru un act de patriotică abnegaţie, Partidul Conservator s-a 
văzut atunci (la Convenţia consulară cu Germania ) ameninţat de a-și 
închide pentru totdeauna calea puterii. 

Fi bine, el n-a dat îndărăt, acel partid, d-ta, domnule Take 
Ionescu, îl maltratezi din vîrful celor trei ani ai d-tale de viaţă 
politică. Proprietarii din ţara românească au făcut ce n-au făcut 
lorzii d-tale din ţara englezească, dînd 2/3 din moșiile lor ţăranilor. 
Cînd vor face și lorzii d-tale așa, atunci să stăm și să vorbim cu ei, 
deși eu personal n-am avut onoarea să mă așez la mesele lor, nici să 
mă duc la balurile lor din ziua cînd se primesc slugile de către 
stăpîni o dată pe an și joacă slugile cu stăpînii (ilaritate, aplauze)... 
Ai văzut fără să înţelegi această apropiere o dată pe an.“ 

39Din discursurile lui Take Ionescu, publicate de el și de Christu 
Negoescu in mai multe volume, lipsesc cele patru menţionate mai 
sus. 

1894, dovedesc o deosebită inteligenţă și sîrguinţâ. 
Astfel Take Ionescu este mai mult o notă interesantă 
decît o notă discordantă în ministerul Lascăr Catargiu- 
Carp, și orice s-ar zice despre acţiunea sa ulterioară în 
Partidul Conservator (noi vom face mai jos rezerve și în 
privinţa amestecului său în chestiunea transilvană de pe 
timpul ministerului Catargiu), faptul că în cel mai scurt 
timp a știut să ocupe un loc de frunte printre oamenii 
politici ai generaţiei sale nu se poate tăgădui. 

După exemplul inaugurat de cabinetul „junimist" în 
septembrie 1888, și cabinetul conservator Lascăr 
Catargiu-Carp publică la 4 ianuarie 1892, cu o lună 
înaintea alegerilor, programul său legislativ drept 
„platformă  electorală** prin următorul apel către 
alegători (probabil redactat de Take Ionescu), al cărui 
sfîrşit se potrivește bine cu trecutul politic al lui P. 
Carp. 


Domnilor alegători, 


Partidul Conservator, ai cărui reprezentanţi în guvern sîntem, 
cerîn- du-vă încrederea dvs., se simte dator să vă arate care sînt 
principiile ce vor însufleți activitatea sa. 

Dacă nu ar fi acuzaţiile pe care patimile politice le azvirle 
asupră-ne, am crede de prisos să vă spunem că sîntem pe deplin 
respectuoși și sinceri sprijinitori ai libertăţii publice și ai 
instituţiilor pe care și le-a dat țara. Trecutul partidului, partea 
însemnată pe care el a luat-o la întemeierea și dezvoltarea 
regimului reprezentativ sînt dovezi care nu se pot recuza; și astăzi 
Partidul Conservator, urmărind același ţel, va căuta să producă în 
instituţiile noastre toate acele îmbunătăţiri care sînt menite să 
asigure și mai mult libertăţile publice, garanţia cea mai puternică 
a ordinii, fără de care nu este progres. 

în acest scop, guvernul va cere votarea unor proiecte de legi 
care, regulamentînd condiţiile de admisibilitate în funcţiile publice 
și întărind astfel stabilitatea servitorilor Statului, va asigura un 
mers mai regulat în deosebitele administrații publice. 

Libertăţile publice însă nu sînt numai un scop, ele sînt și un 
mijloc. La adăpostul lor trebuie să urmărim opera de dezvoltare 
organică a Statului pe toate tărîmurile activităţii naţionale. 

Fără a tăgădui mersul înainte al ţării în toate timpurile, 
Partidul Conservator poate afirma, cu o dreaptă mîndrie, că în anii 
din urmă opera de organizare a Statului a făcu pași uriași. 

Continuarea acelei munci va fi misiunea noastră, și, după cum 
multe și deosebite sînt nevoile națiunii române, tot astfel pe multe 


și deosebite căi se va întinde activitatea noastră. 

Administraţia interioară a ţării este cea dintii care are 
trebuinţă de o reorganizare completă. 

Toate ramurile administraţiilor publice au fost reformate și 
îmbunătăţite. Numai administrația Ministerului de Interne 
funcţionează încă și astăzi cu legi care nu stau in raport cu 
dezvoltarea modernă. 

Administraţia Ministerului de Interne trebuie ușurată de cîteva 
atribuţii care pot fi lăsate administraţiilor locale, astfel ca opera de 
descentralizare să înceapă de la cap. 

Atribuţiile administratorilor locali, prefecţi, subprefecți sau 
administratori de ordin inferior, trebuie lămurite prin lege; 
drepturile lor bine precizate. 

împărțirea actuală a plaselor și a comunelor, astfel cum a fost 
întocmită printr-o lege a guvernului liberal, este inegală și 
nepotrivită. Legea județeană și legea comunală trebuie revăzute 
din punctul de vedere al 


190 unei descentralizări înțelepte și a micșorării unei birocraţii 
costisitoare și nefolositoare, tn această reformă vom ţine 
socoteală, ceea ce n-au făcut legislaţiile anterioare, de deosebirea 
radicală ce există între administraţia unei mici comune rurale și 
aceea a unor centre mari de populaţie. 

Pentru ca legile insă să aibă o eficacitate serioasă, trebuie ca 
să existe și organe de execuţie. înființarea jandarmeriei va asigura 
executarea legilor, paza regulamentelor, siguranța persoanelor și a 
averilor. 

O chestiune insă care ne-a preocupat este starea sanitară a 
populaţiei noastre rurale. Modul cum este astăzi organizat acest 
serviciu este recunoscut ca defectuos. Sistemul medicului 
ambulant este părăsit in parte și inlocuit, pe cit se va putea, prin 
tratamentul in spitale. 

Guvernul va stărui dar să înființeze spitale treptat in toate 
plasele și in centrele de populaţie mai însemnate. 

O bună administraţie are însă drept corolar și o bună justiţie. 

în acest ordin de idei intră continuarea reformei judecătorești 
începute la 1890. 

Sintem cei dinţii care, cel puțin in mare parte, am dat 
justițiabililor garanţia inamovibilității cerută de toți și nerealizată 
de nimeni. Voim a completa opera noastră, întinzînd din ce în ce 
mai mult această garanţie. 

Tot asemenea trebuie repede reorganizată justiția de ocoale, 
plină de lacune, și reînființată justiția și mai poporană, pînă aci 
numită comunală, și care nu există decît în aparenţă. 

Adine pătruns de marele adevăr că interesele conservatoare 
ale Statului sînt indisolubil legate de armonia dintre diferitele 
pături sociale, Partidul Conservator a urmărit întotdeauna 


înălțarea tuturor claselor sociale, și mai ales a acelor straturi 
adînci care reprezintă temelia edificiului naţional. 

Pe lîngă principiile generale însă, care reprezintă țelurile 
ideale ce urmărește un partid, nu trebuie să uităm legitimele 
interese materiale, a căror satisfacere dă unei naţiuni mijloacele 
de a fi la înălțimea sacrificiilor ce evenimentele-i pot impune. în 
primul rînd vom căuta deci ca muncitorii, de la activitatea cărora 
atîmă avuţia naţională, să beneficieze cît se va putea mai curînd de 
legile votate în favorul lor și fără care roadele dorite nu se pot 
obţine. Aplicarea legii vînzării bunurilor Statului, legea creditelor 
agricole, care va înlesni prin avansuri mijloacele necesare la 
mutarea noilor proprietari, și votarea tabelelor de evaluări 
prevăzute de lege vor face din 180 000 de agricultori atîţia 
gospodari ce vor iubi cu atît mai mult ţara lor, cu cît vor fi mai 
strins legaţi de pămîntul ei. 

Legea tocmelilor agricole va căuta să înfrățească cît se va 
putea mai mult interesele marii proprietăți cu bunăstarea 
muncitorilor de pămînt și va corespunde adevărului netăgăduit că 
marea și mica proprietate nu constituie decît un tot și au dreptul la 
egala noastră solicitudine. 

Pe tărîmul culturii practice se impune reforma, de mult 
așteptată, a școlilor de meserii, de agricultură și de comerț. 
Rezultatele obținute pînă 


191 acum, fiind mai mult teoretice, nu au pus la dispoziţia 
meseriașului român acele cunoștințe practice fără care teoria nu 
rămîne decît o abstracție goală. 

Școlile noastre trebuie să dea drumurilor noastre de fier, 
diferitelor industrii ce zilnic se înmulţesc, culturii intensive a 
pămîntului personalul necesar pentru propășirea lor și în acest 
sens trebuie reformate programele școlilor care atîmă de 
Ministerul Domeniilor. 

Pe lîngă această reformă, o lege asupra condiţiei meseriașilor 
va umple un gol simţit de industria noastră, a cărei dezvoltare 
merge crescînd. 

Procedînd astfel, credem că ne îndeplinim datoria noastră față 
cu prezentul și vom aștepta ca noi necesități să provoace noi 
măsuri. 

Căile noastre de comunicaţie, cu tot avîntul ce li s-a dat în anii 
din urmă, nu mai corespund cu exigenţele economice ale țării. 

în adevăr, dezvoltarea considerabilă luată de căile noastre 
ferate impune o înmulţire corespunzătoare a șoselelor. Numai cu 
mijlocul acesta se va putea utiliza toată puterea drumurilor de fier, 
se va încuraja agricultura în toate unghiurile țării, și se va aduce la 
adevăratul ei nivel valoarea funciară, în mai multe locuri 
depreciată din lipsa de șosele. 


Este cert însă că acest ţel nu se poate lesne atinge nici cu 
actuala lege a drumurilor, nici cu actuala organizare a serviciilor 
noastre tehnice. 

De aceea vom propune o nouă lege a drumurilor care, printr-o 
raţională coordonare a resurselor de care dispunem și prin 
transformarea unora dintr-însele, să ne permită execuţia unui 
program general de lucrări, program azi deja fixat de noi. 

Tot asemenea vom propune o lege de organizare a corpului 
nostru tehnic. Una din măsurile de căpetenie ale acestui proiect de 
lege este întruparea intr-un singur mănunchi a personalului tehnic 
al Statului, al judeţelor și al comunelor, realizîndu-se astfel o 
unitate necesară și personalului și lucrărilor. 

în fine, am întocmit un proiect de lege asupra apelor. Nu 
pretindem prin aceasta a dezlega problema cea mare a punerii in 
stare de plutire sau de navigaţie a rîurilor noastre interne, dar 
înțelegem a pune primele baze ale acestei opere prin 
reglementarea regimului apelor. 

întru cît privește finanţele, guvernul va menţine cu rigurozitate 
echilibrul bugetului, ca baza cea mai temeinică a creditului 
Statului, și va păstra drept regulă nestrămutată ca toate nevoile 
serviciilor publice să fie întotdeauna acoperite prin resurse 
normale. 

Pe de altă parte vom proceda fără întîrziere la reforma acelora 
dintre actualele impozite care reclamă o mai grabnică prefacere, 
în sensul unei repartiții cît mai echitabile a sarcinilor publice și al 
unui sistem de constatare și împlinire mai sigur și totodată mai 
drept pentru contribuabili; printre acestea vor figura, în prima 
linie, reforma legii licențelor spre a introduce în așezarea acestui 
impozit o proporţie mai dreaptă și a-l face mai lesne de suportat, 
precum și revizuirea legii patentelor, spre a o pune 

în nivel cu dezvoltarea ce a luat comerţul și cu diversitatea 
profesiunilor ce sînt supuse acestei dări. 

Noul tarif vamal va fi aplicat cu stricteţe și rezultatele sale 
urmărite cu luare-aminte, astfel ca modificările ce s-ar dovedi 
necesare să nu jignească trebuinţele industriei naţionale și să se 
întemeieze pe o experienţă de un timp mai îndelungat. 

Creditele agricole vor fi reorganizate pe baza proiectului deja 
prezentat Corpurilor Legiuitoare, pentru ca operaţiunile lor să fie 
puse în concordanţă cu legea vînzării bunurilor, lărgindu-se însă 
cercul înlesnirilor de făcut agricultorilor mici. 

Armata a primit în anii din urmă multe și serioase îmbunătățiri. 
Vom urmări cu stăruință terminarea întăririlor menite a da armatei 
noastre un sprijin puternic. Vom arma infanteria noastră după 
sistemul cel mai nou și mai perfecționat, vom efectua 
reorganizarea cavaleriei, dezvoltînd și producţia cailor în ţară; vom 


da trupelor un cazarmament sănătos și rațional. 

Ca legi organice voim să reorganizăm statul-major, să stabilim 
poziția ofițerilor de rezervă și să completăm organele auxiliare 
necesare armatei. 

Astfel se va completa opera reorganizării puterii noastre 
armate care, rezemată pe o administraţie cinstită, va da roadele pe 
care națiunea este în drept a le aștepta după sacrificiile ce a făcut. 

Oricît de mari ar fi nevoile imediate ale ţării, pregătirea zilei 
de mîine nu poate să fie uitată. De aceea creșterea generaţiilor 
viitoare este sarcina de căpetenie a oricărui guvem înțelept. 

Guvernul conservator, răspunzînd unor cerințe așa de des 
repetate, purcede cît mai în grabă, printr-o serie de legi care vor 
atinge toate gradele învățămîntului, la reforma legii actuale, în 
îndoitul scop de a pune legislația în acord cu starea actuală de 
lucruri și de a da școlii naţionale o direcție mai apropriată cu 
cerințele vieții modeme. 

în învățămîntul primar voim să facem eficace principiul 
obligativității, să fixăm mai bine drepturile și datoriile membrilor 
corpului didactic, să îmbunătăţim și înmulțim școlile normale de 
învățători și învăţătoare, institutori și institutoare, și să asigurăm 
înzestrarea comunelor cu localuri de școli. 

în învățămîntul secundar vom urmări ușurarea și, pe cît cu 
putinţă, unificarea în parte a programelor școlilor secundare; în 
învățămîntul superior completarea Universității prin reorganizarea 
Facultăţii de Drept, astfel încît să răspundă variilor nevoi ale 
Statului, organizarea agregaţiei și înzestrarea facultăţilor cu 
catedrele și instituţiile pe care le reclamă progresul științei 
modeme. 

Modul de recrutare a corpului didactic, prin firea lucrurilor 
deosebit pentru cele trei grade ale învățămîntului, va fi simplificat, 
astfel încît să se înlăture greutăţile pe care le-a dovedit practica 
sistemului actual, fără a se atinge însă principiul emulaţiei. 

Învăţămîntul special și profesional cere multe și grabnice 
îmbunătăţiri, iar învățămîntul privat nu-și va putea îndeplini 
misiunea de a ușura 


193 sarcina Statului pentru instrucţia și educaţia naţională pînă 
ce o lege nu va reglementa principiul libertăţii stabilit în 
Constituţie. 

O lege care să reformeze organizarea internă a ministerului și 
să reglementeze controlul invățămîntului va completa opera ce 
voim a întreprinde. 

O dată cu reforma școlii va veni și reforma clerului. Fixînd 
parohiile și personalul lor, vom putea fi în stare să dăm clerului 
mirean o situaţie materială mai potrivită cu înalta lui misiune, iar 
reforma învățămîntului ne va da prilejul să facem această 
ameliorare și mai serioasă. 

Acestea sînt reformele pe care Partidul Conservator le crede 


necesare stării de azi a ţării. 

Pentru realizarea lor, România simte mai înainte de toate 
trebuinţă de pace. 

în raporturi de amiciţie cu toate guvernele străine, România nu 
poate să aibă altă politică în afară decît aceea care-i garantează 
independenţa și integritatea teritoriului său. Dorinţa de pace, care 
insuflă astăzi toate puterile Europei, este cea dinţii garanţie a 
acestor mari interese. Pe cea de-a doua ţara noastră o are în buna 
organizare a armatei și în patriotismul naţiunii întregi. 

Situaţia de azi este limpede. Partidul Conservator, întrunit și 
organizat intr-un singur mănunchi, Insuflat de aceleași sentimente, 
condus de o cugetare unică, face o chemare leală la încrederea 
țării de la care se fălește că n-a demeritat. 

Adversarii noștri politici au căutat să înnegrească trecutul 
nostru și să denatureze intenţiile noastre. Avînd o încredere fermă 
în bunul-simţ și dreapta judecată a poporului român, noi ne 
prezentăm înaintea dvs. cu faptele noastre proaspete încă în 
memoria tuturor și cu făgăduieli pe care sînteţi siguri că le vom 
îndeplini, pentru că niciodată nu am promis mai mult decît putem 
ține, nici n-am uitat ceea ce am promis. 


Lascăr Catargiu, P.P. Carp, Alexandru 
Lahovari,  Menelas  Ghermani, Alexandru 
Marghiloman, general I. Lahovari, C. 
Olănescu, Take Ionescu 


Alegerile din februarie 1892 şi cele suplimentare de 
mai tîrziu trimit în parlament vreo 50 de membri ai 
opoziției, printre care D. Brătianu, D. Sturdza, Aurelian, 
E. Stătescu, Stolojan, G. Mîr- zescu, P. Grădişteanu etc. 
Cu toate acestea se mai găseşte un liberal care — 
criticînd a doua dizolvare acordată de Coroană aceluiaşi 
ministru de interne — adaugă plîngerea că parlamentul 
n-ar fi adevărata expresie a țării, plîngere mai înainte 
des auzită, dar care astăzi din norocire pare a nu mai 
figura în dicționarul obligatoriu al opoziției. Discursul 
110 răspunde criticii liberale şi adu- 194 ce tocmai 
revizuirea Constituției făcută sub Ion Brătianu ca un 
argument în contra ei. 

Prezidenți ai Corpurilor Legiuitoare în toate sesiunile 
de la 1892 pînă 1895 se aleg Gheorghe Gr. Cantacuzino 
la Senat și generalul Gheorghe Manu la Cameră, iar 
activitatea guvernului şi a parlamentului este mai 


încordată decît în orice epocă anterioară. Noi vom arăta 
rezultatele ei, după ce vom fi menţionat cîteva eveni- 
mente izolate care s-au petrecut în vremea aceea și 
dintre care unul a avut o însemnătate cu totul deosebită. 

în ordinea cronologică începem cu ruperea relaţiilor 
diplomatice între România și Grecia, întîmplată în 
octombrie 1892. într-un proces intentat de familia Zapa 
înaintea tribunalelor române pentru trimiterea în 
posesia averii imobiliare lăsate de Evanghelie Zapa în 
România, dar pe care testamentul o dăruia instituţiei 
„Olimpicelor** în Atena, intervine atît guvernul elin în 
calitatea sa de reprezentant al „Olimpicelor**, cît și 
statul român, care tăgăduiește rudelor Zapa filiaţiunea 
lor cu testatorul și totodată statului străin dreptul de a 
moșteni imobile în România. Instanţa fiind astfel legată 
înaintea tribunalelor noastre prin intervenirea spontană 
a guvernului elin, este cu atit mai surprinzătoare 
cererea ulterioară a acestuia de a regula pretenţiile 
„Olimpicelor** pe cale diplomatică, lăsînd tribunalele la 
o parte. Guvernul nostru nu poate decît să refuze, și 
atunci Grecia își recheamă ministrul-rezident din Bucu- 
rești și noi pe al nostru din Atena. Relaţiile nu se 
restabilesc decît peste patru ani (iulie 1896), guvernul 
elin părăsind pretenţia de a regula afacerea Zapa pe 
cale diplomatică și readucînd-o mai tîrziu sub o nouă 
formă înaintea tribunalelor române. 

în ordinea internă trebuie menţionată, mai ales 
pentru urmările ce le-a avut sub ministerul Dimitrie 
Sturdza, retragerea din scaun a blîndului mitropolit 
primat Iosif  Gheorghian şi alegerea episcopului 
Ghenadie al Argeșului în locul său. Acest din urmă 
prelat, după art. 2 din legea sinodală de la 1872, nu s-ar 
fi putut alege mitropolit, fiind lipsit de titluri academice. 
Ministrul cultelor însă impune parlamentului abrogarea 
citatului articol și ridicarea episcopului la cel mai înalt 
grad al ierarhiei noastre bisericești (16 mai 1893), 
îndoită greșeală, și prin abrogarea unei legi bune și prin 
propunerea unei alegeri rele. 

în contrast cu aceste incidente avem să înregistrăm 
evenimentul cel mai important din cele menţionate aici: 
căsătoria moșteni- 195 torului prezumptiv al Coroanei 


cu principesa Maria, fiica ducelui Alfred de Edinburg, 
mai tîrziu de Coburg, și a marii ducese Maria a Rusiei, 
căsătorie săvîrșită la Sigmaringen în ziua de 29 decem- 
brie 1892 (10 ianuarie 1893). Cu o lună înainte 
parlamentul votase principelui Ferdinand o dotaţie 
anuală de 300 000 lei, reversibilă pe jumătate asupra 
principesei Maria. 

Binecuvîntata căsătorie a dat naștere pînă acum la 
patru copii, dintre care doi de sexul bărbătesc. Cel mai 
în vîrstă, principele Carol, e născut în ziua de 3 
octombrie 1893 la Sinaia, pe pămîntul României, e 
botezat în religia ţării și întrupează astfel în sine unul 
din idealurile oamenilor noștri politici de la 1857 
încoace. Şi ceilalţi copii sînt botezați în religia ortodoxă. 
La principesa Elisabeta (născută 29 septembrie 1894) 
fusese oarecare ezitare, de vreme ce art. 82 al 
Constituţiei, după explicarea dată in Constituantă, nu 
cere religia ţării decît pentru „coboritorii“ în linie 
bărbătească, și pe de altă parte dogma catolică a tatălui, 
dacă a devenit mai indulgentă pentru diferenţa de 
religie între soţi, a rămas intransigentă în privinţa 
confesiunii descendenților. Totuși, după stăruința lui P. 
Carp, s-a hotărît botezul ortodox pentru toți copiii, și de 
acum înainte nu mai poate interveni nici o umbră între 
ţară și familia regală intr-o chestiune așa de subtilă 
precum este deosebirea religiei. 


Dar acum este timpul să recapitulăm rezultatele cele 
mai însemnate ale activității miniștrilor și majorităţilor 
parlamentare din cei 71/2 ani de la martie 1888 pînă la 
octombrie 1895. Va rămîne totdeauna un titlu de onoare 
pentru regimul conservator că în această epocă 
tulburată în prima ei jumătate prin desele schimbări 
ministeriale, de care am vorbit, iar în a doua jumătate 
prin agitările opoziţiei liberale, de care vom vorbi, s-au 
putut totuși înfăptui cele mai importante legi și măsuri 
de îmbunătăţire în toate ramurile administrative și că 
prin urmare frămîntările dinăuntrul partidului, dacă au 
provenit adeseori din ambiţii personale, n-au pornit 
niciodată din interese vulgare și n-au împiedicat 
realizarea unui complex de reforme, ale căror binefaceri 


se simt și se vor simţi din ce în ce mai mult. 

Printre acestea trebuie să menţionăm întîi stîrpirea 
agiului, rămasă în opinia publică meritul cel mai 
apreciat al guvernului Theodor Rosetti-Carp și îndeosebi 
al ministrului său de finanțe Menelas Ghermani. Mai 
multe măsuri bine combinate au dat in 


196 cîteva luni un rezultat așa de fericit. S-a regulat din 
primul moment situaţia dintre guvern și Banca 
Naţională, oprindu-se conturile curente și relaţiile 
introduse de guvernul liberal, care avuseseră de efect o 
circulare nefundată a biletelor de bancă. S-a obligat 
apoi Casa de Depuneri să restituie Băncii Naţionale cele 
7 milioane de lei Împrumutați în contra legii și cu care 
se sporise la bancă emisiunea a tot atîtor milioane bilete 
în afară de statute. S-a operat în al treilea rînd 
retragerea celor aproape 27 milioane de bilete 
ipotecare; și în sfîrșit, la 17 mai 1890, s-a promulgat 
legea prin care stocul de argint al Băncii Naţionale se 
preschimbă în stoc de aur. Dar agiul dispăruse încă din 
primăvara anului 1889, îndată după înlăturarea 
relaţiilor meșteșugite dintre Banca Naţională și 
guvernul liberal.! 

Față de acest mare rezultat, la care au contribuit 
deopotrivă concepţia teoretică a lui P. Carp și abilitatea 
practică a ministrului de finanţe, celelalte legi și măsuri 
ale lui Ghermani par de mai puţină importanţă. 

O excepţie trebuie să facem pentru legea pensiilor 
promulgată la 10 Mai 1890 și pusă în lucrare la 1 aprilie 
1891, lege pe care răposatul financiar o credea cea mai 
umană și mai potrivită cu mijloacele noastre (de aceea a 
și promulgat-o la aniversarea de 10 Mai), dar care în 
curînd s-a arătat așa de împovărătoare, încît după zece 
ani a trebuit să fie cu desăvîrșire modificată și redusă în 
exagerata ei libertate. 

Cea mai spornică activitate o desfășură Ministerul 
Domeniilor sub conducerea sau inspirarea lui P. Carp, 
care ridică acest resort la însemnătatea ce i se cuvine în 
ţara noastră. Legea vînzării unor bunuri-ale statului în 
loturi mici pentru ţărani, completarea ei prin tabelele de 
preţuri după deosebirea localităţilor, înfiinţarea ferme- 
lor model și legea minelor promulgată la 20 aprilie 1895 
sînt reformele de căpetenie rămase de la Carp. Şi 


modificarea tocmelilor agricole votată în sesiunea 1892- 
1893 se datorește inițiativei sale. Mult combătută sa 
lege asupra meseriilor a fost reluată, deși denaturată, 
de urmașii liberali, și noi credem că în viitor se va 
adopta și majoratul în favoarea ţăranilor, adică 
indivizibilitatea pămîn- tului lor, pentru a pune stavilă 
unuia din efectele cele mai distructive ale Codului 
Napoleon, introdus în ţară la 1865. 


'Vezi în Monitorul oficial discursul ţinut de M. Ghermani în 
ședința Senatului de la 30 noiembrie 1893. 

Printre lucrările lui Theodor Rosetti trebuie să 
relevăm întinderea inamovibilităţii la curţile de apel și la 
prezidenţii tribunalelor, după legea propusă de Al. 
Marghiloman ca un pas înainte spre acea separare a 
puterilor statului, fără de care nu se poate dura o 
monarhie de ordine constituțională. De la Marghiloman 
datează și codificarea competenţei judecătorilor de 
pace. 

Din celelalte resorturi, pe lîngă legile lui Take 
Ionescu enumerate la p. 65', înregistrăm unificarea 
infanteriei și introducerea armei Mannlicher calibrul 
mic sub generalul Lahovari, precum și așezarea pietrei 
fundamentale a podului peste Dunăre la Fetești in ziua 
de 9 octombrie 1880, ministru al lucrărilor publice fiind 
Al. Marghiloman, și inaugurarea podului terminat după 
planurile și sub conducerea inginerului Saligny la 14 
septembrie 1895, ministru fiind C. Olănescu. Tot sub 
Olănescu se încep lucrările pentru portul de la 
Constanţa. 

O deosebită menţiune merită activitatea lui Lascăr 
Catargiu la Ministerul de Interne, unde se simte 
permanenta îngrijire a omului practic și cunoscător de 
țară pentru îmbunătăţirea administraţiei. 
Penitenciarele, poșta rurală (lege de la 13 iulie 1893), 
spitalele sătești, jandarmeria rurală (lege votată în 
sesiunea 1892-1893, la început violent combătută, apoi 
fără pricepere trunchiată și în sfir- șit, din necesitate 
sporită de liberali) erau obiectele preocupărilor sale, și 
mai presus de toate zilnica rezolvare a raporturilor 


prefec- torale, de care lua personal cunoștință în toate 
amănuntele lor, da publicului un simțămînt de siguranţă 
și funcţionarilor subalterni teama de supraveghere. Sub 
a sa administraţie, primar al capitalei fiind activul N. 
FHipescu, se votează și legea asupra maximului taxelor 
și contribuţiilor comunale, cu prilejul căreia liberalii au 
dat din nou răul exemplu de a combate cu înverșunare o 
lege, pe care tot ei au aplicat-o mai apoi (deși prin 
Voința naţională de la 25 aprilie 1894 se angajaseră 
anume să o desființeze) și chiar au exagerat-o în 
aplicarea ei. 

în cazul de faţă opoziţia liberală nu s-a mărginit 
numai la cuvinte, ci a înscenat și o mișcare pe străzile 
capitalei și a contribuit să aţiţe o revoltă țărănească în 
judeţul Bacău, despre care vom vorbi mai jos ca de niște 
simptome ale conducerii partidului sub noua șefie a lui 
Dimitrie Sturdza. 


'„Priviri asupra dezvoltării politice a României sub domnia lui 
Carol 1“, in Discursuri parlamentare, vol. IV, p. 65. (în lucrarea de 
faţă p. 189 — nota St. N.) 

într-adevăr, în proporţia în care guvernul Catargiu- 
Carp se arată tare nu numai prin unirea membrilor săi, 
dar și printr-o activitate consecvent urmărită, speranţa 
liberalilor de a veni mai curînd la putere, deșteptată 
prin frămîntările anterioare, scade pe zi ce merge și 
neastîmpărul lor crește. Cîtă vreme trăiește Dimitrie 
Brătianu, opoziția nu iese din obișnuitele forme de 
agitare. Se convoacă la 15 martie 1892 un congres 
naţional-liberal în capitală!, se alege un comitet central 
mai numeros și un comitet executiv de 11 persoane, în 
cap cu Dimitrie Sturdza, Voința națională (februarie-mai 
1892) încearcă unele atacuri piezișe în contra regelui, 
publică articole de fond cu titluri ca „Mesajul, 
providența și Mălinescu'", „Coroana și providenţa", 
„Coroana și lacheii', se apucă să combată chiar 
activitatea literară a reginei; dar toate acestea nu au 
pentru situaţia generală nici o însemnătate. 

Lucrurile se schimbă după moartea lui Dimitrie 
Brătianu (8 iunie 1892) și după ce cu prilejul unui al 


doilea congres național- liberal, ţinut la lași în 8 
noiembrie 1892, cîţiva fruntași ai partidului întruniţi la 
un banchet, în absenţa lui Stătescu și a multor altora, 
primesc propunerea lui Anastase Stolojan de a proclama 
șef pe Dimitrie Sturdza, iar ceilalți partizani — de voie, 
de nevoie — îl recunosc.“ î! De altminteri Sturdza este 
și autorul programului citit la acel congres, un 
document în care, după o lungă denaturare a faptelor 
istorice și o scurtă înșirare a unor idei generale, se gă- 
sește ca singur punct precis promisiunea de a se aduce 
Primatul Mitropoliei, Sinodul și Facultatea de Teologie 
de la București la Iași. Dar în afară de acest program 
nerespectat, opoziția național- liberală devine sub noua 
șefie sistematic violentă și se concentrează în tema cea 
mai indicată pentru tot felul de agitări: în chestiunea 
Transilvaniei. De aci înainte chestiunea numită 
„naţională" se urmărește pas cu pas, se exploatează prin 
articole din ziare, prin întruniri publice și prin 
discursuri în parlament, iar în jurul ei se grupează 
celelalte mijloace de tulburare cunoscute din trecutul li- 
beralilor, instigarea studenţilor și a ofiţerilor, aţițarea 
mișcărilor pe stradă, punerea în chestiune a regelui și în 
sfirșit părăsirea parlamentului. Nu e vorba, o parte a 
acestor mijloace, deopotrivă condamnabile, fusese 
întrebuințată și de „Opoziția Unită", după ce intraseră în 
ea liberalii răzvrătiți; dar cel puţin liberalii brătie- niști 
erau consideraţi ca adversari ai demagogiei, de cînd Ion 
Brătianu făcuse din ei un partid de guvemămînt 
monarhic; și acum noul șef naţional-liberal se grăbeşte 
să distrugă această iluzie și aruncă partidul reunit în 
vechiul fagaș, din care de-abia ieșise. 

Chestiunea Transilvaniei era de mult o temă a 


40'Convocarea e semnată de un triumvirat: bolnavul Dimitrie 
Brătianu își asociază pe Eugeniu Stătescu și Dimitrie Sturdza, și la 
semnare Stătescu trece înaintea lui Sturdza Se vede că pe atunci 
Stătescu avea încă perspectivă de a deveni șeful partidului. 
4lCaracteristice sînt micile deosebiri între reproducerea 
convocării de la 15 martie și a acoperitei proclamări de la 8 
noiembrie în Koinfn naponalâ și menţionarea ler în cartea lui 
Sturdza Treizeci de ani de domnie ai Regelui Carol /, 1866-1896, vol. 
11, pp. 314 și 330. 

ziarelor liberale, încă de pe vremea cînd C. A. Rosetti 
vorbea de „crucea ortodoxă" și întrebuința Transilvania 
ca o ameninţare în contra Austriei, iar inspirărilor lui i 
se supuneau pe atunci toţi partizanii, în cap cu fraţii 
Golești și Brătieni.! Și mult mai tîrziu (iunie 1883), după 
ce se înființase în București societatea „Carpaţii" pentru 
ajutorarea studenţilor de dincolo, C. A. Rosetti prin 
agenţi de-ai săi caută să-i dea o direcţie politică pentru 
scopurile partidului.? însă felul abrupt al lui C. A. 
Rosetti, mai mult scăpărător decît stăruitor, toată 
educaţia lui politică, formată după exemplele 
revoluţionarilor francezi, nu prindea la românii din 
Ungaria, și nici cunoștințele lui istorice și etnografice 
despre monarhia vecină nu erau suficiente pentru o 
influență mai durabilă. 

Situaţia ia altă față cînd Dimitrie Sturdza se înfige în 
chestiune. Cu educaţia sa germană, cu neobosita sa 
activitate, totdeauna migăloasă, dacă nu totdeauna 
conștiincioasă, cu întinsele sale relații personale 
întreținute și prin Academia Română, Sturdza se 
găsește din capul locului mai apropiat de transilvăneni 
și acţiunea sa produce îndată efect. încă sub ministerul 
Ion Brătianu trimisese 


'Memorabilă a rămas o caricatură de la 1868 intitulată (pe steagul 
purtat de Don Quijote —lon Brătianu) Luarea Transilvaniei, în care 
„marele rabin" C. A. Rosetti, pe un car înhămat cu ţărani, și fraţii 
Golești, într-o pagodă chinezească , sînt precedaţi de fostul ministru 
de culte Dimitrie Guști cu o cruce ortodoxă în mină și urmaţi de 
ceata liberalilor (A. Treboniu Laurian și Papiu-llarianu îmbrăcaţi ca 
ciobani cu bite, V.A. Urechia în costum de paiaţă spaniolă etc.), 
formînd astfel armata năciunalilor și pornind la război în contra 
Austro-Ungariei. Se zice că inspiratorul caricaturii a fost Petre 
Grădișteanu. 

?La mica societate „Carpaţii" tendinţa n-a izbutit, dar a izbutit la 
mai importanta „Ligă Culturală", fundată în anul 1890 cu scopul 
curat al unităţii ideale a tuturor românilor fără spirit de partid sau 
de politică militantă, denaturată însă în curind și ajunsă instrument 
de agitări „patriotice". Răposatul Vasile Alexandrescu, numit și 
Urechia, i-a fost multă vreme prezident și Periţeanu-Buzău casier. 


200 pe un nuvelist de talent la Sibiu ca să înființeze 
ziarul Tribuna! și oricît de folositoare ar fi fost acțiunea 
literară a lui Slavici, din sămînţa aruncată prin acţiunea 
politică a Tribunei încolţește foarte repede învrăjbirea 


românilor de peste Carpaţi și se transplantează și la ei 
acel spirit al sectarilor, care înveninează partidele 
politice din România liberă. în curînd se ivesc dincolo de 
Carpaţi adepţi de-ai lui Dimitrie Sturdza sub firma 
liberală, cărora — cu neapărata provocare a unui 
extrem prin celălalt — li se opun după cîtva timp adepţi 
de-ai lui Take Ionescu sub firma conservatoare, și pe 
lîngă această nenorocită dezbinare se mai răspîndește 
printre românii de dincolo ideea că ei au să primească 
toate directivele lor politice de la partidele de 
dincoace.%2% 

Paralel cu agitarea instigată la Sibiu, Brașov și Arad, 
merge agitarea în București și Iași. Cînd la 9 ianuarie 
1892 un congres politic al românilor ţinut la Sibiu ia 
hotărirea de a prezenta la Vie- na împăratului Franz 
Joseph I, de-a dreptul și cu ocolirea guvernului maghiar, 
un memoriu asupra situaţiei românilor din Ungaria și 
cînd împăratul refuză primirea deputaţiunii, se provoacă 
printre studenții din București și lași „manifestații 
simpatice" pentru românii de dincolo (9 iunie 1892%). 
Iar Dimitrie Sturdza, cu ocazia adresei Senatului, ţine în 
ședința de la 27 noiembrie 1893 și apoi în cea de la 9 și 
10 decembrie 1894 două mari discursuri în care se 
amestecă fățiș în relaţiile dintre guvernul maghiar și 
românii de dincolo. 


Datoria Partidului Naţional-Liberal, 
afirmă d-sa; 


este să caute să clarifice o situație atît de dificilă și de 
întunecată 


42 Vezi „Priviri asupra dezvoltării politice a României sub Domnia 
lui Carol r, în Discursuri parlamentare, vol. III, p. 65. (în lucrarea de 
faţă pp. 147-148 — Nota St. N.-) 

43Acţiunea lui Take Ionescu în Transilvania a fost întreprinsă fără 
știrea Consiliului de Miniștri, din care făcea parte. 

44D. A. Sturdza, în publicaţia organizată de d-sa ca secretar 
general al Academiei Române Treizeci de ani de domnie ai regelui 
Carol I, 1866-1896, printre faptele și cuvintele regelui și adresele 
Corpurilor Legiuitoare, menţionează întrunirile studențești ca 
evenimente memorabile. 

și, declarind de altminteri că nu trece prin mintea 
nimănui de la noi să cucerească Transilvania, intră în 
amănuntele cerinţelor românești din Ungaria și califică 
politica ungară de „absurdă", „nedreaptă*“5, 


o barbarie asiatică, nedemnă de un popor european. 


Apoi face următoarea aplicarea a teoriilor sale 
internaţionale la guvernul român: 


Fără a ne compara cu statele cele mai mari, fără a ne compara 
bărbaţii noștri de stat cu bărbaţii popoarelor conducătoare, dar imi 
permit să zic că guvernul nostru a trebuit să facă ceea ce 
principele Bismarck a făcut în Congresul de la Berlin, unde se 
ciocneau interese foarte mari Principele Bismarck a zis: eu am fost 
samsarul onorabil în această încurcătură. Să se fi făcut și guvernul 
nostru și să se facă și astăzi samsarul onorabil în această mult 
necesară împăciuire dintre maghiarii și românii din Ungaria. 


Se înţelege de la sine că guvernul conservator nu 
lucrase așa, ci își dă seama de marea deosebire ce 
exista între a mijloci la un congres chemat cu 
consimțămîntul Puterilor pentru a aplana niște anume 
diferende, și a-și lua rolul unui samsar nepoftit pentru a 
se introduce în treburile altui stat cu prilejul chestiunii 
celei mai iritante, a chestiunii naționalităților, și tocmai 
despre Bismarck este știut că s-a ferit totdeauna de a 
mijloci în favoarea situaţiei politice a germanilor din alte 
state. 

Foarte cuminte dar ministerul Lascăr Catargiu-Carp 
păzeşte cu stricteţe rezerva indicată în relaţiile 
internaționale şi precizează atitudinea sa cu 
următoarele cuvinte rostite de prezidentul consiliului în 
ședința Senatului de la 27 noiembrie 1893: „Fiindcă noi 
sîntem în bune relaţii cu toate Puterile, precum nu vom 
primi niciodată ca nimeni să se amestece în afacerile 
noastre interioare, asemenea nici guvernul nostru nu se 
va amesteca niciodată în afacerile interioare ale nici 
unei Puteri.**! 

Faţă cu această atitudine prudentă, Dimitrie Sturdza, 


45'Vezi în același sens discursul 112, în Discursuri parlameiian., voi 
iV, p 614. 

la sfîr- șitul discursului său de la 27 noiembrie 1893, 
uită pînă într-atît convenienţele parlamentare, încît 
vorbește de  „nemernicia** guvernului conservator. 
Tonul devine și mai agresiv, agitarea și mai aprinsă, 
după ce 14 delegaţi ai Memorandumului, trimiși 
înaintea Curţii cu Juraţi din Cluj, sînt condamnaţi (15 
mai 1894) Ia inchi- soare, printre ei și demnul lor 
președinte Ioan Raţiu. Atunci Sturdza îi sfătuiește să se 
sustragă de la pedeapsă și să transporte centrul acțiunii 
lor în București. Sfatul dovedește atita lipsă de cumpăt, 
incit n-ar Ti de crezut din partea unui om deprins cu 
afacerile publice, dacă Tribuna din Sibiu n-ar fi publicat 
mai tîrziu (noiembrie 1898) textul autentic al scrisorii 
lui Dimitrie Sturdza, în care citim cu uimire următoarele 
rinduri: 


Subscrisul 


și cu dînsul toţi bărbaţii care veghează și lucrează în 
nesmintirea rostului neamului românesc 


credem 


1 — ar fi o mare și ireparabilă greșeală politică a se 
recunoaște legitimitatea verdictului de condamnare din Cluj și, 
prin urmare, a se supune acestui verdict; 

2 — se impune ca o datorie patriotică și naţională ca cei 
condamnaţi la Cluj să transporte în România centrul activităţii lor 
în lupta ce susțin pentru existența naţională a românilor din 
Transilvania și Ungaria... 

București. în ziua înălțării Domnului 1894. 

D. STURDZA 


Fruntașii condamnaţi au fost destul de cu minte să 
nu primească un asemenea sfat, ci s-au supus pedepsei 
în statul lor, fiind de altminteri graţiaţi - unii mai curînd, 
cei mai mulţi de-abia după 13 luni și 10 zile de 
închisoare. 

Cu atît mai nestăpînită este iritarea lui Sturdza. într- 
o adunare publică din sala „Orfeu“ (25 septembrie 
1894) ţine faimosul discurs în care denunţă numerele 
mandatelor eliberate de Take  lonescu pentru 
Transilvania, insultă din nou pe unguri, vorbește iar de 
datoria ce se impune guvernului nostru de a veni în 


ajutorul românilor din statul vecin, și, fiindcă guvernul 
nu urmează așa, nu se sfiește să-l numească trădător.! 


'Textual din cuvîntarea lui Sturdza de la „Orfeu": „Puterea, pentru 
a trăda interesele naţionale, aceasta e treaba boierilor". „Să vedeţi, 
domnilor, cum merge lucrarea boierilor mai departe, căci nu am 
sfîrșit cu catalogul trădărilor". 

După acest precedent este explicabil că și unii din adversarii lui 
Sturdza (nu numai conservatori), vâându-i schimbarea la faţă în 
momentul ajungerii la putere, l-au apostrofat cu același strigăt de 
„trădător", și mirarea liberalilor nu este justificată. 

Din parte-ne găsim întrebuinţarea excesivului cuvînt deplorabilă 
și la Sturdza, și la adversarii săi. 

Paralel cu manifestările șefului merg excitările 
organului oficial al partidului, ale cărui expresii întrec în 
violență pe ale lui Sturdza, dacă se poate; din „huni“, 
„barbari", „călăii neamului românesc" nu-i mai scoate 
pe unguri, și alături de stigmatizarea „infamiei 
ungurești" curg loviturile în contra  „tovărășiei 
maghiaro- conservatoare".! 

însă agitarea nu se putea mulțumi numai cu vorbele 
partizanilor, îi trebuiau și ceva fapte. în mijlocul emoţiei 
deșteptate și întreţinute prin „chestiunea naţională", se 
întrebuințează, la nevoie se inventează, în toate cazurile 
se exagerează orice alt prilej de nemulțumire, fie cel 
mai disparat, numai să poată da loc la tulburări. Așa 
nechibzuita opoziţie în contra Legii maximului comunal 
aţiță la 5 aprilie 1893, a doua zi după întrunirea 
liberalilor din sala „Dacia", o mișcare pe străzile 
capitalei; iar peste un an izbucnește în judeţul Bacău o 
mișcare ţărănească sub cea mai fantastică răstălmăcire 
a „maximului", cîteva zile după întrunirea liberalilor 
ţinută la 3 aprilie 1894 în orașul Bacău.%5% 

De altă categorie și lăsînd din nefericire urme mai 
durabile, cel puţin în cugetele tinerei generaţii, a fost 
participarea lui Dimitrie Sturdza la mișcarea politică a 


46* Voința naţională de la 11 ianuarie, 27 februarie, 2 martie 
1894. 

47Vezi discursul 113, in Discursuri parlamentare, vol. IV, pp. 625 
și 655. 

studenţilor. După o veche deprindere, Partidul Liberal 
caută să implice și de astă dată studenţimea in agitarea 
chestiunilor zilei, îndeosebi în chestiunea naţională; 
articolele de fond ale Voinfei vorbesc de „iubiții 
studenți", de „tinerimea cea mai ilustră", care „smulge 
admiraţia ţării" și se întrec în epitete lingușitoare la 
adresa unor inteligenţe prea fragede. La 8 aprilie 1893, 
aniversarea morții lui C.A. Rosetti, sub pretextul unui 
pelerinaj la mormîntul lui (după venirea la guvem a lui 
Sturdza mormîntul și aniversarea au rămas ignorate), o 
mulţime de liberali se adună împreună cu reprezentanţii 
unor societăţi studențești în curtea maiorului Fănuţă, de 
unde pornesc prin Strada Clemenţei spre Palatul Regal, 
deși ordonanța poliţiei oprise din legitimă precauţie 
trecerea procesiunii pe dinaintea reședinței regelui. în 
capul procesiunii, între coroana Clubului liberal și două 
coroane ale societăţilor studențești, pășește însuși 
Dimitrie Sturdza, care se ia la discuţie cu procurorul 
pus înaintea cordonului de infanterie pentru paza 
ordinii, și de-abia după a treia somaţie se retrage de la 
calea oprită și merge prin Strada Colţei la cimitirul 
Belu, unde ţine discursul său politico-funebru, intercalat 
între discursul studentului Mircea Petrescu de la 
„Asociaţia generală" și al studentului Ștefănescu de la 
„Unirea" universitară, iar Voința națională (10 aprilie) 
numește guvernul „criminal și faţă de armată și faţă de 
naţiune". 

Cine-și aducea aminte — și desigur studenţii o știau 
— cum același Dimitrie Sturdza ca ministru de culte 
fusese cel mai strașnic păzitor al disciplinei școlare și 
cum dăduse in judecată chiar pe profesorii G. Mîrzescu 
și M. Tzoni pentru manifestările lor politice trebuia să 
primească impresia că guvernarea ţării prin niște 
oameni ca Lascăr Catargiu, Petre Carp și Alexandru 
Lahovari era o așa de grozavă calamitate publică, incit îl 
facea pe Sturdza să-și iasă din fire și să se pună chiar 
alături de niște studenţi în capul unei contravenţii 
polițienești. 

Scenele din Strada Clemenţei se repetă la 8 aprilie al 
anului următor 1894, de astă dată fără Dimitrie Sturdza, 
dar cu steagul albastru dăruit studenţilor de fetele din 


Sibiu, desigur nu pentru a servi în România la 
demonstrațiile unui partid politic în contra altuia. 

Cînd la 14 septembrie al aceluiași an, cu prilejul 
întoarcerii mai multor studenţi de la un congres ţinut în 
Constanţa, unde s-a discutat cu aprindere chestiunea 
transilvană și la care au luat parte și cîțiva studenţi din 
Ungaria, guvernul — de altminteri prin măsuri puţin 
chibzuite — vrea să oprească o manifestaţie nocturnă la 
statuia lui Mihai Viteazul, se întîmplă între sergențţi și 
manifes- tanți un conflict urmat de o năvălire a 
studenților în contra edificiului poliţiei. Voința națională 
de a doua zi laudă pe învăpăiaţii tineri și stigmatizează 
„infamiile săvîrșite de poliţie", și cînd studenţii anunţă 
pentru 18 septembrie o întrunire publică în sala „Da- 
cia", în care să-și arate plingerile lor în contra poliţiei și 
totodată vederile lor în chestiunea  transilvană, 
Comitetul executiv al Partidului Naţional-Liberal, care 
convocase pentru aceeași zi o adunare în sala „Orfeu", o 
amînă pe duminica viitoare, motivînd a- mînarea anume 
prin „rezoluţia studenţilor universitari de a ţine în 
capitală o mare întrunire publică". în acea duminică 
după amînare ţine Dimitrie Sturdza discursul cu 
acuzarea de trădare și cu denunţarea mandatelor, 
despre care am vorbit mai sus; iar eroii mișcărilor 
studențești sînt îmbrăţișaţi ca membri ai partidului și re- 
205 compensaţi cu funcţii premature îndată după 
venirea lui Sturdza la putere.! 

în atmosfera aprinsă prin agitarea tinerimii 
universitare se introduce la începutul anului 1894 o altă 
agitare, aruncată tot într-o tinerime ușor de înflăcărat: 
demisionarea colectivă a ofițerilor de cavalerie. Din 
cauza lipsei lor de instrucție specială, ministrul de 
război le numise inspector pe generalul de infanterie 
Cantilli, de la a cărui asprime aștepta îndreptare. 
Această numire, precum și trecerea unor ofițeri de stat- 
major din artilerie la cavalerie deşteaptă multe 
nemulțumiri și dă celor doritori de tulburări prilejul de a 
îndemna pe ofițerii de cavalerie să se retragă din 
armată în număr destul de mare pentru a înfățișa 
mișcarea ca o demonstraţie militară. Se ţin întruniri 
tainice, se trimit în ascuns emisari, se iscălesc înscrisuri 


pe onoare, și la 29 ianuarie 1894 peste o sută de 
căpitani și locotenenţi își înaintează cererea de ieșire 
din armată, probabil cu știrea, dacă nu după îndemnul 
unor superiori, cărora ministrul de război le acorda o 
încredere neîntemeiată. Mulţi dintre cei coalizaţi își 
retrag mai pe urmă demisia, dar la paisprezece li se 
primește pentru a statua un exemplu și a feri armata de 
primejdioasa  molipsite. însă generalul Cantilli e 
strămutat la comanda diviziei din Dobrogea, în locul său 
devine inspector generalul de cavalerie Băicoianu, Iacob 
Lahovari se vede obligat să iasă din guvern și, după un 
interimat de cîteva luni ţinut de însuși L. Catargiu, 
generalul C. Poenaru este numit ministru de război (12 
iunie 1894). 

Atitudinea opoziției  naţional-liberale față de 
demonstraţia ofițerilor trădează conivența. Cu nouă zile 
înaintea izbucnirii Costică Stoicescu dezvoltă in Cameră 
o interpelare „asupra neajunsurilor şi relelor din 
armată“. Contrastul dintre interpelant și chestiile mi- 
litare face să nu se prea ia lucrul în serios. De-abia 
prezentarea însăși a demisiilor trezeşte îngrijirea 
administrației centrale, iar interpelările ulterioare ale 
lui Nicolae Fleva și Dimitrie Sturdza (3 și 4 februarie 
1894), pe atunci strîns uniți, dau faptului toată gra- 
vitatea sa politică. Şi pe cînd Voința națională (2-24 
februarie), 


'Guvernul liberal a introdus şi obiceiul de a fine un număr de 
studenți universitari in solda poliției — fapt dezonorant şi pentru 
studenți și pentru guvern. Ar fi timpul să Înceteze orice implicare a 
studențimii in frămintările politice. 

Din nenorocire și o parte a conservatorilor crede că trebuie să 
imite acum vechea demagogie liberală. 


206 publică articole cu titlul „armata și regimul 
personal**, numind de- misionarea ofițerilor o .Jiotărîre 
demnă**, „un act de abnegație și de curaj “ și cerînd 
rechemarea în armată a celor demisionați, Dimitrie 
Sturdza convoacă șapte duminici de-a rîndul adunări 
publice, motivîndu-le anume prin demisia ofițerilor, în 
privința cărora la a patra întrunire (6 martie, în sala 
„Dacia"), aruncă în public cuvintele: „Armata tot ca noi 
gîndeşte", și Voința notează „aplauze entuziaste**.! 


Dacă nenorocitul episod militar de la ianuarie 1894, 
care aduce aminte tristele antecedente liberale de la 
1866, 1870 și 1875, nu a avut urmări mai rele, trebuie 
să o mulțumim pentru primul moment energiei 
guvernului Lascăr Catargiu, iar mai tîrziu înţelepciunii 
regelui, care a împiedicat partidul lui Sturdza, ajuns la 
guvem, să-și îndeplinească temerara promisiune de a 
reprimi în activitate pe ofiţerii demisionaţi. Răzvrătiţii 
au rămas în rezervă și nu li s-au putut oferi ca răsplată 
decît niște funcţii civile pe la poliţiile și primăriile 
liberale și niște locuri pe la fabrici. 

Conducerea neizbutitei mișcări pare a fi fost luată în 
mină? de redactorul Voinței naționale G.C. Cantacuzino 
(Rifoveanu). Ceea ce o indică și mai tare este 
împleticirea articolelor în favoarea ofițerilor demisionaţi 
cu atacurile reînnoite în contra Coroanei. De mult încă, 
într-o scrisoare deschisă adresată „M. S. Regelui" și 
publicată în Voința de la 8 februarie 1892 sub propria 
semnătură, G. C. Cantacuzino, acest fruntaș liberal, 
profitind de  remiterea unui bilet destinat altui 
Cantacuzino pentru plata unor servicii electorale pa- 
tronate de poliție, zice regelui: 


1 Și Dimitrie Sturdza este astăzi (octombrie 1903) ministru de 
război. 

2Ofiţerii demisionaţi protestează în Voința de la 25 februarie 1894 
în contra bănuielii că ar fi fost îndemnați de „instigaţii politice", dar 
mai tîrziu unul din ei le mărturisește (vezi Epoca de la 27 aprilie 
1898). însă lucrul se întrevede cu destulă claritate din cele arătate 
mai sus, la care se adaugă discursul lui Emil Costinescu — astăzi 
ministru de finanţe în cabinetul lui Dimitrie Sturdza —, ţinut în 
ședința Camerei de la 14 martie 1898. în acest discurs, după ce 
Costinescu citează din Voința națională încurajările date ofiţerilor 
demisionaţi și promisiunile de a-i reprimi în armată printr-o lege 
specială și a le considera vechimea, întreabă pe G. C. Cantacuzino și 
Dimitrie Sturdza: „De ce aţi înșelat pe acei oameni, pe acei ofiţeri de 
frunte? Din două una: sau in momentul cînd aţi luat angajamentul 
știaţi că nu se poate realiza, și atunci eraţi înșelători; sau nu știaţi, 
credeaţi lucrul posibil, și atunci nu sînteţi oameni de stat — și nu 
meritaţi să staţi acolo unde staţi.“ (Erau atunci pe banca 
ministerială.) — Aceste cuvinte se adresează atât lui G. C. 
Cantacuzino, cît și lui Dimitrie Sturdza, despre care Costinescu 
zisese mai înainte: „Aţi știut numai cîţiva de acest fapt, întîi 
Cantacuzino, apoi și Sturdza... N-aţi consultat Comitetul, nu s-a 
dezbătut asupra faptului nici înainte, nici după producerea demisiei; 
l-aţi exploatat singurii “ 


207 


Am transcris aici, Maiestate, conversaţia mea cu cetăţenii 
poliţiei, nu pentru edificarea M. Voastre, care știți cum s-au făcut 
din ordinul M. Voastre alegerile, dar pentru ca să fie în înalta 
cunoștință a M. Voastre că și noi știm cum s-au făcut, 


terminîndu-și scrisoarea prin cuvintele 
Cu umilință recomand pielea mea Maiestăţii Voastre. 


Acestea fuseseră scrise la începutul luptei de 
opoziţie, despre care am vorbit la p. 86*. Mai tîrziu, în 
primul an al șefiei lui Dimitrie Sturdza, atacurile în 
contra regelui încetează; acum însă, simultan cu 
mișcarea militară și cu agitația studenţilor, reîncep. La 
prima întrunire publică ţinută de liberali în chestiunea 
ofițerilor demisionaţi (13 februarie 1894), M. Pherekyde 
„în numele partidului'* vorbește despre rege în așa mod, 
încît Beizadea Dimitrie Ghica se vede silit să protesteze 
(Voința de la 20 februarie). Numeroasele articole ale 
Voinţei naționale în contra „regimului personal** și în 
contra „Pavanei la Palat** se termină la 1 martie prin- 
tr-un „apel către Țară** și prin ameninţarea: 


Regele să-și aleagă: nu voiește să se desfacă de asasinii săi? 
Poporul român este stăpîn pe el și dator să-și croiască o altă 
soartă.? 


Exerciţiile de stil semnate sau patronate de G. C. 
Cantacuzino Rifoveanu sînt în curînd răsplătite de 
Dimitrie Sturdza prin admiterea sa ca ministru de 
finanțe în cabinetul format la 4 octombrie al anului 
următor.’ 


1 Vezi Discursuri parlamentare, vol. IV. (în lucrarea de față pp. 
199-200 — nota St.N.) 

?Pavana aceea, cu care Voința ataca pe atunci familia regală în 
cele mai felurite combinări de stil („țara piere de tătari și în Palat se 
joacă PaVana!** „Sfîrșitul Pavanei e vărsare de singe** etc.), e un joc 
de origine spaniolă, obișnuit la curtea Franţei de prin secolul al X VI- 
lea. Principesa noastră Maria, cu predilecţiile sale artistice și în 
dorinţa de a mai varia balurile Palatului (despre care este știut că nu 
sînt date pentru petrecerea curţii, ci pentru apropierea societăţii și 
animarea comerțului), introduse în iama 1893-1894 vechiul joc cu 
imitarea costumelor timpului. 

“Reînceperea atacurilor în contra Coroanei la 1894, autorizate 
acum de șeful partidului, coincide cu apariţia volumului I al 
memoriilor regelui (Stuttgart, la Cotta, 1894), unde la pp. 235 și 236, 


într-o scrisoare a regelui către principele Anton de Hohenzollem, se 
zice despre Dimitire Sturdza: „Sturdza este acum (iama 1867-1868) 
un adversar al lui Brătianu, el vede lucrurile în culori foarte negre și 
nu le poate judeca din depărtare. El se ţine de școala lui Ion Ghica, 
care vrea să îndeplinească lucruri mari cu mijloace mici și se teme de 
toate măsurile energice.** 

Dacă am mai vorbit aici de atacurile liberalilor în 
contra Coroanei în anii de la 1892 la 1894, nu este 
pentru însemnătatea lor reală, căci aceasta dispăruse 
împreună cu ultimii antidinastici: N. Blaremberg sfirșise 
printr-un ultraregalism ministerial, radicalul G. Panu 
era pe cale de a deveni dinastic pînă la absolutism, și 
unicul partid de principii republicane — socialiștii — 
căutau prilejul de a se desființa singuri și de a trece la 
Sturdza, numai să fie la putere. în această privință 
progresul ţării era îndeplinit, autoritatea personală a 
regelui definitiv statornicită, și rămînea numai ca 
simțămintul dinastic să fie ocrotit și în cugetele 
generaţiei viitoare. însă am semnalat atacurile 
liberalilor ca o ultimă rămășiță a unei rele deprinderi, 
cu atît mai condamnabilă la 1894, cu cît nu se putea 
scuza nici măcar prin aparența unei convingeri, ci 
prevestea din contră celălalt extrem, în care avea să 
cadă liberalismul lui Sturdza îndată ce va ajunge la 
guvem: lingușirea exagerată, tot așa de dăunătoare 
pentru educaţia poporului nostru ca și atacurile 
antidinastice. 

Cînd dar la 1894 liberalii, impresionați de propriile 
lor cuvinte, nădăjduiesc că au intimidat guvernul și într- 
o interpelare a lui N. Fleva se încearcă să o ia de sus, 
energia cu care îi asigură Lascăr Catargiu că va ști să 
păzească ordinea îi potolește, și liberalii nu mai 
încearcă să traducă în fapt exuberanţele lor stilistice. 


Văzînd Dimitrie Sturdza că nu izbutește nici cu 
studenții, nici cu ofiţerii, nici cu mișcările în contra 
maximului, nici cu amenințările în contra regelui, ia din 
arsenalul partidului ultima armă: părăsirea 
parlamentului. Obiecţiile în contra acestei tactici, care 
în ţară la noi a ieșit totdeauna în defavoarea celor ce au 


încercat-o, le-am rezumat cu altă ocazie“. Aici trebuie 
să adăugăm că și pretextul invocat a fost de astă dată 
mai slab decît oricînd. Dimitrie Sturdza, ca toţi 
imitatorii, caută să înlocuiască originalitatea prin 
exagerare, și astfel aplică și ultima încercare a 
opoziţiilor nerăbdătoare la cazul cel mai nepotrivit, la 
legea minelor a lui Carp. Folosindu-se de un paragraf 
asupra proprietății subsolului, căruia printr-o 
interpretare arbitrară îi construiește o contrazicere cu 
Constituția, Sturdza atacă legea ca o lovitură 
anticonstituțională, convoacă numeroase adunări 
publice în capitală și în provincie (18 decembrie 1894 — 
2 febrebruarie 1895), redactează de Anul Nou 1895 un 
apel către „cetăţeni", în care le face declararea sinistră 
că „ordinea morală, constituțională și naţională este 
răsturnată în patria noastră**, apoi — cînd ajunge 
proiectul în discuţia publică a Senatului — mai ţine în 
București o „mare întrunire a partidului**, iar cînd 
legea votată de Senat este primită și de Cameră, toată 
opoziția (37 deputaţi și 19 senatori) se retrage din par- 
lament (15 aprilie 1895), angajindu-se cu solemnitate 
înaintea tării să repare pretinsa știrbire adusă 
Constituţiei, îndată ce va veni la putere. Guvernul 
răspunde la provocările opoziției prin imediata 
promulgare a legii. 

Ieșirea liberalilor din parlament nu numai că n-a 
produs nici un efect asupra guvernului, dar — ca toate 
tacticile greșite — s-a răzbunat în contra autorului ei: pe 
de o parte a contribuit, după ce Sturdza fusese trei ani 
la guvem, să-i dea — din punct de vedere constituțional 
— ultima lovitură prin neputinţța sa de a obţine de la 
Cameră modificarea legii minelor, pe de alta l-a silit în 
chiar forma sosirii sale la guvem să renege teoria și 
tradiţia liberală, precum vom arăta îndată. 

Căci schimbarea regimului era mai apropiată decît o 
prevedeau liberalii în acel moment, și ea s-a întîmplat — 
nu prin opintirile opoziţiei, nici prin vreo greșeală a 
miniștrilor, ci de astă dată printr-o înţeleaptă aplicare a 


48 Vezi discursul 61, in Discursuri parlamentare, vol. III, p. 208. 

sistemului constituțional din partea guvernului. La 1 
octombrie 1895 regimul conservator durase șapte ani și 
jumătate, cu patru ani mai puţin decît cel liberal al lui 
Ion Brătianu; dar în privinţa acestuia părerile erau 
unanime că fusese prea lung. Dacă ministerele efemere 
de cîteva luni sînt fără folos, nici ministerele prea lungi 
nu par a fi compatibile cu mobilitatea spiritelor noastre, 
și de cîte ori se apropie sfîrșitul legal al celor patru ani 
prevăzuţi în art. 66 din Constituţie ca maximul duratei 
unei Camere de deputaţi, se naște întrebarea despre 
sfîrşitul ministerului, cel puţin ca oportunitate. Din 
acest punct de vedere, mandatul Camerei conservatoare 
alese la februarie 1892 expira la februarie 1896, după 
cum interpretau unii, sau între 15 februarie și 15 
noiembrie 1895, după cum interpretau alții. Argumentul 
în favoarea mai scurtei durate era că principala misiune 
a Camerei este fixarea bugetului anual, prin urmare o 
legislatură de patru ani însemnează votarea a patru 
bugete, și deoarece Camera conservatoare discutase în 
martie 1895 al patrulea buget, care era acum 


210 lucrător pe anul 1895-1896, nu i se mai putea 
prelungi existenţa de la 15 noiembrie 1895 înainte pînă 
la februarie 1896, în care timp ar fi fost chemată să se 
ocupe de al cincilea bugdt. Inconvenientul devine mai 
simţitor, dacă admitem împreună cu încetarea 
mandatului Camerei și schimbarea regimului. Ar fi fost 
în contra bunului-simţ ca ministerul liberal să intre în 
funcţie de-abia la februarie 1896, adică după ce bugetul 
pe 1896-1897 ar fi fost alcătuit de Camera 
conservatoare și regimul liberal condamnat să ad- 
ministreze statul pe un an de zile — nu după propriile 
sale vederi financiare, ci după vederile adversarilor săi.! 
Dar în afară de această controversă, activitatea 
desfășurată sub regimul conservator de la martie 1888 
încoace, numeroasele legi discutate și votate într-un 
timp relativ scurt produseseră un fel de saturație a 
spiritelor. Simptomul ei aparent era slăbirea disciplinei 
în majoritatea parlamentară. Chiar  prezidenţii 
începuseră să devină sau să redevină şovăitori, 
generalul Mânu cu ocazia unei modificări a legii 
electorale în contra bătăușilor, G.Gr. Cantacuzino cu 
ocazia legii minelor; iar cînd ministrul justiției, 


Marghiloman, ordonă urmărirea cîtorva funcţionari din 
Galaţi, bănuiţi de abuzuri, un organ conservator, 
inspirat de Nicu Filipescu, îl atacă pe motivul procedurii 
urmate cu această ocazie și intră într-o polemică 
violentă cu alt organ conservator, care susţine pe 
Marghiloman, în asemenea împrejurări, proiectele de 
legi plănuite de guvern pentru organizarea meseriilor, 
pentru descentralizarea comunală, pentru o mai departe 
întindere a inamovibilității magistraturii se cuvenea cu 
atît mai mult să fie amînate, cu cît importanţa lor cerea 
o mai lungă pregătire pentru aplicare. Cu alte cuvinte: o 
schimbare de regim devenise oportună. 

Vor fi fost desigur mulţi conservatori care niciodată 
n-ar fi voit să părăsească puterea de bunăvoie; dar unii 
din miniștri stăruie pentru retragerea spontană a 
cabinetului, punînd astfel interesul general deasupra 
satisfacțiilor personale și conformîndu-se spiritului 
constituțional, pentru care alternarea partidelor la 
guvem este o condiţie esenţială din cele mai folositoare, 
în contra închipuirii unor șefi de partid, care văd ţara în 
primejdie dacă nu sînt ei la putere. 


'Vezi discursul 113 la Adresă — în Discursuri parlamentare, vol. 
IV, p. 625 — unde raportorul majorităţii propune patru ani bugetari, 
conform cu părerea opoziţiei liberale exprimată prin A. Stolojan. 

Astfel ministerul Lascăr Catargiu iși prezentă 
demisia la 3 octombrie 1895 și Dimitrie Sturdza se vede 
în sfîrșit chemat să formeze cabinetul. A doua zi, fără un 
moment de ezitare, șeful naţio- nal-liberal își alcătuiește 
lista ministerială, despre care vom vorbi mai departe, și 
primul său act de guvern este o dezminţire a teoriilor 
liberale, pe temeiul cărora ministerele conservatoare 
fuseseră pînă acum combătute ca „regim personal*“, ca 
ministere ale Palatului. Una din teorii a fost astfel 
formulată de Nicolae Ionescu în ședința Camerei de la 
25 noiembrie 1888: „Nu este politic și constituţional să 
se ia miniștrii afară din reprezentaţia constituțională a 
ţării**, — regulă pe care a înfrînt-o Dimitrie Sturdza 
prin părăsirea colectivă a parlamentului, în urma căreia 
și-a expus partidul de a fi chemat la guvern nu ca 


reprezentând ţară legală, ci numai pe temeiul unui 
decret al regelui contrasemnat de Lascăr Catargiu. 

După a doua teorie liberală, mai exagerată, guvernul 
nu trebuie numai luat din parlament, ci trebuie chiar 
indicat de o majoritate parlamentară și apoi numit de 
rege; căci toate puterile statului emană de la naţiune 
(art. 31 din Constituţie), iar Adunările Legiuitoare sînt 
directa ei reprezentare faţă de Coroană. 

Credem însă că la noi preponderența Coroanei întru 
chemarea partidelor și persoanelor la guvem e 
rezultatul slăbiciunii alegătorilor, și pînă cînd nu vom 
izbuti să-i facem pe aceștia măi independenţi, trebuie să 
ne mulțumim cu acordul, fie și ulterior, între Coroană și 
parlament. 

Oricum ar fi, Dimitrie Sturdza, îndată ce i-a venit la 
îndemină, s-a grăbit să înlăture interpretările 
constituționale ale partidului său, și opoziția 
conservatoare de la octombrie 1895, mai cuminte decît 
cea liberală din trecut, nu a întrebuințat în contra lui 
Sturdza arma retorsiunii și nu l-a întâmpinai cu 
strigătul: „guvem personal, minister al Palatului!** De 
atunci încoace a dispărut încă una din confuziile cu care 
se ameţea opinia publică a tinerei monarhii consti- 
tuţionale. 

Momentul în care Dimitrie Sturdza ajunge astfel la 
guvem este un moment solemn. Atitudinea ce o luase în 
opoziţie însărcinase Partidul Naţional-Liberal cu două 
misiuni din cele mai măreţe: în politica internă 
repararea și restituirea pactului fundamental al ţării 
pretins violat prin legea minelor, in politica externă 
schimbarea  „nemernicei** direcții a ministerului 
conservator și îmbunătăţirea 


212 situaţiei românilor din Ungaria. Dacă una din aceste 
misiuni nu era pricepută în însemnătatea ei decît de cei 
ce erau pătrunși de ideea dreptului ca a unui fundament 
de stat, iar pentru majoritatea publicului rămînea cu atît 
mai indiferentă, cu cît liberalii depre- ciaseră de mult 
vorba de „violare a Constituţiei" prin abuziva ei 
întrebuințare — din contră, chestiunea transilvană 
intrase poate acum pentru prima oară în minţile tuturor 
oamenilor, aprinsese îndeosebi întreaga tinerime din 


România liberă și deșteptase atîtea speranţe în inimile 
românilor din imperiul vecin, încît toţi împreună priveau 
cu cea mai încordată atenţie la primele acte de guver- 
nare ale noului șef liberal. 

Căci Dimitrie Sturdza nu era cel dintîi venit printre 
compatrioti săi. încărunţit în trebile statului, unul din 
puţinii care mai rămăseseră de pe timpurile Divanurilor 
Ad-Hoc distins — dacă nu printr-o inteligenţă strălucită, 
dar desigur printr-o neobosită sîr- guință în studierea 
actelor istorice ale românilor și prin deplina cunoaștere 
a situației politice din Austro-Ungaria și Germania; cînd 
un asemenea om, după un asemenea trecut, cu 
asemenea cunoștințe, lua o asemenea atitudine într-o 
chestiune de trei ori seculară, ca cea transilvană, toată 
lumea, nu numai partizanii săi, nu numai tinerimea ușor 
inflamabilă, toată lumea onestă și patriotică se putea 
aștepta la o schimbare hotăritoare, la o fază pînă atunci 
necunoscută de mîndrie naţională și de izbîndă în 
politica română. 

Vom vedea, în volumul următor!, cum a îndeplinit 
Dimitrie Sturdza marea misiune națională și 
internațională ce și-o atribuise. 


'Vezi Discursuri parlamentare, vol. V, Editura „Minerva“, 
București, 1915, pp. 5-104. 


Sub noul regim liberal. 
Primul minister Sturdza și 
ministerul 
Aurelian 


4 octombrie 1895 — 31 martie 1897 


Momentul în care Dimitrie Sturdza se vede pentru 
întiîia dată chemat să formeze guvernul pare de o 
însemnătate deosebită nu numai pentru dezvoltarea 
internă, ci și pentru cea externă a regatului român. 
După îndemnul și prin declaraţiile stăruitoare ale noului 
conducător, Partidul Naţional-Liberal se însărcinase cu 
marile misiuni indicate la sfîrșitul capitolului precedent: 
în politica internă cu repararea și restabilirea pactului 
fundamental al ţării, pretins violat prin legea minelor a 
lui Petre Carp; în politica externă cu îndreptarea 
situaţiei românilor din Ungaria printr-o stăruință mai 
energică (dacă nu prin intervenţie) pe lîngă guvernul 
statului vecin, în deosebire de atitudinea rezervată a 
fostului minister conservator. 

Cabinetul Sturdza se înființează la 4 octombrie astfel 
compus: 


DIMITRIE A. STURDZA, prezident și externe; 
EUGENIU STĂTESCU, justiţie; 

PETRU PONI, culte; 

General C. BUDIȘTEANU, război; 
NICOLAE FLEVA, interne; 

G. C. CANTACUZINO (RIFOVEANU), finanţe; 
G. D. PALLADE, domenii; 

C. I. STOICESCU, lucrări publice. 


Cu o asemenea compunere guvernul era o 
manifestare destul de puternică a partidului reîntregit 
după violenta dezbinare de la 1888. Intrarea în minister 
a lui Fleva și Pallade putea trece drept semn al unirii 
desăvîrșite, deși îndeosebi cariera pripită a lui Pallade 
pricinuia oarecare surprindere, mai ales după impresia 


ce fa- 

cuse lupta sa în contra lui Ion Brătianu asupra Camerei 
liberale de la 1887.! 

Portofoliul acordat lui Costică Stoicescu părea — în 
lipsă de alte merite — răsplata serviciului adus cu 
agitarea chestiunii ofițerilor demisionaţi; iar numirea lui 
G.C. Cantacuzino-Rifoveanu la finanţe era menită — 
după precedentele admise — să-i dea prilejul de 
pocăință pentru  necuviincioasa scrisoare adresată 
regelui prin Voința națională de la 8 februarie 1897.95 

Administrarea școlilor se aștepta să fie dată lui Poni, 
de cînd profesorul de chimie al Universităţii din Iași 
ajutase pe Sturdza la combaterea legii învățămîntului 
propusă Senatului de autorul acestei scrieri în februarie 
1891 și cu toate că în același an făcuse pe vreo cinci 
luni parte din ministerul ultraconservator Florescu-Ca- 
targiu. Iar încredințarea Ministerului de Război în 
mîinile generalului Budișteanu se justifică prin faptul că 
generalul lăsase o bună amintire din vremea Războiului 
Independenţei și trecea drept un ofițer superior cu 
oarecare cultură și în afară de specialitatea militară. 
Nimeni nu putea prevedea lipsa de  destoinicie 
parlamentară, pe care noul ministru a dovedit-o curînd 
după deschiderea Corpurilor Legiuitoare. 

însă mai semnificative în faţa problemelor puse de 
Dimitrie Sturdza pe planul dintîi erau propria sa trecere 
la Ministerul de Externe și pe de altă parte numirea la 
justiție a lui Eugeniu Stătescu, a cărui autoritate în 
partid era foarte mare, deși lipsa sa de activitate și 
întrebuințarea justiției statului la interesele private ale 
avocatului nu vorbeau în favoarea sa. 

în curînd însă credința că Dimitrie Sturdza va 
îndeplini sau cel puţin va încerca să îndeplinească la 
guvem ceea ce făgăduise cu atîta solemnitate în opoziţie 
a fost zdruncinată și înlocuită cu o amară dezamăgire. 
Departe ca numirea lui Stătescu la justiție să fi însemnat 


49*Vezi „Priviri asupra dezvoltării politice a României sub domnia 
lui Carol I“, în Discursuri parlamentare, vol. III, p. 69. (în lucrarea de 
faţă p. 150 — nota St. N.) 
50 Idem, vol. IV, pp. 100-102. (In lucrarea de faţă pp. 206-208 — nota 
St. N.) 

vreo preocupare pentru restabilirea „pactului funda- 
mental", toată chestiunea legii minelor, care de 
altminteri în formă se ţinea de Ministerul Domeniilor, 
nu vine la ordinea zilei decît de-abia la sfîrșitul 
legislaturii de patru ani, pe la martie 1899, cînd 
Stătescu de mult nu mai e ministru și cînd guvernul nici 
nu mai are puterea să treacă noua reformă prin Cameră. 
lar Stătescu în timpul de un an, cît stă acum la 
departamentul justiţiei, nu face decît să atingă el însuși 
principiul constituţional al Curţii de Casaţie prin 
eliminarea a doi membri inamovibili și să admită cu 
prilejul judecării mitropolitului Ghenadie niște procedări 
așa de arbitrare în violenţa lor, încît numai vremelnica 
retragere a guvernului și revocarea tuturor măsurilor 
relative la acest conflict pot restabili ordinea tulburată 
în Stat și în Biserică. 

lar în „chestiunea naţională" Dim. Sturdza se 
grăbește să-și lămurească poziţia ca șef de guvern și, la 
întrunirea publică ţinută în vechea capitală a Moldovei 
vineri 13 octombrie 1895, îndată după formarea 
ministerului, tocmai contrarul de ceea ce spusese în 
opoziţie; și anume: 

„în chestiunea naţională situaţia noastră este clară și 
netedă. Avem să ne abţinem cu toţii de la orice act de 
agitaţie în afacerile interioare ale statelor vecine și în 
special ale monarhiei austro-un- gare... Monarhia 
austro-ungară așa cum este constituită" (adică în 
dualism, cu acea încorporare a Transilvaniei în Ungaria, 
în contra căreia lupta Comitetul Naţional din Sibiu 
încurajat de Sturdza) „este o necesitate de prima ordine 
pentru echilibrul european, ca și pentru siguranţa 
regatului nostru... Ne bucurăm de orice act care așază 
pe baze temeinice relaţiile noastre cu Austro-Ungaria, 
liniștind la noi spiritele și întărind dincolo armonia; căci 
silințele noastre trebuie să tindă a menţine între 
amîndouă statele relaţiile cele mai amicale." 

Retractarea se termină cu o tăgăduire formală: 

„S-a mai răspîndit încă o vorbă: că ne amestecăm în 
afacerile interioare ale regatului ungar; nici aceasta nu 
este exact." 

Vasăzică teoria despre o datorie naţională a 
guvernului român de a lucra „ca un samsar onorabil" în 
relaţiile dintre „maghiarii și românii din Ungaria" e 
acum solemn dezminţită; se tăgăduiește chiar orice 


amestec din partea șefului liberalilor, cu toate dis- 
cursurile sale de la „Orfeu" și din Senat și cu toată 
scrisoarea „din ziua înălţării Domnului 1894", trimisă în 
taină prin Delavrancea celor daţi în judecata de la 
Cluj." 

Cuvintele prin care s-a făcut această retractare, și pe 
care le-am reprodus mai sus textual după Voința 
națională de la 19/31 octombrie 1895, trebuie să fi fost 
alcătuite cu reprezentantul guvernului austro-maghiar 
din București. 

Ministru plenipotenţiar al Austro-Ungariei era pe 
atunci contele R. Welsersheimb, iar prim-secretar 
Dumba, care, spre a accentua satisfacția dobîndită, au 
ţinut să comunice unor membri ai opoziţiei conţinutul 
scuzelor lui Sturdza înainte chiar de a fi fost rostite la 
lași. Dovada este făcută în ședința Camerei de la 17 
martie 1899, cînd Alex. Marghiloman, în prezenţa 
ministrului-prezident Dimitrie Sturdza, zice 
următoarele: 


Toată lumea își aduce aminte de înflăcărarea discursurilor 
pronunţate de Sturdza în chestiunea naţională. Fost-a dezbatere, 
fost-a întrunire publică în care dl Sturdza să nu fi agitat chestiunea 
naţională? Nu-și aduce aminte dl președinte al consiliului că într- 
un discurs al său a împins atacurile în contra unui stat vecin pînă 
la insultă? Nu-și aduce aminte cînd a vorbit de barbariile 
„maghiarilor"? Nu-și aduce aminte că ne-a acuzat pe noi 
conservatorii de trădare a intereselor naţionale pentru că nu mij- 
loceam ca „samsari cinstiți" peste Carpaţi? Samsari cinstiți! Un 
stat poate fi samsar cinstit între două state; dar n-a trecut prin 
capul nimănui, nici prin gîhdul lui Bismarck, inventatorul acestei 
figuri, că un stat poate fi samsar cinstit între un stat și supușii săi... 
Și cu toate acestea dl Sturdza ne-a numit „nemernici" în plin 
Senat, pentru că nu voiam să comitem acest act de nebunie! Vine 
în fine autorul acestei mișcări la putere, în mijlocul atmosferei 
încinse create de dînsul. Care i-a fost primul act? Primul act i-a 
fost retractarea de la Iași, amarnic cunoscută de toţi. Sînt in istoria 
popoarelor exemple de oameni politici care au fost siliți să răs- 
cumpere o nesocotinţă de limbaj. Dar nu cred să existe undeva un 
precedent de condiţiile în care dl Sturdza a trebuit să fadă 
retractarea sa. Retractarea jăcută de dl Sturdza nu a fost ceva 


511Idem, pp. 91-94. (în lucrarea de faţă, pp. 200-203 — nota St. N.) 

spontan, ci a fost ceva convenit și dictat. Repet și menţin cuvintele, 
convenit și dictat. 

Voci: Ar trebui să dovediţi aceasta. 

DL ALEXANDRU MARGHILOMAN: îmi cere cineva să dovedesc. Să- 
mi ceară aceasta dl prim-ministru, și voi face dovada! îmi cere dl 
președinte al consiliului să dovedesc aceasta? Vedeţi că dl 
președinte al consiliului nu-mi cere să dovedesc aceasta. Eram 
cîțiva care știam cum s-a petrecut lucrul. L-am îngropat în fundul 
inimii noastre ca o durere națională. 


Și Dimitrie Sturdza de pe banca ministerială tace. 
Nici un cu- vînt de întrerupere, nici un cuvînt de 
răspuns.! 


1 Aceasta este a treia umilire faţă de Austro-Ungaria, la care 
guvernele liberale au expus statul român. Despre cea de la 1868, vezi 
„Priviri asupra dezvoltării politice a României sub domnia lui Carol 
I", in Discursuri parlamentare, vol. I, p. 19 (în lucrarea de faţă p. I 9 
— nota St. N); despre a doua cu scuzele lui E. Stătescu, vezi „Priviri 
asupra dezvoltării politice a României sub domnia lui Carol I", în 
Discursuri parlamentare, vol. III, p. 28. (în lucrarea de faţă p. 129 — 
nota St N.) 


217 


Celelalte puncte atinse în discursul lui Sturdza de la 
lași sint obișnuitele generalități fără folos, de care 
venise de mult timpul să Fie scăpat chiar și Partidul 
Liberal de la noi: „domnia legilor, libertatea alegerilor, 
stăruința ca instituţiile statului să servească la scopul 
lor final, ridicarea țărănimii din mizeria morală și ma- 
terială", și altele asemenea „clișeuri". Și pentru ca să se 
întîmple și acum ceea ce se întîmplă așa de des, ca 
tocmai frazele cele mai bătătoare la ochi să Fie 
dezminţite de realitate, Sturdza mai adaugă binevenita 
făgăduială a „înfrinării cheltuielilor", pe cînd tocmai în 
această primă legislatură de sub guvernarea sa se 
aduce finanţelor statului o primejdioasă zdruncinare 
prin cea mai inoportună sporire a multor alocaţii 
bugetare, între altele a soldei ofiţerilor, a  lefii 
profesorilor, 38 de milioane pentru lucrări publice 
cerute de Ionel Brătianu și votate în două zile, 26 și 30 
mai 1898, fără nici o prevedere de acoperire. Aceste din 
urmă milioane se și revocă peste un an și jumătate, spre 
umilirea ţării, după cererea bancherilor străini cu 
prilejul împrumutului de la 1899 contractat de generalul 


Mânu, iar lefurile sporite între 1897 și 1899 sînt reduse 
la 1901 tot sub liberali. Firește că Sturdza vorbește și 
de Biserică, despre care zice că „trebuie să fie așezată 
în poziție de a menţine pe o cale sănătoasă viața morală 
și sufletească a poporului", pentru ca în curind să 
ajungă la incidentul sinodal cu pronunţarea și apoi 
retractarea  „caterisirii' mitropolitului primat și să 
stîmească cea mai adîncă tulburare în „viaţa sufletească 
a poporului" evlavios din capitală. 

De departe se vede că toate acele fraze fuseseră 
intercalate numai pentru a masca înaintea ţării 
cuvintele de scuză impuse de guvernul austro-maghiar, 
a căror rostire a fost adevăratul scop al discursului de la 
13 octombrie 1895. 

Marea dezamăgire produsă prin schimbarea la faţă a 
lui Sturdza nu putea să rămînă fără urmări. Paralel cu 
deprimarea românilor de peste Carpați merge 
înăsprirea măsurilor de deznaționalizare încercate de 
ministerul unguresc, care se simte acum asigurat din 
partea lui Sturdza; iar înăuntrul regatului român falsa 
poziţie luată de șeful guvernului naţional-liberal ii 
știrbește din capul locului autoritatea, introduce 
confuzia în sînul cabinetului și provoacă peripeţiile ce-1 
bîntuie în tot decursul duratei sale. 

în șirul cronologic al faptelor trebuie să menţionăm 
că puţine zile după instalarea sa guvernul Sturdza 
dizolvă Corpurile Legiuitoare (14 oct 1895), face 
alegerile pe la sfîrșitul lui noiembrie și 


218 deschide prima sesiune ordinară a noului parlament 
liberal la 7 decembrie 1895. Prezident al Senatului se 
alege „Beizadea Mi- tică“ Ghica iar al Camerei P. S. 
Aurelian. 

însăși operaţia electorală se petrece după vechiul 
obicei, cu știutele presiuni administrative, fie sub forma 
directă a făgăduielilor și amenințărilor prefectorale, fie 
sub masca unui comitet electoral, care nu e decît o 
dependenţă a guvernului. Se constată, din nou, că în 
această privință viața noastră constituţională nu este 
încă întemeiată. Alegătorii nu înţeleg folosul ce ar 
rezulta pentru ei din formarea unei convingeri proprii și 
din exprimarea ei prin vot, Fiindcă nici guvernele nu au 
destulă chibzuinţă pentru a reduce puterea lor de 
presiune și a începe măcar de sus în jos educaţia 


corpului electoral. Și tocmai din alegerile de la 
noiembrie 1895 — pretinse mai libere sub Ministerul de 
Interne al lui Fleva — ies acele unanimităţi în Cameră și 
Senat, care la prima vedere par un succes pentru 
guvern, dar care în fapt îi sînt primejdioase, deoarece în 
lipsa unei opoziții mai însemnate, disciplina partizanilor 
se destramă și pretenţiile lor cresc peste orice putinţă a 
satisfacerii. Cele ce se petrec în sînul chiar al acestei 
majorităţi, d. ex. cu alegerile și demisiile de prezidenţi și 
viceprezidenţi și de membri ai Comisiei de răspuns la 
Mesajul tronului, de care vom vorbi mai jos, sînt cea mai 
drastică ilustrare a răului efect al una- nimităţilor. 

Ca adversari de-abia pătrund în parlamentul lui 
Sturdza de la 1895 trei senatori și patru deputaţi, 
printre care Ghermani, Marghiloman și autorul acestei 
scrieri. Lascăr Catargiu cade la Galaţi cu 86 voturi 
contra unui Gregoriade Bonachi, pe care îl scoate 
prefectul cu 152 voturi; Alexandru Lahovari rămîne la 
Giurgiu cu 47 partizani, iar Alexandru (Vulpache) 
Filipescu izbutește cu 96 voturi; Petre Carp cu 66 voturi 
e biruit la Botoșani de tînărul Cos- tică Vemescu (170 
voturi); generalul Mânu în capitală se vede redus la 235 
voturi, pe cînd Nacu primește 1568; iar la Iași de- toți- 
respectatul Dimitrie G. Rosetti este de două ori întrecut 
de Andrei Vizanti, pe care nimeni nu-l respecta.! Ce 
dovadă mai mare că numai de libertate n-a putut fi 
vorba în alegerile de la 1895. 


'Vizanti și fuge în curind din ţară după descoperirea unor 
malversaţii. Ca „naţionali-liberali” ai guvernului se aleg și Grigore 
Pâucescu și Constantin Esarcu, care in lupta contra Junimiștilor” 
treceau de conservatori zeloși, lăudaţi mai ales de generalul Mânu. 

După mai bine de un an, în alegerile parţiale făcute sub 
ministerul Aurelian pe la începutul anului 1897 (cu 
Vasile Lascăr la interne) se aleg L. Catargiu la Iași, P. 
Carp la Vaslui și Take Ionescu la Teleorrpan, dar lipsa 
lor din parlament cînd cu aplanarea conflictului 
mitropolitan în decembrie 1896 se răzbună împotriva 
Partidului Liberal, precum vom arăta la locul său. De- 
abia la 1903, în al treilea cabinet al lui Sturdza, sub 


Ministerul de Interne al lui Vasile Lascăr (multă vreme 
dușmănit de Sturdza) votul alegătorilor începe să fie 
mai independent de administraţie.! 

în cabinetul lui Sturdza de la 4 octombrie 1895 se 
arată îndată confuzia de care am vorbit mai sus. Ce e 
drept, generalul Bu- dișteanu își începe activitatea 
ministerială cu un act de bună energie disciplinară: prin 
Decretul regal de la 9 oct 1895 pune pe generalul lacob 
Lahovari, șeful Statului-Major General al armatei, în 
poziție de disponibilitate „pentru rea purtare în 
incidentul de la Sinaia*!?. Dar în decursul dezbaterilor 
parlamentare noul ministru, din ură împotriva fostei 
administrații conservatoare, se apucă să batjocorească 
arma pusă în mina soldatului de predecesorul său. în 
ședința Camerei de la 18 aprilie 1896 o numește 
„ciomag*!, în Senat îi zice baston „high-life!!. Se 
înțelege de la sine că după o asemenea probă de tact 
însuși partidul de la guvem așteaptă cu nerăbdare 
momentul să scape de acest neobișnuit reprezentant al 
armatei.52 53 54 

Dar adevărata confuzie se arată în raporturile 
ministrului- prezident cu colegul său de la interne, cu 
care nu poate lucra împreună nici timp de trei luni de 
zile, iar formele sub care se desfășoară un conflict 
personal, în sine așa de neînsemnat, ating și mai mult 
prestigiul noului regim și coboară nivelul la care se ţinu- 
seră pînă acum manifestările guvernamentale. 

Fie că Nicolae Fleva — „tribunul poporului** — prin 


52'Liberalul Vasile Lascăr are și sinceritatea să spună Camerei ca 
ministru de interne: „Nu e (ară in lume unde să fie niște agenţi 
electorali de forţa agenţilor noștri polițienești" și citește petiția 
unuia din ei, care se laudă că „la ultimele alegeri a votat de 17 ori in 
aceeași zi cu cărţile a diferiţi alegători din ordin superior". (Vezi V. 
Lascăr, Discursuri politice, p. 609.) 

53Unde se pălmuise in club pentru o ceartă de joc la cărți. 
Pedepsitul general n-a rămas multă vreme în umbră. Cu revenirea 
conservatorilor la putere, sub ministerul George Gr. Cantacuzino de 
la aprilie 1899, lacob Lahovari reintrat in activitate este din nou 
ministru de război, se înaintează in gradul decoraţiilor etc. Vezi 
numeroase cazuri analoage la liberali, citate in „Priviri asupra 
dezvoltării politice a României sub domnia lui Carol I“, în Discursuri 
parlamentare, vol. II, pp. 99, 103, 112 etc. (In lucrarea de faţă, pp. 
98, 100,104 — nota St. N.) 

54Vezi discursul 116, în Discursuri parlamentare, vol. V, p. 172. 

inspecții improvizate și prin deosebite primiri de 
prefecţi se arătase prea independent de Sturdza, fie că 
însuși Sturdza era pe atunci prea dependent de 
hotăririle celui mai influent grup al partidului, de care 
se dezbinase Fleva și pe care îl numea „Oculta**: în 
chiar organul oficios al guvernului încep nemaipomenite 
atacuri în contra oropsitului ministru, cu aluzii triviale 
la pretinsa lui origine etnică”, și peste cîteva săptămîni 
urmează în Cameră interpelarea unui membru al 
majorităţii, de altminteri puţin serios, a răposatului 
lepurescu, care vorbește fățiș de o „contrabandă în 
paguba comunei București, in care prestigiul ministrului 
de interne este grav atins**. La interpelarea anunţată în 
ziua de 9 ianuarie 1896 Fleva cere să răspundă la 13 
ianuarie și fiindcă tot nu vrea să priceapă că singurul 
răspuns ce se așteaptă de la el este demisia, însuși 
ministrul-prezident se însărcinează, în ședința publică a 
Camerei de la 12 ianuarie, să atace pe colegul său de la 
interne și să-l acuze că-și atribuie merite personale în 
efectuarea alegerilor din urmă și că umblă după 
„partizani fleviști** în deosebire de „partizanii stur- 
dziști**; iar ministrul de interne răspunde — tot de pe 
banca ministerială — acuzînd „Direcţiunea ocultă**, 
care conduce partidul (compusă, după cum se zicea, din 
Eugen Carada, directorul Băncii Naţionale și mentorul 
fiilor  Brătieni, M:  Pherekyde, Anton Carp, Pake 
Protopopescu, Stolojan, Nacu ș.a.). Camera primește o 
moţiune propusă de Vasile Lascăr, prin care se aprobă 
„explicările** primului-ministru. 

Acum în sfîrșit Fleva se vede silit să iasă din minister 
și își anunţă demisia în aceeași ședință de la 13 ianuarie 
în care ar fi trebuit să răspundă la penibila interpelare a 
deputatului lepurescu. Scopul fiind atins, firește că 


55 Vezi discursul 114, în Discursuri parlamentare, vot. V, p. 105. 

* Despre al căror rol tn lupta liberalilor centra ministrului 
Alexandru Lahovari vezi „Priviri asupra dezvoltării politice a 
României sub domnia lui Carol I“, in Discursuri parlamentare, voL 
II, p. 44. (in lucrarea de faţă, p. 69 — nota StN.) 

interpelarea se retrage și onorabilul lepurescu declară 
că „n-a pus niciodată la îndoială onorabilitatea lui 
Fleva**. Și poate nici nu era în interesul răposatului 
interpelam și al unor liberali mai influenţi de a se face o 
discuţie în parlament asupra contrabandelor și a altor 
păgubiri ale statului și comunelor prin întreprinderile 
partizanilor. 

Interimatul Ministerului de Interne îl ia în primul 
moment Dimitrie Sturdza, iar la 3 februarie 1896 se 
numește titular Anastasie Stolojan. 

Ca lucrare legislativă nu se produce mai nimic în 
toată sesiunea. încercarea de a paraliza buna lege a 
jandarmeriei rurale, alcătuită de Lascăr Catargiu — 
încercare provenită din reaua deprindere de a desface 
tot ce a făcut partidul advers — este mai tîrziu părăsită 
de însuși Sturdza, care se vede silit să restabilească și 
chiar să sporească acest organ trebuincios al 
administraţiei rurale. 

Lîncezeala parlamentară, de care suferiseră mai ales 
cei din urmă patru ani ai regimului Brătianu, pare a se 
continua și sub regimul Sturdza. O excepţie trebuie 
făcută în favoarea lui P. Poni, care la martie 1896 
înființează așa-numita Casă a Școalelor (la ianuarie 
1902 se inaugurează în același spirit Casa Bisericii). 
Creaţia, în esenţa ei antiliberală, este iarăși o imitare a 
mecanismului centralizării, introdus în Franţa de marele 
despot Napoleon I și păstrat de democraţia republicană. 
Prin Casa $coalelor și a Bisericii s-a mai restrîns și pe 
alocurea s-a suprimat puţina inițiativă și activitate 
privată în crearea și conducerea așezămintelor de 
cultură. Noua instituție din administrația centrală 
întrebuinţează banii daţi de comune pentru construcții 
și alte îmbunătăţiri ale școlilor, supraveghează toate 
fondurile testate de donatori privaţi în folosul 
învățămîntului — supraveghere care prin felurite 
proceduri, mai ales prin energica stăruinţă a lui Spiru 
Haret, a ajuns la rezultatul de a le aduce sub exclusiva 
administrare ministerială. După 10 ani, Casa Școalelor 
are un activ de peste 8 milioane lei, sumă lăsată multă 
vreme la dispoziția ministrului fără control parlamentar. 
Ce e drept, titularii conștiincioși ai acelui departament 
au adus foloase învățămîntului prin construirea de 


localuri pentru școli și dotarea lor cu cele trebuincioase, 
dar alţi titulari au risipit folosu- rile în scopuri străine de 
menirea instituţiei. 

în afară de această creaţie se mai votează la sfîrşitul 
primei sesiuni o lege a lui Stătescu, prin care se 
introduce deodată pentru numirea magistraţilor Curţii 
de Casaţie o nouă incompatibilitate din cauza de 
rudenie și Stătescu — în contra principiului inamo- 
vibilităţii membrilor acelei Curți — își aplică legea cu 
efect retroactiv, îndepărtează pe Prodan și Populeanu 
spre a numi în locul lor pe partizanii săi politici M. 
Poenaru-Bordea și Ciru Economu.! Autorul scrierii de 
față, care in ședința de la 10 aprilie 1896 combate 
deplorabila lege, prevestește neapărata ei revocare 
precum se și întîmplă în decembrie 1900 sub ministerul 
său de justiție. 

Sesiunea parlamentară se închide la 30 aprilie 1896. 
Răgazul lăsat acum guvernului spre a se ocupa de 
administraţie îl tulbură el însuși prin provocarea unui 
conflict cu mitropolitul primat și deșteaptă în capitală o 
frămîntare în adevăr primejdioasă. Faptul este așa de 
extraordinar în România din zilele noastre, incit merită 
o explicare mai amănunţită. Este și rar exemplul unui 
om de stat — ca Dimitrie Sturdza — să fi făcut în 
parlament atîtea declarări de evlavie și să ajungă apoi 
tocmai el la vătămarea simțămîntului religios într-o 
mare parte a ţării. De altminteri s-a dovedit cu acest 
prilej că și în societatea noastră cultă, in aparenţă 
pătrunsă de spiritul vechiului Voltairianism și noului 
pozitivism, biserica ortodoxă a păstrat rădăcini 
sufletești mult mai trainice decît se presupunea. 

Mitropolitul primat Ghenadie, ales la 16 mai sub 
Ministerul de Culte al lui Take Ionescu, caută îndată 
după retragerea cabinetului Catargiu-Carp să se 
apropie de şeful guvernului liberal. Cu acesta 
colaborase mai înainte ca episcop de Argeș la publica- 
rea cîtorva volume de documente istorice în anii 1889- 
1892 (ce e drept colaborarea înaltului prelat, care și 


56 Vezi discursul 115, în Discursuri parlamentare, voi. V,p. 151. 

figurează pe o copertă a volumelor alături de Sturdza, 
ne închipuim mai mult financiară), dar prin alegerea sa 
de mitropolit sub un guvern conservator își atrăsese 
dușmănia șefului naţional-liberal. Mijlocul de împăcare 
n-a fost greu de găsit. D. Sturdza, cu năzuinţa statornică 
de a lua parte la administrarea a cît mai multor instituţii 
bogate (Creditul Funciar Rural, Academia Română), de 
ale căror locaţii să se poată folosi în favoarea 
partizanilor politici, dorea să intre și în administraţia 
Așezămintelor Brincovenești, conduse pe atunci de des- 
cendențţii familiei ctitoricești, prinții Gheorghe Bibescu 
și Dimitrie Știrbei. Venind timpul ca să se convoace de 
către mitropolit adunarea prevăzută în testamentul 
Saftei Brincoveanu de la 1835, în faţa căreia să se 
cerceteze socotelile administraţiei, mitropolitul primat 
Ghenadie invită de astă dată și pe Dimitrie Sturdza, care 
prin citirea unui arbore genealogic încearcă să-și arate 
înrudirea cu familia ctitorilor și dreptul de a lua parte la 
lucrări (10 decembrie 1895). Epitropii însă, și mai cu 
deosebire prinţul Gheorghe Bibescu, se împotrivesc. 
Mitropolitul primat răspunde printr-un amestec 
neobişnuit în aplicarea testamentului brîncovenesc, 
iscodeşte tot felul de piedici şi în sfîrşit refuză 
aprobarea bugetului. Prințul Bibescu, a cărui 
corectitudine, ca și a prințului Dimitrie Ştirbei, era de 
altminteri mai presus de îndoială, simțind cum înţe- 
legerea între primatul Ghenadie și ministrul-prezident 
Sturdza ameninţă toată independența Așezămintelor 
Brîncovenești, cere pentru întîia oară audienţă la Palat 
și se pune sub protecţia regelui. Regele Carol, 
totdeauna îndemnat de prudenţa sa politică de a ocroti 
familiile vechilor domnitori ai țării, va fi fost cu atît mai 
dispus să vină în ajutorul prinţului Gheorghe Bibescu, 
cu cît acest descendent domnesc, în deosebire de 
descendenții lui Vodă Știrbei, nu se arătase pînă atunci 
împăcat cu noua stare de lucruri de la 1866 și cîtăva 
vreme păruse chiar să aibă aspirații la Tron. 

Acum regele Carol sfătuiește însuși pe mitropolitul 
primat să lase în pace administraţia brîncovenească. 
Acesta însă, cu ambiția de a se arăta puternicul cap al 
Bisericii Ortodoxe, inspirat poate și de sfaturile 


răposatului profesor de teologie Niţulescu, căruia din 
studiile de la Universitatea din Lipsea îi rămăseseră 
cîteva amintiri despre puterea papală de pe vremea lui 
Grigore al VIl-lea Hildebrand cu umilirea împăratului 
german Henric al IV-lea la Canossa, se crede chemat să 
reziste regelui. îndată ce Dimitrie Sturdza este pus în 
cunoștință de noua fază a chestiunii, întoarce foaia și, 
sărind după obiceiul său dintr-un extrem într-altul, 
devine din nou cel mai aprig dușman al mitropolitului. 
Pe de altă parte prințul Bibescu luptă cu activitatea sa 
febrilă împotriva celui ce-i vătămase amorul propriu, 
scrutează viața înaltului prelat, îi descoperă multe 
metehne, unele închipuite, alte reale, alcătuiește un vo- 
luminos dosar cu acte fotografiate (în parte apocrife) și 
știe totodată să-și asigure concursul ministrului de 
justiție  Stătescu; căci noua democraţie este ușor 
accesibilă  lungușirilor vechii aristocrații.  Stătescu 
începe a se inspira din dosarul Bibescu, împinge și 
magistratura în această direcţie și, împreună cu Sturdza 
și cu nepriceputul în ale cultelor ministru Poni, lucrează 
la destituirea mitropolitului primat 

Folosindu-se de cunoscuta lipsă de armonie între 
arhiereii Sf. Sinod, guvernul înscenează fără multă 
greutate o judecare bisericească, după care la 20 mai 
1896 doisprezece membri ai Sinodului (arhiereii Nifon 
Ploieșteanul și Dosoftei Botoșăneanul se abţin) pronunţă 
următoarea hotărire: „înalt Preasfinţitul mitropolit Ghe- 

nadie Petrescu să fie lipsit și caterisit de orice servire și 
vrednicie  arhierească și depărtat de la Scaunul 
Mitropoliei Ungro-Vlahiei și să fie și să se numească de 
acum înainte pînă la suflarea sa cea mai de pe urmă 
Ghenadie Monahul și să se așeze între monahii simpli 
din mînăstirea unde-și are metania" (Căldărușani).! 
Această caterisire putea să-și aibă tot efectul ei 
bisericesc; dar cît pentru efectele civile și politice 
trebuia introdusă o procedură de intermediere între 
Sinod, guvern și parlament. Căci după legea organică a 
Sf. Sinod de 14 decembrie 1872, mitropoliţii și episcopii 
noștri nu sînt o creaţie a Sinodului, ci sînt aleși pe viaţă 
de un colegiu special, în care deputăţii și senatorii 


formează majoritatea hotăritoare, și înalții prelaţii 
funcţionează numai după întărirea prin decret și cu 
învestitura regală, facind totodată parte de drept din 
Senatul politic. Este însă un principiu general de 
organizare a statului, că nu poate revoca decît cine a 
numit, iar art. 15 și 16 din citata lege organică dispun: 
„Deciziile în materii judiciare religioase se vor executa 
de-a dreptul de către Sf. Sinod. Aceste sentinţe se vor 
executa numai pe cît timp pedepsele cuprinse într-în- 
sele vor fi disciplinare și de un ordin curat religios. 
Pentru delicte ordinare și politice mitropoliţii, episcopii 
eparhioţi și arhiereii titulari se vor judeca de către 
înalta Curte de Justiţie și Casaţie." Și între punctele de 
acuzare recunoscute în hotărîrea sinodală ca dovedite în 
contra mitropolitului Ghenadie sînt de la nr. 10 pînă la 
nr. 14 și delicte de drept comun. 

Sinodul adaugă la sfirșitul hotăririi sale: „Să se 
comunice înaltului guvern hotărîrea spre executare." 
Este de necrezut cu cîtă ușurință guvernul lui Sturdza 
se grăbeşte să îndeplinească cerința Sinodului. Un 
jurnal simplist al Consiliului de Miniștri autorizează pe 
miniștrii de justiţie, interne și culte să „execute 
hotărîrea Sf. Sinod de la 20 mai 1896", ministrul de 
justiție Stătescu trimite pe procurorul Curţii de Casaţie 
Sărăţeanu, ministrul de interne Stolo- jan îi adaugă 
cîțiva agenţi polițienești, aceștia se duc împreună la 
mitropolitul primat, îl pun cu brutalitate în trăsură (era 
din întîm- plare de faţă și Lascăr Catargiu), îl escortează 
pînă la mînăstirea Căldărușani și-l așază acolo sub pază. 
Iar ministrul de culte Poni, 


"Textul hotărîrii, după un precedent în Biserica noastră la 1703, 
este redactat de arhiereul Atanasie (Mironescu) Craioveanul, 
profesor la Facultatea de Teologie, mai pe urmă ales mitropolit 
primat sub guvernul liberal în februarie 1909, dar apoi dat și el în 
judecata Sinodului și demisionat în iunie 1911. 


225 care la 17 mai ceruse de la rege un decret pentru 
suspendarea „din treapta arhieriei și din administraţia 
mitropolitană a I.P.S. mitropolit primat D. D. Ghenadie 
Petrescu", nu supune acum regelui nici un decret pentru 
revocarea lui definitivă, ci numai pentru însărcinarea 
dată, fără lege, unui fel de triumvirat, compus din mi- 


tropolitul Moldovei și episcopii Dunării de jos și al 
Argeșului ca „să continue a gira afacerile eparhiei 
Mitropoliei Ungro-Vlahiei pînă la îndeplinirea vacanței", 
vacanţă așa de puţin legal stabilită și recunoscută, încît 
după deschiderea parlamentului și chiar șase luni după 
caterisire, prezidentul Dimitrie Ghica în ședința Sena- 
tului de la 22 noiembrie 1896 începe apelul nominal 
prin strigarea numelui mitropolitului primat Ghenadie!, 
și pe de altă parte bisericile ortodoxe din ţările vecine 
refuză de a intra în raport cu improvizatul triumvirat 
mitropolitan. 

Nu e de mirat ca față de așa nechibzuită acţiune 
guvernamentală opinia publică din ţară să fi fost 
zguduită și opoziţia publică să se fi folosit de 
neașteptatul prilej. O rea prevestire pentru Sturdza era 
mai întîi răsunetul deșteptat în chiar Partidul Național- 
Li- beral. Cîţiva membri cu vază, unii și cu talent, ca 
Aurelian, Emil Costinescu, Vasile Lascăr, Barbu 
Delavrancea, Dimitrie Gianni, Petre Grădișteanu, Em. 
POrumbaru și alţii, care de la retractarea lui Sturdza în 
chestiunea naţională rămăseseră nemulțumiți, sînt acum 
îndoit de impresionați de nedibăcia guvernului și se 
hotărăsc a forma o grupare deosebită numită mai tîrziu 
a „drapeliștilor". Lor li se asociază și în curind îi 
depășește „tribunul" Fleva, a cărui agitare devine cu atît 
mai turbulentă, cu cit e inspirată de dorința de 
răzbunare pe depărtarea sa din minister. El și 
inaugurează o mișcare mai accentuată prin întruniri 
publice anume convocate pentru chestiunea 
mitropolitană. 

îndată după pronunţarea  hotăririi sinodale de 
caterisire, Partidul Conservator, condus de Lascăr 
Catargiu, în braţele căruia se aruncă acum versatilul 
mitropolit Ghenadie (fără a-și slăbi însă legătura cu 
Fleva), începe și el agitarea religioasă prin întruniri 
publice și ţine una în capitală la 26 mai 1896, alta în Iași 
la 9 iunie. 

Cu patru zile înaintea întrunirii din București, Lascăr 
Catargiu, vine la autorul acestei scrieri și propune ca și 
conservatorii grupaţi 


"Vezi cuvintele senatorului Esarcu din ședința de la 28 noiembrie, 
care constată faptul în faţa Senatului. 


226 înconjurați în jurul lui Petre Carp (așa-numiții 
junimiști) să ia parte la agitarea plănuită. Carp, care se 
afla la Ţibănești, este chemat în capitală și, după o 
consfătuire ţinută cu amicii politici la Clubul 
constituțional în chiar dimineaţa întrunirii publice de la 
26 mai, se hotărăște să nu luăm parte la agitările 
bisericești, iar Carp comunică îndată lui Lascăr Catargiu 
hotărîrea luată. 

Cu atît mai energic se desfășoară agitarea celorlalţi 
conservatori, mai ales prin neobosita activitate a lui 
Take Ionescu și Nicu Filipescu. La acea primă întrunire 
publică a lor, cei mai mulţi fruntași conservatori ţin 
discursuri, chiar și G.Gr. Cantacuzino, care iese de astă 
dată din rezerva păstrată de vreo 20 de ani, și se pune 
la cale o adresă de omagiu a doamnelor române către 
mitropolitul caterisit (publicată în Timpul de la 9 iunie 
1896), care e în curînd acoperită de semnături din toate 
treptele sociale, începînd cu doamnele Ecaterina 
Cantacuzino, Eufrosina L. Catargiu, Anastasia Filipescu, 
prințesa Alexandrina Ghica, Alexandrina Gh. Manu, 
Maria Blaremberg, Maria C. Olănescu și sfîrșind cu 
doamnele Elena Victor Ionescu, Elena Wachman și Sofia 
Tănăsescu. 

La 2 iunie o nouă întrunire la „Dacia“, convocată 
iarăși de Fleva, după sfîrșitul căreia o parte din cei 
adunaţi se duc la locuinţa lui Sturdza din strada Mercur 
sub pretext de a-i înmîna rezoluţia aclamată la „Dacia", 
care cere retragerea guvernului, dar găsesc acolo numai 
pe prefectul poliţiei cu vreo 20 de sergenţi în curte; 
atunci manifestanţii se îndreaptă spre locuinţa lui Fleva 
din Calea Dorobanţilor și, întîlnind în colţul Străzii 
Romane pe Sturdza într-o trăsură cu coșul ridicat, se 
reped asupra lui și-l insultă. Dimitrie Sturdza, care la 
începutul guvernării sale își pierduse prestigiul 
naţionalismului, își pierduse acum și prestigiul evlaviei. 

Cu ajutorul lui Fleva se mai înscenează „pelerinaje" 
la mînăs- tirea Căldărușani, unde fusese așezat 
„monahul Ghenadie", dar unde liniștea sufletească îi 
este mereu tulburată prin asemenea pelerinaje, cînd 
prin ofertele de servicii juridice din partea democratului 
Fleva, a conservatorului Dissescul și a drapelistului 
Mîrzescu, cînd prin cercetările prefectului și ale unui 
judecător de instrucţie. 

Căci acţiunea guvernului nu se terminase cu 


executarea ho- tărîrii sinodale. Faţă de  adînca 
frămîntare a opiniei publice, organul oficios al partidului 
guvernamental, în loc de a avea o notă 


'Pe atunci Dissescu făcea paite atit din Clubul constituţional, cît ţi 
din cel conservator; din Clubul constituţional a demisionat o dată cu 
intrarea sa în ministerul G. Gr. Cantacuzino de la 11 aprilie 1899. 
Relaţia sa cu mitropolitul Ghenadie era contra atitudinii hotărite de 
Clubul constituţional. 


227 împăciuitoare, începe — după instrucţiile 
ministrului de justiție culese din dosarul prințului 
Bibescu — un nou șir de atacuri în contra prelatului 
osîndit și-l acuză de falsificări și de complicitate cu un 
ocnaș Mărgăritescu. Fostul mitropolit dă în judecată 
ziarul Voința naţională în persoana redactorului ei, 
Nicolae loanovici. 

Toate aceste agitări sînt însă întrerupte în timpul 
verii, cînd lumea politică lipsește din capitală, și nu 
reîncep decît de-abia la sfîrșitul lui septembrie; căci pe 
la mijlocul acestei luni opoziţia rămîne încă în rezervă 
pentru a nu tulbura vizita împăratului Franz Joseph I 
care — însoţit de contele Goluchowski, ministrul său de 
externe, și de șeful Statului-Major, Beck — este 
oaspetele regelui nostru la București și la Sinaia și în 
zilele de 16, 17 și 18 septembrie 1896. Semnificativă a 
fost mai ales inspectarea fortului Chi- tila, unde 
împăratul și șeful Statului-Major al armatei austro-un- 
gare au asistat în cupolă la exerciţii de tragere. Dacă 
toată vizita augustului oaspete a fost o dovadă de poziţia 
la care ajunsese România și de prestigiul personal al 
regelui Carol, formele sub care se petrece îi dau o 
deosebită însemnătate politică și par a indica o 
îndrumare pronunţată a-României spre Tripla Alianţă.! 

Cu toate acestea, vizita împăratului a fost 
răscumpărată de Sturdza cu prea multe jertfe. E 
probabil că în vederea ei și-a început ministerul cu 
scuzele de la Iași; dar și în chestiuni mult mai mici 
se,vede preocuparea șefului naţional-liberal de a se 
pune bine cu austro-maghiarii. Cu mult înaintea vizitei 
împăratului, Sturdza știuse prin agenţi introduși în 
conducerea Ligii Culturale să-i înăbușe toată mișcarea. 
Ba chiar la începutul guvernării mersese cu teama de 


efectul discursurilor sale anterioare în contra ungurilor 
așa de departe, încît la un concert dat în sala Ateneului 
la 19 decembrie 1895 pentru a serba pe părintele 
Lucaci, unul din „ante- luptătorii** transilvăneni (el 
însuși de altminteri de valoare controversată), a pus să 
se înlocuiască foile de program, în care figura la nr. 6 al 
părţii a Il-a „Cîntecul lui Raţiu“, cu alte foi, în care acel 
cîntec s-a înlocuit cu o... Rhapsodie Hongroise a lui 
Liszt. 


'Ca la toate împrejurările mai mari, nu lipsește nici aici mica notă 
comică. Prezident al Ligii Culturale era pe atunci Vasile 
Alexandrescu Urechia, potrivit prezident pentru trebuinţele lui 
Sturdza. Cu prilejul prinzului solemn dat la Palat, a fost invitat și 
prezentat împăratului Franz Joseph I și Urechia, care mai înainte se 
îndeletnicise cu obișnuitele ieftine declamări în contra Austro- 
Ungariei și acum se arăta foarte măgulit de ironica politeţe a 
împăratului. 

Dar să revenim la toamna anului 1896. în octombrie 
agitarea opoziţiei reîncepe cu îndoită putere. Din partea 
osînditului mitropolit apare broșura Cum am fost 
judecat, care sfirșește prin a cere intervenirea regelui. 
La 26 octombrie conservatorii țin o nouă întrunire 
publică, în care Take Ionescu citește o petiție a 
locuitorilor bucureșteni către rege pentru ca să se facă 
dreptate mitropolitului obijduit; în această întrunire 
Alexandru Lahovari ţine ultimul și poate cel mai 
remarcabil al său discurs.! în același timp și față de 
apropiata deschidere a parlamentului se alcătuiește o 
altă petiție a mitropolitului Ghenadie tot pentru 
dreptate, de astă dată către Corpurile Legiuitoare. 

în mijlocul acestei  frămîntări guvernul se 
îndărătniceşte pe calea apucată. Pe cînd Mesajul de 
deschidere a parlamentului nici nu pomeneşte de 
înlăturarea mitropolitului primat, parcă ar fi fost o 
chestiune fără însemnătate, ministrul de justiție 
Stătescu autorizează o flagrantă violare a regulilor de 
procedură în materie de delict de presă, care nu-și 
găsește analogia decît în tăgada de dreptate făcută 
răposatului I. A. Cantacuzino sub guvernul liberal de la 


1876.% 5 în loc ca acţiunea de calomnie, îndreptată 
precum am arătat mai sus de fostul mitropolit în contra 
lui loanovici, redactorul Voinței naționale, să fie simplu 
trimisă la Curtea cu Juraţi, se apucă un judecător de 
instrucţie (Vasiliu) să facă el însuși cercetări asupra 
învinuirilor publicate de Voința națională și, sub acest 
pretext, redactează un șir de considerente pline de grele 
acuzări - nu în contra inculpatului loanovici, ci în contra 
fostului mitropolit, iar pentru inculpat dă o ordonanţă 
de neurmărire. Voința națională se grăbește să publice 
în numărul său de la 15 noiembrie - o dată cu 
deschiderea parlamentului - nepilduitul act 
judecătoresc, iar Vasiliu se vede răsplătit prin înaintarea 
la prezidenţa inamovibilă a Tribunalului Vilcea. 

E de necrezut ca un guvern, compus din oameni cu 
oarecare experienţă politică, să fi recurs la asemenea 
procedări în mijlocul unei așa fierberi a opiniei publice. 
Firește că noua nechibzuință aţiță focul și mai tare. 
Sîmbătă 16 noiembrie, a doua zi după deschiderea 
parlamentului, Fleva convoacă iarăși o întrunire la „Da- 
cia" pentru a da citire acelei petiţii a lui Ghenadie către 
Corpurile Legiuitoare. Publicul de la întrunirea ţinută 
excepţional la amiază încearcă pe la ora 1 să meargă 
spre Dealul Mitropoliei la Cameră, însă la podurile peste 
Dîmboviţa este împiedicat de agenţii poliţiei. Se 
întîmplă încăierări, sînt capete sparte, foaia lui Fleva, 
Dreptatea, apare încadrată în negru cu inscripţia: „S-a 
vărsat sîngele creștinilor". în ziua următoare, duminică, 
o nouă și foarte numeroasă întrunire la „Dacia“; a treia 
zi, luni 18 noiembrie, asemenea, de astă dată însă o 
parte a publicului năvălește prin străzile laterale spre 
Senat, unde de-abia începuse ședința. Poliția cu agenţii 


57 După cîteva luni, la 4 martie 1897, încetează din viaţă la Paris. 
La 22 aprilie 1897 moare și Ion Ghica la moșia sa Ghergani, uitat de 
toată lumea; vezi „Priviri asupra dezvoltării politice a României sub 
domnia lui Carol I“, în Discursuri parlamentare, voi. Lpp. 33 și 34. 
(în lucrarea de faţă, pp. 26-27— nota St. N.) 

58Vezi „Priviri asupra dezvoltării politice a României sub domnia 
lui Carol r, în Discursuri parlamentare, vol. Il, pp. 43 și 44. (în 
lucrarea de faţă, pp. 68-69 — nota St. N.) 

săi, sergenţi și bătăuși, se pregătise să împiedice 
manifestaţia în drumul ei presupus spre Cameră; cînd 
aude că lumea năvălește la Senat, în Palatul 
Universităţii, se ia după urma ei: bătăușii se postează la 
intrarea din mijloc a Universităţii iar sergenţii năvălesc 
pe scările Senatului, de unde gonesc publicul în 
coridoarele de alături; aici se află însă sălile cursurilor 
universitare; poliția e condusă cu atîta nepricepere, 
încît agenţii ei intră în chiar sălile ocupate de studenţi, 
întrebîndu-i cine sînt, și la răspunsul lor că sînt studenţi 
universitari, le observă „dacă sînteţi studenţi, ce căutaţi 
aici" și tabără asupra lor.! Mulţi studenţi sînt loviți, 
curierul rectoratului, care se află la postul său înaintea 
cancelariei profesorilor, e mai greu rănit. Rectorul 
Universităţii de atunci (autorul scrierii de faţă) începe o 
cercetare asupra celor întâmplate în edificiul supus 
autorităţii sale și trimite raportul oficial ministrului 
instrucției publice, care însă acum nu mai este Petru 
Poni, ci Gheorghe Miîrzescu.% ®© Căci față de cele 
întâmplate în puţinele zile de la deschiderea Corpurilor 
Legiuitoare, cabinetul Sturdza se vede silit să de- 
misioneze împreună cu prefectul poliţiei Paul Stătescu, 
iar la 11 noiembrie 1896 se formează, cu 
consimțămîntul întregului partid, un minister din 
disidenta liberală, în care însă - ca semn de înţelegere - 
figurează și doi din membrii fostului guvem. 
Noul minister este astfel compus: 


P. S. AURELIAN, prezident și domenii; 

VASILE LASCĂR, interne; 

G. MÎRZESCU, culte; 

General ANTON BERINDEI, război; 

ȘTEFAN ȘENDRE, justiție; 

EMANOIL M. PORUMBARU, lucrări publice; 

G. C. CANTACUZINO (RIFOVEANU) rămîne la finanţe și 


59'Prefect al poliţiei este un frate al ministrului Stătescu, tot așa 
de puţin capabil pentru această funcţie precum sînt și alţi doi fraţi ai 
lui înaintați în magistratură. 

60în urma conflictului mitropolitan P. Poni nici n-a mai putut face 
parte din vreun minister ulterior. 

C.I. STOICESCU trece la externe. 


Ministerul Aurelian este mai întîi de toate chemat să 
înlăture conflictul mitropolitan și să potolească agitarea 
publică. Cuvintele cu care, vineri 22 noiembrie, se 
introduce înaintea Corpurilor Legiuitoare o spun fără 
înconjur. Aceasta e și singura explicare pentru 
admiterea la Ministerul Cultelor a lui Gheorghe 
Miîrzescu, cu toate imputările anterioare ale lui Sturdza 
împotriva lui: Mîrzescu trecea de mai priceput în cele 
bisericești. 

Dar dacă revocarea măsurilor luate de guvernul 
precedent trebuia făcută cît mai repede, nu se putea 
face fără greutate și fără umilirea Partidului Liberal și a 
Sf. Sinod. Greutatea nu venea de la Sf. Sinod. După 
alcătuirea lui de atunci, Sinodul s-a putut pleca destul 
de ușor cerințelor noului guvern și, cu oarecare 
rezistență a arhiereului Atanasie Craioveanul, cele 12 
voturi, care se găsiseră pentru osîndirea mitropolitului, 
s-au găsit și pentru revocarea osîn- dei, de astă dată 
firește cu adaosul celor doi pretaţi ce se abţinuseră la 
hotărîrea dintii. 

Greutatea venea de la aflarea modalităţii cu care să 
se împace mitropolitul caterisit, fără de a cărui 
împăcare nu se putea împăca nici opinia publică. Cum 
se întîmplă de obicei în împrejurările politice, în care o 
persoană versatilă ajunge să fie cheia unei situaţii, 
mitropolitul Ghenadie era întețit din diferite părți cu 
ofertele de serviciu, de care am vorbit mai sus, și fiindcă 
una din condiţiile aplanării conflictului era demisionarea 
înaltului prelat, după ce va fi fost pentru un moment 
reintegrat în scaunul mitropoliian, chestiunea era: în 
mîna cui să fie dată demisia, de care guvernul să fie 
sigur înainte de a mijloci revocarea osîndei și 
înlăturarea decretului de suspendare (căci decret de 
destituire nu se făcuse). Cîteva zile de nehotărire 
păreau a agrava situaţia; se propun multe pentru 
satisfacerea  condamnatului, acesta însuși este 
nedumerit fa- 231 ţă de numeroasele ispite. în sfîrșit se 
hotărăște să încredințeze lui Lascăr Catargiu actul 
demisiei.! 

Pe cînd ministrul de culte Mîrzescu alcătuiește în 


mod prealabil cu membrii Sinodului noua hotărire, care 
să desființeze pe cea dintii, ministrul-prezident Aurelian, 
neputîndu-se pune în raport parlamentar normal cu 
membrii opoziției agitatoare, fiindcă alegerea lor fusese 
împiedicată prin presiunile guvernamentale, se roagă de 
Lascăr Catargiu să-l primească la sine acasă (duminică 
1 decembrie) pentru a se înţelege asupra condiţiilor 
remiterii actului de demisie, iar ministrul de interne 
Lascăr, în bune relaţii colegiale cu Take Ionescu din 
cariera sa de avocat, îl întrebuințează și pe acesta la 
înlesnirea situaţiei. Astfel se stabilesc oarecare condiţii 
ale împăcării, Lascăr Catargiu remite demisia 
mitropolitului primat Ghenadie în mîinile regelui, către 
care și este adresată, iar pe ziua de miercuri 4 
decembrie sînt îndeplinite numeroasele acte oficiale 
prin care se îndreaptă greșeala comisă: noua hotărire a 
Sf. Sinod care „ridică de deasupra mitropolitului Ungro- 
Vlahiei Ghenadie Petrescu hotărîrea de la 20 mai 1896", 
raportul ministrului de culte, jurnalul Consiliului de 
Miniştri şi decretul regal pentru ridicarea suspendării 
„I.P.S. mitropolit primat D. D. Ghenadie Pe- trescu“, 
demisia acestuia, alt raport, jurnal şi decret pentru 
primirea acestei demisii și gerarea afacerilor eparhiei 
prin „vicarul Sfintei Mitropolii (nu prin nelegalul 
triumvirat introdus de fostul ministru Poni) „pînă la 
alegerea noului mitropolit primat“, un al patrulea și al 
cincilea raport, jumal al consiliului și decret regal 
pentru convocarea Marilor Colegii Electorale pe zilele 
de 5 și de 6 decembrie spre alegerea unui episcop al 
eparhiei Romanului la locul vacant și apoi a 
mitropolitului primat. Propusul și alesul în amîndouă 
cazurile era vrednicul și de toţi respectatul Iosif Gheor- 
ghian, care fusese mitropolit primat, își dăduse demisia 
și acum nu putea fi reales mitropolit decît după 
realegerea sa de episcop, singura față bisericească în 
acele împrejurări care mai putea restabili întrucîtva 
prestigiul Scaunului Mitropolitan al Regatului Român. 


61'Se pare însă că a dat lui Fleva o demisie. Vezi asupra acestei 
încurcături și asupra confuziei cu condiţiile împăcării scrisoarea 
răposatului Vasile Lascăr către Take Ionescu de la 20 aprilie 1900, 
publicată în biografia lui V. Lascăr de M. Theodorian-Carada 
(București, Tipografia profesională, 1913, pp. 135 și urm). 

Duminică 8 decembrie 1896 se și face învestitura 
mitropolitului primat Iosif Gheorghian cu o deosebită 
solemnitate, la care regele invită de astă dată și pe toţi 
foștii miniștri pentru a constata în alocuţiunea ce o 
rostește că „toţi fruntașii ţării se întîlnesc într-un singur 
gînd, într-o singură voinţă, cînd patria are nevoie de 
concursul tuturor fiilor sâi“. 

Atît formarea ministerului Aurelian, cît și aplanarea 
conflictului mitropolitan au fost anume recunoscute și 
aprobate de Dimitrie Sturdza; îndeosebi pe cea din 
urmă a numit-o în ședința Senatului de la 11 decembrie 
1896 „o soluţie bună aclamată de toată ţara", și Sturdza 
era șeful Partidului Naţional-Liberal. însă situaţia aces- 
tui partid, cu toată înlăturarea primejdiei momentane, 
tot încurcată rămînea atît pentru Corpurile Legiuitoare, 
cît și pentru guvern. Pe de o parte parlamentul, prin 
chiar faptul că un eveniment așa de însemnat ca 
restabilirea păcii în Biserică a trebuit să se petreacă în 
afară de el, după înţelegeri oarecum private între 
miniștrii Aurelian și Lascăr cu L. Catargiu și Take 
Ionescu, își pierde însușirea esenţială de a fi adevărată 
reprezentare a ţării (ceea ce se traduce și prin trecerea 
sub tăcere a întregului eveniment în Adresele Corpurilor 
Legiuitoare!); pe de alta și autoritatea noului ministru- 
pre- zident este pusă în joc prin chestiunea care începea 
a se discuta de pe atunci cu aprindere, dacă șef al 
guvernului se cuvine să fie altcineva decît șeful 
partidului. Numai o deplină armonie între Dimitrie 
Sturdza și P. Aurelian ar fi făcut cu putinţă activitatea 
normală a noului cabinet. însă Dimitrie Sturdza era 
dintre acei oameni politici care își închipuie că piere 
ţara dacă nu sînt ei la guvern. 

Animozitatea dintre amicii săi și aceia ai guvernului 
Aurelian devine de notorietate publică. Se zice că Ionel 
Brătianu, inginer din corpul tehnic al căilor ferate, arată 
o fotografie a mesei ministrului de lucrări publice 
Emanoil Porumbaru încărcată cu maldărul de dosare 
nerezolvate de timidul și în toate privirile nepotrivitul 
titular al acestui departament. Se și vorbește de 
ameninţarea unei greve la căile ferate. 

Printr-o asemenea animozitate între liberali, care de- 
abia după vreo patru ani va înceta, se și explică actul lui 


Emil Costinescu în contra lui Dimitrie Sturdza și Gogu 
Cantacuzino, de care am vorbit în nota de la p. 101 a 
vol. IV“ 5, precum și răspunsul acestuia din urmă, că el 
se știe pe sine sărac, pe cînd îl vedea pe Costinescu 
devenit bogat. 

Dar cea mai curioasă din aceste manifestări de 
dușmănie între cele două grupări liberale o va da însuși 
Dimitrie Sturdza într-o adunare electorală ţinută la 
Craiova în octombrie 1898!, unde, dez- minţindu-și 
aprobarea dată în Senat, atacă, spre uimirea tuturor, 
guvernul Aurelian tocmai pentru dezlegarea chestiunii 
mitropolitane. Pe Dimitrie Sturdza îl puteau ușor pune 
în mișcare oamenii sub influenţa cărora stătea (și 
totdeauna a stat sub influența cuiva), îndată ce-i 
prezentau un obiect de ură și obiect de ură îi devenea 
ușor oricine îi sta în drumul spre guvem. Atunci i se 
dezlănţuia pornirea firească printr-o nestăpînită violenţă 
de limbaj. 

Pe vechiul minister conservator al lui Lascăr 
Catargiu de la 1875, în care alături de însuși bătrinul șef 
al partidului figurau Alexandru Lahovari, Gheorghe Gr. 
Cantacuzino și Theodor Rosetti, îl numește cea mai 
coruptă camarilă. însemnatul minister al aceluiași 
Lascăr Catargiu de la 1894, în care figurează iarăși Al. 
Lahovari, împreună cu P. P. Carp, Al. Marghiloman și M. 
Ghermani, îl numește nemernic. în discursul de la 
„Orfeu", in care califică pe unguri de barbari, 
apostrofează pe conservatori prin cuvintele „puterea 
pentru a trăda interesele naţionale, aceasta e treaba 
boierilor; și lucrarea boierilor merge mai departe, căci 
nu am sfirșit cu catalogul trădărilor". lar acum, in 
discursul de la Craiova, zice despre membrii Partidului 
Liberal, care nu i se supuneau întru toate: „Disidenţii 
noștri s-au unit cu conservatorii pentru ca să ridice pe 
Ghenadie în sus, să înfunde legile și morala și biserica 
în jos, și pe spatele călcărilor de legi să se suie în sus ca 
să ia guvernul ţării. Ei nu au ajuns la guvem prin ţară și 
prin partid. Ca să ajungă la putere, au umilit și 


62'Vezi discursul 116, în Discursuri parlamentare, vol. V, p. 172. 

63,„,Priviri asupra dezvoltării politice a României sub domnia lui 
Carol 1“, in Discursuri parlamentare, vol. IV, p. 101. (în lucrarea de 
faţă p. 207 — notaSt.N) 

parlamentul și Sinodul și legile ţării și au viciat 
atmosfera morală a țării românești." Dar firește, precum 
se întîmplă în asemenea cazuri, lungile discursuri ale lui 
Sturdza sînt pline de sfaturi morale, filantropice și nu 
mai departe decît la banchetul ţinut tot în Craiova la 12 
noiembrie 1897 se exprimă astfel: „Ura și pizma sînt 
lucruri rele ca și minciuna în lume. Adevărul și iubirea 
formează baza întregii filozofii a tuturor naţiunilor din 
toate timpurile. Adevărul și iubirea să le ținem strînse în 
inimile noastre, căci ele produc cetățeni valoroși."64 6 
Totuși conflictul între șeful Partidului Național- 
Liberal și ministerul ieșit din sinul aceluiași partid se 
poate considera încă latent la începutul anului 1897, 
întrucît nu se arătase pînă atunci în nici o ședință 
publică a Corpurilor Legiuitoare. Din actele guvernului 
Aurelian de pe vremea acelei aparente armonii nu 
putem trece sub tăcere un anume incident, care de 
altminteri se și dato- rește acţiunii anterioare a lui 
Sturdza. E vorba de neobișnuitul mod de celebrare al 
unei pretinse izbînzi în tratativele cu Turcia pentru 
admiterea unui mitropolit român la Constanlinopol, care 
ar fi consistat în recunoașterea unui călugăr cu numele 
Antim in această înaltă demnitate, recunoaștere care n- 
a existat niciodată din partea Patriarhiei, nici din partea 
sultanului în mod formal și în lipsa căreia obscurul 
călugăr, care nu știa măcar bine românește, a și 
dispărut cu desăvirșire din lumina zilei. Și totuși 
improvizatul ministru de externe Costică Stoicescu, 
susținut printr-un anume discurs de laudă al lui Sturdza 
ca lider al majorităţii, crede de cuviinţă să strige de pe 
banca ministerială „Trăiască sultanul!" și provoacă și 
Senatul să se asocieze la acest strigăt — una din cele 
mai curioase scene care s-a petrecut în parlamentul 
nostru și pe care numai puţina ei seriozitate o scutește 
de a fi prea umilitoare.! Ceea ce însă nu împiedică pe 
Sturdza să impute adversarilor conservatori că și în 
politica externă nu știu decît să facă plecăciuni în 


64'Vezi discursul 120, în Discursuri parlamentare, vol V, p. 334. 

65Vezi broşura Programul Partidului  Naponal-Liberal și 
discursurile președin- telul Consiliului de Miniștri D. A. Sturdza, 
Carol Gobi, București, 1897. n. 118. 

dreapta și în stînga.66 6 

Aparenta armonie între guvem și șeful partidului 
încetează la moartea prințului Dimitrie Ghica, 
prezidentul Senatului, întîmpla- tă în ziua de 15 
februarie 1897, la vîrsta lui de 81 de ani. 

După oarecare șovăire, național-liberalii se hotărăsc 
să aleagă în locul vacant pe însuși șeful partidului. 
Contracandidat ar fi fost  viceprezidentul Petre 
Grădișteanu, unul dintre intimii celor de la guvem, 
precum la Cameră în locul lui Aurelian se alesese amicul 
său politic Dimitrie Gianni. Alegerea se face în Senat la 
20 februarie cu 85 voturi în favoarea lui Sturdza și 15 
buletine albe, iar Sturdza primește noua demnitate 
declarind că este o dovadă de „solidaritatea și unitatea 
Partidului  Naţional-Liberal, căruia aparține atît 
majoritatea Corpurilor Legiuitoare, cît și guvernul". La 
observarea făcută îndată de Petre Grădişteanu, că în 
urma acestei alegeri Aurelian trebuie să cedeze locul lui 
Sturdza, atît Sturdza cît și ministrul de interne Lascăr 
contestă această urmare. însă cuvintele lui Sturdza erau 
una și gîndul trebuie să fi fost alta. Căci nu mai departe 
decît după opt zile își dă demisia din prezidenţia 
Senatului și chiar din Senat, motivînd-o cu virsta sa de 
64 de ani. Firește Senatul i-o respinge (ședința de la 1 
martie 1897), iar Sturdza, după o întrunire a majorităţii, 
în care îmbătrinitul și mult vorbitorul Nicolae Ionescu îl 
provoacă să-și retragă demisia, sărută plingînd pe acest 
Ionescu, revine asupra hotăririi sale și la 5 martie 
prezidează din nou ședința Senatului. Dar încurcătura 
merge mai departe, și fiindcă Aurelian tot nu vrea să 
înțeleagă unde bate Sturdza, se repetă niște manopere 
analoage cu cele descrise mai sus cînd cu eliminarea lui 
Fleva din minister. 

Abia trec patru zile și miniștrii sturdziști Gogu 
Cantacuzino și Costică Stoicescu își dau demisia; 


66 Din publicarea dezbaterilor Senatului in Monitorul oficial de la 
23 noiembrie 1896 s-au șters acele cuvinte ale ministrului de 
externe, dar a rămas discursul lui Sturdza, din care rezultă că au fost 
rostite. D. Sturdza povestește că a mai luat parte la trei ședințe 
memorabile care s-au terminat prin strigătul „Să trăiască sultanul!" 
Dar adaugă d-sa însuși: „pe atunci eram încă vasali ai Porții". Vezi de 
altminteri și discursul 116, în Discursuri parlamentare, vol. V, p. 191. 

67Vezi discursul 117, în Discursuri parlamentare, vol. V, p. 202. 

încercările de a-i face să revină nu izbutesc; la 13 martie 
sînt înlocuiţi ad-interim prin Aurelian și Lascăr, care 
caută să se împace cu Sturdza, arătîndu-se dispuși a 
primi în minister pe lîngă cei doi demisionaţi pe Spiru 
Haret în locul lui Gh. Mîrzescu. Dar toate sînt în zadar, 
și la 26 martie Aurelian, după ce a făcut să se voteze în 
pripă întregul buget, anunţă Camerei demisia 
cabinetului. Dimitrie Sturdza e din nou însărcinat cu 
formarea ministerului, dar trec iarăşi cinci zile în care 
partidul se frămîntă ca să ajungă la o împăcare. însă toţi 
amicii lui Aurelian refuză participarea la guvem și noul 
minister e silit să se înfăţișeze la 31 martie înaintea 
parlamentului fără nici un drapelist în mijlocul său. 

Printr-o asemenea revenire la cîrma ţării regimul lui 
Sturdza a coborit într-un grad necunoscut mai înainte 
demnitatea guvernului și a parlamentului, precum prin 
dezminţirile proprii în chestiunea naţională și în cea 
mitropolitană distrusese în generaţia de astăzi, mai ales 
în tinerime, credinţa în cuvîntul fie cît de solemn al unui 
om politic. 

Prezident al Senatului se alege Eugeniu Stătescu, 
insă numai cu 54 voturi din 93, celelalte fiind pentru 
Petre Grădișteanu. Astfel se urcă cel mai eterogen 
reprezentant al noii generaţii liberale la locul unde 
lumea politică era deprinsă să vadă pe prințul Dimitrie 
Ghica, și această înlocuire face să se simtă și mai tare 
golul 


236 lăsat prin dispariţia unei figuri așa de caracteristice 
din viaţa noastră politică. 

Fiul unui fost domnitor al Ţării Românești, prinţul 
Dimitrie Ghica, „Beizadea Mitică", cum i se zicea de 
obicei, nu uita niciodată această origine a sa. Deprins să 
atragă adeseori atenţia publicului asupra sa și 
închipuindu-și că o atrage totdeauna, Beizadea Mitică 
era, mai întîi de toate, reprezentativ. Născut la 1816, 
înalt la trup, larg de piept, oacheș și rotund la față, cu 
obrajii rumeni, înfățișarea sa fizică, deși cam greoaie, 
era de o vădită eleganţă militară. Adus prin poziţia sa 
socială să prezideze tot felul de instituţii și adunări, cînd 
Eforia spitalelor civile, cînd o societate de asigurare, 
cînd o întrunire publică, cînd mai ales Camera sau 


Senatul (și în această din urmă situaţie și-a petrecut cea 
mai mare parte a vieţii sale politice), Beizadea Mitică se 
credea totdeauna le point de mire al adunărilor și în 
orice caz căuta prilejul să fie remarcat și să se facă 
popular. Cînd prezida la discuţii parlamentare mai 
însemnate, putea deveni incomod, fiindcă întrerupea din 
cînd în cînd pe orator pentru a rosti cuvinte ce le credea 
de spirit, mai ales dacă tribuna damelor era plină. Deși 
de cîteva ori ministru și prezident de consiliu, 
activitatea sa administrativă s-a concentrat mai cu 
deosebire în numeroasele lucrări ale Eforiei spitalelor 
civile, de care se credea obligat să se îngrijească prin 
tradiție de familie, și aici au rămas multe urme ale 
bunelor sale intenţii. Ușor accesibil la lingușiri, precum 
era, în mai toate întreprinderile acestea a fost sub 
influența unor persoane sau puţin competente sau puţin 
scrupuloase, și atît la construirea acelui spital și a Băilor 
Eforiei din București, cît și la exagerarea cheltuielilor și 
organizării azilului „Elena Doamna", aflat la început sub 
administraţia Eforiei, precum și la cele întreprinse în 
Sinaia după dorinţa regelui de a face acolo la munte un 
loc de petrecere și de întremare pentru societatea 
bucureșteană, s-a simţit acest neajuns al caracterului 
său. 

Cu asemenea însușiri Dimitrie Ghica ar fi putut 
rămîne fără însemnătate politică, dacă nu s-ar fi 
deosebit printr-o anume atitudine în toată viaţa sa de la 
1866 încoace. Precum în Divanul Ad-Hoc fusese partizan 
al ideii unui principe străin, așa din momentul sosirii 
principelui Carol de Hohenzollem în mai 1866 a păstrat 
cu religiozitate această credinţă politică. Deosebindu-se 
astfel de mulți din contemporanii săi, care în prima 
treime a domniei 

dinastice, Beizadea Mitică a vroit să fie, a căutat să se 
arate și a și fost într-adevăr cel mai leal și credincios 
supus al noului domnitor. Crezîndu-se prin originea sa 
mai presus de obișnuitele partide, în- trebuinţind 
adeseori cuvintele pompoase „Iara mea“, Beizadea 
Mitică trecea fără multă greutate dintr-un partid în altul 
și a prezidat cu aceeași încredere în sine atît adunări 


conservatoare, cît și adunări liberale. Căci în aceste 
vicisitudini el își păstra pururea ideea sa de căpetenie 
de a fi un sprijin al dinastiei. încă în ultimul timp al 
vieţii, cînd la o întrunire publică - firește liberală - un 
orator (M. Pherekyde), după răul obicei al exuberanţelor 
noastre stilistice, pusese în joc persoana regelui într-un 
mod puţin cuviincios, Beizadea Mitică a părăsit 
prezidenţia și a protestat cu o demnă simplicitate în 
contra acestui abuz (13 februarie 1894). Astfel 
coboriîtorul unui domn pămîntean a îndeplinit în viaţa sa 
publică cea mai înaltă misiune ce i-o îngăduiau însușirile 
sale personale, și „Beizadea Mitică", prin statornica 
urmărire a unei juste concepţii, a putut deveni o figură 
istorică. 


Tot sub regimul liberal. 
Al doilea minister Sturdza 
31 martie 1897-30 martie 1899 


în ministerul său de la 31 martie 1897 Dimitrie 
Sturdza admite pe tînărul Ionel I.C. Brătianu la lucrările 
publice în locul aurelia- nistului Porumbaru, cel cu 
dosarele fotografiate. Astfel este scos fiul mai mare al 
lui Ion Brătianu din corpul tehnic al căilor ferate și 
introdus pentru prima oară în arena politică, sub 
auspiciile lui Dimitrie Sturdza, cu concursul lui Mihail 
Pherekyde, Eugeniu Stătescu și ascunsului în umbră, 
dar cu atît mai influentului Eugeniu Carada, așadar 
sprijinit de la început de puternicele instituţii financiare 
aflate la dispoziţia Partidului Liberal: Creditul Fonciar 
Rural și Banca Naţională. De îndată se și vorbește de 
conducerea viitoare a partidului, și din succesiunea la 
această conducere pare a se face o chestie de 
succesiune în familie. 

Departamentele noului minister sînt ocupate în 
modul următor: 


DIMITRIE A. STURDZA, prezident și externe, 

ANASTASE STOLOJAN, domenii, 

MIHAIL PHEREKYDE, interne, 

G. C. CANTACUZINO (RIFOVEANU), finanţe, 

General BERINDEI, război, 

SPIRU HARET, culte și instrucţie publică, 

ION I. C. BRĂTIANU, lucrări publice, ALEXANDRU 
DJUVARA, justiţie. 


în Cameră noul minister este îndată atacat de Fleva 
ca un „guvern de luptă și de provocare", Vasile Lascăr 
însă, ales vicepre- zident în locul lui Pherekyde, declară 
că membrii fostului cabinet Aurelian reintră în rindul 
partidului „ca soldaţi credincioși", și ministrul Stolojan 


răspunde că „politica guvernului este să înlesnim și să 
realizăm concentrarea tuturor elementelor liberale într- 
un minister tare". 

Corpurile  Legiuitoare se închid la 3 aprilie. 
încercările arătate de Stolojan se fac cu îndoită 
stăruinţă, izbutesc însă tot așa de puţin ca mai-nainte, și 
la 10 Mai 1897 apare cel dintii număr al ziarului 
disident Drapelul, care arată între membrii fondatori pe 
Aurelian, Vasile Lascăr, G. Mirzescu, Ștefan Şendre, 
Emanoil M.  Porumbaru, Dimitrie Gianni, Emil 
Costinescu, Petre Grădișteanu, general G. Anghelescu, 
Barbu Delavrancea, Vasile Missir, Alexandru Băicoianu, 
doctor G. Stoicescu, C. Cotescu-Comăneanu, Nicolae 
Xenopol, V. A. Urechia, C. Dimitrescu-lași etc. După nu- 
mele ziarului toată gruparea a rămas poreclită a 
„drapeliștilor". 

Dar pe cînd liberalii fac încercările lor de a readuce 
unitatea în partid, și conservatorii, mai ales faţă de 
revenirea lui Sturdza la guvem, caută să înlăture 
disidența manifestată prin continuarea Clubului 
constituțional sub șefia lui Petre Carp chiar după parti- 
ciparea acestuia la ministerul Lascăr Catargiu de la 
1891-1895. în ziua de 20 martie generalul Iacob 
Lahovari, sosit pentru puține zile de la Paris ca să asiste 
la inmormintarea fratelui său Alexandru, vine la autorul 
acestei scrieri, în lipsa lui Carp, și, zicîndu-se autorizat 
de Lascăr Catargiu, Ion Lahovari, Take Ionescu și N. 
Filipescu, propune unificarea partidului, fuziunea celor 
două cluburi, un nou comitet sub șefia lui Lascăr 
Catargiu, dar cu asigurarea succesiunii la șefie în 
persoana lui Petre Carp. Acesta, sosind de la Țibănești, 
refuză propunerea. 

însă pe la sfîrșitul lui aprilie 1897 aceste griji ale 
guvernului și ale celorlalți oameni politici trec pe al 
doilea plan: toată lumea e preocupată de boala 
moștenitorului tronului, principele Ferdinand. Tifosul, 
de care fusese infectat, părea la început să-și urmeze 
cursul normal, cînd deodată se ivesc simptome așa de 
neliniștitoare, încît în noaptea de 15 spre 16 mai se 
răspîndește în capitală vorba că bolnavul e pe moarte. 
Toată lumea aleargă la Cotroceni după informaţii, 
pretutindeni în ţară se deșteaptă îngrijorări. Dimitrie 


Sturdza, care de la scena din Cameră cînd cu 
împușcarea ușierului la 15 martie 1888! nu mai vorbise 
cu cumnatul său Petre Carp, roagă pe amicii acestuia 
să-l cheme la București; Carp vine, și in tinda palatului 
de la Cotroceni cei doi oameni de stat se împacă. De la 
17 mai înainte starea principelui Ferdinand începe a se 
îmbunătăţi, dar convalescenţa merge foarte încet și are 
multe intermitențe. Doctorul Leyden, chemat de la 
Berlin pe lîngă doc- 


'Vezi „Priviri asupra dezvoltării politice a României sub domnia 
lui Carol I“, în Discursuri parlamentare, vol. III, p. 79. (în lucrarea de 
faţă p. 155 — nota St. N.) 


240 torii din ţară Buicliu, C. Cantacuzino și Kremnitz, e 
silit să amine mereu întoarcerea sa înapoi, de-abia la 8 
iunie părăsește ţara; după vreo trei săptămîni bolnavul 
poate fi transportat în „Foișorul" său de la Sinaia, dar 
numai pe la începutul lui august se poate scula din pat. 
Un fapt de mare însemnătate trebuie scos la iveală 
cu acest prilej. Nu e nimic mai greu decît a constata ce 
se petrece în sufletul unui popor, nu al orășenilor 
cititori și scriitori de gazete, nu al celor ce prin cluburi 
și alte locuri de întrunire vîntură părerile la ordinea zilei 
și cred că reprezintă cugetul ţării, ci al marii mulțimi a 
oamenilor așa-zis inculţi, care niciodată sau de-abia o 
dată în viaţă au prilejul de a-și arăta gîndul și simţirea 
asupra a ceea ce este înaltul interes al patriei. Mai toate 
discuțiile din parlament, mai toate articolele de ziare cu 
violenţa lor obișnuită, mai toate vorbele de la întrunirile 
publice sînt fără însemnătate pentru cugetarea reală a 
poporului, precum și cele mai multe legi nu dau nici un 
rezultat pentru mersul efectiv al unei țări. Dar din cînd 
în cînd, ca un fulger, străbate o rază de lumină în 
întunericul care învăluie sufletul poporului, și din adînca 
tăcere de pînă atunci se aude deodată glasul celor 
tăcuţi. Cine ar fi crezut la noi ca năzuinţa patriotică a 
fruntașilor de la Divanurile Ad-Hoc în favoarea unei 
dinastii ereditare dintr-o casă suverană a Europei și 
îndeletnicirea regelui Carol pentru realizarea acestei 
năzuinţe să Ti pătruns în popor și să Fi rămas instinctiv 
simţite de el ca un element de siguranță pentru 
România? Și totuși în momentele în care s-a aflat 


primejduirea vieţii moștenitorului Tronului, care pînă 
atunci părea că trece neobservat în ochii mulţimii, s-a 
arătat atîta grijă, atîta înduioșare în toate păturile 
sociale, atîta simpatie sinceră cu nes- fîrșite propuneri 
de leacuri și cu nenumărate rugăciuni, incit deodată 
poporul român, cel cu aparenţa de nepăsare, s-a dovedit 
pătruns de un adine simțămînt omenesc și patriotic. 

Ministerul, scăpat de această grijă, poate întrebuința 
vacanţa parlamentară pentru pregătirea legilor ce au să 
fie supuse Camerei la toamnă. Dar, deși lucrind sub 
prezidența unuia din cei mai harnici oameni ai ţării, 
puţini miniștri liberali pot produce ceva mai de seamă. 
Ce e drept, și hărnicia lui Sturdza era de regulă între- 
buinţată la lucrurile mici, la date statistice, la culegere 
și publicare de documente și la alte asemene amănunte. 
Lui i se poate aplica vorba citată într-o scrisoare a 
lordului Chesterfield despre papa 

Alexandru al VIl-lea Chigi: maximus in minimis et 
minimus in maximis. Lipsa caracteristică de oameni 
competenţi în Partidul Liberal, în afară de afacerile de 
bănci și de credit, se simte și de astă dată. De la M. 
Pherekyde la interne, de la Gogu Cantacuzino la finanţe, 
de la Al. Djuvara la justiţie (de altminteri înlocuit în 
ianuarie 1898 cu Pallade) și de la I.I.C. Brătianu la 
lucrările publice nici nu se aștepta cineva la vreo 
inițiativă; iar încercarea lui Stolojan cu naftalina pentru 
stîrpirea filoxerei a rămas de pomină. Numai generalul 
Anton Berindei și Spiru Haret se pun serios pe lucru, cel 
dintîi la o reformă a organizării armatei, care însă pro- 
voacă penibile manifestări în contra evreilor, celălalt la 
alcătuirea Legii pentru învățămîntul secundar și 
superior. 

în ceea ce privește însă pe Sturdza, fatalitatea, care 
îl aduce din nou în capul Ministerului de Externe, îl 
urmărește și în decursul acestei a doua guvernări. 
Regele Carol, pentru a înapoia vizita împăratului Franz 
Joseph I, se oprește cu regina în septembrie 1897 la 
Budapesta, unde împăratul se afla pentru sesiunea Dele- 
gaţiilor.  Suveranii noştri sînt primiţi cu mare 


solemnitate; dar pe cînd cu cîteva zile mai înainte 
fusese primit la Budapesta și împăratul Germaniei, 
însoţit de ministrul său de externe, precum și împăratul 
Franz Joseph I avea pe lîngă sine pe contele Goluchow- 
ski, Sturdza nu putuse însoţi pe regele Carol în capitala 
Ungariei din motive lesne de priceput și regele nostru 
nu avea lîngă sine decît pe ministrul său de la Viena 
Emil Ghica. 

Printre decoraţiile convenite cu acest prilej între cele 
două guverne, ministrul-prezident ungur baronul Bănffy 
strecoară în ultimul moment și una pentru Jeszenszky, 
fostul procuror de la Cluj, care la pertractarea odiosului 
proces în contra Memorandumului insultase pe românii 
transilvăneni și acum, fiind înaintat în administraţia 
centrală din Budapesta, trecea de cel mai aprig dușman 
al lor. 

Marea decorație smulsă regelui prin surprindere la o 
reprezentaţie de gală în teatru (regele probabil nici nu- 
și mai amintea cine e acel Jeszenszky) deșteaptă la noi 
în ţară și printre românii din Austro-Ungaria atîta 
indignare, încît însuși contele Goluchowski se vede 
îndemnat să ceară scuze guvernului român pentru 
distincţia la care a participat fără cunoștință de cauză 
(raportul confidenţial al legaţiei noastre din Viena nr. 
1135 din 5/17 noiembrie 1897). Dar totuși Sturdza, ca 
ministru de externe, contrasemnează la 12 


242 octombrie 1897, în ajunul aniversării scuzelor de la 
Iași, decretul prin care se conferă lui Jeszenszky placa 
de Mare ofiţer al Coroanei. Ce raporturi trebuie să fi 
existat între ministrul-prezident român și ministrul- 
prezident ungur pentru ca baronul Bănffy să fi îndrăznit 
a strecura cererea unei decoraţii pentru Jeszenszky, iar 
Dimitrie Sturdza să nu fi îndrăznit a-i reţine cel puţin 
decretul formal! 

Se înţelege că și acest incident nu contribuie să 
îmblînzească relaţiile cu disidenţa din Partidul Naţional- 
Liberal, și cînd la 15 noiembrie 1897 se deschide a treia 
sesiune a legislaturii liberale, numeroase incidente 
supărătoare caracterizează starea precară creată țării și 
partidului prin situaţia îndoioasă a lui Dimitrie Sturdza. 

Dar înainte de expunerea lor se cuvine să amintim că 


regele și regina (fără principele de Coroană, a cărui 
convalescență nu îngăduia încă o asemenea oboseală) 
se duc la Iaşi pentru inaugurarea noului edificiu al 
Universităţii la 21 octombrie 1897. Suveranii noștri sînt 
primiţi cu entuziasm. 

La sfeștania slujită de mitropolitul Moldovei asistă și 
guvernatorul Basarabiei trimis de împăratul Rusiei ca să 
salute pe regele Carol. Această prezenţă în acel loc și cu 
acel prilej a trebuit să deștepte în toţi cunoscătorii 
istoriei noastre contemporane o amintire din cele mai 
caracteristice. Cu vreo 50 de ani în urmă, tot la Iași și 
tot la ceea ce s-ar putea numi pentru acele vremuri o 
universitate, adică la Academia Mihăileană, ține Mihail 
Kogălniceanu, de curînd sosit de la studii din Berlin, în 
ziua de 24 noiembrie 1843 întîia sa lecţie asupra istoriei 
naţionale. Dar această lecție dinţii a fost și lecţia din 
urmă, căci după stăruința sau de teama consulului rus, 
speriat de ideea unei istorii naţionale române, Mi- 
halache Sturdza-Vodă a oprit continuarea cursului. Și 
acum, la 1897, Iașii văd pe trimisul aceleiași Rusii 
asistînd oficial la inaugurarea noului edificiu al 
Universităţii din România liberă, universitate chemată 
mai ales să cultive studiul limbii și istoriei naţionale, și 
și-au dat cu mîndrie seama de progresul ce l-a făcut 
Statul Român de la Mihalache Sturdza-Vodă pînă la 
regele Carol I. 

Ce deosebire între acel moment înălțător și cele ce 
se petrec în partidul de la guvem îndată după 
deschiderea Corpurilor Legiuitoare la 15 noiembrie 
1897! Prezident al Camerei se alege to Dimitrie Gianni, 
insă nu mai e același Gianni, care fusese ales îr rîndul 
trecut ca un amic al lui Aurelian, ci acum este ales 
fiindcă 


243 părăsise Drapelul și devenise guvernamental; 
viceprezidenţi se aleg drapeliștii Vasile Lascăr și Ștefan 
Șendre pe lingă C. Nacu și C. I. Stoicescu, ca dovadă a 
dorinței de unitate în partid; însă unitatea nu se 
restabilește, și ceva mai tîrziu, asupra unui incident de 
regulament, cei doi drapeliști își dau demisia (28 
februarie 1898) și in locul lor se aleg B. lepurescu și C. 
Dimitrescu-lași, care și acesta părăsise disidenţa și 


trecuse în tabăra guvernamentală. 

La Senat se realege prezident Eugeniu Stătescu, insă 
refuză pe motivul sănătăţii sale zdruncinate și declară 
„ferma hotărire de a se retrage in viaţa privată**, ceea 
ce nu-l împiedică să devină iarăși prezident al Senatului 
după patru ani și chiar ministru al justiţiei în al treilea 
cabinet Sturdza. în locul lui ajunge Nicu Gane la pre- 
zidenţă, iar viceprezidenţi se aleg iarăși, pe lîngă Al. 
Nicolaide și P. Orbescu, drapeliștii P. Grădișteanu și V. 
A. Urechia; dar și aceștia — după exemplul celor 
întâmplate la Cameră — își dau mai tîrziu demisia și în 
locul lor sînt aleși generalul C. Budișteanu și N. 
Crătunescu (2 martie 1898). Mai curios însă decît 
aceste  tribulaţii prezidenţiale este incidentul cu 
alegerea Comisiei pentru adresa de răspuns la Mesajul 
tronului. Alegerea se face în ședința de la 20 noiembrie 
1897 și din urnă ies C. Nacu, Emil Costinescu, C. F. 
Robescu, Toma Stelian, M. Corbescu. C. Cociaș și G. D. 
Pallade; însă votanti fuseseră 113, biletele cu numele de 
mai sus erau numai în număr de 56, pe cînd 57 bilete, 
adică majoritatea, erau albe. Atunci Sturdza cere ca 
„asupra acestui punct să se facă lumină**, și B. 
lepurescu propune o moţiune de încredere, care în- 
trunește 97 de voturi, iar 27 de drapeliști votează 
contra. Cei șapte aleși în Comisia adresei își dau totuși 
demisia; însă ea este respinsă de Cameră, afară de a lui 
Costinescu, care e primită. O situaţie mai încurcată 
pentru un guvern constituţional nici nu se putea 
închipui și acest incident, pe lîngă cele multe de mai 
înainte, dovedește decadenţa în care ajunsese Partidul 
Naţional-Liberal sub noua șefie. Așa se și explică faptul, 
pînă atunci nepomenit în dezvoltarea noastră politică de 
la 1866 încoace, că Partidul Conservator începe a 
deveni popular și ajunge în opinia publică a ţine 
cumpănă Partidului Liberal, ba uneori a-1 și întrece. 

Același semn de decadenţă se ivește și în cele ce se 
petrec cu prilejul unei dispoziţii la evrei in proiectul de 
lege al ministrului de război. Evreii pămînteni nefiind 
consideraţi cetățeni români dacă n-au  dobîndit 
naturalizarea, generalul Berindei vrea să-i exclu- 244 dă 
și de la serviciu militar al ţării. însă contra acestei 


măsuri se ridică atît Epoca lui N. Filipescu, cît și tinerii 
evrei pămiînteni; aceștia din urmă doresc ca prin 
supunerea lor la serviciul militar să-și cîștige dreptul la 
încetăţenire. Astfel se introduce un nou ferment de 
tulburare în situaţia deja prea tulbure a regimului 
liberal. Duminică 16 noiembrie 1897 evreii ţin o 
întrunire publică la „Dacia" pentru a protesta contra 
proiectului Berindei, la întrunire vin însă și cîţiva 
studenţi români, care vor să vorbească; se face scandal, 
se întîmplă bătăi, studenţii români trec în procesiune 
prin străzi cîntînd Deșteaptă-te, române!, și cînd ziarul 
socialist Lumea nouă descrie cele petrecute la „Dacia" 
într-un mod care nu convine studenţilor agitatori, 
aceștia se întrunesc în localul asociaţiei lor generale și 
anunţă o altă întrunire publică la „Dacia" pe ziua de 
duminică 23 noiembrie, pentru care primesc și 
adeziunea unor studenţi din lași. La sfîrșitul acestei 
întruniri se produc spargeri de ferestre la cîteva prăvălii 
evreiești și încercări de atacuri în contra tipografiei 
socialiste. Scandalul pe străzi ţine două ore întregi fără 
nici o intervenite a poliţiei. Prefect era Caton Lecca, el 
însuși antisemit, acela care în Camera liberală de la 
1887 se purtase așa de necuviincios cu Ion Brătianu!, 
dar acum se împăcase pentru funcţia de prefect cu 
regimul liberal. Vasile Morţun, pe atunci in fruntea 
socialiștilor, spre a apăra tipografia Lumea nouă in 
contra  năvălirii studențești, cere  intervenirea 
ministrului de interne. Pherekyde telefonează poliției în 
acest sens. Modul cum poliția oprește îndată agresiunea 
studenţească, arătat de Morţun in ședința Camerei de la 
25 noiembrie, dovedește conivența poliţiei la cele 
intîmplate și este un exemplu mai mult pentru injosirea 
unei părţi a tinerimii universitare, introdusă in statele 
de soldă ale poliţiei - tristă urmare și aceasta a situaţiei 
ce și-o crease Dimitrie Sturdza.68 6 


68',„Priviri asupra dezvoltării politice a României sub domnia lui 
Carol I“, in Discursuri parlamentare, vol. III, p. 69. (în lucrarea de 
faţă p. 150 — nota St. N.) 

69Prin amestecul studenţilor plătiţi de poliţie in mișcările 
colegilor lor universitari prefectul voia să împiedice manifestările 
ostile in contra lui Sturdza ale celor ce mai înainte fuseseră excitaţi 
de el însuși in chestiunea naţională. 


Iar cînd in ședința Senatului din aceeași zi de 25 
noiembrie P. P. Carp interpelează guvernul asupra 
proiectului generalului Berindei și a devastărilor de 
duminică, ministrul de interne M. Pherekyde tratează 
proiectul generalului de „ficțiune" fiindcă n-ar fi trecut 
prin Consiliul de Miniștri. Un asemenea răspuns dat de 
un ministru în privinţa proiectului de lege al unui coleg 
al său, care proiect fusese încă și anunţat prin Mesajul 
regal, e singur de ajuns pentru a caracteriza starea 
guvernului și a Partidului Liberal din acel timp. 

O lege importantă însă, lucrată cu silință și cu bune 
intenţii, se votează și se promulgă în decursul acestei 
sesiuni: este Legea învățămîntului secundar și superior, 
alcătuită de ministrul Spini Haret în colaborare cu C. 
Dimitrescu-lași, profesor de filozofie la Universitatea 
din București. Conservatorii sînt destul de nepărtinitori 
pentru a vota legea și a recunoaște meritele ministrului 
liberal cu atît mai mult, cu cît pe atunci Spini Haret era 
considerat numai ca omul școlii și nu începuse încă 
agitările cu care a tulburat mai pe urmă minţile 
învăţătorilor sătești. Critica ce se putea face și s-a făcut 
într-adevăr! în contra unor dispoziţii ale legii privea mai 
ales prea marea centralizare și supunere a 
învățămîntului sub arbitrul ministrului, pe cînd 
adevăratul liberalism are pretutindeni tendința de a 
încuraja activitatea proprie a oamenilor și de a o 
emancipa din ce în ce mai mult de sub jugul guvernului. 
De abia Vasile Lascăr mai susține în această privinţă 
principiile liberale, și într-un discurs al său” 7! se ridică 
foarte energic în contra prea marelui amestec 
ministerial în școlile private după legea lui Haret. „Art. 


Vezi și nota de la pagina 98 a vol. IV din Discursuri 
parlamentare. (în lucrarea de faţă p. 206 — nota St. N.) In urma 
celor arătate mai sus rectorul Universităţii (autorul scrierii de faţă) 
iși dă demisia, motivind-o anume pe acea conivenţă constatată intre 
poliţie și studenţii agitatori. 

70 Vezi discursul 118, în Discursuri parlamentare, vol. V, p. 240- 
284. 
71Vezi Vasile Lascăr, Discursuri politice, p. 384. 

23 din Constituţie, observă Vasile Lascăr, zice lămurit: 
învățămîntul este liber; și art. 2 din proiectul guvernului 
zice că nimeni nu poate înfiinţa o școală fără 
permisiunea guvernului. Ce libertate este aceasta?... Ce, 
voiţi ca asemenea școli să nu se poată înfiinţa din cauză 
că vederile întemeietorilor nu se vor potrivi cu 
calapodul strimt al miniștrilor?" Dar de la colaboratorii 
de atunci ai lui Sturdza nici nu era de așteptat vreo 
pricepere a esenței liberalismului. 

Pe lîngă această critică se cuvine să adăugăm, într- 
un rezumat al istoriei noastre politice, că legea lui 
Haret, prin modul aplicării ei atît din partea 
administraţiei centrale, cît și a profesorilor, a fost 
departe de a da roadele așteptate. Accesul la 
Universitate nu numai pentru studenţi, dar mai ales 
pentru profesori s-a arătat prea înlesnit și a coborit 
nivelul și prestigiul înaltului institut de cultură - un 
exemplu mai mult pentru vechea experienţă că nu legile 
pot aduce progresul, ci oamenii care le aplică. Cel dintii 
rector al Universităţii din București, ales după legea cea 
nouă, a fost și cea dintii dovadă pentru acest adevăr.! 

în timpul vacanței parlamentare din vara anului 1898 
regele Carol, însoţit de principele Ferdinand, face o 
vizită împăratului Nicolae al Il-lea al Rusiei la 
Petersburg (17 și 18 iulie), unde firește are o primire 
potrivită cu autoritatea sa personală și cu situaţia 
României. De observat rămine numai că de astă dată 
regele a luat cu sine și pe ministrul său de externe 
Dimitrie Sturdza. Dacă în anul trecut absenţa lui 
Sturdza de la Budapesta cu prilejul vizitei regelui Carol 
fusese interpretată în contra sa ca o urmare a atitudinii 
sale contrazicătoare în chestiunea naţională, acum pre- 
zenţa sa la Petersburg este iarăși interpretată în contra 
sa și tot ca o atitudine contrazicătoare. Căci Sturdza 
publicase o anume broșură în privința relaţiilor 
României cu Rusia, în care ataca Imperiul de la Nord cu 
obișnuita sa asprime de stil, și acum mergea la 
Petersburg cu aparenţa de a face scuze pentru 


manifestarea literară a părerilor sale din trecut.72 7% 

La sfirșitul lui septembrie ministrul de finanţe 
Cantacuzino- F”ifoveanu este silit de starea sănătăţii 
sale să demisioneze și la 9 decembrie al aceluiași an 
1898 încetează din viață. Dacă ne reamintim trecutul 
politic al acestui membru influent al Partidului Național- 
Liberal, de la necuviincioasa scrisoare deschisă către 
rege publicată în Voința națională și de la încăpăţinarea 
sa de a mai susţine prin broșuri bunătatea agiului, după 
ce lumea întreagă înţelesese primejdia etalonului de 
argint, pînă la administrarea sa financiară cu indoioasa 
conversiune și cu exagerata și nelegala emitere a 
bonurilor de tezaur, dezastruos sporite de urmașul său 
C. D. Pallade, ajungem cu toată nepărtinirea la 
rezultatul că reputaţia sa printre liberali a fost 
uzurpată. De Dimitrie Sturdza îl va fi apropiat spiritul 
său de sectar, la ceilalţi liberali își va fi ciștigat vază 
prin onestitatea și dezinteresarea sa în materie de bani. 
însă nu ne pare a fi spre onoarea unui partid politic, 
dacă numai virtutea negativă de a nu abuza de o situaţie 
publică spre propria îmbogăţire devine un titlu suficient 
pentru celebritate. 

înlocuirea răposatului G. C. Cantacuzino la 
Ministerul de Finanţe cu G. D. Pallade, pe care o face 
Sturdza acum, surprinde și mai mult lumea politică, 
care rămăsese nedumerită încă de la prima intrare a 
acestui ministru în cabinetul de la 4 octombrie 1895. G. 
D. Pallade, la început ajutor de avocatură pe lîngă P. 
Grădiștea- nu, apoi mult timp adversar înverșunat al lui 
Ion Brătianu, iar în vremea din urmă alipit de Dimitrie 
Sturdza prin cele mai învăpăiate discursuri în contra 
conservatorilor, era așa de lipsit de orice pregătire 
pentru greaua sarcină a unui ministru de finanţe în vre- 
murile de atunci, încît numirea sa denotă crescînda 


72 Vezi discursul 120, în Discursuri parlamentare, vol. V, p. 334. 

73Broșura e intitulată Furopa, Rusia fi România. Studiu etnic fi 
politic de Dim. A. Sturdza (București, I. V. Socec 1890). Acolo se zice 
între altele: „învinsă de turci la 1711 cînd Petru cel Mare fu silit a 
subscrie tratatul rușinos de la Prut, Rusia a devenit cu încetul un 
pericol serios pentru Europa“ (p. 11) etc., etc. 

înstrăinare a lui Sturdza de puţinii oameni de valoare 
care mai rămăseseră în Partidul Liberal. încercările 
reînnoite în decursul lunii septembrie 1898, prin 
mijlocirea lui Eugeniu Stătescu, de a ajunge la o împă- 
care cu drapeliștii rămîn tot așa de zadarnice. Vasile 
Lascăr, Emil Costinescu și ceilalți pun ca primă condiţie 
pentru unificarea partidului retragerea lui Dimitrie 
Sturdza din capul guvernului. Ceea ce pricinuiește mai 
marea îndiîrjire a drapeliștilor în acel moment este o 
nouă îngreunate a situaţiei lui Sturdza în chestiunea 
naţională, păcatul originar al venirii sale la guvern, pe 
care nu-l va putea expira decît prin cădere. 

La sfirșitul sesiunii trecute, după o interpelare a lui 
Take Ionescu dezvoltată la Cameră în ziua de 28 aprilie 
1898 se deșteptase din nou luarea-aminte asupra 
relaţiilor lui Sturdza cu guvernul ungar. Era vorba în 
acea interpelare de ameninţarea adresată mitropolitului 
Miron din Sibiu de ministrul cultelor din cabinetul 
baronului Bănffy, Wlassici, în contra școlilor române din 
Brașov, fiindcă acestea „după probele documentate 
procurate de către guvernul regesc au primit pe ascuns 
subvenție anuală", așa era zis în adresa acelui ministru 
de la 18 aprilie 1898. Take Ionescu mai afirma că și cu 
cîteva zile înainte mitropolitul ar fi primit o altă adresă, 
în care se zicea că „Biserica Sf. Nicolae și prin urmare 
liceul din Brașov primește ajutoare din România, ba nu 
numai că primește, dar că le cere cu insistenţă, și 
aceasta plihtisește unele guverne (adică guvernul lui 
Sturdza) care nu vor să dea". în dezvoltarea interpelării 
Take Ionescu cernite eroarea de a atribui această 


248 mai veche adresă însuși ministrului Wlassici, pe 
cînd ea pare a fi fost semnată nu de un membru al 
guvernului, ci numai de un funcţionar al ministerului, 
ceea ce însă este cam același lucru. Și mai comite 
eroarea de a interpreta greșit cuvintele din adresa de la 
18 aprilie „după probele documentate procurate de 
către guvernul regesc", crezînd că guvernul regesc ar fi 
Guvernul României, că adică acesta i-ar fi procurat 
probele, pe cînd evident guvernul regesc din adresă 
însemnează guvernul ungar, care și-a procurat probele, 
fără a spune de unde. Dar in fapt greșitele interpretări 


ale lui Take Ionescu nu înlătură întru nimic dreptatea 
atacului său, căci în această privinţă și după rectificarea 
stabilită mai sus greutatea ce apasă politica lui Sturdza 
rămîne aproape aceeași. Numai că în asemenea cazuri 
micile erori devin o armă primejdioasă în contra celui ce 
le-a comis, și așa Sturdza cu partizanii săi se agaţă de 
ele pentru a acuza pe Take Ionescu nu de o falsă 
interpretare, ci de un fals în acte publice. Iar spre a da o 
aparenţă acestei acuzări, Sturdza nu se sfiește să ceară 
intervenţia ministrului plenipotenţiar al Austro-Ungariei 
la București (nota lui Sturdza către baronul Aehrenthal 
din 10/22 iulie 1898, nr. 15219), care în adevăr îi 
certifică oficial că în citata adresă a lui Wlassici de la 18 
aprilie „guvernul regal" însemnează guvernul regal 
ungar și nu român, și că în ceea ce privește cealaltă 
adresă, nici un document de acest fel nu a fost învestit 
cu semnătura lui Wlassici sau a unui alt membru al 
guvernului ungar (adresa baronului Aehrenthal către 
Sturdza din 7/19 septembrie 1898, nr. 96), dar nu zice 
că nu a existat poate învestită cu iscălitura oficială a 
vreunui alt funcţionar. Este nepilduit ca un ministru al 
ţării într-o luptă parlamentară internă, în care este 
acuzat de conivenţă cu un guvem străin, să invoce 
ajutorul acestui guvem străin în contra unui membru al 
parlamentului român. 

Procedarea e cu atît mai stranie, cu cît în fapt, 
recunoscînd cele două erori de interpretare explicate 
mai sus, acuzarea formulată de Take Ionescu, cum am 
zis, rămîne întemeiată în partea ei esenţială. Modul de 
apărare al lui Sturdza și al organelor sale caută să 
producă confuzie între două lucruri deosebite: între 
subvenţia care se dă ostensibil Bisericii Sf. Nicolae și 
școlilor române din Brașov, oficial trecută în bugetul 
statului și provenită din anumitele legi, și între 
ajutoarele bănești pe care unii miniștri, îndeosebi Take 
Ionescu, le mai dădeau pe sub mină pentru alte scopuri 
din Transilvania. Și acest al doilea fapt l-a adus Sturdza 
la cunoștința 


249 ungurilor citind în discursul său de la „Orfeu“ din 
25 sept. 1894* numerele mandatelor discreţionare, cu 
care s-au plătit asemenea sume nemărturisite. 
Enormitatea unei asemenea denunţări nu se înlătură 
nici cu invocarea declarării anterioare a contelui 


Kalnoky făcută în Delegaţia ungară de la 7/19 
septembrie 1894, că știe despre subventiile distribuite 
școlilor și bisericilor transilvănene din fondul bugetar al 
României, fiindcă aceste subvenţii, sînt una și sumele 
discreționare date de Take Ionescu și denunţate de 
Sturdza la „Orfeu“ sînt alta. 

Autorul scrierii de faţă a dezaprobat totdeauna acest 
fel de amestec al oamenilor noștri politici în chestiunea 
transilvană, și la pagina 89 a vol. IV se arată și motivele 
dezaprobării.”1 75 Dar ca însuși Dimitrie Sturdza, care 
era cel mai amestecat în tribulaţiile transilvănene, să 
întrebuințeze menţionatele denunţări și defăimări în 
contra unui ministru al ţării, aceasta nu se va putea 
niciodată justifica pentru cei ce cunosc exact cele 
întîmplate. 

Dacă s-ar fi mărginit lucrurile numai aici, partizanii 
lui Sturdza ar fi putut continua mai departe cu 
denaturarea faptelor, și situația ministrului-prezident s- 
ar fi putut cel puţin susţine în starea precară de mai 
înainte. Dar urmările neapărate ale modului cum s-a 
urcat Sturdza la guvem nu se mai pot opri. Agravarea 
vine de astă dată de la chestia școlilor române din 
Brașov. Faţă de relaţiile sale îndoioase cu guvernul din 
Budapesta, Sturdza nu mai îndrăznește să plătească 
Bisericii Sf. Nicolae și școlilor din Brașov acea 
subvenție legală, pe care de la început o plătiseră toate 
ministerele, chiar și slabul minister Aurelian; pe de altă 
parte guvernul ungar pus în cunoștință de acest refuz al 
lui Sturdza (la care face aluzie citata adresă către 
mitropolitul din Sibiu cu „plih- tiseala" cererilor de bani) 
apasă asupra acelor școli și, folosindu-se de strimtoarea 
lor financiară, decretează sporirea tuturor lefurilor 
profesorale, oferă subvenţii ungurești în schimbul unui 
mai mare amestec al statului maghiar în planul lor de 
învățămînt și ameninţă cu închiderea școlilor în caz de 


74'Vezi „Priviri asupra dezvoltării politice a României sub domnia 
lui Carol I, în Discursuri parlamentare, vol. IV, p. 94. (în lucrarea de 
faţă p. 203 — nota St. N.) 

751Idem, p. 89. (în lucrarea de faţă, pp. 199-208 — nota St. N.) 

neconformare. în zadar comitetul parohial al Bisericii 
Sf. Nicolae din Brașov, prin care se plătea și subvenţia 
școlilor, stăruie de nenumărate ori pe lîngă Sturdza 
pentru executarea acelei obligaţii legale, a cărei sumă 
anuală de 38 500 lei devenise acum o chestiune de 
existență pentru acele școli: Sturdza refuză cu îndiîrjire 
sub cuvînt că trebuie mai întîi să lămurească chestiunea 
cu guvernul ungar. Atunci comitetul parohial, cu auto- 
rizarea consistoriului mitropolitan din Sibiu și după 
consfătuirile ţinute de reprezentantul lor Vlaicu acasă la 
autorul acestei scrieri în seara de 15 octombrie cu Emil 
Costinescu și la 16 octombrie cu Take Ionescu, C. 
Dissescu și Vasile Lascăr, hotărăște intentarea unei 
acțiuni înaintea Tribunalului Ilfov în contra statului 
român pentru plata subvenţiei obligatorii, iar cu 
susținerea procesului sînt însărcinaţi, pe lîngă autorul 
scrierii de față, V. Lascăr și C. Dissescu, care subscriu 
petiția introductivă prezentată Tribunalului Ilfov la 26 
octombrie 1898. Pe de o parte introducerea procesului 
prin cei trei procuratori luaţi din diferite grupări 
politice voia să dovedească că aici nu era o chestiune de 
partid, ci de interes general; pe de alta autorul scrierii 
de faţă a căutat să înlăture confuzia produsă prin 
șovăirea lui Sturdza și să legitimeze plata acelei 
subvenţii ca o obligaţie, pe care nici regatul maghiar să 
nu o poată contesta. Pentru acest scop a dezvoltat în 
Senat interpelarea cuprinsă mai jos în discursul 119! și 
a avut în ziua de 16 noiembrie la Petre Carp o întîlnire 
cu baronul Aehrenthal, căruia i-a explicat originea 
juridică a subvenţiei și a propus totodată ca cea mai 
nimerită măsură, pentru a evita orice greutăţi 
ulterioare, plata din partea statului român a unui 
capital, al cărui venit să fie egal cu anuitatea de pînă 
acum. Baronul Aehrenthal a înțeles dreptatea acestui 
mod de a vedea și după cîteva zile, la 29 noiembrie, 
venind la Carp să-și ia ziua bună (pleca prin Viena la 
Petersburg, unde fusese numit ambasador), a repetat lui 
Carp că procesul intentat de noi este cea mai cuminte 
soluție a chestiunii pendinte, că așa a și spus-o regelui 
în audiența de concediu și că tot așa o va explica la 


Pesta și la Viena. 

Pentru a termina cu acest episod din epoca 
ministerială a lui Sturdza, anticipăm cronologicește 
rezultatul final. După cîteva a- mînări convenite înaintea 
tribunalului de amindouă părțile și după căderea lui 
Sturdza de la guvem, procesul s-a închis printr-o tran- 
zacţie admisă și de ministerul din Budapesta prin care 
statul român a dat o dată pentru totdeauna Bisericii Sf. 
Nicolae și școlii 


'Vezi Discursuri parlamentare, vol. V, discursul 119, pp. 285-334. 


251 române din Brașov un capital de 962 500 lei în 
rentă de 4%, produ- cînd un venit anual de 38 500 lei și 
i-a plătit totodată suma de 115 500 lei, anuitatea 
datorată pe cei trei ani din urmă, pe care Sturdza i-o 
refuzase. Legea pentru aceste credite s-a votat de 
Cameră la 29 ianuarie 1900, și toată alcătuirea s-a făcut 
sub ministerul conservator de la 11 aprilie 1899 prin 
silințele lui Take Ionescu ca ministru de culte și prin 
patriotica tenacitate a ministrului-prezident G. Gr. 
Cantacuzino. 

Revenind la situația politică internă în momentul 
intentării acelui proces, trebuie să menţionăm alegerile 
comunale din zilele de 1 și 3 noiembrie 1898, care de 
astă dată au o însemnătate deosebită pentru direcţia 
viitoare a politicii liberale. Ministrul-prezident Sturdza, 
de teama unei înfriîngeri față de opoziția conservatoare 
întărită prin dezbinarea din propriul său partid, se lasă 
ademenit să încheie la Iași o alianţă electorală cu grupul 
socialist, mic la număr, dar primejdios prin fermentul de 
agitări țărănești. Și astfel apare pe lista oficială a 
candidaţilor guvernamentali din Iași C. Stere, împreună 
cu un alt tovarăș, și este ales. Autorul acestei scrieri a 
atras de la început, printr-o interpelare în Senat, luarea- 
aminte a oamenilor politici asupra gravităţii acestui 
compromis!, în care vede și astăzi una din cauzele 
răscoalelor țărănești izbucnite în primăvara anului 
1907, ale căror premergătoare au fost mișcările ațițate 
în cîteva districte din Muntenia prin cluburile socialiste 
de la sate imediat după alegerile de la noiembrie 1898. 

Cu un asemenea preţ și cu obișnuitele violenţe și 


nelegal ităţi (în urma cărora alegerile din București, 
după o contestare scrisă de C. C. Arion în numele 
Junimiștilor'$ 7, sînt casate de însuși ministrul de 
interne M. Pherekyde) guvernul obține știutele majo- 
rităţi în mai toate comunele. Faţă de acest rezultat unii 
din drapeliști devin mai dispuși să se apropie de 
Dimitrie Sturdza, și chiar înţelegerea cu socialiștii din 
lași se face prin mijlocirea lui Gheorghe Mîrzescu. 
Totuși disidenţii mai de valoare rămîn recalcitranţi, cu 
toate reînnoitele stăruințe ale guvernului. Probabil că și 
indignarea produsă în urma procesului școlilor române 
din Brașov zădărnicește restabilirea unirii. 

Paralel cu aceste năzuințe ale Partidului Național- 
Liberal se  reînnoiesc și in Partidul Conservator 
încercările de împăcare. Regele, doritor de a vedea 
mersul ce ituțional mai asigurat prin alternarea a numai 
două partide, așa-numitele partide istorice, fără 
disidenţe și fracționări înăuntrul lor, exprimă lui Lascăr 
Catargiu într-o audienţă la Sinaia oportunitatea unei 
înţelegeri cu Petre Carp, și primind apoi pe Carp la 
București în ziua de 17 noiembrie 1898, îi repetă același 
sfat. A doua zi Carp se duce la Lascăr Catargiu, care, 
după o prealabilă consfătuire cu Clubul conservator, are 
într-o secţie a Senatului o lungă explicare cu Carp (27 
noiembrie). Programul politic al lui Carp — continuarea 
lucrărilor începute sub ministerul de la 1891 pînă la 
1895, stabilirea la noi impozite, un procent la 
succesiunile directe, reforma patentelor, impozit asupra 
venitului mobiliar etc. — îl declară Lascăr Catargiu 
acceptabil, dar cere să se mai adauge reprezentarea 
minorităților, pentru care s-ar fi angajat Comitetul 
conservator faţă de Gheorghe Panu, introdus după 
stăruința lui Nicu Fi li pese u în Comitetul acestui 
partid. Carp declară pretenţia lui Panu lipsită de 
seriozitate și o respinge cu drept cuvînt. Un alt punct de 
neînțelegere era numărul junimiștilor care să participe 
la un viitor minister al lui L. Catargiu, chestie de 
persoane, care n-ar fi trebuit să aibă nici atunci nici mai 


76Vezi Discursuri parlamentare, vol. V, discuisui 120 și replica, 
pp. 334-394. 

tîrziu însemnătatea ce i se dă în alcătuirile noastre 
ministeriale. Oricum ar fi fost, Carp a interpretat 
convorbirea sa cu Lascăr Catargiu ca o zădărnicire a 
înțelegerii și a comunicat-o astfel regelui prin mijlocirea 
prefectului Palatului, general Vlădescu. 

Nu putem menţiona cerința acelei reprezentări a 
minorităților, care a intervenit atunci ca un motiv sau ca 
un pretext pentru împiedicarea unificării conservatoare, 
fără a ne opri puţin la cel ce o introdusese în programul 
de atunci al partidului, la Gheorghe Panu, a cărui 
versatilitate este destul de caracteristică pentru vremea 
în care trăim, spre a merita cîteva cuvinte. Era mai întîi 
curioasă introducerea lui în Comitetul Partidului 
Conservator de la 1898. Fost „junimist" între anii 1874- 
1876, cînd autorul acestei scrieri făcea parte din 
ministerul Lascăr Catargiu și-l trimisese bursier la Paris 
pentru studiul istoriei, apoi după căderea acestui 
minister trecînd la Facultatea Juridică și devenind în 
Bruxelles membru al Internaționalei, apoi întoreîndu-se 
în ţară și cu această recomandare numit șef de cabinet 
al ministrului de interne C. A. Rosetti, apoi primul 
procuror ocrotitor al socialiștilor și agentul guvernului 
liberal la Iași cu banii trimiși de ministrul Vasile Conta 
(o scrisoare către Panu cu asemenea dovadă 
compromițătoare a 


253 fost publicată de Eminescu în Timpul! (apoi 
fundatorul ziarului radical Lupta, condamnat pentru un 
atac în contra regelui, sus- trăgîndu-se de la închisoare 
prin fuga la Viena, mai pe urmă ales deputat și grațiat, 
adus de Nicu Filipescu ca redactor la Epoca, apoi 
devenind membru al chiar Comitetului conservator cu 
perspectiva de a fi ministru, apoi, pierzîndu-și această 
perspectivă iluzorie, întors iarăși la Partidul Național- 
Liberal, unde a rămas pînă la sfîrșitul vieţii, bine primit 
și bine recompensat de Sturdza, cu toate că fusese unul 
din cei 22 de deputaţi care în ianuarie 1889 ceruseră 
Camerei darea în judecată a lui I. C. Brătianu: Gheorghe 
Panu era mai întîi de toate un ziarist de incontestabil 
talent și pe lîngă aceasta, fără să fi fost orator în 
accepţia proprie a cuvîntului, avea în discursurile sale 
parlamentare o logică strînsă a argumen- 


*De aci și lumina îndoioasă în care se înfățișează toate amintirile 
publicate de Gheorghe Panu despre „Junimea" literară din Iași, 
îndeosebi în ceea ce privește pe Eminescu. In aducerea-aminte a 
tuturor celor ce erau de faţă la întrunirea „Junimii" din seara de 
sîmbătă 28 martie 1881 în casa lui Vasile Pogor va fi rămas neuitată 
o scenă provocată de Panu. Autorul volumului de faţă, sosit la Iași 
pentru o conferinţă de binefacere (imită a doua zi, adusese cu sine 
de la București Scrisoarea III a lui Eminescu „un sultan dintre aceia 
ce domnesc peste vro limbă", scrisă cu cîteva zile mai-nainte, celebra 
satiră cu versurile amare în partea a doua: 


„De-așa vremi se-nvredniciră cronicarii și rapsozii 
Veacul nostru ni-l umplură saltimbancii și irozii... 


Panglicari în ale ţării, care joacă ca pe funii. 

Măști cu toate de renume din comedia minciunii? 

Au de patrie, virtute, nu vorbește liberalul, De ai crede că viaţa-i e 
curată ca cristalul? 


Vezi colo pe uriciunea fără suflet, fără cuget, 

Cu privirea-mpăroșată și Ia fălci umflat și buget, 
Negru, cocoșat și lacom, un izvor de șiretlicuri, 
La tovarășii săi spune veninoasele-i nimicuri; 
Toţi pe buze-avînd virtute, iar în ei monedă calpă, 
Quintesenţă de mizerii de la creștet pînă-n talpă, 
Și deasupra tuturora, oastea să și-o recunoască, 
își aruncă pocitura bulbucaţii ochi de broască..." 


La citirea acestor din urmă versuri cu aluziile transparente la Ion 
Ghica și la prezidentul Camerei C. A. Rosetti, Panu întrerupe și 
strigă cu un fel de aer procurorial: „Nădăjduiesc că poezia aceasta 
nu se va publica în Convorbiri literare. “ Risul homeric trezit de 
această cerere l-a făcut pe Panu să părăsească adunarea, și de atunci 
nici n-a mai asistat la vreo întrunire a „Junimii". Radicalii, cînd 
ajung în funcţii de-ale statului, devin ușor despoţi. 


254 tării, care îl facea să fie totdeauna ascultat. Dar 
lipsa sa de caracter l-a purtat prin toate partidele și l-a 
făcut să slujească rînd pe rind cauzele cele mai 
contradictorii cu același aparat de argumentare logică, 
omnia pro pecunia. Astăzi figura acestui om politic mul- 
ticolor se vede turnată în bronz și așezată în grădina 
populară a Cișmigiului pentru edificarea trecătorilor. 


Parlamentul fiind deschis și trebuind să lucreze, 
Sturdza se hotărăște să se ocupe în sfirșit de 
modificarea legii minelor, votată de conservatori, 
despre care prelinsese cu patru ani în urmă că a violat 
Constituţia. Şi Spiru Haret propune în pripă o lege 
asupra învăţămîntului profesional. însă împrejurările nu 


mai lasă răgaz guvernului să se ocupe de asemenea 
proiecte legislative. Mai întîi alianţa cu socialiștii de la 
Iași își are îndată repercutarea în răscoalele țărănești, 
despre care am vorbit mai sus. Ministrul de interne e 
silit să ordone cercetări polițienești și să ceară instrucții 
penale în contra instigatorilor din cluburile socialiste de 
la sate, și lunile ianuarie și februarie 1899 sînt ocupate 
cu această primejdioasă dezordine. 

Dar în același timp izbucnește în parlamentul ungar 
cea mai violentă criză de rezistență în contra baronului 
Bănffy, și involuntar se stabilește în ţară la noi un fel de 
corelaţie între soarta celor doi miniștri-prezidenţi Bănffy 
și Sturdza. Baronul Bănffy e acuzat de opoziţie că una 
spune și alta face — lucru mai puțin tolerat în ţările 
apusene decît la noi —, atacurile în contra lui devin tot 
mai înverșunate, deputăţii din stînga ajung în curînd la 
obstrucționism, prezidentul Camerei Szilagy își dă 
demisia; de cîte ori se arată Bănffy în Cameră, e 
întîmpinat cu strigătul „afară mincinosul!!; el mai caută 
să se menţină prin tot felul de mijloace laterale, 
adunare de iscălituri prin cluburi în favoarea unei 
anticipate indemnităţi și alte asemenea, dar după vreo 
șapte săptămîni de frămîntare parlamentară, nefiind în 
stare să învingă obstrucţia și neajungînd nici măcar la 
alegerea biroului, se vede silit să se retragă (5/17 
februarie 1899), și numai cînd vine să-și anunţe demisia, 
i se mai îngăduie să vorbească în Cameră. De la această 
epocă și datează scenele de brutalitate petrecute în 
chiar sala de ședințe a Camerei din Budapesta, care au 
dezonorat parlamentarismul ungar. 

De altminteri baronul Bănffy era din capul locului o 
figură politică de o insuficiență notorie; el se urcase la 
guvem prin cîteva 


255 succese trecătoare, datorite numai unei deosebite 
șiretenii; cel mai mare merit al lui in ochii ungurilor era 
legătura ce știuse să stabilească cu Sturdza și prin care 
ajunsese în primul moment la descurajarea aspirațiilor 
cunoscute ale românilor transilvăneni; dar și acest merit 
îl pierduse prin crescînda opoziţie din România liberă în 
contra lui Sturdza și în orice caz părea acum prea 
scump plătit cu felul de administraţie al mediocrului 


baron. 

în acest timp guvernul Sturdza este cel puţin în stare 
să-și treacă prin Cameră bugetul pe 1899-1900. 
Bugetul, alcătuit de nepregătitul ministru de finanţe 
Pallade, e o patentă dezminţire a înfrinării cheltuielilor, 
de care vorbise Sturdza în discursul-pro- gram rostit la 
lași o dată cu începutul guvernării sale. Lipsa de 
autoritate a miniștrilor liberali și în unele cazuri chiar 
lipsa de corectitudine în materie financiară 
internaţională slăbesc creditul statului pe pieţele 
Europei. Se fac emisiuni de rentă pentru îndestularea 
zilnicelor trebuinţe, ca d. ex: îmbrăcămintea soldaţilor, 
instrumente chirurgicale etc. Cu prilejul conversiunii de 
la 1898 (care — în contra programului Sturdza de la 
1892 — prelungea termenul de amortizare de la 40 la 
60 de ani), Casa de Depuneri, in loc să prezinte 
obligaţiile de stat la preschimbare cu rentă 4%, le vinde 
pe nesimţite și le înlocuiește cu efecte funciare 5%. 

Se încearcă negocierea unui împrumut la Paris și — 
lucru caracteristic — guvernul întrebuințează un 
intermediar așa de puţin serios ca Jules Brun 
„publiciste**, căruia la 1/13 aprilie 1898 ii dă Je 
ministre des finances G. Cantacuzene" (Rifoveanu) 
scrisori de acreditare şi i le confirmă urmaşul G. 
Pallade. Firește că încercarea nu izbutește, iar ministrul 
Pallade, în contra legii bugetare și cu toate observările 
făcute in Cameră de o autoritate financiară ca Menelas 
Ghermani, emite bonuri de tezaur pînă la suma de 60 de 
milioane, și numai pentru anul 1899 se găsesc 
contractele lucrări de peste 65 de milioane fără nici o 
prevedere a mijloacelor de acoperire — una din cauzele 
grelei crize financiare prin care a avut să treacă statul 
român în toamna anului 1899, după retragerea de la 
guvem a lui Sturdza. 

Această retragere însă nu se mai putea înlătura; căci 
în mijlocul peripeţiilor parlamentului din Budapesta, se 
mai produce acolo un incident care ne privește direct pe 
noi și precipită catastrofa regimului inaugurat de 
Sturdza. în ședința Camerei ungare de miercuri 10/22 
martie 1899 se ridică deodată deputatul Geza Polonyi 

și observă că este mult comentată o broșură apărută 
sub titlul Bănffy Desiderius, Politica naționalităților,’ în 
care se văd întrebuințate acte din cele mai 
confidenţiale, luate de la prezidenţa de consiliu, secţia 
informaţiilor; noul ministru-prezident Szell răspunde 
evaziv; deputatul Edmund Gajări zice însă că broșura 
cuprinde mult adevăr, iar Polonyi adaugă că e meritul 
lui Bănffy de a fi adus pe Sturdza la guvem. 

într-adevăr broșura în chestiune cuprinde între multe 
altele și următoarele rinduri: 

„Goluchowski și Bănffy au știut prea bine că 
chestiunea transilvană în România numai de aceea 
aruncă valuri așa de mari, fiindcă e exploatată de 
Sturdza, adică de Partidul Liberal, ca o armă pentru a 
pune mîna pe putere alungind pe conservatori. îndată 
ce puterea ajunge în mîinile lui Sturdza și ale partidului 
său, chestiunea transilvană ajunge în hala vechiturilor... 

Cum că guvernul României și politica sa oficială 
resping în modul cel mai categoric solidaritatea cu 
agitațiile daco-romane, acesta a fost lămurit și mai mult 
prin vizita in Budapesta a perechii regale române și mai 
ales printr-un episod al acestei vizite, prin decorarea 
consilierului ministerial Jeszenszky de către regele 
Carol... Această decorare însemna că regele Carol și cu 
el împreună politica oficială a României aprobă politica 
de naţionalităţi pe care a inaugurat-o Bănffy și al cărei 
prim colaborator a fost conducătorul secției 
naționalităților înființată de Bănffy, anume Jeszenszky 
Săndor... Bănffy a crezut această decorare ca absolut 
necesară din punctul de vedere al limpezirii situaţiei. “73 
79 

Broșura e scrisă de Benedict Jancso, profesor ungur, 
care colaborase mai-nainte la marea operă colectivă Die 
osterreichisch- ungarische Monarchic in Wort und Bild, 
întreprinsă sub auspiciile archiducelui Rudolf, și fusese 
apoi introdus de baronul Bănffy în administraţia 


78 Bănffy Dezsd Nemzetisigi Politikaja; Budapest, 1899, Toldi 
Lajos Kiadăsa. 

79Vezi citata broșură ungurească, p. 14 și 15. Cit pentru pretinsa 
aprobare a regelui Carol, compară cele zise mai sus, la pp. 242-243, 
în privinţa scuzelor contelui Goluchowski. 

centrală la secţia informaţiilor ca un cunoscător al 
chestiunii bisericilor și școlilor române din Ungaria. El 
pare a fi fost și semnatarul adresei către mitropolitul 
român din Sibiu, pomenită în interpelarea lui Take 
Ionescu citată mai sus. 

îndată ce ajunge la noi în ţară știrea despre cele zise 
în Camera din Budapesta cu ocazia broșurii lui Benedict 
Jancso, se produce o adevărată revoltă sufletească, și 
cel dintîi gînd al oamenilor politici de toate nuanțele 
este de a găsi un remediu la această umilire naţională. 
Dovada că discuţia din Ungaria a fost intr-adevăr sim- 
țită la noi ca o umilire sînt cuvintele cu care liberalii 
disidenţi însoțesc comunicarea ei. Organul lor Drapelul 
scrie, în numărul de la 14 martie 1899: „Sturdza n-a 
trădat, de asta sîntem siguri, dar a lucrat ca și cum ar fi 
trădat... Bănffy a intrigat și a luptat în mod abil pentru 
venirea lui Sturdza la putere, socotindu-l în stare să 
treacă de la discursurile de la «Orfeu» la scuzele de la 
Iași și în același timp capabil, pentru a se menţine la 
putere, să lovească în mișcarea de peste munţi, 
minunată în timp de opoziţie, jenantă la guvern... Astăzi 
apologiștii lui Bănffy nu găsesc motive mai mari de 
laudă pentru dînsul ca zdrobirea mișcării naţionale a 
românilor cu ajutorul instrumentului ce se numește 
Dimitrie Sturdza.“ 

Pe cînd duminică 14 manie se convoacă în grabă o 
primă întrunire la „Dacia“, în care se emoţionează 
auditoriul de discursurile lui Fleva, N. Filipescu și mai 
ales de  neîntrecuta  elocvenţă populară a lui 
Delavrancea, P. P. Carp, G. Gr. Cantacuzino și Emil 
Costinescu cer audienţă la rege pentru a-i aduce la 
cunoștință starea spiritelor și necesitatea de a degaja 
Coroana de faptele lui Sturdza. 

Luni seara 15 martie se adună la autorul scrierii de 
față Petre Carp, G. Gr. Cantacuzino, Emil Costinescu, 
Al. Marghiloman, Take Ionescu și N. Fleva pentru a 
chibzui ce expresie parlamentară să dea gravei situaţii. 
După propunerea lui Carp se hotărăște o declaraţie 
formală de obstrucţie, al cărei text se redactează în 
aceeași seară și care este apoi citită și bine comentată 
în Cameră de Al. Marghiloman miercuri 17 martie. A 
doua zi joi o citește G. Gr. Cantacuzino în Senat, 
însoţind-o asemenea de un discurs. 


Iată textul acestei declaraţii: 

„în urma destăinuirilor din Camera maghiară asupra 
relaţiilor politice dintre fostul ministru al Regatului 
ungar Bănffy și actualul ministru-prezident al Regatului 
României D. Sturdza: 

subscrișii deputaţi (senatori) consideră prezenţa la 
guvern a lui Dimitrie Alexandru Sturdza ca o atingere a 
demnității naționale și drept aceea, facînd abstracţie de 
orice deosebire de partid, se declară hotăriţi a se opune 
pe toate căile legale, în prima linie prin obstructionism 
parlamentar, la o mai departe funcţionare a actualului 
ministru-prezident al Statului Român. “ 

Declaraţia poartă semnătura deputaţilor: Al. 
Marghiloman, N. Fleva, Take Ionescu, I. C. Grădișteanu, 
Lupu Costache, N. Catargi, dr. Sculy, Sculy Vasile, C. T. 
Grigorescu, G. A. Scorțescu, D. T. Apostolu, G. C. 
Dobrescu (Prahova), Ioan Buzdugan, G. I. Pitiș- teanu, 
M. Moisescu, Vasile M. Kogălniceanu, Cantacuzino-Paș- 
canu, I. Mincu, Anton Arion, Teodor Buzdugan și C. G. 
Politi- mos; şi a senatorilor: L. Catargiu, G. Gr. 
Cantacuzino, general G. Manu, P. P. Carp, T. Maiorescu, 
G. Panu, I. Brabețeanu, D. Do- nici, Teleman și Toma 
Chircu. 

După citirea declaraţiei, Ștefan Şendre în Cameră și 
V. A. Urechia în Senat anunţă că „gruparea de la 
Drapelul se abţine, păstrînd aceeași atitudine faţă de 
guvernul Sturdza". însă Costi- nescu și Delavrancea 
demisionează din Cameră pe motivul „nenorocitei 
direcții" date Partidului Naţional-Liberal. 

Se înţelege de la sine că hotărirea opoziţiei de a face 
obstrucţie parlamentară trebuia acum înfăptuită cu 
toată energia, nu e vorba: pe căile legale, dar pe toate 
căile legale: lungi discursuri în parlament, cît mai multe 
interpelări, nesfîrșite articole prin ziare, numeroase 
întruniri publice, manifestări pe stradă cu observarea 
competentelor ordonanțe polițienești, vasăzică în 
limitele formelor îngăduite de Constituţie, dar pînă la 
ultimele limite ale acestor forme. Aici s-au găsit uniţi 
toți membrii opoziţiei, în frunte cu Lascăr Catargiu, 


care, deși grav bolnav, îmbărbăta partidul său în 
această direcţie. Cînd însă Fleva ne invită să luăm parte 
la o întrunire publică în sala „Dacia" pe duminică 21 
martie, P. Carp refuză, dar amicii săi politici împreună 
cu toţi ceilalți conservatori primesc. Căci dacă era vorba 
de o opoziţie mai blîndă, atunci nu trebuia să se facă 
declararea de obstrucţie cu cea mai gravă acuzare, 
aceea a atingerii demnităţii naţionale. Aici se aplică 
vorba cunoscutului istoric: o naţiune jertfește tot pentru 
a-și apăra onoarea. Ce e drept, asupra întrebării cînd 
este atinsă onoarea naţiunii, poate fi controversă; dar în 
cazul de față pentru cei ce subscrise- seră declararea de 
obstrucție controversa încetase. 

Alături de interpelările și discursurile obstrucționiste 
din parlament! se ţin lanţ întrunirile publice, prezidate 
de G. Gr. Cantacuzino, de Theodor Rosetti și de autorul 
acestei scrieri, iar discursurile ţinute acolo înflăcărează 
opinia publică, ceea ce era și 


'Vezi discursurile 122-125, în Discursuri parlamentare, vol. V, pp. 
403-427. 


259 intenţia lor. Ca o notă deosebită a întregii mișcări 
trebuie să menţionăm că nu a fost rostită nici o vorbă în 
contra regelui; constituțional corect persoana Capului 
Statului a fost respectată în inviolabilitatea ei, și toată 
lupta s-a dat nuniai între opoziţia parlamentară și 
guvern cu fireasca invocare a opiniei publice. 

Faţă de crescînda emoție a ţării, guvernul cu toate 
majorităţile sale în Cameră și Senat nu mai poate 
ajunge la o efectivă lucrare parlamentară, încearcă 
ședințe de noapte, dar le contramandează de teama 
unei mișcări pe străzi, mai încearcă duminică 21 martie 
o ședință a Senatului la 9 ore dimineaţa, dar fiindcă în 
aceeași zi după-amiază este anunţată o întrunire a 
opoziţiei la „Dacia", Senatul se arată foarte deprimat și 
puţin dispus pentru o lucrare mai însemnată. în 
atmosfera morală ce înconjură pe membrii majorităţii 
guvernamentale se grămădesc acum amintirile tuturor 
incidentelor, care au făcut din guvernarea de aproape 
patru ani a lui Dimitrie Sturdza una din paginile cele 
mai negre ale istoriei române contemporane. De la 


agitarea produsă prin discursurile din sala „Orfeu" pînă 
la scuzele rostite la întrunirile din vechea capitală a 
Moldovei, de la lauda ministerului Aurelian pentru că a 
scăpat ţara de conflictul mitropolitan pînă la hulirea 
aceluiași minister pentru că ar fi ridicat pe mitropolit în 
sus și coborit morala în jos, de la denunţarea 
mandatelor discreționare pentru românii transilvăneni 
pînă la invocarea mărturiei baronului Aehrenthal în 
contra unui deputat din ţară, de la decorarea lui 
Jeszenszky pînă la înlocuirea pe afișul unui concert a 
cîntecului lui Raţiu cu o rapsodie ungurească, de la 
suprimarea subvenţiei școlilor române din Brașov pînă 
la destăinuirile din Camera de la Budapesta asupra co- 
nivenţței Bănffy-Sturdza: toate împreună se ridică în faţa 
nefastului regim și paralizează opintirile celor ce-l 
susțin. 

Astfel, pe cînd Camera se află în discutarea primelor 
articole modificatoare ale Legii minelor, iar Senatul se 
ocupă de incidentele obstrucţioniste, care întrerupeau 
discutarea Legii școlilor profesionale, Sturdza citește 
deodată miercuri 24 martie Mesajul de închidere a 
ultimei sesiuni a Corpurilor Legiuitoare. 

Ei, și acum? O lege de importanţa celei ce se discută 
în acel moment la Cameră — Legea minelor — și care se 
zicea menită să îndrepte violarea Constituţiei și să 
justifice ieșirea din parlament a liberalilor de la 15 
aprilie 1895, ministerul Sturdza nu are putinţa de a o 
trece prin Cameră și închide parlamentul, capitulînd 


260 înaintea opoziţiei. în bună regulă constituţională 
Sturdza era în acel moment dator sau să ceară Coroanei 
dizolvarea parlamentului, sau să-i prezinte demisia 
cabinetului, datorie cu atît mai indicată personal pentru 
d-sa, cu cît avea astfel un motiv constituțional intem, 
căruia i se putea da aparenţa de a fi străin de 
chestiunea naţională. D-sa însă nu face nici una, nici 
alta și, nevoind să se despartă de putere, dă situaţiei o 
ultimă agravare. Căci acum guvernarea sa devine o 
guvernare numai de fapt, în afară de legalitatea 
constituţională. Și după ce nu fusese în stare să-și 
treacă legile prin parlament și nici să modifice 
regulamentul Camerei pentru a infringe opoziţia, ci 


închisese cu precipitare parlamentul, mai are a doua zi 
nechibzuinţa să convoace o adunare populară la Băile 
Eforiei în aceeași duminică de 28 martie (adică de-abia 
patru zile după închiderea parlamentului) în care și 
opoziția convocase o nouă întrunire la „Dacia“. Ce putea 
să însemneze o asemenea acțiune a guvernului? Se 
închide fără de veste reprezentanța legală a ţării și în 
locul ei se convoacă întruniri publice pentru ca înaintea 
unor oameni fără răspundere să se reguleze situaţia 
țării? Şi se pune acolo să vorbească din partea 
guvernului un ministru cu pornirile nestăpînite ale 
răposatului Pallade, pe cînd în același timp oratorii 
opoziţiei înflăcărau auditoriul de la „Dacia"? Dar ce 
putea rezulta din această simultaneitate combinată de 
guvem? Voia guvernul să devină agent provocator? Căci 
era știut că publicul de la întrunirea din sala „Dacia" 
avea să facă o manifestare la cluburile opoziţiei. în 
asemenea cazuri este o datorie elementară, și fusese 
pînă atunci și lucru obișnuit, ca poliția — pentru a evita 
orice conflict — prin anume ordonanţă să hotărască 
străzile prin care să se poată mișca mulțimea. La 8 
aprilie 1893 sub guvernul conservator, Sturdza, în capul 
studenţilor, sub pretextul unui pelerinaj la mormîntul lui 
C. A. Rosetti, voia să treacă din Strada Clemenţei pe 
dinaintea Palatului Regal, cu toate că ordonanța poliţiei 
afișată de mai înainte oprise această trecere și indicase 
Strada Colţei pentru mergerea manifestării spre cimitir, 
și atunci Sturdza a găsit un procuror înaintea 
cordonului întru paza ordinii, s-a luat la ceartă cu acest 
magistrat și de-abia după a treia somaţie reglementară 
s-a retras. lar acum, în vremuri așa de agitate și pentru 
așa gravă chestiune, poliţia nu publică nici o ordonanţă. 
Era lipsă de prevedere? Sau era o cursă pentru a 
învinge cu violenţă poliţienească o opoziţie 
parlamentară, care nu fusese învinsă cu 


261 regulamentul Camerei? La un prefect de poliție ca 
răposatul Caton Lecca și sub un asemenea guvern 
amîndouă ipotezele sînt admisibile. în loc de ordonanţă 
poliţienească prefectul pune jandarmi și miliție ca să 
păzească accesul din Calea Victoriei spre Palat, deși era 
spus anume de conducătorii de la „Dacia" că nu aveau 
de gînd să treacă pe dinaintea Palatului, ci numai să 
manifesteze înaintea cluburilor opoziţioniste; totodată 


poliţia oprește și trecerea prin Strada Colţei (unde era 
locuinţa ministrului Ionel Brătianu), și pentru a 
împrăștia mulţimea, ordonă o șarjă de cavalerie pe 
Bulevardul Academiei; oamenii sînt astfel grămădiţi în 
Strada Enei, unde însă se văd opriţi de un alt cordon 
militar și astfel, neputîndu-se strecura nicăieri în drum 
liber, năvălesc să spargă cordonul militar, și multe 
lovituri și răniri sînt urmarea necesară a regretabilei 
ciocniri. 

Rezultatul sîngeroasei zile nu este însă cel așteptat 
de guvem, ci acel cunoscut din toate momentele 
analoage ale istoriei noastre contemporane de sub 
domnia lui Carol: căderea regimului. A doua zi Dimitrie 
Sturdza e silit să-și înainteze demisia și la 30 martie 
1899 regele i-o primește. Se constată și aici adaosul 
necesar la vechea vorbă a lui Sallust, că guvernele se 
menţin ușor, dar și cad ușor prin aceleași mijloace prin 
care s-au născut. 

însă dacă demnitatea naţională și dreptatea istorică 
cereau deopotrivă retragerea  ministrului-prezident 
Sturdza de la cîrma ţării pentru ispășirea celor făptuite, 
o cugetare omenească mai blîndă nu se putea opri de a 
spera pentru încărunţitul om de stat un prilej de 
reabilitare. Căci în afară de actele sale politice de cînd 
ajunsese conducătorul unui partid și al unui guvem - 
situații pentru care nu era înzestrat de la natură cu 
însușirile cerute - Dimitrie Sturdza, prin neobosita sa 
activitate în folosul culturii românești, ajunsese a fi unul 
din oamenii cei mai însemnați ai generaţiei sale în 
această privință, și nici o ţară - necum a noastră - nu 
este așa de bogată în valori încît să poată renunţa cu 
inima ușoară la vreuna din ele. 

A fost dar o binefacere a soartei că vicisitudinile 
politicii și favoarea regelui au dat în curînd șefului 
Partidului Naţional-Libe- ral putinţa de a aduce ţării 
servicii destul de preţuite pentru a lăsa mai în umbră 
aberaţiile din trecut. 

XI 


Sub regimul conservator. 
Primul minister G. Gr. 
Cantacuzino 


11 aprilie 1899 — 6 iulie 1900 


Nu e ușor de explicat faptul, care se constată 
adeseori în relaţiile omenești, că tocmai în momentele 
mai însemnate ale vieţii, fie publice, fie private, se 
produce deodată cea mai grea complicaţie prin 
intervenirea unui eveniment străin, a cărui coincidență 
nu se putea prevedea, dar care răstoarnă acum toate 
prevederile de mai înainte. Nenumărate sînt exemplele 
pentru acest fapt, de la clasica povestire din Analele lui 
Tacit, după care o primejdioasă revoltă militară la 
începutul domniei lui Tiberiu a fost înăbușită prin ivirea 
unei eclipse de lună în chiar momentul izbucnirii plă- 
nuite, pînă la zilnica întîmplare, că tocmai atunci cînd 
sîntem împovăraţi de cele mai urgente lucrări, ne vine 
pe deasupra o și mai urgentă și neașteptată însărcinare. 
Dintr-o îndelungată și amară experienţă trebuie să se fi 
născut proverbul oriental: fii binecu- vîntată nefericire, 
dacă sosești singură. 

în chiar ziua de marţi 30 martie 1899, în care, după 
incidentele descrise la sfîrșitul capitolului precedent, 
regele primise demisia lui Dimitrie Sturdza și dispusese 
chemarea lui Lascăr Catargiu la Palat pentru formarea 
noului cabinet, bărbatul de stat conservator, care singur 
ar fi putut în acel moment să dea ţării un guvern trainic 
al partidului unificat, încetează fără de veste din viaţă. 

La paginile 59-61 ale volumului al IV-lea! am încercat 
să caracterizez personalitatea politică a lui Lascăr 
Catargiu. Marea însemnătate ce a avut-o totdeauna în 
Partidul Conservator, și o avea îndeosebi în acele 
momente de criză, se vede îndată din ameţeala produsă 
în partid în urma nefastei coincidente a mortii sale. 


'Vezi Discursuri parlamentare, vol. IV, pp 59-61. (în lucrarea de 
faţă pp. 185-187 - nota St. N.) 


263 


în aceeași zi de 30 martie, de-abia două ore după 
tragica în- tîmplare, se adună cîţiva membri ai aşa- 
numitului Comitet executiv al vechiului Partid 
Conservator și - în contra părerii unora din ei, ca să se 
ia mai întîi înţelegere și cu conservatorii „junimiști**, cu 
care lucraseră împreună la răsturnarea lui Sturdza, și 
cel puţin să se amine, din deferenţă pentru memoria 
celui răposat, orice lucrare politică pînă după 
înmormîntarea lui - majoritatea celor pre- zenţi 
hotărăște imediata înlocuire a lui Lascăr Catargiu și 
alege pe Gheorghe Grigore Cantacuzino prezident al 
Comitetului executiv.! 

Alegerea se comunică îndată numeroșilor membri ai 
partidului, care în agitare febrilă se adunaseră la Club, 
și este «primită cu aclamate, iar generalul Gheorghe 
Manu, a cărui purtare politică era, în mare parte, 
dictată de ura în contra lui P. P. Carp, se grăbește, în 
calitatea sa de prezident al Clubului din București, să 
telegrafieze în aceeași seară tuturor cluburilor afiliate 
din ţară că Gheorghe Gr. Cantacuzino a fost ales șef al 
Partidului Conservator, pe cînd de fapt alegerea fusese 
numai pentru prezidența Comitetului Executiv. Șefia, 
care în persoana lui Lascăr Catargiu era recunoscută de 
întregul partid cu .junimiștii** împreună, urma să mai 
fie hotărită în înţelegere cu aceștia, iar nu interpretată 
unilateral. Gh. Gr. Cantacuzino trebuie să o fi și simţit, 
de aceea vine chiar a doua zi, miercuri, atît la Carp, cît 
și la autorul scrierii de faţă, făcindu-le obișnuitul apel la 
„patriotismul** lor. Cel din urmă îi răspunde că acest 
apel trebuia făcut tuturor conservatorilor înaintea 
alegerii și mai ales înaintea interpretării ei silite, care a 
și produs atîta nedumerire în cluburile din Iași și din 
Craiova. 

în ziua următoare, joi 1 aprilie 1899, Carp este 
chemat împreună și simultan cu Cantacuzino la Palat. 
Acolo regele Carol îi sfătuiește să se înțeleagă pentru a 
forma un minister cît se poate de puternic, fiindcă 


situaţia financiară, cu cele 90 de milioane bonuri de 
tezaur lăsate de fostul ministru Pallade fără acoperire, 
este amenințătoare, iar un împrumut în străinătate 
reclamă întărirea creditului statului printr-un guvem de 
autoritate. Regele le cere răspunsul pentru a doua zi. 
însă a doua zi fiecare din cei doi oameni politici se duc 
la Palat în audienţe deosebite și comunică 


'La alegere au fost numai nouă membri prezenţi din vreo 22 cîţi 
erau cu toţii, și anume: G. Gr. Cantacuzino, general G. Manu, C. 
Olănescu, Ion Lahovari, Alecu Catargiu, Take Ionescu, Nicu 
Filipescu, Teodor Văcărescu și Gheorghe Panu. 


264 regelui neputinta lor de a se înțelege. Obișnuitele 
discuţii în momentele cînd două grupări diferite au să 
formeze un minister, penibila tîrguială asupra 
numărului portofoliilor de atribuit uneia și alteia, 
feluritele propuneri de șefie a partidului pentru 
Cantacuzino și de prezidenţă a ministerului pentru Carp 
etc. se zădărnicesc prin curioasa și caracteristica 
pretenţie a fiecăruia de a dispune de Ministerul de 
Interne, care adică, avînd să facă alegerile pentru Ca- 
meră și Senat, ar scoate o majoritate în favoarea 
grupului său special și în detrimentul celuilalt — o 
dovadă mai mult pentru lipsa de bună aplicare a 
sistemului constituțional la noi. De altminteri nu numai 
nechibzuita stăruință pentru Ministerul de Interne, ci și 
violenta luptă pentru șefie, care la începutul domniei lui 
Carol I era necunoscută, dar care de la ruptura între 
fraţii Ion și Dumitru Brătianu încoace s-a arătat tot mai 
tare, îndeosebi la conservatori, sînt note exclusiv 
românești în mișcarea partidelor politice din statele 
constituționale. 

Aflînd acel rezultat negativ, regele spune lui Carp că 
va însărcina deocamdată pe Cantacuzino cu formarea 
ministerului, care însă va fi foarte slab și va trebui să 
recurgă în curînd la Carp. Carp răspunde: Que votre 
Majesty essaie d'abord toutes les me- diocritds, mon 
tour viendra apres, si je ne meurs pas avant. 

Atunci regele, impresionat poate și de această 
observare și con- siderind că P. Carp a fost singurul 
conservator care nu a participat la agitările din sala 
„Dacia*! pentru răsturnarea (atît de regretată de rege) 


a lui Sturdza, ia acum avizul prezidenţilor Corpurilor 
Legiuitoare şi însărcinează pe Dimitrie Gianni, 
prezidentul Camerei, să încerce un guvem de 
concentrare liberală. Personalitatea politică a acestui 
liberal, fost drapelist și pe urmă sturdzist, era așa de 
inferioară unei asemenea însărcinări, încît regele nu se 
va fi adresat la el cu așteptarea unui succes, ci probabil 
cu gîndul unei întârzieri, care să mai îndemne cele două 
grupări conservatoare la o lucrare comună. însă toate 
au fost în zadar. Divergenţa între vechii conservatori și 
„junimiști!! se dă tot mai tare pe față. în seara 
inmormîntării solemne a lui Lascăr Catargiu, duminică 4 
aprilie, înaintea numeroșilor delegaţi din provincie, 
veniți pentru a aduce răposatului ultimul omagiu și 
acum adunaţi la Clubul lor, lon La- hovari, Alecu 
Catargiu și Nicu Filipescu atacă pe Carp cu o exagerată 
vioiciune și fac să mai crească înstrăinarea intre cele 
două grupări conservatoare. Pe de altă parte nici 
încercarea lui Take 

Gianni de a înjgheba un minister liberal nu poate izbuti: 
toate personalităţile mai însemnate refuză de a lua 
parte la un asemenea guvern. în sfirșit, după atîtea 
frămîntări, apare în Monitor decretul regal de la 11 
aprilie 1899 cu următoarea împestriţate ministerială: 


GHEORGHE GR. CANTACUZINO, prezident și interne, 

General GHEORGHE MANU, finanţe, 

General IACOB LAHOVARI, război, 

TAKE IONESCU, culte, 

NICOLAE FLEVA, domenii, 

ION LAHOVARI, externe, 

Dr. C. ISTRATI, lucrări publice, CONSTANTIN DISSESCU, 

justiţie. 

E surprinzătoare lipsa de pricepere a situaţiei ce se 
arată în această compunere a cabinetului Cantacuzino: 
Dacă intrarea în minister a lui Ion Lahovari alături de 
fratele său, generalul Iacob, introduce răul precedent al 
unei de aproape înrudiri a membrilor aceluiași cabinet, 
ocuparea celor mai multe departamente cu niște titulari 
despre care era vederat că n-au fost aleși după vreo 


competenţă a lor, ci după alte interese personale sau de 
partid dovedește părăsirea bunei tradiţii conservatoare 
de a aduce la locul potrivit pe omul potrivit.! începuse 
Sturdza a scădea valoarea funcţiunii 


'După recunoscuta vorbă a lui Layard: the right man in the right 
place. Cităm anume aceste cuvinte englezești pentru a adăuga îndată 
observarea că de altminteri invocarea numeroaselor precedente din 
istoria parlamentară a Angliei, după care atît funcţionarea unor rude 
de aproape in același cabinet, cît și atribuirea portofoliilor unor 
persoane politice fără nici o privire la destoinicia lor specială, nu se 
potrivește deloc pentru ţara noastră. Cabinetul la noi (în deosebire 
de cel englez) este un colegiu cu numărul membrilor furat prin lege 
și are în atribuţiile sale foarte multe hotărîri administrative, unde 
majoritatea voturilor este de rigoare, ca la orice tribunal sau curte 
judecătorească. Iar in ce privește competenţa pentru departamentul 
atribuit unui ministru, trebuie să ne amintim că Anglia este ţara 
descentralizării. Cu selfgovern- menr-ul englez cele mai numeroase 
și mai însemnate lucrări ale vieţii publice sînt îndeplinite de 
organele comunale și judeţene, alese și funcţionînd fără amestecul 
guvernului central, așa incit sfera de acţiune a miniștrilor este 
incomparabil mai  restrinsă decît la noi, care am introdus 
centralizarea franceză. La englezi un ministru poate să nu priceapă 
multe din resortul său, paguba nu e mare, deși chiar acolo exemplul 
cu nenorocita întreprindere in contra Dardanelelor, în anul 1915, 
înfăptuită mai cu seamă după stăruința nepriceputului ministru de 
marină W. Churchill dovedește inconvenientul unei asemenea 
numiri. Dar la noi, unde în administraţia ministerială se concen- 
trează toate firele activităţii publice pînă Ia cel din urmă sat, un 
ministru lipsit de competenţă e o adevărată calamitate pentru ţară 
(exemple: G. D. Pallade și generalul 


266 ministeriale prin numirea lui G. D. Pal Iade la 
finanţe și a lui C. Stoicescu la lucrări publice și la 
externe, și acum conservatorul Cantacuzino urmează pe 
aceeași cale dăunătoare pentru stat și întrece pe D. 
Sturdza în coborîrea nivelului ministerial. 

însăși stăruința noului prezident de consiliu de a lua 
asupra-și administrația internelor, care reclamă 
totdeauna cea mai mare încordare a activității, era de la 
început un semn prevestitor de rele, lorgu Cantacuzino, 
apreciat în societate ca părintele unei familii de mare 
vază și cunoscut și prin tendințele sale naționale, așadar 
patriarh în viaţa privată și patriot în viaţa publică, mai 
avea politicește și însemnătatea de a trece de omul cel 
mai bogat al ţării. Cu aceste însușiri și cum era de 
altminteri cumpătat în raporturile sale cu oamenii 
politici, Cantacuzino ar fi putut să fie un șef de partid 


acceptabil, și un prezident de consiliu fără portofoliu; 
dar pentru un anumit resort al administraţiei centrale, 
necum pentru cel greu al internelor, îi lipsea și 
pregătirea și activitatea. Astfel sarcina ce se cuvenea să 
fie îndeplinită de el însuși o lăsa pe seama altora, în 
chestiune de politică generală vreunui coleg, în amă- 
nuntele Ministerului de Interne, secretarilor săi 
generali. în primul cabinet a avut cel puţin în această 
calitate pe Dimitrie Neniţescu, unul din puţinii oameni 
harnici ai ţării!, și totuși insuficiența și lipsa de atenţie a 
titularului au cauzat și aici cu prilejul alegerilor din 
judeţul Olt (era în chestiune un oarecare Bogdan-Pitești, 
certat cu justiția) un conflict sîngeros între ţărani și 
miliție la gara Slatina (vreo 14 țărani omoriți, mulți 
răniţi). 

Și asemenea incidente se petrec sub un minister 
printre membrii căruia figurează Nicolae Fleva, numit 
„tribunul poporului", cu fraza sa permanentă despre 
descentralizare și libertatea alegerilor. De altminteri 
însăși introducerea acestui  ultrademocrat într-un 
cabinet conservator dovedeşte toată confuzia alcătuirii 
ministeriale și înfățișează în același timp cel dintii 
exemplu al  primejdiei unor asemenea numiri 
nechibzuite. 

Se produseseră în anul 1899 împrejurări așa de grele 
pentru ţară, încît ar fi reclamat o deosebită destoinicie 
la departamentele principale. în ceea ce privește 
Ministerul Agriculturii și al Domeniilor, al cărui titular 
era Fleva, o recoltă excepţional de rea adu- 


G. Mânu la finanţe în anii 1898 și 1899,1.1.C. Brătianu la război în 
anii 1914-1916). 

'în al doilea cabinet a avut pe Rahtivanu și pe fostul actor 
Sfetescu. Nepilduita neglijenţă a și contribuit la izbucnirea răscoalei 
țărănești de la 1907. 


267 sese cu sine cunoscutele neajunsuri în asemenea 
caz, și calamitatea se sporise printr-o secetă, care 
lăsase o mare parte a ţării cu desăviîrșire lipsită de fîn 
pentru hrana vitelor. Se cere Camerei un credit de două 
milioane de lei destinate la cumpărarea rinului cu care 
să se îndestuleze armata și nevoile țăranilor; dar în loc 
de a căuta să adune mai întîi tot ce se mai găsea în ţară 
și să-și procure restul unde era mai bun și mai ieftin, 


Fleva, depășind cu mult creditul încuviinţat de Cameră, 
trimite fel de fel de samsari în Ungaria, care pentru 
vreo șapte milioane de lei cumpără de acolo rin, în mare 
parte stricat. Contractele pentru aceste cumpărături, 
aprobate de aprigul naţionalist de odinioară ajuns la 
minister tocmai prin lupta sa în contra lui Dimitrie 
Sturdza, cuprind clauza că orice neînțelegere între 
statul român și vînzătorii unguri să se judece de arbitri 
sub autoritatea Tribunalului Comercial din Budapesta — 
o nouă umilire după cea suferită prin conivenţa lui 
Sturdza cu baronul Bănffy. Toate neajunsurile obișnuite 
într-o rea administraţie se petrec acum cu prilejul 
acestei afaceri. Cînd o cantitate de fîn stricat se refuză 
de un ofiţer onest, însărcinat cu primirea la Brașov, 
marfa se transportă la alt loc de primire, de pildă la 
Vîrciorova, și acolo are mai mult noroc. Întîmplindu-se 
să cadă ploi, se mai face fîn și în ţară, multe din 
cumpărăturile ungurești devin de prisos și atunci se 
încearcă cu mari pagube desfacerea contractelor 
încheiate. Tot felul de agenţi sînt însărcinaţi cu noua 
misiune, printre ei și Barbu Păltineanu. Se simte 
pretutindeni acțiunea amicilor lui Take Ionescu, și 
administraţia regimului conservator, care pînă atunci 
trecea de mai cinstită decît a regimului liberal, își 
pierde în curind vechea reputaţie. 

Printre radicalii care, renegîndu-și principiile, intră 
în noul cabinet conservator este și dr. C. Istrati. 
Doctorului Istrati i se atribuie la început Ministerul 
Lucrărilor Publice, de la care spre toamnă trece la acela 
al cultelor. Aici se caracterizează îndată printr-o 
circulară în privinţa rostirii limbii române în clase și 
prin ordinul grotesc de la 25 septembrie 1899, care 
oprește purtarea corsetului la pensionatele private de 
fete ca fiind „un articol de toaletă antiigienic și o 
piedică a funcţionării organelor splanhni- ce“. Acuzîndu- 
1 Voința națională, pe atunci foaie principală a Par- 
tidului Liberal, că  mai-nainte figurase printre 
colaboratorii săi, ministrul Istrati trimite redacţiei o 
telegramă de dezminţire in care zice textual: „nu am 
fost în redacţia dvs. decît o singură dată pen- 268 tru a 
protesta în contra unor murdării ce aţi publicat pe 
socoteala mea, luînd ca temă spiritismul, care nu poate 


fi înţeles de oamenii fără cinste și fără Dumnezeu". în 
urma acestei telegrame, Voința națională se adresează 
la ospiciile de alienaţi din ţară cu întrebarea dacă n-a 
fost internat ministrul spiritist și publică toată cores- 
pondenţa în numerele sale de la 24 și 25 septembrie 
1899. 

Mult mai gravă pentru ţară decît insuficienţa lui 
Gheorghe Cantacuzino, penibila administraţie a lui 
Fleva și curiozitățile ministeriale ale lui Istrati devine 
incompetenta financiară a generalului Gheorghe Manu. 

Dar înainte de a intra în această ordine de idei nu ne 
putem opri de la o reflecţie generală asupra politicii 
interne a regelui Carol. Că în împrejurări așa de grele 
pentru ţară regele a admis un cabinet ca cel descris mai 
sus, se explică dintr-un fel de indiferență la care 
ajunsese după cei dintîi zece ani ai domniei. Pe cînd la 
început făcea deosebire între oameni cinstiţi și oameni 
necinstiţi, între capabili și incapabili, după peripeţiile 
așa-numitei conspirări de la Mazar Pașa și după 
administraţia de doisprezece ani a lui Ion Brătianu-tatăl, 
deviza sa, în loc să fi fost cea pozitivă: ca meritele 
adevărate să se simtă încurajate, devenise cea negativă: 
că sub domnia sa nimeni să nu se simtă descurajat, nici 
cei incapabili și necinstiți. Dacă deosebita pricepere ce 
a dovedit-o regele Carol pentru politica externă a înălţat 
prestigiul ţării într-un mod excepţional, cită vreme a 
durat domnia lui situaţia internă a rămas cu mult mai 
prejos, și fără voie ne aducem aminte de calificativul cu 
care Mihai Eminescu caracterizase pe rege încă de la 
1878: Carol îngăduitorul. 

Se înţelege de la sine că noul guvem se grăbește să 
dizolve parlamentul liberal, iar alegerile încep în zilele 
din urmă ale lunii mai și se termină la 2 iunie 1899. 
Precum era de așteptat, ţinta lor de căpetenie a fost 
combaterea conservatorilor  „junimiști" și cu 
îndeplinirea acestei misiuni, împărțită de altminteri cu 
Nicu Fi- lipescu, se însărcinează îndeosebi Take 
Ionescu, a cărui activitate, lăsînd pe a doua linie 
propriul departament al școlilor, se întinde încetul cu 
încetul și la celelalte ministere. Slăbiciunea titularilor îi 
permite să se amestece, cu marea sa putere de muncă și 


cu abilitatea sa, în toate ramurile administraţiei 
centrale, mai ales  manipulările electorale devin 
domeniul său aproape exclusiv. Aici este cauza și 
începutul hipertrofiei personale a unui om politic de 


269 talent, care ar fi putut aduce servicii însemnate ţării 
și partidului, dar care de acum înainte, tocmai prin acea 
hipertrofie, devine un element de tulburare a vieţii 
publice, îndeosebi a Partidului Conservator. 

Pentru a se conforma uzului constituțional introdus 
de ministerul „junimist" în martie 1888, după vechea 
cerere a lui Carp, adică de a formula înainte și asupra 
alegerilor programul reformelor politice ce le are în 
vedere guvernul, ministrul-prezident Cantacuzino face 
cu pompă și ostentaţie o călătorie la Iași, unde, în- 
conjurat de miniștri, ţine la un banchet în seara de 14 
mai 1899 lungul său discurs-program, publicat îndată în 
ziarul Timpul de la 15 mai. Pe lîngă multe fraze 
generale și fără nici o indicare precisă a măsurilor de 
luat în contra crizei financiare, discursul anunţă 
înființarea unui cadastru pentru a „fixa mai bine 
proprietatea imobiliară" și chiar „regularea cursurilor 
nurilor și a irigaţiilor", chestiune la care zice ministrul- 
prezident că s-a gîndit încă din anul 1874, dar a cărei 
anume relevare în mijlocul calamităţii financiare din 
anul 1899 dovedește desăviîrșita înstrăinare a noului 
„șef! de trebuinţele reale ale momentului în care era 
chemat să guverneze ţara. 

Singura lege mai însemnată din cele ce se 
menţionează în discursul de la banchetul ieșean este 
reforma Codului de procedură civilă, pe care o și 
înfăptuiește ministrul de justiţie C. Dissescu în sesiunea 
ordinară de la 1899-1900. 

Ne putem scuti de a da amănunte asupra modului 
cum s-au făcut alegerile sub un asemenea guvern. Un 
singur exemplu îl scoatem aici la iveală. Fostul primar al 
orașului Focșani și membru influent al Partidului 
Liberal, N.  Săveanu, se afla tradus înaintea 
judecătorului de instrucţie pentru un abuz financiar în 
administrarea comunală. Dar ministerul avea trebuință 
de ajutorul liberalilor în contra .junimiștilor", și atunci 
încheie la Focșani un cartel electoral cu partidul pe care 


de-abia îl răstumase de la guvern. Urmarea se ivește 
îndată. Mersul justiţiei penale este împiedicat de însuși 
guvernul. Judecătorul de instrucţie, facînd cerere 
formală ca să i se trimită, ca în toate cazurile analoage, 
un inspector financiar pentru verificarea socotelilor lui 
Săveanu, ministrul de finanțe, generalul Mânu, 
răspunde că nu i-l poate trimite deocamdată, și cînd 
mai tîrziu trece Take Ionescu la finanţe, răspunde tot 
așa și dă a înțelege naivului judecător că trebuie să lase 
în pace pe un om 


270 atît de preţios în alegeri și că onestitatea ordinară 
are să cedeze pasul interesului electoral. Acest exemplu 
va fi de ajuns pentru a arăta coruperea administraţiei 
publice, la care pot conduce niște operaţii electorale ca 
cele inaugurate de Take Ionescu în Muntenia și de 
amicul său Bădărău în Moldova. 

Nou-alesul parlament se convoacă la 12 iunie pentru 
o sesiune extraordinară de cîteva zile, își alege 
prezidenţii, la Senat pe C. Boerescu, la Cameră pe C. 
Olănescu, votează creditul pentru cumpărarea finului, 
acordă un moratoriu arendașilor și admite sporirea 
taxei asupra alcoolului, rămînînd ca în prima sesiune 
ordinară, care se va deschide la termenul obișnuit de 15 
noiembrie, să se arate mai lămurit de ce este capabil un 
minister compus în modul arătat mai sus. 

Răgazul lăsat de vacanţa parlamentară trebuia acum 
întrebuințat de guvem, și îndeosebi de ministrul 
resortului, la înlăturarea cît mai grabnică a nevoilor 
financiare spre a preveni catastrofa ce ameninţa statul. 
însă generalul Mânu, lipsit pînă atunci de orice contact 
cu cercurile financiare, care să-l orienteze din vreme 
asupra situației pieței europene, se folosește de o 
călătorie la băi și caută să se informeze de la societatea 
Diskonto din Berlin asupra condiţiilor unui împrumut; 
dar găsindu-le mai grele decît cele obţinute de 
„junimistul** Menelas Ghermani în ministerul Lascăr 
Catargiu, are nejustificata ambiţie de a nu se lăsa mai 
prejos, cu toată situaţia schimbată a pieţei europene, și 
scapă astfel momentul cînd se mai putea încheia 
împrumutul fără condiţii prea oneroase. Căci în 
decursul verii 1899 războiul din Transvaal, prin 


neașteptata e- nergie a rezistenței burilor, luase 
proporţii îngrijorătoare pentru guvernul Marii Britanii, 
creditul englez încetase cu desăvîrșire să alimenteze 
băncile de pe continent, bonurile noastre de tezaur 
ajunseseră la exorbitanta cifră de 105 milioane de lei, și 
altele nu se mai puteau plasa, circulaţia banilor era 
îngreuiată în ţară, lipsa de numerar se simţea în modul 
cel mai penibil la casieriile publice. Pe la sfîrşitul lui 
septembrie 1899 se amînă cu vreo zece zile, pînă să se 
mai strîngă ceva bani, plata unui mandat de 18 300 lei 
de la Ministerul Lucrărilor Publice; la începutul lui 
octombrie, asupra unui mandat de 1 700 lei pentru 
hrana Seminarului Teologic din București, casierul 
central plătește numai 700 lei și roagă pe director să 
vină peste cîteva zile după restul de 1 000, și încă la 
plata diurnei pentru vacanţa de Crăciun, luată duminică 
19 de- 271 cembrie 1899, chestura Senatului rămîne 
datoare cu 30 000 de lei. Finanţele statului ajunseseră 
ca în vremea lui Cuza-Vodă, și ţara parcă se întorcea cu 
35 de ani înapoi. în sfirșit, la scadenţa unui bon de 
tezaur de 5 milioane prezentat de Banca României, 
generalul Mânu, nemaiștiind ce să facă, imploră ajutorul 
regelui, pentru ca prin autoritatea sa personală să 
mijlocească un împrumut la Berlin, și astfel 
administratorul Domeniilor Coroanei, Ion Kalin- deru, a 
cărui funcţionare după lege era supusă exclusiv 
autorităţii regelui și nu avea a face cu nici un ministru 
responsabil, este trimis ca să negocieze la Berlin 
mîntuitorul împrumut și să scape statul român de 
faliment. 

Și cînd te gîndești că în această vreme Partidul 
Conservator număra printre membrii săi mai mulți 
financiari capabili, ca Petre Carp, Theodor Rossetti și 
înaintea tuturor Menelas Ghermani, a cărui încetare din 
viață se intîmplă la 24 decembrie 1899, adică după 
încheierea împrumutului de la Berlin, de care vorbește 
încă în ședința Senatului de la 5 decembrie, nu poţi 
condamna îndestul exagerarea luptelor de ambiţii 
personale înăuntrul Partidului Conservator, care a 
împiedicat de atîtea ori pe unii din oamenii politici cei 
mai  destoinici să aducă ţării serviciile cerute in 
momentele cele grele. De altminteri de data aceasta 


ministrul de externe Ion Lahovari, cu o sinceritate 
neobișnuită, a recunoscut intr-o ședință publică a 
Senatului că la compunerea cabinetului Cantacuzino 
pretenţiile au trebuit să se coboare la mai ieftin. 

însuși împrumutul de la Berlin este făcut în condiţii 
așa de grele, incit dovedește lipsa de deprindere a lui 
Ion Kalinderu cu asemenea chestiuni. împrumutul, 
încheiat cu Diskonto-Gesell- schaft și cu Bleichroder, 
care își asociază alte cîteva case de bancă din Germania 
și din Franţa, se face pe suma de 175 milioane de lei în 
bonuri de tezaur 5% pe termen de cinci ani, cu un curs 
de emisiune de 98%. El cuprinde însă și următoarele 
condiţii: 1) Guvernul român nu va uza de creditele 
rămase Încă  neîntrebuinţate pentru lucrările și 
cheltuielile extraordinare în valoare totală de lei 83 258 
451, acordate prin 9 legi anume arătate.! 

2) Guvernul român nu va proceda înainte de plata 
sumei totale a bonurilor de tezaur la emisiunea unui alt 
împrumut fie interior, 


“Legile revocate la urmă, prin condiţia de mai sus, sînt cele de 38 
de milioane votate fără nici o acoperire in zilele de 26 și 30 mai 1898 
pentru lucrările publice ale lui Ionel Brătianu, despre care am vorbit 
la pagina 13 a volumului V din Discursurile parlamentare. (în 
lucrarea de faţă p. 218 — nota St. N.) 


272 fie exterior, nici la vreo emisiune de bonuri de 
tezaur, nici nu va putea acorda pentru vreun împrumut 
oarecare garanția statului. 

Că asemenea condiţii s-au stipulat între guvern și 
bancheri, se poate justifica prin grelele împrejurări în 
care s-a încheiat împrumutul; dar că aceste stipulaţii nu 
au rămas confidenţial păstrate în actele preschimbate 
între cele două părți contractante, mai ales în ceea ce 
privește condiţia dintii, ci s-a îngăduit ca Diskonto- 
Gesell- schaft, Bleichroder și ceilalţi, în chiar prospectul 
împrumutului, publicat în ziarele străine române, să 
aducă la cunoștința obștească faptul că ei au impus 
statului român să-și retragă legile votate și promulgate 
în suveranitatea sa, această umilire, care în orice caz ar 
fi trebuit și ar fi putut să fie evitată, dovedește în modul 
cel mai trist pe ce miini încăpuse îngrijirea pentru 
prestigiul și demnitatea statului român. Vina este atît a 
celui însărcinat cu negocierea împrumutului la Berlin, 
cît și a guvernului, îndeosebi a generalului Gheorghe 


Manu, care a încuviinţat să se facă acea publicare a 
bancherilor străini. 

E de mare mirare că o asemenea misiune a putut fi 
încredințată în asemenea momente unui om așa de 
puţin calificat, precum era răposatul Ion Kalinderu. 
Poate merită și această figură, care în chip intermitent a 
jucat și oarecare rol politic, o scurtă caracterizare. Fiul 
unui bancher levantin cu numele de Kalenderoglu, 
căruia încercase în vremea din urmă să-i atribuie fără 
nici un drept un rol în mișcarea noastră naţională de la 
1848, Ion cu numele prefăcut în Kalinderu se urcase ca 
magistrat pînă la Curtea de Casaţie, fusese apoi comisar 
al guvernului pentru afacerea Strousberg la Berlin și 
ajunsese în sfîrșit să fie numit in noua funcţie de ad- 
ministrator al Domeniilor Coroanei înfiinţată la 1884. 
De o excesivă vanitate, prin urmare foarte susceptibil, 
împodobit cu panglicile tuturor decoraţiilor europene, 
ca membru al Academiei Române autor de compilări 
fără valoare, una avind ca obiect „Barba la romani", 
confuz în feluritele sale concepţii, de la pensionatul de 
fete Măgurele, hărăzit de el fără noimă Academiei 
Române, pînă la numeroasele proiecte de testament, 
prin care voia să-și îndepărteze rudele de la moștenire 
și să-și vadă numele slăvit prin mari donâţii la 
institutele de cultură regale și academice, dar pe care 
nu le-a scris niciodată în forma legală, așa încît toată 
bogăţia lui a rămas rudelor urgisite de el: Ion Kalinderu 
nu se poate caracteriza mai bine decît prin vorbele 
prezidentului Renault, amicul hii Voltaire: Si l'on 6ta.it â 
certaines gens leur ridicule, il ne leur resterait rien. 

Singura lui valoare, oarecum pasivă, care i-a și 
procurat vremelnicele întrebuinţări politice, a fost 
favoarea regală, explicabilă numai prin absoluta 
supunere a curtezanului înaintea Regelui și a Reginei, 
de altminteri o dovadă mai mult că favorurile regale nu 
sînt întotdeauna un semn de merite reale, precum nu 
sînt nici laudele ce au fost aduse lui Kalinderu după 
interesele momentane ale partidelor, cînd de Dimitrie 
Sturdza cu prilejul unei decoraţii, cînd de Nicu Filipescu 
în raportul său asupra bugetului 1900-1901. 

Dar nu a fost destul cu umilirea suferită prin 
împrumutul celor 175 de milioane; în legătură cu el s-a 


adus demnităţii și prestigiului statului o mult mai mare 
lovire prin afacerea Hallier. 

Pentru lucrările hidraulice la portul Constanţa se 
încheiaseră în iulie 1895 și martie 1896 două contracte 
cu un antreprenor francez, A. Hallier, care la licitaţie 
făcuse oferta cea mai favorabilă și venise la București 
cu scrisori de recomandare de la un ministru francez și 
de la un membru al familiei regale din Belgia.! Ca om 
priceput în asemenea lucruri, Hallier își ia din capul 
locului de avocat pe un membru influent al Partidului 
Liberal de la putere, pe Nacu, căruia, după căderea 
liberalilor și instalarea guvernului conservator, îi 
adaugă ca reprezentant al său pe însuși fratele ge- 
neralului Mânu, ministrul de finanţe. 

Lucrările se urcau la suma de 25 milioane de lei, la 
care se mai adăugaseră în anul 1898 și alte lucrări 
suplimentare, care cu cheltuielile pentru „utilaj", ce nu 
priveau pe Hallier, se urcau la un total de 53 milioane. 
însă Hallier, după ce în decurs de trei ani și jumătate 
(contractele prevedeau terminarea lucrărilor în șapte 
ani) executase lucrări în valoare numai de vreo patru 
milioane de lei, părăsește întreprinderea, 
nemaidispunînd de fonduri, și prin telegrama de la 9 
martie 1899 anunţă guvernului liberal încetarea 
lucrărilor. Atunci guvernul, conform condiţiilor generale 
ale întreprinderii, ordonă continuarea în regie pe contul 
antreprenorului; dar cauţiunea acestuia, redusă de un 
ministru liberal după stăruința lui Nacu, nu se urca nici 
măcar la cifra de un milion. 

Firește că regia nu era spre mulțumirea lui Hallier, 
care pîn- dește momentul ca să pună în lucrare 
influențele dobîndite (te miri cum) la ministerul din 
Paris și să exercite prin ele o presiune asupra slabului 
guvern din București. Momentul îi sosește cu prilejul 


'A și primit la un moment de strimtorare în decursul lucrărilor 
300 000 lei ca împrumut din caseta privată a regelui Carol prin 
mijlocirea ministrului-prezident Dimitrie Sturdza. Vezi scrisoarea 
acestuia în Koinfu națională de la 18 martie 1900. 


274 nenorocitului împrumut contractat de Kalinderu. 
Prin stăruințele ministerului parizian, prin amenințările 
lui Arsene Henry, reprezentantul Republicii franceze la 
București, ameninţări înaintea cărora se pleacă 
ministrul de externe Ion Lahovari și totdeauna flexibilul 


Take Ionescu, fostul antreprenor înduplecă guvernul 
Cantacuzino să încheie o nouă convenţie, în care pentru 
regularea pretențiilor acelui aventurier se admite 
instituirea unui tribunal arbitrai, nu conform clauzei 
speciale a contractului, nici conform codului nostru 
comercial cu autoritatea tribunalelor românești, ci un 
tribunal de arbitri în majoritate străini, numiţi unul de 
guvernul român, altul de Hallier și al treilea de amîndoi 
arbitrii împreună, tribunal care avea să hotărască în 
ultima instanţă, fără apel nici recurs în casaţie, să-și 
fixeze singur procedura și să prevadă în sentinţă și 
onorariul arbitrilor fără contestare posibilă. O lege 
votată de Cameră și de Senat la 15 și la 17 decembrie 
1899, cu violarea făţișă a art. 104 din Constituţie, care 
oprește crearea a orice fel de tribunale extraordinare, 
autorizează guvernul de a încheia și de a executa 
această umilire a ţării, pe care Take Ionescu caută să o 
justifice în Cameră prin vorba că era „o fatalitate 
inexorabilă"; iar Ion Lahovari o explică mai tîrziu în 
Senat (16 martie 1900): „Iată ce va să zică cuvintele 
necesitate inexorabilă: a fost un moment în care noi, 
miniștrii răspunzători de soarta, de creditul și de 
cinstea ţării, am fost puși în această alternativă: ori să 
primim acest arbitraj, ori să vedem că- zînd combinaţia 
financiară în care era scăparea creditului și onoarea 
acestei ţări." 

într-adevăr așa trebuie să fi ameninţat Arsene Henry 
pe un guvem slab și ușor de intimidat, căci, precum s-a 
zis în discursul nr. 1281: „de la o ţară, care se dă prea 
ieftin, străinii cer prea scump". în fapt Menelas 
Ghermani, ale cărui relaţii cu lumea financiară din 
Berlin îl punea în măsură de a cunoaște adevărul exact, 
ne-a asigurat în Senat că băncile împrumutătoare din 
Berlin erau hotărite să ne facă acel împrumut de 175 
milioane, indiferent dacă se admitea sau nu se admitea 
cotarea lui la Paris, că prin urmare amenințările 
franceze erau numai sperietoare pentru niște miniștri 
nepricepuţi. 

Dar pînă să se împlinească formalităţile și să înceapă 
însuși procesul înaintea acelui tribunal extraordinar, 
mai trec două luni și în interval se fac oarecare 
schimbări în minister. Cu prilejul 


'Cuprins în Discursuri parlamentare, vol. VI, rămas in manuscris, 
dă 
(nota St. N.) 


275 prezentării Adresei Senatului la Palat (12 
decembrie 1899) lorgu Cantacuzino are un atac de 
amețeală, în urma căruia pleacă în concediu și, 
rămînînd numai ministru-prezident fără portofoliu, 
cedează internele generalului Gh. Mânu; la finanţe trece 
Take Ionescu, la culte Istrati și la lucrări publice, după 
stăruința lui Nicu Filipescu, prietenul său lonaș 
Grădișteanu; iar Gheorghe Panu, cu toată supunerea ce 
o arătase lui Cantacuzino și chiar generalului Mânu în 
dezbaterile publice ale Camerei, rărnîne și de astă dată 
pe dinafară, ceea ce-l face după cîtva timp să-și 
schimbe din nou convingerile politice și să revină la 
Partidul Liberal. 

în sfîrșit, marți în 29 februarie 1900 începe 
pertractarea procesului Hallier în sala Curţii de Conturi 
și ține pînă la 15 martie. Arbitrii aleși sînt: din partea 
statului Mihail Suţu, pe atunci guvernator al Băncii 
Naţionale, din partea lui Hallier francezul Mof- fre, iar 
superarbitru olandezul Leemans. Avocaţii lui Hallier 
sînt: Poincare (mai pe urmă prezident al Republicii 
franceze) și C. Nacu; ca avocaţi ai statului român 
figurează, după ce mai mulți membri cu vază ai Baroului 
din Bucureşti  refuzaseră să  pledeze înaintea 
tribunalului străin, Gheorghe Panu (omnia pro pecunia) 
alături de obișnuitul avocat al ministrului domeniilor 
Boambă și Păltineanu. Pledările se ţin în limba franceză, 
în care se redactează și sentința. Și pe cînd străinii se 
poartă cu aroganța obișnuită în asemenea cazuri 
(Poincare in lunga sa pledare de cinci zile are lipsa de 
tact de a zice că, venind în România, a trecut prin Porta 
orientalisj, în public crește emoția și indignarea, 
susținută, precum se înţelege de la sine, de agenţii 
liberali; se întîmplă încăierări pe stradă, atacuri de 
jandarmi, arestări înaintea Curţii de Conturi, întruniri 
publice, procesiuni cu steaguri negre la statuia lui Mihai 
Viteazul etc. și cînd duminică dimineaţă 12 martie 1900, 
sosește Dimitrie Sturdza în gara București, venind de la 
Berlin, unde asistase ca delegat al Academiei Române la 
aniversarea celei din Berlin, este primit cu ovaţii și 
condus în alai pînă acasă, aclamat cu și mai mare 
entuziasm la întrunirea publică din sala „Dacia', 


convocată in aceeași zi pentru a protesta în contra 
scandalului Hallier. Nici un an nu trecuse de cînd 
Sturdza căzuse de la guvem, alungat de indignarea 
generală și condamnat și de mulţi liberali din cauza 
convenției sale cu baronul Bănffy, și acum același 
Sturdza este condus în triumf la o întrunire publică, 
care în acest moment reprezintă  intr-adevăr 
simțămintul de revoltă al oamenilor cinstiţi din ţară. La 
așa rezultat deplorabil pentru Partidul Conservator 
ajunsese un minister compus in parte din oameni care 
își dăduseră 


276 aerul de apărători ai demnităţii naţionale în lupta 
din anul trecut împotriva guvernului Sturdza. 

însăși sentinţa arbitrală, dată în sfîrșit la 24 martie 
seara, se mărginește la o cifră relativ mică: pe cînd 
Hallier ceruse 18 milioane, dintre care cea mai mare 
parte pentru discredit și pentru pretinsele cîștiguri 
eventuale; iar statul român îi recunoștea 31/2 milioane, 
sentința arbitrală îi acordă 2 700 000 lei peste suma re- 
cunoscută de guvem, și pentru asemenea cifră 
neînsemnată față de bugetul regatului s-au găsit 
miniștri români care să admită o știrbire a suveranităţii 
statului. 

Dar trista afacere se mai ilustrează printr-un proces 
pe care fostul reprezentant al lui Hallier, Costică Mânu, 
fratele ministrului, nu se sfiește să-l intenteze lui Hallier 
cîteva luni după pronunţarea sentinţei arbitrate. Petiţia 
lui începătoare are următorul cuprins: 


Domnule Președinte, 


Prin convenţia din 27 mai 1899 dl Adrien Hallier, fost 
antreprenor al construcţiei portului Constanţa, domiciliat la Pâris, 
61 Rue de l'Arcade, actualmente boulevard Malesherbes, s-a 
obligat a-mi plăti suma de 12 la sută asupra tuturor sumelor ce-i 
va vărsa guvernul român pe temeiul rezilierii contractului său, pe 
măsură ce îi vor fi vărsate aceste sume - pentru concursul meu de 
a face să se dea de cei în drept o soluţie avantajoasă situaţiei ce i 
se crease antreprenorului lucrărilor portului Constanţa. 

Am îndeplinit însărcinarea ce am, după cum vă este cunoscut 
și la trebuință o voi dovedi. Dl Hallier refuză insă a executa 
obligaţia sa. 

Sînt dar silit a-1 chema în judecată, pentru a fi condamnat a-mi 
plăti suma de 747 195 lei 84 bani, corespunzînd cu 12 la sută din 


sumele ce este in drept a primi de la guvernul român prin faptul 
rezilierii și al ho- tăririi tribunalului arbitrai în executarea rezilierii 
cuvenite. 

întemeiez acţiunea mea pe scrisoarea dlui A. Hallier din 27 mai 
1899, corespondenţa sa, dezbaterile urmate în această afacere, 
cunoștința generală că am dat concursul meu la această soluţie, 
martori și interogatoriul la trebuinţă al defendorului. 


Că într-o situaţie politică în care s-au putut petrece 
asemenea lucruri chiar partizanii guvernului încep a fi 
descurajaţi, se explică de la sine. în zadar noul ministru 
de finanţe Take Ionescu, cu o măreție de cuvinte, care 
de acum înainte devine caracteristica hi- pertrofiei sale, 
dar care este mai totdeauna nepotrivită cu micimea 
realităţii, laudă în ședința Camerei de la 22 martie 1900 
bugetul 

prezentat de d-sa cu un pretins excedent de 7 milioane 
de lei zi- cînd: 


„N-am făcut buget de an rău, nici de an excepţional, ci de un 
an mediocru, pe care are drept să conteze un ministru de finanţe. 
Dar fie, n-oi avea excedent; dar bugetul e cel puţin echilibrat. Ei 
bine, salutaţi-l, căci este cel dinţii buget echilibrat în care s-au 
trecut adevăratele cheltuieli ale statului. 

Salutaţi-l, căci a avea un buget echilibrat după un buget care 
a dat 32 milioane deficit, și fără a suprima sau dezorganiza 
serviciile statului, acesta este un lucru pentru care omul are drept 
să fie mîndru.“ 


în fapt bugetul echilibrat al lui Take Ionescu a rămas 
de la început mai prejos de prevederi și s-a sfirșit cu un 
deficit de peste 28 de milioane. 

Dar oricum ar fi fost cu bugetul, toată atmosfera 
creată prin felul de a administra al guvernului apasă din 
ce în ce mai mult asupra majorităţii, care îl susține, și 
prevestește schimbarea regimului. 

Precum la sfîrșitul lui martie 1889 se ridicau în faţa 
lui Sturdza toate incidentele relaţiilor sale cu ungurii și 
cu „drapeliștii" și paralizau încercarea partizanilor de a- 
1 mai menţine la putere, tot așa la sfîrșitul lui aprilie 
1890 se înfățișează în memoria oamenilor insuficiența 


lui lorgu Cantacuzino la interne, incompetenţa 
generalului Mânu la finanţe, dubiozitatea lui Fleva la 
domenii, ridicolul lui Istrati la culte, supunerea lui Ion 
Lahovari la externe și iluziile lui Take Ionescu la finanţe; 
iar măreţia de cuvinte cu care acesta din urmă 
exclamase la începutul guvernului în ședința Senatului 
de la 18 iunie 1899: „Cu cît sarcina e mai grea, cu atît 
ne vom ridica mai sus“ devine acum o tristă ironie, și 
toate împreună împing situaţia spre căderea guvernului. 

La sfîrșitul lui aprilie 1900, Nicu Filipescu, a cărui 
nestăpînită agitare înăuntrul Partidului Conservator 
contribuise la înjghebarea ministerului Cantacuzino, 
vine la autorul scrierii de față, cu care nu se mai 
întîlnise de cînd cu precipitata proclamare a șefiei lui 
Cantacuzino, începe prin a critica slăbiciunea 
guvernului, se plîn- ge mai ales de „apucăturile de vizir“ 
ale lui Take Ionescu, pe care el însuși îl introdusese în 
partid, și recunoaște acum neapărata necesitate a 
înţelegerii cu „junimiștii", fără de care conservatorii n- 
ar mai putea exista. La începutul lui iunie revine din nou 
cu 


278 propunerea să ne înţelegem cu Cantacuzino, care e 
acum intimidat și dispus să se retragă, că și generalul 
Lahovari și prezidentul Camerei C. Olănescu sînt de 
aceeași părere; și într-adevăr C. Olănes- cu și mai pe 
urmă și Alecu Catargiu vin să întărească stăruinţele lui 
Filipescu. La 10 iunie are Carp o primă întrevedere cu 
Cantacuzino, după dorinţa acestuia, în care însă nu se ia 
nici o hotărire. Autorul scrierii de faţă trebuind să plece 
pentru cîteva zile în străinătate, tratările, care de 
altminteri rămîn ascunse generalului Mânu și lui Take 
Ionescu, se urmează mai departe cu Carp și Marghi- 
loman și ajung la rezultatul că un nou minister se 
constituie sub prezidenţia lui Carp și depune în ziua de 
7 iulie 1900 jurămîntul înaintea regelui Carol, la Sinaia. 


XII 


Continuarea regimului 
conservator. 
Primul minister P. P. Carp 
7 iulie 1900-13 februarie 1901 


De la 7 iulie 1900 cabinetul Carp este astfel compus: 


P. P. CARP, prezident și finanţe, 

T. MAIORESCU, justiţie, 

Al. MARGHILOMAN, externe, 
General IACOB LAHOVARI, război, 
C. OLĂNESCU, interne, 

I. C. GRĂDIȘTEANU, lucrări publice, 
C. C. ARION, culte, 

N. FILIPESCU, domenii. 


Intrarea lui Nicu Filipescu în minister era cu atît mai 
interesantă, cu cît dînsul cînd era primar al capitalei și 
deputat, răs- punzînd unor imputări ale lui Voinov, a 
declarat în Cameră: „Am scris la Epoca, am atacat pe M. 
S. Regele. Pot să regret aceasta, nu pot însă s-o 
tăgăduiesc, dar mai ales ţin, deosebindu-mă de alţii, să 
suport toate consecinţele acelei atitudini. De aceea zic 
că locul meu nu poate fi niciodată pe banca ministerială 
și numai in ziua cînd mă veţi vedea acolo, domnule 
Voinov, voi merita invectivele dvs.“' (aplauze). 

A doua zi după numirea lor toți miniștrii se duc la 
vechiul Club conservator în casa din colțul Calea 
Victoriei - Strada Regală, unde veniseră și „junimiștii" de 
la Clubul constituțional acum desființat în mijlocul 
numeroasei adunări Gheorghe Gr. Cantacuzino declară 
fuziunea celor două ramuri ale Partidului Conservator, al 
cărui șef rămîne el; apoi vorbește Carp cîteva cuvinte ca 


'Vezi Monitorul oficial din 25 aprilie 1893. 


280 prezident al noului guvern conservator unificat și în 
sfîrșit Take Ionescu, cel rămas pe dinafară, are 
abnegaţia aparentă să declare cu acum obișnuita 
măreție de cuvinte că partidul susţine noul guvern din 
tot sufletul. 

însă frumoasa aparenţă a acestei unificări a Partidului 
Conservator este, precum vom vedea mai jos, de așa 
scurtă durată, încît se impune întrebarea dacă a făcut 
bine Carp consimţind la condiţiile sub care și-a constituit 
cabinetul. Cînd la începutul lui aprilie 1899, îndată după 
moartea lui Lascăr Catargiu și proclamarea de șef a lui 
Gheorghe Gr. Cantacuzino, i s-a propus lui Carp să 
formeze el ministerul, ca prezident de consiliu, să 
introducă în el patru junimiști și patru vechi 
conservatori, numindu-se însă ministru de interne dintre 
aceștia din urmă și rămînînd Gh. Cantacuzino numai șef 
al partidului, P. Carp a refuzat propunerea și s-a arătat 
recalcitrant și la alte încercări de conciliere, întîmpinînd 
cu iritarea că fără Ministerul de Interne în faţa alegerilor 
viitoare nu poate primi. Și acum primește fără Ministerul 
de Interne în partea sa, cu alegerile făcute sub Gheorghe 
Cantacuzino și cu operaţiunile lui Take Ionescu 
îndreptate anume în contra junimiștilor! și primește o 
asemenea situaţie, fără dizolvarea unui parlament ales în 
contra partizanilor săi... Evident că în aprilie 1899 
situația cum i se oferea lui Carp de vechii conservatori 
era mult mai bună pentru el. Chiar fără Ministerul de 
Interne, alegerile tot s-ar fi făcut sub prezidenta sa, nu s- 
ar fi făcut anume în contra junimiștilor, ar fi lipsit și 
acele promiscuităţi ale cartelului cu unii liberali, și ţara 
scăpa de predilecţia lui Gheorghe Cantacuzino pentru 
Ministerul de Interne, de hipertrofia lui Take Ionescu și 
de administraţia financiară a generalului Gheorghe 
Manu cu împrumutul Kalinderu și afacerea Hallier. 
Cedarea lui Carp este cu atît mai surprinzătoare în 
momentul fuziunii de la iulie 1900, cu cît e o abatere de 
la tenacitatea sa obișnuită. Dar pedeapsa inconsecvenţei 
nu întîrzie să se arate, firește nu îndată în sesiunea 
extraordinară convocată pe cîteva zile la 25 septembrie 
1900, ci în decursul sesiunii ordinare de la 15 noiembrie, 
condusă în Cameră de însuși Gheorghe Cantacuzino, ales 


prezident în locul lui C. Olănescu, numit ministru de 
interne, și în Senat de vechiul prezident Constantin 
Boeres- cu, avocatul casei Cantacuzino. 

La primul consiliu de miniștri ţinut sub prezidenţa lui 
Carp la 11 iulie 1900 se face o primă expunere a 
planurilor financiare: 


281 vînzarea acţiunilor Băncii Naţionale, rămase în 
proprietatea statului, monopolul hîrtiei de țigarete... 

Ca proiecte financiare noul guvern a prezentat două: 
unul prin care se cedează unui sindicat de bănci venitul 
monopolului hîrtiei de țigarete, pe timp de 12 ani și 
șapte luni, în schimbul avansului unei sume de 12 150 
000 mărci; și un altul prin care se modifică unele 
dispoziţii din legea impozitului asupra băuturilor 
spirtuoase, lege a cărei aplicare a provocat vărsări de 
sînge în cîteva judeţe. 

Din discuţiile urmate se concretizează proiectele de 
legi care se supuseseră parlamentului într-o scurtă 
sesiune extraordinară, deschisă la 25 septembrie. 

Pînă atunci însă, în decursul verii, lumea de la noi 
este  mișcată de asasinatul profesorului Ştefan 
Mihăileanu întîmplat la București. 

Asasinul Stoian Dimitroff, bulgar, este prins împreună 
cu alți compatrioți de ai săi, a căror complicitate se 
dovedește și toţi împreună sînt traduși înaintea Curţii cu 
Juraţi din București. 

Miniţioasa instrucţie descoperă un întreg complot ale 
cărui ramificări pornesc din capitala Bulgariei și se 
întind mult mai departe. Se constată că asasinarea lui 
Mihăileanu era pentru conspiratorii bulgari un incident 
secundar; ţinta lor de căpetenie în România pare a fi fost 
asasinarea regelui Carol și toată alcătuirea complotului 
provenea de la un comitet numit macedono-adriano- 
politan, în capul căruia se afla Sarafoff și care voia ca 
prin tulburări începute în România și asasinate 
continuate în Macedonia să ajungă la o complicaţie 
războinică a chestiunii balcanice și în urma ei la 
anexarea Macedoniei din partea regalului bulgar. Emoţia 
deșteptată în România era cu atît mai mare, cu cît în 
aceeași vară, la 16/29 iulie, regele Umberto al Italiei 


fusese asasinat de un anarhist și se presupunea o 
legătură între anarhiștii italieni, ruși și bulgari, în parte 
aflaţi în România. Ceea ce făcea situaţia și mai gravă 
erau numeroasele aparenţe ivite în cursul instrucției 
procesului în Bucureşti, că  agitările comitetului 
bulgăresc erau cel puţin tolerate, dacă nu chiar 
încurajate de guvernul bulgar, și că îndeosebi Sarafoff 
era protejat de un anume ministru bulgar, căruia îi 
făcuse servicii electorale. Guvernul nostru intervine 
firește la Sofia pentru a cere urmărirea penală a 
complicilor descoperiți prin  instrucţia asupra 
asasinatului lui Mihăileanu și refugiați in patria lor. 
Guvernul bulgar arată oarecare ezitare în îndeplinirea 
acestei 


282 cereri și în decursul lunii august 1900 
corespondenţa diplomatică între București și Sofia nu e 
lipsită de oarecare iritație, sporită și printr-o notiță 
apărută în ziarele românești asupra ignoranței juridice a 
ministrului-prezident bulgar, notiţă care nu putea 
proveni decît dintr-o indiscreţie de la ministerul nostru 
de externe (secretar general al acestui minister era pe 
atunci A. G. Florescu, rămas încă de pe vremea lui Ion 
Lahovari). Dar în sfîrșit raporturile între cele două 
guverne redevin normale și cel bulgar caută a se con- 
forma unei netăgăduite obligaţii internaţionale. Iar în 
București Curtea cu Juraţi, înaintea căreia acuzaţii 
bulgari fuseseră traduși după o inteligent redactată 
ordonanţă de urmărire a judecătorului de instrucţie T. 
Florescu, condamnă la 9 noiembrie 1900 pe inculpaţi! 
prezenţi în număr de nouă, atît pe cei vinovaţi de asasi- 
natul lui Mihăileanu, cît și pe cei implicaţi în complotul 
contra regelui Carol, la maximul pedepselor prevăzute în 
codul nostru penal. Condamnă asemenea pe membrii 
absenți ai Comitetului macedono-adrianopolitan, dovediţi 
complici, în cap cu Sarafoff, la munca silnică pe viaţă. 
Revenind la lucrările parlamentului în acea scurtă 
sesiune extraordinară de care am vorbit mai sus și 
înainte de a ne ocupa de aplicarea legilor lui Carp, a 
căror însemnătate covîrșitoare domină toată situaţia, se 
cuvine să menţionăm că deja în acel prim contact între 
noul guvem și Camera aleasă sub inspirarea lui Take 
Ionescu se ivesc semne de oarecare incompatibilitate, 


deocamdată numai în contra ministrului de justiţie. 
Acesta (autorul scrierii de faţă) în sfera sa mărginită 
încercase îndată să combată nepăsarea și neglijența în 
care căzuseră tocmai unii magistrați mai tineri, semn al 
răului efect produs prin influenţele partidelor politice 
asupra generaţiei tinere chiar în privinţa magistraturii. 
Printr-un șir de pedepse disciplinare publicate în 
Monitorul oficial, a căror motivare era concepută de 
talentul literar al lui Ioan Miclescu, secretarul general al 
Ministerului de Justiţie, se arăta intenţia ministrului de a 
trezi magistratura spre o mai conștiincioasă îndeplinire a 
datoriei de sîrguinţă, de nepărtinire și de exemplară 
onestitate. Firește că această tendință nu convenea 
deputaților avocaţi deprinși tocmai cu influențarea 
politică, și mulţi din aceștia se înrolaseră în modul cel 
mai firesc sub steagul lui Take Ionescu (de atunci 
datează și expresiile takism și takist) și la cea dinţii 
ocazie în chiar scurta sesiune extraordinară, un takist 
deputat din Craiova interpelează 

disciplinare, în ședința Camerei de la 6 octombrie. După 
răspunsul ministrului se constată că interpelarea nu 
produce efectul dorit de acel ce a făcut-o, dar micul 
incident este simptomatic pentru dezvoltarea ulterioară 
a relaţiei între guvem și parlament. 

Spre a termina cu cele ce se cuvine să fie menţionate 
din resortul Ministerului de Justiţie care sînt și rămîn 
firește pe al doilea plan față de  covirșitoarea 
însemnătate a legilor financiare ale lui Carp, trebuie să 
mai menționăm două proiecte de legi dintre care unul se 
votează în decursul sesiunii ordinare de la începutul 
iernii, iar celălalt rămîne în cartoanele Camerei fără însă 
ca prin aceasta să fie lipsit de oarecare efect. Legea 
votată are de obiect revocarea legii lui Stătescu despre 
care s-a vorbit în volumul precedent! la pagina 22 și prin 
care fostul ministru liberal lovise în inamovibilitatea 
Curţii de Casaţie pentru a face loc la doi magistrați 
partizani politici ai săi. Revocîndu-se deplorabila lege, 
unul din magistraţii eliminaţi a fost reintegrat, celălalt, 
după propria sa dorință, a rămas avocat, fiind însă 


distins printr-o înaltă decorație ca semn de reparare a 
nedreptăţii suferite. 

Celălalt proiect de lege prevedea oprirea unui 
ministru de justiție de a exercita profesia de avocat timp 
de cinci ani după retragerea sa din minister. Scopul 
proiectului era vederat: trebuia înlăturat inconvenientul 
ca un ministru care în timpul funcţionării sale numise și 
înaintase magistrați să se prezinte apoi înaintea lor ca 
avocat și să producă, mai ales în opinia împricinaţilor, 
impresia unei deosebite părtiniri. Legea deși trecută 
numai prin secţiile Camerei și primită de cinci din ele și 
respinsă de două, în care a fost combătută de deputăţii 
avocaţi Ion Lahovari și (firește) Take Ionescu, fără a fi 
ajuns la discuţie în Camera plenară, în urma retragerii 
guvernului Carp a avut totuși efectul de a fi reluată sub o 
formă mai redusă în consultaţii instituite de guvernul 
liberal. Și cu toate că la a doua guvernare a unui cabinet 
Gheorghe Cantacuzino sub înriîurirea și mai mare a 
takismului, un avocat din cei mai politici, Bădărău, amic 
al lui Take Ionescu, a funcționat ca ministru de justiție și 
îndată după ieșirea sa din minister și-a continuat cu atît 
mai viguros profesiunea de avocat, totuși acesta a 


'„Priviri asupra dezvoltării politice a României sub domnia lui 
Carol 1**, in Discursuri parlamentare, vol. V, p.22. (în lucrarea de 
faţă, p.222 — nota St.N.) 

necuviințe politice. Și de vreo unsprezece ani încoace 
(aceste rinduri sînt/scrise în 1917) nici un ministru de 
justiție n-a mai exercitat avocatura după ieșirea sa din 
minister. Exemplul dovedește o dată mai mult că 
adevăratele legi necesare sînt acelea care formulează 
numai o trebuinţă destul de simțită în opinia publică 
încît să se realizeze în mare parte prin simțămîntul 
general de bună cuviinţă. 

Dar acum să ne întoarcem la mult mai importanta 
expunere a sorții ce-au avut-o legile financiare ale lui 
Carp. 

Trebuie să menţionăm în treacăt că în decursul 
discutării prin secţiile Camerei a proiectului lui Carp 
pentru impozitul mobiliar și îndeosebi pentru o mică 
diferență la patente, însuși șeful partidului pretins 


fuzionat G. Gr. Cantacuzino atacă în Cameră pe Carp, 
fiind de mult prelucrat în această direcţie ostilă de Take 
Ionescu care conduce în Cameră lupta de opoziţie. Cu 
ajutorul liberalilor și cu abţinerea miniștrilor de la votare 
opoziția izbutește în ziua de 12 februarie 1901 să 
respingă cu majoritate de un vot moţiunea de încredere 
în guvem, ministerul Carp demisionează, conservatorii 
se dezbină iarăși în două grupări, și la 14 februarie 
apare decretul prin care Sturdza este însărcinat cu 
formarea ministerului și ajunge să îndeplinească cu 
Partidul Liberal greaua misiune financiară pe care 
Partidul Conservator sfîșiat prin ambiţii personale n-a 
fost în stare s-o îndeplinească. 

La această nouă dezbinare toţi foștii miniștri din 
cabinetul Carp au rămas în jurul prezidentului lor de 
consiliu și acesta a păstrat grupării sale numele de 
Partid Conservator; însă la vreo trei zile generalul Jak 
Lahovari s-a răzgîndit și a trecut la Cantacuzino- Take 
Ionescu, și după vreo trei ani l-a imitat și lonaș 
Grădișteanu. C. Olănescu și N. Filipescu însă au rămas 
credincioși misiunii cu care-i însărcinase partidul în 
momentul fuziunii, au rămas în gruparea lui Carp 
dovedind prin prezenţa lor în ce parte este lealitatea 
politică. 

Dovadă că partidul este încă într-o stare de 
frămîntare, care-l face incapabil pentru o acţiune mai 
durabilă la guvem. Nu e încă de prevăzut sub ce formă 
se va ajunge la întărirea partidului prin reîntregire, dar 
este sigur că se va ajunge sub o modalitate oarecare la 
această unificare. Căci un partid conservator este așa de 
indispensabil într-un regim constituțional ca 
contrabalansare a partidului liberal, încît împrejurările 
politice care sînt mai tari decît indivizii contribuie de la 
sine la reformarea lui. 

Vasăzică și noua încercare a lui Nicu Filipescu de a 
întregi Partidul Conservator, de astă dată aprobată de 
Carp, s-a arătat peste puţine luni zadarnică precum 
fusese zadarnică și cea din aprilie 1899. Cu aceste 
rezultate negative figura politică a lui Nicu Filipescu ar 
putea pierde din valoarea ei pentru viața noastră 
politică, dacă neizbînda acelor combinări n-ar fi fost 
răscumpărată prin înălţimea cugetării din care au 


izvorît. Precum în toată acţiunea sa politică N. Filipescu 
s-a distins totdeauna prin lipsa de orice interes personal 
și prin depărtarea de la orice nepotism, așa relaţiile sale 
politice sînt vizibil inspirate de cea mai înaltă preţuire a 
valorilor intelectuale, fără ca pentru aceasta să 
dispreţuiască contactul cu unele figuri dubioase îndată 
ce le crede folositoare ca instrumente la vreo uneltire 
politică. 


Terminînd aici expunerea noastră, toată situaţia 
politică în care se află astăzi statul român ne îndeamnă 
să legăm sfîrșitul cu una din ideile dominante ale acestei 
scrieri, cu evoluţia statului de la vechea sa formă a unor 
principate elective spre o monarhie ereditară consolidată 
sub forma constituţională. Astăzi această evoluţie este 
așa de îndeplinită, încît nu mai există în toată România 
nici un singur om politic care să nu recunoască autori- 
tatea monarhică a regelui Carol și succesiunea dinastică 
la tron ca niște fapte de la sine înţelese, așa încît regele 
Carol cu prilejul proiectatei solemnităţi întru amintirea 
unei domnii de 40 de ani poate constata cu adîncă 
mulțumire sufletească îndeplinirea misiunii pentru care 
l-a ales poporul român în zilele de 2-8 aprilie 1866. 

într-adevăr marea misiune pe care puternicul instinct 
de conservare al neamului nostru a încredinţat-o mult 
așteptatului dar necunoscutului principe străin a fost de 
a-l scăpa mai întîi de primejdia competiţiilor la tron cu 
desele schimbări de domnii și cu imensa corupţie întru 
efectuarea lor, de a duce apoi statul cu ajutorul originii 
sale suverane la o independenţă recunoscută și de a-l 
consolida prin asigurarea unei succesiuni dinastice sub 
forma constituțională. 

Această întreită misiune a îndeplinit-o regele Carol I, 
și cucerind independenţa cu arma în mînă a îndeplinit 
acea parte a ei în modul cel mai înălțător pentru poporul 
român. Acestea au fost dorințele noastre, care multora le 
păreau prea idealiste, atunci cînd 

mult, atît ne-a dat și nu era chemat și nici nu putea să ne 
dea altceva. 


Toată dreptatea și nepărtinirea unei judecăţi istorice 
ne impun datoria să ne dăm bine seama de aceste 
condiţii de la început. Pe atunci era în unele capete 
teama că principele străin ne va înstrăina și pe noi; în 
Dreptul public al lui Simion Bămuţiu, și de la el se 
inspirase în Moldova așa-numita fracţie liberă și 
independentă, se punea ca prevedere de temut această 
teamă. 

O urmare puţin serioasă dar caracteristică a acestor 
preocupări, care răzbiseră și în Constituanta de la 1866, 
este redactarea textului Constituţiei noastre, care printr- 
o lipsă de convenienţă unică într-o organizare monarhică 
ia precauţia de a vorbi întîi de suveranitatea poporului și 
de drepturile lui, de Cameră și de Senat, de miniștri și 
de-abia în al patrulea rînd de Capul Statului, față de care 
se opintește mai ales să-i arate limitele prerogativei. 
Oricât de naivă ar fi fost încrederea celor ce au redactat 
pactul fundamental, că prin asemenea îngrădiri pe hîrtie 
vor fi îngrădit și în fapt puterea domnitorului și vor fi 
adus la vreo valoare puterea naţiunii prin corpul său 
electoral, ea denotă totuși cu deplină lămurire puţinul ce 
se aștepta de la domnitor în momentul cînd l-am pus în 
capul acestui Stat constituțional și multul ce se aștepta 
de la noi înșine în toată manifestarea vieţii politice. 

Aceasta nu trebuie să o uităm nici un moment, aici 
este dreapta măsură a judecății evenimentelor 
ulterioare. Dîndu-ne seama de acel moment creator al 
statului nostru modem, trebuie să recunoaștem astăzi că 
domnitorul a făcut ceea ce așteptam noi de la el să facă, 
dar noi nu am făcut ce ne închipuiam atunci că vom 
putea face, și este o chestiune de demnitate și de întărire 
a cugetelor pentru un popor care aspiră la un viitor mai 
mare ca să-și dea seama de greșelile sale pentru a le 
îndrepta, iar nu să arunce vina asupra altuia care nu era 
chemat să le îndrepte. 

Aceste reflecţii sînt cu atît mai indicate pentru 
momentul de faţă cu cît ele sînt chemate să înlăture 
unele observaţii destul de răspîndite printre oamenii 
politici făcute la adresa regelui, dacă nu în manifestări 
publice dar în multe discuţii private, și despre care 
credem că alcătuiesc ultima fază a unei stări de tranziţie 


din care trebuie să ieșim precum am ieșit din faza 
criticilor cu guvern personal, din faza atacurilor 
antidinastice și altor asemenea suferințe ale copilăriei 
constituționale. 

Se impută d. ex. regelui că el și numai el susţine pe 
D. Sturdza. Că el a inspirat politica acestuia în 
chestiunea naţională, că el a chemat la căderea lui 
Sturdza din martie 1899 un guvern conservator așa de 
slab ca acela improvizat de G. Gr. Cantacuzino, a cărui 
insuficienţă financiară faţă de marele pericol al situaţiei 
de atunci era prea manifestă, pentru a face să se 
reabiliteze cît mai curînd același Dimitrie Sturdza, că 
pînă în ultimul timp tot el a permis să vină la guvern un 
minister ca cel actual al lui Cantacuzino prin care o 
demagogie de căpătuire inspirată de Take Ionescu, 
general Lahovari și Bădărău slăbește spre cea mai mare 
daună a tinerelor generaţii orice încredere în valoarea 
adevăratelor principii politice, fie conservatoare fie 
liberale, și pune în loc cinicul dispreţ al oricărui 
principiu pentru satisfacerea exclusivă a intereselor 
personale. Noi credem toată această serie de observaţii 
pe atît de neîntemeiată ca chestiune de dreptate 
omenească, pe cît de contrară adevăratului spirit 
constituțional. 

Și pentru a vorbi mai întîi de acesta: regele e 
declarat prin art. 92 din Constituţie inviolabil și 
neresponsabil, numai miniștrii sînt răspunzători și acest 
mare principiu constituţional nu trebuie să rămînă literă 
moartă, ci trebuie respectat și aplicat cu bună-cre- dinţă 
in toată convingerea noastră, pentru ca să ajungem cu 
timpul la respectarea și la aplicarea efectivă a 
drepturilor prevăzute în Constituţie pentru celelalte 
puteri, adică pentru puterea legiuitoare cu viitoarea 
independenţă a corpului electoral și pentru puterea 
judecătorească. Unele fără altele nu se poate, căci așa 
este alcătuit organismul unitar al unei constituţii ca a 
noastră. 

Dar și omenește vorbind, ce impresie trebuie să fi 
făcut asupra * unui spirit occidental majoritatea 


oamenilor noștri politici? După ce la început, cu toată 
participarea lor la mișcarea naţională a Divanului Ad- 
Hoc, au lăsat adeseori la o parte tocmai respectarea 
punctului cardinal al acelui program, adică a principelui 
străin, și ca niște rău nărăviţi și ușori la minte s-au pus 
să-l atace și chiar să-l insulte prin tot felul de 
manifestări, de la articolele prin foi străine ale lui 
Dimitrie Sturdza, Erdmann von Hahn, pînă la diatribele 
indigene ale lui Hasdeu, la broșura Spionul prusian a lui 
Miîrzescu, la poza catonică a lui N. Blaremberg, la 
aparentul radicalism al lui Panu, pentru a nu mai vorbi 
de poeziile cu ilustraţii insultătoare ale lui Orășanu și de 
ultimele rămășițe anacronice din acele timpuri: de 
scrisoarea necioplită a raposatului Goga Cantacu- 288 


zino Rifoveanu și de vorbele triviale ale actualului 
prefect de poliţie!. Ce impresie trebuie să fi făcut asupra 
unui om cînd, aceleași persoane, după asemenea 
bravade și necuviinţe, se grăbeau să se incovoaie îndată 
ce le suridea puterea și să răscumpere cu lingușiri și 
platitudini necuviințele de mai înainte? Și cum, faţă de 
atitea exemple de o dezgustătoare metamorfoză, el care 
a urmărit cu stăruință neschimbată marele scop pentru 
care a fost adus în ţară: întemeierea unei monarhii 
stabile, el să nu fi sfirșit prin a spori încrederea in sine în 
aceeași proporție în care a trebuit să o piardă în mai toţi 
ceilalți. Care om cuminte poate aștepta ca asemenea 
greșeli ale oamenilor politici dintr-o generaţie să rămînă 
nepedepsite și slugărnicia foștilor insultători să nu 
producă rezultatele firești? Şi dacă am avea o dinastie 
pămînteană întemeiată pe tradiţia istorică naţională, s-ar 
putea admite ca o deviere spre autocratism să fie 
indicată, ca o fază trecătoare cu mai multă energie 
concentrată spre o mai sigură conducere a ţării în 
mijlocul greutăților ce o înconjoară. Dar cu o dinastie 
străină, fundată abia de 40 de ani și care de-abia la a 
treia generaţie are un vlăstar născut și crescut în ţară și 
botezat în religia ţării, o asemenea posibilitate este 
exclusă și adevărata siguranţă în consolidarea dinastiei 
pe viitor stă în libera manifestare a cugetului ţării 
reprezentat prin celelalte puteri constituționale. 


Dar și în altă privire, de unde pînă unde pretenţia ca 
tocmai Capul Statului în asemenea împrejurări să 
schimbe moravurile politice ale celor ce conduc și 
frămîntă partidele noastre? Pentru aceasta a fost adus 
principele de Hohenzollem în România? Și cei ce l-au 
adus și l-au aclamat, Brătienii, Catargiii, Ghiculeștii, Kre- 
tzuleștii, oameni experimentați în ale ţării, aceștia și-au 
putut oare închipui un singur moment ca junele căpitan 
german, pînă atunci străin de orice viață politică, să facă 
educaţia caracterelor române? Dar este o aberaţie a-și 
închipui așa ceva. Și după ce l-am ales fără umbră de un 
asemenea gînd și după ce s-au purtat așa de mulţi 
oameni politici față de el cum s-au purtat, ca niște 
bizantini rău nărăviţi, pretindem deodată ca să le facă 
pedagogie și să le schimbe natura. Și dacă noi, în toată 
mișcarea politică a noastră cu deplina libertate a presei 
și a întrunirilor, cu atîta întrebuințare a drepturilor ce ni 
le-am dat în Constituţie cît am priceput-o și cît 


*Monizi (cneazul). 

moartea lui Ion Brătianu și a lui L. Catargiu, alți 
conducători decît aceia pe care ni i-am ales și dacă noi 
am îngăduit ca unii din aceștia să răscolească nămolul 
societăţii și sub pretext de popularitate și de număr 
constituțional să aducă la valoare politică niște figuri 
catilinare și niște monstruozităţi sociale, care n-ar fi 
trebuit să iasă niciodată din întunericul existenţei lor de 
pînă atunci, noi fiii ţării, noi cei crescuţi sub Constituţia 
ce tot noi ne-am dat-o, noi să abatem acum răspunderea 
de la noi și să aruncăm vina asupra altuia? 

Dar lasă că nu este drept să facem așa, dar nu este 
cuviincios, nu este demn să facă așa un popor care 
aspiră la un viitor mai mare. Noi prin noi înșine trebuie 
să ne îndreptăm. Căci dacă pricina de căpetenie a răului 
este slăbiciunea de caracter inerentă încă unei societăţi 
de-abia ieșite din corupţia seculară a domniilor fanariote 
și elective, atunci răul nu se poate lecui prin invocarea 
unui autocrat, care nu poate decît să mai sporească 
slăbiciunea de caracter a supușilor săi, ci din contră, 
prin treptata întărire a caracterului în noi înșine, prin 
formarea independenței cetățenești, al cărei prim 


simptom îmbucurător va fi simţămîntul și recunoașterea 
propriei noastre răspunderi, și prin urmare a propriei 
activităţi fără așteptarea impulsiunilor străine. 

Căci de altminteri, dacă te lași tu să te ducă altul, se 
va găsi totdeauna unul ca să te ducă unde vrea el și unde 
poate nu voiai tu, și orice putere în stat își întinde sfera 
de acţiune pînă unde o îngăduie celelalte ca să o facă. 

Noi însă avem încrederea că societatea noastră 
politică va ști să ajungă și pe calea acestei îndreptări și 
va simţi și înțelege din ce în ce mai mult neapărata 
trebuinţă a caracterelor independente. 

Ceea ce ne întărește în această încredere este o altă 
parte mai îmbucurătoare a experienţei dobîndite în 
vremea noastră. Trei evenimente, deosebite ca 
însemnătate, dar caracterizate prin același simptom 
îmbucurător, trebuie relevate din fuga împrejurărilor, 
din mulțimea manifestărilor publice, cu atît mai mult cu 
cît ele par a izvori din chiar adîncul conștiinței la diferite 
straturi ale poporului nostru. Este mai întîi de toate 
admirabila simplicitate cu care ostașul român s-a jertfit 
în războiul pentru apărarea și neatîmarea ţării. Din toată 
spuza aruncată de atitea secole a mai rămas o scînteie 
vie în urmașii vechilor romani. 

Este apoi spontana emoție cu care partea cultă a 
societăţii a știut să se ridice în contra atingerii 
demnităţii naţionale prin cele 

in cel mai scurt timp expierea celui răspunzător. Este, în 
al treilea rînd, înlesnirea sufletească cu care atîția 
membri, de la mic pînă la mare, ne-am supus jertfelor 
materiale ce ni s-au impus în urma calamităţilor 
Financiare și economice ale anilor 1899-1900, și pe care 
le-am suportat în liniște purtaţi de gîndul de a scăpa cu 
orice preț onoarea și creditul statului, de a nu ne atrage 
tutela străină pe care a suferit-o Grecia. 

Un popor care în diferitele sale straturi a dat aceste 
dovezi de bună cugetare și bună simţire este un popor de 
viitor; va găsi în el și tăria de a-și forma partide politice 
mai sănătoase, care să-și aleagă conducători destoinici și 
de caracter și aceasta va deschide era adevăratei 
monarhii constituţionale. Și cel mai mulțumit va fi atunci 
regele acestui stat, căci oricît de multe ademeniri au 
capetele încoronate de a se apleca spre autocratism, ele 


prea sînt purtate de spiritul secolului în care am ajuns, și 
trebuie să fie mai mîndre de a reprezenta un stat cu 
cetăţeni de caracter, decît de a stăpîni o grămadă de 
supuși. 


POSTFAŢĂ 


Pe Maiorescu 
i istoria ca politică 
a trecutului 


Repere biografice ale începuturilor 


Titu Maiorescu s-a născut la 15 februarie 1840, în orașul 
Craiova, unde tatăl său - cărturarul loan Maiorescu - îndeplinea 
funcţia de director al Gimnaziului. loan Maiorescu era de fapt Ioan 
Trifu, născut în localitatea Bucerdea Grinoasă de lîngă Blaj. înrudit 
prin mamă cu Petru Maior, loan Trifu și-a luat mai tîrziu numele de 
Maiorescu. Asemenea, loan Maiorescu avea legături de rudenie și 
cu eruditul canonic blăjean Timotei Cipariu. Mama lui Titu 
Maiorescu, Maria Popasu, provenea dintr-o familie care, la rîndu-i, 
dăduse pe loan Popasu-episcop al Caransebeşului. Titu Bengescu 
din Craiova, descendent al unei familii boierești oltene, a fost nașul 
tinerilor căsătoriţi Ioan și Maria Maiorescu, și de aici numele fiului 
lor, Titu, căruia tatăl i-a mai adăugat și pe cel de Liviu, în amin- 
tirea, desigur, a istoricului roman și spre certificare, o dată în plus, 
a credinţei în latinitatea neamului românesc. 

La Craiova, copilul Titu Maiorescu a locuit primii opt ani; în 
ultimii doi ani (1846-1848) a frecventat Școala Primară din 
localitate, în care pictorul Constantin Lecca preda caligrafia. în 
familie, tatăl il introducea în tainele limbii latine, iar mama îi 
dezvolta pasiunea pentru lectură. 

După momentul pașoptist din Muntenia, în care a fost din plin 
implicat, loan Maiorescu a fost nevoit să se autoexileze la Viena. 
Familia Maiorescu, mamă și fii, a luat și ea drumul bejeniei, 
poposind pentru o vreme la Brașov, apoi la Sibiu, iar „prin 
decembrie 1849, sub conducerea lui Avram lancu, familia 
Maiorescu ajungea la'Blaj. împrejurarea aceasta se lămurește prin 
legătura de prietenie dintre «regele Munţilor Apuseni» și loan 
Maiorescu"!. 

Maria Maiorescu a revenit cu copiii la Brașov, în casa 
protopopului Popasu, Titu urmînd cursurile Şcolii Primare conduse 
de protodiaconul Iosif Barac, școală „ce aducea mult cu oarecare 
școli de pe lîngă Munţii Neamţului, unde învăţa carte «pînă la 
glezna broaștei» Nică a lui Ștefan a Petrii"?. 

în toamna anului 1850 Titu Maiorescu s-a înscris să frecventeze 


cursurile Gimnaziului din Brașov, pentru ca la serbarea de 
încheiere a întîiului 

partea elevilor, „discurs" reprodus în Foaie pentru minte, inimă și 
literatură, marcînd „botezul" în publicistică... 

După ce s-a mai întremat materialicește, loan Maiorescu și-a 
adus familia la Viena, în vara anului 1851. Titu a fost înscris la 
Gimnaziul Academic, anexa pentru externi a Academiei 
Theresiene. în primele luni, elevul a avut mari dificultăţi din cauza 
necunoașterii limbii germane. Și-o va însuși uimitor de repede, la 
sfîrșitul anului școlar reușind „cea mai bună compoziţie în limba 
germană, fiind clasificat între «eminentiști»"5. An după an, elevul 
Titu Liviu Maiorescu și-a însușit temeinic cunoștințele predate în 
Gimnaziu (îndeosebi cele de latină și cele de filozofie), pentru ca la 
31 iulie 1858 tînărul să încheie examenul de maturitate (ba- 
calaureatul) ca „primul premiant al școlii”. 

Din această perioadă a vieţii datează activitatea de „copist" a 
lui Titu Liviu, pus de tatăl său să transcrie „pe curat" cele două 
memorandumuri redactate de fostul pașoptist in septembrie și în 
octombrie 1848, pe cînd se afla „plenipotent al Principatelor 
Danubiene", precum și seria de articole destinate ziarelor vieneze 
și „menite a lumina Europa asupra situaţiei ţărilor noastre pe 
timpul crizei orientale (războiul Crimeii)". Acea activitate de 
copiere nu va fi făcut de fiecare dată plăcere școlarului, însă, după 
cum însuși avea să recunoască, a fost pentru el „un prilej de a se 
pune în curent cu amănuntele politice ale epocii și i-a trezit 
interesul pentru toată problema istorico-naţională a ţărilor 
românești"t. 

După vacanţa de vară petrecută la Brașov, unde se reinstalase 
familia sa, proaspătul absolvent al Theresianum-ului s-a înscris, în 
noiembrie 1858, la Universitatea din Berlin. Acolo a avut colegi din 
Ţară pe Dimitrie și Gheorghe Sturdza, pe M. Balș-Dumbrăveni. 
Studentul a solicitat conducerii Universităţii berlineze să-i îngăduie 
trecerea doctoratului chiar în primul an de studii, ținîndu-i pentru 
aceasta drept echivalență de frecvenţă - ca făcînd parte din trieniu 
- ultimii doi ani de învăţătură la There- sianum. Rectoratul 
Universităţii din Berlin n-a acceptat formula propusă de Titu 
Maiorescu. O va accepta, în schimb, Universitatea din Giessen, 
astfel că Maiorescu, după un an de studii, a susţinut disertaţia (în 
limba latină) intitulată De philosophia Herbarti și a trecut 
examenul de doctor în filozofie, la 8 iulie 1859, atribuindu-i-se 
diploma de doctor magna cum laude. 

Surprins de graba cu care fiul său trecea examenele 
universitare în școlile superioare germane, loan Maiorescu l-a 
îndemnat să-și continue studiile la Paris, în vederea obținerii unor 


noi titluri academice. Titu Maiorescu a dobîndit prin concurs o 
bursă acordată de Eforia Ș$coalelor din București, care-i impunea 
obligaţia de a obţine în decurs de trei ani licenţa în litere la 
Sorbona. Din noiembrie 1859, tînărul doctor în filozofie se afla la 
Paris, unde cunoștința și prietenia cu alţi studenţi români (între 

universitar (și nu numai), destul de diferit de cel vienez sau cel 
berlinez. 

După citeva luni de audiere a cursurilor Facultăţii de Drept, 
Titu Li- viu a obținut permisiunea de a trece examenele aferente, 
fără frecventare prealabilă; în consecință, a susținut toate 
examenele pe parcursul unui an și jumătate - devenind licenţiat în 
drept la 16 noiembrie 1861, iar vestita Sorbonă i-a echivalat 
doctoratul în Filozofie de la Giessen - cu licenţa în litere. 

între timp, Titu Maiorescu s-a logodit, la începutul anului 1860, 
cu Clara Kremnitz, fiica unui consilier de justiție din Berlin. 

Vreme de unsprezece ani Titu Liviu Maiorescu a frecventat 
cursuri și a susținut examene la marile universităţi occidentale. La 
vîrsta formării sale intelectuale, tezaurul culturii europene i-a fost 
izvor de cunoaștere și îndrumare spirituală. Contactase la ele 
acasă civilizațiile reprezentate de „statul cam birocratic-pasiv al 
Austriei", de „societatea plină de avînt naţional a Germaniei de 
Nord", de „cultura cam îmbătrînită a Franţei de sub Napoleon al 
III-lea“. Admirase cu un entuziasm bine temperat „spiritul de 
disciplină și de organizare" din lumea occidentală. Erau toate 
acestea observări și asimilări care-l trimiteau pe tînărul Maiorescu 
spre concluzia că renașterea națională a românilor trebuie să 
îmbrace formele unei „sinteze ponderate", iar nu de „plagiere 
naivă" a unei singure civilizaţii, a unei singure culturi (fie ea latină 
sau germanică).* 

în noiembrie 1861 Titu Liviu Maiorescu a revenit în ţară. Prin 
Giurgiu, a poposit la București. Iniţial, dorința de a profesa în 
învățămînt i-a fost refuzată fiului lui loan Maiorescu, aflat la acea 
dată într-o dispută cu ministrul instrucţiunii publice, C.A. Rosetti, 
de care ţinea Eforia coa- lelor al cărei director era...loan 
Maiorescu. Neprimind post nici în magistratură, doctorul în 
filozofie de la Giessen și licenţiatul în drept și litere de la Sorbona 
a deschis un curs public „Despre educaţia în familie", într-una din 
sălile Academiei Naţionale din capitală, ciclu de conferinţe inedit 
care a cunoscut afluență de public și a continuat pînă în aprilie 
1862. 

într-o audiență la Palatul Domnesc, Titu Liviu Maiorescu a 
făcut bună impresie asupra lui Cuza-Vodă și acesta „a poruncit" 
ministrului de justiţie, C. Brăiloiu, să-l „facă magistrat". Astfel, la 
2 iunie 1862 a fost numit supleant la Tribunalul de Ilfov. 


Avind de acum un venit material oarecum asigurat, T. L. 
Maiorescu s-a încumetat să transforme logodna in căsătorie. 

Curînd, două ministere aveau să-l dispute pe tînărul învăţat. 
Noul ministru al justiţiei, Dim. Rome, îl avansase procuror, 
deschizîndu-i reale posibilități in magistratură. Ministerul 
Instrucțiunii Publice îl solicita profesor la Iași. Vocația intimă de 
profesor a fost mai puternică decît stăruințele familiei de a nu 
părăsi cariera de magistrat. La începutul lui decembrie 1862 T. 
Maiorescu a descins în Iaşi, ca director al Colegiului 

Naţional și al Internatului, insă și cu misiunea de a preda un curs 
de istorie la Universitatea de acolo. 

Din octombrie 1863 Maiorescu a trecut director la Institutul 
Vasilian, mai exact spus Școala Normală de învățători, unde și 
preda pedagogia și gramatica românească. Un proces scandalos l-a 
ţinut luni de zile pe profesor departe de elevii săi, pentru ca in 
ianuarie 1864 noua conducere a Ministerului Instrucțiunii Publice 
să-1 Îndepărteze cu totul pe Maiorescu de la Școala Normală. 

Profesorului de 23 de ani îi rămînea perspectiva universitară. 
Dar și la Universitatea ieșeană abia a început cursul de istorie, că 
noul ministru de resort, generalul Christian Tell, a dispus sistarea 
acelui curs pentru ca Maiorescu să înceapă prelegeri de filozofie, 
în locul suplinitorului de pînă atunci, Simion Bămuţiu, care 
rămînea numai la catedra sa de drept public. Titu Liviu Maiorescu 
a fost decan al Facultăţii de Litere (februarie- septembrie 1863), 
apoi rector al Universităţii (în perioada 1863-1867). A făcut parte 
din înalta Comisie care a prezentat domnitorului Alexandru loan I 
Cuza rezultatul plebiscitului de după lovitura de stat din 2 mai 
1864. 

în timpul șederii sale la Iași, T. Maiorescu n-a avut parte numai 
de adversități. El a închegat și trainice prietenii literare, care 
ulterior s-au convertit în amiciţii ideologico-politice. în capitala 
moldavă se aflau pe atunci foști colegi de studii universitare în 
străinătate: Theodor Rosetti, George Racoviţă. Prin ei a făcut 
cunoștință cu Vasile Pogor, cu N. Sche- litti și cu Petre P. Carp. 
Curind s-au alăturat fraţii lacob și Leon Negruzzi, Costache 
Negruzzi, Vasile Alecsandri. Iniţial, apropierile au fost de interes 
strict cultural, mai cu seamă literar. Pogor tradusese Faust, P. P. 
Carp din Shakespeare. Amiciţiile s-au legat și mai strins în cadrul 
prelegerilor populare deschise de conferenţiarul Maiorescu, căruia 
i-au urmat exemplul Pogor, Carp și lacob Negruzzi. 

Și astfel a luat naștere Societatea „Junimea". Motivul imediat al 
apariţiei, susţinea mentorul ei, era „cît se poate de firesc: trebuia 
să fie discutate cu luare-aminte subiectele alese pentru 
conferințele populare, spre a se stabili o continuitate de vederi 


între conferenţiari. 

Alături însă de idei proprii — mărturisea, în continuare, 
Maiorescu — au început a fi discutate și ideile altora, în forma cea 
mai impersonală, citind adică membrii «Junimii» între ei cărţile 
românești publicate in literatura noastră pînă atunci. Și — cum se 
țes lucrurile în viață —de la cărți rele veni gîndul de a înlesni 
tipărirea cărților bune, așa că «Junimea» se pomeni cumpărind o 
tipografie spre a tipări, firește fără plată, scrierile ce se păreau 
trebuincioase pentru împlinirea culturii noastre. [...] Citirea 
săptămînală a multor lucrări slabe, precum și ciocnirea dintre 
convingerile celui ce predase acum adevărata limbă română 
elevilor săi de la Școala Normală și opiniile false ale celor care 
poceau limba de dragul unor 


296 teze ca latinismul, italienismul etc. născu ideea unei 
împotriviri făţișe în contra unei direcţii atît de păgubitoare. Astfel 
se născu revista Convorbiri literare (1 martie 1867)“8. 

S-a intîmplat că fiul transilvăneanului loan Maiorescu n-a 


acceptat să se apropie de grupul profesorilor de peste munți, aflaţi 
pe atunci la Universitatea ieșeană: Simion Bămuţiu, Ștefan Micle, 
Ștefan Emilian, Petre Suciu. Erau mari deosebirile de vederi. 
Pozitivele îndeletniciri ale rectorului Maiorescu, de pildă, erau 
considerate de cei patru cărturari ardeleni „un semn de decadenţă 
provenită din studiile făcute la Paris", iar față de operele „în care 
nu se vorbea de patriotism românesc, necum pentru poeziile lirice, 
ei aveau cel mai desăvîrșit dispreț"”. 

Deosebirile de vederi repede au degenerat în adevărate 
aversiuni reciproce. Mai în urmă profesorii transilvăneni de la 
Universitatea din lași au părăsit concepţia austriacă a federalizării, 
s-au naturalizat și au devenit membrii ai „Fracţiunii libere și 
independente" conduse de profesorul universitar de istorie, 
avocatul și parlamentarul Nicolae Ionescu, împreună cu care au 
continuat să se manifeste ca ireductibili oponenți ai.,„Junimii" și cu 
deosebire ai mentorului ei. De aici alte procese, care mai de care 
mai calomnioase, mai năstrușnice, intentate lui Titu Maiorescu. 
Urmare a unui astfel de proces, pe cînd era ministru al 
instrucţiunii publice colegul de universitate George Miîrzescu, o 
sentință a Consiliului Permanent din cadrul ministerului de resort 
a hotărit destituirea lui Maiorescu din învățămînt. Noroc cu 
ministrul înlocuitor, P.P. Carp, care, cunoscînd cu de-amănuntul 
cazul, a refuzat să aprobe acea sentinţă și a dispus ca profesorul 
injuriat să-și reia cursurile universitare. 

între timp, pe scena vieţii politice a ţării se jucase drama 
detronării lui Cuza-Vodă. T. Maiorescu și-a exprimat de la început 
îndoiala asupra necesităţii și mai ales asupra oportunității săvîrșirii 
actului de la 11 februarie 1866. Peste ani chiar va condamna 


gestul bruscat al conjuraţilor „monstruoasei coaliții". Fapta 
împlinită la ceas nenorocit de noapte a stîr- nit vechi năravuri 
separatiste ale unor  veleitari. împotriva  iresponsabililor 
organizatori ai mișcării de stradă de la lași, 3 aprilie 1866, 
Maiorescu a reacţionat prompt. împreună cu lacob Negruzzi a 
editat ziarul Vocea națională, prin care a combătut blamabila 
revoltă a unor interesaţi și a unor cointeresaţi, prezidaţi de „uşorul 
la minte" mitropolit Calinic Miclescu, și a stăruit pentru împlinirea 
dezideratului Divanurilor Ad-Hoc din 1857: aducerea pe tronul 
României a unui principe străin dintr-o familie domnitoare 
nemegieșă. 

Judecăţile obiective ale lui Maiorescu față de domnia lui Cuza- 
Vodă vor fi rostite abia după treizeci de ani. Deocamdată trebuia 
salvată Unirea, consolidată poziția principelui străin, în persoana 
lui Carol Hohenzollem de Sigmaringen, pe tronul României. Așa se 
și explică articolul „Principatele Dunărene Moldova și Valahia sub 
principele Alexandru Ioan I", publicat de Titu Maiorescu în revista 
germană Unsere Zeit (iulie 

1866), în care nedreptăţește în oarecare măsură pe Cuza-Vodă. 
Altfel va apărea personalitatea întîiului și singurului domnitor 
pămîntean al României în primul capitol din „Priviri asupra 
dezvoltării politice a României sub domnia lui Carol I“, ce 
prefaţează volumul I al Discursurilor parlamentare, tipărit în 1897, 
ori în întinsa intervenţie (de fapt o interpelare și o replică) avută 
de Maiorescu în ședința Senatului din martie 1899, asupra Istoriei 
române (inclusiv epoca lui Cuza-Vodă). 

în fapt, acţiunea întreprinsă împotriva separatiștilor prin 
publicaţia Vocea națională, ca și redactarea articolului din Unsere 
Zeit reprezentau primele atitudini marcante, cu caracter politic, 
preludiu la ceea ce trebuia să devină omul politic Titu Maiorescu 
după 1871. 

Cu toate feluritele încercări, adversarii propriu-ziși n-au reușit 
să obţină eliminarea definitivă din învățămînt a profesorului 
Maiorescu. Paradoxal, vor comite eroarea niște guvernanţii „mai 
apropiaţi ca sentimente" de Maiorescu „cel puțin cu privire la 
politică***. în anul 1871, ministrul instrucţiunii publice, același 
general Christian Tell, pentru a împiedica pătrunderea în 
parlament a profesorilor opoziționiști (mai ales a temutului Nicolae 
Ionescu), a refuzat să aprobe concedii pentru profesorii univer- 
sitari aleși în noul parlament și i-a destituit din învățămînt după 
prima lună de absentare, numind alţi profesori în locul lor. 

Hazardul a făcut ca Titu Maiorescu să urmeze lui Christian Tell 
la conducerea Ministerului Instrucțiunii Publice, în aprilie 1874. 
După ce a întreprins o călătorie-fulger incognito la Cernăuţi, de 


unde a adus nepreţuita arhivă documentară Hurmuzachi, și după 
intervenţia energică și benefică în chestiunea restaurării catedralei 
de la Curtea de Argeș, ministrul Maiorescu s-a grăbit să ia măsura 
reîncadrării adversarului său Nicolae lonescu la catedra 
universitară din lași. Sieși și-a refuzat reintegrarea, astfel că Titu 
Maiorescu a rămas în afara învățămîntului vreme de treisprezece 
ani. „Reparaţia** s-a făcut în 1884 — cînd I. C. Brătianu purta 
tratative de colaborare guvernamentală cu liderii junimiști P. P. 
Carp și T. Maiorescu. Ministrul liberal G. Chițu a dispus 
reintegrarea lui Maiorescu în învățămînt, însă nu la lași (unde 
catedra era deja ocupată), ci la Facultatea de Litere a Universităţii 
din București, „catedra de logică cu adaosul istoriei filozofiei 
contemporane de la Kant încoace". Notăm, ca pe o curiozitate a 
oamenilor, că P. P. Carp a deţinut portofoliul instrucţiunii publice 
în lunile ianuarie-aprilie 1876 (în guvernul Lascăr Catargiu), însă 
n-a catadixit să facă dreptate amicului său Titu Maiorescu.” 


fn politica militantă 


în activitatea sa politică, Titu Maiorescu a fost un urmaș al 
ideilor ilustrului său tată - „plenipotent al Principatelor Dunărene" 
la Frankfurt pe Main. 

Practic, junimiștii au intrat ca grupare în politica militantă în 
urma vizitei domnitorului Carol la Iași și a stăruinței ministrului 
justiţiei, pe atunci G. Costa-Foru, care într-o discuţie cu Maiorescu 
a rostit determinanta frază: „La ce folos literatura, dacă prin 
pasivitatea oamenilor de ordine se periclitează tronul și prin 
urmare ţara.**!0 Erau vremuri tulburi. Principele domnitor Carol 
Hohenzollem trecea prin dilemele abdicării, după „revoluţia de la 
Ploiești" (august 1870) și după „incidentul" de la Sala Slătineanu 
din București (martie 1871). Statul național modem constituit cu 
nouă ani în urmă era din nou în primejdie, prefigurindu-se încă o 
„poznă" din partea februariștilor „monstruoasei coaliţii". 

în faţa unor atare pericole, dîrzul boier de la Golășei, Lascăr 
Catargiu, și-a asumat răspunderea formării unui guvern de ordine, 
care să înlesnească cimentarea legăturilor tînărului principe 
domnitor cu Țara. Junimiștii au fost capacităţi acestor imperative 
naționale, pe care Titu Maiorescu le-a rezumat astfel: „Unirea se 
realizase, Constituţia era promulgată, domnitorul dintr-o casă 
suverană a Europei se afla pe tron: dar punctul principal, cheia 
bolţii, care se ascundea sub cerința eredității dinastice, a 
respectării capitulaţiilor și a neutralității garantate, adică 
independența României recunoscute ca stat liber în concertul 


Puterilor Europene - aceasta mai ră- mînea de dobîndit, și pînă nu 
se dobîndea, programul Divanurilor Ad-Hoc reclama încă toate 
opintirile noastre, și orice șovăire de la el era o renegare a 
trecutului și cea mai funestă eroare."! 

Prin urmare, de la 1871 înainte, Titu Maiorescu a fost în 
repetate rinduri parlamentar (deputat, senator), a fost de cîteva ori 
ministru al instrucţiunii publice, a deţinut portofoliul justiţiei, a 
fost ministru al afacerilor externe în anii 1910-1912, a devenit 
chiar președinte al Consiliului de Miniștri într-o perioadă delicată 
(1912-1913). 

Pentru a ne face o imagine asupra modului în care a înțeles 
Titu Maiorescu să-și împlinească îndatoririle de ministru, vom 
trece într-o scurtă revistă înfăptuirile sale la Ministerul 
Instrucțiunii Publice: dezvoltarea în- vățămîntului la sate prin 
înființarea de noi școli generale - „ca fiind temelia instrucției 
publice într-o ţară"; inițierea de anchete și statistici despre „ce 
avem și ce ne mai trebuie" pentru îmbunătăţirea învățămîntului; 
construirea de clădiri școlare tip; ii :Mj punerea celor mai bune 
cărți de studiu al limbii române în liceu; pu.ederea unei Școli 
Politehnice pe lîngă Universitate, a unor grădini botanice și, nu în 
ultimul rînd, a unei catedre de limbă română; trimiterea de tineri 
bursieri (între care G. Panu și Spiru Haret) la studii universitare în 
Germania și în Franța; preocupări practice pentru conservarea 
patrimonului naţional de cultură și artă (de la port popular și 
icoane pictate din biserici pînă la antichități și datini); studiul 
obligatoriu al muzicii vocale în școlile normale pentru învăţători.!? 
Ne- maivorbind de „arhiva Hurmuzachi" și de sprijinul pe care l-a 
dat ca ministru la editarea în 1876 a primului volum (în fapt al VII- 
lea în seria 

culese de Eu- doxiu Hurmuzachi. 
în epocă, Maiorescu a avut două intervenţii cu caracter politic 


care au declanșat acerbe și contradictorii discuţii. în cadrul 
furtunoaselor dezbateri parlamentare din 1878, referitoare la 
obligaţia de a modifica articolul 7 din Constituţie, obligaţie impusă 
de Congresul Păcii de la Berlin, senatorul Titu Maiorescu s-a 
pronunţat împotriva naturalizării evreilor „așa cum se cerea de cei 
interesaţi" și a criticat imixtiunea Marilor Puteri în treburile 
interne ale statului român. Atitudinea de atunci l-a indicat ca pe 
tălmăcitorul sentimentului public al momentului, realitate care 
totuși nu i-a împiedicat pe adversarii politici să-l prezinte pe 
Maiorescu ca pe un învederat cosmopolit. 

După 1877-1878, cînd s-a constatat - a cita oară! - prețul 
scump și dureros al alianţei cu pravoslavnica Rusie vecină, Titu 
Maiorescu s-a decis să pună în discuţie o nouă orientare a politicii 


externe românești - anume spre Puterile Centrale (Germania, 
Austro-Ungaria). Independenţa absolută de stat fusese proclamată 
și consfinţită ca atare pe cîmpiile de luptă din Bulgaria și la 
Areopagul Păcii de la Berlin. Ființarea în liniște și siguranță a 
României care se pregătea să devină Regat necesita o revizuire a 
relaţiilor internaţionale ale țării noastre. în ianuarie 1881, 
Maiorescu a publicat faimosul articol din Deutsche Revue, în care 
și-a argumentat convingător propunerile de îndrumare a politicii 
externe a statului român spre alianța cu Germania și Austro- 
Ungaria. Sigur, la acea dată milioane de fraţi români îndurau încă 
asuprirea naţională în monarhia bicefală. Ideea lansată de 
Maiorescu nu putea să fie populară, ba dimpotrivă. 

în 1881 liberalii și, mai cu seamă, ziarul Românul l-au atacat 
furibund pe fiul lui loan Maiorescu - tribunul pașoptist ce 
întrevăzuse cîndva un dualism austro-român acolo unde 
împrejurări și oameni au instituit totuși dualismul austro-ungar. 
Ironie a istoriei, tratatul secret dintre România și Puterile Centrale 
s-a încheiat în 1883, sub guvernul liberal condus de Ion C. 
Brătianu, iar politica externă a României a pivotat destul de mult în 
jurul acelui tratat secret — dar faptele acestea n-au împiedicat pe 
adversarii politici să-l denunțe pe Maiorescu ca pe un „factor de 
germanizam a poporului român". 

De altfel nici în domeniul politicii, Maiorescu n-a fost scutit de 
calomniere, pînă la darea în judecată. După un proces la Școala 
Centrală din lași ce-i contestase „conduita morală", după un alt 
proces în care i se contestase surzenia urechii stingi și de aci 
„preconizatele măsuri disciplinare"!*, după un al treilea proces în 
care i se contestase calitatea de român, se adăuga în 1876 
procesul politic prin care majoritatea parlamentară liberală îi 
„contesta onoarea ca ministru"!6, ajungînd în situația de a fi trimis 
în justiție dimpreună cu întregul guvem conservator condus de 
Lascăr Catargiu. Aberanta inițiativă parlamentară n-a avut practic 
nici o finalitate, însă efectul psihologic și demagogic s-a produs și a 
creat pre- 

cedentul periculos: conservatorii veniţi la putere după o incomodă 
opoziție au căzut înșiși în păcatul dării în judecată - tot din 
inițiativă parlamentară - a guvernării liberale de 12 ani. Și în acest 
caz eroarea n-a fost dusă pînă la capăt, impunîndu-se cugetarea lui 
P.P. Carp: „Greșelile politice se îndreaptă, nu se răzbună.” 

în anul 1900, T. Maiorescu a deţinut resortul justiţiei în 
guvernul condus de P. P. Carp. Pentru a curma unele înriuriri 
păgubitoare prestigiului magistraturii, Titu Maiorescu a propus ca 
foștii miniștri de justiţie să nu mai poată profesa avocatura timp de 
cinci ani. Proiectul său de lege n-a fost validat de parlament, dar 
Maiorescu - îndată după căderea guvernului Carp - a cerut să fie 


șters de pe tabloul avocațţilori 

Pentru conservatorii de toate nuanțele a urmat, după februarie 
1901, o lungă viață politică desfășurată în opoziţie. Crimpeie ale 
acelei activităţi, în centrul căreia se afla Titu Maiorescu, a descris 
Nicolae Filipescu într-un remarcabil articol intitulat „Dl Titu 
Maiorescu în politică": „Lungă opoziţie, în care dl Maiorescu 
exercită asupra vieții noastre politice o înrîurire pe care mai ales 
prietenii lui o pot preţui. Cîte hotărîri nu s-au luat, sub îndemnul 
minţii sale, atît de mult echilibrate, în casa din str. Mercur! [...] E o 
întreagă parte din înrîurirea dlui Maiorescu asupra evenimentelor 
care va rămîne tăinuită obștei, căci n-a exercitat-o decît în 
intimitate. Numai noi, prietenii, o putem preţui și de aceea sîntem 
stă- pîniți de un nețărmurit regret că această înriîurire nu și-a 
exercitat-o pe o scenă mai largă." 

în finalul „schiței" sale, N. Filipescu caracterizează inspirat 
„cazul Maiorescu" în cultură și în politică: „împrejurările (ca să nu 
zicem altfel) n-au ajutat pe dl Maiorescu. Sînt oameni care sînt fiii 
operelor lor, dar pe care situaţiile îi măresc. Viaţa noastră publică 
n-a creat dlui Maiorescu asemenea situaţii și el n-a fost, totdeauna, 
decît fiul operei sale. 

îndrumarea lui culturală n-a pornit de la Maiorescu, ministrul 
școlilor; ea reșede mai mult în Criticele sale și în cele patruzeci și 
patru de volume ale Convorbirilor literare. Directiva în politica din 
afară n-a dat-o dl Maiorescu din cabinetul ministerului de externe, 
ci din biblioteca sa, scriind articolul din Deutsche Revue. 
îndrumările sale asupra politicii generale nu le-a dat în sfaturile 
cîrmuirii, ci, prin poveţele sale, în intimitatea convorbirilor cu 
prietenii. 

Preţuind pe dl Maiorescu după numărul anilor de minister, poţi 
judeca sistemul nostru de guvemămînt. Maiorescu cel oficial e 
minuscul alături de celălalt Maiorescu. Contrastul acesta e plin de 
învățăminte."!8 

Este adevărat că cele de mai sus fuseseră scrise de Filipescu în 
anul 1910. între timp, Maiorescu reintrase în parlament (1907), iar 
nu peste mulţi ani avea să-și exercite calităţile de om de stat, ca 
ministru al afacerilor externe (1910-1912), ca șef de guvem (1912- 
1913), ba chiar și de respectat arbitru la Conferinţa Păcii de la 
București (iulie-august 1913), cînd, ca urmare a iscusitelor acţiuni 
diplomatice și militare din timpul Războaielor Balcanice (1912- 
1913), România ieșise întregită în teritoriul 

preajma izbucnirii Primului Război Mondial. 

Din păcate, tot cam în acea perioadă s-a produs ruptura 
prieteniei politice dintre Maiorescu și Carp. încă din 1901, după 
„autocăderea“ guvernului P. P. Carp, mai vechile semne de 
emancipare a lui Maiorescu de sub autoritatea politică a lui Carp s- 
au accentuat. Nu intrăm în amănunte, insă reținem ca 


simptomatică însemnarea lui Titu Maiorescu din 16 martie 1901: 
„De 20 de ani m-am lăsat cu întreagă convingere și fără cîrtire ă la 
remorque de Carp, am căzut la 1891 cu legea instrucției cu dragă 
inimă, aducînd cu mulţumire sacrificiul unei asemenea căderi, am 
venit acum la justiţie și pentru grele șapte luni am renunţat la 
avocatură (după cum mai înainte, la 1871, sub generalul Tell, am 
pierdut profesura pe 13 ani!). Acum destul sacrificiile sufletești! 
Zică Carp ce va voi, de acum înainte zic eu ce vreau."!* 

„De acum înainte" — încet dar sigur — marea prietenie de 
decenii Carp-Maiorescu s-a erodat continuu... 

Desigur, Titu Maiorescu a deținut portofoliul Externelor în 
ultimul guvern Carp (decembrie 1910-martie 1912), dar după ce 
ministrul de interne Al. Marghiloman a pierdut recursul la Casatie 
în „afacerea tramvaielor", și după ce P. P. Carp a refuzat să 
retracteze anatema cu „fierul roșu" aruncată în obrazul liberalilor 
lui Ion I. C. Brătianu, guvernul Carp a trebuit să se retragă de la 
putere (pentru a doua oară în chip prematur, fiindcă nu-și 
încheiase constitutionala legislatură). Despărțirea în dușmănie 
dintre cei doi corifei junimiști a devenit totală și ireversibilă îndată 
după formarea celui de-al doilea guvern Titu Maiorescu (octombrie 
1912), de colaborare cu Take Ionescu și echipa sa conservator- 
democrată. Jignit peste măsură de „trădarea" lui Maiorescu, 
orgoliosul, ireductibilul P. P. Carp s-a retras în via(a privată, 
splendida izolare în care era tot atît de temut... 

Titu Maiorescu a acceptat, într-un context international 
complex, să prezideze guvernul de concentrare cu conservatorii- 
democrați ai lui Take Ionescu. în toiul Războaielor Balcanice, 
înțeleptul premier Maiorescu a știut să aștepte cu răbdare „trenul" 
României, după care a părăsit în plină apoteoză conducerea 
guvernului și apoi a Partidului Conservator (al cărui șef devenise 
între timp), aureolat de recunoștinţa parcimoniosului rege Carol I 
care l-a gratulat, cu ocazia depunerii mandatului guvernului, cu 
măgulitoarele cuvinte: „Ai fost nu ministru, ci prietenul meu!" 


Amurg confuz 


La declanșarea războiului din 1914 Titu Maiorescu se afla în 
străinătate. Dată fiind orientarea sa generală de politică externă, 
este de presupus că Maiorescu s-ar fi alăturat, în Consiliul de 
Coroană de la Sinaia (21 

impus declararea neutralității României vizavi de abia izbucnita 
conflagrație. 

tn perioada neutralității, in Partidul Conservator a început o 


aprigă criză „la vîrf", avînd drept cauză alternativele intervenției 
sau neintervenției României de partea unora sau altora dintre 
beligeranţi. Maiorescu a rămas consecvent pe poziții neutraliste, 
sprijinind candidatura lui Al. Marghiloman la șefia Partidului 
Conservator înjumătăţit prin proclamarea lui Nicolae Filipescu șef 
al Partidului Conservator declarat interventionist antantist. 

La Consiliul de Coroană de la Cotroceni (14 august 1916), 
convocat pentru a se comunica decizia factorilor conducători de 
stat și guvernamentali de a intra în acţiunea pentru întregirea 
României și a cere sprijinul tuturor forțelor politice în acest sens, 
Titu Maiorescu s-a declarat tot pentru expectativă (amendată cu 
acele cunoscute predispoziţii către Puterile Centrale). 

Oricum, Maiorescu s-a distanțat îndestul de rusofobul P.P. 
Carp, care a cerut în ambele Consilii de Coroană intrarea imediată 
a României în război alături de Germania. Acea nepotrivire de 
atitudine se va accentua în anii ocupaţiei inamice, ambii lideri 
conservatori râmînînd în București. 

Fiica sa, Livia, îi scrisese încă în noiembrie 1916 din 
Petersburg, in- vitîndu-l acolo, de unde să plece apoi împreună 
pentru a se stabili în Suedia pe toată durata războiului, tnsă 
hotărîrea lui Maiorescu era deja luată: „Eu nu părăsesc ţara, nici 
capitala (și astăzi bombardată) la primejdie."2 

îndată după căderea capitalei (decembrie 1916), asupra lui 
Titu Maiorescu au început să se facă din partea nemților unele 
tatonări pentru colaborare; Germania propunea României ca - în 
schimbul ieșirii din război, încheierii păcii separate și păstrării 
neutralității — să-i garanteze integritatea teritorială de dinainte de 
intrarea în război (cu o mică rectificare la frontiera dobrogeană) și 
să păstreze relaţii diplomatice cu șeful statului, regele Ferdinand I. 
Maiorescu era solicitat să încunoștințeze suveranul României de 
propunerile germane. Răspunsul lui Maiorescu: „Aceasta nu o voi 
face în nici un caz așa. Eu nu sînt și nu vreau să fiu agentul unui 
stat străin în România. Și de o rectificare a graniţei în favoarea 
Bulgariei nu poate fi vorba."?1 

Decis să nu coopereze în nici un fel cu ocupantul, Maiorescu 
nota în Jurnal la finele lui noiembrie 1916: „Mă voi duce mîine la 
Marghiloman ca să convenim cu toţii de o deplină rezervă faţă de 
ocupaţia germană." Atotputernicul mareşal Mackensen, 
comandantul suprem al trupelor de ocupaţie din România, ar fi 
dorit ca P.P. Carp, Maiorescu și Marghiloman să iniţieze în 
București o manifestaţie in favoarea încheierii de către România a 
păcii separate cu Puterile Centrale, spre a impresiona pe regele 
Ferdinand aflat in refugiul moldav. Carp a refuzat propunerea, 
calificînd-o 

„Cu Maiorescu niciodată... Cît voi mai trăi, cu Maiorescu n-o să 
mai am vreo con- versaţie politică." Relativ la dorinţa lui 
Mackensen, Maiorescu insera în Jurnal, după o conversaţie cu 
Marghiloman, că ei doi găseau „o pace folositoare României în 
condiţii acceptabile pentru ea, dar că orice demers al nostru în 
acest sens presupune înţelegerea noastră cu regele Ferdinand și 
aprobarea acestuia; că, prin urmare, să ne indice Mackensen 
mijlocul de a comunica cu regele" . 

Contrar lui P.P. Carp — furibund anti-Ferdinand I — Titu 
Maiorescu afirma în acele ceasuri de restriște: „Eu și Marghiloman 
am fost și ră- mînem dinastici, găsind neiertat ca în împrejurările 
de astăzi să fie încurcată ţara și într-o chestiune de schimbare a 
dinastiei." Cu altă ocazie, Maiorescu consemna: „Chestiunea 
dinastiei să nu fie atinsă, nici legalitatea noastră constituțională, 
pînă cînd pacea finală nu va hotărî situația." în decembrie 1916 
un emisar german l-a invitat pe Maiorescu la o convorbire cu 
mareșalul Mackensen. Replica lui Maiorescu se află înscrisă în 
Jurnalul său: „l-am răspuns că eu șed în str. Lustrului 7 și 
mareșalul n-are decit să depună o cartă de vizită la mine și eu mă 
voi crede obligat să-i răspund vizita și atunci putem vorbi.[...] Altfel 
nu primesc eu. Eu sînt supus credincios al regelui nostru 
Ferdinand, cîtă vreme este rege, și nu pot merge la altă autoritate 
parcă ar fi ea stăpină de drept a țării. Mackensen trebuie să 
păzească cu mine regulile sociale, nu autoritative.f...] El mă poate 
aresta, dar nu mă poate schimba în credința mea de cetățean 
român."27 

Tuturor celor care-l rugau să intervină la autorităţile de 
ocupaţie, Maiorescu le răspundea invariabil: „N-am nici în clin, nici 
în mînecă cu autoritățile germane din București."2 Chiar și atunci 
cînd bulgarii au confiscat lăzi întregi cu importante documente 
slave de la Biblioteca Academiei Române, Titu Maiorescu, solicitat, 
n-a intervenit direct: „Refuz zicînd că eu n-am nici o relaţie și nu 
vreau să am cu autorităţile germane din ţară, dar că împreună cu 
Mehedinţi voi căuta să îndemn pe Marghiloman, care ca prezident 
al Crucii Roșii are asemenea relaţii, să intervină, dacă crede 
oportun."2% 

Au fost și alte tentative ale lui Mackensen de a folosi în interes 
german pe cei trei lideri conservatori rămași în București: Carp, 
Maiorescu, Marghiloman. S-a încercat, prin intermediul 
directorului Teatrului Național, I. C. Filitti, punerea în contact a 
mareșalului german cu cei trei oameni politici români în pauza 
spectacolului-premieră cu piesa Ifigenia. însă Maiorescu tot nu și-a 
dat consimțămîntul: „Am fost mulțumit împreună cu Filitti să 
constatăm că bronșita mea de-abia trecută m-a împiedicat și mă 
mai împiedică să ies din casă cîtă vreme va ţine această 
extraordinară zăpadă și umezeală. Astfel refuzul meu de a asista la 
această serbare teatrală instituită de germani are un adevărat 


motiv, nu numai un pretext."30 

La 15 februarie 1917 (a 77-a aniversare a nașterii sale), Titu 
Maiorescu a încheiat redactarea unui studiu (pînă azi inedit, în 
întregul său), privind România și politica de neutralitate în 
conflictul european din 1914-1917. Vom transcrie din el două 
pasaje“! care vin să întregească concepţia sa politică manifestă în 
ultimii ani, în ultimele luni ale vieţii. Mai întîi o mărturisire extrem 
de edificatoare: „în această parte ocupată de armata germană, noi, 
Partidul Conservator sub conducerea dlui Marghiloman, cu toată 
convingerea noastră despre necesitatea permanentă a reînnoirii și 
întăririi bunelor relaţii economice și politice cu Puterile Centrale, 
ne păstrăm rezerva față de armata și administraţia străină și ne ab- 
ţinem de la orice manifestare politică pînă la încheierea păcii. Căci 
pînă la o schimbare eventuală, care în orice caz va trebui să se 
petreacă pe cale reglementară, fie prin parlamentul nostru 
constituant revenit la București, fie prin propria renunțare a 
regelui Ferdinand, fie printr-o hotărîre a congresului european, 
România legală este actualul Rege, actualul Guvern și actualul 
Parlament, iar modificarea lor se cuvine să se facă după legile 
statului român sau după dreptul european la un congres." 

în fine, eroarea și confirmarea din profeţiile lui Maiorescu 
făcute în februarie 1917: „Oricum va fi însă, România va ieși 
micșorată din congresul european al păcii finale, micșorată nu 
numai materialicește, ci mai ales moralicește. Părăsirea neleală din 
partea dlui Brătianu-fiul a unei alianțe vechi de peste treizeci de 
ani înjghebată de Brătianu-tatăl, izbirea memoriei și tradiţiei 
regelui Carol din partea nepotului său Ferdinand, frazeologia cu 
«România Mare» și pretenţiile teritoriale asupra Ungariei și 
Bucovinei, alături de o neînchipuită lipsă de pregătire diplomatică, 
etnică și militară, favoritismul de partid la ocuparea celor mai 
importante locuri în armată, alături de corupţia în administraţie și 
de îmbogățirea, unor fruntași liberali: toate acestea împreună au 
sfișiat deodată vălul, care acoperea metehnele ţării, și au înfățișat 
România in cea mai tristă lumină, scoțîndu-i la iveală rămășițele 
decadenţei fanariote și alungind în umbră elementele de 
îndreptare.(...) 

Nu e vorbă, pămîntul rămîne pămînt și binecuvîntata rodnicie 
a lanurilor românești va produce iar belșug de hrană, care să-i 
susțină locuitorii și să vină și altora în ajutor. Dar ce folosește 
pămîntul, dacă oamenii, care îl cultivă, nu sînt potriviți cu 
împrejurările. 

Schimbarea sufletelor, primenirea cugetelor în noua generaţie, 
după groaznica experiență prin care a trecut: iată adevăratul 
element care va hotărî despre viitorul României. Conștiinţa publică 


trebuie revizuită, scepticismul, înaintea căruia cinste sau necinste, 
adevăr sau înșelăciune, capacitate sau mediocritate erau privite și 
primite cu aceeași indiferență, trebuie să dispară, judecata ageră 
și nepărtinitoare trebuie să se înființeze, și o dată cu înlăturarea 
frazeologiei, a necinstei și a neadevărului, să se deștepte și să se 
întărească regenerarea cugetelor in toate păturile poporului 
românesc. 

Dacă se va întîmpla așa, atunci nepilduita suferință nu va fi 
pătruns în zadar inimile românilor, amarul învățămînt ne va putea 
fi de folos, și se va adeveri și pentru noi vechea vorbă venită de la 
țărmurile cele mai îndepărtate ale Asiei: «Lasă anii să treacă peste 
o nefericire și se va schimba în binefacere».“ 

Titu Maiorescu a încetat din viaţă duminică 18 iunie 1917. La 
ceremonia înmormiîntării de la cimitirul „Bellu" s-a înregistrat o 
singură absenţă de marcă, cea a lui P.P. Carp care, invitat, 
refuzase cinic prin butada: „De ce-aș face lui Maiorescu o politeţe 
pe care el nu poate să mi-o dea înapoi." 

în plan istoric, au urmat gloria bătăliilor de la Mărăști- 
Mărășești-Oi- tuz, umbrită de accidentul în istorie numit revoluția 
rusă care a atras după sine silnica pace a învinsului, apoi 
resurecţia fronturilor Antantei pe al cărei fundal treptele Unirii în 
desfășurare au culminat în România întregită la anul de graţie 
1918. 

în perspectiva istoriei nepărtinitoare, judecata contemporanilor 
și judecata posterităţii capătă conotaţii aparte. La moartea 
mentorului „Junimii", două severe ferpare au fost semnate de 
Nicolae lorga și de Octavian Goga. Dure și neiertătoare 
necrologurile  băjeniţilor din Moldova. Animozităţile dintre 
Maiorescu și lorga erau vechi și multe. La ceas funebru, re- 
cunoscutul panegirist n-a ratat ocazia: „...De cincizeci de ani și mai 
bine numele lui T. Maiorescu a fost amestecat în viaţa întreagă a 
țării.[...] 

Cald și frig nu i-a fost nimănui alături de dînsul. A trecut 
printre oameni, întrebuinţindu-i, de multe ori, dispreţuindu-i în 
taină totdeauna. El însuși trebuie să-și fi fost indiferent sieși.[...] 

A murit în haosul celor mai desfrinate pasiuni. Ce credea el, 
oaspetele pînă în ultimul moment al Germaniei care-l crease 
aproape? Unii ziceau că voia conducerea pentru a da alt război 
sau, mai ales, pentru a-l împiedica pe acesta. Se poate. Dar înainte 
de toate el căuta, după triumful său [Tratatul de pace de la 
București, 10 august 1913], fondul pentru o moarte care să nu aibă 
agonie. 

Și rămînînd în București, dar fără un amestec vizibil în tot ce s- 
a petrecut acolo, trebuie să spun că a reușit. 


Și-a salvat opera, singura și marea operă: iluzia superbă ce 
voia să dea despre sine însuși."* Să observăm cum, dincolo de 
netăgăduite adevăruri, oarba patimă omenească își făcea jocul 
chiar și acolo unde ar fi trebuit să opereze dictonul De mortuis nil 
nisi bene. 

Octavian Goga și-a intitulat articolul „Maiorescu - un Petroniu 
care n-a știut să moară": „A murit un om care o viaţă întreagă s-a 
năzuit să trăiască frumos, pe care însă în zilele din urmă gestul 
petronian l-a părăsit și n-a izbutit să moară la fel. 

Titu Maiorescu a fost multă vreme pentru cultura noastră un 
arbiter elegantiarum. Patru decenii ilustrul profesor a îndrumat de 
la catedră ge- 

și-a căutat să modeleze după formule occidentale literatura 
românească. A lucrat cu mult cumpăt, a lovit cu răceală și cu 
mândrie, a săvirșit o operă de selecţie. Fără a fi fost un 
temperament de apostol, un mare risipitor de idei, acest estet 
chibzuit și echilibrat în mijlocul frămîntărilor intelectuale ale unui 
popor tinăr a consacrat valorile și a făcut ierarhia lor. Din cei dinţii 
ani ai «Junimii» și pînă bine de curînd în București, în interiorul 
armonic din strada Mercur, Maiorescu și-a menţinut rolul de 
majordom suprem al mișcării noastre literare. El n-a fost brațul 
viguros care să poarte un steag, n-a fost un chinuit zbuciumat de 
frigurile creaţiei, n-a fructificat gîndirea neamului, a ordonat-o 
însă, mulțumindu-se cu firea lui de patrician să-și spună verdictul 
măsurat pentru a se putea introduce intr-o cultură începătoare 
principiul ordinii și al autorităţii. Istoria noastră literară va vorbi 
totdeauna de rostul acestui distins cenzor, amintindu-i cu elogii 
meritele necontestate/ 

Și acum blamul dat în stil pur gogian: „Din nenorocire insă 
pentru noi și pentru el, sufletul glacial al lui Titu Maiorescu din 
primele zile și pînă astăzi a suferit de-un defect organic. I-au lipsit 
acele rădăcini adinei în pămintul lui, singurele din care poate radia 
fluidul misterios ce duce pe om la poarta eternității. De aceea nui 
s-au destăinuit aproape niciodată marile mistere ale acestui popor. 
N-a coborit la el, suferinţele lui reale nu l-au preocupat. într-o 
vreme cînd creierul lui Eminescu, ca un vulcan, clocotea de toate 
problemele unei simţiri românești de la Nistru pin’ la Tisa, criticul 
Convorbirilor literare a uitat repede căsuţa albă a părintelui său 
din Ardeal [...] 

Fostul ministru-președinte al României de ieri n-a conceput 
niciodată o politică de expansiune naţională, iar în rolul lui de 
sfetnic al Coroanei a acceptat drept dogme orientările care i s-au 
părut mai comode. îi lipsea pentru înnoire cunoașterea adevărată a 
poporului său și-i lipsea credinţa în puterile noastre.[...] 

Din primele zile cînd armata noastră a frint granițele spre 
pămîntul originii lui uitate, Maiorescu și-a impus o rezervă 


jignitoare și nepotrivită cu cele mai emoționante clipe ale istoriei 
noastre.[...] 

Maiorescu, logicianul în ale cărui combinaţii raţionale n-a 
intrat niciodată elementul de mister, n-a avut această presimţire și 
astfel Petroniul nostru n-a știut să moară frumos." 

Curioasă întoarcere a gestului din partea ardeleanului Octavian 
Goga, a cărui operă poetică fusese atît de prețuită de exigentul 
critic Maiorescu - chiar cu preţul „zdruncinării credințelor" sale. 
Dar acestea sînt riscurile (asumate sau nu) la care se expun 
oamenii politici... 

Mărturisim că, astăzi, noi sîntem înclinați să privim „amurgul 
confuz al omului politic Maiorescu" cu înțelegere melancolică. Și 
ne apropiem mai degrabă emoţionanta încercare a septuagenarului 
Titu Maiorescu de 

a se stabili pe iama 1916/1917 într-un sat din județul Putna („luînd 
chiar informaţii asupra altitudinii locului"), precum ne încălzesc 
mai mult cuvintele de rămas-bun caligrafiate de școlarul Titu 
Maiorescu în 1851, pentru colegii săi sibieni: „La revedere în 
România unită!" în rest, errare humanum est! 


Scriitor de istorie politică 


Totul a pornit o dată cu materializarea gîndului tipăririi 
discursurilor parlamentare. Era la sfîrșitul anului 1895. Partidul 
Conservator — pînă atunci la guvern — intrase în opoziţie, 
prilejuind un respiro binevenit lui Titu Maiorescu. în obișnuita 
călătorie din vacanţa de iarnă a luat cu sine textele discursurilor 
stabilite pentru primul volum. Le-a pregătit pentru tipar, 
concomitent extrăgîndu-și o seamă de idei necesare redactării „Pri- 
virilor asupra dezvoltării politice a României sub domnia lui Carol 
1“ - cum avea să-și intituleze el studiile introductive la fiecare din 
cele cinci volume publicate de Discursuri parlamentare. 

în primăvara lui 1896 și-a împrospătat memoria și și-a 
îmbogăţit informaţiile, parcurgînd colecţiile citorva mari cotidiane, 
cum și stenogramele ședințelor parlamentare tipărite în Monitorul 
oficial. Vacanţa de Paști și-a petrecut-o tot în străinătate, timp în 
care a redactat mare parte din cele două capitole introductive ale 
primului volum din Discursuri parlamentare. Pînă în luna mai 1896 
a încheiat redactarea, inclusiv rezolvarea timidelor observaţii 
făcute de cei cîţiva amici politici din anturajul său strict, cărora le 
făcuse onoarea citirii acelor pagini de istorie politică, în premieră 
absolută. în cele din urmă manuscrisul a fost încredințat spre 
publicare Editurii Librăriei Socec din București. 

între timp însă — prevăzător cu opinia publică și în semn de 


reclamă deghizată — Maiorescu a accceptat ca cele două capitole 
introductive la volumul I de Discursuri parlamentare să apară mai 
întîi în revista Convorbiri literare. Așa se face că în nr. 1 din 
ianuarie 1897 a apărut introducerea istorico-politică respectivă, 
structurată în două părţi (capitole): I. „O scurtă privire asupra 
situaţiei politice a României de la 11 februarie 1866 pînă la 11 
martie 1871"; II. „Sub ministerul Lascăr Catargiu, 11 martie 1871- 
3 aprilie 1876". Ineditele capitole de istorie politică erau însoţite 
de Nota redacției: „Zilele acestea va apărea în Editura dlui LV. 
Socec primul volum al Discursurilor parlamentare ţinute de dl 
Maiorescu de la 1871 încoace. Publicarea dlui Maiorescu este 
precedată de o expunere a situaţiei României la începutul domniei 
actuale și este întregită cu multe note explicative. 

Dacă ne grăbim a împărtăși cititorilor noștri paginile cu care 
începe noua lucrare a dlui Maiorescu, o facem din cauza 
deosebitului lor interes istoric și fără privire la politica zilei, care 
este principial exclusă din cadrul revistei noastre." 

Volumul a apărut, într-adevăr, în februarie 1897. Cu o singură 
modificare faţă de textul publicat în Convorbiri literare-, anume, 
ambele capitole (inclusiv „precuvintarea") au fost publicate în 
revistă sub titlul generic (și repetat) De la abdicarea lui Cuza, titlu 
care a dispărut cu totul în volumul I al Dicursurilor parlamentare. 
Motivul este lesne de priceput, de vreme ce Maiorescu era obișnuit 
să prezinte domnitorului Carol scrierile sale (cu dedicaţiile de 
rigoare). 

Satisfăcut de noua izbîndă în planul creaţiei, Titu Maiorescu 
conchidea la finele anului 1896: „Mai am în anul acesta deosebita 
mulțumire de a publica volumul I al discursurilor parlamentare cu 
notele istorico- politice, care îmi devin sub mînă din ce în ce mai 
importante. Pe lîngă satisfacerea trebuinţei mele de lucru literar, 
mă face iarăși să răsar înaintea generaţiei tinere, care după cele 
trei volume Critice mă credea istovit ca scriitor și exclusiv ocupat 
cu profesura și avocatura."55 

Revista Convorbiri literare, în nr. 3-4/1897, anunţa apariţia 
volumului I de Discursuri parlamentare, precizînd că tomul era 
prevăzut cu „priviri asupra dezvoltării politice a României sub 
domnia lui Carol 1“ și conţinea „treizeci și cinci de discuisuri pe 
care distinsul parlamentar le-a rostit în intervalul de la 1871 pînă 
la 1876“. 

Motivația autorului acelui prim volum, neobișnuit ca manieră 
de redactare și editare, era limpede expusă în „Precuvîntare" 
(netitrată de fapt, dar evocată cu acest titlu în „Prefaţa" la volumul 
al IV-lea de Discursuri parlamentare)-. „întrunind în publicarea de 
față discursurile parlamentare ţinute în timpul de 25 de ani, de 


cînd am intrat în Cameră, și adăugîndu-le cîteva priviri asupra 
Istoriei noastre contemporane, nu pot justifica o asemenea lucrare 
decît prin interesul covîrșitor ce-l are dezvoltarea politică a 
României de la 1866 încoace."56 

Cît pentru temeritatea de a scrie istoria politică a timpului său, 
Maiorescu aducea în sprijin un argument cumva credibil: 

„De altminteri, dacă este greu a scrie o istorie contemporană 
fără părtinire, nu este totuși cu neputinţă; și în orice caz 
exactitatea faptelor se poate controla mai ușor cînd autorii lor sau 
martorii oculari sînt încă în viață."37 

în nr. 5/1897 al revistei Convorbiri literare, Grigore Tăușan a 
semnat un „studiu sociologic" la Discursurile parlamentare 
maioresciene abia apărute. în această recenzie-prezentare spiritul 
critic lipsește cu desăvîr- șire. Pînă și „slăvirea" lui Maiorescu se 
face cu anemice și comune fraze de complezenţă: „...Aceste 
discursuri formează o pagină istorică și un crimpei din viața 
noastră politică și culturală. Luptele și atacurile purtate de autorul 
«discursurilor» sînt o măsură dreaptă a stării culturale de atunci — 
iar victoria ce a repurtat-o același autor întărește credința că 
adevărul poate fi adesea amorțţit sau ascuns, niciodată mort." 

Omul care era pe punctul de a se considera un eșuat în politică 
simțea că, de nu va reuși să facă istorie pe cît năzuise, ar putea 
măcar să scrie 

ritmicitate lucrul la pregătirea pentru tipar a volumului următor 
din Discursurile parlamentare. Astfel că, incă in ianuarie 1897, 
Maiorescu a încercat să „repete figura". Era tot în călătoria 
ocazionată de vacanţa sărbătorilor de iarnă, avînd cu sine cele 
trebuitoare pentru redactarea introducerii la „discursuri". Jurnalul 
său poartă această elocventă însemnare pentru ziua de 13/25 
ianuarie 1897: „...lucrez în iatac la istorico-politice, sfîrșitul in- 
troducerii din vol. II și sînt fericit cum lucrez și că lucrez.1*5 

Probabil că în lunile ianuarie-februarie 1897 n-a reușit să 
definitiveze decît capitolul al III-lea („Căderea și darea în judecată 
a ministerului Lascăr Catargiu la 1876“) din acele „Priviri asupra 
dezvoltării politice a României", fiindcă numai acesta a apărut - în 
semn de testare a „pieţei**, de sensibilizare a cititorilor - în revista 
Convorbiri literare, nr. 3-4 din martie-aprilie 1897. Și de această 
dată, Nota redacției aducea precizări: „Studiile istorico-politice ale 
dlui Maiorescu, care s-au publicat în cele două din urmă numere 
ale revistei noastre, formează introducerea la volumul I al 
Discursurilor parlamentare apărute de curînd în Editura Socec. 

Dăm în numărul de față continuarea acestor studii ca început al 
volumului al Il-lea, care se pune acum sub presă și va apărea în 
decursul verii.** 

Este posibil să se fi „pus sub presă", încă de atunci, doar 


textele discursurilor parlamentare afectate volumului al II-lea, 
fiindcă elaborarea capitolului al IV-lea din „Priviri asupra 
dezvoltării politice a României" nu era încă încheiată la acea dată. 
De altfel, pentru ziua de 10/22 august 1897, aflăm în Jurnalul lui 
Maiorescu următoarea notă: „Dimineţile tot corectez la 
introducerea istorică. Partea aceasta are numai 72 pag. în ma- 
nuscript, dar m-au costat vreo 60 dimineţi de lucru a 3 ore. Dar și 
cea mai adîncă mulțumire și o mare emoție concentrată, 
împărtășită de Ani- cuța. De-abia astăzi termin această revizuire. "39 

în orice caz, capitolul al IV-lea al introducerii istorico-politice, 
intitulat „Sub ministerul Brătianu. Războiul și proclamarea 
Regatului, 24 iulie 1876-14 martie 1881", a apărut mai întîi în 
revista Convorbiri literare, nr. 10 din 1 octombrie 1897, dimpreună 
cu Nota redacției: „Peste cîteva zile va apărea volumul al II-lea din 
Discursuri parlamentare ale dlui Titu Maiorescu. Din studiul 
istorico-politic, care introduce acest volum, am publicat în revista 
noastră (martie-aprilie 1897) partea relativă la căderea și darea in 
judecată a ministerului L. Catargiu. Ne grăbim să adaugăm în 
numărul de față continuarea." 

Marcat de unele probleme de sănătate, Maiorescu nota la 
12/24 octombrie 1897: . .mă așteptam la o lovire de moarte și mă 
gîndeam că nu-mi terminasem încă corectura volumului II din 
discursurile parlamentare."4 

în cele din urmă volumul a apărut, în toamna lui 1897. Pe lingă 
cele două capitole de introducere istorico-politică, însuma 
discursurile parla- 


310 mentare de la nr. 36 (16 mai 1878) la nr. 53 (13 martie 1881). 
Pe coperta interioară a volumului este marcată perioada cuprinsă: 
1876-1881. Aparenta neconcordanţă cu discursurile parlamentare 
(care încep din mai 1878) se explică prin faptul că în anii 
precedenţi Titu Maiorescu nu fusese ales în parlament, absenţă 
suplinită prin capitolul al II-lea din „Priviri asupra dezvoltării 
politice a României sub domnia lui Carol 1“. 

La capătul unui efort susţinut - într-un singur an îi apăruseră 
două volume de Discursuri parlamentare, prefaţate de patru 
capitole de istorie politică - Titu Maiorescu avea toate motivele să 
se declare mulțumit, satisfacție a muncii pe care și-a consemnat-o 
în felul său atunci cînd a făcut bilanţul anului 1897: „încep a mă 
desface de literatură și a mă concentra în Istoria politică. “+1 
, Revista Convorbiri literare anunţase, în numărul său din 
decembrie 1897, ieșirea de sub tipar a volumului al II-lea de 
Discursuri parlamentare; „asupra lui - se preciza la rubrica 
«Revista publicaţiilor» - vom face în curind o dare de seamă". în 
februarie 1898 revista Convorbiri literare a publicat o ceva mai 
întinsă recenzie: „Asupra Discursurilor parlamentare ale dlui T. 
Maiorescu", semnată Gr. Tăușan. Recenzentul recunoștea din 


capul locului că-i venea peste mînă să extragă „principiile generale 
și normele directive" ale politicii lui Maiorescu din acel volum: 
„Greutatea provine din tonul pur politic și ades personal al acestor 
discursuri - aceasta făcînd ca și recenzia prezentă să fie și ea 
politică." 

Procedînd în consecință, Tăușan se folosea de textele lui 
Maiorescu pentru a sublinia răspunderile Partidului Liberal (de 
guvemămînt) în Războiul Independenţei, la Congresul de Pace de 
la Berlin, în menţinerea sub acuzaţie a precedentului guvem 
(conservator) condus de Lascăr Catargiu. în loc să evidenţieze 
ideile majore din istoria politică propusă de Maiorescu - nici nu 
pomenește de introducerea istorico-politică - Gr. Tăușan rămîne tot 
în sfera îngustă a adulării necondiționate: „Citirea acestor 
discursuri produce in lector conștiința că autorul lor a urmărit 
mereu sinceritatea și adevărul în politică; vorbele mari, declaraţiile 
pompoase, frazele răsunătoare ce emoționează masele inculte au 
fost totdeauna punctele de miră ale atacurilor dlui Maiorescu." 

Introducerea istorico-politică pentru volumul al III-lea din 
Discursuri parlamentare a redactat-o Maiorescu în a doua jumătate 
a anului 1898, cu ceva opinteli - după cum însuși recunoștea. 

în exclusivitate, revista Convorbiri literare, nr. 11 și nr. 12 din 
15 noiembrie și 15 decembrie 1898, a tipărit următoarele capitole 
ale introducerii istorico-politice: V. „Sub ministerul Brătianu. De la 
proclamarea Regatului pînă la Tratatul de la Londra, 14 martie 
1881-26 februarie 1883"; VI. „Revizuirea Constituţiei și căderea 
ministerului Brătianu. De la 1883 pînă la 23 martie 1888". De data 
aceasta cei din redacţia revistei s-au mulțumit doar să atașeze 
cuvîntul „Urmare" între paranteze rotunde 


311 pentru capitolul al V-lea, iar celui de-al VI-lea o trimitere 
scurtă în josul paginii: „Din volumul al III-lea al publicării dlui 
Maiorescu, Discursuri parlamentare, care va ieși peste cîteva zile 
în Editura Socec". 

La începutul lui martie 1899, cel de al III-lea volum de 
Discursuri parlamentare era deja în librării. El cuprinde, pe lîngă 
nelipsitele „Priviri asupra dezvoltării politice a României sub 
domnia lui Carol I“, discursurile parlamentare de la nr.54 (2 
decembrie 1881) la nr. 77 (13 ianuarie 1887). 

Gr. Tăușan a semnat și prezentarea-recenzie din revista 
Convorbiri literare (nr.12/1899), „Asupra Discursurilor 
parlamentare (vol. III) ale dlui Titu Maiorescu". Abia acum sesiza: 
„Şi acest volum, ca și precedentele, e însoţit de o schiţă a istoriei 
contemporane, care are de scop să lămurească atmosfera politică a 
timpului în care discursurile parlamentare au fost pronunţate." 

Cind credeam că recenzentul era pe cale să dea extensie 
analizei introducerii istorico-politice, acesta dezamăgește, lunecînd 


din nou în partizana! politic: „Dacă stăruim de la început asupra 
acestui nimerit fel de publicare a «discursurilor» (cu note și 
istoric) e că comparăm cu regret ce vedem în publicaţia dlui 
Maiorescu cu ce întîlnim în volumul de discursuri al dlui Take 
Ionescu. Deși au multe calităţi aceste discursuri, dar îţi trebuie 
ades bunăvoință, și de multe ori imaginaţie, pentru ca aceste 
calităţi și cu ele aceste discursuri să le faci să trăiască. Citirea lor 
îți dă impresia unui lucru - parcă trezit, și totuși volumul său 
cuprinde discursurile dintre anii 1886-1892, adică sînt relativ mai 
noi, decît ultimul volum al dlui Maiorescu, care sfîrșește chiar cu 
anul 1888." 

După apariția primelor trei volume din Discursurile 
parlamentare ale lui Titu Maiorescu, o cronică de analiză serioasă, 
la obiect, elegantă și doctă, pe măsura Magistrului, a semnat 
eruditul profesor Anghel Deme- triescu în revista Literatură și artă 
română. Demetriescu se aflase și el un timp prin preajma 
mentorului „Junimii", însă cultura lui solidă, simţul artistic și 
talentul portretistic l-au ferit să cadă în idolatrii ieftine. Cronica lui 
este tot ce s-a spus mai exact și mai frumos pînă la acea dată 
despre oratorul parlamentar și despre scriitorul de istorie politică 
Titu Maiorescu. Spaţiul nu ne îngăduie să transcriem, spre 
exemplificare, decît două paragrafe din cronica amintită, cu 
referire expresă la ceea ce Maiorescu intitulase generic „Priviri 
asupra dezvoltării politice a României sub domnia lui Carol I": 

„Aceste introduceri la volumele tipărite sînt, după părerea 
noastră, cele mai instructive, mai exacte și mai frumoase pagini ce 
s-au scris asupra istoriei noastre contemporane. La aceasta au 
contribuit eminentele calităţi literare ale dlui Maiorescu nu mai 
puţin decît întinderea și adîncimea cunoștințelor sale, sănătatea 
minţii și admirabila cumpănire a temperamentului său, practica sa 
parlamentară și raporturile sale cu bărbaţii noștri publici de o 
valoare netăgăduită. [...] 

în curs de aproape treizeci de ani, d-sa a vorbit istorie, a făcut 
istorie, a trăit istorie, și în cele din urmă s-a hotărît a scrie istorie, 
cu o independenţă de judecată, cu o nepreocupare de amici sau 
adversari, ca și cum ar fi scris istoria întemeierii Principatelor 
românești sau domnia lui Matei Basarab. Schimbările politice ce s- 
au petrecut în răstimpul ce d-sa și-a ales ca obiect de studiu, adică 
evenimentele de la abdicarea silită a principelui Alexandru Cuza 
pînă la căderea lungului minister al lui Ion Brătianu, fluxul și 
refluxul opiniei publice, secretele mecanismului ce pune în mișcare 
pe oamenii publici și partidele politice, afaceri și negocieri 
diplomatice - sînt subiecte pe care d-sa le-a studiat cu luare- 
aminte, asuprea cărora a cugetat și a petrecut serate întregi 


discutînd cu amicii săi." 

Să menţionăm că lui Anghel Demetriescu îi aparține și cel mai 
complex, cel mai reușit portret care s-a zugrăvit vreodată figurii de 
orator a lui Titu Maiorescu, în competiţie fiind, firește, remarcabili 
portretiști precum Barbu Delavrancea, Nicolae Filipescu, I. G. 
Duca, Constantin Ar- getoianu. 

După cum se cunoaște, din cearta conservatorilor și din 
intransigența funciară fatală a lui P.P. Carp a ieșit demisia 
precipitată a guvernului Carp, în februarie 1901, și intrarea 
conservatorilor junimiști într-o opoziție „benevolă"%, prelungită pe 
parcursul a nouă ani de zile. Ministrul justiţiei, T. Maiorescu, a 
resimţit cu acuitate acel mod sui-generis de cădere de la guvem. 
Deznădejdea lui Maiorescu a dus și la pierderea ritmului tipăririi 
celorlalte volume de Discursuri parlamentare. El a căutat să-și 
înghită amarul, încercînd să pregătească pentru tipar volumul al 
IV-lea al discursurilor. N-a avut însă starea necesară. A tot 
tărăgănat lucrul pînă în vara anului 1902. Era în nelipsita vacanţă 
petrecută în străinătate, cînd nota în Jurnal, la 24 iulie/ 6 august 
1902: „Astăzi încep voi. 4 al Discursurilor parlamentare. l-am 
dictat Anicuţei [Ana Rosetti, a doua soţie a lui Titu Maiorescu] 5 
pag. după-amiază; una scrisesem eu dimineaţa." La 26 iulie/8 
august 1902 Maiorescu consemna din nou: „Și ieri de la 5 3/4 la 7 
1/4 am dictat Anicuţei mai departe la voi. 4, alte 6 pagini. încep a 
avea încredere că voi publica și voi. 4." Pentru ca la 24 august/ 6 
septembrie 1902 să însemneze în Jurnal încheierea redactării 
introducerii istorico-politice, în prima formă: „Astăzi termin 
dictarea introducerii la voi. 4, tocmai o lună după ce am început-o. 
Au ieșit vreo 112 pagini 4* manuscript." A urmat, după vechiul stil 
de lucru maiorescian, „îndoita muncă a redactării definitive". în 
septembrie 1902 Maiorescu se arăta neobișnuit de optimist: „Acum 
știu că poate merge bine, cu lipsa noastră de pretenţii deosebite, și 
știu [...] că mai pot scrie Istoria noastră contemporană, pînă la 
sfîrșitul secolului 19, dacă trăiesc încă vreo trei-patru ani." 

Și totuși, anume motive l-au făcut să întrerupă pentru un timp 
lucrul la volumul al IV-lea din Discursuri parlamentare. Un motiv 
este cert: elaborarea celebrului eseu polemic Oratori, retori și 
limbuți. Poate că 

ziare ale vremii — pe cînd pregătea pentru tipar volumul al IV-lea 
al Discursurilor parlamentare — ori „reproduceri recente" ale unor 
Nicolae Ionescu sau Gră- dișteanu i-au deschis apetitul pentru 
elaborarea unui asemenea material. Oricum, antologica scriere 
polemică, publicată în trei numere de ziar, i-a luat ceva timp (pînă 
la jumătatea lui februarie 1903). 

Părerea noastră este că principala cauză a încetinirii ritmului 
în editarea volumelor de Discursuri parlamentare a fost grija lui 


Maiorescu pentru o redactare cît mai obiectivă a capitolelor al VII- 
lea și al VIII-lea din introducerea istorico-politică ce însuma anii 
1888-1895, o perioadă prea apropiată în timp, prea fierbinte, ca să 
nu-l „omoare gîndul" pe autor că ar putea produce felurite și 
nedorite neplăceri protagoniștilor istoriei sale politice, aflaţi în 
viaţă și... la putere, în număr considerabil de mare, însemnările din 
Jumal confirmă supoziţia. 

Laboratorul de lucru al lui Titu Maiorescu presupunea, 
îndeobște, mai multe faze: scrierea sau dictarea, revizuirea, 
retranscrierea și redactarea definitivă, scurtarea, „poleirea". 
Urmărind acest circuit, am sesizat că în lunile mai-iunie 1903 
Maiorescu a trecut la o nouă revizuire a introducerii istorico- 
politice pentru volumul al IV-lea din Discursuri parlamentare. A 
simțit nevoia unui plus de consultare a periodicelor la Biblioteca 
Academiei Române. în Jumal intilnim această însemnare datînd din 
24 august 1903: „Scriu la voi. 4 cu multe dureri de facere, de-abia 
am a 4-a parte, dar zoresc precît pot."%5 

Tragem concluzia că Maiorescu a fost nesatisfăcut de prima 
redactare a capitolelor al VII-lea și al VIII-lea din „Priviri asupra 
dezvoltării politice a României", de vreme ce i-au mai trebuit alte 
șase luni bune pînă să le definitiveze în chip corespunzător. O 
remarcă a sa din 22 septem- brie/4 octombrie 1903 este elocventă 
în acest sens: „leri am terminat ca- pit. VIII din introducerea 
istorică, și prin urmare tot voi. 4 e gata. Am și început copierea 
capitolului. Refacerea lui a ţinut 19 zile." în final, manuscrisul 
volumului al IV-lea a fost predat Editurii Socec (în noiembrie 
1903), revenind  scrupulosului autor travaliul corecturilor 
tipografice. 

Conform tradiţiei instituite, revista Convorbiri literare, în 
numărul său din decembrie 1903, a tipărit în avanpremieră 
capitolul al VII-lea din introducerea istorico-politică, intitulat „Sub 
regim conservator. De la ministerul Theodor Rosetti-Carp pînă la 
formarea ministerului Lascăr Ca- targiu-Carp, 23 martie 1888 - 17 
decembrie 1891". 

Maiorescu a prevăzut volumul al IV-lea de Discursuri 
parlamentare cu o prefaţă, în care căuta să argumenteze 
convingător teza lui Lessing, potrivit căreia „cineva nu poate scrie 
bine decît istoria propriului său timp". 

„Prefaţa" și capitolul al VII-lea ău fost însoţite în revistă de ... 
Nota redacţiei: „în curînd va apărea în Editura Socec al IV-lea 
volum al pu- 

blicării dlui Titu Maiorescu: Discursuri parlamentare. Grăbindu-ne 
a împărtăși cititorilor noștri paginile cu care începe noul volum al 
dlui Maiorescu, precum am împărtășit în anii precedenţi și 


introducerile la celelalte volume, sîntem conduși numai de 
interesul lor istoric, fără privire la politica zilei, care - precum se 
știe - este exclusă din cadrul revistei noastre. în reproducere 
păstrăm ortografia autorului." 

De reţinut că pentru prima oară, publicîndu-se în revista 
Convorbiri literare „Prefaţa" și capitolul al VII-lea din introducerea 
istorico-politică, s-a dat următorul titlu generic: „Istoria politică a 
României. De la 23 martie 1888 pînă la 3 octombrie 1895". 

Numărul din ianuarie 1904 al revistei Convorbiri literare se 
deschide (cum se întîmplase cu toate capitolele anterioare din 
introducerea istorico-politică) cu capitolul al VIII-lea: „Continuarea 
regimului conservator. Ministerul Lascăr Catargiu-Carp, 18 
decembrie 1891 - 3 octombrie 1895“ S-a dat același titlu generic - 
„Istoria politică a României. De la 23 martie 1888 pînă la 3 
octombrie 1895“ și s-a făcut trimiterea (de legătură) la nr. 12/1894 
al revistei. 

Volumul a apărut ca atare la jumătatea lui ianuarie 1904. Este 
cel mai întins (664 de pagini) și cuprinde - pe lîngă cele două 
capitole de introducere istorico-politică - discursurile parlamentare 
de la nr. 78 (2 aprilie 1888) la nr. 113 (3 decembrie 1894). 


în ciuda precauţiilor, temerile lui Maiorescu s-au confirmat. 
Lucrurile s-au petrecut astfel: Titu Maiorescu a oferit spre 
publicare și ziarului Epoca, al cărui proprietar era Nicolae 
Filipescu, cele două capitole introductive la volumul al IV-lea de 
Discursuri parlamentare. Introducerea respectivă a apărut - sub 
titlul general „Istoria noastră politică de la 1888 la 1895“, de dl 
Titu Maiorescu - în ultimele numere din noiembrie și întîiul număr 
din decembrie 1903 ale publicaţiei filipescane. 

Primul care s-a simţit lezat și s-a sesizat a fost generalul 
George Manu, fost premier al guvernului conservator-junimist din 
1889-1891. Ziarul Epoca din 4 decembrie 1903 i-a publicat o 
„Scrisoare", care privea îndeosebi interpretările date de Maiorescu 
evenimentelor politice, comentarii ce nu alterau conținutul, 
veridicitatea istorică. Generalul Mânu socotea bine venită scrierea 
unor asemenea istorii contemporane, deși nu excludea primejdia 
că ceea ce va ieși „nu va fi o istorie contemporană tocmai 
obiectivă, ci o naraţiune inspirată din patimile și simpatiile auto- 
rului". Era totuși bine că se încerca scrierea istoriei contemporane, 
fiindcă puteau fi rectificate neadevărurile de către „martorii" aflaţi 
încă în viaţă; și, la urma urmei - credea generalul - era bine ca 
cititorii să cunoască istoria contemporană din mai multe izvoare. El 
însuși își numise scrisoarea din Epoca „schiţă istorică" (este drept, 
acea replică polemică se întindea pe o pagină și jumătate din 
gazetă). 

Cel mai afectat de „introducerea istorico-politică" a lui 
Maiorescu s-a arătat a fi Take Ionescu. A dat și el publicităţii o 
„Scrisoare", însă prin intermediul ziarului Conservatorul din 9 
decembrie 1903. Dintr-un început, maniera de abordare era tot 
polemică, însă de astă dată de la egal la egal-. „Sub pretext de 
introducere la discursurile sale, dl Titu Maiorescu scrie istoria 
noastră contemporană. Și, firește, ca unul ce luptă încă în politica 
zilei, potrivește istoria în folosul intereselor actuale ale grupării 
politice din care face parte. 

Ocupîndu-se de anii de la 1888 pînă la 1895, a venit și rîndul 
meu în istoria dlui Maiorescu. 

Aprecierile d-sale în privința mea îmi sînt cu desăvîrșire 
indiferente. Mi-au fost totdeauna indiferente, necum acum cînd 
orice posibilitate de conlucrare politică este exclusă dintre noi. 

Nu pot însă să las să treacă aprecierile inexacte pe care dl 
Maiorescu le face în privința activității mele ministeriale de la 
1891 pînă la 1895." 

Rămînînd în perimetrul strict polemic, Take Ionescu se putea 
încă măsura cu Maiorescu. El amintea cum „junimiștii, după multe 
peregrinări, au revenit în politică la 1884, poposind în furgonul de 
bagaje al lui I. C. Brătianu (ca să înghită Partidul Liberal), apoi în 
cel al dlui D.A. Sturdza (ca să înghită Partidul Conservator)". De 
aci ar fi venit grija istoricului Titu Maiorescu de a menaja și 
împăca pe D.A. Sturdza, prin mutarea către Take Ionescu a erorilor 
politice ale premierului liberal (cazul mitropolitului Ghenadie, 
chestiunea transilvană), din cauza cărora fusese trîntit în două 
rinduri de la guvem. Era de așteptat - insinua Take Ionescu - ca în 
viitorul volum de Discursuri parlamentare, Maiorescu să atenueze 
și mai mult greșelile șefului Partidului Liberal „dacă pînă atunci 
cartelul [liberal-junimist] va fi menţinut și mai ales rodnic”. 
Maiorescu exagerase deci asupra exigenţelor lui D.A. Sturdza și de 
aici „împunsăturile" de care avusese parte Take Ionescu. 

în fine, „după dezvăluirea scopului urmărit de dl Maiorescu", 
Take Ionescu - abandonînd vioiciunea polemică - a riscat să 
„răspundă limpede la învinuiri". A riscat și a pierdut, fiindcă el s-a 
lansat cu candoare și s-a pierdut în hăţișul explicaţiilor, 
disculpărilor, iar Maiorescu a punctat. Pe fond Take Ionescu va fi 
avînd dreptate, dar Maiorescu a învins prin formă și impresie 
artistică. 

Răspunsul lui Titu Maiorescu la cele două scrisori nu s-a lăsat 
prea mult așteptat. S-a pregătit minuţios, după cum îi era 
caracteristic, și a contraatacat cu abilitate, cu multă abilitate 
polemică.  Chestiunile controversate fiind de natură pur 
apreciativă, nu și de conţinut, sînt colaterale comentariului nostru 


și în consecință nu le evidenţiem; interesaţi! le pot consulta în 
paginile publicaţiilor citate. Acum ne interesează spiritul polemic, 
modul cum istoricul Titu Maiorescu a știut să-și apere cauza. 

Totul începea în cel mai autentic stil maiorescian. m „Răspuns 
la întâmpinările dlor general G. Mânu și Take Ionescu" (Epoca, 15- 
17 ia- 

convenabilă în apărare: „Domnule director, în cîteva numere ale 
Epocii din noiembrie 1903 aţi binevoit să publicaţi istoria 
evenimentelor politice dintre anii 1888 și 1895, care slujește de 
introducere la volumul IV al discursurilor mele parlamentare. 

Vă sînt cu atît mai recunoscător pentru această publicare, 


făcută înainte de apariția volumului în chestiune, cu cît, dacă în 
descrierea mea s-ar fi strecurat unele erori de fapte, ele ar fi 
provocat mai devreme o rectificare din partea celor interesaţi și eu 
aș fi fost în situaţia de a menţiona rectificările la sfiișitul volumului, 
restabilind astfel adevărul imediat. 

"tipărirea cărţii a întîrziat pînă la 3 ianuarie și volumul însuși a 
apărut de-abia alaltăieri; dar de adăugat n-am avut să adaug nimic 
la sfîrșitul lui. Căci pînă la tipărirea ultimei pagini nu am văzut ca 
intîmpinări la cele expuse de mine decît o scrisoare a dlui general 
G. Mânu, și o scrisoare a dlui Take Ionescu; însă amindouă aceste 
scrisori nu rectifică nici una din faptele relatate, ci se îndreaptă 
numai in contra aprecierilor mele asupra acelor fapte și le opun 
alte aprecieri. 

Aprecierile pot varia de la om la om, fără ca prin aceasta să se 
altereze exactitatea faptelor, și dacă ele dau uneori loc la cele mai 
felurite articole de ziar, nu reclamă totuși nici o rectificare a chiar 
textului istoric, tn aceste limite mă cred dator să răspund prin 
Epoca dlor general G. Mânu și Take Ionescu." 

Pe generalul Mânu - dezlînat și confuz în observaţii și 
argumentaţii - l-a „executat" ușor încercatul polemist care era Titu 
Maiorescu. „Duelul" așteptat l-a dat cu Take Ionescu. Preluînd 
inițiativa ostilităţilor, Maiorescu începea cu vechea tactică a 
„comparaţiei" și a „rezumării" adversarului: „Cu dl general Mânu 
împărtășeam cel puţin aceeași părere în privinţa folosului unei 
istorii contemporane prin înlesnirea eventualelor rectificări, și 
afară de aceasta scrisoarea d-sale nu era lipsită de urbanitatea ce 
se cuvine în discuţiile de interes istoric. La dl Take Ionescu lu- 
crurile se schimbă." Apoi, sintetizează cum îi convine începutul 
scrisorii lui Take Ionescu - „pentru ca să-l cunoască și cititorii 
Epocii“. După care „împunge" (cuvînt folosit de Take) cu floreta 
polemicii: „în numeroasele discuţii ce le-am avut cu repauzaţii 
Vasile Alexandrescu Urechia, Pantazi Ghica și mulţi alții, am 
întîlnit adeseori amabilități personale de felul celor reproduse mai 


sus [parafrazate de noi de pe prima parte a scrisorii lui Take 
Ionescu]. Deprinderea mea a fost de a le releva totdeauna și de a 
nu le răspunde niciodată. Așa voi urma și acum. Să ne ocupăm de 
discuţia proprie." 

Sentința fiind astfel pronunţată, restul - executarea ei - era o 
bagatelă pentru logicianul și avocatul Maiorescu. El a demontat cu 
meșteșug tot eșafodajul adversarului sufocat de stereotipii 
patetice, și-a adus în sprijin două scrisori-răspuns ale lui P.P. Carp 
către cei doi „ofensați", iar în 

final a conchis triumfător: „Chestiunea ne pare acum pe deplin 
lămurită, și astfel încheiem răspunsul la întîmpinările dlor general 
G. Mânu și Take Ionescu fără să fi fost obligaţi a introduce un 
apendice pentru vreo rectificare la cele scrise în volumul IV de 
Discursuri parlamentare." 

Și într-adevăr, Titu Maiorescu a avut ultimul cuvînt și în aceste 
cazuri polemice, fiindcă nu s-a înregistrat nici o replică, nici un 
recurs... 

în Epoca din 31 ianuarie 1904, apreciatul scriitor brașovean 
Ion Scurtu a recenzat laudativ cele patru volume de Discursuri 
parlamentare maio- resciene, atestînd ca pe un merit deosebit 
faptul că discursurile fuseseră reproduse aidoma din stenogramele 
ședinţelor parlamentului (fără omisiuni sau stilizări ulterioare). 

Capitolele introducerii  istorico-politice erau socotite 
„conștiincioase și obiective". în concluzie, „o ediţie critică 
excelentă care amintește o dată mai mult rolul literar al dlui 
Maiorescu în această epocă de renaștere a României, care nu s-a 
încheiat încă“. 

Depășind condiţia unei cronici de ziar, Ion Scurtu a schițat cu 
justețe personalitatea lui Titu Maiorescu: „Pentru oamenii politici 
ai epocii de la .1866 încoace, dl Maiorescu trebuie socotit ca o 
individualitate din cele mai puternice și ca unul din puţinii 
reformatori reali ai moravurilor noastre, fie politice, fie sociale, fie 
culturale, pe care s-a străduit din răsputeri a le europeniza. “ 

La 15 februarie 1910 Titu Maiorescu a fost sărbătorit pentru 
împlinirea vîrstei de 70 de ani. între cei care au semnat articole 
aniversare în revista Convorbiri literare (nr. 2, februarie 1910), s-a 
numărat și Ion S. Floru („solidul Floru"), cu al său articol intitulat 
„DI T. Maiorescu — istoric al României contemporane". Floru este 
mai aplicat decît Tăușan. El avea și privilegiul de a se fi bucurat de 
oarecare atenţie din partea Magistrului, după cum lasă să se 
întrevadă în două-trei rînduri. După o digresiune preţios-savantă, 
Ion S. Floru plonja cu sfielnică pedanterie spre tema anunţată: „Se 
va admira în introducerea istorică la Discursuri parlamentare 
simplicitatea, sinceritatea, justa apreciere, chiar față de prietenii 


cei mai de aproape, însă au fost unice momentele în care dl 
Maiorescu a citit-o, la d-sa acasă, cîtorva amici și elevi. [...] 

Introducerea ne prezintă în liniamente generale istoria ţării în 
domnia de douăzeci și nouă de ani a regelui nostru, de la 1866 la 
1895, mai ales intrucit a fost determinată sau oglindită în 
activitatea Corpurilor Legiuitoare. Dar toate faptele și toate 
dezvoltările se adună in jurul a două idei principale: una, 
înrădăcinarea dinastiei domnitoare («tranziția României de la 
starea precară a unor Principate elective spre consolidarea unui 
Regat ereditar»); alta, organizarea administrativă și reforma 
socială sau mai bine zis «o eră nouă a politicii externe și interne»." 

Notăm și o opinie ceva mai degajată a lui Floru: „Este greu de 
scris cu obiectivitate istoria contemporană, căci sîntem prinși prea 
mult în sen- 

timentele, în interesele, în intuiţiile realităţii. Cînd judecăm 
caracterul cuiva poate să fim sub diferite influențe, unele sub 
pragul conștiinței, cum ar fi antipatia unui exterior fizic; iar cînd 
facem presupuneri, că ceva s-ar fi întîmplat, cît timp nu e sigur că 
s-a întîmplat, presupunerile noastre se simt ca tot atîtea înțepături 
personale dureroase. [...] 

E și mai mare greutatea pentru omul politic, cînd scrie istoria 
timpului său și a ţării sale. Critica istorică folosește cu multă 
precauţie acest fel de lucrări, căci, de obicei, omul politic scrie 
spre a-și motiva purtarea în anumite momente, sau spre a justifica 
atitudinea partidului său în trecut, ori spre a prepara o poziţie 
viitoare... sau, mai cu seamă, spre a se scoate pe sine în planul 
întîi.“ De prisos să redăm și căznitele încercări ale învăţăcelului de 
a-și situa Profesorul deasupra tuturor acestor presupuneri. 
uneori exacte. 


Titu Maiorescu a fost, spuneam, mult timp marcat de 
autocăderea, în februarie 1901, a guvernului Carp - în care 
deținuse portofoliul Justiţiei - și „plantarea" într-o lungă opoziţie 
politică. Sigur, a avut destule preocupări între timp, însă 
pregătirea pentru tipar și apariția volumului al V-lea din Discursuri 
parlamentare au trenat de pe un an pe altul, pînă în 1914! în 
vacanţa de vară a anului 1905 și-a purtat cu sine în străinătate 
textele discursurilor, spre a le face „toaleta redacțională". Curînd, 
la 9/22 septembrie 1905, Maiorescu era în măsură să noteze: „De 
alaltăieri, miercuri, am început să dictez Anicuţei cîte o oră pe zi, 6 
1/2-7 1/2 seara, la textul istoric al volumului 5 și cel din urmă din 
Discursuri parlamentare. “* După zece zile avea deja „transcrise pe 
curat" 94 de pagini manuscrise. A urmat o întrerupere de un an de 
zile. 


în septembrie 1906, deși se afla bolnav, a izbutit să revină la 
masa de lucru. Fiindcă așteptatul volum îi „stă pe suflet'“*, a 
încercat să redacteze cel puţin ceea ce dictase într-o primă formă 
în 1905. Dar n-a înregistrat cine știe ce progres nici de această 
dată. Tocmai în vara lui 1907 găsim în Jurnal însemnări ceva mai 
optimiste: „Merge greu, de-abia reintru în felul stilului"; „Cu 
scrisul la vol.5 zilnic cîte ceva încet, dar regulat și mai bine". 
Totuși, Maiorescu nu se simţea în plenitudinea forțelor creatoare. 
în vacanța de vară petrecută în străinătate a încercat din nou să 
lucreze la introducerea istorico-politică. Nu i-a ieșit mare lucru, 
după cum însuși mărturisea: „Firește, sînt obosit, aștept cîteva zile 
de întremare pentru a relua voi. 5, unde l-am lăsat la Engelerg."5 

Și tot așa, an după an, Maiorescu cînd relua, cînd abandona 
lucrul la „istoria politică". La fine de an 1909 se lamenta: „Voi. 5 al 
Discursurilor parlamentare ... îmi stă pe suflet." în iunie 1910 se 
constată o revenire: „Eu mă ocup de voi. 5 cu dureri de facere, dar 
mai ales cu îndoieli."5! A intervenit o nouă pauză, mai mare, de 
patru ani! 

Este adevărat că, pe atunci, Partidul Conservator și junimiștii 
în mod special traversau o perioadă dificilă. Maiorescu însuși a 
oscilat mult, în 

rînd a încredinţat Jurnalului gînduri ca acestea: „Eu am cea mai 
mare depresiune politică, convins de incapacitatea lui Carp de a 
duce gruparea noastră politică la vreun rezultat*'*?; „Situaţia 
politică mă apasă și mă dezgustă, mai ales Carp, și mă stăpînesc ca 
să nu o rup cu acest bun teoretic și smintit șef vanitos și 
rebarbativ, exclusiv personal*** (1906). Pentru ca după martie 
1907 - cînd P.P. Carp a devenit șeful unic al Partidului Conservator 
reîntregit și disciplinat - Titu Maiorescu să revină la sentimente 
mai bune, acordînd în continuare gir politic prietenului pînă ieri 
defăimat. Cei doi vor mai prinde, pentru ultima dată, chiar niște 
vremuri bune - în timpul guvernului Carp din 1910-1912, cînd 
Maiorescu a condus Ministerul Afacerilor Externe - după care o 
amiciție de crez și faptă ce durase peste treizeci de ani s-a pierdut 
în neant. 

Din 1912 Titu Maiorescu a devenit prim-ministru și ministru al 
afacerilor externe. Criza oriental-balcanică l-a solicitat din plin, dar 
a meritat! Evident că în astfel de vremuri complexe, solemne, 
Maiorescu n-a avut nicicum răgazul necesar pentru a definitiva 
redactarea volumului al V-lea din Discursuri parlamentare. Era un 
timp cînd Titu Maiorescu făcea istorie, o istorie pe care n-a mai 
apucat s-o și scrie. 

Vor fi fost poate și alte motive care au pricinuit volumului 
respectiv acea lungă gestație. Cu siguranţă că și de data aceasta 
pe autor „îl omora gîndul" că va declanșa un veritabil scandal 
public, tipărind o istorie politică ale cărei personaje, în mare parte 


în viață și... la putere, ieșeau îndeajuns de șifonate, dacă nu 
compromise de-a binelea. De aceea, Maiorescu a ezitat, lăsînd ca 
nemiloasa trecere a timpului să asigure o perspectivă ceva mai 
convenabilă. 

Demisionat glorios de la președinția Consiliului de Miniștri, la 
începutul anului 1914, Titu Maiorescu - deși a trebuit să facă față 
unor crude încercări: încetarea din viaţă a celei de-a doua soții, 
boala sa de cord - a reușit, în sfirșit, să încheie pregătirea pentru 
tipar a volumului al V-lea din Discursuri parlamentare. în ianuarie 
(vacanţă în străinătate) și în februarie 1915 a efectuat revizuirea 
introducerii istorico-politice la acest volum. Ultima versiune 
(formă) a dictat-o secretarei sale, domnișoara Olga Neuman. în 
martie 1915 a încredințat manuscrisul spre tipărire editurii 
bucureștene „Minerva**. 

Bunul obicei statornicit încă din 1897 cerea ca urmarea 
introducerii istorico-politice să apară mai întîi în paginile revistei 
Convorbiri literare. Așa s-a și întîmplat. în numărul din aprilie 1915 
al revistei a apărut capitolul al IX-lea: „Sub noul regim liberal. 
Primul minister Sturdza și ministerul Aurelian, 4 octombrie 1895- 
31 martie 1897“, ca făcînd parte din „Priviri asupra dezvoltării 
politice a României sub domnia lui Carol F*. Titlul generic în 
revistă era „Titu Maiorescu - Introducere istorică la discursurile 
parlamentare pentru timpul de la octombrie 1895 pînă la martie 

1899“, totul prevăzut cu invariabila Nota redacției: „Peste cîteva 
zile va apărea în Editura Institutului de Arte Grafice «Minerva» 
volumul al V-lea al Discursurilor parlamentare ale dlui Maiorescu, 
care cuprinde epoca 1895-1899. Acest volum începe cum au 
început și cele patru anterioare, cu două capitole de introducere 
istorică, pe care ne grăbim a le reproduce în revista noastră, în 
care s-au publicat și cele opt capitole precedente/ 

Nr. 5/1915 al revistei Convorbiri literare se deschide cu 
capitolul al X-lea - „Tot sub regimul liberal. Al doilea minister 
Sturdza, 31 martie 1897-30 martie 1899“ - avînd același titlu 
generic precum capitolul al IX-lea, publicat în numărul anterior al 
revistei. 

Volumul în discuţie a apărut spre finele anului 1915. Cuprinde, 
pe lîngă introducerea istorico-politică, discursurile parlamentare 
de la nr. 114 (21 decembrie 1895) la nr. 125 (23 martie 1899). 

Vremurile erau teribil de tulburate. începuse războiul 
european. Lumea românească se afla într-o pronunţată stare de 
surescitare. Așa încît volumului al V-lea din Discursuri 
parlamentare nu i s-au mai făcut reclama și primirea cuvenite. Era 
de fapt ultimul volum care apărea în timpul vieţii autorului, ultimul 
- din păcate - și pînă în ziua de astăzi ... 


Deși agitata viață politică din anii neutralității României (1914 - 
1916) nu-1 lăsa indiferent, totuși Maiorescu a decis, în toamna 
anului 1915, să purceadă la redactarea introducerii istorico- 
politice pentru volumul al VI-lea de Discursuri parlamentare. 

Evenimentele s-au precipitat însă. Neutralul Titu Maiorescu a 
rămas în minoritate la Consiliul de Coroană de la Cotroceni (14 
august 1916). România a intrat în războiul întregirii. După ce 
batalioanele române au trecut Carpaţii, a urmat „toamna pătimirii 
noastre!*, cu ocuparea Munteniei, Olteniei și Dobrogei de către 
armatele inamice, cu retragerea armatei, parlamentului, regelui 
Ferdinand și guvernului Brătianu în Moldova, pentru a pregăti 
resurecția din vara anului 1917. 

Titu Maiorescu a rămas, cum relevam, în București, dar 
credincios hotărîrii sale nestrămutate: împotriva dușmanilor ţării 
eternă împotrivire! în singurătatea bătrineţii („Mă lupt cît pot în 
contra deprimării. Greu de prevăzut dacă și cum va scăpa ţara“; 
„Sufletește, aştept cu răbdare pacea”), Titu Maiorescu a 
continuat să lucreze. Pe lîngă paginile de Jumal, a elaborat studiul 
(în mare parte inedit) privind România și politica de neutralitate în 
conflictul european din 1914-1917, încheiat la 15 februarie 1917, 
ultima aniversare a zilei sale de naștere; împlinea 77 de ani. 

De asemenea, după cum reiese din Jumal, de prin luna martie 
1917 a reluat (ducînd-o pînă la capăt) dictarea introducerii 
istorico-politice la volumul al VI-lea de Discursuri parlamentare, 
ajutat fiind de credincioasa și sîrguincioasa Olga Neuman. Pînă la 
urmă a reușit în tentativa de a scrie o istorie politică a României în 
perioada 1866-1900, chiar dacă n-a mai apucat să vadă tipărit și 
volumul al VI-lea din Discursurile parla- 


321 mentare, pe care-l întocmise în toate cele: introducerea 
istorico-politică, discursurile politice adnotate și numerotate, 
cuprinsul detaliat. Totul însă a rămas în manuscris. 

Statornicul său discipol Simion Mehedinţi, directorul revistei 
Convorbiri literare, care veghease ca toate cele zece capitole din 
„Priviri asupra dezvoltării politice a României sub domnia lui Carol 
I“, ce prefaţaseră cele cinci volume de Discursuri parlamentare ale 
lui Maiorescu, să fie tipărite în premieră absolută în primele pagini 
ale revistei, va face același lucru și în 1924 - publicînd în 
Convorbiri literare din ianuarie - februarie și din martie ultimele 
două capitole din introducerea istorico-politică destinată să 
preceadă textele discursurilor parlamentare, fixate pentru volumul 
al VI-lea. Sub genericul „Introducere istorică la discursurile 
parlamentare", a apărut capitolul al XI-lea: „Primul minister G. Gr. 
Cantacuzino, 11 aprilie 1899-6 iulie 1900“. La fel ca în urmă cu 
zece ani, și acum în manșeta primei pagini a revistei figura Nota 
redacției”. „Volumul al VI-lea și ultimul al Discursurilor 
parlamentare ale lui T. Maiorescu, ce va apărea în curînd în 


Editura Librăriei Socec, va fi precedat, ca toate cele anterioare, de 
o introducere istorică, pe care o redăm aci.“ 

in numărul din martie al Convorbirilor literare, sub același 
generic („Introducere istorică la discursurile parlamentare"), au 
apărut ultima parte a capitolului al XI-lea și întreg capitolul al XH- 
lea: „Primul Minister P. P. Carp, 7 iulie 1900-13 februarie 1901". 

in Arhiva Titu Maiorescu depozitată la Biblioteca Academiei 
Române există discursurile parlamentare ale lui Titu Maiorescu de 
la nr. 126 (16 iunie 1899) la nr. 131 (29 martie 1900), gata 
pregătite pentru a fi asamblate în volumul al VI-lea de Discursuri 
parlamentare. Le-am cercetat; poartă pe ele corecturile lui 
Maiorescu. Prin urmare originalul scriitor de istorie politică 
românească nu doar redactase partea din urmă a introducerii 
istorico-politice, el făcuse obișnuitele operaţiuni redacţionale și 
pentru discursurile parlamentare ce trebuiau să compună volumul 
al VI-lea. Am încercat să depistăm restul discursurilor 
parlamentare (pînă în februarie 1901), însă n-am reușit, cu toate 
investigaţiile făcute în varii direcţii. 

Deocamdată pe noi ne interesează cele 12 capitole de „Priviri 
asupra dezvoltării politice a României sub domnia lui Carol I", care 
au făcut obiectul unei cărţi aparte, tipărită de Simion Mehedinţi - 
unul dintre nominalizaţii din Testamentul lui Titu Maiorescu - în 
anul 1925, în Editura Librăriei Socec. 


Dosarul unei cărţi 


Simion Mehedinţi a continuat să fie director al revistei 
Convorbiri literare și după războiul pentru întregirea României. 
împlinindu-se, la 15 februarie 1920, optzeci de : de l.i i .,tc.'ea lui 
Titu Maiorescu, la Aca- 

Mehedinţi a prezentat comunicarea fn amintirea lui Titu 
Maiorescu, tipărită și în revista Convorbiri literare din februarie 
1920. Multe informaţii repetă pe cele din autobiografia Titu 
Maiorescu (semnată „de ochii lumii" cu inițialele S. M., adică 
Simion Mehedinţi), publicată în 1910. Sînt însă și date, fapte noi și 
interpretări ceva mai nuanţate. Bunăoară, aprecierea „Privirilor 
asupra dezvoltării politice a României sub domnia lui Carol I" lasă 
să se întrevadă preocuparea de a le tipări sub forma unei cărți 
distincte: „«Introducerea la discursurile politice» a devenit o 
istorie contemporană de care nimeni n-a îndrăznit să se atingă 
pînă azi. Și cum istoria nu e altceva decît expunerea critică a vieţii 
publice, criticul Maiorescu a devenit pe negîndite și istoricul cel 
mai crezut al epocii sale. Astfel, cînd multe scrieri de erudiție vor 
rămîne învechite și uitate de urmași, după ce n-au fost citite nici 
măcar de contemporani, pe urma lui Maiorescu va rămîne un 
opuscul clasic în toată puterea cuvîntului. Portretele politice, 


desenate de el cu o sobrietate de maestru, vor sta veșnic sub ochii 
cititorilor."55 

Deocamdată „opusculul clasic" era risipit în cele 12 capitole de 
„Priviri asupra dezvoltării politice a României", ce prefațau 
volumele Discursurilor parlamentare. 

Tot în revista Convorbiri literare din februarie 1920, Simion 
Mehedinţi a publicat (chiar în primele pagini) un „fragment dintr- 
un memoriu încheiat la 15 februarie 1917“ de Titu Maiorescu și 
intitulat România și politica de neutralitate în conflictul european 
din 1914-1917. Contrar așteptărilor, de această dată nu s-a dat nici 
o „notă a redacţiei" cu referire la acel studiu al lui Maiorescu. 
Acest ultim capitol de istorie politică românească scris de Titu 
Maiorescu, impecabil ca informaţie inedită, exprimă de fapt și 
marchează amurgul unei generaţii căreia îi fusese hărăzit să 
contribuie în chip determinant la consolidarea și modernizarea 
statului naţional, la proclamarea Independenţei și a Regatului. 
Marcată de proprii- le-i izbînzi epocale, dar mai cu seamă de 
vicisitudinile istoriei imediate, această generaţie de excepţie nu și- 
a permis să îndrăznească mai mult decît „culmea" atinsă de regele 
Carol I și de primul său ministru-sfetnic Titu Maiorescu în vara lui 
1913. De aici înainte - mai cu voie, mai fără voie - mina a fost 
trecută generaţiei următoare, a lui Ionel Brătianu, mai tînără 
(evident), mai îndrăzneață și, într-un fel, mai norocoasă. 

Așa încît nu trebuie să-l judecăm prea aspru pe venerabilul de 
77 de ani, dacă - după toate înfăptuirile la care fusese părtaș și în 
atmosfera apăsătoare de după „toamna pătimirii noastre" - cea de 
pe urmă a sa scriere politică (memoriul istoric citat mai sus) este 
un cîntec de lebădă ce aduce mai mult a eșec. Dar să revenim... 

Universitatea din București a sărbătorit și ea, în 1920, 
împlinirea a 80 de ani de la nașterea celui care-i fusese profesor 
eminent și rector de mare autoritate. Acolo, istoricul Dimitrie 
Onciul a prezentat comunicarea 

introducerea istorico-politică. Titu Maiorescu, ca parlamentar, „în 
Discursurile sale maestre, publicate cu introduceri istorice la 
fiecare din cele cinci volume apărute (al VI-lea, inedit, era lucrarea 
lui cea din urmă), ne-a lăsat opera cea mai însemnată asupra 
istoriei noastre contemporane și adevărate monumente ale retoricii 
românești". 

Cu acel prilej, D. Onciul - un istoric care a gravitat în orbita 
Magistrului şi cunoștea „din interior" unele aspecte ale 
laboratorului său de lucru - a ţinut chiar să accentueze: „Ultimii 
patru ani ai vieţii, tulburaţi dureros prin boala și pierderea 
scumpei sale soţii și mult preţțuitei tovarășe de viață, neobositul 
maestru i-a consacrat redactării memoriilor sale și conmunerii 
ultimului volum al discursurilor parlamentare încă nepublicat."5 


în numărul din februarie 1923 al revistei Convorbiri literare, 
directorul ei, Simion Mehedinţi, a semnat articolul „Atitudinea lui 
Titu Maiorescu in timpul invaziei", în care, pe lîngă seria 
contribuţiilor importante de ordin biografic, a forțat nota - ca, de 
altfel, și în comunicarea mai sus-citată de la Academie cînd a „sărit 
peste cal" cu afirmaţii precum: „Titu Maiorescu a fost de la Unirea 
din timpul lui Cuza și pînă la Unirea din 1918 și cel mai serios 
reprezentant al ideii naționale”. 

Se va observa îndată de ce insistăm asupra relaţiei Mehedinți- 
Maiorescu. în Testamentul din 23 ianuarie 1916, Titu Maiorescu 
are și următoarea referire: „De manuscriptele ce se vor găsi la 
mine, după multele ce le-am ars, va dispune fiică-mea Livia sau, în 
lipsa ei, dl și dna Racotă, în înţelegere .cu amicii mei literari: lacob 
Negruzzi, Simion Mehedinţi, dl și dna Rădulescu-Pogoneanu. Poate 
unele din manuscripte («jurnale», scrisori literare și politice) ar fi 
de hărăzit Academiei Române." 

în Introducerea la volumul I din însemnări zilnice ale lui Titu 
Maiorescu, tipărit în 1937, editorul I. A. Rădulescu-Pogoneanu a 
precizat: „După încetarea din viaţă a lui Titu Maiorescu, 
manuscrisele au fost păstrate la Fundaţia Universitară «Carol I», 
pînă la sosirea în ţară (în martie 1922) a fiicei sale, căreia i-au fost 
predate."5. Dar noi știm că director al Fundaţiei Universitare 
„Carol 1“ era (din 1900) Al. Tzigara-Samurcaș, colaborator cu 
rubrică permanentă de istoria artei la revista Convorbiri literare, 
succesorul (din ianuarie 1924) al lui Simion Mehedinţi la direcţia 
prestigioasei publicaţii. Așa ne explicăm de ce S. Mehedinţi n-a 
specificat proveniența fragmentului din studiul inedit al lui 
Maiorescu, publicat în februarie 1920 în revista ce o conducea. 

Pînă în decembrie 1923, pe coperta revistei Convorbiri literare 
a figurat Simion Mehedinţi, în calitate de director. Manuscrisele și 
toate celelalte corespondențe ale revistei se recomanda în pagina 
de gardă să fie expediate pe adresa directorului Mehedinţi (str. D. 
Racoviță, nr. 12, telefon 17/34). în caseta cu numele 
colaboratorilor revistei figurau, între mulţi alţii, Al. Tzigara- 
Samurcaș, I. A. Rădulescu-Pogoneanu. 

în ianuarie-februarie 1924 (al 56-lea an de apariţie) n. Convor- 
biri literare a debutat cu copertele exterioare și interioare sensibil 
schimbate și nu doar sub aspect grafic. Director era acum Al. 
Tzigara-Samur- caș, pe a cărui adresă (Fundaţia Universitară 
„Carol I", str. Wilson nr. 1, telefon 20) se trimiteau manuscrisele și 
tot restul corespondenţei destinate redacției revistei. De la nr. 
2/1925, pe coperta Convorbirilor literare, pe lîngă numele 
directorului revistei, a apărut: redactor și administrator, C. Gane. 

„Predarea ștafetei" la direcția Convorbirilor a fost marcată prin 


articolul de fond „Către cititori", semnat de Simion Mehedinţi în 
nr. 1/1924: „Pășind în al 56-lea an, Convorbiri literare capătă o 
nouă întinerire, menită a duce mai departe revista renașterii 
noastre. [...] 

Adăugind astfel la munca neîntreruptă a celor maturi munca 
nouă a tineretului, sîntem încredințaţi că cea mai veche revistă 
română va dăinui generaţie după generaţie. [...] 

Cît despre noi, care am stat o zi-două lîngă Convorbiri, vom fi 
deplin fericiți dacă urmașii noștri vor putea să transmită revista 
din mină în mină “ 

Imediat după articolul lui Mehedinţi, în revistă urmau trei 
pagini semnate de regina Maria, după care se făcea loc celor două 
ultime capitole (al XI-lea și al XII-lea) din „Priviri asupra dezvoltării 
politice a Ro- mâniei", destinate să prefațeze volumul al VI-lea de 
Discursuri parlamentare ale lui T. Maiorescu. 

Simion Mehedinţi continua deci să rămînă „eminenţa cenușie" 
a revistei Convorbiri literare, chiar dacă la conducerea efectivă se 
afla acum un intelectual rafinat, de școală germană, interesat din 
mai multe motive să perpetueze cultul regelui Carol I și al 
ilustrului său sfetnic Titu Maiorescu în revistă. S. Mehedinţi a 
semnat constant, pe mai departe, în Convorbiri literare (vezi, de 
pildă, dările de seamă tipărite în numere ale revistei din 1925, 
referitoare la cărţile semnate de G. Vâlsan și de Ioan Nădejde). 

De remarcat că revista Convorbiri literare, începînd cu anul 
1924, nu se mai imprima la tipografia proprie din str. Câmpineanu, 
ci la Tipografia Editurii Socec, unde era anunţată și curinda 
apariție a volumului al Vl-lea de Discursuri parlamentare ale lui 
Titu Maiorescu. 

Probabil că atunci cînd Livia Maiorescu Dymsza a preluat 
arhiva Maiorescu de la Fundaţia Universitară „Carol I" (în 1922), a 
acceptat propunerea lui S. Mehedinţi ca manuscrisul capitolelor al 
XI-lea și al XII-lea, consacrate introducerii istorico-politice la 
volumul al Vl-lea de Discursuri parlamentare (pregătit de autor 
pentru tipar), să fie atașat capitolelor deja publicate în primele 
cinci volume cu Discursuri, și împreună să închege o carte de sine 
stătătoare. 

într-adevăr, în anul 1925 a apărut în Editura Librăriei Socec 
cartea Istoria contemporană a României (1866-1900), al cărei 
autor era Titu 


325 


Maiorescu. Întrucât ediția noastră nu urmează pe cea din 1925, ci 
se constituie într-o ediţie aparte, vom insera în cele de mai jos 
textul „Prefeţei" nesemnate a Istoriei contemporane a României 
tipărite în 1925: 

„Alături de Memoriile regelui Carol, introducerile la cele șase 
volume de Discursuri ale lui Titu Maiorescu sînt singura noastră 


istorie contemporană. 

Dorinţa autorului a fost ca acele introduceri să se tipărească la 
un loc. - Adăugind și părțile aflate în manuscris, editorul le 
înfățișează acum sub titlul: Istoria contemporană a României de la 
1866 pînă la 1900. 

Pentru generaţia de azi, studiul acestei opere va fi de un folos 
netăgăduit. Cine va voi să urmărească dezvoltarea ţării noastre în 
epoca întemeierii Regatului, va putea s-o privească aici ca într-o 
oglindă curată. 

Cu ce impresie vor rămîne cititorii deprinși a urmări în politică 
respectul legilor morale, e chestiune de temperament și de 
concepție cu privire la viață. S-ar putea ca pe unii să-i copleșească 
un sentiment de tristețe sau cel puţin de compătimire pentru 
slăbiciunea oamenilor din ţările cu puţină pregătire culturală. -în 
orice caz, citind in paginile ce urmează judecăţile lui 
Maiorescunepărtinitoare nu numai față de prieteni, ci și faţă de 
adversari - cei care iubesc adevărul vor învăța deplin ce însem- 
nează seninătatea istoriei. - Și astfel, îndreptătorul culturii noastre, 
în faza de renaștere a poporului și a statului român, va rămine și 
după moarte un îndreptar sigur pentru toate conștiinţele 
neșovăitoare." 

Această „Prefaţă", acolo unde este dat titlul cărții, ne trimite la 
următoarea notă din josul paginii: „în volumul al Vl-lea al 
Discursurilor (acum sub tipar), cititorul va putea urmări istoria 
României pînă la Tratatul din București, 1913.“ 

Asupra  „notei"/observăm o nepotrivire. De regulă, Titu 
Maiorescu redacta capitolele introductive istorico-politice pentru 
discursurile parlamentare ce urmau să apară în volumul respectiv 
(în situaţia de față, volumul al VI-lea). El ne-a lăsat în manuscris 
capitolele al XI-lea și al XII-lea, care ajung cu istoria politică pînă 
în februarie 1901. Firesc ar fi fost ca și discursurile parlamentare 
rezervate volumului al VI-lea să meargă pînă în februarie 1901. 
Este greu de presupus că Maiorescu - văzînd că nu mai avea vreme 
să redacteze introducerea istorico-politică pentru discursurile 
parlamentare pînă în 1913 - a acceptat publicarea lor fără „Priviri 
asupra dezvoltării politice a României". Cum afirmam în alt loc al 
postfeței noastre, am descoperit mare parte din discursurile 
parlamentare ale lui Maiorescu ce urmau să apară în volumul al VI- 
lea, dar ele se opresc undeva în martie 1900; nicicum să ajungă 
pînă în 1913. 

De aceea noi credem că este mai degrabă vorba de o iniţiativă 
intempestivă a lui Simion Mehedinţi, de a încheia seria 
Discursurilor parlamentare ale lui Maiorescu într-un singur volum 
de final, cel de-al VI-lea, adăugind textelor stabilite inițial de autor 
toate celelalte discursuri parla- 

mentare pînă în decembrie 1913 - chiar dacă introducerea istorico- 
politică se oprea în februarie 1901. Așa ne explicăm de ce pînă la 
urmă nu numai că acest proiect nu s-a realizat, dar a fost 
compromisă și publicarea volumului al VI-lea (1891-1901) al 
Discursurilor parlamentare, așa cum îl întocmise Titu Maiorescu în 
vederea tipăririi. Astăzi textele discursurilor parlamentare 
revizuite de Maiorescu sînt, cum arătam, în parte pierdute; un nou 
editor va trebui, practic, să ia munca de la capăt... 


Altă ediţie, alt titlu de carte 


Pînă în anul 1987 toţi editorii și exegetii operei lui Titu 
Maiorescu au evitat să numească pe cel care a editat în 1925 
Istoria contemporană a României (1866-1900). I. A. Rădulescu- 
Pogoneanu, în „Introducerea" la volumul al II-lea al însemnărilor 
zilnice, are o notă critică cu privire la editarea Istoriei 
contemporane a României - notă asupra con(inutului căreia vom 
reveni - însă nu pomenește numele editorului, deși îl cunoștea 
foarte bine. Se pare că a fost o oarecare concurentă între „amicii 
literari" desemnati de Maiorescu în Testament să ia „înțelegere" cu 
fiica sa asupra „manuscriptelor". în cîteva numere de la sfîrșitul 
anului 1931 și începutul anului 1932, în revista Convorbiri literare 
s-au publicat „însemnările zilnice ale lui T. Maiorescu din perioada 
Războaielor Balcanice (1912-1913)“. în Nota direcției (director Al. 
Tzigara-Samurcaș), de conivenţă cu Simion Mehedinţi, se spune că 
„adnotările [însemnările] vor servi desigur drept material foarte 
preţios la completarea istoriei contemporane a gîndirii și politicii 
României regelui Carol 1“. 

încă o frază justificativă din acea „notă“: „Publicarea notiţelor 
din ziarul [jurnalul] lui Titu Maiorescu se inaugurează prin unul din 
capitolele cele mai interesante ale istoriei ultimelor evenimente 
politice premergătoare unităţii naționale, realizată în urmă." 

Finalul cu tîlc al „notei": „Direcţia revistei exprimă cele mai vii 
mulțumiri doamnei de Dymsza, care a binevoit să ofere 
Convorbirilor literare, din manuscrisele tatălui său, această unică 
colaborare, postumă a aceluia care, după ce o jumătate de veac a 
fost spiritul diriguitor al revistei, o ilustrează și acum cu deosebit 
de interesantele sale contribuții." 

Probabil că Livia Dymsza nu sa înţeles Ja preţ" cu gruparea 
Mehedinţi-Samurcaș și a preferat pe I. A. Rădulescu-Pogoneanu, 
mai apoi și pe I. E. Torouţiu. Astfel ne dumirim de ce a găsit cu 
cale Rădulescu- Pogoneanu să treacă sub tăcere numele lui Simion 
Mehedifiţi ca editor al Istoriei contemporane a României. 

Eugen Lovinescu, în monografia în două volume Titu Maiorescu 


(1940); George Juvara, în lucrările Titu Maiorescu - fragmente de 
istorie politică (1939), „însemnările” lui Titu Maiorescu și istoria 
constituțională (1940), 

George Călinescu, în Istoria literaturii române de la origini pînă în 
prezent (1941), dl Nicolae Manolescu, în Contradicţia lui 
Maiorescu (1970) - deși cu toţii au multe referiri la Istoria 
contemporană... a lui Titu Maiorescu, nici unul nu dă numele 
editorului din 1925. 

în 1987, dl Zigu Omea - care a întregit cu informaţia nouă și cu 
destulă chibzuială biografia lui Titu Maiorescu - în volumul al II-lea 
din Viața lui Titu Maiorescu, îl numește de cîteva ori pe I. A. 
Rădulescu-Po- gonfeanu drept editorul din 1925 al Istoriei 
contemporane a României (1866-1900). Reproducem un astfel de 
citat: „Fapt este că prefeţele la cele cinci volume din Discursuri 
parlamentare, la care se adaugă aceea pentru cel de-al VI-lea, 
neapărut (dar integrat de I. A. Rădulescu-Pogo- neanu în volumul 
Istoria contemporană a României, 1925), este [sic/] o lucrare în 
care sobrietatea științifică se învecinează îndeaproape cu me- 
morialistica."59 

Numai că I. A. Rădulescu-Pogoneanu își declinase încă din 
1940, în chip cît se poate de formal, această calitate, pe cînd 
critica atribuirea arbitrată de către editorul din 1925 a titlului de 
Istoria contemporană a României, după cum se va observa în cele 
de mai jos. 

Noi socotim că editorul din 1925 al Istoriei... lui Titu Maiorescu 
a fost Simion Mehedinţi. Pe ce ne bazăm afirmaţia noastră? Simion 
Mehedinţi este trecut de Maiorescu în Testament, între „amicii 
literari" care să ia „înțelegere" cu moștenitorii în privința 
„manuscriptelor". Deci era abilitat să gireze editarea unor lucrări 
de-ale lui Maiorescu. Pe vremea directoratului său la revista 
Convorbiri literare s-au tipărit capitolele care formau introducerea 
istorico-politică la volumele de Discursuri parlamentare. Era, ca să 
zicem așa, în temă cu intenţiile lui Maiorescu de a scrie o istorie 
politică a României sub domnia lui Carol I. Titu Maiorescu și-a 
arătat încrederea în Simion Mehedinţi și atunci cînd a pus la 
dispoziția elevului său favorit materia pentru schița autobiografică 
Titu Maiorescu, apărută în 1910 și avînd pe copertă ca autor 
inițialele S. M. (Simion Mehedinţi); o astfel de favoare fusese 
refuzată, altă dată, lui Duiliu Zamfi- rescu. S. Mehedinţi s-a 
numărat printre puţinii discipoli care au rămas toată viaţa fideli 
Magistrului. Se afla în cercul intim al lui Maiorescu atunci cînd 
acesta își citea forma finală a introducerii istorico-politice și 
primea de la auditori „neînsemnate observații" de care ţinea 


seama. Cunoștea, prin urmare, destule gînduri și doleanţe ale lui 
Maiorescu, referitoare la acele „Priviri asupra dezvoltării politice a 
României sub domnia lui Carol I". 

în „Prefaţa“ ediţiei din 1925 se spune că „dorinţa autorului 
[Titu Maiorescu] a fost ca acele introduceri să se tipărească la un 
loc". Așa încît Simion Mehedinţi proceda potrivit vrerii lui Titu 
Maiorescu. Este important de observat că în aceleași luni ale 
anului 1925 în care apărea Istoria contemporană..., Mehedinţi s-a 
grăbit să publice lucrarea biografică Titu 

Maiorescu. Această carte cuprinde - pe Ungă Notitele biografice 
tipărite în 1910 - și o „prefață“; comunicarea tn amintirea lui Titu 
Maiorescu, rostită la Academia Română în 1920; articolul 
„Atitudinea lui Titu Maiorescu în timpul invaziei", publicat în 
Convorbiri literare din 1923; o „încheiere" - toate cele patru 
contribuţii din urmă aparţinînd exclusiv lui Simion Mehedinţi. 
Lucrarea astfel completată nu mai are ca autor inițialele S. M. 
(Simion Mehedinţi), ca în 1910, ci cunoscutul pseudonim So- veja 
al aceluiași Simian Mehedinţi.De aici înainte apar coincidenţele... 

într-o notă a editorului din 1925 al Istoriei contemporane a 
României, întîlnim aceste fraze ușor exaltate: „Care ar fi fost 
dezvoltarea învățămîntului și în genere educaţia tineretului, dacă 
îri plină putere (n-avea decît 50 de ani), Titu Maiorescu ar fi îngrijit 
în tot timpul acelui lung minister [Lascăr Catargiu, 1871-1876] de 
mersul școlilor? [...] Alături de amînarea împroprietăririi țăranilor 
după 1878, lipsa lui Maiorescu din capul învățămîntului între 1891- 
95 este a doua mare eroare a politicii românești de la sfîrșitul 
veacului trecut, care explică multe din scăderile generaţie” de 
azi." 

în comunicarea academică în amintirea lui Titu Maiorescu, 
atașată de Soveja (Simion Mehedinţi) în 1925 „schiţei biografice" 
Titu Maiorescu, surprindem retorisme ce se aseamănă cu 
fragmentul din nota citată mai sus: „Ce ar fi ajuns învățămîntul la 
noi dacă, în plină putere a bărbăţiei, cel care fusese de tînăr: 
profesor de liceu, profesor de școală normală, rector, ministru, 
critic plin de autoritate și om de cultură europeană în cel mai înalt 
înțeles al cuviptului ar fi fost tot el îndrumătorul oficial al 
tineretului țării! Fără îndoială, alături de amînarea împroprietăririi 
ţăranilor și neglijarea Dobrogei, absenţa lui Titu Maiorescu din 
fruntea învățămîntului a fost una dintre cele mai regretabile erori 
ale politicii românești de la proclamarea Regatului pînă astăzi."s! 

Simion Mehedinţi ne întărește și mai mult convingerea că este 
editorul din 1925 al Istoriei... lui Titu Maiorescu, prin cele ce a 
scris în „încheierea" „schiţei biografice" Titu Maiorescu, semnată, 
cum ziceam, Soveja și tipărită tot în 1925: „...în Critice, în 


Discursuri și în Istoria contemporană, cititorii vor putea vedea tot 
sufletul lui Maiorescu. 

îndeosebi lucrarea din urmă, fiind nu numai o operă definitivă 
în latura istoriei, ci și un adevărat catehism politic, am socotit 
necesar, în momentul cînd iese întreagă de sub tipar, s-o însoțesc 
cu aceste notițe biografice, spre a înlesni pe cititorul doritor de a 
cunoaște de aproape viaţa celui care a fost un model atit în critica 
literară, cît și în cea politică." ? 

După ce am făcut, credem, proba că editorul din 1925 al 
Istoriei contemporane a României este Simion Mehedinţi, vom 
repeta precizarea că ediția noastră n-o urmează pe aceasta, ci se 
constituie într-o altă ediţie. Ca atare, nu folosim textul din 1925, 
care are și multe erori de transcriere; nici măcar greșelile 
semnalate în eratele volumelor de Discursuri parla- 

am luat ca bază textele de „Priviri asupra dezvoltării politice a 
României sub domnia lui Carol 1“, apărute ca introduceri la cele 
cinci volume de Discursuri parlamentare, iar ultimele două capitole 
(al XI-lea și al XII-lea) le-am transcris după revista Convorbiri 
literare din 1924. Procedînd în acest fel, noi nu ne-am însușit nici 
„Prefaţa“, nici cele trei note“? aparținătoare editorului din 1925. 

Mai mult, noi am schimbat și titlul cărții folosit în 1925. 
Afirmînd în „Prefaţă" că dorința lui Titu Maiorescu a fost ca 
introducerile istori- co-politice de la Discursurile parlamentare să 
se publice la un loc, Mehedinţi continua astfel: „Adăugind și părțile 
aflate în manuscris, editorul le înfățișează acum sub titlul: Istoria 
contemporană a României de la 1866 pină la 1900“ Deci, editorul 
recunoștea că el - și nu Titu Maiorescu - a dat acest titlu. 

Cum era de așteptat, titlul atribuit de Simion Mehedinţi, în 
1925, istoriei politice a lui Titu Maiorescu â trezit critici aproape 
unanime. Mai întîi, I. A. Rădulescu-Pogoneanu. tn „Introducerea" la 
Titu Maiorescu, însemnări zilnice, vol. Il, apărut în 1940, aducînd 
vorba despre „introducerile la Discursurile parlamentare" ale lui 
Titu Maiorescu, Pogoneanu face trimitere în manșeta paginii: 
„Editate apoi, postum, într-un volum deosebit, sub titlul Istoria 
contemporană a României (titlu, de bună seamă, nepotrivit, și pe 
care autorul lor în nici un caz nu li l-ar fi dat, dacă le-ar fi publicat 
și separat. Socotim că mai corespunzător cu cuprinsul unui astfel 
de volum, și în spiritul său, ar fi fost titlul ce l-a, dat însuși Maio- 
rescu: Priviri asupra dezvoltării politice a României sub domnia lui 
Ca-, rol I sau, cel mult, Contribuţii la istoria politică a României 
sub domnia lui Carol I). 

Eugen Lovinescu, în monografia Titu Maiorescu, tipărită în 
1940, are și el o notă în jos de pagină, atunci cînd transcrie titlul 
Istoria contemporană a României: „Titlul acesta n-a fost dat de T. 
Maiorescu și nici nu răspunde conţinutului. Adevăratul titlu ar fi 


trebuit să fie: Contribuţii la istoria politică contemporană a 
României. I se cuvenea lui Maiorescu această proprietate 
verbală."65 

în schimb, George Juvara, în lucrarea sa „însemnările “ lui Titu 
Maiorescu și istoria constituțională, tot din 1940, analizind critic 
monografia Titu Maiorescu, scria: „Ocupîndu-se de Istoria 
contemporană a României, dl Lovinescu critică acest titlu, care nu- 
i aparține lui Maiorescu, ci probabil editorului acestui volum. Nu 
știm ce titlu i-ar fi pus Maiorescu, dacă ar fi fost încă în viață la 
apariția volumului (1925), dar socotim că nici nu se putea titlu mai 
nimerit, dat fiind că e vorba aici de întreaga istorie contemporană, 
de la 1866 pînă la 1901."66 

Dl Nicolae Manolescu, în lucrarea d-sale Contradicţia lui 
Maiorescu, editată în 1970, are un capitol întreg intitulat „Istoria 
contemporană a 

României", din care vom releva acum doar aspectele ce ţin de titlul 
cărții în discuţie. La un moment dat, dl Manolescu afumă: „Strict 
științific consi- derînd lucrurile, Istoria contemporană a României 
este un titlu greșit." Urmează imediat trimiterea la o notă: „E. 
Lovinescu a susținut mai cu seamă acest lucru. Titlul propus de el 
ca mai potrivit este deprimant: Contribuţii la istoria politică 
contemporană a Românieil“ După care dl Nicolae Manolescu 
continuă emiterea judecăților privitoare la capitolul citat mai sus: 
„Din punctul de vedere al autorului, se poate apăra totuși ideea de 
istorie: Maiorescu nu avea intenţia să scrie niște contribuţii de 
ordin informativ, ci cu adevărat o istorie, aceea la care luase parte, 
aceea în care eșuase." 

Scriind despre ediţii și editori, în volumul La sfârșitul lecturii 
(1973), dl Alexandru George făcea, la rîndu-i, o remarcă pe care 
am reținut-o: „O ediție de mare anvergură depășește cu mult 
voinţa autorului, uneori trece peste recomandările lui exprese. (Să 
ne gîndim, de pildă, la Istoria contemporană a României de T. 
Maiorescu, apărută într-o formă care nu corespunde întru totul 
voinței marelui critic, dar care a adus atitea servicii istoriografiei 
noastre, deși nici măcar titlul ei nu a fost propus de autor. Era mai 
bine dacă, dintr-un exagerat scrupul, cartea n-ar fi apărut nici- 
odată?)'68 

Cum semnalam, în 1987 dl Z. Omea a tipărit volumul al II-lea 
din Viața lui Titu Maiorescu. Domnia sa, atunci cînd aduce in 
discuţie Istoria contemporană a României, a cărei ediţie din 1925 o 
atribuie lui I. A. Rădulescu-Pogoneanu, își întărește convingerea 
prin următoarea notă din subsolul paginii: „Titlul atribuit de 
Rădulescu-Pogoneanu e exagerat (deși așa îl dorise Maiorescu). 
Lovinescu, în monografia sa din 1940 închinată lui Maiorescu, 


propusese titlul, fără îndoială mai adecvat, Contribuții la istoria 
politică contemporană a României."8 Dar am văzut că I. A. Ră- 
dulescu-Pogoneanu însuși se derobase de această presupusă 
calitate de editor (în 1925) al Istoriei... lui Maiorescu. 

Așa stînd lucrurile, noi am optat pentru titlul ISTORIA 
POLITICĂ A ROMÂNIEI SUB DOMNIA LUI CAROL I. 

în ianuarie 1856, tînărul Titu Maiorescu (în vîrstă de 16 ani) 
nota în Jurnalul său: „Mi se ivi ideea de a scrie o istorie a 
românilor completă în germănește. Și, zău, o să mă apuc zilele 
astea. Pentru români, o să mă apuc în luna venitoria a scrie o 
Istorie generală cit se poate de mare și completă, un op care poate 
mă va. costa la vreo 12 ani." 

Douăzeci și patru de ani mai tîrziu, în 1880, Titu Maiorescu era 
și mai categoric în afirmaţii care obligau: „Întiile idei ale unei 
hotăriri de a scrie Istoria românilor ca o operă principală a vieţii 
mele."”! 

Pentru ziua de 5 decembrie 1883, Titu Maiorescu a însemnat in 
Jurnal: „Eu cuget mereu de două săptămîni la posibilitatea de a 
scrie lucrarea mea principală ca Cercetări politice. Pentru asta 
citesc acum pe Machiavelli.""? Nu cu mult timp înainte consemnase 
în același Jurnal „ideea de a scrie o metodă a discuţiilor 
parlamentare". 

Așadar gîndurile, ambițiile și obsesiile lui Titu Maiorescu de a 
scrie o istorie a României erau vechi și manifeste. Peste decenii, 
pare că înțeleptul Maiorescu a renunţat la grandioasa idee a 
scrierii Istoriei generale a României, în folosul unei istorii politice 
și al unei scrieri a „discuţiilor parlamentare" - ambele circumscrise 
timpului său. Aceste proiecte le-a realizat Maiorescu tipărind 
Discursurile parlamentare, prefaţate de „Priviri asupra dezvoltării 
politice a României sub domnia lui Carol I" și prevăzute cu note și 
adnotări întregitoare și cu table de materii detaliate. 

în concluzie, considerăm că titlul ales de noi este mai aproape 
de cel dat ca generic de Titu Maiorescu - Priviri asupra dezvoltării 
politice a României sub domnia lui Carol I - decît cel ales de Simion 
Mehedinţi în 1925 sau decît cele propuse de I. A. Rădulescu- 
Pogoneanu ori de Eugen bovinescu. în favoarea opțiunii noastre 
pledează multe exemple-ar- gumente surprinse și accentuate în 
cadrul „dosarului cărţii", prezentat în această postfață, și pe care 
nu le mai repetăm. 


Istoria contemporană a României (1866-1900) a făcut obiectul 
unui consistent subcapitol în inegalabila lucrare monografică Titu 
Maiorescu, tipărită de Eugen Lovinescu în 1940. Din complexa 
analiză critică a lui Lovinescu am extras o frază generalizatoare: 
„Pentru multe generaţii de acum înainte, istoria politică a ţării 
noastre dintre 11 februarie 1866 și februarie 1901 nu va fi probabil 
cunoscută din dezbaterile parlamentare ale Monitorului oficial, ci 


din introducerile Discursurilor parlamentare ale lui Maiorescu, 
adunate sub formă de volum cu titlul de Istoria con- 71 temporană 
a României (1866-1900). “ 

Tratînd despre „Opera istorică a lui Titu Maiorescu" - tot în 
1940, anul-centenar Maiorescu - George Juvara conchidea inspirat: 
„Prin felul cum înțelege Maiorescu să scrie istoria politică a 
propriului său timp, el dă Istoriei contemporane a României un 
caracter de veșnică actualitate. Seninătatea povestirii faptelor și 
nepărtinirea autorului sînt însușiri de căpetenie ale unei opere 
care va rezista timpului. Din fiecare eveniment politic, din orice 
împrejurare, Maiorescu trage concluzii de ordin general și scoate 
observaţii pentru viitor. Iar în ultimele pagini ale acestui volum, 
formulînd anumite axiome constituţionale, el ne lasă un adevărat 
testament politic."74 

George Călinescu, în monumentala Istorie a literaturii române, 
apărută în 1941, are o singură referire, însă de substanță, asupra 
Istoriei contemporane a României: „Maiorescu avusese de gînd să 
scrie o Istorie a românilor și, judecind după Istoria contemporană, 
ea ar fi fost o operă excepţională. Cu toată abstracţiunea 
mijloacelor, Maiorescu trece, ca istoric, prin fapte, la cauza lor 
morală, concepînd succesiunea epică, fie ca o dialectică de idei, fie 
ca o modificare în psihologia mulțimilor și a indivizilor. De aceea 
gestul istoric e judecat ca o greșeală sau ca o justețe în adaptarea 
la cursul ideal. O mare cunoaștere de oameni îi alimenta do- 
cumentaţia si o mizantropie tristă, glacială, dădea o ritmică fatală 
paginilor sale." 

Cum spuneam, dl Nicolae Manolescu a acordat Istoriei... lui 
Titu Maiorescu - in cartea d-sale Contradicţia lui Maiorescu (1970) 
- un dens capitol ce cuprinde originale judecăţi de valoare. Din 
multitudinea de idei incitante, am ales două exemple, sperăm, 
revelatoare: Jstoria contemporană a României nu se mai citește 
astăzi pentru istoria din care s-a inspirat, ci pentru aceea pe care o 
povestește. Maiorescu este aproape un mare prozator. Scopul lui, 
mărturisit de la început, se vădește în «înțelegerea atmosferei 
intelectuale în mișcarea noastră politică», fără stăruință «asupra 
chestiunilor economice» sau de alt fel**” ; „Așa cum a căutat să 
lase o imagine despre sine, în însemnări, a căutat să lase una 
despre Ceilalţi, în Istoria contemporană’, dar și acolo, ca și aici, 
Maiorescu urmărea mai puţin să informeze decît să-și arate 
puterea - asupra lui, asupra altora - și să hotărască destinul - al lui, 
al altora**77. 

Lovinescu observa - în Istoria... lui Maiorescu - „pe lîngă tivul 
evenimentelor istorice, scurte popasuri portretistice ale unor 
personalități mai însemnate sau mai caracteristice: ale lui Lascăr 
Catargiu, Dimitrie Ghica, G. Panu sau chiar al lui Ion Kalinderu, cu 


aceeași artă sobră, rezumativă, filigrană, reducînd omul la esenţial, 
procedînd prin comparaţie și pendu- lînd lauda și critica, pentrb a 
produce impresia imparțialității**? . 

în aceeași ordine de idei, dl Manolescu aprofundează și 
nuanțează calităţile scriitorului Titu Maiorescu: „Deopotrivă cu 
evenimentele, și poate cu mai multă cruzime, sînt judecaţi actorii. 
Toată arta portretului - incisivă, subtilă, lapidară - este 
subordonată caracterizării rolului jucat. Maiorescu nu cruță pe 
nimeni. [...] 

Totul e revăzut cu ochi critic, protagoniștii siliți să-și ocupe 
locul pe care-l vrea autorul, evenimentele înseși modificate spre a 
se conforma gîndului lui. Aparent, Maiorescu este obiectiv; de fapt, 
el intervine mereu, desigur nu în lucruri, dar în legea lor.**79 


Au trecut 70 de ani de la tipărirea Istoriei... lui Titu Maiorescu. 
De atunci și pînă astăzi societatea românească a mai cunoscut 
(cunoaște încă!) cel puţin două experiențe ale perioadelor de 
tranziție și de consolidare a unor noi regimuri politice: după al 
doilea război mondial și după decembrie 1989. Titu Maiorescu 
povestește în Istoria politică a României sub domnia lui Carol I - cu 
mult har și în deplină cunoștință de cauză - tot despre o perioadă 
de tranziție și despre consolidarea statului național modem (de la 
domnitorul Alexandru Ioan I Cuza la regele Carol I). Multe din 
scenele vieții politice descrise de el și destule portrete ale protago- 
niștilor sînt, în trăsăturile lor esenţiale, de o izbitoare asemănare 
cu ceea ce face parte din cotidianul nostru postdecembrist. De 
aceea nutrim speranţa că învăţămintele desprinse din Istoria... lui 
Titu Maiorescu ne vor fi utile; un Remember în calea Deșertăciunii, 
fiindcă, nu-i așa, azi - ca și ieri - alți actori joacă în fond aceeași 
„eternă** piesă ... 


STEUAN NEAGOE 

BUICLIU, CRISTEA dr. - 32, 
241. BUICLIU, GR. M. - 32, 179 
BURGHELE, N. - 32 BURLĂ, 
VASILE - 32 BUZDUGAN, ION - 
259 BOLOW, BERNHARD - 55 


CALINIC MICLESCU, 
mitropolit 16, 296 
CALIMACHI-CATARGI, N. - 22, 
26, 28, 32, 106, 129 
CANDIANOPOPESCU, ALEXAN- 
DRU, general - 14, 21, 22, 50 
CANTACUZINO, A.I. (ZIZIN) - 
32, 68, 69, 229 
CANTACUZINO, C., dr. - 241 
CANTACUZINO, G. GR. - 20, 29, 
47, 49, 50, 67, 71, 83, 211, 
227, 258, 234, 252, 258, 259, 
264, 265, 266, 269, 280, 281, 
284, 285 
CANTACUZINO (RIFOVEANU), 
G.C. - 207, 208, 239, 241, 
248, 256, 289 
CANTACUZINO, ION C.- 11,15 
CANTACUZINO, L. - 45 
CANFACUZINO-PAȘCANU, C - 
259 CANTILLI, GRIGORE, 
general - 68, 99, 105, 206 
CARADA, EUGENIU -21, 26, 
221 CARADA-TEODORIAN, M. - 
232 CARAGIALE, I.L. -32 
CARIAGDI, DIMITRIE - 12, 23 
CAROL I, rege al Rcmâniei - 5, 
7, 10, 15, 16, 18, 19, 20, 21, 
22, 23, 25, 27, 28, 30, 31, 37, 
49, 51, 52, 53, 57, 60, 74, 79, 
80, 87, 90, 91, 92, 93, 96, 97, 
98, 100, 103, 111, 114, 121, 


297, 298, 304, 307, 310, 311, 
321, 322, 324, 325, 326, 329, 
331, 332 

CAROL, principe al României - 

196 CARP, ANTON - 221 

CARP, C. - 45 

CARP, GR. - 45 

CARP, PETRE P. -19, 29, 32, 33, 
34, 48, 59, 83, 120, 121, 123, 
130, 131, 135, 138, 144, 145, 
152, 153, 156, 159, 160-165, 
169, 175-180, 182, 183, 185, 
188, 189, 190, 194, 196, 197, 
205, 209, 214, 219, 220, 227, 
234, 240, 245, 251, 253, 258, 
258, 259, 264, 165, 270, 279, 
280, 281, 283-286, 295-297, 
300-303, 305, 313, 316, 319, 
334, 335 

CATARGI, N. - 259 

CATARGIU, ALECU - 264, 265, 

279 

CATARGIU, COSTIN -66 

CATARGIU, LASCĂR - 11, 15, 16, 

27-30, 34, 46-49, 54, 57, 59, 65, 

67, 69, 71, 72, 78, 83,120, 122, 

125, 138, 143, 151, 170-174, 

176-179, 182, 185-189, 194, 198, 

202, 205, 207, .209, 219, 220, 

225, 226, 227, 232, 234, 240, 

314, 328, 335 

CAZIMIR, N. - 68 

CĂLINESCU, GEORGE - 336 

CĂLINESCU, TĂNASE, cotari - 14 

CĂMĂRĂȘESCU, TOMA - 145, 

175 CÂMPINEANU, ION - 30, 51, 

52, 149 

CEAUR-ASLAN, N. - 16 

CERCHEZ, MIHAIL, general - 32, 
92, 102, 103 

CERCHEZ, T. 32 

CERNAT, ALEXANDRU, general - 
92, 101 

CHIBICI, RĂVNEANUL -32 

CHIRCU, TOMA - 259 CHIŢU, 

GH. - 49, 58, 107, 128, 148, 171, 

297 

CHURCHILL, W. - 266 

CIPARIU, TIMOTEI - 292 

COCIAȘ, C. - 244 


CANDECOTIT T 92 

COSTINESCU, EMIL - 13, 59, 
107, 130, 207, 226, 233, 240, 
244, 248, 251, 258 

CREANGĂ, ION - 32, 33 

CREJEANU, VICTOR, cdonel - 

95, 100 

CULIANU, MELIK - 32 

CUZA, A.C. - 32 


DABUA, N. colonel - 92, 127, 

129 

DANIELOPOLU, G. - 70 

DELAVRANCEA, BARBU - 

226,240, 312 DEMETRIESCU, 

ANGHEL - 311 DIMANCEA, N. - 

65, 108, 150 DIMITRESCU-IAȘI, 

C. - 240, 244, 246 

DIMITROFEF, STOIAN - 282 

DISSESCU, C. - 140, 227, 251, 
266, 270 

DJUVARA, AL. - 140, 144, 146, 
239, 242 

DONICI, PANAIT - 62 

DUCA, I.G. - 312 


ECONOMU, CIRU - 222 

EDHEM PAȘA - 72 

ELISABETA, regină a României - 
25, 31, 114 

ELISABETA, principesă a 
României - 196 

EMILIAN, ȘTEFAN - 296 

EMINESCU, MIHAIL - 32, 109, 
118, 254, 269, 306 

ENACOVICI, AL. - 174 

ESARCU, CONSTANTIN - 

181,219 


FARRA, AL. 32 

FĂLCOIANU, ST. colonel 100 

FERDINAND, principe 
moștenitor, apoi rege al 
României - 176, 240, 247, 302, 
303 

FERDINAND DE COBURG, prin- 
cipe al Bulgariei - 147 

FILIP DE FLANDRA, conte -14 

FILIPESCU, NICOLAE - 151, 
154, 155, 174, 184, 189, 198, 
211, 240, 245, 253, 254, 258, 
264, 269, 274, 279, 280, 286, 


FLORESCU, IOAN, general - 29, 
58, 67, 107, 118, 124, 173, 
178, 180, 182, 183, 189, 215 

FLORU, ION S. 317, 318 

FRANZ JOSEPH I, împărat - 17, 
201, 228, 242 


GAMBETTA, LEON - 26 GANE, 
CONSTANTIN - 324 GANE, 
NICU - 32, 34, 36, 120, 130, 143, 
244 

GANEȚKI, genertd - 102 
GEORGE, ALEXANDRU - 330 
GHENADIE PETRESCU, 
mitropolit - 

216, 223, 226, 227, 234 
GHEORGHIU, VASILE - 36, 138, 
153 GHERGHELI, TOBIAS, 
general - 65 GHERMANI, 
MENELAS - 118, 153, 169, 172, 
178, 185, 188, 194, 196, 219, 
234, 256, 271, 272, 275 GHICA- 
COMĂNEȘTI, EUGEN - 26 
GHICA, DIMITRIE, prinţ - 11, 
20, 45, 115, 153, 170, 219, 235, 
236, 237, 332 
GHICA, EMIL -242. 

GHICA, ION - 11, 13, 15, 23, 63, 

77, 79, 110, 138, 208 
GHICA, ION GR., general - 15, 

45, 105 
GHICA, PANTAZI - 71, 84, 107, 

108, 316 
GIANNI, DIMITRIE - 59, 65, 

226, 235, 240, 243 
GIANNI, TAKE 153 
GLADSTONE, WILIAM E - 53, 72 
GOGA, OCTAVIAN - 305, 308 
GOLESCU, AL. G. -20 GOLESCU, 
NICOLAE, general - 11, 19, 20, 
27, 28 
GOLESCU, ȘTEFAN - 19 
GOLUCHOWSKI, conte - 242, 
243, 257 GORCEAKOV, 
ALEXANDRU, prinţ - 

56, 72, 82, 90, 106 
GRĂDIȘTEANU, C. - 20, 174 
GRĂDIȘTEANU, IONAȘ - 276, 
280, 

285 
GRĂDIȘTEANU, P. - 50, 84, 108, 

GURKO, 1.VL., general - 98, 99, 
103, 104 


HALLIER, A. - 274, 276, 277, 

281 HARALAMBIE, NICOLAE, 

general - 11, 103 

HARET, SPIRU - 222, 239, 242, 
246, 255, 298 

HASDEU-PETRICEICU, BOGDAN 
- 20, 288 

HOLBAN, ALEXANDRU - 23, 
108, 149 

HOLBAN, M., colonel - 92 

HURMUZACHL EUDOXIU - 297 


IANCU, AVRAM -292 

IANOV, I. - 32 

IEPURESCU, B. -244 

IGNATIEV, N.F. - 56, 75, 106 

IMERITINSKI, A. K., general - 

93 IONESCU, NICOLAE 23, 35, 

63, 75, 79, 84, 130, 143, 150,236 

IONESCU, TAKE - 140, 142, 152, 
162, 171, 176, 179, 188-190, 
198, 203, 220, 223, 227, 229, 
232, 240, 248-252, 258, 266, 
269, 270, 276-279, 285, 301, 
311, 315-317 

IORGA, NICOLAE - 305 

ISTRATI, C. dr. - 266, 268, 269, 
277, 280 

ISTRATI, T. 32 

ISVORANU, ILARIU - 175, 182, 

183 IZET PAȘA - 105 


JUVARA, GEORGE - 329, 331 


KALINDERU, ION - 273, 274, 
275, 276, 281, 332 
KOGĂLNICEANU, MIHAIL - 49, 
50, 54, 58, 60, 75, 79, 80, 109- 
111, 131, 138, 145, 148, 170, 
171, 174, 188, 243 
KOGĂLNICEANU, VASILE M. - 
259 KORNfi, M. -32, 45, 294 
KREMNITZ, WILHELM dr. - 115, 
241 KREIZULESCU, 
CONSTANTIN - 15 
KRETZULESCU, NICOLAE - 12, 
29, 67, 112, 131, 172, 178' 
KRÎLOV, H T., general - 97 


175, 176, 177, 179, 181, 185, 
188, 189, 194, 205, 222, 229, 
234 

LAHOVARI, EM.G. - 174 

LAHOVARI, IACOB, general - 
182, 188, 194, 198, 206, 220, 
240, 266, 279, 280, 285 

LAHOVARI, ION - 154, 182, 188, 
194, 198, 206,220, 240,266, 
275, 278, 283, 284 

LASCĂR, VASILE - 220, 221, 
226, 231, 232, 236, 239, 240, 
244, 246, 248, 251 

LECCA, CATON -150, 152, 154, 
245, 262. 

LECCA, CONSTANTIN - 292 

LECCA, DIMITRIE, colonel - 11, 
13, 14, 19, 103, 128, 142 

LEONARDESCU, C. - 32 

LESSING, GOTTHOLD E. - 157, 

313 

LOCUSTEANU, N.R. - 26, 84 

LOGADI, I., colonel - 87 

LOVINESCU, EUGEN - 329, 330, 
333, 336 

LUCACI, VASILE - 228 

LUPU, G, general - 87 


MACAULAY, THOMAS B. - 157 
MACHIAVELLI, NICOLO - 330 
MACKENSEN, AUGUST, feldma- 
reșal - 302, 303 

MAC-MAHON, PATRICE, general 
- 22 

MAIORESCU, IOAN - 292, 293, 
299 

MAIORESCU, TITU - 32,46, 67, 
108, 124, 130, 159, 169, 179, 
259, 280, 292-320, 321-332 
MANDREA, N. - 32 
MANOLESCU, NICOLAE - 327, 
330, 332 

MANU, CONSTANTIN - 277 
MANU, GEORGE, general - 20, 
87, 89, 101, 118, 160, 172, 
176, 177- 182, 267, 269, 273, 
278, 314, 315, 316 
MARGHILOMAN ALEXANDRU - 
152, 154, 169, 172, 178, 180, 
188, 198, 211, 217, 219, 234, 
258, 259, 279, 280, 302, 303 


MARTA. nrincinesă. anni remină a 

MAVRODI, ST. - 45 

MAVROGHENI, PETRE - 11, 15, 
18, 30, 47, 66, 118, 131, 138, 
163, 186 

MAXIMILIAN, împărat al 
Mexicului - 26, 164 

MĂRĂCINEANU, VALTER, căpi- 
tan - 95 

MEHEDINȚI, SIMION - 5, 6, 303, 
321, 322, 323-329 

MEHMED ALI PAȘA - 99 

MEISSNER, C. - 32 

MICLE, ȘTEFAN - 35, 296 

MICLESCU, IOAN - 283 

MIDHAT PAȘA - 73, 77 

MIHAI, RADU - 26, 149, 153, 

189 

MIHĂILEANU, ȘTEFAN - 282, 

283 

MIHĂILESCU, SIMION - 27 

MILAN OBRENOVICI, principe 

al 

Serbiei - 86 

MILIUTIN, D.A. - 96, 103 

MISAIL, G. - 59, 62, 65, 138, 178 

MISSIR, P. - 32 

MÎRZESCU, G. - 50, 51, 52, 54, 
128, 138, 150, 194, 205, 227, 
231, 236, 288 

MOLTKE, HELMUTH K.B., 
feldma- reșal - 75 

MORŢUN, VASILE - 245 

MORUZI, D. („Cneazul“) - 15, 
149,' 289 

MURAD AL II-LEA, sultan - 56 


NACU, CONSTANTIN - 153, 244, 

274 

NAPOLEON I, împărat - 222 

NAPOLEON AL III-LEA, împărat 
13, 15, 131, 294 

NĂDEJDE, IOAN - 324 

NEGRI, COSTACHE - 18 

NEGRI, N. - 14 

NEGRUZZI, IACOB - 32, 34, 45, 
46, 130, 152, 174, 295 

NEGRUZZI, LEON - 32, 145, 295 

NEGURĂ, I. - 20 

NELIDOV, A. I. - 79, 87, 88, 105 


OLĂNESCU, C - 175, 182, 188, 
194, 198, 271, 281, 285 
OLLĂNESCU-ASCANIO, D. - 32 
ONCIUL, DIMITRIE - 322, 323 
ORĂȘEANU, N.T. - 55, 289 
ORBESCU, PETRE - 244 
ORNEA, ZIGU - 327, 330 
OSMAN PAȘA, general - 28, 99, 
101, 102, 103, 104 
OTETELEȘEANU, ION - 12 


PALLADE, G. - 150, 175, 184, 
214, 244, 247, 256, 267 

PANU, G. - 32, 36, 141, 154, 161, 
174, 209, 253, 254, 259, 264, 
276, 288 

PAPADOPOLU-CALIMAH, ALE- 
XANRU - 12 

PAPIU-ILARIAN, AL. - 60 

PÂUCESCU, GR. - 123, 124, 176, 

219 PENCOVICI, EUSTAŢIU, 

colonel - 23, 92 

PENESCU, C. - 149 

PHEREKYDE, M. - 53, 60, 127, 
129, 149, 153, 208, 238, 246, 
252 

PHILIPPIDE, AL. - 32 

PLAGINO, AL. - 163 POENARU- 

BORDEA, M. - 69, 222 

POENARU, C., lt.-col. - 96 

POGOR, VASILE - 32-35, 45, 

152, 295 

POINCARE, RAYMOND - 276 

POMPILIU, MIRON - 32 

PONI, PETRU - 183, 214, 222, 

230 

POPASU IOAN, episcop - 292 

PORUMBARU, EMANOIL - 226, 

233, 240 

PROTOPOPESCU-PAKE, M. - 65, 
153, 173, 221 

RACOVIŢĂ, DIMITRIE, general - 

103 

RACOVIŢĂ, G. - 295 

RACOVIŢĂ, NICOLAUS - 23, 34 

RADEȚKI, F., general - 104 

RADOVICI, AL., general - 92 

RADOWITZ, W. - 27, 55 

RĂDULESCU-POGONEANU, I. A. 

- 6, 326, 327, 329, 330, 331 

RAȚIU, IOAN - 203 

ROSETTI, DIMITRIE - 12, 32, 

152 ROSETTI, N. - 14 

ROSEHT-TESCANU, DUMITRU - 
124, 182 

ROSETTI, THEODOR - 12, 29, 
32, 35, 56, 120, 123, 125, 144, 
145, 153, 169, 172, 178, 294, 
295 

ROZNOVANU, N. - 16, 184 


SACHELARIE, OTTO, colonel - 

101 SALIGNY, ANGHEL - 198 

SALISBURY, ROBERT A. T. GAS 
COYNE lord - 73, 107 

SĂVEANU, N. 270 

SCHELDT!, N., colonel - 32, 35, 

295 SCHILDER-SCHULDNER, I., 

general, - 89 

SCOBELEV, N.P. - 86, 93 

SCORȚESCU, A.G. - 259 SCULY, 

VASILE - 259 SCURTU, ION -317 

SERURIE, GR. - 142 SIHLEANU, 

ȘTEFAN - 14, 23 SLAVICI, ION - 

32, 148 

SLĂNICEANU, G., general - 61, 

75, 
92, 100, 127 

SOLOMON, ION, general - 27 

STANIAN, RADU - 21 

STĂTESCU, EUGEN - 50, 61, 69, 
129, 131, 143, 148, 153, 179, 
194, 199, 214, 217, 222, 225, 
229, 236, 244 

STELIAN, TOMA - 244 

STOICESCU, C. - 215, 231, 
235,236, 24, 267 

STOICESCU, G. dr. - 240 

STOLOJAN, ANASTASE - 50, 59, 
141, 194, 211, 221, 225, 239 

STRAJAN, I.N. - 32 

STRAT, ION - 29 

STROUSBERG, B.H. - 22 

STRUKOV, P.N. - 102 

STUART, DIMITRI, baron - 79 

STURDZA, C D. - 45 

STURDZA, DIMITRIE A. - 11, 13, 
15, 23, 28, 32, 50, 51, 77, 78, 
110, 126, 129, 134, 137, 148, 
153, 170, 179, 180, 184, 186, 
194 198, 199, 200, 203, 204, 
207, 209, 213, 214, 216, 217, 
220, 222, 223, 231, 233, 234, 
236, 239, 248, 250, 252, 255, 


258, 260, 262, 268, 327 
STURDZA, GRIGORE, prinț - 38, 
45,46, 118, 119, 126 
SUCIU, PETRE - 296 
SULEIMAN EFENDI - 105 
SULEIMAN PAȘA - 85, 99 
SUŢU, C. - 32, 150 
SUŢU, MIHAIL - 276 


ȘENDRE, ȘTEFAN - 231, 240, 
244, 259 

ȘERBĂNESCU, T., căpitan - 32 

ȘONTŢU, GH., maior - 95 

ȘTIRBEI, ALEXANDRU, prinţ - 
123, 124, 153, 154, 169, 172, 
185 

ȘTIRBEI, DIMITRIE, prinţ - 223 


TĂUȘAN, GRIGORE - 311, 317. 
TELL, CHRISTIAN, general - 29, 
59, 118, 125, 138, 163, 295, 

297 
TEODORESCU, DEM. G. - 53, 
182 
TEVFIG PAȘA - 102 
TODLEBEN, E.I, general - 97, 
99, 103 
TOROUȚIU, I E. - 326 
TRANDAFIL, GR. - 124, 130, 181 
TRE1TSCHKE, HEINRICH - 157 
TZIGARA-SAMURCAȘ, AL. - 323, 
324, 326 
TZONI, MILTIADE - 
175. 
205 


VASILESCU, C . - 64 
VASILIU-PILAT - 13 
VĂCÂRESCU, T.C. - 90, 264 
VÂLSAN, G. - 324 
VÂRNAV-LITEANU, G. - 32 
VENTURA, GR. - 50 
VERICEANU, AL. - 175, 183 
VERNESCU, G. - 49, 58, 61, 68, 
107, 125, 130, 138, 143, 150, 
172, 174, 180, 182, 185, 186 


VIZANTI, A. -62, 107, 142, 219 
VÎRGOLICI, ST. - 32 

VLĂDESCU, M., general - 178, 
253 

VOINESCU, SERGIE, It.-coL - 96, 
153 

VOINOV, N. - 59, 280 


151, 154, 


WILHELM I, împărat - 26, 153 


XENOPOL, A.D. - 32, 36 
XENOPOL, NICOLAE - 240 


ZAMFIRESCU, DUILIU -32, 327 


Cuprins 


Notă asupra ediției......... eee eee eee eee 5 


[Precuvintare ].......... cnc eee eee eo i tia ean 9 


I. O scurtă privire asupra situaţiei politice a 
României de la 11 februarie 1866 pînă la 11 
martie T8 7hour cae doo edi a ela asta le in ae odaia 11 


II. Sub ministerul Lascăr Catargiu. 11 martie 
1871-3 aprilie 1876 deniona aeii 29 


Junimiștii 
Petiţia de la Iași 


III. Căderea și darea în judecată a ministerului 
Lascăr Catargiu la 1876 .........< cec eeeeeeeeee 47 


Meritele ministerului conservator 

„Coaliția de la Mazar-Pașa" 

Antidinasticismul ei 

Nehotărirea guvernului în chestiunea drumurilor de 
fier 

Idem în prevederea crizei orientale 

Ministerul coaliţiei 

Darea în judecată a miniștrilor conservatori 

Ministerul I. C. Brătianu 

Instrucţia și percheziţiile 

Interogatoriul 

Acuzarea definitivă a șase miniștri 

Achitarea celorlalţi funcţionari Retragerea acuzării 


IV. Sub ministerul Ion Brătianu. Războiul și 
proclamarea 
Regatului. 24 iulie 1876-14 martie 1881.......... 72 


Izbucnirea crizei orientale 

Brătianu la Livadia 

Ion Ghica și Dimitrie A. Sturdza pentru neutralitate 
Convenţia cu Rusia 

Declararea Independenţei 

Alegerea a doi miniștri acuzaţi 
Războiul 

Rusia rău pregătită 

Gurko în Balcani 

Primele două bătălii de la Plevna 
Mobilizarea armatei române 
Refuzarea participării ei 

Chemarea în ajutor 

Principele Carol, comandant superior 
Armata română trece Dunărea 

A treia bătălie. Botezul de foc. Griviţa. 
Blocarea Plevnei 

Luarea Rahovei 

Căderea Plevnei 

Gurko și Radetzki trec Balcanii 
Luarea Smirdanului 

Armistițiul 

Tratatul de la San-Stefano 

România la Congresul din Berlin 
Brătianu și proclamarea Regatului 
Regele și regina 


V. Sub ministerul Brătianu. De la proclamarea 
Regatului pînă la Tratatul de la Londra. 
14 martie 1881-26 februarie 1883............cc.... 116 


Era nouă 
Clubul conservator 

Atitudinea lui în politica externă Tripla Alianţă 
Propuneri ministeriale 

P. Carp și programul junimist Disensiunea în 
Partidul Conservator Situaţia cabinetului Ion 
Brătianu Cabinetul Dimitrie Brătianu Revenirea lui 
Ion Brătianu 

Conflict diplomatic cu Austro-Ungaria Contra- 
proiectul junimiștilor 

P. Carp la Viena și chestiunea Dunării Conferinţa și 
Tratatul de la Londra 


VI. Revizuirea Constituţiei și căderea 
ministerului Brătianu. De la 1883 pînă la 13 
23 martie 1888... 


Ion Brătianu omnipotent 

C. A. Rosetti și revizuirea Constituţiei Opoziția 
coalizată 

Lucrarea Camerelor revizioniste și disensiunea in 
Partidul Liberal 

Domeniul Coroanei 

Noua Cameră și junii liberali Ion Brătianu și 
junimiștii Lincezire parlamentară Corupţia în 
Partidul Liberal „Opoziția Unită" 

Devastarea redacţiilor unor ziare din capitală 
Alte violenţe 

Opoziția violentă în Cameră Ion Brătianu devine 
impopular Opoziția în contra regelui Procesul 
Maican-Angelescu Zădărnicirea unui cabinet 
Dimitrie Ghica Manifestări pe stradă 

Dezordinea înaintea Camerei. Împușcarea ușierului 
Procurorii și judecătorii de instrucție în Cameră. 
Arestarea lui N. Fleva și a lui N. Filipescu Ion 
Brătianu demisionează 

Prela lansira AEE abac da dă a a Doua că 15 


VII. Sub regimul conservator. De la 
ministerul Theodor Rosetti-Carp pînă la 
formarea ministerului Lascăr Catargiu- 
Carp. 23 martie 1888-7 decembrie 1891 


Indicarea ministerului Theodor Rosetti Nu era 
guvern personal Dinasticismul lui P. Carp 
Răscoala ţăranilor 

Apel către alegători 

Alegerile din octombrie 1888 Reconstituirea 
cabinetului 

Cererea de dare în judecată a cabinetului I. 
Brătianu Introducerea principelui Ferdinand în 
Senat Ministerul L. Catargiu-Vemescu 
Ministerul generalului G. Mânu 

Respingerea dării în judecată a cabinetului I. 
Brătianu Modificarea cabinetului G. Mânu 
Moţiune în contra ministrului cultelor 
Ministerul Florescu-Vemescu Reculegerea 
Partidului Liberal 

Formarea ministerului Lascăr Catargiu-Carp 
Figura istorică a lui Lascăr Catargiu 


VIILContinuarea regimului conservator. 
Ministerul Lascăr Catargiu-Carp. 
18 decembrie 1891-3 octombrie 1895 ............ 18 


Miniștri competenţi; Al. Lahovari și Take Ionescu 
Apel către alegători Ruperea relaţiilor cu Grecia 
Alegerea mitropolitului Ghenadie Căsătoria 
principelui Ferdinand Activitatea legislativă a 
regimului conservator Agitarea opoziției național- 
liberale Șefia lui Dimitrie A. Sturdza Chestiunea 
Transilvaniei Mișcarea contra legii maximului 
Excitarea studenţilor 

Demisionarea ofiţerilor 

